
Į nežinią 


Oksfordas, 1971 m. balandis 


— NE, - TVIRTAI NUKIRTO RODŽERIS. Prispaudęs ra- 
gelį prie ausies, staiga pasisuko ir pro langą įsispoksojo į rūškaną 
dangų. - Niekaip negaliu. Juk minėjau, kitą savaitę būsiu Škotijoje. 

— Nagi, prašau, Rodži, čia juk tavo sritis, kurioje nardai kaip 
žuvis vandeny, ir beveik nesujauks tavo planų, - meiliai įkalbi- 
nėjo Dina. - Po mėnesio Aukštumose sumedžiosi elnią, be to, 
sakei, tavo merrrgina atvažiuos tik liepą. 

Išgirdęs Diną mėgdžiojant škotišką tarseną, Rodžeris sugrie- 
žė dantimis ir jau žiojosi atsisakyti, bet nespėjo. 

— Jie - amerikiečiai, Rodži, - tarė ji. - O tu puikiai moki su 
jais apsieiti. Šneku apie merrrginas, - pridūrė prunkšdama. 

— Klausyk, Edvina, - sukaupė kantrybę Rodžeris, - per šias 
atostogas manęs laukia nemažai darbų. Ir per jas aš nenumatęs 
tampyti amerikiečių turistų po Londono muziejus. 

— Ne, ne, - ramino ji. - Pasamdėm jiems vadovus, aprody- 
siančius miesto įžymybes; tau tereikės pasirūpinti konferencija. 

— Taip, bet... 

— Pinigai, Rodži, - sumurkė ji į ragelį, ištraukdama slaptą 
ginklą. - Kartoju, čia amerikiečiai. Juk supranti, kuo tai kvepia. 

Edvina reikšmingai patylėjo, leisdama jam apsvarstyti atlygį 
už savaitę truksiančią konferenciją, rengiamą šutvei amerikiečių 
mokslininkų, nes oficialus jų vadovas susirgo. Palyginti su įpras- 
ta jo alga, nemenka sumelė. 

— Ak... - jo ryžtas jau silpo. 

— Girdėjau, netrukus vedi, Rodži. Gal nepakenktų, jei vestu- 
vėms nusipirktum dar vieną hagį? 

- Ar kas nors tau kada sakė, kad esi gudri ir klastinga kaip 
lapė, Edvina? - paklausė jis. 

— Ne, - vėl prunkštelėjo ji ir prabilo viršininkės tonu: - Ką 
gi, susitiksim po savaitės pirmadienį susirinkime, jame ir sude- 
rinsim planus. 

Pokalbis buvo baigtas. 

Rodžeris ramiai padėjo ragelį, nors jam magėjo jį tėkšti iš 
visų jėgų. 

Galbūt ne taip ir blogai, niūriai pamanė. Tiesą sakant, ne pi- 
nigai jam rūpi, bet ruošdamasis konferencijai gal išsiblaškys. Jis 
paėmė smarkiai suglamžytą laišką, gulintį šalia telefono, jį išly- 
gino ir akimis perbėgo pastraipas, mirgančias atsiprašymais, bet 
jų nė neskaitė. 

Labai apgailestaujanti, rašė ji. Esanti pakviesta į inžinerijos 
konferenciją Šri Lankoje. (Dieve, ar visi amerikiečiai važiuoja į 
konferencijas vasarą?) Užmegsianti naudingų pažinčių ir ryšių, 
laukia darbo pokalbiai. (Darbo pokalbiai? Jis žino, ji nebegrįš!) 
Negalinti atsisakyti. Labai atsiprašanti. Susitiksiantys rugsėjį. Pa- 
rašys. Myli. 

— Tai jau tikrai, - burbtelėjo jis. - Myli. 

Rodžeris vėl sulamdė lapą ir įmetė į tualetinio staliuko stal- 
čių, ranka užkliuvo už sidabrinio nuotraukos rėmelio, ir tas nu- 
krito ant kilimo. 

— Galėjai pasakyti ir be užuolankų, - garsiai tarė, - kad susi- 
radai kitą. Juk buvai teisi. Tu protinga, o aš kvailys. Bent pasielgti 
turėjai sąžiningai, apsimelavusi bjaurybe. 

Jis stengėsi iš tiesų supykti, griebtis bet ko, kad tik užpildytų 
tuštumą paširdžiuose. Niekaip nesisekė. 

Pakėlęs nuotrauką sidabriniame rėmelyje, norėjo ją ir suplė- 
šyti į skutus, ir spausti prie širdies. Galų gale atsistojo, ilgai žiū- 
rėjo į ją, o paskui švelniai padėjo apvertęs veidu žemyn. 

- Labai apgailestauja, - burbtelėjo. - Aš taip pat. 


= 

Kai paskutinę konferencijos dieną, sukaitęs ir pribaigtas ame- 
rikiečių, įgrisusių iki gyvo kaulo, jis grįžo į koledžą, budėtojo 
kambarėlyje jo laukė dėžės. Penkios didžiulės medinės dėžės, 
apklijuotos ryškiais tarptautinės siuntos lipdukais. 

— Kas čia? - Rodžeris žongliravo važtaraščiu, kurį jam įteikė 
siuntinį pristatęs vyras, o kita ranka rausėsi kišenėje arbatpinigių. 

— Kad nežinau, - suplukęs, kol suvaikščiojo per kiemą iki 
budėtojo kambarėlio, niūra ant viršaus trinktelėjo paskutinę 
dėžę. - Visos jūsų, bičiuli. 

Rodžeris stumtelėjo viršutinę. Jei joje ne knygos, tada švinas. 
Stumtelėjus išlindo voko, lipniąja juostele tvirtai priklijuoto prie ki- 
tos dėžės, kraštas. Jis atsargiai vargais negalais jį ištraukė ir atplėšė. 

Kartą minėjai, esą tavo tėvas sakęs, kad kiekvienam žmogui 
reikia istorijos, - perskaitė. - Čia manoji. Ar pasaugosi kartu su 
savąja? Laiške nebuvo nei kreipinio, nei baigiamojo žodžio, tik 
įžūliai suraityta vienintelė ryški raidė B. 

Kiek paspoksojęs į laišką, jį sulankstė ir įsidėjo į marškinių 
kišenę. Atsargiai pritūpė, griebė viršutinę dėžę ir pakėlė. Dievu- 
lėli, tikriausiai sveria ne mažiau kaip šešiasdešimt svarų! 

Rodžeris, pilamas prakaito, numetė dėžę ant svetainės grindų 
ir, nupėdinęs į ankštą miegamąjį, ėmė kuistis komodos stalčiuje. 
Užgriebęs. atsuktuvą ir butelį alaus, grįžo galynėtis su dėže. Mė- 
gino užgniaužti kylantį jaudulį, bet neįstengė. Ar pasaugosi kartu 
su savąja? Ar mergina siųstų pusę savo turto vaikinui, su kuriuo 
ketina nutraukti ryšius? 

— Istorija? - sumurmėjo. - Viskas supakuota taip, lyg būtų 
muziejinė vertybė. 

Dėžėje buvo kita dėžė, o tarp jų - minkštų medžio drožlių 
sluoksnis. Atvėręs antrąją, Rodžeris rado daugybę slėpiningų pa- 
ketėlių, suvyniotų į laikraščius, ir mažesnių dėželių. 

Jis išėmė tvirtą batų dėžutę ir dirstelėjo vidun. Nuotraukos, 
senos, dantytais krašteliais, ir naujos, blizgios, spalvotos. Kyštelėjo 
didelio studijoje daryto portreto kraštas, ir Rodžeris jį ištraukė. 

Klerė Randal, tokia, kokią jis matė paskutinį kartą: šiltos, jau- 
dinančios gintarinės akys Žvelgia iš po susitaršiusių rudų šilkinių 
garbanų, putlias, švelnias lūpas išlenkęs šypsnys. Jis įgrūdo nuo- 
trauką atgal į dėžę, jausdamasis it koks žudikas. 

Tarp laikraštinio popieriaus tūnojo Skudurinė Onutė - koks 
taiklus vardas. Išdažytas veidelis visai išblukęs, ryškios tik akys, 
kurias atstoja batų sagutės. Žvilgsnis ir sutrikęs, ir viliojantis. Su- 
knelė sudriskusi, bet kruopščiai užlopyta, minkštas medžiaginis 
kūnelis, nors ir dėmėtas, bet šiaip švarus. 

Kitame pakete Rodžeris rado apibrizgusią Peliuko Mikio 
draugės Minės kepuraitę su rausvu kaspinėliu, vis dar styrančią 
tarp pasipūtusių ausų. Pigią muzikinę dėžutę, kuri atidarius už- 
grojo melodiją „Virš vaivorykštės“. Minkštą šuniuką, lopais nu- 
sišėrusiu sintetiniu kailiu. Nuskalbtą vyriško M dydžio raudoną 
medvilninį nertinį. Gal nertinis Brianai ir tiko, bet, suprato Ro- 
džeris, kitados jis buvo Frenko. Nuplyšusį dygsniuotą kaštoninės 
spalvos šilko chalatą. Jis nesąmoningai prispaudė jį prie nosies. 
Klerės. Užuodus silpną muskuso ir žolynų kvapą, ji gyvai šmėkš- 
telėjo jam prieš akis. Rodžeris sukrėstas numetė drabužį. 

Po niekniekiais ir smulkmenomis slėpėsi didesnis lobis. Dėžė 
buvo sunki dėl trijų nemažų plokščių dėžių, surikiuotų dugne. 
Kiekvienoje - po sidabrinį pietų servizą, rūpestingai įvyniotą į 
pilką audinį, kad indai nepajuostų. Visose buvo mašinėle spaus- 
dinta metrika apie tų sidabrinių indų kilmę ir istoriją. 

Prancūziškas paauksuoto sidabro servizas su pynių krašte- 
liais, gamintojas DG. Įsigytas Viljamo S. Randalo 1842 metais. 
Jurgio III laikų senojo angliško stiliaus servizas, gautas eskvairo 
Edvardo K. Randalo 1776 metais. Čarlzo Boitono kriauklės sti- 
liaus sidabras, 1903-iaisiais pirktas Kventino Lamberto Bošampo 
ir padovanotas Franklinui ir Klerei Bošamp sutuoktuvių proga. 
Šeimos sidabras. 

Vis labiau glumdamas, Rodžeris kiekvieną indą atsargiai ri- 
kiavo šalimais ant grindų, dėliojo meno dirbinius ir namų apy- 
vokos daiktus, kurie priminė Brianos Randal istoriją. Istorija. 
Viešpatie, ir kodėl ji tuos daiktus taip pavadino? 

Kai jį nusmelkė kita mintis, pasijuto ne tik sumišęs, bet ir 
sunerimęs. Jis čiupo dėžės dangtį ir patikrino adresą. Oksfordas. 
Taip, ji viską atsiuntė čia. Bet kodėl čia, jei žinojo arba numa- 
nė, kad jis visą vasarą praleis Škotijoje? Taip ir būtų buvę, jei ne 
konferencija, surengta paskutinę minutę, o apie ją Brianai jis nė 
neužsiminė. 

Kampe buvo įsprausta papuošalų dėžutė. Nedidelė, bet svar- 
bi. Joje keli žiedai, segės, auskarai. Dūminio kvarco segė, jo dova- 
nota per Brianos gimtadienį. Vėriniai ir grandinėlės. Bet dviejų 
puošmenų jis pasigedo. 

Savo dovanotos sidabrinės apyrankės ir jos senelės perlų. 

— Jėzau Kristau. 

Norėdamas įsitikinti, jis vėl dirstelėjo vidun, laukan išvertė 
žibančius niekučius ir paskleidė ant lovatiesės. Perlų nėra. Nė 
ženklo barokinių škotiškų perlų vėrinio su senoviniais auksinių 
karoliukų intarpais. 

Juk negalėtų segėti jo, tik ne per konferenciją Šri Lankoje. 
Tie perlai jai ne papuošalas, o relikvija. Jais dabindavosi retai. Jie 
buvo jos saitas, ryšys su... 

— Tu to nepadarei, - garsiai ištarė jis. - Dieve, kaip tu drįsai! 

Jis numetė papuošalų dėžutę ant lovos ir nubildėjo laiptais į 
telefonų kambarį. 

Laukė visą amžinybę, kol pasigirdo tarptautinės operatorės 
balsas, paskui ilgokai klausėsi linijoje neaiškiai pypsint ir zvim- 
biant, kol galų gale išgirdo trakštelint, atsiradus ryšiui, ir tylų te- 
lefono signalą. Vienas skambutis, du, paskui ragelyje spragtelėjo, 
ir jam suspurdėjo širdis. Ji namie! 

Atsiprašome, - tarė malonus, bejausmis moters balsas, - nu- 
meris išjungtas arba nebenaudojamas. 


E 
Po perkūnais, ji negalėjo! O gal galėjo? Taip, ji galėjo, nu- 
trūktgalvė kvaiša! Velniai griebtų, kur ji? 
Niršdamas jis neramiai barbeno pirštais į šlaunį, traškant ir 
ūžiant transatlantinei telefono linijai, kol ta susijungė. Tada jam 

teko ištverti nepaliaujamus ligoninės komutatoriaus trukdžius ir 
administratorių kvailumą. Galop ausyje išgirdo pažįstamą sodrų, 
skambų balsą: 

— Džozefas Eibernatis. 

— Daktare Eibernati? Čia Rodžeris Veikfildas. Ar žinot, kur 
Briana? - be jokių įžangų paklausė jis. . 

— Ji su tavim. Negi ne? - žemas balsas kiek paaukštėjo iš 
nuostabos. 

Rodžerį nusmelkė šaltukas, jis stipriau suspaudė ragelį, lyg iš 
jo galėtų išmygti norimą atsakymą. 

- Ji ne su manim, - kuo ramiau išstenėjo Rodžeris. - Žadėjo 
atvažiuoti rudenį, gavusi universiteto diplomą ir grįžusi iš kaž- 
kokios konferencijos. 

— Negali būti. Balandį ji baigė rašyti kursinį darbą - ta proga 
nusivedžiau ją pavakarieniauti. Sakė nelauksianti, kol bus įteikti 
diplomai, nes iškeliaujanti į Škotiją. Leisk pagalvoti... taip, mano 
sūnus Lenis nuvežė ją į oro uostą... kada? Aha, antradienį... 27 
dieną. Nori pasakyti, kad ji nepasirodė? - daktaras Eibernatis 
taip susijaudino, kad jo balsas paaukštėjo. 

— Nežinau, ar ji čia atkako. - Laisva Rodžerio ranka buvo 
sugniaužta į kumštį. - Ji man nepranešė, kad atskrenda, - jis 
prisivertė giliai įkvėpti. - Ar Žinot, kur ji išskrido? Į Londoną? 
Edinburgą? 

Gal Briana norėjo jį nustebinti netikėtai pasirodydama. Taip, 
būtų nustebęs, bet abejojo, ar to ji siekė. 

Mintyse prašmėžavo vaizdai: pagrobimas, užpuolimas, 
sprogsta Airijos Respublikos kariuomenės mesta bomba. Vieni- 
šai merginai didžiuliame mieste gali nutikti kas tik nori - ir jai 
tikrai kas nors nutiko, daužėsi jam širdis. Kad ją kur, tą patrakėlę! 

— Į Invernesą, - sududeno Eibernačio balsas jam į ausį. - Iš 
Bostono išskrido į Edinburgą, tada traukiniu žadėjo vykti į In- 
vernesą. 

— O Dieve! 

Tai buvo ir nevilties šūksnis, ir malda. Jeigu ji išskrido iš Bos- 
tono antradienį, tikriausiai nusigavo į Invernesą ketvirtadienį. 

Penktadienis buvo balandžio trisdešimtoji - Belteino, protėvių 
laužų šventės, išvakarės, kai senosios Škotijos kalvų viršūnės 
užsiliepsnoja apsivalymo ir vaisingumo ugnimi. Kai turbūt pla- 
čiausiai atsiveria fėjų kalvos - Kraig na Duno - angos. 

Jo ausyse atkakliai skambėjo reiklus Eibernačio balsas. Ro- 
džeris šiaip taip susiėmė. 

— Ne, - suvapėjo jis. - Ne, jos čia nėra. Aš vis dar Oksforde. 
Nieko nė nenutuokiau. 

Tarp jų virpėjo tuštuma, tyla prisipildė didžiulės baimės. Jis 
turėjo paklausti. Dar kartą įkvėpė - rodės, kiekvienam įkvėpiui 
reikėjo sąmoningų pastangų, kita ranka sugniaužė ragelį, sustin- 
gusį ir prakaituotą anos delną šluostydamasis į kelnių klešnę. 

— Daktare Eibernati, - atsargiai pratarė, - ar įmanoma, kad 
Briana būtų iškeliavusi paskui motiną, pas Klerę. Sakykit, ar Ži- 
not, kur ji? 

Šįkart tyla buvo kupina atsargumo. 

— Ak... ne, - balsas buvo neskubrus ir budrus. Daktaras kal- 
bėjo nenoromis: - Deja, ne. Ne visai. 

Ne visai. Puikiai išsisukta. Rodžeris pasitrynė veidą, delnais 
juto šiurkščius šerius. 

— Leiskit man paklausti vieno dalyko, - atsargiai tarė Rodže- 
ris. - Ar ką nors žinote apie Džeimį Freizerį? 

Linijoje stojo mirtina tyla. Paskui jis išgirdo sunkų atodūsį. 

- Švenčiausiasis Jėzau Kristau, - pasakė daktaras Eibernatis. - 
Ji tai padarė. 


= 


O tu taip nepasielgtum? - paklausė Džo Eibernatis, baigiantis 
gana ilgam jųdviejų pokalbiui. 

Tas klausimas ir sukosi jo galvoj, kai važiavo į šiaurę, beveik 
nepastebėdamas pro šalį lekiančių kelio ženklų, vos įžiūrimų 
per lietų. 

O tu taip nepasielgtum? 

— Ir aš būčiau taip pasielgęs, - tarė daktaras Eibernatis. - Ko 


imtumeis, jei staiga paaiškėtų, kas tikrasis tavo tėvas, kad iki šiol 

jo nesi matęs? Jeigu sužinotum, kur jis, ar nenorėtum su juo su- 
sitikti ir pagaliau išsiaiškinti, kas jis iš tikrųjų? Man būtų smalsu. 

— Jūs nesuprantat, - neatlyžo Rodžeris, iš nusivylimo ranka 
trindamasis kaktą. - Čia ne tas atvejis, kai esi įvaikintas ir, su- 
žinojęs tikrojo savo tėvo vardą, išdygsti ant jo namų slenksčio. 

— O man atrodo, kad kaip tik toks, - Eibernačio balsas buvo 
šaltas. - Bri buvo įvaikinta. Tikriausiai ji būtų iškeliavusi anks- 
čiau, bet manė, kad taip būtų išdavusi Frenką. 

Rodžeris papurtė galvą, nors daktaras Eibernatis jo ir ne- 
matė. 

-— Čia svarbu ne tai, kad ji ryžosi išdygti ant tėvo durų 
slenksčio, o tai, kaip Briana pas jį iškeliavo... Klausykit, ar Kle- 
rė jums sakė... 

— Taip, - nutraukė jį sutrikęs Eibernatis. - Taip, ji sakė, kad 
čia ne tas pat, kaip žengti pro sukamąsias duris. 

— Per švelniai pasakyta. 

Vien nuo minties apie akmenų, stūksančių ant Kraig na 
Duno, ratą Rodžerį nupurtė šiurpas. 

— Per švelniai pasakyta? O tu žinai, į ką tai panašu? - iš smal- 
sumo tolimas balsas sustiprėjo. 

— Taip, po galais, žinau! - Rodžeris pratisai, giliai įkvėpė. - 
Atleiskit. Tai ne... Negaliu to paaiškinti ir nemanau, kad kas nors 
įstengtų. Tie akmenys... juos girdi anaiptol ne visi. Bet Klerė juos 
girdėjo. Ir Bri girdi, aš... taip pat. Mums... 

Klerė pranėrė pro Kraig na Duno akmenis prieš pustrečių 
metų per pagonišką ugnies šventę Samheiną, lapkričio pirmąją. 
Rodžeris suvirpėjo, bet ne nuo šalčio. Vos tai prisiminus, jam 
pašiurpdavo gyvaplaukiai ant sprando. 

— Ne visi gali pereiti Kraig na Duno akmenis... o tu gali? - Ei- 
bernačio balsas buvo kupinas smalsumo, tarsi truputį pavydėtų. 

- Nežinau, - Rodžeris persibraukė plaukus. Jo akys degė, lyg 
visą naktį būtų nemiegojęs. - Gal. Dalykas tas... - jis kalbėjo 
lėtai, stengdamasis tvardyti balsą ir užgniaužti baimę. - Dalykas 
tas, kad net jeigu Briana peržengė akmenis, neįmanoma pasaky- 
ti, kur atsidūrė. 

- Suprantu, - sodrus amerikiečio balsas buvo liūdnas, priblė- 
sęs. - Ir tu nieko nežinai apie Klerę? Ir ar jai pavyko? 

Rodžeris pakratė galvą. Jis taip aiškiai regėjo Džo Eibernatį, 
kad ir vėl pamiršo - daktaras jo nemato. Daktaras Eibernatis 
buvo vidutinio sudėjimo kresnas juodaodis, pasibalnojęs akinius 
auksiniais rėmeliais, toks valdingas, kad būdamas šalia kiekvie- 
nam įkvėpdavo pasitikėjimo savim ir nuramindavo. Rodžeris 
nustebo, kad jis šitaip veikia net telefono linijomis, ir buvo jam 
labai dėkingas. 

- Nežinau ničnieko, - garsiai tarė. Tegu taip ir lieka. Telefonu 
jis neketino atvirauti apie viską su veik nepažįstamu žmogumi. — 
Ji - moteris; niekam neįdomu, ką veikia viena ar kita moteris, 
nebent joms nutinka kas negirdėta neregėta: jos sudeginamos 
ant laužo kaip raganos, pakariamos už žmogžudystę. Arba nu- 
žudomos. 

— Cha cha, - nelinksmai nusijuokė Eibernatis. - Vis dėlto jai 
pasisekė. Pereiti akmenis ir grįžti atgal. | 

- Taip, - mėgino tuo guostis Rodžeris, bet į sąmonę veržėsi 
mintys apie daugybę galimų nesėkmių. - Deja, mes nežinom, ar 
Briana atsidūrė praeityje tame pačiame laike, ar nusikėlė toliau. 
Net jei nežuvo garmėdama per akmenis, ar pateko į reikiamą lai- 
ką... Ar nutuokiate, koks pavojingas buvo aštuonioliktas amžius? 

— Ne, - sausai atsakė Eibernatis. - Tačiau spėju, kad tu Žinai. 
Ir Klerė, regis, puikiai tenai tvarkėsi? 

- Ji nežuvo, - pripažino Rodžeris. - Bet vis tiek prasta re- 
klama renkantis, kur atostogauti. „Jei tave lydės sėkmė, grįši gy- 
vas. - Bent pirmąjį kartą grįžo. 

Tai išgirdęs, Eibernatis nusijuokė, nors balse buvo justi ner- 
vingi pustoniai. Tada sukosėjo ir atsikrenkštė. 

— Na, gerai. Svarbiausia, kad Bri kur nors nukeliavo. Ir tik- 
riausiai esi teisus, kur ji išsiruošė. Noriu pasakyti, kad ir aš, pa- 
kliuvęs į tokią padėtį, taip elgčiausi. O tu? 

O tu taip nesielgtum? Jis pasuko į kairę ir prasilenkė su sunk- 
vežimiu, plieskiančiu priekiniais žibintais ir sunkiai besibrau- 
nančiu per kylantį rūką. 

Ir aš taip elgčiausi, - ausyse skambėjo ryžtingas Eibernačio 
balsas. 

INVERNESAS, 30, rodė ženklas, ir staiga, suktelėjęs savo 
morisą dešinėn, jis nuslydo šlapia kelio danga. Gudronuotą 
plentą čaižė smarkus lietus, virš kelkraštyje želiančios žolės drai- 
kėsi migla. 

O tu taip nesielgtum? Jis palietė marškinių kišenę, kur prie 
širdies glaudėsi kieta stačiakampė Brianos nuotrauka. Jo pirštai 
paglostė mažą apskritą motinos medalioną, pasiimtą paskutinę 
akimirką, kad neštų laimę. 

— Taip, gal ir aš būčiau iškeliavęs, - sumurmėjo ir prisimerkęs 
spoksojo per lietų, merkiantį priekinį stiklą. - Bet būčiau tau 
pasakęs, ką ketinu daryti. Dėl Dievo meilės, moterie, kodėl man 
nepasakei? 

Sugrįžimas į Invernesą 


PRIEŠKAMBARYJE KABOJO baldų blizgiklio, grindų vaško 
ir oro gaiviklio garų debesys. Tačiau net šie nosį erzinantys ga- 
rai, liudijantys, kokia Fiona stropi namų šeimininkė, nenustelbė 
gardžių kvapų, atsklindančių iš virtuvės. 

— Kankinkis, Tomai Vulfai*, - giliai įkvėpdamas sumurmėjo 
Rodžeris ir padėjo krepšį prieškambaryje. 

Nors senasis pastoriaus namas dabar tvarkomas visai kitaip, 
nes paverstas viešbutuku, siūlančiu pusryčius, jame tvyro ta pati 
nuotaika. 

Džiaugsmingai sutiktas Fionos (ir kiek santūriau Ernio), jis 
įsikūrė senajame savo kambaryje viršuje ir iškart ėmėsi seklio 
darbo. Ne itin buvo sunku; prašalaičiai ir atvykėliai Aukštumo- 
se neišvengdavo smalsių žvilgsnių, o šešių pėdų ūgio moteris 
raudonais plaukais, siekiančiais juosmenį, tikrai nebūtų buvusi 
nepastebėta. 

Ji atvyko iš Edinburgo į Invernesą. Jis žinojo tik tiek, nes 
žmonės ją matė stotyje. Ir dar žinojo, kad aukšta raudonplaukė 
išsinuomojo automobilį ir paprašė vairuotojo nuvežti į užmiestį. 
Vairuotojas visai nenumanė, kur jie nusigavo, nes toji mergina 
staiga tarė: „Štai ta vieta, prašyčiau mane čia išleisti.“ 

„Ji sakė susitiksianti su draugais, ir jie pėsčiomis esą leisis į 
žygį per viržynus, - gūžtelėjo pečiais vairuotojas. - Nešėsi kelio- 
ninį krepšį, buvo tinkamai apsirengusi. Vaikščioti po viržynus 
diena buvo bjauri, lietinga, bet juk pats žinot, kokie pakvaišėliai 
amerikiečių turistai.“ 


* Tom Wolfe (g. 1931) - amerikiečių žurnalistas ir rašytojas. (Čia ir toliau - vertėjos 
pastabos.) 

Taip, jis puikiausiai žino, kokia pamišėlė toji mergina. Jos 
kvailas atkaklumas ir velnioniškas užsispyrimas gyvas vargas. 
Jeigu jau nusprendė turinti tai padaryti, kodėl, po perkūnais, 
nepasakė jam? Nes nenorėjo, kad žinotum, drauguži, niūriai pa- 
manė jis. Ir stūmė šalin klausimą, o kodėl nenorėjo? 

Tiek jam ir pavyko sužinoti, o sekti paskui ją galėjo toliau 
vieninteliu keliu. 

Klerė spėjo: kad ir koks tas kelias buvo, jis plačiausiai atsive- 
ria per protėvių saulės ir ugnies šventes. Ir, regis, jos prielaidos 
pasitvirtino. Pirmąkart ji prasmuko pro akmenis per Belteiną, 
gegužės pirmąją, antrą sykį - per Samheiną, lapkričio pirmąją. 
Briana žengė motinos pėdomis ir tai padarė per Belteiną. 

Jis nelauks lapkričio. Vienas Dievas težino, kas gali jai nutikti 
per penkis mėnesius! Belteinas ir Samheinas - ugnies šventės, o 
tarp jų - saulės šventė. 

Ši šventė — vidurvasario išvakarės, vasaros saulėgrįža. Bir- 
želio 20-ąją, po keturių savaičių. Dingtelėjus, kad vis tiek reikės 
laukti, sugriežė dantimis - jis pasiruošęs keliauti, ir velniop visus 
pavojus. Bet jei stačia galva pultų paskui ją ir žūtų, nepadėtų 
Brianai. Jis neturėjo nepagrįstų vilčių, ką slepia akmenų ratas, 
juk pats matė ir girdėjo. 

Rodžeris patyliukais pagal išgales ėmė ruoštis kelionei. Va- 
karais, kai nuo upės atsklęsdavo rūkas, stengdavosi prasiblaškyti: 
žaisdavo šaškėmis su Fiona, traukdavo į alinę su Erbiu. O liū- 
dniausiu atveju rausdavosi po daugybę dėžių, vis dar užgriozdu- 
sių seną garažą. 

Garažas jį veikė kaip nelemtas stebuklas: dėžės, atrodė, dau- 
ginosi kaip penki kepaliukai duonos ir dvi žuvys. Kaskart, kai jis 
atverdavo garažo duris, jam dingodavosi, kad tų dėžių vis dau- 
giau. Greičiau jį patį išneš kojomis į priekį, negu baigs tvarkyti 
velionio tėvo daiktus, raukėsi jis. Bet tas nuobodus darbas dabar 
buvo tarsi Dievo siųstas, jis ramino protą ir neleido laukimui jo 
sugniuždyti. Kelias naktis Rodžeris net išmiegojo. 

stropiai kilnojo indus. 

— Jų daug, - Rodžeris atsargiai gurkštelėjo arbatos, karštos ir 
gaivios, bet nedeginančios gerklės. Kaip ji moka tokią užpliky- 
ti? - Gal kurios nori? Mielai atiduosiu kelias tavo senelės nuo- 
traukas, bet vieną norėčiau pasilikti. 

Kiek nustebusi Fiona pažvelgė į jį. 

— Ak, senelės? Taip, mūsų dukrelė norės jas pamatyti. Bet aš 
turėjau galvoj tą didelę. 

— Didelę? 

Rodžeris mėgino atspėti, apie kurią nuotrauką ji šneka. 
Daugelis nespalvotos, paveiksluota senu pastoriaus fotoapara- 
tu „Brownie“, bet buvo ir keletas didesnių kabinetinių: jo tėvų, 
pastoriaus senelės, vilkinčios juodu bombazino drabužiu ir pa- 
nėšėjančios į pterodaktilį. Šios ponios nuotrauka daryta per jos 
šimtmetį. Fiona turbūt kalba ne apie šias nuotraukas. 

— Jos, nužudžiusios savo vyrą ir iškeliavusios, - pro dantis 
iškošė Fiona. 

- Tos, kuri... ak. - Rodžeris siurbtelėjo didelį gurkšnį arba- 
tos. - Džilianos Edgars? 

— Taip, - neatstojo Fiona. - Kodėl laikai jos nuotrauką? 

Rodžeris pastatė puodelį ir neva atsainiai paėmė rytinį laik- 
raštį, nes svarstė, ką atsakyti. 

— Na... kažkas man ją davė. 

— Kas? 

Šiaip Fiona atkakli ir užsispyrusi, bet retai kada būna tokia 
tiesmuka. Ko ji taip nerimauja? 

— Ponia Randal, daktarė Randal. O ką? 

Fiona tylėjo kietai sučiaupusi lūpas. 

Laikraštis jau nebedomino Rodžerio. Jis lėtai jį padėjo. 

- Ar ją pažinojai? Džilianą Edgars? 

Fiona tiesiai neatsakė, nusisukusi ėmė sklaistyti arbatinuko 
apdangalą. 

— Tu buvai ant Kraig na Duno, prie stūksančių akmenų. 

Džoisė sakė, kad jos Albertas, ketvirtadienį važiuodamas į 
Dramnadrochitą, matė tave leidžiantis nuo kalvos. 

- Taip, buvau. Bet juk anoks čia nusikaltimas, - jis mėgino 
šmaikštauti, bet Fionai ne juokai rūpėjo. 

— Ten keista vieta, visų tų akmenų ratas. Tik nesakyk, kad 
buvai užkopęs pasigrožėti reginiu. 

— Nė neketinu. 

Jis atsisėdo ant kėdės, žiūrėdamas į Fioną. Garbanoti plau- 
kai buvo susitaršę; kai nerimaudavo ir jaudindavosi, kaip dabar, 
šiaušdavo juos rankomis. 

— Tu tikrai ją pažįsti, aš neklystu. Klerė pasakojo, kad buvai 
su ja susidūrusi, - smalsumo kibirkštėlė, žybtelėjusi paminėjus 
Džilianą Edgars, jau pleškėjo jaudulio liepsna. 

- - Iš kur galiu ją pažinoti? Ji juk mirusi, - Fiona, iškrapščiusi 
kiaušinio indelį, akis įsmeigė į išmestus lukštus. - Tiesa? 

Rodžeris siektelėjo Fionos rankos ir ją suėmė. 

— Ji mirusi? 

— Taip mano visi. Policija nerado jokių jos pėdsakų, - žodį 
„policija“ ji ištarė su švelniu Aukštumų akcentu. 

— Gal policija ne ten jos ieškojo? 

Nukaitęs šviesus Fionos veidas išblyško kaip popierius. Ro- 
džeris stipriau sugniaužė jai ranką, nors šioji ir nemėgino jos 
ištraukti. Ji žino, velniai rautų, žino! Tačiau ką? 

— Klok, Fiona, - tarė jis. - Prašau papasakoti viską. Ką žinai 
apie Džilianą Edgars ir akmenis? 

Ji atsitraukė nuo jo, bet nespruko, tik stovėjo pirštais vis su- 
kiodama kiaušinio indelį, tarsi čia būtų mažytis smėlio laikrodis. 
Rodžeris pakilo, ir ji atšoko, baugščiai žvelgdama. 

- Susitarkim, - jis stengėsi kalbėti ramiai, kad dar labiau jos 
neišgąsdintų. - Papasakok, ką žinai, o aš tau atskleisiu, kodėl 
daktarė Randal davė man tą nuotrauką ir kodėl buvau ant Kraig 
na Duno. 

— Turiu pagalvoti. - Ji skubiai pasilenkė ir čiupo padėklą su 
nešvariais indais. 

Jam nespėjus ištarti nė žodžio ir sulaikyti Fionos, šioji jau 
buvo išmovusi su padėklu pro duris. 

Jis pamažu vėl atsisėdo. Pusryčiai buvo labai gardūs - visi 
Fionos patiekalai skanūs, bet sunkiai virškinami, jie slūgso 
skrandyje tarsi maišas stiklo karoliukų. 

Ir kam reikėjo taip nekantrauti, subarė save. Gal tik nusivil- 
tų? Ir ką galėtų žinoti Fiona? Vos išgirdęs užuominą apie moterį, 
save vadinusią Džiliana, o vėliau Geilis, jis tuojau pat sukluso. 

Rodžeris paėmė puodelį ir gurkštelėjo arbatos, nejausdamas 
jokio skonio. O kas būtų, jeigu jis pats laikytųsi pasiūlyto susi- 
tarimo ir viską jai išklotų? Ne tik apie Klerę Randal ir Džilianą, 
bet ir apie save su Briana? 

Mintis apie Bri buvo lyg į jo širdies duburį sviestas akmuo, 
nuo kurio į visas puses vilnijo raibuliai. Ji mirusi. Taip Fiona 
pasakė apie Džilianą. Bet ar tikrai? 

Ji mirusi? - klausė savęs, o galvoje šmėkščiojo tos moters at- 
vaizdas. Didžiulės žalios akys, šviesūs plaukai, besiplaikstantys 
karštame sausvėjyje. Nuotraukoje ji pasiruošusi sprukti pro laiko 
duris. Ne, tada ji dar nebuvo mirusi. 

Nes Klerė su ja buvo susitikusi. O gal dar tik turėjo susitikti 
vėliau? Ji nemirė, bet ar apskritai mirusi? Dabar turėtų būti miru- 
si, bet... velniop tas vingrybes! Jis negalėjo rišliai galvoti apie tai. 

Rodžeris buvo taip sutrikęs, kad neįstengė nusėdėti, tad pa- 
kilo ir nupėdino koridoriumi. Stabtelėjo virtuvės tarpdury. Fiona 
stovėjo prie plautuvės ir žvelgė pro langą. Išgirdusi Rodžerį, atsi- 
gręžė rankoje gniauždama švarią šluostę. 

Jos veidas buvo raudonas, bet ryžtingas. 

— Neketinau, bet papasakosiu. Turiu. 

Ji giliai įkvėpė ir kilstelėjo smakrą. Panėšėjo į pekinuką, pa- 
siruošusį kautis su liūtu. 

— Bri mama, ta miela daktarė Randal, klausinėjo manęs apie 
mano senelę. Žinojo, kad senelė buvo... šokėja. 

- Šokėja? Ji šokdavo akmenų rate? 

Rodžeris kiek nustebo. Kai juodu su Klere susitiko pirmą- 
kart, ji apie tai užsiminė, bet jis nelabai patikėjo, kad orioji ponia 

Greiham atlikdavo paslaptingas apeigas ant žalių kalvų auštant 
gegužės pirmajai. 

Fiona lėčiausiai atsiduso. 

— Taigi tu žinai. Taip ir maniau. 

— Ne, nežinau. Nebent tiek, kiek papasakojo Klerė - daktarė 
Randal. Ji su savo vyru ankstų Belteino rytą matė moteris, šo- 
kančias akmenų rate, o tarp jų - ir tavo senelę. 

Fiona papurtė galvą. 

- Ji ne tik buvo viena jų. Senelė buvo šauklė. 

Rodžeris įslinko į virtuvę ir jai nesipriešinant iš jos rankos 
paėmė indų šluostę. 

— Eime atsisėsti, - tarė, vesdamasis prie stalo. - Paaiškink, 
kas ta šauklė. 

. - Toji, kuri prišaukia saulę. - Ji klusniai atsisėdo. 

Rodžeris suprato, kad Fiona nusprendė viską jam papasakoti. 

— Saulės giesmė parašyta viena senųjų kalbų; keli žodžiai pa- 
našūs į geilų, bet ne visi. Iš pradžių šokama akmenų rate, paskui 
šauklė sustoja ir atsigręžia į skilusį akmenį. Tiesą sakant, tai vei- 
kiau primena ne dainavimą ir ne monotonišką murmesį, o dva- 
sininko giedojimą bažnyčioje. Reikia pradėti tada, kai virš jūros 
pasirodo pirmoji šviesa, nes baigus giedoti saulės spindulys turi 
įspįsti pro įtrūkusio akmens plyšį. 

— Ar prisimeni kokį tos giesmės žodį? - Rodžerio sieloje 
trumpam sukruto mokslininkas, smalsumas ėmė gožti sumišimą. 

Fiona miglotai prisiminė senelę, bet tiesiai ir ryžtingai į jį 
pažvelgė, žvilgsnis staiga jam priminė ponią Greiham. 

— Moku visus žodžius, - atsakė ji. - Dabar aš šauklė. 

Rodžeris, susizgribęs, kad jam atvipo žandikaulis, susičiaupė. 
Fiona paėmė metalinę dėžutę su sausainiais ir trinktelėjo jam 
panosėj. | 

— Bet tau ne šito reikia, - atsainiai pasakė, - todėl tiems žo- 
džiams negaišiu laiko. Tave domina ponia Edgars. 

Fiona buvo susidūrusi su Džiliana Edgars; Džiliana buvo 
nauja šokėja. Ji kamantinėjo vyresnes moteris, nekantraudama 
išmokti kuo daugiau. Norėjo išmokti ir saulės giesmę, bet ši gies- 

mė buvo paslaptis; ją giedodavo tik šauklė ir jos įpėdinė. Kai 
kuriuos žodžius mokėjo ir kelios vyresnės moterys, jau seniai 
kasmet girdėdavusios ją giedant, bet ne visos. Ir ne visoms buvo 
atskleista paslaptis, kada reikia pradėti giesmę ir kiek ilgai ją gie- 
doti, kad laikas sutaptų su patekančia saule. 

Fiona nutilo, žvelgdama į sunertas savo rankas. 

— Apeigas atlieka moterys, vien moterys. Vyrai jose nedaly- 
vauja, mes jiems nieko apie jas nė nepasakojam. Niekada. 

Rodžeris uždėjo plaštaką jai ant rankos. 

— Tu tinkamai elgiesi man pasakodama, Fiona, - ištarė labai 
tyliai. - Klok viską iki galo, prašau. Man reikia žinoti. 

Ji giliai su virpuliu įkvėpė, ištraukė ranką iš po jo plaštakos 
ir įsmeigė į jį akis. 

— Ar žinai, kur ji išėjo? Briana? 

- Regis, taip. Ji iškeliavo ten, kur ir Džiliana, ar ne? 

Fiona neatsakė, bet nenusuko akių. Umai Rodžeriui pasi- 
dingojo, kad aplinkybės keistai netikroviškos. Jis negali sėdėti 
čia, jaukioje, aptriušusioje vaikystės virtuvėje, siurbčioti arbatą iš 
puodelio su karalienės atvaizdu ir kalbėtis su Fiona apie šventus 
akmenis ir keliones laiku. Tik ne su Fiona, dėl Dievo meilės, ją 
domina tik Ernis ir ūkiniai jos virtuvės reikalai! 

Arba jis taip iki šiol manė. Išgėręs arbatą iki dugno, padėjo 
puodelį ant stalo. Puodelis tyliai dunkstelėjo. 

— Turiu keliauti paskui ją, Fiona, jei tik įmanoma. Ar aš galiu? 

Ji baimingai krestelėjo galvą. 

— Kad nė nenutuokiu. Kiek man žinoma, pereiti akmenis gali 
tik moterys. Gal tik jos geba keliauti laiku? 

Rodžerio plaštaka sugniaužė druskinę. Šito jis ir bijojo, kaip 
ir daugelio kitų dalykų. 

— Tai įmanoma išsiaiškinti vieninteliu būdu, - neva atsainiai 
tarė jis. 

Jo pasąmonėje staiga iškilo didelis įtrūkęs akmuo, juodas 
kaip grėsmė švelniame auštančiame danguje. 

— Turiu jos knygelę, - išpyškino Fiona. 

— Kokią, kieno? Džilianos? Ji ką nors parašė? 

— Taip. Yra tokia vieta... - Fiona pašnairavo į jį ir apsilaižė 
lūpas. - Joje laikome savo daiktus. Ten ji padėjo tą knygą, o vė- 
liau... ją pasiėmiau. 

Turbūt tada, kai akmenų rate buvo rastas nužudytas Džilia- 
nos vyras, dingtelėjo Rodžeriui. 

— Suprantu, ją reikėjo atiduoti policijai, - toliau kalbėjo Fio- 
na, - bet nenorėjau, kad knyga patektų policininkams į rankas, 
nors toptelėjo, kad gal ji susijusi su žmogžudyste. O jei ta kny- 
ga - svarbus įkaltis, būčiau jos nebeatgavusi... - ji pakėlė akis į 
Rodžerį, maldaudama ją suprasti. - Tai jos knyga, jos rašysena. 
Ir jeigu Džiliana paliko ją toje vietoje... 

— Tai paslaptis, - linktelėjo Rodžeris. 

Fiona taip pat palinksėjo galvą ir giliai įkvėpė. 

— Aš ją perskaičiau. 

- Iš jos ir sužinojai, kur Džiliana iškeliavo, - sušnibždėjo Ro- 
džeris. 

Fiona virpėdama atsiduso ir blausiai šyptelėjo. 

— Na, ta knyga tikrai nepadėtų policijai. 

— O man padėtų? 

- Tikiuosi, - tarė ji, nusigręžė į indaują, atitraukė stalčių ir iš 
jo paėmė knygelę, suvyniotą į žalią audinį. 

Magijos vadovėlis 


RAGANOS GEILIS MAGIJOS VADOVĖLIS. Geilis - raga- 
nos vardas, ir aš jį pasirinkau; nesvarbu, kokia gimiau, svarbu, 
kokią save sukursiu ir kuo tapsiu. 

Kas tai? Dar negaliu pasakyti, nes tik kurdama suprasiu, ką 
sukūriau. Manasis kūrybos kelias - galios ir valdžios. 

Absoliuti valdžia sugadina visiškai. Bet kaip? Ir kodėl darai 
prielaidą, kad valdžia gali būti absoliuti, nors tokia ji niekada ne- 
bus. Nes visi, jūs ir aš, esame mirtingi. Pažvelkit, kaip raukšlėjasi 
ir vysta ant kaulų jūsų kūnas, apčiuopkite savo smegeninės lini- 
jas skverbdamiesi pro odą, pažvelkit į savo dantis anapus švelnių 
lūpų, besiviepiančių niūriam pripažinimo vypsniui. 

Ir nors kūnas pažeidžiamas, daugelis dalykų įmanomi. Ar tie 
dalykai nepaklūsta kūnui, jau kitų, ne mano sritis. Tuo ir skiriuosi 
nuo jų, jau išėjusių tirti Juodosios Karalystės, nuo ty, ieškančių 
galios ir valdžios magijoje ir pasitelkiančių demonus. 

Aš skverbiuosi į kūną, ne į sielą. Ir, neigdama savo sielą, sutei- 
kiu galių tik tai jėgai, kurią valdau. Neieškau nei velnio, nei Dievo 
malonės; jų nepripažįstu. Nes jei nemąstai apie sielą ir mirtį, tavęs 
nevaldo nei Dievas, nei velnias - jų kova tam, kuris vienas gyvena 
kūne, nesvarbi. 

Mes valdom akimirką, valdom nuolat. Numegztas plonytis, 
gležnas voratinklis gaudo ir Žemę, ir visatą. Mums teduotas vie- 
nas gyvenimas, bet jį galima gyventi daugybę kartų. Kiek kartų? 

Jei savo rankose turėsite valdžią, reikia pasirinkti ir savo lai- 
ką, ir vietą, nes tik akmenų šešėliui nusidriekus prie jūsų kojų iš 
tikrųjų atsiveria likimo durys. 

— Na ir pakvaišėlė, - sumurmėjo Rodžeris. - Ir koks siau- 
bingas stilius. 

Virtuvėje nieko nebuvo, norėdamas nusiraminti jis šnekėjosi 
su savim. Nė kiek nepadėjo. 

Jis atsargiai vertė lapus, prabėgomis skaitydamas eilutes, iš- 
vedžiotas aiškia, aptakia rašysena. 

Po įžangos buvo skyrius „Saulės ir ugnies šventės“, o jame 
pateiktas švenčių sąrašas: Imolkas*, Alban Eiliras**, Beltei- 
nas, Lita***, Lunasadas****, Alban Elfedas*****,Samheinas, Alban 
Artanas******. Pokiekvieno pavadinimo - pastraipa pastabų, o 
šalia brūkštelėta daugybė kryžiukų. Po galais, kam jie? 

Jo akį patraukė Samheinas, prie jo rikiavosi šeši kryžiukai. 


"Pirmoji mirusiųjų šventė. Kur kas anksčiau už Kristų ir jo 
Prisikėlimą Samheino naktį iš savo kapų pakyla didvyrių sielos. 
Ty didvyrių reta. Juk retas kas gimsta, kai šviečia palankios jiems 
žvaigždės. O ir ne visi gimusieji po laimingąja žvaigždė drįsta 
griebtis jėgos, bet čia jų teisė. 


Net visiškuose tos beprotybės kliedesiuose galėjai įžvelg- 
ti nuoseklumą ir tvarką. Koks keistas šaltakraujiško stebėjimo 
ir poetinio polėkio kratinys. Vidurinė knygos dalis pavadinta 
„Atvejų tyrimas“. Skaitant pirmą dalį, Rodžeriui ant sprando 
stojosi gyvaplaukiai, o skaitant antrąją - gyslose stingo kraujas. 

Kuo kruopščiausias kūnų, rastų netoli akmenų ratų, sąrašas 
buvo sudarytas nurodant datą ir vietą. Aprašyta kiekvieno nelai- 
mėlio išvaizda, o apačioje pateiktos kelios spėlionės. 


* Imolkas - geilų, škotų, pirmoji iš trijų airių pavasario švenčių, dar vadinama 
Šv. Brigitos diena. Švenčiama sausio 31-vasario 1 d. 
** Alban Eiliras - pirmoji pavasario diena (pavasario lygiadienis), švenčiama kovo 
21 d. 
*** Lita, kitaip - Alban Hefinas, - vidurvasaris, vasaros saulėgrįža, švenčiama 
birželio 19-23 d. 
**** Lunasadas - geilų pirmojo derliaus šventė rugpjūčio pradžioje. 
***** Alban Elfedas - rudens lygiadienis rugsėjo 22-23 d. 
****** Alban Artanas - žiemos saulėgrįža gruodžio 20-23 d. 

1931 m. rugpjūčio 14 d. Siur le Meinas, Bretanė. Vyro lavo- 
nas, neatpažintas. Maždaug keturiasdešimt penkerių. Rastas ne- 
toli šiaurinio akmenų rato krašto. Jokios aiškios mirties priežasties, 
bet smarkiai apdegusios rankos ir kojos. Iš drabužių likę skutai. 
Nuotraukų nėra. 

Galima nelaimės priežastis: (1) vyras, (2) netinkama data - 
23 dienos po arčiausios saulės šventės. 


1650 m. balandžio 2 d. Kaslrigas, Škotija. Paauglės palaikai, 
neatpažinti. Maždaug penkiolikos metų. Rasti už akmenų rato. 
Smarkiai sudarkyti, galbūt iš rato nutempti vilkų. Apie drabužius 
neužsimenama. 

Galima nelaimės priežastis: (1) netinkama data - 28 dienos iki 
ugnies šventės, (2) prastai pasiruošta. 


1953 m. vasario 5 d. Kalanišas, Luiso sala. Vyro kūnas. Atpa- 
žintas. Džonas Makleodas, omarųy žvejys, dvidešimt šešerių. Mir- 
ties priežastis: smarkus kraujo išsiliejimas į galvos smegenis. Ko- 
roneris, kruopščiai apžiūrėjęs kūną, nustatė: antro laipsnio veido 
odos ir galūnių nudegimai, apsvilę drabužiai. Koronerio manymu, 
nutrenktas žaibo - įmanoma, bet kažin. Galima nelaimės priežas- 
tis: (1) vyras, (2) vos po Imolko šventės, bet gal jau buvo per vėlu? 
(3) netinkamas pasirengimas - laikraščio „Naujasis Bransvikas“ 
nuotraukoje aukos marškiniai prasegti; ant krūtinės šv. Brigitos 
kryžiaus pavidalo nudegimo žymė, bet labai neaiški ir kelianti 
abejonių. 


1963 m. gegužės 1 d. Tomnaurichas, Škotija. Moters kūnas. 
degusį kūną ir drabužius. Jo manymu, mirties priežastis: širdies 
nepakankamumas - plyšusi aorta. Tyrėjo pastaba: ponia Vilis 
„keistai“ apsirengusi, smulkmenų nepateikta. 

Nelaimė: ji žinojo, ką daro, bet jai nepavyko. Tikėtina priežas- 
tis: neįstengė deramai pasiaukoti. 

Sąrašas buvo ilgas, sulig kiekviena pavarde Rodžeris vis la- 
biau šiurpo. Jis perskaitė apie dvidešimt du žmones nuo XVII 
amžiaus vidurio iki XX amžiaus vidurio žuvusius vietose, išsi- 
barsčiusiose po Škotiją, Šiaurės Angliją ir Bretanę. Ir visose jose 
stūkso priešistoriniai akmenų statiniai. Rodžeriui atrodė, kad kai 
kurios aukos žuvo per nelaimingą atsitikimą: jos įžengė į ratą 
nieko neįtardamos ir nė nenutuokdamos, ir kažkas joms smogė. 

Tik dvi ar trys moterys, regis, žinojo, ką daro; jos pasirūpi- 
no drabužiais. Gal jau anksčiau buvo pranėrusios akmenis ir vėl 
mėgino, bet šį kartą joms nepasisekė. Jo žarnos susisuko į mažą, 
šaltą spiralę. Klerė buvo teisi: tai anaiptol ne tas pat, kaip žengti 
pro sukamąsias duris. 


i 
"Paskui atskirame skyriuje buvo aprašyti dingusieji be žinios, 
surikiuoti pagal datą, lytį ir amžių, o prie jų nurodytos aplinky- 
bės. Ir čia pagaliau paaiškėjo, kam tie kryžiukai: prie jų brūkš- 
telėtas skaičius reiškė žmonių, dingusių per kiekvieną šventę, 
skaičių. Daugiau buvo dingusių nei žuvusių, bet stigo duomenų. 
Prie daugelio pavardžių klaustukai. Rodžeris pamanė: gal todėl, 
kad buvo neaišku, ar dingimas prie akmenų rato tikrai susijęs su 
akmenimis. 
Jis pervertė lapą ir nustėro, tarsi jam kas būtų niuktelėjęs į 
pilvą. 


1945 m. gegužės 1 d. Kraig na Dunas, Inverneso grafystė, Ško- 
tija. Klerė Randal, 27 m., namų šeimininkė. Paskutinį kartą ma- 
tyta ankstyvą rytą, prie akmenų rato ketino ieškoti retų augalų, 
bet iki tamsos negrįžo. Automobilis rastas kalvos papėdėje. Rate 
jokių pėdsakų, nerasta jokių nusikaltimo ar žmogžudystės įkalčių. 


Jis atsargiai užvertė lapą, tarsi baimintųsi, kad tas sprogs ran- 
koje. Taigi Džilianai Edgars Klerė per atsitiktinumą tapo įrody- 
mu, kurio paskatinta ji pati pamėgino pereiti akmenis. Ar Geilis 
rado pranešimus apie Klerės grįžimą po trejų metų? 

Ne, akivaizdu, ne, nusprendė Rodžeris, pirmyn atgal sklaidy- 
damas lapus. O jeigu ir rado, čia neparašė. 

Fiona buvo padėjusi dar arbatos ir lėkštę ką tik iškeptų im- 
bierinių sausainių, bet jis, įnikęs skaityti, jų nė neparagavo. Vei- 
kiau iš pareigos nei iš alkio paėmė sausainį ir atsikando, tačiau 
aštraus skonio trupiniai įstrigo gerklėje ir jis sukosėjo. 

Baigiamoji knygos dalis „Būdai ir pasiruošimas“. Ji prasi- 
dėjo taip: 


Čia slypi kažkas, senesnis už žmogų, ir akmenys saugo jo ga- 
lig. Senoviniai kerai byloja apie „žemės linijas“ ir galią, tekančią 
jomis. Neabejoju, akmenų tikslas - valdyti tas linijas. Bet ar tie 
akmenys iškreipia galios linijas, ar jas tik ženklina? 


Sausainio kąsnis, rodės, užstrigo gerklėje, nesvarbu, kad ir 
kiek arbatos jis gėrė. Rodžeris susizgribo skaitąs greičiau, pavir- 
šutiniškai, peršokdamas kai kuriuos puslapius. Galų gale atsilošė 
ir užvertė knygą. Baigs skaityti vėliau ir prie jos grįš dar ne sykį. 
Bet dabar jis turi ištrūkti į gryną orą. Nieko stebėtino, kad Fioną 
knyga šitaip slegia. 

Jis greitai žingsniavo gatve prie upės, nepaisydamas pilančio 
lietaus. Buvo vėlu; bažnyčios varpas skambino į mišparus, vis 
daugiau žmonių per tiltus traukė į smukles. Bet varpą, balsus ir 
trepsinčias kojas stelbė paskutiniai perskaityti žodžiai, jie skam- 
bėjo ausyse, tarsi Džiliana būtų kalbėjusi su juo akis į akį. 


Ar man tave pabučiuoti, vaike, ar tave pabučiuoti, žmogau? 
O kai pabučiuosiu, pajusk dantis anapus mano lūpų. Galėčiau 
tave nužudyti taip pat lengvai, kaip apkabinti. Galios skonis - 
kraujo skonis, geležis mano burnoje - geležis mano rankoje. 
Reikia aukotis. 

Vidurvasario išvakarės 


1971 m. birželio 20 d. 


ŠKOTIJOJE VIDURVASARIO IŠVAKARĖSE saulė kybo 
danguje kartu su mėnuliu. Vasaros saulėgrįža, kai švenčiama 
viena iš metų rato švenčių - Lita. Jau beveik vidurnaktis, šviesa 
blausi, pieno baltumo, bet vis dėlto šviesa. 

Jis pajuto akmenis gerokai anksčiau, nei juos išvydo. Klerė ir 
Geilis buvo teisios, pamanė; data labai svarbi. Anksčiau čia jam 
lankantis akmenys atrodė šiurpiai, bet tylėjo. Dabar juos girdi, 
tik ne ausimis, o oda. Akmenys ūžė ir zvimbė žemais tonais, tarsi 
gaustų dūdmaišiai. 

Jie užkopė ant kalvos ir sustojo už trisdešimties pėdų nuo 
akmenų rato. Apačioje driekėsi tamsus siauras slėnis. Tekant mė- 
nuliui jį gaubė slėpiningas šydas. Kai Fiona tyliai įkvėpė, Rodže- 
ris sumojo, kad ją kausto didžiulė baimė. 

— Nėra reikalo tau čia būti, - tarė jis. - Jei bijai, leiskis žemyn; 
aš ir vienas susidorosiu. 

— Baiminuosi ne dėl savęs, kvailiuk, - sumurmėjo ji, giliau į 
kišenę susigrūsdama kumščius. Nusigręžusi į taką, palenkė galvą 
it jautukas. - Eime. 

Prie jo peties sušlamėjo alksnio krūmai, ir, nors buvo šiltai 
apsirengęs, Rodžeris staiga suvirpėjo nuvėrus šaltai nerimastin- 
gai dvejonei. Jo apranga ūmai pasirodė juokinga ir kvaila: ilga- 
skvernis švarkas, storos vilnos liemenė, prie drabužių derantys 
bridžiai ir megztos kojinės. Siuvėjui, kurpusiam šį kostiumą, pa- 
aiškino, kad jį siūdinasi koledžo spektakliui. 

— Na, ir kvailys, - burbtelėjo sau po nosimi. 

Fiona pirmoji įžengė į ratą, uždraudusi jam sekti iš paskos 

ir net žiūrėti. Jis klusniai nusisuko, leisdamas jai atlikti tai, ką 
ketina. Ji atsinešė plastikinį maišelį, jame tikriausiai apeiginiai 
daiktai. Rodžeris paklausė, kas jame, bet Fiona atžariai atšovė 
rūpintis savo reikalais. Ji nervinosi kone kaip jis. 

Dūzgesys jį trikdė. Skambėjo ne ausyse, o kūne - po oda, 
kauluose. Nuo to garso ilgieji jo rankų ir kojų kaulai barškėjo, 
zvimbė lyg įtemptos virvelės, jam visur niežėjo ir nuolat knietėjo 
kasytis. Leisdamas Fionai jam padėti, pirma norėjo įsitikinti, kad 
jai nieko negresia, todėl pasiteiravo, ar ji negirdi zvimbiant - ji 
nieko negirdėjo. 

Jis kliovėsi Dievu, kad neklysta manydamas, jog akmenis gali 
pranerti tik tie, kas juos girdi. Niekada sau neatleistų, jei kas nu- 
tiktų Fionai, nors ji tvirtino per ugnies šventes buvusi šiame rate 
daugybę kartų ir nieko baisaus neatsitikę. Vogčia dirstelėjęs per 
petį, pamatė mažą liepsnelę, spingsinčią didelio įskilusio akmens 
papėdėje, ir vėl nusisuko. 

Fiona giedojo švelniu, aukštu balsu. Žodžių jis nesuprato. 
Visos būtybės, keliavusios laiku, buvo moterys. Ar jam pavyks? 

Galbūt. Jei gebėjimas pereiti akmenis genetiškai paveldi- 
mas, - panašiai kaip gebėjimas susukti liežuvį į vamzdelį arba 
daltonizmas, - kodėl gi ne? Klerė iškeliavo, Briana taip pat. Bet 
Briana - Klerės duktė. O jis tik kitos keliautojos laiku, raganos 
Geilis, palikuonis. 

Rodžeris sutrepsėjo ir pasipurtė kaip arklys, besiginantis nuo 
musių. Mėgino nusikratyti zvimbimo. Rodės, tarsi jį ėstų skruz- 
dėlės! Ar vis blogiau jautėsi dėl Fionos giesmės, ar tik pokštavo 
jo vaizduotė? 

Jis smarkiai pasitrynė krūtinę, mėgindamas nuslopinti dir- 
gulį; apskritas motinos medalionas, pasiimtas kaip laimės ir 
sėkmės talismanas, - nedidelis, bet nusagstytas granatais, todėl 
jautė jo svorį. Geilis spėlionėmis dėl brangakmenių jis abejojo, 
neketino ir kraujo pralieti, nors Fiona, regis, kūrė laužą. Šiaip ar 
taip, brangakmeniai neturėtų pakenkti, o jeigu dar ir padėtų... Po 
šimts, Fionai reikėtų paskubėti? Jis pasimuistė ir įsitempė, tarsi 
būtų norėjęs nusimesti ne tik drabužius, bet ir iš odos išsinerti. 

Stengdamasis atsipalaiduoti, vėl paplekšnojo per medalioną 
vidinėje švarko kišenėje. Jeigu pasisektų... jeigu galėtų... ši mintis 
jam toptelėjo vėliau, kai akmenų siūloma galimybė virto tikriau- 
siu planu. Jeigu tai įmanoma... Jis palietė pirštais mažą skritulėlį ir 
tamsiame savo sąmonės paviršiuje išvydo Džerio Makenzio veidą. 

Briana prasmuko tarp akmenų ieškoti tėvo. Ar jis taip pat ga- 
lėtų? Dievulėli, Fiona! Nuo jos veiksmų jo savijauta vis blogėjo, 
maudė dantų šaknis, degte degė oda. Rodžeris smarkiai papurtė 
galvą, bet ji tik susvaigo, ir jis liovėsi. Dingojosi, kad plyšta kau- 
kolės siūlės. 

Vėliau šalia išdygo Fionos figūrėlė, ji graibstė jam už rankos, 
sunerimusi kažką šnekėjo, vesdama jį į akmenų ratą. Jis jos ne- 
girdėjo — rate ūžė dar didesnis triukšmas, gaudė ausyse, galvoje, 
temo akys, į stuburo slankstelių tarpus kalė skausmo pleištai. 

Sukandęs dantis, jis ilgokai mirksėjo ošiančioje tamsoje, įsmei- 
gęs akis į apskritą išsigandusios Fionos veidą. 

Paskui greitai pasilenkė ir pabučiavo į lūpas. 

— Tik nesakyk Erniui, - tarė ir apsisukęs nėrė tarp akmenų. 


=— 
Vasaros vėjas atpūtė silpną degėsių smarsą. Jis pasuko galvą 
ir uosdamas išplėtė šnerves. Štai ten. Visai arti ant kalvos viršū- 
nės blykčiojo liepsna, degė raudonas vidurvasario laužas. 
Danguje spingsojo blausios žvaigždės, užstotos lėtai sklen- 
džiančio debesies. Jis nenorėjo nei krustelėti, nei mąstyti. Jautėsi 
bekūnis, apglėbtas dangaus, jo protas laisvai sukosi, atspindėdamas 
žvaigždžių apšviestus vaizdus lyg stikliniame rutulyje, kur bangų 
mūša neša žvejo laivelį. Aplink girdėjo tylų, melodingą gausmą — 
tolimą kerinčių žvaigždžių dainą, užuodė kavos aromatą. 
Ramybės pojūtį sudrumstė neaiškus jutimas - kažkas ne 
taip. Persmelkęs protą suvokimas pažėrė skausmingas sąmyšio 
kibirkštėles. Grūmėsi su tuo jausmu, tetrokšdamas toliau plū- 
duriuoti žvaigždžių šviesoje, bet tas priešinimasis jį ir pažadino. 
Staiga jis vėl pajuto kūną, jį skaudėjo. 
- RODŽERI! 

Ausyse sukaukė žvaigždės balsas, ir jis krūptelėjo. 

Krūtinę nuvėrė deginantis skausmas, ir Rodžeris prispaudė 
plaštaką prie žaizdos. Kažkas griebė jam už riešo ir atitraukė jo 
ranką, bet jis spėjo pajusti ant krūtinės šlapumą ir švelnias kaip 
šilkas pelenų šerpetas? 

— Ak, atsigavai, ačiū Dievui! Koks šaunuolis. Nurimk. 

Kalbėjo ne žvaigždė, o debesis. Rodžeris suglumęs sumirk- 
sėjo, ir debesis pavirto tamsiu garbanotos Fionos galvos šešėliu, 
užstojančiu dangų. Jis trūktelėjęs atsisėdo. Panėšėjo ne į sąmo- 
ningą judesį, veikiau į konvulsiją. 

Jo kūnas grįžo, ir dar kaip. Rodžeriui apstalgo širdis, šnerves 
degino siaubingas kavos ir susvilusios mėsos dvokas. Jis žiauk- 
čiodamas atsistojo keturpėsčias ir vėl susmuko ant šlapios žolės, 
ši maloniai vėsino apdegusį veidą. 

Fionos rankos jį glostė, šluostė veidą ir burną. 

— Kaip tu? - paklausė ji. 

Jis susivokė, kad klausiamas jau gal šimtąjį kartą. Sukaupęs 
ganėtinai jėgų, jis atsakė: 

— Gerai. Visai neblogai. O ką? - sušnabždėjo. 

Jos galva lingavo pirmyn atgal, nušluodama pusę žvaigždėto 
dangaus. 

— Nežinau. Tu žengei... dingai... paskui plykstelėjo ugnis, ir 
išvydau tave gulintį rate liepsnojančiu švarku. Užgesinau jį kava 
iš termoso. 

Štai iš kur tas kavos kvapas ir kodėl krūtinė šlapia. Pakėlęs 
ranką pagrabaliojo, Fiona jau nedraudė jam apsičiupinėti. Drė- 
gname švarko audinyje žiojėjo išdeginta gal kokių trijų colių 
skersmens skylė. Krūtinės oda apdegusi, pro skylę jis užčiuopė 
keistai nutirpusias minkštas pūsles, bjauriai maudė krūtinę. Mo- 
tinos medaliono nebebuvo. 

— Kas nutiko, Rodži? 

Fiona gūžėsi šalia, jos veidas, neryškus, vos įžiūrimas, tvis- 
kėjo ašaromis. Jo įsivaizduotas degantis vidurvasario laužas te- 
buvo veik nudegusios žvakės liepsna. Dieve, ar ilgai jis tysojo be 
sąmonės“ 

- Aš... - prasižiojo jis atsakyti, kad nežino, bet nutilo. - Leisk 
man kiek pagalvoti. 

Pasidėjęs galvą ant kelių, įkvėpė šlapios žolės ir apdegusio 
audinio dvoko. 

Susikaupęs kvėpavo, kad prisimintų. Iš tikrųjų jam nė nerei- 
kėjo galvoti - viskas buvo aiškiai susidėlioję sąmonėje. Bet kaip 
visa tai paaiškinti? Jis nieko nematė, tik prieš akis šmėkšojo tėvo 
vaizdas. Tenai nebuvo jokio garso, niekas prie jo neprisilietė, bet 
jis ir girdėjo, ir juto. Kūnas, rodės, savaip viską suvokė, įkūnyda- 
mas paslaptingą laiko reiškinį. 

Jis pakėlė galvą nuo kelių ir giliai įkvėpė, pamažu vėl įsikur- 
damas kūne. 

— Galvojau apie tėvą, - tarė jis. - Kai žengiau per akmenį, 
galvojau tik apie tai, kad jeigu pavyks, ar galėsiu praeityje jį rasti. 
Ir... susitikau. 

— Tikrai? Savo tėvą? Nori pasakyti, jo dvasią? 

Kai ji smiliumi ir mažyliu ore padarė ragų ženklą, saugantį 
nuo blogio, jis greičiau pajuto, nei pamatė švystelint jos ranką. 

— Ne. Ne visai. Aš... negaliu paaiškinti, Fiona. Bet jį suti- 
kau ir pažinau. - Jis vis dar juto ramybę, sklandančią ir švelniai 
plevenančią proto tolybėse. - Paskui... sprogimas, tik taip galiu 
apibūdinti, kas įvyko. Kažkas man smogė čia, - pirštais palietė 
nudegintą vietą krūtinėje. - Jėga mane... išstūmė lauk, ir tiek. 
Vėliau pabudau, - švelniai paglostė jai veidą. - Ačiū, Fi, išgelbėjai 
mane, kitaip būčiau sudegęs. 

— Ak, netaukšk niekų, - nekantriai numojo ji, atsisėdo ant 
kulnų ir mąsliai pasitrynė smakrą. - Prisimenu, Rodži, kas para- 
šyta jos knygoje: jei turi brangakmenį, galbūt jis tave saugos. Juk 
tavo mamos medalionas buvo papuoštas mažais akmenukais? - 
girdėjo, kaip ji nurijo seiles. - Jei nebūtų jo buvę, gal jau būtum 
negyvas? Ji rašė apie žuvusiuosius. Jie supleškėjo, o tau apdegė 
tik ta vieta, kur buvo medalionas. 

— Taip. Galimas daiktas, - Rodžeris pamažu gaivelėjosi ir 
smalsiai dirstelėjo į Fioną. - Kodėl visada sakai „ji“, nevadini 
vardu? 

Kai Fiona atsigręžė, jos garbanas plaikstė aušros vėjas. Jau 
buvo šviesiau, todėl jis aiškiai matė trikdomai atvirą jos veidą. 

- Tari kieno nors vardą tik tada, kai nori, kad jis ateitų, — 
paaiškino ji. - Tu, aišku, tai žinai, kaip ir tavo tėvas dvasininkas? 

Net po marškiniais ir švarku ant jo dilbių pašiurpo gyva- 
plaukiai. 

— Kad jau užsiminei... - jis mėgino nutaisyti pokštaujančio 
balsą, - lyg ir nešaukiau tėvo vardu, bet galbūt... Daktarė Randal 
sakė, kad grįždama ji galvojo apie savo vyrą. 

Fiona raukydamasi linktelėjo. Jis puikiai matė jos veidą ir iš- 
sigandęs sumojo, kad jau švinta. Aušra čia pat, rytuose dangus 
spindėjo gelsvai rausva lašišos žvynų spalva. 

— Vaje, jau beveik rytas! Turiu keliauti! 

— Keliauti? - Fionos akys iš siaubo suapvalėjo. - Juk neketini 
mėginti dar kartą? 

- Ketinu. Trūks plyš reikia, - jo burna buvo išsaususi kaip 
dykuma ir jis apgailėjo, kad gesindama jį Fiona išlaistė visą kavą. 

Užgniaužęs tuštumos pilve pojūtį, atsistojo. Keliai drebėjo, 
bet jis įstengė paeiti. 

— Ar kuoktelėjai, Rodži? Tu tikrai žūsi! 

Jis papurtė galvą, akis buvo įsmeigęs į aukštą perskilusį akmenį. 

— Ne, - tarė jis vildamasis, kad neklysta. - Ne. Žinau, kas 
buvo blogai. Ir taip nebeatsitiks. 

— Tu negali to Žinoti! 

— Bet žinau, - jis atplėšė jos ranką nuo savo rankovės ir suė- 
mė; ranka buvo smulki ir šalta. Rodžeris nusišypsojo, nors jo vei- 
das buvo keistai sustingęs. - Tikiuosi, Ernis dar negrįžęs; kitaip 
tavęs ieškoti pasiųs policiją. Geriau skubinkis namo. 

Ji nekantriai gūžtelėjo pečiais. 

— Ai, jis žvejoja su pusbroliu Neilu ir negrįš iki antradienio. 
Ką turėjai galvoj sakydamas, kad nežūsi? Ir kas buvo blogai? 

Šitai paaiškinti buvo sunkiausia. Bet jis pamėgino. 

— Kai galvojau apie tėvą, vaizdavausi jį tokį, kokį pažinau iš 
nuotraukų: su lakūno uniforma arba šalia mamos. Na, aš... tuo 
metu aš gimiau. Ar supranti? 

Jis atidžiai žvelgė į apskritą jos veidelį. Suvokusi ji lėtai pa- 
mirksėjo ir vos atsiduso, tame atodūsyje buvo sumišusi ir baimė, 
ir nuostaba. 

- Ir gyvenime nebuvai matęs savo tėčio? - tyliai paklausė Fiona. 

Jis pakratė galvą. Tėvo nebuvo nei regėjęs, nei girdėjęs, nenu- 
tuokė, kuo jis kvepia ir koks lytint. Jo sąmonėje nebuvo vaizdų, 
kurie primintų jųdviejų susitikimą. 

— Turiu keliauti, - švelniai pakartojo ir suspaudė jai ranką. - 
Fiona, negaliu nė apsakyti, koks esu tau dėkingas. 

Ji valandėlę spoksojo į jį, atkišusi apatinę lūpą, spindinčio- 
mis akimis. Tada ištraukė ranką, nusimovė sužieduotuvių žiedą 
ir įdėjo jam į delną. 

—- Akmenėlis nedidelis, bet čia tikras briliantas, - pasakė. - 
Gal padės. 

 - Negaliu jo paimti! - jis atkišo ranką, norėdamas atiduoti jai 
žiedą, bet ji žengė atatupsta ir užkišo rankas už nugaros. 

— Nesijaudink, jis apdraustas. Ernis puikiai moka tvarkyti 
draudimo reikalus, - Fiona mėgino nusišypsoti, nors jai per vei- 
dą riedėjo ašaros. - Aš taip pat. 

Daugiau nebebuvo ką sakyti. Jis įsidėjo žiedą į šoninę kišenę 
ir dirstelėjo į didžiulį perskilusį akmenį. Juodi jo šonai jau tvis- 
kėjo, žėručio intarpams ir kvarco gijoms pagavus aušros šviesą. 
Jis vis dar girdėjo gaudesį, nors dabar šis panėšėjo į jo paties 
pulsuojantį kraują, į kažką, kas nerimo jo krūtinėje. 

Abu tylėjo, žodžių ir nereikėjo. Atsisveikindamas jis švelniai 
palietė jai veidą, nusvirduliavo prie akmens ir žengė į plyšį. 

Fiona niėko neišgirdo, tik nuaidėjus vardui sumirguliavo ty- 
ras-vidurvasario oras. 

Ji laukė ilgai, tol, kol saulė įsitaisė akmens viršūnėje. 

— Slan leat, a charaid chdir, - sušnibždėjo. - Sėkmės tau, mie- 
lasis drauge. 

Tada, nesigręžiodama atgal, pamažu nusileido nuo kalvos. 

Lalibrochas 


Škotija, 1769 m. birželis 


LAIMĖ, BĖRIS BRUTAS iki šiol nerodė šiam vardui pri- 
tinkančio būdo. Veikiau buvo artojas nei sąmokslininkas, sti- 
prus ir patikimas, o jeigu ir ne itin patikimas, bent paklusnus. 
Jis lakdino ją žaliais siaurais slėniais, per uolėtūs tarpeklius nė 
neslystelėdamas, nešė vis aukščiau gerais keliais, nutiestais prieš 
penkiasdešimt metų anglų generolo Veido, ir prastais, kurių ge- 
nerolo ranka nepasiekė, klampojo išdegintais brūzgynais ir kopė 
ten, kur kelio nė kvapo, tik per viržyną vingiavo tauriųjų elnių 
išmintas takas. 

Briana užmetė vadeles Brutui ant sprando, leisdama pailsė- 
ti ir atsipūsti, o pati ramiai sėdėjo ir žvalgėsi po nedidelį slė- 
nį apačioje. Blyškiai žalių avižų ir miežių laukų vidury kūpsojo 
baltintas kalkėmis, sumaišytomis su žvyru, ūkininko namas. Jo 
langai ir kaminai buvo apkraštuoti pilku akmeniu. Prie jo buvo 
aptvertas daržas ir spietėsi daugybė ūkinių pastatų, it viščiukai 
aplink didžiulę baltą vištą. 

Briana nebuvo jo regėjusi, bet neabejojo - čia jis. Apie La- 
librochą motina pasakodavo gana dažnai. Be to, tai vienintelis 
tvirtas namas, kurį Briana išvydo sukorusi daugybę mylių. Per 
pastarąsias tris dienas ji matė vien nedidelius smulkių ūkininkų 
namukus akmeninėmis sienomis, bet daugelis jų stovėjo apleisti 
ir apgriuvę, o kelis ugnis buvo taip suniokojusi, kad riogsojo tik 
vargani griuvėsiai. 

Iš didžiojo namo kamino ringavo dūmai; namai netušti. Be- 
veik vidurdienis, tad gal visi pietauja. 

Ji sunkiai nurijo seilę. Jaudinosi ir nuogąstavo, net išdžiūvo 
burna. Kas bus tas, kurį pamatys pirmą? Ijaną? Dženę? Ir kaip 
jie reaguos ją išvydę ir išgirdę jos pasakojimą? 

Briana nusprendė iškloti tiesą: neslėpti, kas ji tokia ir ką čia 
veikia. Mama sakė, kad ji labai panaši į tėvą; šiuo panašumu ir 
turės kliautis, stengdamasi juos įtikinti. Iki šiol sutikti kalniečiai 
įtariai ir atsargiai žvelgė į ją ir nepatikliai klausėsi keistos jos 
šnekos. Murėjai gali ja ir nepatikėti. Prisiminusi ji palietė švarko 
kišenę; ne, jie patikės, juk turi įrodymą. 

Ūmai ją nusmelkė mintis, nuo kurios sumaudė širdį. O gal ir 
juodu čia? Džeimis Freizeris ir jos mama? Apie tai jai nebuvo nė 
toptelėję. Neabejojo, kad jie Amerikoje, ir bus joje 1776 metais, 
bet kur jie galėtų būti dabar, nežinia. 

Brutas atlošė galvą ir garsiai suprunkštė. Už jų sužvengė žir- 
gas, ir kai Brutas apsisuko, Briana įtempė vadeles. Pakėlęs galvą 
ir išplėtęs šnerves, jis taip pat sužvingavo, kelio vingį įveikus dai- 
liam bėriui, kuriuo jojo aukštas vyras rudais drabužiais. 

Išvydęs ją, vyras trumpam sustabdė arklį, paskui kulnu 
bakstelėjo bėriui į šoną ir paleido jį ristele. Nepažįstamasis buvo 
jaunas, įdegęs, nors ir dėvėjo skrybėlę; tikriausiai daug laiko 
praleidžia lauke. Jo švarko skvernas buvo suglamžytas, kojinės 
apdulkėjusios ir apkibusios pašiaušėliais. 

Jis atsargiai prijojo prie jos ir, kai juos teskyrė atstumas, per 
kurį buvo įmanoma šnekėtis, linktelėjo. Pamačiusi, kad jis įsi- 
tempė iš nuostabos, Briana šyptelėjo sau po nosimi. 

Vyras tik dabar suprato, kad ji - moteris. Tie vyriški drabu- 
žiai iš taip arti nieko nebūtų apkvailinę; šiaip ar taip, tikrai ne- 
pasakytum, kad jos figūra berniokiška. Bet tokia apranga puikiai 
tiko siekiant tikslo: buvo patogi joti, o iš tolo ji panėšėjo į vyrą, 
nes buvo aukšta. 

Žmogus nusivožė skrybėlę ir nustebęs jai nusilenkė. Nebuvo 
išvaizdus, bet malonaus ryžtingo veido, su plunksniškais anta- 
kiais, dabar šovusiais aukštai į viršų, iš po juodų garbanotų ir 
sveikai žvilgančių plaukų kupetos žvelgė švelniai rudos akys. 

- Ponia, - kreipėsi, - ar galėčiau jums kuo nors padėti? 

Ji nusitraukė savo skrybėlę ir nusišypsojo. 

— Viliuosi, kad taip, - atsakė. - Ar aš Lalibroche? 

Jis linktelėjo, nors, išgirdęs keistą jos tarseną, dar ir sukluso, 
tapo atsargus. 

— Lalibrocho valdose. Ar čia jus atvijo kokie reikalai? 

— Taip, - tvirtai pasakė ji. - Reikalai, - išsitiesusi balne, giliai 
įkvėpė. - Esu Briana... Freizer. 

Garsiai tarti tą pavardę buvo nepratusi, nes iki šiol ja dar 
nebuvo prisistačiusi. Bet šitaip elgtis atrodė keistai tinkama. 

Vyro veidas šiek tiek atsipalaidavo, bet vis tiek buvo sumišęs. 
Jis vėl linktelėjo. 

— Jūsų tarnas, ponia. Džeimis Freizeris Murėjus, - oficialiai 
pridūrė ir nusilenkė - iš Broch Tuaracho. 

— Jaunasis Džeimis! - sušuko ji, savo džiaugsmu išgąsdinda- 
ma vyriškį. - Jūs - jaunasis Džeimis? 

— Taip mane vadina šeima, - šaltai atsakė jis. 

Brianai pasirodė, jog jaunajam vyriškiui nepatiko, kad jį taip 
familiariai pavadino keista, nederamai apsitaisiusi moteris. 

— Malonu susipažinti, - nesumišo ji ir padavė jam ranką, pa- 
silenkdama iš balno. - Aš jūsų pusseserė. 

Antakiai, nusileidę susipažįstant, vėl pakilo. Jis pažvelgė į iš- 
tiestą ranką, tada - nepatikliai - jai į veidą. 

— Džeimis Freizeris - mano tėvas, - paaiškino ji. 

Jis išsižiojo ir spoksojo į ją. Labai įdėmiai nužvelgė nuo gal- 
vos iki kojų, ilgiau žiūrėjo į veidą. Paskui jo lūpas išrietė šypsena. 

— Po galais, tikrai! - sušuko. Sugriebęs ranką taip stipriai su- 
spaudė, kad sutraškėjo kaulai. - Dieve, jūs panaši į jį! 

Jis prapliupo juoku, ir jo veidas pasikeitė. 

— O jergutėli! - šūktelėjo. - Na ir susinervins motina! 


= 
Didžiulė erškėtrožė, svyranti virš durų, buvo ką tik suža- 
liavusi, ant šakų brendo gausybė žalių pumpurėlių. Sekdama 
paskui jaunąjį Džeimį, Briana pažvelgė aukštyn ir pamatė durų 
sąramą. 

Suskilinėjusiame buome buvo išraižyta: Freizeris, 1716. Tai 
išvydusi, ji kiek suvirpėjo ir valandėlę stovėjo, žiūrėdama į tą 
pavardę, po delnu jusdama kietą, nuo saulės įšilusią medinę 
staktą. 

— Kaip jūs, pussesere? - jaunasis Džeimis atsigręžė į ją. 

— Puikiai. 

Įkandin jo Briana nėrė pro duris į namą, nesąmoningai pa- 
lenkdama galvą, nors to ir nereikėjo. 

— Mes visi aukštaūgiai, tik mama ir mažėlė Kitė ne, - nusi- 
šypsojo jaunasis Džeimis, kai Briana pasilenkė. — Šį namą pastatė 
mano senelis - ir jūsų senelis - žmonai, kuri buvo labai aukšta 
moteris. Turbūt tai vienintelis namas Aukštumose, kur galima 
įeiti pro duris nepasilenkus ir nesusitrenkus galvos. 

„Jr jūsų senelis. Išgirdus šiuos paprastus žodžius, ją užliejo 
šiluma, nors prieškambaryje tvyrojo vėsi prieblanda. 

Frenkas Randalas buvo vienturtis, kaip ir mama; likę vos 
keletas tolimų jos giminaičių: kelios senyvos protetės Anglijoje 
ir pora antros eilės pusbrolių Australijoje. Ji iškeliavo ieško- 
ti tikrojo tėvo ir visai nenutuokė, kad toje kelionėje ras naują 
šeimą. 

Ir gausią. Jai įžengus į prieškambarį, kurio plokščių apkalas 
buvo suraižytas, atsilapojo durys ir pro jas išsiveržė keturi ma- 
žyliai, o jiems ant kulnų lipo aukšta jauna moteris rudais garba- 
notais plaukais. 

— Gelbėkitės, gelbėkitės, žuveliokai! - šaukė ji, puldama juos 
išskėstomis rankomis nelyginant čeksėtų žnyplėmis. - Baisus 
krabas jus suės, trakšt, trakšt! 

Kikendami ir spygaudami iš džiaugsmo, vaikai leidosi kori- 
doriumi ir baimingai dirsčiojo per petį. Vienas jų, kokių ketverių 
berniukas, pamatęs prie laukujų durų stovinčius Brianą ir jaunąjį 
Džeimį, staiga puolė koridoriumi prie jų kaip koks greitai pūš- 
kuojantis garvežys rėkdamas: 

— Tėti! Tėti! Tėti! 

Vaikas be atodairos metėsi jaunajam Džeimiui ant krūtinės. 


vw yo . 


Tas mikliai jį pagavo ir švystelėjo aukštyn išsišiepusį. 

— Nagi, mažėli Matjau, - griežtai tarė. - Ir kaip elgtis tave 
moko tetulė Džaneta? Ką pamanys mūsų giminaitė? Strakalioji 
tarsi viščiukas paskui grūdus. 

Berniukas sukrizeno garsiau, visai nesutrikdytas barimo. Jis 
dirstelėjo į Brianą, o kai pagavo jos žvilgsnį, skubiai įsikniaubė 
veidu tėvui į petį. Iš lėto pakėlęs galvą, vėl vogčia spitrijo plačio- 
mis mėlynomis akutėmis. 

— Tėtuk! - sušuko. - Ar ji - moteris? 

- Žinoma, juk sakiau, kad mūsų giminaitė. 

— Bet ji su bridžiais! - Matjus priblokštas spoksojo į ją. - Mo- 
terys nenešioja kelnių! 

Jaunoji moteris, rodės, pritaria vaikui, bet ryžtingai įsiterpė į 
pokalbį žengdama paimti berniuko iš tėvo. 

— Ak, su bridžiais ji ne šiaip sau. Ir nemandagu laidyti tokias 
pastabas atvirai, visiems girdint. Gal drožk ir nusiprausk, a? 

Ji pastatė vaiką ant grindų ir švelniai jį stumtelėjo durų ko- 
ridoriaus gale link. Jis nė nekrustelėjo, atsisuko ir tebespoksojo 
į Brianą. 

— Kur močiutė, Matjau? - paklausė tėvas. 

— Galinėje svetainėje su seneliu, ponia ir vyriškiu, - tučtuo- 
jau išpoškino berniukas. - Jiems atnešti du kavinukai, pusdube- 
nis sklindžių ir visas vaisinis pyragas, bet mama sako, kad svečiai 
tikisi ir vakarienės. Na ir gerai, nes bus tik avižinė košė ir truputį 
kulkšnies, po šimts! - jis ranka užsispaudė burną, kaltai žiūrėda- 
mas į tėvą. - Ir kad tu prasmegtum, jeigu močiutė pavaišins juos 
agrastų pyragu, nesvarbu, kiek jie čia smaksotų. 

Jaunasis Džeimis prisimerkęs pažvelgė į sūnų, tada pašaipiai 
] seserį. 

— Ponia ir vyriškis? 

Džanetos veide šmėstelėjo pasidygėjimas. 

— Toji niurzga su savo broliu, - paaiškino. 

Jaunasis Džeimis sumurmėjo ir dirstelėjo į Brianą. 

— Mama bus patenkinta, kad atsirado dingstis nuo jų pa- 
sprukti, - jis linktelėjo Matjui. - Atvesk močiutę, bernužėli. Pa- 
sakyk, kad parsivedžiau viešnią, kuri ją pradžiugins. Ir galvok, 

ką sakai. Atgręžęs Matjų į namo galą, nesmarkiai pliaukštelėjo 
jam per užpakalį. 

Berniukas lėtai nupėdino, per petį vis gręžiodamasis į Brianą 
susižavėjimo kupinu žvilgsniu. 

Jaunasis Džeimis šypsodamasis atsisuko į atvykėlę. 

— Jis mano vyriausiasis, - paaiškino. - O ji, - mostelėjo į 
merginą, - mano sesuo Džaneta Murėj. Džaneta, čia ponia Bria- 
na Freizer. 

Briana nesumojo, ar turėtų paduoti ranką, todėl tik linktelėjo 
ir nusišypsojo. 

— Man labai malonu su jumis susipažinti, — šiltai tarė. 

Džaneta išplėtė iš nuostabos akis. Tačiau Briana nesuprato, 
ar merginą nustebino jos žodžiai, ar jos tarsena. 

"Jaunasis Džeimis išsišiepė apstulbusiai seseriai. 

— Niekada neatspėsi, kas ji, Džene. Niekada, kad ir kiek spė- 
liotum! 

Džaneta kilstelėjo antakį, tada prisimerkusi pažiūrėjo į Brianą. 

— Giminaitė, - sumurmėjo ir kuo atviriausiai nužvelgė vieš- 
nią nuo galvos iki kojų. - Tikrai panaši į Makenzius. Bet, sakai, 
Freizer... — ji išsprogino akis. - Ak, negali būti, - tarė Brianai. 
Veide ėmė skleistis plati šypsena, panaši į brolio. - Negali! 

Jos brolis suprunkštė, bet jį nutraukė girgžtelėjusios durys ir 
lengvi žingsniai koridoriuje. 

'— Džeimi? Matis sako, turim viešnią... - švelnus, gyvas balsas 
ūmai nuščiuvo. 

Briana pakėlė akis, ir jos širdis šoktelėjo ligi gerklės. 

Dženė Murėj buvo visai nedidukė - vos penkių pėdų ūgio - 
ir srhulkutė kaip žvirblis. Stovėjo ir prasižiojusi spoksojo į Bria- 
ną. Tamsiai mėlynas gencijonų spalvos akis dar labiau ryškino 
baltas kaip popierius veidas. 

— Še tau, - tyliai pasakė. - Še tau. 

Briana nedrąsiai šyptelėjo, linktelėdama tetai, mamos drau- 
gei, vienintelei mylimai tėvo seseriai. Ak, maldauju, kreipėsi ji 
mintyse, staiga užlieta ilgesio. Maldauju, neatstumkit manęs, 
džiaukitės, kad aš čia, prašau! 

Linksmai šypsodamasis Džeimis įmantriai nusilenkė motinai. 

— Mama, gal suteiktum man garbę pristatyti tau... 

- Džeimis Freizeris! Žinojau, kad jis grįžo, juk sakiau, Džene 
Murėj! 

Koridoriaus gale nuskambėjo balsas, jame buvo girdėti aukš- 
tos priekaištų gaidelės. Briana krūptelėjo ir pamatė iš šešėlių iš- 
nyrančią įtūžusią moterį. 

— Amijas Ketrikas man sakė matęs tavo brolį jojant netoli 
Balrigano! Bet tu būtum tikrai nutylėjusi, Džene. Įtikinėtum, kad 
esu kvaila, kad Amijas aklas, o Džeimis - Amerikoje! Judu su 
Ijanu susiriesdami meluojate, stengdamiesi apginti tą niekingą 
bailį! Hobartai! - riktelėjo, pasisukdama į namo gilumą. - Ho- 
bartai! Tučtuojau eikš čia! 

— Nutilk, - nekantriai sudraudė Dženė. - Tu ir esi kvaila, 
Liri! - trūktelėjo ji moteriai už rankovės, ragindama atsisukti. 
O jeigu šnekame apie tai, kas čia aklas, pažvelk į ją. Po paraliais, 
ar tu taip neprimatai, kad neatskiri suaugusio vyro nuo jaunos 
merginos, mūvinčios bridžiais? - jos akys, spindinčios nuo spė- 
lionių, toliau varstė Brianą. 

— Merginos? 

Moteris atsigręžė ir susiraukusi trumparegėmis akimis įsi- 
stebeilijo į viešnią. Paskui sumirksėjo, ir jos veidas iš nuostabos 
suglebo, pyktis išgaravo. Ji aiktelėjo ir persižegnojo. 

— Švenčiausioji Mergele Marija! Kas tu, dėl Dievo meilės? 

Briana giliai įkvėpė ir, dirsčiodama čia į vieną, čia į kitą mo- 
terį, atsakė stengdamasi nuramdyti drebantį balsą: 

— Aš - Briana. Džeimio Freizerio duktė. 

Abi moterys išpūtė akis. Moteris, vardu Liri, nuraudo ir žiop- 
čiodama bergždžiai mėgino ką nors pasakyti, rodės, tuojau išsi- 
pūs kaip balionas. 

O Dženė žengė į priekį ir, griebusi Brianai už rankų, žvelgė 
jai į veidą. Moters skruostai švelniai nuraudo, atrodė, lyg būtų 
ūmai atjaunėjusi. 

— Džeimio? Iš tikrųjų esi Džeimio duktė? - ji spaudė Brianos 
rankas tarp savųjų. 

— Taip sako mano mama, - šypsena pražydo ir Brianos veide. 

Dženės rankos buvo šaltos, bet Briana vis tiek pajuto šilumos 
bangą, nuvilnijusią jos rankomis ir užliejusią krūtinę. Ji užuodė 
silpną virtuvės prieskonių aromatą, kuriuo buvo įkvipę Dženės 
drabužiai, ir dar vieną, žemiškesnį ir aitrų, tikriausiai avies vil- 
nos kvapą. 

— Nejaugi? - Liri jau buvo atgavusi ir amą, ir savitvardą. Pri- 
simerkusi žengė arčiau. - Džeimis Freizeris - tavo tėvas? O kas 
tada tavo motina? 

Briana įsitempė. 

— Jo žmona. Kas dar? 

Liri atlošė galvą ir nusikvatojo. Juokas buvo atgrasus. 

— Kas dar? - pamėgdžiojo ji. - Iš tikrųjų, kas dar, mergužėle? 
O katra žmona? 

Briana pajuto, kaip iš veido jai ištekėjo kraujas, ir, staiga viską 
perpratus, jos rankos atšalo Dženės gniaužtuose. Na ir kvailė, 
pagalvojo. Kvaišų kvaiša. Praėjo dvidešimt metų. Žinoma, jis vėl 
vedė. Be jokios abejonės. Nesvarbu, kad ir kaip mylėjo jos mamą. 

O tos minties užkaboryje kirbėjo dar siaubingesnės spėlio- 
nės. Ar mama jį rado? Dieve, ar rado jį, gyvenantį su nauja žmo- 
na, ir jis ją pavarė? Ak, Viešpatie, kur ji? 

Briana nusigręžė, troško bėgti, tik nežinojo kur, nenutuokė, 
ką jai daryti, tik rodėsi, kad turi tučtuojau iš čia ištrūkti ir pulti 
ieškoti mamos. 

— Turbūt norėsi prisėsti, pussesere. Gal eime į svetainę? - jos 
ausyse suskambėjo tvirtas jaunojo Džeimio balsas. 

Jis apglėbė ją ranka ir, skubiai nuvedęs koridoriumi, parodė 
žengti pro duris, atsiveriančias iš koridoriaus. 

Ji lyg per miglą girdėjo aplink klegančius balsus, aiškinimų ir 
kaltinimų, pokšinčių palei ausis lyg fejerverkai, lalesį. Žvilgtelėjo 
į nustebusį neaukštą, tvarkingai atrodantį vyrą Baltojo Triušio 
veidu ir į dar vieną, daug aukštesnį, kuris, jai įžengus į svetai- 
nę, atsistojo ir priėjo. Nugairintas, nedailus jo veidas buvo susi- 
raukšlėjęs iš rūpesčio. 

Aukštesnysis žmogus visus nutildė ir paprašė nusiraminti. 
Per Klegesį jam vis dėlto pavyko išgirsti, kas ji tokia. 

— Džeimio duktė? - vyras smalsiai žiūrėjo į ją, bet nebuvo 
toks nustebęs kaip kiti. - Kuo tu vardu, leannan*? 

— Briana, - neįstengė nė šypsenos išspausti prislėgta, bet jis 
nepaisė. 

- Briana, - pakartojo jis ir įsitaisė ant pagalvėlės, mostelėda- 
mas jai sėstis priešais. 

Ji pamatė stirksančią medinę vyro koją. Jis paėmė jai už ran- 
kos ir nusišypsojo. Švelnios rudos akys skleidė šiltą šviesą, ir 
Briana akimoju pasijuto saugiau. 

— Aš tavo tetėnas Ijanas. Sveika atvykusi. 

Jos ranka nesąmoningai sugniaužė jo plaštaką, įsikabindama 
į siūlomą prieglobstį. Jis nei krūptelėjo, nei atsitraukė, tik įdėmiai 

— Miegojai viržiuose? - paklausė, išvydęs purvu apskretusius 
ir pažaliavusius nuo žolynų jos drabužius. - Juk sukorei labai 
netrumpą kelią, kol radai mus, dukterėčia. 

— Ji tik sako esanti jūsų dukterėčia, - atrėžė Liri. Atitokusi 
nuo sukrėtimo, ji žiūrėjo per Ijano petį iš pasibjaurėjimo surau- 
kusi putlų veidą. - Gal ji čia pasirodė tik norėdama sužinoti, kiek 
galėtų iš jūsų išpešti. 

— Juokiasi puodas, kad katilas juodas, Liri, - ramiai atsakė 
Ijanas ir atsigręžė į ją. - Ar ne tu su Hobartu dar prieš pusvalandį 
mėginot iš manęs išmelžti penkis šimtus svarų? 

Ji kietai sučiaupė lūpas, ir raukšlelės apie jas pagilėjo. 

— Tie pinigai mano, - atšovė, - puikiai žinai! Taip buvo su- 
tarta; tu paliudijai dokumentą. 

Ijanas atsiduso; akivaizdu, šiandien tai girdi jau ne pirmą sykį. 

— Taip, - kantriai tarė jis. - Savo pinigus gausi, kai tik Džei- 
mis jų atsiųs. Juk pažadėjo. Jis doras ir garbingas žmogus. Bet... 

— Doras ir garbingas? - Liri suprunkštė, kaip nepritiko mote- 
riai. - Argi dora ir garbinga gyventi dvipatystėje? Palikti žmoną 


* Mieloji (geilų k.). 

ir vaikus? Pagrobti mano dukterį ir ją sugniuždyti? Baisu! - ji 
įsmeigė į Brianą liepsnojančias, atšiaurias lyg ką tik valcuotas 
plienas akis. 

— Dar kartą klausiu, mergužėle, koks tavo motinos vardas? 

Briana priblokšta stebeilijo į Liri. Ją smaugė apykaklė, rankos 
buvo ledinės, nors jas ir gniaužė Ijanas. 

- Tavo motina, - nekantraudama pakartojo Liri. - Kas ji? 

— Nesvarbu, kas ji, - įsiterpė Dženė. 

Liri atsisuko į ją, nuraudusi iš įniršio. 

— Ak, dar ir kaip svarbu! Vienas dalykas, jeigu jis nustvėrė ją 
kokiam kariuomenės kekšyne arba ji buvo šliundra tarnaitė, kai 
jis gyveno Anglijoje. Ir visai kas kita, jeigu ji... 

— Liri! 

— Sese! 

- Tu nepraustaburnė ragana! 

Briana atsistojo, nutraukdama riksmus. Buvo tokia pat aukš- 
ta kaip vyrai ir ūgiu gerokai lenkė moteris. Liri skubiai Žerigtelėjo 
atgal. Visi buvo sužiurę į ją, veiduose įžvelgei priešiškumą, užuo- 
jautą, o gal tik smalsumą. 

Briana ramiai įkišo ranką į vidinę švarko kišenę, slaptą kiše- 
nę, kurią įsisiuvo vos prieš savaitę. O jai atrodė, kad nuo tada jau 
praėjęs ištisas šimtmetis. 

— Mano mamos vardas Klerė, - tarė ir ant stalo numetė vėrinį. 

Kambaryje stojo mirtina tyla, tik rusendamos židinyje šnypš- 
tė durpės. Ant stalo sutvisko perlų vėrinys, nuo pavasario saulės, 
įspindusios pro langą, sukibirkščiavo auksiniai karoliukų intarpai. 

Pirmoji prabilo Dženė. Lėtai, it kokia lunatikė, ištiesė laibą 
pirštą ir palietė vieną karulį. Vėrinys buvo gėlavandenių perlų. 
Jie buvo keisti, netaisyklingi, su nieko nesupainiojami, todėl ir 
vadinami barokiniais. 

— Vaje, - sušnibždėjo. Pakėlusi galvą, pažvelgė Brianai į vei- 
dą, įkypose mėlynose jos akyse suspindo ašaros. - Man labai 
malonu susipažinti su tavim, dukterėčia. 


Žž 


SVETIMŠALĖ + RUDENS BŪGNAI 47 


— Kur mano mama? Ar žinot? - Brianos žvilgsnis bėgiojo 
nuo veido prie veido, širdis smarkiai dunksėjo ausyse. 

Liri nežiūrėjo į ją; jos veidas buvo šaltas, sustingęs, žvilgsnį 
prikaustę perlai. 

Dženė su Ijanu greitosiomis susižvelgė, tada Ijanas atsistojo, 
nerangiai pabrukdamas medinę koją. 

- Ji su tavo tėčiu, - tyliai atsakė jis, paliesdamas Brianos ran- 
ką. - Nesirūpink, mieloji, abu sveiki ir gyvi. 

Brianai taip atlėgo širdis, kad ji vos nesusmuko. Ji lėtai atsi- 
dūsėjo krūtinėje pamažu atsileidžiant nerimo gniutului. 

- Ačiū, - padėkojo, mėgino šyptelėti Ijanui, bet veido raume- 
nys nelabai jos klausė. Sveiki ir gyvi. Ir kartu. Ak, ačiū, nebyliai 
padėkojo. 

— Po teisybei, jie mano, - Liri linktelėjo į perlus. 

Ji nebepyko, elgėsi šaltakraujiškai. Įtūžis nebedarkė veido, ir 
Brianai toptelėjo, kad kadaise ji buvo tikra gražuolė. Ir dabar 
patraukli: nors škotė, bet aukšta, grakšti, jautrios, šviesios, grei- 
tai vystančios odos. Liemuo kiek papilnėjęs, bet figūra vis dar 
tiesi ir stamantri, veide atsispindi moters, žinančios, kad ji graži, 
išdidumas. 

— Na jau ne! - užsiplieskė Dženė. - Tie perlai buvo mano 
motinos, o tėvas atidavė juos Džeimiui, kad šis padovanotų žmo- 
nai, ir... 

— Jo žmona ir esu, - nutraukė ją Liri ir nuvėrė Brianą atšiau- 
riu, priekabiu žvilgsniu. - Aš jo žmona, - pakartojo. Garbin- 
gai už jo ištekėjau, ir jis man pažadėjo atlyginti už tą blogį, kurį 
man padarė, - ji šaltai dėbtelėjo į Dženę. - Jau daugiau nei metai 
negaunu nė penso. Ar turėsiu parduoti batus, kad išmaitinčiau 
dukterį, kurią jis man paliko? 

Ji pakėlė smakrą ir pažvelgė į Brianą. 

- Jeigu tu - jo duktė, jo skolos ir tavo skolos. Pasakyk jai, 
Hobartai! 

Hobartas kiek sumišo. . 

- Ak, sese, - tarė ir padėjo plaštaką jai ant rankos raminda- 
mas, - nemanau... 

— Taigi, tu nemąstai nuo pat gimimo! - ji suirzusi nusipurtė 
jo ranką ir siektelėjo perlų. - Jie mano! 

Bet Liri nespėjus jų pastverti, perlus nevalingai griebė Bria- 
na. Auksiniai karoliukai vėsino odą, tačiau perlai buvo šilti. Pa- 
sak mamos, tikrų perlų požymis. 

— Luktelėkit valandėlę, - Brianą nustebino jos pačios balso 
jėga ir abejingumas. - Nežinau, kas jūs ir kas įvyko tarp judviejų 
su mano tėvu, bet... 

— Aš - Liri Makenzi, tavo niekšas tėvas vedė mane prieš ke- 
tverius metus ir, beje, per apgavystę. 

Liri pyktis niekur nebuvo dingęs, tik nulindęs giliau; veidas 
griežtas, įsitempęs, bet ji nerėkė, minkšti putlūs jos skruostai 
buvo pablyškę. 

Stengdamasi nusiraminti, Briana giliai įkvėpė. 

— Tikrai? Bet jei dabar mano mama su mano tėvu... 

— Jis mane paliko. 

Žodžiai buvo ištarti nesikarščiuojant, jie sunkiai lyg akmenys 
pliumptelėjo į ramų vandenį, paskleisdami neslopstančius pyk- 
čio ir išdavystės raibulius. Jaunasis Džeimis jau žiojosi įsiterpti, 
bet paskui susičiaupė, žiūrėdamas į Liri. 

— Sakė, kad nebegali kęsti gyvendamas su manim po vie- 
nu stogu, miegodamas toje pačioje lovoje, - Liri kalbėjo ramiai, 
tarsi atmintinai deklamuotų tekstą, akis įsmeigusi į tuščią vietą, 
kur ką tik gulėjo perlai. - Taigi jis išėjo. O vėliau grįžo su ta ra- 
gana. Puikavosi ja prieš mane, miegojo su ja man panosėj, - ji iš 
lėto pakėlė akis į Brianą ir tylėdama įdėmiai žiūrėjo, stengdamasi 
įspėti, ką slepia jos veidas. Paskui neskubėdama linktelėjo. - Tai 
buvo ji, - tvirtai ir ramiai tarė, ir tas jos ramumas buvo klai- 
kokas. — Toji moteris, vos pasirodžiusi Leoche, apkerėjo ir jį, ir 
mane. Tapau neregima. Nuo tos dienos, kai ji atkeliavo, manęs 
jis nebematė. 

Brianai per nugarą perbėgo šiurpuliukai, nors židinyje ir 
šnypštė degdamos durpės. 

- O paskui ji dingo. Pasklido kalbos, kad mirė. Žuvo per su- 
kilimą. O jis, galų gale laisvas, parsirado iš Anglijos namo. 

Ji papurtė galvą, neatplėšdama akių nuo Brianos, bet šioji 
suprato, kad Liri jos nebemato. 

— Deja, ji nemirė, - tyliai tarė Liri. - Ir jis nebuvo laisvas. 
Žinojau tai; visada žinojau. Raganos neužmuši ginklu, ją reikia 
sudeginti, - melsvos Liri akys nukrypo į Dženę. - Juk regėjai 
ją per mano vestuves. Jos pamėklę, stovinčią tarp manęs ir jo. 
Matei, bet tylėjai. Apie tai sužinojau vėliau, kai viską papasakojai 
aiškiaregei Meizrei. Turėjai pasakyti ir man, - tai buvo ir kalti- 
nimas, ir teiginys. 

Dženė vėl išblyško, įkypos mėlynos jos akys patamsėjo - ti- 
kriausiai iš baimės. Ji apsilaižė lūpas, ketindama prabilti, bet Liri 
jau buvo nusitaikiusi į Ijaną Murėjų. 

— Verčiau būk atsargus ir budrus, Ijanai Murėjau, - pasakė 
atsainiai ir linktelėjo į Brianą. - Gerai įsižiūrėk į ją, žmogau. Ar 
tokio stoto turėtų būti tikra moteris? Šita ūgiu lenkia daugelį 
vyrų, vilki vyriškais drabužiais, jos plaštakos didelės kaip lėkštės, 
tinkamos atimti gyvybę vienam iš tavo vaikų, jeigu to įsigeistų. 

Ijanas tylėjo, pailgas, nedailus jo veidas buvo susirūpinęs. 
Džeimio kumščiai susigniaužė, jis tvirtai sukando žandikaulį. Tai 
nepraslydo pro akis Liri, ir jos lūpų kampučius iškreipė šypsnys. 

— Ji - raganos duktė, - tėškė Liri. - Ir visi tai žinot! - moteris 
apsidairė kambaryje, mesdama iššūkį nesmagiems veidams. - Jie 
būtų sudeginę jos motiną Kreinsmure, jei ne jos meilės kerai, 
apžavėję Džeimį Freizerį. Taigi saugokis tos, kurią įsileidai į savo 
namus! 

Briana taip vožė delnu per stalą, kad visi net krūptelėjo. 

— Tauškalai, - garsiai tarė. Į jos veidą plūstelėjo kraujas, bet 
jai buvo nė motais. Visi kambaryje vėpsojo išsižioję, bet Briana 
spigino tik į Liri Makenzi. - Tauškalai, - pakartojo ir dūrė pirštu 
į moterį. - Jeigu jie ir turi ko prisibijoti ir saugotis, tai tik tavęs, 
suknista žudike! 

Liri išsižiojo plačiau nei kiti, bet neišleido nė garselio. 

- Juk apie Kreinsmurą jiems papasakojai ne viską? Tai turėjo 
atskleisti mano motina, bet ji tylėjo. Manė, kad buvai per jauna, 
todėl nesuvokei ką daranti. Tačiau buvo kitaip, ar ne? 

— Kas?.. - tyliai suvapėjo Dženė. 

Jaunasis Džeimis pažvelgė į tėvą, o šis stovėjo lyg maišu 
trenktas ir spoksojo į Brianą. 

— Ji mėgino nužudyti mano mamą, - Brianai buvo sunku 
tvardytis; balsas trūkinėjo, virpėjo, bet ji vis kalbėjo: - Juk mėgi- 
nai? Pasakei jai, kad Geilis Dankan serga ir šaukiasi jos. Žinojai, 
kad ji eis, nes mama niekada neatsisakydavo lankyti ligonių, juk 
ji tikra gydytoja! Žinojai, kad ketinama suimti Geilis Dankan 
už raganavimą, ir pamanei, kad jeigu drauge bus mano mama, 
bus sučiupta ir ji! Manei, kad ji supleškės ant laužo, ir tu atgausi 
Džeimį Freizerį. 

Liri išblyško, veidas suakmenėjo. Net akys buvo negyvos, be- 
reikšmės ir dulsvos lyg stiklo karoliukai. 

"- Jusdavau jos ranką ant jo, - sušnabždėjo. - Mudviejų 10- 
voje. Ją, gulinčią tarp mudviejų, glamonėjančią jį, kad jo daik- 
tas sustangrėtų, ir jis šauktųsi jos sapne. Ji buvo ragana. Visada 
žinojau. 

Kambarį gaubė tyla, tik spragsėjo ugnis, o anapus lango švel- 
niai čirpsėjo paukštukas. Galų gale Hobartas Makenzis krustelė- 
jo ir žengė prie sesers, norėdamas paimti jai už parankės. 

- Eime, a leannan, - tyliai paragino. - Saugiai parlydėsiu tave 
namo. - Jis linktelėjo Ijanui ir mostelėjo, taip išreikšdamas ir 
užuojautą, ir apgailestavimą. 

Ijanas atsakydamas jam irgi linktelėjo, o Liri nesipriešino, 
leidosi išvedama brolio, bet prie durų stabtelėjo ir atsigręžė. 
Briana stovėjo rami. Net ir labai stengdamasi, nebūtų galėjusi 
pajudėti. | 

— Jei tu Džeimio Freizerio duktė, - aiškiu, šaltu balsu tarė 
Liri, - galbūt ir esi, nes panaši į jį, žinok štai ką. Tavo tėvas me- 
lagis, paleistuvis, apgavikas ir sąvadautojas. Tau linkėčiau kitokio 
tėvo. - Ji pakluso Hobartui, timpčiojančiam jai už rankovės, ir 
jiems išėjus durys užsivėrė. 

Brianą užliejęs pyktis staiga išgaravo ir ji pasilenkė, atsirem- 
dama plaštakomis, po jomis gulėjo kietas, gumbuotas vėrinys. 
Jos plaukai išdriko, ir ant veido užkrito garbanų sruoga. 

Buvo užsimerkusi, nes svaigo galva; greičiau pajuto, nei 
pamatė, kaip ją palietė ranka ir švelniai nubraukė nuo veido 
garbanas. 

— Jis nesiliovė jos mylėjęs, - sušnabždėjo ji veikiau sau negu 
kitiems. - Ir nepamiršo. 

- Žinoma, kad nepamiršo, - išgirdo pritariant. 

Atsimerkusi pamatė palinkusį prie jos pailgą Ijano veidą ir 
malonias rudas jo akis. Plati, nuo darbų sudiržusi ranka gulėjo 
ant jos rankos. Buvo šilta, kieta, net didesnė už jos. 

— Mes taip pat, - pasakė jis. 


== 


— Gal dar gabalėlį, pussesere Briana? - Džoana, jaunojo Džei- 
mio žmona, šypsojosi per stalą, mentele viliojamai rodydama į 
aptrupėjusio agrastų pyrago likučius. 

— Ačiū, bet ne. Daugiau nenurysiu nė kąsnelio, - šyptelėjo 
Briana. - Kimšte prisikimšusi! 

Tai išgirdę, Matjus ir mažasis jo broliukas Henris garsiai 
sukrizeno, bet juos nuvėrė skvarbus močiutės žvilgsnis, ir jie 
akimoju nuščiuvo. Vis dėlto Briana, nužvelgusi stalą, matė, kad 
visi - ir suaugę, ir vos kelerių metų vaikai - vos tvardo juoką. 
Rodės, jie ima kikenti išgirdę net mažiausią jos pastabėlę. 

Ji pasvarstė, kad tikriausiai čia niekuo dėti nei nederami jos 
drabužiai, nei tai, kad jie regi staiga lyg iš niekur nieko atsira- 
dusią nepažįstamą, ir netgi labai nepažįstamą, giminaitę. Už to 
juoko slypėjo dar kažkas; džiaugsmo srovė, tekanti tarp šeimos 
narių, nematoma, bet gyva kaip elektra. 

Pamažu jai ėmė aiškėti, kodėl jie taip elgiasi; jai padėjo susi- 
vokti Ijano ištarti žodžiai. 

— Nemanėm, kad Džeimis kada nors turės vaiką, - Ijano šyp- 
sena skersai stalo buvo tokia šilta, kad būtų ištirpinusi ledą. - Bet 
tu nesi jo mačiusi“ 

Ji papurtė galvą, nurydama paskutinį kąsnį ir šyptelėdama, 
nors ir pilna burna. Štai kas, suvokė, jie džiaugiasi ne dėl jos, o 
labiau dėl Džeimio. Myli jį ir dėl jo laimingi. 

Jos akys pritvinko ašarų. Ją sukrėtė beprotiški Liri kaltinimai, 
bet guodė ir ramino, kad visiems šiems žmonėms, gerai pažįs- 
tantiems Džeimį Freizerį, jis nei melagis, nei nedorėlis, o toks, 
kokį jį manė esant jos motina. 

Jaunasis Džeimis, kuriam pasirodė, kad ji springsta, paslau- 
giai trinktelėjo jai per nugarą, ir ji jau ne juokais užspringo. 

— Ar parašei dėdei Džeimiui, kad keliauji pas mus? - paklau- 
sė jis nepaisydamas, kad ji kosi ir vos vapa išraudusi. 

— Ne, - kimiai atsakė ji. - Nežinau, kur jis. 

Ir taip lenkti Dženės antakiai šovė į viršų. 

— Taip, jau minėjai. Pamiršau. 

— O jūs žinot, kur jis dabar? Jis ir mama? - Briana susirū- 
pinusi palinko į priekį, valydamasi nuo žabėo pyrago trupinius. 

Dženė nusišypsojo ir pakilo nuo stalo. 

- Daugmaž. Jeigu jau pasisotinai, eikšen, mieloji. Duosiu tau 
paskaityti naujausią jo laišką. 

Briana atsistojo ir nusekė įkandin Dženės, bet prie durų 
staiga stabtelėjo. Jau anksčiau prabėgomis užmetė akį į vieną 
kitą svetainės paveikslą, bet gerai neįsižiūrėjo, užplūdus jaus- 
mams ir greitai rutuliojantis įvykiams. O dabar į vieną įsižiū- 
rėjo atidžiau. 

Jame nutapyti du maži berniukai rusvai auksiniais plaukais. 
Abu pernelyg rimti, pasipuošę kiltais ir švarkais, baltais marški- 
niais su klostytais apsiuvais. Šalia pasipuošusių berniukų kantriai 
tupi milžiniškas tamsaus plauko šuo, iš nuobodžio iškoręs liežuvį. 

Vyresnis berniukas aukštas, dailių bruožų; sėdi tiesiai ir išdi- 
džiai pakėlęs smakrą, vieną ranką padėjęs šuniui ant galvos, o kitą - 
globėjiškai — ant jaunėlio brolio, stovinčio jam tarp kelių, peties. 

Brianos žvilgsnį traukte traukė jaunesnysis berniukas. Aps- 
kritaveidis, riestanosis, skruostai veik persišviečiantys, rausvi 
kaip obuoliukai. Didžiulės kiek įkypos mėlynos akys spingso iš 
po kupetos šviesių plaukų, sušukuotų itin tvarkingai. Laikysena 
ori, nutapyta klasikine aštuoniolikto amžiaus maniera, bet kaž- 
kas toje tvirtoje, kresnoje figūrėlėje kėlė Brianai šypseną, ir ji 
pirštu palietė berniuko veidą. 

— Koks tu meilutis, - tyliai pasakė. 

— Džeimis buvo mielas vaikis, bet užsispyręs neklauža- 
da, - Dženės balsas prie ausies ją išgąsdino. - Ar jį kuldavai, 
ar kalbėdavaisi su juo gražiuoju, jam būdavo nė motais; jeigu 
jau ką įsikaldavo į galvą, nebeišmuši. Eikš, tau patiks ir kitas 
paveikslas. 

Antras portretas kabojo laiptų aikštelėje, netinkamoje vieto- 
je. Iš apačios ji matė puošnius auksuotus rėmus, įmantrūs jų dro- 
žiniai nederėjo prie masyvių, apsitrynusių namo baldų. Meno 
kūrinys priminė jai muziejų paveikslus, ir ši paprasta namų 
aplinka atrodė jam svetima. 

Jai užlipus paskui Dženę į laiptų aikštelę, ant paveikslo nebe- 
krito nuo lango šviesa, ir jis atsivėrė prieš ją visa grožybe. 

Briana aiktelėjo, po lininiais marškiniais ant dilbių pašiurpo 
plaukeliai. 

- Jis puikus, ar ne? - Dženės žvilgsnis bėgiojo nuo paveikslo 
prie Brianos, jos veide buvo sumišęs ir pasididžiavimas, ir pa- 
garbi baimė. 

— Puikus! - pritarė Briana, rydama seilę. 

— Dabar supranti, kodėl akimoju atpažinom tave, - tarė teta 
ir meilingai uždėjo ranką ant drožinėto rėmo. 

— Taip, taip, suprantu. 

- Čia mano motina. Tavo senelė Elena Makenzi. 

- Taip..Žinau. 

Jų žingsnių sukeltos dulkės tingiai sukosi popietės šviesoje, 
besiskverbiančioje pro langą. Brianai rodės, kad ir ji netikroviš- 
kai sūkuriuoja su jomis. 

Jai šovė beprotiška mintis: po dviejų šimtų metų ji stovėjo — 
stovės - prieš šį paveikslą Nacionalinėje portretų galerijoje, kate- 
goriškai neigdama jo teigiamą tiesą. 

Elena Makenzi žiūri į ją visai kaip anuomet. Ilgakaklė, di- 
dinga, įkypos akys linksmos, bet švelnių lūpų nenutvieskęs keis- 
tas šypsnys. Tai anaiptol ne veidrodinis atvaizdas; Elenos kakta 
aukšta, siauresnė už Brianos, smakras apvalus, ne nusmailintas, 
veidas švelnesnis, jo bruožai ne tokie ryškūs. 

Bet panašumas pribloškiantis. Tokie pat platūs skruostikau- 
liai ir vešlūs rusvi plaukai. O kaklą juosia perlų vėrinys ir švel- 
nioje pavasario saulės šviesoje tviska auksiniai karoliukai. 

— Kas jį nutapė? - galų gale paklausė Briana, nors atsakymą 
žinojo. Prie to paveikslo muziejuje parašyta, kad dailininkas 
„Nežinomas“. Bet, pamačiusi dviejų berniukų portretą apačio- 
je, Briana suprato: čia to paties dailininko darbas. Šio paveikslo 
potėpiai gal ir ne tokie meistriški, bet plaukus ir odą tapė ta 
pati ranka. 

— Mano motina, - atsakė Dženė ilgesingo pasididžiavimo 
kupinu balsu. - Ji buvo talentinga dailininkė. O kad būčiau pa- 
veldėjusi tuos gabumus. 

Brianos pirštai nevalingai susirietė. Ji taip gyvai įsivaizdavo 
laikanti tarp jų teptuką, kad būtų galėjusi prisiekti užčiuopianti 
glotnų medinį jo kotelį, būtų galėjusi patikėti iliuzija. 

Štai iš ko, toptelėjo jai, ir ji kiek suvirpėjo. Atpažindama kone 
išgirdo spragtelint, kai mažytė jos praeities dėlionės detalė atsi- 
dūrė savo vietoje. Štai iš ko tai paveldėjau. 

Frenkas Randalas juokaudavo nemokąs nubrėžti nė tiesesnės 
linijos; Klerei piešti sekėsi ne ką geriau. O Briana puikiai juto 
liniją ir linkį, šviesą ir šešėlius, dabar ji regėjo tą, iš kurios šiuos 
gabumus paveldėjo. 

Kas dar, ūmai dingtelėjo jai. Ką dar ji turi, kas kitados pri- 
klausė moteriai paveiksle, ir berniukui, užsispyrėliškai pakreipu- 
siam galvą? | 

- Šį iš Leocho atgabeno Nedas Gouvanas, - pasakė Dženė, pa- 
garbiai glostydama rėmą. - Išgelbėjo jį, anglams nusiaubus pilį po 
sukilimo, - šyptelėjo ji. - Nedas labai šauniai darbuojasi šeimos la- 
bui. Jis kilęs iš Žemumų, iš Edinburgo, pats neturi jokių giminaičių, 
bet laiko Makenzių klaną savu, ir net dabar, kai to klano nebėra. 

— Nebėra? - sukluso Briana. - Visi mirę? - siaubas, šmėkšte- 
lėjęs jos veide, nustebino Dženę. 

— Ak, ne. Turėjau galvoj ne tai, mieloji. Bet Leochas pražu- 
vo, - tyliau pridūrė. - Ir krito paskutiniai klano vadai - Kolumas 
ir jo brolis Duglas, jie padėjo galvas už Stiuartus. 

Briana tai žinojo; jai viską buvo papasakojusi Klerė. Ją nu- 
stebino staiga užliejęs liūdesys; gailestis dėl šių ką tik atrastos 
giminės nepažįstamųjų. Ji sunkiai nurijo gniužulą gerklėje ir nu- 
sisuko lipti laiptais paskui Dženę. 

— Ar Leochas buvo didelė pilis? - pasiteiravo. 

Teta stabtelėjo, laikydamasi už turėklo. 

— Nežinau, - atsakė ir dirstelėjo į Elenos paveikslą. Jos akyse 
šmėstelėjo kažkas panašaus į apgailestavimą. - Nesu Leocho pi- 
lies mačiusi, o dabar ji sugriauta. 


== 

Įėjusi į miegamąjį, Briana pasijuto taip, lyg būtų atsidūrusi 
povandeniniame urve. Jis buvo ankštas, kaip ir kiti kambariai, 
žemomis sijomis, pajuodusiomis nuo daugybę metų deginamų 
durpių suodžių, bet švariomis, baltomis sienomis, užlietas ple- 
venančios žalsvos šviesos, kuri, prasiskverbusi per svyrančios 
erškėtrožės lapiją, sruvo pro du didelius langus. 

Švelnioje prieblandoje šen ten mirgėjo, švytėjo blizgantys 
daiktai it rifų žuvys; ant kilimėlio prie židinio mėtėsi spalvinga 
dukterėčios lėlė, stovėjo kiniška pintinė, prie jos dangčio kaip 
puošmena kabojo moneta pragręžtu viduriuku. Stalą puošė žal- 
varinė žvakidė, ant baltintos sienos akį traukė sodrios nedidelio 
paveikslo spalvos. 

Dženė tučtuojau nužingsniavo prie didelės spintos ir, pasi- 
stiebusi ant pirštų galiukų, ištraukė nemažą tymu trauktą dėžę 
nuzulintais nuo senumo kampais. Kai nuvožė jos dangtį, Bria- 
na pamatė Žžybtelint metalą ir kažką blykstelint, tarsi ant brang- 
akmenių būtų suspindusi saulė. 

— Štai. 

Dženė ištraukė storą, perlenktą pluoštą nušiurusių lapų, ma- 
tyt, ilgai keliavusių ir skaitomų daugybę kartų, ir įspraudė Bria- 
nai į ranką. Pluoštas buvo antspauduotas; prie vieno lapo vis dar 
buvo prikibęs riebaus vaško gabalėlis. 

- Jie gyvena Šiaurės Karolinos kolonijoje, bet tolokai nuo 
miesto, - paaiškino Dženė. - Džeimis rašo vakarais, nugrie- 

bęs kokią valandėlę, o paskui jis arba Fergiusas nukanka į Kros 
Kriką ir iš ten išsiunčia laišką arba įduoda jį pro šalį traukian- 
čiam klajūnui ir paprašo išsiųsti. Toks neskubrus tempas jam 
kaip sykis; jis rašo sunkiai, ypač dabar, nes visai neseniai buvo 
susilaužęs ranką. 

Briana krūptelėjo, išgirdusi taip atsainiai beriamą ataskaitą, 
bet ramiame tetos veide neįžvelgė jokio graudulio. 

— Sėskis, mieloji, - mostelėjo ranka Dženė, leisdama Brianai 
rinktis tarp kėdės ir lovos. 

— Ačiū, - sumurmėjo Briana ir klestelėjo ant kėdės. 

Gal Dženė ne viską ir žino apie brolį ir Juodąjį Džeką Ran- 
dalą? Pagalvojusi, kad apie tėvą - tą nematytą neregėtą žmogų 
pati galbūt girdėjusi tai, ko nė nenutuokia mylima jo sesuo, 
sunerimo. Norėdama nuvyti užklydusią mintį, skubiai išlankstė 
laišką. 

Prieš ją sumirguliavo juodai pakeverzoti žodžiai. Šią rašy- 
seną ji jau mačiusi, tas sunkiai įskaitomas raides didelėmis, kil- 
potomis uodegėlėmis, bet tai buvo dviejų šimtų metų senumo 
dokumentas, rašalas parudęs ir pablukęs, rašysena sukaustyta 
atsargios, tikslios minties ir oficialumo. O čia justi laisvumas: 
žodžiai krypuoja puslapiu stora, laužyta keverzone, eilutės gale 
nuvažiuodami žemyn nelygu girti. Rašysena netvarkinga, bet 
įskaitoma. 


Freizerio gūbrys, rugsėjo 19 d., pirmadienis 


"Mano brangiausioji Džene, 

visi čia sveiki ir gerai nusiteikę, viliuosi, kai šis laiškas jus pa- 
sieks, tavo namiškiai taip pat bus sveiki ir patenkinti. 

Tavo sūnus siunčia tau pačius meiliausius linkėjimus ir mel- 
džia, kad jo nepamirštų tėvas, broliai ir seserys. Jis prašo tavęs 
pasakyti Matjui ir Henriui, kad su laišku siunčia jiems ir vieną 
daiktą - išsaugotą kaukolę gyvūno, vadinamo dygliakiaule, nes 
jis turi didžiulius spyglius (bet jis visai nepanašus į tau pažįstamą 

ežį, nes kur kas už jį didesnis, gyvena medžių viršūnėse ir minta 
švelniais jų šakelių ūgliais). Ir pasakyk Matjui ir Henriui, kad ne- 
žinau, kodėl dygliakiaulės dantys oranžiniai. Neabejoju, tas gyvū- 
nas jais puikuojasi it kokia puošmena. 

Rasi mažą dovanėlę ir sau; šios juostos raštas išgautas panau- 
dojus to gyvūno dyglius, indėnai juos dažo kelių augalų syvais, 
paskui išbina išmoningą raštą, kurį dabar ir regi prieš save. 

Klerė neseniai labai susidomėjo pokalbiais, jeigu taip galima 
vadinti bendravimą tik gestais ir mimika (ji primygtinai liepia čia 
paminėti, kad ji nedaro grimasy, o aš jai atšaunu, kad man ge- 
riau matyti, kaip yra iš tikrųjų, nes regiu jos veidą, o ji ne). Taip 
ji šnekasi su sena indėne, šiose apylinkėse gerbiamiausia moterimi 
ir žyne. Indėnė jai davė daugybę augalų. Taigi Klerės pirštai šiuo 
metu violetiniai ir atrodo labai jau prašmatniai. 


Rugs. 20 d., antradienis 


Beveik visą dieną triūsiau taisydamas ir tvirtindamas aptvarą, 
naktį jame laikom kelias karves, kiaules ir kitus gyvulius, kad jų 
nesudraskytų lokiai, o tų čia gausu. Šįryt, eidamas išvietėn, paste- 
bėjau purve įspaustą didžiulę, mano pėdos dydžio, leteną. Gyvuliai 
sunerimę, blaškosi, bet dėl tokios baimės kažin ar galiu juos smerkti. 

Labai prašau dėl mūsų nesijaudinti. Šiame krašte juodieji lo- 
kiai žmonių prisibijo, vengia, šalinasi net ir vieną žmogų išvydę. 
Be to, mūsų namas tvirtai suręstas. Uždraudžiau Ijanui sutemus 
išeiti į lauką, nebent būtų pasiėmęs patikimą ginklą. 

Ir žinokit, mes apsiginklavę jau kur kas geriau. Fergiusas 
pargabeno iš Hai Pointo puikų naujo modelio šautuvą ir kelis 
aštrius peilius. 

Taip pat didelį katilą, ir tą pirkinį, pasigaminę daug gardaus 
troškinio iš elnienos, miške prisirautų laukinių svogūnų, pupų ir 
prisidžiovintų pomidorų, atšventėm. Nuo šio troškinio kojų niekas 
nepakratė ir nesugalavo, todėl Klerė tikriausiai teisi: pomidorai 
nenuodingi. 

Rugs. 21 d., trečiadienis 


Lokys vėl pasirodė. Šiandien radau didžiulius pėdsakus ir nuo- 
grandas ką tik sukastoje Klerės daržo žemėje. Žvėris minta ruošda- 
masis žiemos miegui, todėl rausia šviežią žemę ir joje ieško lervų. 

Kiaulę perkėliau į maisto podėlį, nes ji netrukus paršiuosis. Dėl 
tokios pertvarkos neapsidžiaugė nei Klerė, nei kiaulė, bet gyvulys 
vertingas, ponui Kvilanui už jį sumokėjau tris svarus. 

Šiandien atėjo keturi indėnai. Iš tuskarorų genties. Su šiais 
vyrais buvau susitikęs kelis kartus, jie labai draugiški ir malonūs. 

Laukiniai pasiryžę sumedžioti mūsų lokį. Padovanojau jiems 
tabako ir peilį. Dovanos juos, regis, pamalonino. 

Kone visą rytą jie prasėdėjo po namo stogu rūkydami ir šne- 
kėdamiesi, o priartėjus vidurdieniui išsiruošė į medžioklę. Lokys 
nesibaidė mūsų draugijos, todėl pasiteiravau, ar nebūtų geriausia 
medžiotojams pasislėpti netoliese ir jo patykoti viliantis, kad žvėris 
pasirodys. 

Bet jie žodžiais ir rankų gestais kuo maloniausiai atsakė, esą 
žvėries išmatos neabejotinai rodo, kad jis apleido šią vietovę ir 
traukia į vakarus. 

Su tokiais patyrusiais medžiotojais visai nenorėjau ginčytis, 
tad palinkėjau jiems sėkmės ir nuoširdžiai atsisveikinau. Negalė- 
jau prie jų prisidėti, nes laukė skubūs darbai, bet su jais išėjo, kaip 
ir dažniausiai, Ijanas su Rolu. 

Vis dėlto užtaisiau naują savo šautuvą ir pasidėjau po ranka, 
jei mūsų bičiuliai dėl lokio ketinimų būtų apsirikę.. 


Rugs. 22 d., ketvirtadienis 


Naktį mane pažadino baisus triukšmas. Gremžimas aidėjo per 
sienos rąstus, lydimas stiprių smūgių ir garsaus riaumojimo. Šo- 
kau iš lovos manydamas, kad griūva namas. 

Pajutusi, kad priešas čia pat, pro podėlio (turiu pasakyti, ne- 
tvirtai pastatyto) duris išsiveržė kiaulė ir kurtinamai žviegdama 

nėrė po mūsų lova. Supratęs, kad aplink namą braižosi lokys, čiu- 
pau naująjį šautuvą ir išskubėjau į lauką. 

Naktis, nors ūkanota, buvo mėnesėta, ir aiškiai mačiau prieši- 
ninką, didžiulį juodą pavidalą. Atsistojęs ant užpakalinių letenų, 
jis buvo beveik mano ūgio (taip rodė sunerimusios mano akys), 
kone triskart stambesnis ir stovėjo visai netoli. 

Šoviau į jį, o jis neįtikimu greičiu visomis keturiomis nukūrė į 
artimiausią miškelį ir dingo, man nebespėjus iššauti dar sykį. 
jų neradau, todėl nežinau, ar mano kulka pataikė į tikslą. Ant 
namo šono bolavo keli ilgi rantai, tarsi būtų įrėžti aštraus skliuto 
ar kalto. 

Vargais negalais mums pavyko įkalbėti kiaulę (o mūsų baltoji 
kiaulė didžiulė ir baisiai užsispyrusi; kai užpyksta, moka parodyti 
dantis) išlįsti iš po lovos ir grįžti į podėlį. Iš pradžių ta visai ne- 
norėjo nė pakrutėti, bet galų gale ją paviliojo skaldytais grūdais 
nubarstytas takelis, ir dar jai padėjau aš, tvirta šluota bakštinda- 
mas per užpakalį. 


Rugs. 26 d., pirmadienis 


Grįžo Ijanas ir jo raudonodžiai bičiuliai, jų grobis paspruko 
miške. Kai parodžiau subraižytą namo sieną, jie susijaudino ir 
ėmė taip greitai malti, kad nesupratau nė žodžio. 

Paskui vienas vyras nuo savo vėrinio nukabino didžiulį dantį 
ir labai iškilmingai man įteikė sakydamas, kad dantis padės lokio 
dvasiai mane atpažinti ir saugos nuo visokio blogio ir nelaimių. 
Šią dovaną kuo rimčiausiai priėmiau, o mainais turėjau jam duoti 
medaus korį, kaip ir reikalauja mandagumo taisyklės. 

Pasikviečiau Klerę, kad atneštų medaus korį, bet pro jos įgu- 
dusias gydytojos akis nepraslydo, kad vienas svečias negaluoja: 
buvo mieguistas, atrodė išsiblaškęs, kosėjo. Klerė pareiškė, kad jis 
dar ir karščiuoja, nors į jį pažvelgęs nebūtum įtaręs. Jis sunkiai 

sirgo, todėl negalėjo keliauti su draugais. Paguldėm jį ant čiužinio 
kukurūzų džiovykloje. 

Kiaulė netrukus apsiparšiavo podėlyje. Atsivedė dvylika par- 
šiuky. Ačiū Dievui, visi sveiki ir labai ėdrūs. O mūsų apetitas 
kiek sumenko, nes kiaulė niršiai puola kiekvieną, atvėrusį podėlio 
duris, piktai žviegia ir šiepia snukį. Vakarienei gavau kiaušinį, ir 
man buvo pasakyta, kad daugiau ir nesitikėčiau, kol nesugalvosiu, 
kaip dorotis su šia kliūtimi. 


Spalio 1 d., šeštadienis 
Šiandien laukė didžiulė staigmena. Atvyko du svečiai... 


- Ten laukinis kraštas. 

Briana krūptelėjo ir pažvelgė į tetą. Dženė linktelėjo į laišką, 
įsmeigusi akis į Brianą. 

- Laukiniai, lokiai, dygliakiaulės ir panašūs padarai. Džeimis 
rašė, kad jie gyvena nedidelėje trobelėje. Vienui vieni, aukštai 
kalnuose. Tikras užkampis. - Dženė kiek susirūpinusi dirstelėjo 
į Brianą. - Negi nori ten keliauti? 

Staiga Briana sumojo Dženę bijant, kad gal ji nebekeliaus, 
kad pabūgs minties apie ilgą kelionę į atokią vietą. Juodi žodžiai, 
brūkštelėti lape, kurį laikė rankose, tyrus ūmai pavertė tikrove, 
bet jie nebuvo tokie tikroviški kaip juos parašęs žmogus. 

— Aš keliausiu, - nuramino ji tetą. - Kai tik galėsiu. 

Dženės veidas atsipalaidavo. 

"- Ak, gerai, - ir ji ištiesė ranką, rodydama Brianai mažą odi- 
nį kapšelį, puoštą pinta dyglių juosta. Ši buvo dažyta raudonais 
ir juodais atspalviais, vietomis keli natūralios spalvos dygliai su- 
darė kontrastą. | 

- Jis atsiuntė man šią dovaną. 

Briana paėmė kapšelį, grožėdamasi sudėtingu raštu ir minkš- 
ta blyškia elnio oda. 

- Gražus. 

— Taip, gražus. 

Dženė nusisuko ir nei iš šio, nei iš to ėmė tvarkyti puošnias 
smulkmenėles ant knygų lentynos. Briana vėl įniko į laišką, bet 
staiga Dženė prašneko. 

— Ar truputį paviešėsi? 

Briana išsigandusi pažvelgė į ją. 

— Paviešėsiu? 

— Nors porą dienų, - Dženė nusigręžė, ryški šviesa sruvo pro 
langą jai už nugaros, todėl jos veidą dengė šešėlis. - Žinau, ne- 
kantrauji iškeliauti. Bet labai norėčiau pasišnekėti su tavim. 

Briana suglumusi žiūrėjo į tetą, tačiau blyškiame, lygiame 

— Taip, - lėtai ištarė. - Aišku, paviešėsiu. 

Dženės lūpų kampučiu nuslydo šypsnys. Jos juodut juo- 
dutėliai plaukai, vagojami žilų sruogelių, panėšėjo į šarkos 
plunksnas. 

- Puiku, - sušnibždėjo. Pažvelgusi į dukterėčią, ji nusišyp- 
sojo. - Dievulėli, kokia tu panaši į mano brolį! 


2 


Likusi viena, Briana vėl palinko prie laiško ir dar sykį ne- 
skubėdama perskaitė jo pradžią. Jos rankose atgijus Džeimiui 
Freizeriui, tylus kambarys išnyko. Ausyse jo balsas skambėjo 
taip aiškiai ir gyvai, kad, rodės, jis stovi prieš ją, o rusvuose jo 
plaukuose spindi saulė, besiskverbianti pro langą. 


Spalio 1 d., šeštadienis 


Šiandien laukė didžiulė staigmena. Atvyko du svečiai iš Kros 
Kriko. Tikriausiai prisimeni lordą Džoną Grėjų, su kuriuo susi- 
pažinau Ardsmure ir apie kurį tau pasakojau. Neminėjau, kad 
buvau su juo susidūręs Jamaikoje, kur jis buvo karūnos paskirtas 
gubernatoriumi. 

Jį kuo mažiausiai tikėjausi išvysti šiame užkampyje, kur civi- 
lizacijos nė ženklo, ką jau kalbėti apie prabangias įstaigas ir pom- 
pastikos atributus, prie kurių jis pratęs. Išvydę jį ant durų slenks- 
čio, apstulbom, bet tuojau pat svetingai priėmėm. 

Deja, jį čia atbloškė liūdnas įvykis. Jo žmona, iš Anglijos 
plaukdama su sūnumi, susirgo šiltine ir mirė vidury vandenyno. 
Baimindamasis, kad berniukas neužsikrėstų atogrąžų miazmo- 
mis, į kapus nuvariusiomis jo motiną, lordas Džonas nusprendė, 
kad vaikui reikia nusigauti į Virdžiniją, kur jo šeima turi nuosavy- 
bę, ir matydamas, kad vaikas labai sunkiai atsigauna po motinos 
netekties, pasiryžo jį palydėti. 

Ir nustebau, ir apsidžiaugiau, kad jie šiek tiek pakeitė kelionės 
planą ir apsilankė šiame užkampyje, bet jo šviesybė numojo ran- 
ka ir pasakė norintis, kad berniukas pamatytų ne vieną koloniją 
ir suvoktų, koks turtingas ir įvairus šis kraštas. Vaikis labiausiai 
veržiasi susitikti su raudonodžiais ir tuo man primena Ijaną, ne 
taip seniai troškusį to paties. 

Berniukas mielas, aukštas ir pagal metus gerai išsilavinęs, jam 
maždaug dvylika. Jis vis dar tylus ir prislėgtas motinos mirties, 
bet maloniai šnekasi, mandagiai elgiasi, nes yra grafas (lordas 
Džonas - jo patėvis, o tikrasis jo tėvas buvo Elesmero grafas). Jo 
vardas Viljamas. 


Briana apvertė lapą, tikėdamasi tęsinio, bet ties ta vieta pa- 
sakojimas staiga nutrūko. Laiškas buvo pratęstas po kelių dienų, 
spalio 4-ąją. * 


Spalio 4 d., antradienis 


Indėnas kukurūzų džiovykloje mirė ankstų šiandienos rytą, 
nors Klerė dėjo visas pastangas, kad tik jį išgelbėtų. Jo veidas, kū- 
nas ir galūnės buvo siaubingai išbertos, tad vargšelis atrodė bai- 
siai, toks visas margutėlis. 

Klerė mano, kad jis sirgo tymais, ir labai sunerimo, nes ta liga 
sunki, užkrečiama ir greitai plintanti. Ji neleido niekam artintis 
prie ligonio, jį slaugė viena. Paaiškino, kad nuo tos ligos ją saugo 
talismanas. Apie vidurdienį mes visi susirinkom jo pagerbti. Per- 
skaičiau Šventojo Rašto citatą, tinkamą mirties valandą, ir pasi- 
meldėm už jo sielos ramybę. Tikiu, net nekrikštai laukiniai gali 
rasti ramybę pas Dievą ir sulaukti Jo malonės. 

Bet nelabai žinom, ką daryti su žemiškais šios vargšės sielos 
palaikais. Būčiau pasiuntęs Ijaną atvesti jo draugų, kad jie palai- 
dotų jį pagal indėnų papročius. 

Tačiau Klerė sako, kad šitaip elgtis nevalia, nes kūnas gali pa- 
skleisti užkratą tarp jo gentainių. Tokios nelaimės jis nebūtų no- 
rėjęs užtraukti bičiuliams. Ji siūlo mirusįjį patiems palaidoti arba 
sudeginti, bet aš vis tiek nesiryžtu, nes to indėno draugai gali klai- 
dingai suprasti mano elgesį ir bamanyti, kad šitaip norime nuslėp- 
ti prisidėję prie jo mirties. 

Svečiams apie šį rūpestį nieko neprasitariau. Jeigu jiems grės 
pavojus, liepsiu iškeliauti. Vis dėlto būtų gaila skirtis su jų drau- 
gija, mat čia gyvenam labai atsiskyrę. Paguldėm kūną nedidelėje 
sausoje kalvos oloje virš namo, kur ketinau pasistatyti tvartą arba 
sandėlį. 

Prašau man atleisti, kad išliejau viską, kas buvo susikaupę šir- 
dyje, ir sudrumsčiau tavo ramybę. Galop viskas susitvarkys, bet 
dabar šiek tiek nerimauju. Jei kils pavojus - dėl indėnų ar ligos, 
tučtuojau paprašysiu savo svečių išsiųsti šį laišką. Tada jis gal ti- 
krai tave pasieks. 


Tave labiausiai mylintis brolis 
Džeimis Freizeris 


Brianos burna išdžiūvo ir ji vos ne vos nurijo seiles. Prie laiš- 
ko buvo pridėti dar du lapai; jie buvo sulipę ir atkakliai priešino- 
si, jai stengiantis juos atskirti, bet paskui pasidavė. 

Post scriptum, spalio 20 d. 


Visi esam sveiki, nors mūsų išsigelbėjimas kuo liūdniausias. 
Papasakosiu vėliau, nes dabar nelabai noriu apie tai kalbėti. 

Ijanas ir lordas Džonas sirgo tymais, bet abu pasveiko. Klerė 
liepia perduoti, kad Ijanas sparčiai taisosi, taigi tau nėra ko bai- 
mintis. Jis pats tau rašo, jog žinotum, kad tai tiesa. 


J. 


Paskutinis puslapis buvo primargintas kita rašysena, tvarkinga, 
kruopščiai išlavinta iki gulstinės, nors šen ten puslapį margino ra- 
šalo dėmės, gal todėl, kad rašė ligonis, arba buvo prasta plunksna. 


Mieloji mama, 

sirgau, bet jau pasveikau. Labai karščiavau, mane kamavo 
keisti sapnai. Pas mane atėjo didžiulis vilkas ir šnekėjosi su ma- 
nim žmogaus balsu, bet tetulė Klerė sako, kad tikriausiai sapne 
mane aplankė Rolas. Jis gulėjo šalia manęs visą laiką, kol sirgau. 
Labai geras šuo, retai kandžiojasi. 

Nuo tymų mane išbėrė mažyčiais spuogeliais, jie pasiutiškai 
niežėjo. Rodės, sėdžiu skruzdėlyne ar pataikiau į širšių lizdą. Gal- 
va buvo išsipūtusi ir dūzgė, smarkiai čiaudėjau. 

Šiandien pusryčiams sukirtau tris kiaušinius ir košės. Jau du- 
kart vienas suvaikščiojau į išvietę, taigi jaučiuosi visai gerai, nors 
iš pradžių maniau, kad nuo ligos apakau: išslinkęs laukan, mačiau 
tik akinantį šviesos spindesį, bet tetulė nuramino, kad netrukus tai 
praeis, ir tikrai, netrukus atgavau regėjimą. 

Parašysiu vėliau - laišką jau plėšia iš rankų Fergiusas. 


Tavo klusniausias ir ištikimiausias sūnus 
Ijanas Murėjus 


P S. Dygliakiaulės kaukolė Henriui ir Matjui. Viliuosi, jiems 
patiks. 

Kurį laiką Briana sėdėjo ant kėdės, nugara jusdama vėsią nu- 
baltintą sieną, lygino laiško lapus ir išsiblaškiusi vėpsojo į knygų 
spintą, kurioje tvarkingai rikiavosi knygos, įrištos drobe ir oda. 
Staiga jai už akies užkliuvo pavadinimas „Robinzonas Kruzas“, 
aukso raidėmis atspaustas ant nugarėlės. 

Laukinis kraštas, pasakė Dženė. Ir pavojinga vieta, kur gyve- 
nimas gali akimoju pasikeisti: čia stengiesi įveikti juokingą kliūtį - 
pro paršavedę įsigauti į podėlį, o čia jau tavęs tyko žiauri mirtis. 

— O aš maniau, kad šitai primityvu, - sumurmėjo ji, dirstelė- 
jusi į degančias židinyje durpes. 


== 


Ne taip ir primityvu, pamanė, sekdama paskui Ijaną per so- 
dybos kiemą ir pro ūkinius pastatus. Viskas gerai prižiūrima ir 
tvarkinga; nesurištų akmenų sienos ir pastatai suremontuoti, tik 
kiek aptriušę. Viščiukai rūpestingai suvaryti į aptvarą, o kybantis 
už daržinės musių debesis išduoda, kad ten, gana atokiai nuo 
namo, iškasta srutų duobė. 

Brianai atrodė, kad šis ūkis skiriasi nuo šiuolaikinių vieninte- 
liu dalyku: čia neriogso jokių rūdijančių ūkio padargų. Į daržinės 
sieną atremtas kastuvas, pašiūrėje, pro kurią praėjo, guli du ar 
trys aplamdyti noragai, bet nekėpso joks aplūžęs traktorius, ne- 
sivadaloja po kojomis vielų raizginiai, nepamatysi metalo laužo. 

Ir gyvuliai sveiki, nors gal mažesni už šiuolaikinius. Garsus 
bliovimas pranešė apie nedidelę įmitusių avių bandą diendaržy- 
je, kalvos šlaite. Jiems pasirodžius, jos nekantraudamos atrisnojo 
prie tvoros liūliuojančiomis vilnų garbanomis ir viltingai spin- 
dinčiomis geltonomis akimis. 

— Išlepintos kvailutės, - nusišypsojo Ijanas. - Mano, kad visi, 
kas čia pasirodo, ateina jų šerti. Jos - mano žmonos, - pridūrė 
atsigręždamas į Brianą. - Ji šeria jas daržo atliekomis ir tol joms 
kemša, kol, atrodo, avys tuojau sprogs. 

Avinas, didingas padaras, atstatęs didžiulius susisukusius 
ragus, iškėlė galvą per tvorą ir įsakmiai subliovė, jį tučtuojau 
pamėgdžiojo ištikima banda. 

— Eik sau, Hjugi, - pakančiai, bet su panieka tarė Ijanas. - 
Tau dar ne metas virsti aviena, bet kada nors išauš tokia diena, — 
jis atsainiai numojo į gyvulį ir pasuko į kalvą švytuojant kiltui. 

Briana kiek atsiliko, žavėdamasi jo eigastimi. Ijanas segėjo 
kiltą išdidžiai, ne taip, kaip buvo pratusi regėti jį juosint; nešiojo 
ne kaip kostiumą ar uniformą, kiltas veikiau buvo suaugęs su 
kūnu, o ne jo aprangos dalis. 

Vis dėlto Briana spėjo, kad Ijanas jį juosi nedažnai; kai jis at- 
ėjo pusryčių, Dženė išpūtė akis, paskui nulenkė galvą, puodely- 
je slėpdama šypseną. Jaunasis Džeimis irgi klausiamai kilstelėjo 
tėvui tamsiai rudą antakį, bet šiam atsakius ramiausiu žvilgs- 
niu, gūžtelėjęs pečiais ir išleidęs slaptą garselį, įprastą škotams, 
jis lyg niekur nieko kibo į dešrą. 

Skraistės audinys buvo senas. Išblukęs palei sulenkimus ir 
apibrizgusias siūles, bet skraistė gerai išlaikyta. Ji buvo paslėpta 
po Kulodeno kartu su pistoletais, kardais, dūdmaišiais ir užra- 
šytomis variacijomis dūdmaišiams - visais nugalėto išdidumo 
simboliais. 

Ne, ne visai nugalėto, toptelėjo jai, keistai dilgtelėjus širdžiai. 
Ji prisiminė Rodžerį Veikfildą, pritūpusį šalia po pilku dangumi 
istoriniame Kulodeno mūšio lauke liesu, niūriu veidu; jo žvilgsnį 
temdė suvokimas, kad čia pat guli žuvusieji. „Škotų prisimini- 
mai siekia senovę, - aiškino jis tąkart, — be to, jie anaiptol ne iš 
atlaidžių žmonių. Štai klano akmuo, kuriame iškalta Makenzių 
pavardė. Po juo ilsisi daugybė mano giminaičių, - liūdnai nusi- 
šypsojo. - Gal ir neimu taip giliai į širdį kaip kiti, bet tikrai to 
nepamiršau.“ 

"Ne, išdidumas nenugalėtas. Net per tūkstantį nesantaikos ir 
išdavystės metų iki dabar. Škotai nugalėti, išblaškyti, bet gyvi. 
Suluošinti, kaip Ijanas, bet dori ir sąžiningi. Ištremti kaip jos tė- 
vas, bet vis dar kalniečiai. 

Ji pasistengė nuvyti šalin mintis apie Rodžerį ir suskubo vytis 
Ijano, žirgliojančio ilgais žingsniais. 


= 

Liesas Ijano veidas nušvito iš džiaugsmo, kai Briana paprašė 
jo aprodyti Lalibrochą. Buvo sutarta, kad po savaitės jaunasis 
Džeimis nuveš ją į Invernesą ir saugiai įlaipins į laivą, plau- 
kiantį į kolonijas. Briana norėjo naudingai praleisti laiką, kol 
čia svečiuosis. 

Nors Ijanas šlubčiojo, jie sparčiai traukė laukais, neaukštų 
prieškalnių, šiaurėje juosiančių slėnį, link, kildami prie tarpe- 
klio, kertančio juodas stačias uolas. Briana gėrėjosi gražiu kraš- 
tovaizdžiu. Keičiantis šviesai vilnijo žalsvi avižų ir miežių laukai, 
vėjelis per pavasariškai giedrą dangų ginė debesis ir jų šešėlius, 
prie žemės lenkdamas jaunos žolės stiebelius. 

Vienas laukas driekėsi ilgais, tamsiais gūbriais, žemė buvo 
kauburiuota ir plika. Šalia lauko stūksojo didžiulė tvarkingai su- 
krautų grublėtų akmenų krūva. 

- Ar čia piramidė? - paklausė ji Ijano, pagarbiai pritildžiusi 
balsą. 

Mama pasakojo, kad piramidės - paminklas mirusiesiems, 
kartais išėjusiems labai seniai, naujus akmenis ant krūvos dėda- 
vo visi, kas eidavo pro šalį. 

Jis nustebęs dirstelėjo į ją, bet pamatęs, kur ji žiūri, išsišiepė. 

— Ak, ne, mieloji. Tuos akmenis išvertėm su plūgu pavasarį. 
Kasmet jų atkasam, ir kasmet paviršiun vis išlenda naujų. O kad 
Žžinočiau, iš kur jie, - pridūrė, bejėgiškai krestelėdamas galvą. — 
Turbūt naktį juos pasėja akmenų fėjos. 

Briana nesuprato: jis pokštauja ar kalba rimtai. Nežinodama, 
ar turėtų nusijuokti, paklausė: 

— O ką čia sodinsit? 

— Jau pasodinta, - Ijanas prisidengė akis ir prisimerkęs di- 
džiuodamasis nužvelgė ilgą lauką. - Čia ropučių laukas. Mėnesio 
pabaigoje išlįs gležni daigeliai. 

— Ropučių... ak, bulvių! - ji smalsiai nužvelgė lauką. - Mama 
pasakojo apie jas. 

- Tą puikią mintį pakišo Klerė. Bulvės ne sykį mus išgelbėjo 
nuo bado, - šyptelėjo jis, bet daugiau nieko neaiškino ir patraukė 
negyvenamų kalvų, dunksančių už laukų, link. 

Jie ėjo ilgai. Diena buvo vėjuota, bet šilta, ir kai galų gale jie 
sustojo nelygaus tako per viržyną pusiaukelėje, Briana buvo per- 
merkta prakaito. Siauras takas, pavojingai vinguriuojantis tarp 
stataus kalvos šlaito ir dar statesnio uolos nuolydžio, vedė prie 
gurgančio upeliuko. 

Ijanas stabtelėjo, rankove šluostydamasis kaktą, ir pamojo jai 
sėstis tarp granito akmenų krūvų. Iš šios patogios vietos vėrėsi 
apačioje plytintis slėnis, ūkis atrodė mažytis ir keistas, laukai — 
tarsi menki civilizacijos įsibrovėliai į stačių uolų ir viržynų dykras. 

Iš krepšio Ijanas ištraukė molinį butelį ir dantimis išlupo 
kamštį. 

— Tavo mama bardavosi, - šyptelėjo, paduodamas jai butelį, - 
kad nesaugau dantų. - Kratydamas galvą liežuvio galiuku mąsliai 
lyžtelėjo priekinius dantis. - Ir liepdavo šlamšti piktžoles, bet argi 
su ja pasiginčysi? Pusė mano bendraamžių minta tik koše. 

— Vaikystėje ji mane versdavo suvalgyti visas daržoves. Ir 
kiekvienąkart pavalgius prisakydavo valytis dantis. - Briana pa- 
ėmė iš jo butelį ir, prikišusi prie burnos, užsivertė; elis buvo sti- 
prus ir kartus, bet maloniai vėsus, sukorus tokį ilgą kelią. 

— Vaikystėje? — pralinksmėjęs Ijanas nužvelgė ją nuo galvos 
iki kojų. - Retai pamatysi tokią gražią merginą kaip tu. Tavo 
mama puikiai žinojo ką daranti, ar ne? 

Briana nusišypsojo ir atidavė butelį. 

— Bent susiprato ištekėti už aukšto vyro, - pasišaipė. 

Ijanas nusikvatojo, atgalia ranka nusivalė burną ir įsistebeili- 
jo į ją šiltomis rudomis akimis. 

- Gera tave matyti, mieloji. Gryna teisybė: tu labai panaši į jį. 
Dieve, daug ką atiduočiau, kad galėčiau atsidurti ten tą akimirką, 
kai Džeimis tave išvys! 

Briana, prikandusi lūpą, nudūrė akis į žemę, tankiai apžėlu- 
sią paparčiais, o įkalnėn kylantis takas buvo pavalytas: užkėtę jį 
žali paparčių lapai aplaužyti ir nulenkti į šonus. 

— Abejoju, ar jis žino, - burbtelėjo Briana ir pažvelgė į Ijaną. - 
Jis jums apie mane nieko nesakė? 

Ijanas raukydamasis kiek atšlijo. 

— Ne, neužsiminė, - iš lėto pratarė. - Bet gal jam nebuvo 
kada pasakyti, net jeigu ir žinojo. Kai aną kartą čia atkeliavo su 
Klere, viešėjo trumpai. O paskui prasidėjo visa ta painiava... - jis 
nutilo, sučiaupė lūpas ir dirstelėjo į ją. - Tavo tetulė kamavosi ir 
nerimavo, manydama, kad Džeimis ją pasmerks. 

— Dėl ko pasmerks? - Briana suglumusi spoksojo į jį. 

— Dėl Liri, - Ijanas neatplėšė nuo jos savo rudų akių. 

Brianą nukrėtė šiurpuliukas, prisiminus blyškias, šaltas kaip 
stiklo rutuliukai Liri akis, ir bjaurius, neapykantos kupinus tos 
moters kaltinimus. Briana juos vijo iš galvos, priskirdama įpras- 
tai pagiežai, bet žodžiai „paleistuvis“ ir „apgavikas“ vis dar ne- 
maloniai skambėjo jos ausyse. 

— O kas tetą Dženę sieja su Liri? 

Ijanas atsiduso ir nuo veido nusibraukė vešlią rudų plaukų 
sruogą. 

- Tai ji įkalbėjo Džeimį vesti tą moterį. Bet Dženė norėjo tik 
gero, - teisino žmoną Ijanas. - Daug metų manėm, kad Klerė 
mirusi. 

Jo balse pasigirdo abejonė, bet Briana vos linktelėjo ir nulei- 
do akis, lygindama audinį ties keliais. Pavojinga, opi tema; ver- 
čiau patylės. Po valandėlės Ijanas vėl prašneko: 

- Viskas atsitiko jam grįžus namo iš Anglijos. Po sukilimo jis 
kelerius metus ten sėdėjo kalėjime... 

- Žinau. 

Iš nuostabos Ijano antakiai šovė aukštyn, bet jis nutylėjo, tik 
papurtė galvą. 

— Na, gerai. Džeimis parsirado, bet visai kitoks. Juk nieko 
stebėtino? — Ijanas šyptelėjo, paskui nudūrė akis, tarp pirštų 
klostuodamas kilto medžiagą. - Rodės, šnekėtumeisi su vai- 
duokliu, - tyliai pasakė. - Pažvelgdavo į mane, nusišypsodavo 
ir atsakydavo, tačiau iš tikrųjų mintimis klajodavo kitur, - jis gi- 
liai įkvėpė. Buvo toks susikaupęs, kad tarp antakių įsirėžė gilios 
raukšlės. - Prieš... po Kulodeno viskas susiklostė kitaip. Jis buvo 
sunkiai sužeistas, netekęs Klerės... - Ijanas dirstelėjo į Brianą, 
bet ji tylėjo. - Stojo baisūs laikai. Daugybė žmonių krito mūšyje, 

mirė nuo ligų ir bado. Šalyje siautėjo anglų kareiviai, degino ir 
žudė, kas pakliuvo po ranka. Kai dedasi tokie dalykai, net negal- 
voji apie mirtį, nes visą tavo laiką užima grumtynės už gyvenimą 
ir pastangos išlaikyti šeimą. 

Ijano lūpose šmėkštelėjo šypsnys. Skaudžius prisiminimus 
keistai atmiešė smagumas. | 

— Džeimis slapstėsi, - Ijanas staiga mostelėjo į kalvos šlaitą 
virš jų. - Tenai, mažoje oloje už ano dygiakrūmio, įkalnės pu- 
siaukelėje. Todėl ir atsivedžiau čia, kad pamatytum. 

Ji pažvelgė, kur jis rodo, į viržių raizgyną ir mažų gėlyčių 
šėlsmą atšlaitėje. Olos niekur nė ženklo, tik liepsnojo it deglas 
geltonais žiedais apsipylęs vešlus dygiakrūmis. 

— Kartą, kai jis sirgo drugiu, atnešiau jam pavalgyti. Kviečiau 
jį eiti namo, sakiau, jog Dženė baiminasi, kad vienui vienas čia 
mirs. Džeimis pravėrė akį, blizgančią nuo smarkaus karščiavimo, 
ir prabilo tokiu kimiu balsu, kad vos išgirdau. Dženei esą nėra 
ko nerimauti: net jei visi pasaulyje norėtų jį nužudyti, jis lengvai 
nepasiduosiąs. Paskui užmerkė akį ir užmigo, - Ijanas pašnaira- 
vo į Brianą. - Neperpratau, ar jis jau rimtai susiruošęs mirti, ar 
ne, todėl likau su juo per naktį. Bet ar žinai? Jis buvo teisus ir 
labai užsispyręs, - Ijano balse skambėjo lyg ir pasiteisinimo, lyg 
ir atsiprašymo gaidelės. 

Briana linktelėjo, bet gerklė buvo užspausta, todėl neįstengė 
kalbėti. Umai atsistojo ir leidosi eiti prie kalvos. Ijanas neprieš- 
taravo, bet nepakilo nuo akmens, sėdėjo neatitraukdamas nuo 
Brianos žvilgsnio. 

Įkalnė buvo stati, į kojines kibo dygūs augalėliai. Netoli urvo 
ji jau turėjo ropoti keturiomis, kad neprarastų pusiausvyros ir 
nenuriedėtų nuo granito šlaito. 

Urvo anga buvo ne ką didesnė už uolos plyšį, apačioje kiek 
išplatėjanti, virstanti tarsi nedideliu trikampiu. Briana atsiklaupė 
ir įspraudė vidun galvą ir pečius. 

Ją akimoju nutvilkė šaltis; jos skruostai sudrėko. Po valandė- 
lės akys apsiprato su tamsa, nors virš pečių į olą skverbėsi ganė- 
tinai šviesos. 

Urvas buvo kokių aštuonių pėdų ilgio ir šešių pėdų pločio, 
blausi įduba plūktu gruntu, o lubos tokios žemos, kad visu ūgiu 
galėjai išsitiesti tik prie angos. Ilgėliau pabuvus viduje, turbūt 
pasijustum esąs kape. 

Greitai ištraukusi galvą, ji dideliais gurkšniais gėrė gaivų pa- 
vasario orą. Širdis smarkiai tuksėjo. 

Septynerius metus! Septynerius metus jis buvo priverstas 
gyventi čia, šaltoje purvynėje ir graužiant alkiui. Neištverčiau ir 
septynių dienų, pašiurpo Briana. 

Ar tikrai? - paklausė kita jos smegenų kertelė. Tada klaktelėjo 
atpažintis, nuvėrusi ją, kai žvelgė į Elenos portretą, ir jos pirštai 
vėl sugniaužė nematomą teptuką. 

Ji lėtai apsisuko ir atsisėdo nugara į urvą. Kalvos šlaite buvo 
ramu, bet tai buvo kalnų ir miškų ramybė, anaiptol ne tyli, nes 
aplinkui nepaliaujamai skambėjo visokie garseliai. 

Čia pat dygiakrūmyje zvimbė bitės, triūsdamos geltonuose žie- 
duose, pilnuose žiedadulkių. Toli apačioje čiurleno upokšnis, ku- 
rio švelnią melodiją viršuje atkartojo vėjo šuoras, šiurendamas la- 
pus, brazdindamas šakeles ir košdamas palei išsikišusius akmenis. 

Ji ramiai sėdėjo, klausėsi ir staiga suprato, ką čia atrado Džei- 
mis Freizeris. 

Ne vienatvę, o nuošalumą. Ne kančias, o ištvermę, pajuto 
liūdną uolų ir dangaus giminystę. Čia jis rado atšiaurią ramybę, 
pranokstančią kūno nepatogumus, ir išsigydė sielos žaizdas. 

Urvas jam buvo ne kapas, o veikiau prieglobstis. Jis siurbė 
jėgas ir stiprybę iš akmenų kaip Antėjas sėmėsi jėgų iš Žemės. 
Nes ši vieta buvo jo, gimusio čia, savastis, kaip ir dalis jos, iki 
šiol šios vietos neregėjusios. 

Ijanas vis dar kantriai sėdėjo apačioje, rankomis apsikabinęs 
kelius, ir žvelgė į slėnį. Briana ištiesė ranką ir atsargiai nulau- 
žė kelias dygiakrūmio šakas, nors jos ir badėsi. Jas paklojo prie 
urvo angos, prispaudė akmenėliu, tada atsistojo ir kuo atsargiau- 
siai nusileido nuo kalvos. 

Ijanas tikriausiai išgirdo ją ateinant, bet neatsigręžė. Ji atsi- 
sėdo šalia jo. 

— Ar dabar saugu nešioti šitą? - staiga paklausė, linktelėdama 
į kiltą. 

- O taip, - atsakė jis ir nuleidęs akis patrynė švelnią, susi- 
dėvėjusią vilną. - Pastarąjį kartą kareiviai buvo užgriuvę prieš 
keletą metų. Ne kažin ką rado, - jis mostelėjo į slėnį. - Jau buvo 
susigrobę visus vertingus daiktus. O tai, ko neįstengė panešti, 
buvo sunaikinę. Liko tik žemė. O ji jų nedomino. 

Briana matė, kad jis kiek sunerimęs. Veide atsispindėjo visi 
jo jausmai, ne itin mokėjo juos slėpti. 

Valandėlę ji žvelgė į Ijaną, paskui tyliai tarė: 

— Jūs vis dar čia. Judu su Džene. 

Jo ranka nurimo ant skraistės. Vokai užmerkti, nedailų, nu- 
gairintą veidą pakėlė į saulę. 

— Tas tiesa, - galų gale pasakė. Vėl atsimerkė ir pasisuko į ją. - 
Ir tu čia. Aną vakarą mudu su tavo tetule šnektelėjom. Kai susitiksi 
su Džeimiu ir judu atsidžiaugsit vienas kitu, paklausk, ką jis norė- 
tų, kad mes darytume. 

— Darytumėt? Dėl ko? 

— Kalbu apie Lalibrochą, - jis mostelėjo į slėnį, į namą ir pa- 
žvelgė sunerimusiomis akimis. - Gal žinai, o gal ir ne, kad tavo 
tėvas prieš Kulodeną sudarė nuosavybės dovanojimo dokumen- 
tą ir šią vietą perleido jaunajam Džeimiui bijodamas, kad viskas 
žlugs, o jis gali žūti arba būti pasmerktas myriop kaip išdavikas. 
Bet tai nutiko prieš tau gimstant, kai jis dar nežinojo, kad turės 
savo vaiką. | 

- Žinojau ir tai, - staiga ji suprato, kur jis lenkia, ir uždėjo 
delną jam ant rankos. Nuo prisilietimo jis krūptelėjo. — Bet čia 
atkeliavau ne dėl žemės, tetėne, - švelniai pasakė. - Lalibrochas 
ne mano, aš jo nenoriu. Tetrokštu pamatyti tėvą - ir mamą. 

Pailgas Ijano veidas atsileido, ir jis padėjo ranką ant jos plaš- 
takos, apglėbusios jo ranką. Trumpai patylėjo, paskui, švelniai 
spustelėjęs jai plaštaką, ranką atitraukė. 

— Na, gerai. Bet vis tiek jam pasakyk; jeigu jis nori... 

— Nenorės, - tvirtai nutraukė jį Briana. 


SVETIMŠALĖ +» RUDENS BŪGNAI 73 


Ijanas žviigtelėjo į ją, jo akyse Briana matė blausią šypseną. 

— Kaip niekada jo neregėjusi, labai jau daug išmanai, kaip jis 
elgsis. 

Ji šyptelėjo, pečius šildant pavasario saulei. 

— Gal kai ką ir nutuokiu. 

Ijano veide šmėstelėjo šypsena. 

— Turbūt tau papasakojo mama. O ji tikrai pažįsta Džeimį, 
nes ji - Sasenach. Be to, tavo motina visada... buvo nepaprasta. 

- Taip, - ji padelsė, norėjo daugiau išgirsti apie Liri, bet ne- 
žinojo, kaip to paklausti. 

Jai nespėjus nieko sugalvoti, jis atsistojo, patempė žemyn kil- 
tą ir nuklibikščiavo taku, priversdamas ją pakilti ir sekti įkandin. 

— O kas ta pamėklė, tetėne Ijanai? - pasiteiravo Briana jo 
pakaušio. 

Susikaupęs, nes leistis šlaitu žemyn jam buvo kur kas sun- 
kiau, Ijanas neatsigręžė, bet ji pamatė, kaip jis kiek susvirduliavo 
medinei kojai susmigus į purią žemę. Kalvos apačioje jis luktelė- 
jo jos, pasirėmęs ant lazdos. 

- Galvoji apie tai, ką pasakė Liri? - paklausė. 

Nelaukdamas, kol ji linktelės, nusisuko ir nukėblino palei 
kalvos papėdę prie upeliuko, tekančio per akmenis. 

— Pamėklė - tai tolybėse esančio žmogaus šmėkla, - paaiški- 
no. - Kartais žmogaus, mirusio toli nuo namų. Ją regėti - blogas 
ženklas, bet dar blogesnis - susitikti savo dvasią, nes tada mirsi. 

Išgirdus labai atsainų jo toną, Brianai pašiurpo nugara. 

— Viliuosi, man taip nenutiks, - tarė Briana. - Bet ji - Leri... - 
tardama vardą, ji užsikirto. 

- Liiiri, - pataisė Ijanas. - Na, gerai. Per jųdviejų su Džeimiu 
tuoktuves Dženė pamatė tavo motinos dvasią. Ir suprato, kad 
jaunavedžiai netinka vienas kitam į porą, bet jau buvo per vėlu 
ką nors pakeisti. 

Jis atsargiai atsiklaupė ant sveikojo kelio ir apsišlakstė veidą 
upelio vandeniu. Briana taip pat susivilgė ir išgėrė kelias riešku- 
čias šalto, durpių skonio vandens. Rankšluosčio neturėjo, todėl 
iš bridžių išsitraukė ilgą marškinių skverną ir juo nusišluostė. 

Ji pagavo pasipiktinusį Ijano žvilgsnį, kai šis pamatė nuogą jos 
pilvą, ir išraudusi skubiai nuleido skverną. 

— Ketinot papasakoti, kodėl mano tėvas Liri vedė, - tarė slėp- 
dama sumišimą. 

Ijano skruostai irgi kiek paraudo. Jis greitai nusisuko ir pra- 
bilo slėpdamas, koks sutrikęs. 

— Kaip jau minėjau, Džeimis grįžo iš Anglijos, bet atrodė, 
tarsi jo krūtinėje būtų užgesusi kibirkštėlė, niekas nebepajėgė jos 
vėl įžiebti. Nežinau, kas įvyko Anglijoje, bet kažkas tikrai nuti- 
ko, - jis gūžtelėjo pečiais, jo sprandas jau atgavo įprastą rudą įde- 
gį. - Kulodeno mūšyje jis buvo sunkiai sužeistas, bet jo dar laukė 
kova, ir tai jam palaikė gyvastį. Parkeliavęs iš Anglijos, čia, tiesą 
sakant, neturėjo už ko nusigriebti, - Ijanas kalbėjo tyliai, nudūręs 
akis į kojas ant akmenuotos žemės. - Taigi Dženė jam pripiršo 
Liri, - jis dirstelėjo į ją spindinčiomis, gudriomis akimis. - Gal 
tu jau tokio amžiaus, kai viską suprasi, nors dar netekėjusi. Turiu 
galvoj, suvoksi, ką moteris gali padaryti dėl vyro arba jis dėl jos. 
Na, išgydyti jį. Užpildyti jam tuštumą. - Išsiblaškęs palietė luošą 
koją. - Džeimis vedė Liri iš gailesčio, o jai iš tiesų jo reikėjo, - jis 
vėl trūktelėjo pečiais ir nusišypsojo. - Beprasmiška sakyti, kas 
galėjo arba turėtų būti, ar ne? Bet tau reikėtų žinoti, kad dar prieš 
grįžtant tavo motinai jis išėjo iš Liri namų. 

Brianai mažumėlę atlėgo širdis. 

— Ak, malonu tai žinoti. O mama... kai grįžo... 

- Ją išvydęs, jis labai apsidžiaugė, - pasakė Ijanas. Šįkart jau 
visą jo veidą it saulė nutvieskė šypsena. - Aš taip pat. 

Laimingos kelionės 


DIDŽIULĖ APYTAMSĖ PATALPA jai nemaloniai priminė 
Bostono šunų prieglaudą. Jos gegnės skambėjo nuo viauksėji- 
mo, ore tvyrojo gyvūnų dvokas. Erdviame pastate turgaus aikš- 
tėje bruzdėjo daugybė prekeivių, siūlančių produktų, galvijų, 
kiaulių, sukiojosi draudimo agentai, tiekėjai, aprūpinantys laivus 
įvairiomis prekėmis, ir verbuotojai į karališkąjį jūrų laivyną, o 
prieglaudos iliuziją kūrė viename kampe susispaudęs būrys vyrų, 
moterų ir vaikų. 

Tame būryje buvo matyti ir pasitempusių kaip styga vyrų, 
ir moterų atkištu smakru ir ištiestais pečiais, atvirai rodančiais, 
kad nesiskundžiama sveikata ir trykštama geru ūpu, nes jie siū- 
lėsi darbdaviams. Bet dauguma parsiduodančių žmonių žiūrėjo 
į praeivius atsargiai, iš padilbų, šaudė viltingais arba baimingais 
žvilgsniais ir panėšėjo į šunis, patekusius į gyvūnų prieglaudą. Į 
tokią prieglaudą Brianą retkarčiais vesdavosi tėvas priglobti ko- 
kio šunelio. 

Čia stoviniavo ir kelios šeimos, vaikai spaudėsi prie motinų 
arba sutrikę tripinėjo prie tėvų. Briana stengėsi į juos nežiūrėti; 
mažyliai visada gildydavo jai širdį. 

Jaunasis Džeimis lėtai suko ratą palei tą būrį, prie krūtinės 
prisiplojęs skrybėlę, kad jos nesulamdytų minia. Jis prisimerkęs 
svarstė, kuriam Žmogui galėtų pasiūlyti darbą. Brianos tetėnas 
Ijanas nuėjo į laivyno kontorą sutvarkyti jos kelionės į Ameriką 
reikalų, o pusbroliui Džeimiui pavedė išrinkti tarną, lydėsiantį ją 
į kolonijas. Ji mėgino prieštarauti, kad jai tarno nereikia, juk iš 
Prancūzijos į Škotiją atkeliavusi viena ir be jokių nuotykių, bėt 
veltui vargino liežuvį. 

Abu vyrai palingavo galva, nusišypsojo ir labai mandagiai ją 

išklausė, bet dabar ji vis tiek klusniai yrėsi paskui jaunąjį Džeimį 
per minią lyg viena iš tetos Dženės avių. Jau ėmė suprasti, ką 
galvoj turėjo mama, sakydama, kad Freizeriai „užsispyrę ir kieti 
lyg uolos“. 

Nors vargino triukšmingas klegesys ir ji piktinosi giminai- 
čiais vyrais, prisiminus mamą širdis suspurdėjo iš jaudulio. Tik 
dabar, kai tikrai žino, kad Klerė sveika ir gyva, gali sau prisipa- 
žinti, kad nepaprastai jos pasiilgo. Kaip ir tėvo, to nepažįstamo 
kalniečio, staiga ir ryškiai atgijusio prieš akis, kai skaitė jo laiš- 
kus. Tai, kad juos skiria vandenynas, atrodė tik menkas niekas. 

Džiugias mintis nutraukė pusbrolis Džeimis. Jis paėmė jai už 
parankės, pasilenkė visai arti ir šūktelėjo į ausį: 

— Štai anas vyrukas, žvairas viena akimi, - prislopintu balsu 
sumaurojo jis, smakru rodydamas į aptariamą džentelmeną. - 
Ką manai apie jį, Briana? 

- Jis panašus į Bostono smaugiką, - burbtelėjo ji, paskui gar- 
siau riktelėjo pusbroliui į ausį: - Lyg koks jautis! Ne! 

- Stiprus ir, regis, sąžiningas! 

Brianos akimis, tas džentelmenas atrodo per kvailas, kad 
būtų nesąžiningas, bet susitvardė ir nutylėjo, tik griežtai pa- 
purtė galvą. 

Jaunasis Džeimis ramiai gūžtelėjo pečiais ir vėl įdėmiai nu- 
žvelgė būsimus samdinius. Jį sudominusius apeidavo nosį įdūręs 
ir spitrėdamas. Toks elgesys Brianai gal ir būtų atrodęs labai ne- 
mandagus, jei taip nebūtų darę dauguma darbdavių. 

— Pyragėliai su mėsa ir svogūnais! Karšti pyragėliai! - nuskar- 
dėjo per gaudžiančią, triukšmingą salę spigus riksmas. 

Atsigręžusi Briana pamatė senyvą moterį, smarkiai alkūnė- 
mis besiiriančią per minią. Ant jos kaklo kabojo garuojantis pa- 
dėklas, o rankoje stirksojo medinė mentelė. 

Nuostabus šviežios karštos tešlos ir mėsos su prieskoniais 
aromatas nustelbė aitrius salės kvapus. Jis kuteno šnerves taip 
pat stipriai, kaip ausis erzino senos moters šūkalojimas. Briana 
pusryčiavo jau kažin kada, todėl pasirausė kišenėje pinigų bur- 
noje kaupiantis seilėms. 

Ijanas buvo pasiėmęs jos piniginę, kad sumokėtų už kelionę, 
bet ji dar turėjo dvi ar tris monetas; vieną iškėlusi sumosavo. Py- 
ragėlių pardavėja, pastebėjusi blykstelint sidabrą, tučtuojau pasi- 
suko ir ėmė brautis per šurmuliuojančią minią prie jos. Sustojusi 
prieš Brianą ištiesė ranką, ketindama griebti monetą. 

- Švenčiausioji Marija, gelbėk mus, na ir milžinė! - nusiste- 
bėjo. Atlošusi galvą nužvelgė Brianą ir iššiepė stiprius geltonus 
dantis. - Verčiau imk du, mieloji. Tu tokia didžiulė, vienu nepa- 
sikakinsi! 

Kaklai aplink pasigręžė, veidai išsiviepė. Briana buvo puse 
galvos aukštesnė už daugelį vyrų minioje. Kiek sutrikusi, kad at- 
kreipė dėmesį, Briana šaltai nuvėrė arčiausiai stovintį smalsuolį. 
Rodos, šitai jaunuolį gerokai pralinksmino; palinkęs prie draugo 
pabakino jam į krūtinę, dėdamasis nepaprastai susijaudinęs. 

- Dievulėli! - šūktelėjo. - Ji pažvelgė į mane! Man sužeidė širdį! 

— Ak, liaukis, - pasišaipė bičiulis, timptelėdamas jį aukštyn. — 
Ji žiūrėjo į mane; tu niekam neįdomus, nes ji ir taip turi iš ko 
rinktis. 

— Nekalbėk niekų, - atkakliai užginčijo anas. - Juk žiūrėjai į 
mane, brangioji? - jis nutaisė neva liūdną miną ir įbedė į Brianą 
meilias, nekaltas akis. 

Atrodė toks juokingas, kad ji nusikvatojo kartu su minia. 

— Ir ką su ja darytum, jei tą merginą gautum? Ji sudorotų jus 
abu. Dabar šalin, išpera, - paragino pyragėlių pardavėja, medine 
mentele atsainiai pliaukštelėdama jaunuoliui per sėdynę. - Tu 
gal ir dykinėji, o aš dirbu. Mergina mirs badu, jeigu ir toliau 
dėsies kvailiu ir neleisi jai nusipirkti pietų, ar ne? 

— Koks gundantis jos kūnas, senele, - gerbėjas, nepaisydamas 
grasinimo ir perspėjimo, begėdiškai smaigstė Brianą akimis. - 
O visa kita... Bobi, atnešk man kopėčias, aukščio nebijau! 

Prapliupus juokui, jaunuolio draugai nutempė jį, šiam neno- 
romis sliūkinant per jo petį garsiai siųsdami jai bučinius. Briana 
paėmė grąžą variokais ir įsispraudė į kampą sukirsti dviejų karš: 
tų pyragėlių su jautiena. Iš juoko ir drovumo jos veidas vis dar 
buvo nukaitęs. 

Ji suvokė esanti aukšta būdama nerangi septintokė, nes ūgiu 
lenkė visus bendraklasius. Tarp aukštų giminaičių jautėsi gerai. 
O čia, minioje, jautėsi nesmagiai, nors ir teko paklusti Dženei, 
primygtinai jai liepusiai nebevilkėti vyriškų drabužių ir įpiršusiai 
pusseserės Džanetos suknelę, greitosiomis persiūtą ir paplatintą 
per siūles. Ji drovėjosi ir todėl, kad po suknele buvo be apatinių, 
vilkėjo tik marškinius. Šiame šurmuly niekas, žinoma, nepasige- 
do tų apatinių, bet žemiau liemens buvo neįprastai lengva, er- 
dvu, nuogos šlaunys jai einant keistai slysdavo viena pro kitą, tik 
šilkines kojines virš kelių prilaikė keliaraiščiai. 

Atsikandusi pirmo karšto pyragėlio, Briana pamiršo ir dro- 
vulį, ir skersvėjus. Pyragėlis buvo putlutis, ragelio pavidalo, įda- 
rytas malta jautiena su lajumi, pagardintas svogūnais. Kai burna 
prisipildė karštų riebių sulčių ir sluoksniuotos tešlos, Briana pa- 
laimingai užsimerkė. 

„Valgis būdavo arba labai prastas, arba labai gardus, - pasa- 
kojo mama apie savo gyvenimą praeityje. - Nes ilgai išlaikyti jį 
šviežią neįmanoma; jis sūdytas arba užkonservuotas lydytuose 
kiaulės taukuose, ir gerai, jeigu taukai neapkartę. O jei valgysi 
ką tik paskersto gyvulio mėsos ar šviežių daržo gėrybių, pirštus 
nusilaižysi.“ 

Pyragėlis Brianai buvo nepaprastai skanus, nors riebūs tru- 
piniai ir papuošė liemenės viršų. Ji persibraukė krūtinę, stengda- 
masi nekristi į akis, bet minios dėmesys jau buvo nukrypęs kitur, 

Arba beveik niekas. Šalia jos išdygo liesas, šviesbruvas žmo- 
gus aptriušusiu paltu, nervingai trūkčiodamas, tarsi norėtų timp- 
telėti jai už rankovės, bet nedrįstų. Nesuprasdama, ar jis elgeta, 
ar dar vienas įkyrus gerbėjas, įtariai nužvelgė pakėlusi nosį. 

— Ko norite? 

— Jums... jums reikia tarno, ponia? 

Briana sukluso: tikriausiai vienas iš norinčių parsisamdyti. 

— Na, nepasakyčiau, kad man tikrai tokio reikėtų, bet, regis, 
vis tiek reikės nusisamdyti. 

Ji dirstelėjo į Džeimį, kuris kamantinėjo žemą, drūtą žmogė- 

ną atsikišusiais antakiais ir pečiais lyg kaimo kalvio. Džeimiui at- 
rodė, kad tobulam tarnui gana ir raumenų. Ji vėl sužiuro į menką 
žmogelį, mindžikuojantį priešais; jis anaiptol neatitiko jaunojo 
Džeimio reikalavimų, bet jos... 

— Toks darbas jus domina? - paklausė ji. 

Veidas suvargęs, jis vis dar nervinosi, bet akyse žybtelėjo viltis. 

— Aš... ne mane... ne. Bet gal pagalvotumėt... gal pasvarsty- 
tumėt... ir pasamdytumėt mano dukterį? - staiga išbėrė jis. — 
Prašau! 

— Jūsų dukterį? - užmiršusi įpusėtą pyragėlį, Briana suglu- 
musi pažvelgė į jį. 

— Maldauju, ponia! - Jos nuostabai, vyro akyse sutvisko aša- 
ros. - Nė nenutuokiat, kaip karštai to jus meldžiu ir koks būčiau 
jums dėkingas! 

— Bet... a... - jausdamasi labai nesmagiai, Briana nuo lūpų 
kampučio nusibraukė trupinius. 

- Ji stipri mergina, nors gal taip ir neatrodo, be to, labai pa- 
slaugi! Mielai jums visur patarnautų, ponia, nupirkit jos sutartį! 

— O kodėl turėčiau? Kas nors atsitiko? - paklausė ji, nesma- 
gumą nustelbus smalsumui ir gailesčiui, kad jis šitaip kremtasi. 
Paėmusi žmogeliui už parankės, nusitempė į kampą, kur buvo 
tyliau. - Kodėl šitaip trokštate, kad pasamdyčiau jūsų dukterį? 

Jam mėšlungiškai ryjant seilę, gerklėje krustelėjo raumenys. 

— Toks vyras... geidžia jos. Bet ne kaip tarnaitės. Kaip... kaip... 
sugulovės, - žodžiai buvo išstenėti kimiai, ir jo veidą užliejo 
bjaurus raudonis. 

— Mmfm, - numykė Briana, tučtuojau suvokdama, ką reiškia 
ta dviprasmybė. - Suprantu. Tačiau juk nebūtina leisti dukterį 
pas jį tarnauti. 

— Kitos išeities neturiu, - buvo akivaizdu, kad jis kankina- 
si. — Jos sutartį nupirko ponas Rensomas. Agentas, - jis lošte- 
lėjo galvą, rodydamas į griežtą poną su peruku, besišnekantį su 
jaunuoju Džeimiu. - Jis gali perleisti sutartį kam panorėjęs ir nė 
nedvejodamas parduos mano dukterį tam... tam... — iš nevilties 
žmogus ėmė kone dusti. 

— Štai, imkit, - Briana nuo liemenės skubiai nuraitojo plačią 
skarą, nusirišo ją nuo kaklo ir padavė jam. 

Be skaros ji atrodė kiek nepadoriai, bet turėjo jam pagelbėti. 

Nelaimingam tėvui tokia padėtis iš tikrųjų atrodė nepado- 
riai. Jis atsainiai pasivalė veidą, numetė skarą ir tarp plaštakų 
suspaudė laisvą jos ranką. 

— Tas niekšas, gyvulių varovas, išvyko | į galvijų turgų parduoti 
savo gyvulių. Kai grįš su pinigais, reikalingais nupirkti jos sutartį, 
išsiveš ją į savo namus Aberdine. Kai išgirdau jį taip sakant Ren- 
somui, puoliau į baisią neviltį. Karštai meldžiau Dievą, kad ją 
išgelbėtų. Ir tada... - jis gurktelėjo. - Pamačiau jus, tokią išdidžią, 
kilnią, malonią, ir dingtelėjo, kad mano maldos išklausytos. Ak, 
ponia, maldauju jūsų, neatstumkite prašančio tėvo. Paimkit ją! 

- Bet aš keliauju į Ameriką! Jūs niekada... — ji prikando 
lūpą. - Jūs labai ilgai jos nematysit. 

Nevilties apimtas tėvas išblyško. Užsimerkė ir kiek susvyravo, 
pajutęs silpnumą keliuose. 

— Į kolonijas? - sukuždėjo. Paskui vėl atmerkė akis ir sukan- 
do žandikaulį. - Geriau tegu ji visiems laikams palieka mane 
ir vyksta į laukinį kraštą, nei mano akivaizdoje praranda garbę. 

Briana sutrikusi nežinojo, ką jam sakyti. Ji bejėgiškai pažvel- 
gė į gausybę linguojančių galvų virš bėdžiaus. 

— Hm... jūsų duktė... kuri... 

Vilties žybsnis vargšo akyse staiga virto liepsna, kurios sti- 
prumas buvo sukrečiantis. 

— Būkit palaiminta, ponia! Tučtuojau ją atvesiu! 

Jis smarkiai suspaudė Brianai ranką ir nėrė į minią, lydimas 
jos žvilgsnio. Briana bejėgiškai gūžtelėjo pečiais ir pasilenkė pa- 
siimti skaros. Kaip čia nutiko? Ir ką, po galais, pasakys jos tetė- 
nas ir pusbrolis, jeigu... 

- Ji vardu Elžbieta, - pranešė pridusęs balsas. - Ištikimai tar- 
nauk poniai, Lize. 

Briana nuleido akis ir suprato, kad viskas jau nuspręsta už ją. 

— Vaje, - sumurmėjo, išvydusi tvarkingą baltą plaukų sklas- 
tymą per žemai nulenktos galvutės vidurį. - Ji - dar visai vaikas. 

Galvutė pakilo, ir į ją pažvelgė didelės išgąstingos pilkos akys, 
tiek to lieso nusibadavusios mergaitės veidelio ir tebuvo. 

- Jūsų nuolanki tarnaitė, ponia, - prasižiojo smulkios blyš- 
kios lūpos. Arba bent atrodė, kad prasižiojo; mergaitė šnekėjo 
taip tyliai, kad Briana per triukšmą beveik nieko negirdėjo. 

— Ji gerai tarnaus jums, tikrai taip! - susirūpinęs tėvo balsas 
buvo girdėti geriau. 

Briana dirstelėjo į jį. Tėvas ir duktė buvo labai panašūs, abu 
švelnučiais šviesiais plaukais, tokiais pat liesais, nervingais vei- 
dais. Kone vienodo ūgio, bet traputė mergaitė priminė tėvo šešėlį. 

— Ee... sveika, - nusišypsojo Elžbietai, stengdamasi jos neiš- 
gąsdinti. 

Mergaitės galva baikščiai loštelėjo. Ji nurijo seilę ir apsilaižė 
lūpas. 

— Ak... kiek tau metų, Lize? Ar galiu tave vadinti Lize? 

Galvutė linktelėjo ant kaklo, it bespalvis, nepaprastai gležnas 
grybo kotelis. Mergaitė sušnabždėjo, bet Briana, nesupratusi ką, 
pažvelgė į jos tėvą, kuris skubiai atsakė: 

- Keturiolika, ponia. Bet ji, kaip reta, puikiai gamina valgį ir 
siuva, be to, švari. Tikrai niekur nerasit paklusnesnės ir darbš- 
tesnės būtybės! 

Jis stovėjo už dukters, uždėjęs rankas jai ant pečių, ir taip juos 
spaudė, kad net pabalo krumpliai. Jo akys susidūrė su Brianos. 
Buvo mėlynos, maldaujančios. Lūpos nebyliai krutėjo, bet Bria- 
na aiškiai jį girdėjo. 

— Meldžiu, - pakartojo jis. 

Jam už nugaros ji pamatė tetėną, įėjusį į salę. Jis šnekėjosi 
su jaunuoju Džeimiu. Suglaudę galvas, vienas - glotnią, kitas — 
garbanotą, abu buvo rimtai įnikę į pokalbį. Netrukus jie ims jos 
ieškoti. 

Ji giliai įkvėpė ir išsitiesė visu ūgiu. Jeigu jau taip nutiko, pa- 
manė, esu ne ką prastesnė Freizer už pusbrolį. Jiems parodys, 
kad gali būti lyg neįveikiama kieta uola. 

Briana nusišypsojo mergaitei ir atkišo jai antrąjį pyragėlį. 

- Sutarta, Lize. Gal atsikąsk, ir mūsų sandėris bus patvirtintas? 

- Ji suvalgė mano maistą, - stengėsi kuo įtikimiau paaiškinti 
Briana. - Dabar ji mano. 

Ir labai nustebo, kai jie, išgirdę jos žodžius, galų gale liovėsi 
ginčijęsi. | 

Pusbrolis lyg ir norėjo prieštarauti, bet tetėnas padėjo plaš- 
taką jam ant rankos ir jį nutildė. Kupinas nuostabos Ijano veidas 
pralinksmėjo. 

— Suvalgė? - jis pažvelgė į Lizę, susigūžusią už Brianos, ir jo 
lūpos trūktelėjo. - Mmfm. Ką čia ir bepridursi, ar ne? 

Jaunasis Džeimis aiškiai nepritarė tokiam tėvo požiūriui, jam 
atrodė, kad dar daug ką turi pasakyti. 

— Bet tokia mergaitė... ji niekam tikusi! - raukydamasis Džei- 
mis atsainiai mostelėjo į Lizę. - Ji per maža nešti bagažą, ką jau 
kalbėti apie... 

— Užtat aš ganėtinai didelė, todėl ir pati galiu neštis krepšius, 
— atšovė Briana. | 

Nuleidusi antakius, metė į pusbrolį tokį pat rūstų žvilgsnį ir 
išsitiesė visu ūgiu. 

Jis pritariamai kilstelėjo antakį, bet nepasidavė. 

— Moteris neturėtų keliauti viena... 

— Aš ne viena, turiu Lizę. 

— „ir tikrai ne į Ameriką! Kodėl... 

- Šneki taip, lyg ten būtų pasaulio kraštas, bet to krašto juk 
net nesi regėjęs! - suirzo Briana. - Po šimts, aš gimiau Amerikoje! 

Tetėnas su pusbroliu spoksojo į ją sukrėsti. Briana griebėsi 
palankios akimirkos. 

- Čia mano pinigai, mano tarnaitė ir mano kelionė. Daviau 
žodį ir jo laikysiuos! 

Ijanas krumpliu pasitrynė viršutinę lūpą, užgniauždamas 
šypsnį, ir papurtė galvą. 

— Sakoma, kad niekada nežinai, kas tavo tėvas, bet nė kiek ne- 
abejoju, kas tavasis, mieloji. Ilgą nosį ir rusvas garbanas galėjai pa- 
veldėti ir iš ko nors kito, bet užsispyrimą - tik iš Džeimio Freizerio. 

Drovulio raudonis užliejo Brianai skruostus, bet širdį keistai 
suvirpino pasitenkinimas. 

Sutrikdytas ir suerzintas ginčo, jaunasis Džeimis pamėgino 
dar kartą. 

— Moteriai nedera atvirai reikšti savo nuomonės, kai ja rūpi- 
nasi vyrai, - tvirtai tarė. 

— Ar nemanai, kad moterims reikia turėti savo nuomonę? — 
maloniai paklausė Briana. 

— Ne, nemanau! 

Ijanas ilgai žiūrėjo į sūnų. 

- Bet juk tu jau aštuoneri metai vedęs? Na, taip, Džoana - 
taktiška moteris, - palingavo jis galvą. 

Nepaisydamas į jį svaidomų piktų jaunojo Džeimio žvilgs- 
nių, Ijanas atsigręžė į Lizę. 

— Tada puiku. Eik ir atsisveikink su tėvu, mieloji. Aš pasirū- 
pinsiu dokumentais. 

Jis žiūrėjo, kaip Lizė nuskubėjo, nuo minios gindamasi su- 
gaužtais pečiais. Jis kiek abejodamas pakratė galvą ir pasisuko 
į Brianą. 

- Galbūt ji bus tau geresnė draugija nei tarnas, bet dėl vieno 
dalyko tavo pusbrolis teisus: tavęs ji tikrai neapgins. Veikiau tu 
ją globosi. 

Briana ištiesė pečius ir atkišo smakrą, stengdamasi sukaupti 
visą drąsą ir neprarasti savikliovos, nors ūmai ją užplūdo tuštu- 
mos jausmas. 

— Kaip nors susitvarkysiu, — pasakė ji. 


= 

Tvirtai sugniaužusi kumštį, ji spaudė akmenuką. Bent jo ga- 
lėjo įsitverti, kai Mario fiordas išplatėjo į jūrą ir išnyko liūliuo- 
janti Škotijos pakrantė. 

Kodėl jai taip gildo širdį, nors palieka beveik nepažįstamą 
kraštą? Lizė, gimusi ir užaugusi Škotijoje, nė nepažvelgė į tols- 
tančią žemę ir tučtuojau nulipo žemyn į joms skirtą vietą ir su- 
žiūrėti kelių daiktų, kuriuos jos pasiėmė į kelionę. 

Briana niekada negalvojo apie save kaip apie škotę, ir tik visai 
neseniai sužinojo tokia esanti, bet mirus tėvui ir iškeliavus mo- 
tinai vargu ar jautėsi vienišesnė, nei išsiskyrusi su žmonėmis ir 
vietomis, kurias pažino per tokį trumpą laiką. 

Galbūt tokia nuotaika užsikrėtė nuo kitų keleivių. Daug jų 
stovėjo prie turėklų, kai kurie nesigėdydami verkė. O gal ją ka- 
mavo ilgos kelionės baimė? Bet ji puikiai suprato, čia nebuvo nei 
viena, nei kita. 

— Štai ir viskas, — prie jos išdygo Lizė, norėdama dar kar- 
tą pažvelgti į nykstančią žemę. Smulkus, išblyškęs veidelis buvo 
abejingas, bet Briana nesuklydo: akmeninis veidas dar nereiškia, 
kad mergaitė bejausmė. 

— Taip, mes plaukiam. 

 Briana nevalingai ištiesė ranką ir trūktelėjo mergaitę, kad ši 
atsistotų prieš ją palei turėklą, saugodama ją nuo stiprėjančio 
vėjo, besistumdančių keleivių ir jūreivių. Lizė buvo visa pėda že- 
mesnė už Brianą, smulkaus sudėjimo, kaip anos trapios žuvėdros, 
sukančios ratus aplink laivo stiebus ir klykaujančios virš galvos. 

Šiuo metų laiku saulė iš tikrųjų nenusileisdavo ir dabar kabo- 
jo Žemai virš tamsių kalvų. Oras siauroje įlankoje staigiai atvėso. 
Mergaitė buvo plonai apsirengusi, visa tirtėjo ir, kad būtų šilčiau, 
nesąmoningai prisispaudė prie Brianos. Dženė Brianai parūpino 
mėlyną vilnonę skarą, kurią ji užsimetė ant pečių, o jos galais 
apsupo Lizę. Ši Brianos glėby pasijuto kur kas smagiau. 

— Viskas bus gerai, - tarė ji ir sau, ir Lizei. 

Jai po smakru linktelėjo blyški šviesi galvelė;. tiesą sakant, 
nežino, ar čia linktelėjimas, ar Lizė tik mėgino nusibraukti nuo 
akių vėjo plaikstomus plaukus. Jos pačios sruogos, išslydusios 
iš vešlios kupetos, pleveno taršomos stipraus sūraus vėjo, mėg- 
džiodamos didžiulių burių trauką. Ji patyrusi daugybę išsiskyri- 
mų; ištvers ir šį. Bet iškeliauti sunku. Ji jau neteko tėvo, mamos, 
mylimojo, namų ir draugų. Ji jau seniai gyveno viena, tai buvo 
ir neišvengiama, ir to ji norėjo. Bet nė nenujautė, kad Lalibroche 
taip netikėtai vėl ras namus ir šeimą. Būtų atidavusi kone viską, 
kad tik būtų galėjusi čia likti ilgiau. 

Vis dėlto reikėjo tesėti sau duotus pažadus, atlyginti sau už 
netektis. Paskui ji grįš. Į Škotiją. Pas Rodžerį. 

Ji perkėlė ranką, po skara ant riešo čiuopdama šiltą ploną 
sidabrinę jo dovanotą apyrankę. Metalą, sušildytą jos kūno. Un 
peu... beaucoup... Kita ranka sugniaužė audinį, plakamą vėjo ir 
sušlapusį nuo jūros purslų. Jei nebūtų buvę taip žvarbu, gal nė 
nebūtų pajutusi staiga ant plaštakos kaptelėjusio šilto lašo. 

Lizė stovėjo visai sustirusi, stipriai apsiglėbusi rankomis. Di- 
džiulėmis, vaiskiomis akimis, švelniais, plonais, prisiplojusiais 
prie galvos plaukais. Gležnos, švelnutės jos ausys styrojo it ko- 
kios pelytės sodrios vakarinės saulės šviesoje. 

Briana pakėlė ranką ir nušluostė mergaitei ašaras. Per Lizės 
galvą į žemę ji žvelgė sausomis akimis, tvirtai sučiaupta burna, 
bet tokia savijauta - šaltas veidas ir virpančios lūpos, kurias juto 
prie plaštakos, - jai buvo anaiptol nesvetima. 

Kurį laiką abi tyliai stovėjo, kol žemė visai išnyko iš akių. 


36 


Tu negali vėl grįžti namo 


Invernesas, 1769 m. liepa 


RODŽERIS PAMAŽU KĖBLINO per miestą, juo grožėdama- 
sis ir žavėdamasis. Per du šimtus su viršum metų Invernesas, be 
abejonės, kiek pasikeitė, bet vis tiek galėjai jį atpažinti. Aišku, 
kur kas mažesnis, pusė purvinų jo gatvių negrįstos, tačiau ši ga- 
tvė jam pažįstama: ja žingsniavęs šimtus kartų. 

Čia Hantlio gatvė, ir nors daugelis krautuvėlių ir pastatų ne- 
regėti, anapus upės stūkso senoji Aukštoji bažnyčia. Šiuo laiku 
ne tokia ir sena, šalia jos, žinoma, glaudėsi neaukšta varpinė 
nuolaidžiu stogu. Jeigu įeitų vidun, ponia Danvegan, pastoriaus 
žmona, tikrai puoštų gėlėmis presbiteriją sekmadienio pamal- 
doms. Deja, ponia Danvegan, nuolat vilkinti storos vilnos megz- 
tiniais ir vyro parapijiečius iki blogulio kamuojanti pyragais su 
mėsos įdaru, dar negimusi. Bet nedidelė akmeninė bažnyčia jau 
tvirtai stovi, vadovaujama nepažįstamo dvasininko. 

O jo tėvo bažnyčios dar nėra; ji iškilo - tai yra bus pastaty- 
ta - 1837 metais. Nėra ir pastoriaus namo, atsirasiančio dvide- 
šimto amžiaus pradžioje. Jis visada atrodė labai senas ir aptriu- 
šęs. Rodžeris praėjo tą neužstatytą plynę, apkėstą sidabražolių ir 
palėpščių raizginio, o po krūmynais stiepėsi jaunas šermukšnis, 
jo lapelius plazdeno švelnus vėjelis. 

Oras buvo toks pat drėgnas ir vėsus, Žnaibantis gaiva, bet 
automobilių išmetamųjų dujų dvoko nė padujų, užtat iš toli at- 
sklido slūgsančių srutų smarvė. Labiausiai Rodžerį pribloškė, 
kad aplinkui daugiau nematė bažnyčių; upės pakrantėse per lai- 
ką išdygs gausybė varpinių ir smailių, o nūnai tik šen ten kūpso 
žemi pastatai. 

Kol kas nutiestas vienintelis akmeninis pėsčiųjų tiltas, bet 
Nesės upė, žinoma, tokia pat negili. Ant jos bangelių sūpavo- 
si tokie pat kirai, draugiškai vienas kitam suklykdami, kai tarp 
akmenų po vandeniu nustverdavo kokią žuvelę. 

— Sėkmės tau, drauguži, - palinkėjo jis įmitusiam kirui, tu- 
pinčiam ant tilto. 

Perkirtęs tiltą, jis nudrožė į miestą. 

Kur ne kur patogiai įsitaisę grakštūs gyvenamieji namai, 
aplink juos dideli žemės sklypai. Ant vienos pievelės savo sijonus 
išskleidusi kilminga dama, nors netoliese slankioja prasčiokai. 
Tolumoje stūkso Mauntdžeraldas, didelis namas, toks, kokį jis 
nuolat regėdavo, tik dar neapsodintas paprastaisiais bukais, šie 
apjuos jį vėliau. Bet prie sodo sienos liūdnai šliejosi visžaliai ki- 
parisai, besiilgintys saulėtos gimtinės. 

Manoma, kad elegantiškasis Mauntdžeraldas pastatytas lai- 
kantis senų papročių: jo pamatai pakloti ant paaukoto žmogaus 
palaikų. Anot gandų, į rūsio ertmę buvo įviliotas darbininkas 
ir sutraiškytas — ant jo nuo ką tik iškilusios sienos viršaus nuri- 
tintas didžiulis akmuo. Čionykštė istorija byloja, kad palaidotos 
rūsyje aukos kraujas nuramdė ir pamaitino alkanas žemės dva- 
sias, jos patenkintos leido didingam pastatui klestėti ir ramiai 
stūksoti daugybę metų. 

Dabar Rodžeris spėjo, kad namas čia stovi gal dvidešimt ar 
trisdešimt.metų. Mieste tikriausiai atsirastų žmonių, jį stačiusių 
ir žinančių, kas iš tiesų įvyko rūsyje, kas buvo tas nelaimėlis ir 
kodėl buvo paaukotas būtent jis. 

Bet Rodžerio laukia kiti darbai; Mauntdžeraldas ir jo vėlė 
tegu saugo savo paslaptis. Šiek tiek apgailestaudamas, jis praėjo 
pastatą ir mokslininko nosį pasuko kelio, vedančio į dokus prie 
upės, link. 

Apimtas dėja vu jausmo, jis stumtelėjo alinės duris. Pusiau 
medines, su akmeninėmis plokštėmis apačioje, jo regėtas prieš 
savaitę — tik praėjus dviem šimtams metų. Dvelktelėjus pažįsta: 
mam apynių ir mielių kvapui, jo siela nurimo. Alinės pavadini- 
mas kitoks, bet alaus kvapas nepakitęs. 

Rodžeris godžiai gurkštelėjo iš medinio bokalo ir vos neuž- 
springo. 

— Prastai jaučiatės, pone? - užeigos šeimininkas, nešinas ki- 
biru smėlio, stabtelėjo ir įsistebeilijo į Rodžerį. 

— Nieko tokio, - dusliai atsakė Rodžeris. - Nieko baisaus. 

Žmogus linktelėjo ir vėl ėmė barstyti smėlį, bet nenuleido 
nuo Rodžerio budrių akių, o jeigu kartais tas imtų vemti ant ką 
tik iššluotos ir smėliu pabarstytos aslos. 

Rodžeris sukosėjo ir atsikrenkštė, tada vėl atsargiai siurb- 
telėjo gurkšnį. Skonis geras, tiesą sakant, puikus. Jį nustebino, 
kad alus stiprokas, kur kas stipresnis už visą šiuolaikinį alų, ko- 
kio jam buvo tekę ragauti. Klerė minėjo, kad tais laikais žmo- 
nės smarkiai gerdavo, ir Rodžeris nesunkiai suprato kodėl. Jei 
girtuoklystė būtų didžiausias jam gresiantis pavojus, tikrai su 
tuo susidorotų. 

Mėgaudamasis tamsiu, karčiu alumi, jis tyliai tūnojo prie Ži- 
dinio, žvalgėsi ir klausėsi. 

Alinė buvo uoste, todėl pilnutėlė lankytojų. Į ją, įsikūrusią 
netoli dokų Mario fiorde, mielai užsukdavo tolimojo plaukioji- 
mo kapitonai, pirkliai, jūreiviai, uosto krovikai ir darbininkai iš 
sandėlių netoliese. Prie nedidelių alumi aplaistytų jos stalų suda- 
ryta daugybė įvairiausių sandorių ir sandėrių. 

Rodžeris viena ausimi nugirdo, kaip buvo susitarta dėl trijų 
šimtų rietimų pigaus audinio grindų patiesalams. Jie bus nupluk- 
dyti iš Aberdino į kolonijas, o mainais iš Šiaurės ir Pietų Karoli- 
nos parplauks ryžiai ir indigažolės. Šimtas galovėjaus veislės gal- 
vijų, šeši šimtai vario lakštų, statinaitės sieros, melasos ir vyno. 
Kiekis ir kainos, pristatymo datos ir sąlygos plūduriavo klegesyje 
ir pleveno alaus garuose it tiršti mėlyni tabako dūmų debesys, 
kybantys po žemomis lubų sijomis. 

Buvo deramasi ne tik dėl prekių. Viename kampe sėdėjo 
laivo kapitonas, ilgas jo paltas plačiais skvernais ir daili juoda 
trikampė skrybėlė, gulinti šalia, traukte traukė akį. Su juo buvo 
raštininkas. Kapitonas ant stalo buvo pasidėjęs sąskaitų knygą, 
dėžutę su pinigais ir šnekėjosi su nepaliaujamai prie jo plūstan- 

čiais emigrantais, kurie visokiais būdais mėgino su šeimomis 
nusigauti į kolonijas. 

Rodžeris slapčia viską stebėjo. Kapitono vadovaujamas laivas 
plaukė į Virdžiniją, ir kiek pasiklausęs Rodžeris apskaičiavo, kad 
už kelionę vyrui, tokiam ponui kaip jis, reikėtų pakloti dešimt 
svarų ir aštuonis šilingus. Tiems, kas nesibaido plaukti pigiau- 
sia klase, susigrūdę apatiniuose triumuose lyg statinės ir galvijai, 
pasiplaukiojimas atsieis keturis svarus ir du šilingus, bet reikės 
pasiimti maisto atsargų šešių savaičių kelionei. Gėlo vandens, jis 
suprato, gaus laive. 

O norintiesiems keliauti, bet neturintiems nė skatiko siūlomi 
kitokie būdai. 

— Sutartis dėl jūsų, jūsų žmonos ir dviejų vyresnių sūnų? - 
kapitonas pakreipė galvą ir kritiškai nužvelgė šeimą. 

Neaukštas, liesas, bet raumeningas vyras, perkopęs vos ke- 
tvirtą dešimtį, atrodė senesnis, išvargęs ir suriestas darbo. Turbūt 
jaunesnė už vyrą žmona mindžikavo jam už nugaros, neatplėš- 
dama nuo aslos akių, stipriai spausdama dviejų mažų mergyčių 
rankutes. Viena jų buvo apkabinusi dar jaunesnį gal trejų ke- 
tverių broliuką. Vyresnieji broliai stovėjo prie tėvo, stengdamiesi 
dėtis tikrais vyrais. Rodžeris spėjo, kad jiems dešimt ir dvylika, 
nors ir jie atrodė išgeibę, nes prastai maitinosi. 

- Jus ir vyresnius jūsų sūnus taip, - pasakė kapitonas ir susi- 
raukęs pažvelgė į moterį, kuri nepakėlė akių. - Bet niekas neims 
moters su šitiek pyplių, galbūt jai bus leista pasilikti vieną. Mer- 
gaites turėsit parduoti. 

Vyriškis dirstelėjo į šeimą. Žmona stovėjo nunarinusi galvą, 
sustingusi, tarsi nieko nematydama. Viena mergyčių krustelėjo 
ir ėmė muistytis inkšdama, kad mama jai sutraiškys ranką. Žmo- 
gus atsigręžė į kapitoną. 

— Gerai, - tyliai tarė. - Ar jos... jos gali... keliauti kartu? 

Kapitonas ranka pasitrynė burną ir abejingai linktelėjo. 

— Tikriausiai. 

Rodžeris nenorėjo laukti, kuo baigsis sandėris. Staiga pakilo 
ir išsliūkino iš alinės; tamsusis alus pasidarė beskonis. 

Gatvėje stabtelėjo žvangindamas monetas kišenėje. Per laiką, 
kiek jo turėjo, spėjo sukaupti tik tiek. Manė, užteks; buvo aukš- 
tas ir ganėtinai pasikliovė savo gebėjimais. Bet nedidelė scena, 
regėta alinėje, jį sukrėtė. 

Jis užaugo kartu su Aukštumų istorija. Puikiai žinojo, kas 
įvarydavo šeimas į tokią neviltį, kodėl žmonės ryždavosi ilgam 
išsiskirti ir tapti pusvergiais, kad tik liktų gyvi. 

Jis viską žinojo apie žemes, kurias buvo priversti parduoti 
smulkūs ūkininkai, žemes, kurias jų šeimos dirbo šimtus metų. 
Apie siaubingą skurdą, vargą ir badą miestuose, nepakeliamą tų 
dienų gyvenimą Škotijoje. Bet visi tie metai, praleisti skaitant ir 
tiriant istorinius šaltinius, neparuošė jo šitam. Jis nepajėgė žiūrė- 
ti į veidą moters, akis nudūrusios į ką tik smėliu pabarstytą aslą 
ir smarkiai gniaužiančios dukrelės rankutę. 

Dešimt svarų ir aštuoni šilingai. Arba keturi svarai ir du ši- 
lingai. Ir dar šiek tiek maistui. Kišenėje jis turėjo keturiolika ši- 
lingų, tris pensus, saują smulkių variokų ir kelis fartingus. 

Jis lėtai dūlino krantine, dairydamasis į laivus, prisišvartavu- 
sius prie medinių dokų. Plūduriavo žvejybiniai kečai, nedidelės 
galeros ir brigai. Jie darbuodavosi fiorde arba dažniausiai kirs- 
davo Lamanšą, gabendami krovinius ir keleivius į Prancūziją. 
Fiorde stovėjo tik trys dideli laivai, galintys drąsiai pasipriešinti 
vėjams ir perskrosti Atlanto vandenyną. 

Žinoma, jis galėtų nuplaukti į Prancūziją ir tenai įlipti į laivą. 
Arba sausuma nukeliauti į Edinburgą, uostą, daug didesnį už 
Invernesą. Bet tada išplauktų tik metų pabaigoje. Briana jau iš- 
keliavo prieš šešias savaites; jis turi ieškoti jos, nebegali čia ilgiau 
švaistyti laiko. Vienas Dievas težino, kas čia gali nutikti vienišai 
moteriai. 

Keturi svarai ir du šilingai. Na, jis tikrai galėtų dirbti. Nerei- 
kia išlaikyti nei vaikų, nei šeimos, todėl jam liktų kone visas at- 
lygis. Bet vidutiniškai maždaug dvylika svarų per metus uždirba 
raštininkas, o jis veikiausiai gaus mėžti arklides, o ne tvarkyti 
sąskaitų knygas, taigi kažin ar jam pavyktų šitaip sukaupti pinigų 
kelionei. 

— Pirmiausia svarbiausi dalykai, - sumurmėjo jis. - Turiu iš- 
siaiškinti, kur ji iškeliavo, ir tik paskui rūpintis, kaip pačiam ten 
nusigauti. 

Ištraukęs ranką iš kišenės, jis pasuko dešinėn tarp dviejų san- 
dėlių - į siaurą gatvelę. Geras ūpas, apėmęs rytą, gerokai subjuro, 
bet kiek pasitaisė, kai jo spėlionės pasitvirtino. Uosto viršininko 
kontora įsikūrusi ten, kur jis ir manė: tame pačiame žemame 
akmeniniame pastate, kuriame tebebus ir po dviejų šimtų metų. 
Rodžeris kreivai šyptelėjo; dėl permainų rūpesčių škotai nelinkę 
nieko keisti. 

Kontora buvo sausakimša, darbas virte virė. Prie ilgo nučiu- 
rusio medinio darbastalio triūsė keturi tarnautojai: kažką kever- 
zojo, dėjo antspaudus, pirmyn atgal tampė pluoštus popierių, 
paimdavo pinigus, atsargiai juos nunešdavo į galinį kambarėlį 
ir netrukus iš ten pasirodydavo, ant juodu laku lakuoto alavinio 
padėklo atskraidindami kvitus. 

Prie stalo grūdosi ir spaudėsi nekantrūs vyrai, kiekvienas bal- 
su ar laikysena stengėsi parodyti, kad jo reikalas kur kas skubesnis 
negu žmogaus už jo. Kai Rodžeriui pavyko atkreipti vieno tar- 
nautojo dėmesį, paaiškėjo, kad visai nesunku pamatyti laivų, iš- 
plaukusių iš Inverneso per pastaruosius kelis mėnesius, žurnalus. 

— Luktelėkit, - tarė jis jaunuoliui, per langelį stumtelėjusiam 
didžiulę, oda aptrauktą knygą. 

— Ko pageidaujate? - tarnautojas buvo paraudęs nuo skubos, 
apsitaškęs rašalu nosį, bet vis tiek mandagiai stabtelėjo sustingęs 
skrydyje. 

— Kiek gaunate už šį darbą? - paklausė Rodžeris. 

Šviesūs tarnautojo antakiai pakilo, tačiau jis taip skubėjo, kad 
šitaip kamantinėjamas neturėjo kada nei klausinėti, nei įsižeisti. 

- Šešis šilingus per savaitę, - trumpai drūtai atsakė ir tuo- 
jau pat dingo, reaguodamas į suirzusį riksmą „Munrai! anapus 
kontoros darbastalio. 

- Mmfm. 

Rodžeris prasibrovė pro žmones ir nusinešė knygą ant nedi- 
delio stalo prie lango. 

Matydamas, kokiomis sąlygomis dirba tarnautojai, Rodžeris 
maloniai nustebo: žurnalai, užpildyti aiškia rašysena. Jis buvo 
puikiai susipažinęs su senovine rašyba ir neįprasta skyryba, nors 
dažniausiai jo tiriami dokumentai būdavo pageltę, trapūs, api- 
rę. Kai išvydo prieš save naujus, baltus lapus, už kurių slypėjo 
raštininkas, sėdintis prie aukšto stalo ir kopijuojantis taip grei- 
tai, kaip galima rašyti plunksna, sugaužtais pečiais, ginantis nuo 
kambario triukšmo, jį apėmė keistas istoriko jaudulys. 

Tu dvejoji, pragydo šaltas balselis, tūnantis jo galvoje. Ji čia 
arba jos čia nėra; jei bijosi pažvelgti, vis tiek niekas nepasikeis. Nagi! 

Rodžeris giliai įkvėpė ir atvertė didžiulę odinę knygą. Pusla- 
pių viršuje buvo tvarkingai užrašyti laivų pavadinimai, po jais — 
kapitonų ir padėjėjų pavardės, svarbiausias krovinys ir išplauki- 
mo data. „Ariana“. „Polifemas“. „Linksmoji našlė“. „Tiburonas“. 
Nors versdamas puslapius jis ir nuogąstavo, negalėjo atsižavėti 
laivų pavadinimais. 

Po pusvalandžio tie poetiški, vaizdingi pavadinimai nebeat- 
rodė tokie gražūs, jis juos tik skaitė, pirštu vesdamas per pusla- 
pius, vis labiau grimzdamas į neviltį. Čia jos nėra, nėra! 

Bet ji turėjo būti, ginčijosi su savim. Turėjo išplaukti laivu į 
kolonijas. Kur dar, po šimts, ji nusigavo? Nebent ji nerado tos 
žinutės... Tačiau nesmagus kirbėjimas po šonkauliais patikino, 
kad rado; niekas kitas nebūtų jos paskatinęs rizikuoti ir nugar- 
mėti per akmenis. 

Jis giliai įkvėpė ir užsimerkė, nes nuo ranka rašytų lapų ėmė 
raibuliuoti akyse. Paskui atsimerkė ir įniko į pirmą žurnalą, at- 
kakliai tylomis murmėdamas kiekvieną pavardę, norėdamas būti 
tikras, kad nė vienos nepraleido. 


Ponas Finis Forbsas, džentelmenas. 
Pn. Vilhelmina Forbs. 

Mokytojas Džošua Forbsas. 

Pn. Žozefina Forbs. 

Pn. Eglantina Forbs. 

Pn. Šarlotė Forbs... 

Jis nusišypsojo pagalvojęs apie poną Finį Forbsą, apspistą 
šeimos moterų pulkelio. Net ir žinodamas, kad žodžio „ponia“ 
ir „panelė“ trumpinys seniau buvo toks pat, tai kas, kad dažniau 
pridedamas ne prie mažų mergaičių, o prie ištekėjusių ir nete- 
kėjusių moterų pavardžių, Rodžeris neįstengė nuvyti prieš akis 
šmėkščiojančio vaizdo: ponas Finis ryžtingai žingsniuoja laive, 
paskui tipenant keturioms žmonoms, o mokytojas Džošua, ži- 
noma, trepsi tos vorelės gale. 


Ponas Viljamas Talbotas, pirklys. 

Ponas Peteris Talbotas, pirklys. 

Ponas Džonatanas Biknelas, gydytojas. 
Ponas Robertas Makleodas, ūkininkas. 
Ponas Gordonas Makleodas, ūkininkas. 
Ponas Martinas Makleodas... 


Ir šįkart jokių Randalų. Nei „Persefonėje“, nei „Karalienės 
keršte“, nei „Fibėje“. Jis pasitrynė peršinčias akis ir ėmėsi laivo 
„Filipas Alonsas“ žurnalo. Pavadinimas ispaniškas, bet regis- 
truotas Škotijoje. Išplaukė iš Inverneso vadovaujamas kapitono 
Patriko O Brajano. 

Jis atkakliai ieškojo toliau, bet jau ėmė svarstyti, ką darys, jei- 
gu jos neras žurnaluose. Be abejonės, trauks į Lalibrochą. Anuo 
laiku kartą lankėsi tenai. Iš dvaro likę tik apleisti griuvėsiai. Ar jį 
rastų be kelio rodyklių ir ženklų? 

Staiga jo mintys nutrūko, nes puslapiu slystantis pirštas stab- 
telėjo beveik puslapio apačioje. Jo akys užkliuvo ne už Brianos 
Randal, kurios ieškojo, bet už pažįstamos pavardės, skambančios 
galvoje. Freizeris, buvo parašyta glaustomis, pakrypusiomis juo- 
domis raidėmis. Ponas Brianas Freizeris. Ne, ne Brianas. Ir ne 
ponas. Jis pasilenkė arčiau ir prisimerkęs įsistebeilijo į nelabai 
aiškią rašyseną. 

Tada užsimerkė, krūtinėje smarkiai sutuksėjo širdis, jį užliejo 
palengvėjimas, svaiginantis kaip tamsusis užeigos alus. Ponia, ne 
ponas. Ir tai, kas iš pradžių atrodė kaip vardo galūnė -as, tebu- 

vo tik linksmai suraityta uodegėlė, nes, įsižiūrėjus įdėmiau, gale 
matyti ne s, o nerūpestingai brūkštelėta raidelė a. 

Ji. Štai ir ji, taip turėjo būti! Tas vardas buvo neįprastas - di- 
džiuliame, storame žurnale jis nematė kitų Brianų. Net ir Freizer 
ji pasivadino ne šiaip; galvotrūkčiais puolusi ieškoti tėvo, perėmė 
jo pavardę, teisėtai priklausančią jai nųo gimimo. 

Rodžeris užvertė žurnalą, tarsi būtų saugojęs, kad ji nedingtų 
iš puslapio, ir valandėlę sėdėjo ramiai kvėpuodamas. Rado ją! 
Pamatęs, kad anapus ilgojo darbastalio į jį smalsiai spokso švie- 
siaplaukis tarnautojas, išraudo ir vėl atsivertė žurnalą. 

„Filipas Alonsas“. 1769 m. liepos 4 d. išplaukė iš Inverneso į 

Čarlstoną, Pietų Karoliną. 
Pietų Karolina. Ar ten ji ir keliavo, o gal tai arčiausia vieta, iki 
kurios galėjo nusigauti? Greitai peržvelgė kitus žurnalus ir suži- 
nojo, kad liepos mėnesį į Šiaurės Karoliną neišplaukė nė vienas 
laivas. Tikriausiai ji įlipo į pirmą pasitaikiusį laivą, plaukiantį 
pietų kolonijų link, ketindama toliau kastis sausuma. 

O gal jis klysta? Jį nupurtė drebulys, nors vėjas, besiskver- 
biantis pro lango plyšius, čia buvo niekuo dėtas. Jis vėl dirstelėjo 
į puslapį, kad dar kartą įsitikintų. Profesija nenurodyta, nors prie 
visų kitų vyrų pavardžių ji parašyta. Tikrai „ponia, todėl turi 
būti Briana. Tuo neabejojo. 

Rodžeris atsistojo ir pro langelį padavė žurnalą šviesiaplaukiui. 

— Ačiū, žmogau, - padėkojo su švelniu akcentu. - Gal žinot, 
ar uoste stovi koks laivas, netrukus išplauksiantis į Amerikos ko- 
lonijas? 

'— O taip, - atsakė tarnautojas, viena ranka mikliai padėda- 
mas žurnalą, o kita iš kliento imdamas banknotą. - „Šlovingoji“. 
Laivas poryt iškeliauja į Šiaurės ir Pietų Karoliną. - Jis nužvelgė 
Rodžerį. - Jūs emigrantas ar jūreivis? 

- Jūreivis, - greitosiomis tarė Rodžeris. Nepaisydamas pakel- 
to tarnautojo antakio, mostelėjo į laivų stiebų, linguojančių už 
stiklinių langų, mišką. - Kur turiu eiti parsisamdyti? 

Į viršų šovė jau abu tarnautojo antakiai, ir jis linktelėjo į duris. 

— Kai laivas stovi uoste, jo kapitonas darbuojasi „Kurpelėje“. 
Turbūt ten jį ir rasite. Kapitonas Bonitas. 

Nors jis nutylėjo, jo mintys kuo aiškiausiai atsispindėjo 
skeptiškoje minoje: jei Rodžeris - jūreivis, tai jis pats - afriki- 
nė papūga. 

— Rasiu, mo ghille*. Ačiū, - ore nubrėžęs padėkos ženklą, Ro- 
džeris nusisuko, bet prie durų atsigręžė ir pamatė, kad tarnau- 
tojas vis dar Žiūri į jį ir nekantraujančių klientų apgultis jam nė 

Tarnautojas jam nusišypsojo, toje šypsenoje slypėjo arba su- 
sižavėjimas, arba ilgesys. 

— Sėkmės, žmogau! - šūktelėjo jis ir atsisveikindamas pamojo. 

Kai durys užsivėrė, jau buvo įnikęs į pokalbį su kitu klientu, 
pamirkęs plunksną. 


== 


Kaip ir buvo sakyta, Rodžeris rado kapitoną Bonitą smuklėje, 
įsitaisiusį kampe, o virš jo kabojo tirštų mėlynų dūmų, kuriuos 
gausino ir kapitono cigaras, migla. 

- Jūsų pavardė... 

— Makenzis, - staiga pagautas įkvėpimo atsakė Rodžeris. 

Jeigu kita pavarde galėjo pasivadinti Briana, gali ir jis. 

— Makenzis. Ar turit patirties, pone Makenzi? 

Kapitono veidą perskrodė saulės pluoštas, ir jis prisimerkė. 
Bonitas pasislinko ant suolo į šešėlį, ir raukšlės aplink akis at- 
sileido, o Rodžeris pasijuto nesmagiai, varstomas skvarbaus jo 
žvilgsnio. 

— Esu ne sykį gaudęs silkes Minče. 

Jis nemelavo; paauglystėje kelias vasaras dirbo pagalbininku 
laive, žvejojančiame silkes, to laivo kapitonas buvo pastoriaus 
pažįstamas. Ten triūsdamas užsiaugino raumenų sluoksnį, išmo- 
ko pagauti monotonišką salų dainų ritmą ir suprato nemėgstąs 
silkių. Užtat bent žino, ką reiškia rankose laikyti lyną. 


* Vaikine (geilų k.). 

- Taip, tu tvirto sudėjimo. Bet žvejys juk skiriasi nuo jū- 
reivio, - vyras kalbėjo švelnia, linksma airiška šnekta, todėl 
Rodžeris nesuprato, ar jis uždavė klausimą, ar šiaip pasakė, ar 
pasišaipė iš jo. 

— Man nė nešovė į galvą, kad šiam darbui reikia didelių 
įgūdžių. 

Kapitonas Bonitas kažkodėl jį šiurpino. 

Žalios akys pagriežtėjo. 

— Turbūt daugiau, nei manai, bet nėra nieko, ko neįstengtų 
išmokti darbštus žmogus. Ir kas privertė tave, tokį jaunuolį, stai- 
ga taip įsigeisti jūros? 

Smuklės prieblandoje žybtelėjo akys, varstydamos jį. Tokį 
jaunuolį. Ir koks gi jis, pasvarstė Rodžeris. Jį išdavė ne šneka — 
jis stengėsi kalbėti ne kaip Oksfordo mokslininkas, o užgaulia, 
prasčiokiška salų tarsena. Gal jis, kaip būsimas jūreivis, per gerai 
apsirengęs? O gal abejonių sukėlė apsvilusi apykaklė ir švarko 
priekyje žiojinti pradeginta skylė? 

— O kas jums darbo? - ramiai atsakė jis. 

Jam reikėjo kiek pasistengti, kad rankos liktų prie šonų. 

Kapitonas šaltakraujiškai smaigstė jį žalsvomis akimis. Tarsi 
koks leopardas, stebintis pro šalį šuoliuojančią gnu ir svarstantis, 
ar verta antilopę vytis, toptelėjo Rodžeriui. 

Sunkūs vokai nusileido; neverta - bent kol kas. 

— Ateik į laivą leidžiantis saulei, - tarė Bonitas. - Penki ši- 
lingai per mėnesį, triskart per savaitę gausi mėsos, o sekmadie- 
niais - pudingo su slyvomis. Kabamąjį gultą duosim, bet drabu- 
žių susirask pats. Iš laivo bus leista išlipti tik išgabenus krovinį. 
Taigi sutarta, ponaiti? 

— Sutarta, - atsakė Rodžeris ir burna ūmai išsauso. 

Už pintą alaus būtų daug atidavęs, bet ne dabar, ne čia ir ne 
dėbsant šioms žalsvoms akims. 

— Kai įlipsi į laivą, teiraukis pono Diksono. Jis - iždininkas. 

Bonitas atsilošė, iš kišenės išsitraukė oda įrištą knygelę ir ją 
atsivertė. Pokalbis buvo baigtas. 

Rodžeris skubiai apsisuko ir išėjo nesižvalgydamas atgal. 
Pakaušyje juto stingdančią skylę. Žinojo, jei atsigręš, pamatys 
skvarbų žalią žvilgsnį, įsmeigtą virš neskaitomos knygelės krašto 
ir įsidėmintį kiekvieną silpnybę. 

Juto tą šaltą lopinėlį, į kurį susmigtų ano dantys. 


3/ 


„Slovingoji“ 


PRIEŠ IŠPLAUKIANT „Šlovingajai“ Rodžeriui atrodė, kad jo 
sveikata gana gera. Tuo nė kiek neabejojo, išvydęs, kokie nusilpę, 
sudžiūvę ir suvytę dėl prastos mitybos kiti laivo įgulos nariai. 
Deja, po keturiolikos valandų - tiek truko darbo diena - ėmė 
manyti kitaip. 

Kraudamas dėžes, kilnodamas rangautus ir tampydamas ly- 
nus, prisitrynė pūslių, maudė raumenis, nes taip darbuotis buvo 
tekę senokai. 

Buvo pamiršęs ir apie giliai į kaulus besismelkiantį nuovargį, 
nuolat šaldant drėgniems drabužiams ir dirbant. Jis su malonu- 
mu sunkiai plušėjo krovinių skyriuje, nes ten buvo šilta, nors 
suprato, kad ta šiluma išgaruos vos pakils ant denio, kur ims 
purtyti stiprus drebulys, o lediniai vėjo pirštai palįs po prakaitu 
įmirkusiais drabužiais. 

Skaudėjo rankas, subraižytas, sušiurkštėjusias nuo kanapių 
pluošto virvių, bet ko gi daugiau reikėjo tikėtis. Baigiantis pir- 
mai dienai, jo delnai buvo įjuodę nuo dervos, pirštų oda suski- 
linėjusi, ant sąnarių atsivėrusios žaizdelės kraujavo. Jį stebino 
ir graužiantis alkio maudulys. Nė nenutuokė, kad galima šitaip 
išbadėti. | 

Šalia jo darbavosi susisukęs žmogėnas, vardu Dafas. Taip pat 
permerktas prakaito, šlapias, bet tokia padėtis jam, regis, nerū- 
pėjo. Ilgos, smailios, visur šniukštinėjančios jo nosies, panašios 
į šeško ir kyšančios iš pastatytos nučiurusio švarko apykaklės, 
galiukas buvo pamėlęs ir be paliovos varvėjo lyg stalaktitas, bet 
blyškios akys buvo skvarbios, o anapus burnos šiepėsi platūs, fi- 
ordo vandens spalvos dantys. 

- Nenusimink, vaikine. Valgio metą praneš du varpo dū- 
žiai, - Dafas draugiškai niuktelėjo jam į šonkaulius ir mikliai 
nėrė pro liuką, iš kurio gelmių skardėjo nepadorūs šūksniai ir 
garsūs trenksmai. 

Rodžeris vėl čiupo krovinį, įgavęs jėgų nuo minties, kad ne- 
trukus gaus vakarienės. 

Triumas jau buvo pakrautas. Tamsoje kėpsojo keliais aukštais 
surikiuotos statinės su vandeniu, kiekviena šimto galonų talpos, 
sverianti daugiau nei septynis šimtus svarų. O laivo priekis vis 
dar žiojėjo tuščias. Deniu nenutrūkstamu srautu it skruzdės plū- 
do krovikai ir prieplaukos darbininkai, į rietuves jie krovė dėžes, 
statinaites, ritinius ir ryšulius. Rodės, neįtikima, kad tokia gau- 
sybė turto sutilps į laivą. 


== 


Po dviejų dienų buvo pakrautos statinės druskos, rietimai 
audinių, didžiulės dėžės su geležies dirbiniais, tokios sunkios, 
kad į laivą teko nuleisti lynais. Čia labai pravertė Rodžerio ūgis. 

Nusitvėręs lyno, apvynioto aplink kebastaną, galo jis išsipū- 
tusiais iš įstangos raumenimis atsiremdavo į dėžę, pririštą kita- 
me lyno gale, ir nuleisdavo ją ganėtinai žemai, kad vyrai apačioje 
galėtų ją pagriebti ir nuvairuoti į vis greičiau pilnėjantį triumą. 

Vėlyvą popietę į laivą pakrikusia vorele ėmė lipti keleiviai: 
emigrantai su vaikais, apsikrovę krepšiais, ryšuliais ir narveliais 
su vištomis. Šis gyvasis krovinys buvo grūdamas į ketvirtosios 
klasės patalpą, atitvertą laivo priekyje, ir buvo toks pat pelningas, 
kaip ir sunkesnės prekės laivagalyje. 

— Vergai ir išpirktieji, - tarė Rodžeriui Dafas, įgudusia akimi 
nužvelgdamas atvykėlius. - Plantacijose kiekvienas žmogus ver- 
tas penkiolikos svarų, tiek pat duodama už tris ar keturis vaikus. 
Žindomi kūdikiai su motinomis plukdomi nemokamai. 

Jūreivis sukosėjo, dusliai sukriokdamas nelyginant senas už- 
birbinamas variklis, atsikrenkštė ir išspjovė skreplių gumulą, šis 
tik per plauką pralėkė pro šoninį turėklą. Pažvelgęs į šliurinančią 
eilę, Dafas papurtė galvą. 

— Kartais vienas kitas išgali sumokėti už kelionę, bet tokių 
mažai. Jie turės susirasti darbą už du svarus, kad išmaitintų šei- 
mą kelionėje. 

— Kapitonas jų nemaitina? 

— Ak, maitina. - Dafas vėl padaužė sau į krūtinę, kostelėjo ir 
nusispjovė. - Už pinigus. - Išsišiepė Rodžeriui, nusišluostė bur- 
ną ir mostelėjo galva į trapą. - Eik padėti, vaikine. Juk nenorė- 
tume, kad kapitono pelnas nugarmėtų į vandenį? 

Kai Rodžeris perkėlė per bortą mažą mergaitę, nustebo, kokia 
ji minkšta ir putli. Atidžiau įsižiūrėjęs suprato: daugelio moterų 
apkūnumas apgaulė, nes jos buvo susivilkusios kelis drabužių 
sluoksnius - viską, ką turėjo šiame pasaulyje, ir dar nešėsi kelis 
ryšulėlius su daiktais, dėžes maisto kelionei ir liesučius vaikelius, 
dėl kurių ir žengė šį desperatišką žingsnį. 

Rodžeris pritūpė, šypsodamasis vos pradėjusiam vaikščioti 
besispyriojančiam bambliui, tvirtai įsikibusiam į mamos sijonus. 
Jam ne daugiau kaip dveji, vis dar vilki palaidinį. Ant galvytės 
pūpsojo kupeta švelnių šviesių garbanų, putlios burnytės kam- 
pučiai nuleisti, nes jį gąsdino svetima aplinka. 

— Eime, vaike, - tyliai tarė Rodžeris ir kviesdamas padavė 
ranką. Jis nebepaisė savo tarsenos; kapotą Oksfordo akcentą sa- 
vaime pergalėjo švelnesnė Aukštumų šneka, kuria kalbėdamas 
jis užaugo ir kuria dabar prabildavo jau nevalingai. - Tavo mama 
negali tavęs pakelti, todėl eikš su manim. 

Berniukas įtariai sušnarpštė ir piktai dėbtelėjo į jį, bet neno- 
romis leido Rodžeriui atplėšti murzinus pirštelius nuo mamos 
sijono. Rodžeris pernešė vaiką per denį, o jam įkandin tyliai nu- 
tipeno mama. Kai ji nulipo kopėčiomis ir jis padavė jai berniuką, 
moteris įsmeigė į jį akis. Paskui jos veidas dingo tamsoje tarsi 
baltas akmuo, sviestas į šulinį, ir Rodžeris nusisuko, jausdamasis 
nesmagiai, lyg būtų žiūrėjęs, kaip ji skęsta. 

Vėl ėmęsis darbo, pamatė merginą, ateinančią krantine. To- 
kias kaip ji vadindavo dailiomis, bet ne gražuolėmis. Ji buvo gy- 
vybinga, miela ir kažkuo traukė akį. 

Gal žavėjo tik jos laikysena, tiesi kaip lelijos stiebas tarp 
sulinkusių ir persisukusių nugarų. O galbūt patraukė veidas, 
kuriame atsispindėjo nuogąstis ir abejonės, bet kartu jis švytėjo 
iš smalsumo. Drąsuolė, ieškanti iššūkių, pamanė Rodžeris, ir 
ją regint jam atlėgo širdis, prislėgta daugybės nunarintų nelai- 
mingų veidų. 

Išvydusi laivą ir aplink besibūriuojančią minią, ji sudvejojo. 
Su ja ėjo aukštas šviesiaplaukis - jaunas vyras su kūdikiu ant 
rankų. Ramindamas jis palietė jai petį, moteris dirstelėjo į jį. Jos 
veidą nutvieskė šypsena, lyg brūkštelėjus degtuką. Žiūrint į juos, 
Rodžeriui smigtelėjo širdį, ar tik ne pavydas. 

— Tu, Makenzi! - mintis nutraukė bocmano riksmas. Bocma- 
nas mostelėjo galva į laivagalį. - Krovinys laukia, juk pats neįlips 
į laivą! 


== 


Kai pakrautas laivas pakėlė bures ir išplaukė, keletą savaičių 
kelionė klostėsi sklandžiai. Audringą orą, palydėjusį juos nuo 
Škotijos krantų, greitai pakeitė palankus vėjas ir sūpuojanti jūra. 
Netrukus daugelis keleivių susirgo jūrlige, bet ilgainiui apmalšo 
ir šis negalavimas. Vėmalų tvaikas, sklindantis iš ketvirtos klasės 
patalpos, taip pat nuslopo ir buvo vos užuodžiamas „Šlovingo- 
sios“ dvoko simfonijoje. 

Nuo pat gimimo Rodžeris turėjo aštrią uoslę, šioji jam labai 
trukdė pakliuvus į ankštas patalpas. Tačiau ilgainiui apsiprato 
net jautriausia nosis, ir po kelių dienų jis užuosdavo tik naują 
smarvę. 

Laimė, jūrligė jo nekamavo, o padirbėjęs su silkių žvejais 
jis puikiai nuspėdavo orą ir kaip tikras jūrininkas nerimavo 
suprasdamas, kad jo gyvybė gali priklausyti nuo to, ar tądien 
šviečia saulė. 

Naujieji jo bičiuliai jūreiviai nebuvo draugiški, bet nerodė ir 
jokio priešiškumo. Jie privengė Rodžerio, nes juos atbaidydavo 
arba „prasčiokiška“ salų tarsena, kuria jis kartais keistai prabil- 
davo, - daugelis „Šlovingosios“ įgulos narių buvo anglakalbiai iš 

Dingvolo ir Piterhedo, - arba jo ūgis. Tai neleido atvirai prasi- 
veržti jų priešiškumui ir vertė laikytis šiokio tokio, bet vis dėlto 
atstumo. 

Šalti įgulos santykiai visai netrikdė Rodžerio. Jis buvo paten- 
kintas, kad gali niekieno netrukdomas mąstyti. Jo mintys laisvai 
klajojo, rankoms dirbant kasdienius laivo darbus. O pagalvoti 
buvo apie ką. 

Parsisamdydamas į laivą, jis nekreipė dėmesio nei į „Šlovin- 
gosios, nei į jos kapitono reputaciją; būtų plaukęs ir su pačiu 
kapitonu Ahabu, jei tik tas būtų traukęs į Šiaurės Karoliną. Bet 
iš įgulos nuogirdų suprato, kad Stivenas Bonitas - geras kapi- 
tonas, griežtas, tačiau teisingas, žmogus, kurio kelionės visada 
pelningos. Daugelis jūrininkų plaukiojo ne vien už atlyginimą, 
jie tikėjosi gauti ir uždirbto pelno dalį, tad pakentė nedidelius 
kapitono būdo trūkumus ar nederamą elgesį. 

Akivaizdžių kapitono ydų Rodžeris nematė, bet jam nepra- 
slydo pro akis, kad Bonitas visada stovi tarsi neregimame aplink 
apsibrėžtame rate, kurio protingas žmogus tikrai neperžengtų. 
Su kapitonu tiesiogiai šnekėdavosi tik jo padėjėjas ir bocmanas; 
kiti įgulos nariai jam einant pro šalį nuleisdavo galvas. Rodžeris 
prisiminė šaltas žalias leopardo akis, veriančias jį kiaurai, todėl 
visai nesistebėjo, kad niekas nenori patraukti tų akių žvilgsnio. 

Be to, Rodžerį labiau domino ne įgula ar kapitonas, o kelei- 
viai. Šiaip jų beveik nematydavo. Jiems būdavo leidžiama kasdien 
du kartus užlipti į denį įkvėpti oro ir per bortą išpilti paplavų ir 
naktipuodžių, - laivo išviečių tokiai daugybei keleivių nepaka- 
ko, - ir nusinešti žemyn truputį vandens, taupiai apskaičiuoto 
kiekvienam šeimos nariui. Rodžeris labai laukdavo jų pasirodant 
ir stengdavosi kuo dažniau darbuotis denio gale, kol jie tenai 
vaikštinėdavo. 

Jo domėjimasis buvo ir profesinis, ir asmeninis; matant ke- 
leivius, pabusdavo jo, kaip istoriko, pašaukimas, net paprastas jų 
pokalbis praskaidrindavo vienatvę. Štai čia naujo krašto sėklos 
ir senojo palikimas. Tai, ką vargšai emigrantai žino ir vertina, 
neišnyks, bus perduota. 

Žmonės rūpestingai atsirenka, kas saugotina škotų kultū- 
roje, galvojo Rodžeris, tai nebus karpų naikinimo būdas, dėl 
kurio senyva moteris plūdo kantrią marčią („Juk liepiau tau, 
Keite Mak, tad kodėl palikai mano puikiąją džiovintą rupūžę, 
nors radai vietos visam savo šlamštui, ant kurio sėdim ir kurį 
traukiam iš po savo sėdynių dieną ir naktį...“), bet ir šitai gy- 
vuos kartu su liaudies dainomis ir maldomis, su austa vilna ir 
keltų meno raštais. 

Jis dirstelėjo į savo ranką, prisimindamas, kaip ponia Grei- 
ham trynė didžiulę karpą ant vidurinio jo piršto, pasak jos, džio- 
vinta rupūže. Jis šyptelėjo, pirštu perbraukdamas per tą vietą. 
Turbūt tas gydymo būdas suveikė, nes karpa nebeataugo. 

— Pone, - šalia pasigirdo balselis. - Pone, ar galime eiti ir 
paliesti geležį? 

Žvilgtelėjęs žemyn, nusišypsojo mergytei, už rankų laikančiai 
du mažesnius broliukus. 

- Taip, a leannan, - pasakė jis. - Žinoma. Bet saugokitės vyrų. 

Mergytė linktelėjo, ir trijulė nutapsėjo. Vaikai neramiai žvilg- 
čiojo aukštyn žemyn, kad niekam nepasipainiotų po kojomis. 
Paskui užsiropštė ir palietė pasagą, prikaltą prie stiebo, kad neštų 
laimę. Geležis saugojo ir gydė; motinos dažnai siųsdavo sirgu- 
liuojančius mažylius jos paliesti. 

Žvelgiant į nesveikai išblyškusius veidus ir girdint graudžias 
aimanas dėl peršinčių šunvočių, klibančių dantų ir karščiavi- 
mo, Rodžeriui toptelėjo, kad ta geležis kur kas labiau praverstų 
kaip vaistas. Tada vėl ėmėsi darbo: kaušu pilstė vandenį į ki- 
birus ir indus, kuriuos jam tiesė emigrantai. Daugelis jų buvo 
gyvi tik avižine koše, kartais dar užkrimsdavo džiovintų žirnių 
ir kietų sausainių, - tai ir buvo visos maisto atsargos, pasirū- 
pintos kelionei. 

Bet jis negirdėjo, kad kas nors dėl to skųstųsi; vanduo buvo 
švarus, sausainiai nesupeliję, ir nors avižų gaudavo saikingai, jų 
užteko. Įgula maitinosi geriau, bet vien mėsa ir miltais, o kar- 
tais valgį paįvairindavo vienas kitas svogūnas. Jis tikrindamas 
liežuviu lyžtelėjo dantis. Taip darydavo kas kelios dienos. Kone 

visada burnoje pajusdavo silpną geležies skonį: stingant šviežių 
daržovių, ėmė kraujuoti dantenos. 

Bet jo dantys buvo tvirti, neklibėjo, sąnariai neištino, nagai 
nelūžinėjo kaip kitiems jūreiviams. Per daugybę savaičių, kol 
laukė kelionės, jis prisižiūrėjo; sveikas suaugęs vyras gali ištverti 
nuolatinę vitaminų stoką tris-šešis mėnesius, nejusdamas jokių 
nepageidaujamų simptomų. Jei oras nesuprastės, jie perplauks 
vandenyną per du mėnesius. 

— Rytoj bus geras oras? 

Suklusęs, tarsi būtų perskaitytos jo mintys, Rodžeris nulei- 
do akis ir išvydo dailiąją rudaplaukę, kuria grožėjosi Inverneso 
krantinėje. Jos draugai ją vadino Moraga. 

— Viliuosi, kad taip, - atsakė jis ir šypsodamasis paėmė iš jos 
kibirą. - O kodėl klausiat? 

Ji linktelėjo, mažu smailiu smakru rodydama jam virš peties. 

— Ten jaunas mėnulis guli delčios glėby; jeigu tai reiškia gerą 
orą sausumoje, manyčiau, tas pat galioja ir jūroje, tiesa? 

Dirstelėjęs atgal, pamatė gražų, blyškų sidabrinio mėnulio 
pjautuvą, savo linkyje laikantį spindintį šviesulį. Jis plaukė aukš- 
tai beribiame šviesiai violetiniame vakaro danguje, o jo atspindį 
buvo prarijusi tamsiai mėlyna jūra. 

— Negaišk laiko plepalams, mieloji, o paprašyk jo! 

Jis atsigręžė tuo metu, kai šiuos žodžius sušnypštė virš Mo- 
ragos peties pusamžė moteris, stovinti už jos. Moraga grįžte- 
lėjo į ją. | 

— Gal nutilsi? - šnipštelėjo ji. - Neprašysiu, juk sakiau, kad ne! 

- Tu tikra užsispyrėlė, Moraga, - moteris narsiai žengė į 
priekį. - Jei nepaprašysi tu, teks man! 

Moteris uždėjo stambią plaštaką Rodžeriui ant rankos ir ža- 
viai nusišypsojo. 

- Kuo būsi vardu, jaunuoli? 

— Makenzis, ponia, - pagarbiai atsakė Rodžeris ir išsišiepė. 

— Ak, Makenzis! Na štai, matai, Moraga, galbūt jis tavo vyro 
gentainis, todėl mielai padarys tau paslaugą! - moteris džiūgau- 
dama pasisuko į merginą, paskui vėl atsigręžė į Rodžerį, skleis- 

dama visą savo žavesį. - Ji žindo kūdikį ir ją nepaprastai troški- 
na. O žindyvei reikia daug gerti, kitaip dings pienas. Visi puikiai 
žino. Bet ta kvailutė nedrįsta paprašyti jūsų šiek tiek daugiau 
vandens. Ar kas nors jo gaili jai? - retoriškai paklausė ir nusi- 
sukusi apžvelgė moteris, stovinčias eilėje. Nieko stebėtino, kad 
visos ėmė purtyti galvas it prisukami žaislai. 

Jau temo, bet Moragos veidas buvo išraudęs. Tvirtai sučiau- 
pusi lūpas, ji paėmė sklidiną kibirą vandens ir linktelėjo galvą. 

— Ačiū, pone Makenzi, - sumurmėjo ir nepakeldama akių 
nupėdino prie liuko, bet tada, stabtelėjusi ir grįžtelėjusi per petį, 
jam nusišypsojo su tokiu dėkingumu, kad jį užliejo šiluma, nors 
per marškinius ir švarką košė žvarbus vakaro vėjas. 

Jis gailestavo, kad eilė prie vandens ištirpo ir emigrantai nu- 
lipo žemyn, o liukas buvo uždarytas naktinei sargybai. Keleiviai, 
stumdami laiką ten, apačioje, pasakoja istorijas, traukia dainas, 
ir būtų daug ką atidavęs, kad tik būtų galėjęs jų pasiklausyti. Ne 
vien iš smalsumo - ir iš ilgesio. Jį graužė ne gailestis, kad jie 
vargšai, ir ne mintys apie neaiškią jų ateitį, o pavydas, kad juos 
sieja glaudus ryšys. 

Tačiau kapitonas, įgula, keleiviai ir net tokie svarbūs jūroje 
orai užėmė tik dalelę Rodžerio minčių. Dieną ir naktį, sausas ar 
šlapias, alkanas ar sotus, jis nuolat galvodavo apie Brianą. 

Suskambus varpui, kviečiančiam vakarienės, Rodžeris nulipo 
žemyn į valgyklą ir sužiaumojo valgį veik nekreipdamas dėme- 
sio, kas padėta ant medinės lentelės. Turėjo budėti antroje pa- 
mainoje, tad pavalgęs nuslinko prie savo gulto norėdamas pabūti 
vienas ir pailsėti, užuot ieškojęs draugijos priekiniame denyje. 

Vienuma, deja, tebuvo iliuzija. Lengvai sūpuojamas ant gul- 
to, kaskart juto, kai kaimynai krustelėdavo ar pasiversdavo, nuo 
prakaituojančių miegančių kūnų tvoskiantis karštis lipo prie jo, 
skverbėsi pro tankų medvilnės tinklelį. Kiekvienam vyrui skirtas 
aštuoniolikos colių pločio gultas, ir Rodžeris jautėsi nekaip, nes kai 
gulėdavo ant nugaros, jo pečiai abipus išsikišdavo dviem coliais. 

Pamiegojęs dvi naktis, vis pažadinamas smūgių ir veblenamų 
įgulos bendrų užgaulių, jis susikeitė vietomis ir įsitaisė prie lai- 

vo pertvaros, čia šiek tiek trukdė tik vienam žmogui. Rodžeris 
pasivertė ant šono, nosimi tiesiai į medinę pertvarą, o nugara į 
jūreivius. Jis ėmė klausytis laivo garsų, stengdamasis negirdėti 
aplink besikuičiančių vyrų. 

Laivas buvo labai muzikalus: vėjyje dainavo lynai ir virvės, 
sulig kiekvienu laivo pakilimu ir nusileidimu girgždėjo mediniai 
ramsčiai, už pertvaros toli šone, tamsiuose keleivių ketvirtos kla- 
sės patalpos užkaboriuose, buvo girdėti tyliai dunksint ir mur- 
mant. Jis spoksojo į tamsią medieną, ant jos šmėkščiojo viršuje 
siūbuojančio žibinto šešėliai, ir vaizduotėje atkūrė ją, jos veido 
bruožus, plaukus ir kūną, aiškiai regimą tamsoje. Perdėm aiškiai. 

Jam buvo lengva vaizduotis jos veidą. Kur kas sunkiau buvo 
regėti tai, kas slypi jos širdyje. 

Visa kita tebuvo apgaulė. Pranėrusi akmenis, Briana pagrobė 
jo dvasios ramybę. Jis gyveno apimtas baimės ir pykčio, o tuos 
jausmus sustiprino išdavystės skausmas, aitrino kaip pipirai, už- 
berti ant žaizdos. Galvoje vis sukosi klausimai, į kuriuos nerado 
atsakymo, tai panėšėjo į gyvatę, gaudančią savo uodegą. 

Kodėl ji iškeliavo? 

Ką ji veikia? 

Kodėl nepasakė jam? 

Rodžeriui buvo sunku į tuos klausimus atsakyti, jis be pa- 
liovos jais save kankino, tarsi atsakymai jam būtų įdavę Brianos 
slėpinio raktą. 

Taip, jis vienišas. Puikiai žino, ką reiškia neturėti pasaulyje 
nieko, kas tau priklausytų, arba to, nuo kurio tu priklausytum. 
Dėl šito juodu su Briana ir ieškojo vienas kito. 

" Ūmai jam dingtelėjo, kad ir Klerė tai patyrė. Ji buvo našlaitė, 
neteko dėdės, paskui ištekėjo. Bet karas ją atskyrė nuo sutuok- 
tinio... taip, ji patyrė, kas yra vienatvė. Todėl ir pasirūpino, kad 
Briana neliktų viena, norėjo įsitikinti, kad duktė bus mylima. 

Na, jis stengėsi deramai ją mylėti ir vis dar stengiasi, niūrojo 
Rodžeris, nepatogiai rangydamasis ant gulto. Dieną jo kūno gei- 
dulius slopindavo darbas. Bet naktį... ji šmėkščiodavo kaip gyva, 
jo prisiminimų Briana. 

Jis nedvejojo nė valandėlės; vos suvokė tiesą, žinojo turįs sek- 
ti paskui ją. Bet kartais jį apnikdavo abejonės: ar jis atkeliavo 
jos išgelbėti, ar negailestingai užsipulti; kad ir kaip ten buvo, jau 
seniai ir visiems laikams jie buvo apsisprendę. Jis pažadėjo pa- 
laukti, bet laukė pernelyg ilgai. 

Blogiausia buvo ne vienatvė, vėl apsiversdamas galvojo jis, o 
abejonė. Abejonė dėl jos ir savo jausmų. Ir panika, kad iš tikrųjų 
jos nepažįsta. 

Pirmą sykį po kelionės per akmenis jis suvokė, kodėl Briana 
jį atstūmė, ir sudvejoti ją paskatino išmintis. Bet ar tai išmintis, 
ar tik baimė? 

Jeigu ji nebūtų nugarmėjusi per akmenis, ar būtų galų gale jį 
priėmusi? O gal būtų nusisukusi nuo jo ir ieškojusi ko nors kito? 

Tai buvo ištikimybės šuolis: kai skersai srovės sviedi širdį ir 
tikiesi, kad kitas ją pagaus. O jo širdis dar skriejo tuštuma neži- 
nodama, kur nusileis. Bet vis dar skrido. 

Trumpam nuščiuvę garsai už pertvaros vėl atgijo. Tylūs, at- 
sargūs, ritmiški, puikiai jam pažįstami. Kad ir kur žmonės atsi- 
durtų, jie tai daro. 

Ir kitiems užmigus tuo užsiimama kone kasnakt. Iš pradžių, 
girdėdamas tuos garsus, jis jausdavosi tik atsiskyrėlis, vienui 
vienas su degančia Brianos dvasia. Jam dingodavosi, kad šitaip 
neįmanoma patirti tikros žmogiškos šilumos, širdžių ar proto 
susiliejimo, tik sulauki gyvuliškos kūno, prisispaudusio tamsoje, 
paguodos. Ar iš tiesų žmogui daugiau nieko nebeliko? 

Bet paskui tuose garsuose jis ėmė išskirti dar kai ką, jo au- 
sis pagaudavo veik suprantamus švelnius žodžius, tylius slaptus 
pritarimo žodelius, kurių klausydamasis jis tapo ne vujaristu, o 
tos sueities dalyviu. 

Jis, žinoma, negalėjo pasakyti, ar mylisi pora, ar čia atsitik- 
tinis poravimasis pasidavus geismui, bet vis tiek įsivaizduodavo 
nepažįstamos poros veidus, prieš akis regėdavo aukštą šviesia- 
plaukį vyrą ir atviraveidę rudaplaukę. Jie žvelgė į vienas kitą kaip 
tada krantinėje, ir Rodžeris būtų pardavęs sielą, jei būtų gavęs 
progą šitai patirti. 


38 


Tiems, rizikuojantiems jūroje 


ŪMAI KILĘES URAGANAS siautė tris dienas, todėl keleiviai 
lindėjo triumuose, o jūreiviai budėjo postuose, nuvogdami vie- 
ną kitą valandėlę poilsiui arba užkąsti. Kai viesulas nusilpo ir 
„Šlovingoji“ skrodė aukštas slopstančios audros bangas, o auš- 
tančiame danguje nusidriekė debesys, panašūs į šuoliuojančių 
kumelių uodegas, Rodžeris nusvirduliavo prie savo gulto, buvo 
toks nusikamavęs, kad net neįstengė nusimesti šlapių drabužių. 

Pakirstas nuovargio, permirkęs iki siūlo, aptrauktas druskos 
pluta, tetroško pūkštelėti į karštą vonią ir miegoti visą savaitę, 
bet pailsėjo vos keturias valandas, nes jį pažadino bocmano 
švilpukas, kviečiantis į popietės budėjimą, tad nulingavo atlikti 
pareigos. 

Pradėjus leistis saulei, vos laikėsi ant kojų. Jam padedant iš 
triumo iškelti statinę su gėlu vandeniu, raumenys virpėjo. Kirviu 
atlupęs jos dangtį pamanė: prieš samstydamas vandens atsargas 
turės susiimti, kad stačia galva nemurktelėtų į statinę. Bet gal 
ir neprireiks. Jis šliūkštelėjo ant veido saują šalto gėlo vandens 
vildamasis, kad nuramdys peršinčias, degančias akis, ir godžiai 
išmaukė sklidiną kaušą, šįkart nepaisydamas suvaržymų, ku- 
riuos primesdavo nuolatinė jūros prieštara; vandens jūroje visa- 
da būna ir per daug, ir per mažai. 

Keleiviai, nešini indais ir kibirais, atrodė prasčiau už jį; paža- 
liavę kaip grybai, apdaužyti, nes buvo mėtomi vėtomi triumuose 
tarsi kokie biliardo kamuoliai, be to, dvokė vėl užpuolusia jūrlige 
ir perpildytais naktipuodžiais. 

Tik viena iš jo senų bičiulių buvo mirtinai išblyškusios mi- 
nios negalios priešingybė. Mergaitė straksėjo aplink ir monoto- 
niškai traukė dainą, kuri jį erzino. 

Septynios silkės pasotina lašišą, 
Septynios lašišos pasotina ruonį, 
Septyni ruoniai pasotina banginį, 

O septyni banginiai - Sireiną Kroiną! 


Nesitverdama džiaugsmu, kad ištrūko iš triumo nelaisvės, 
mergytė šokinėjo lyg kvaištelėjusi šiaurinė pilkoji zylė, ir Rodže- 
ris šyptelėjo, nors buvo nusikamavęs. Ji nušokavo prie turėklo, 
pasistiebė ant pirštų galiukų ir atsargiai žvilgtelėjo per jį. 

- Kaip jums atrodo, ar tą audrą sukėlė Sireinas Kroinas, pone 
Makenzi? Senelis sako, kad greičiausiai taip. Suprantat, tos pa- 
baisos smarkiai mosikuoja milžiniškomis uodegomis, - paaiški- 
no ji. - Todėl bangos tokios didelės. 

— Kažin. O kur tavo broliukai, a leannan? 

— Karščiuoja, - abejingai atsakė mergaitė. 

Rodžeris nesistebėjo; pusė emigrantų eilėje kosėjo ir čiau- 
dėjo, tris dienas jie lindėjo tamsoje šlapiais drabužiais, niekam 
neišėjo į sveikatą, juk ši ir taip buvo prasta. 

— Ar esat matęs Sireiną Kroiną? - paklausė ji, gerokai per- 
sisverdama per turėklą ir ranka prisidengdama akis. - Ar jis iš 
tikrųjų toks didžiulis, kad gali praryti laivą? 

— Nesu jo regėjęs. - Rodžeris numetė kaušą, stvėrė ją už pri- 
juostelės kaspino ir stipriai timptelėjo nuo turėklo. - Atsargiai! 
Jam būtų vienas juokas praryti tave, mieloji! 

- Pažvelkit! - suriko, dar labiau pasilenkdama, nors Rodžeris 
ją ir prilaikė. - Pažvelkit, ten jis, jis! 

Paveiktas jos balse skambančio siaubo ir to, ką ji pasakė, Ro- 
džeris nevalingai pasviro per turėklą. Po pat paviršiumi sukiojos 
glotnus, dailus kaip kulka, pusės laivo ilgio juodas pavidalas. Va- 
landėlę jis plaukė neatsilikdamas nuo bangas skrodžiančio laivo, 
paskui tas jį pralenkė. 

— Ryklys, - tarė Rodžeris ir sutirtėjo. Tada švelniai papurtė 
mergaitę, kad ši liautųsi spiegusi kaip garo mašinos švilpukas. — 
Čia tik ryklys! Žinai, kas yra ryklys? Vieną suvalgėm aną savaitę! 

Mergaitė nutilo, bet vis dar buvo išblyškusi, spoksojo išplėtu- 
si akis, švelni burnytė virpėjo. 

— Ar tikrai? — pratarė. - Čia ne Sireinas Kroinas? 

— Ne, - tyliai atsakė Rodžeris ir padavė jai atsigerti vandens 
iš kaušo. - Ryklys. 

Tokio didžiulio ryklio jis dar nebuvo regėjęs, o išvydus nuož- 
mius padaro nasrus, galinčius beatodairiškai griebti, ant dilbių 
pašiurpo gyvaplaukiai. Bet čia tik ryklys. Sulėtėjus laivo greičiui, 
tie padarai jį apspisdavo ir nekantriai tykodavo atliekų ir pamaz- 
gų, pilamų per bortą. 

- Izabele! 

Piktas šūksnis priminė mažajai bičiulei, kad reikia pagelbėti 
šeimai. Patempusi lūpą, Izabelė nuspūdino koja už kojos padėti 
mamai tampyti kibirų, palikdama Rodžerį ramiai baigti darbą. 

“Bet jį blaškė mintys. Dažniausiai jis pamiršdavo, kad po 
„Šlovingąja“ putoja vien nykios vandens platybės, kad laivas ne 
maža, tvirta salelė, kokia atrodo, o tik trapus kiautas, paliktas 
gamtos jėgų, galinčių akimoju sutraiškyti jį ir visus juo plaukian- 
čius, malonei. 

Ar „Filipas Alonsas“ saugiai pasiekė uostą, svarstė jis. Laivai 
skęsdavo, ir dažnai; apie tokias nelaimes jis į valias prisiskaitė. 
Likęs gyvas pastarąsias tris dienas galėjo tik stebėtis, kad ne visi 
keliautojai paskęsdavo. Dėl ateities teliko melstis. 

Dieve, pasigailėk tų, rizikuojančių giliose jūrose.* 

Staiga Rodžeris labai aiškiai suvokė, ką turėjo galvoj šios ei- 
lutės autorius. 

Baigęs darbą, įmetė kaušą į statinę ir, paėmęs lentą, užden- 
gė statinės viršų, kad į ją neįkristų žiurkių ir jos statinėje nenu- 
skęstų. Vos jis nusisuko, viena moteris sugriebė jam už rankos 
ir mostelėjo į berniuką ant rankų. Vaikas muistėsi motinai prie 
krūtinės. 

— Pone Makenzi, gal kapitonas galėtų mus patrinti savo žie- 
du? Mūsų Gibiui sopa akis, jis ilgai tūnojo tamsoje. 


* Eilutė iš jūreivių himno, parašyto Williamo Whitingo 1860 m. 

Rodžeris sudvejojo, bet paskui pralinksmėjo. Kaip ir visa 
įgula, jis privengė Bonito, bet jam nebuvo kaip atstumti prašan- 
čios moters. Patrinti savo auksiniu žiedu buvo kapitono pareiga; 
tai liaudiškas būdas gydyti skaudančias akis ir uždegimus. 

— Taip, žinoma, - tarė trumpam užsimiršdamas. - Eime. 

Moteris sumirksėjo iš nuostabos, bet klusniai nusekė įkandin 
jo. Kapitonas stovėjo škancuose ir įsitraukęs šnekėjosi su padė- 
jėju. Rodžeris mostelėjo moteriai, kad ši kiek palūkėtų, ir ji link- 
telėjo, kukliai gūždamasi jam už nugaros. 

Bonitas atrodė pavargęs kaip visi, bet jo veidą vagojo ir gilios 
palaido gyvenimo raukšlės. Liuciferis, savaitę lakstęs po praga- 
rą ir supratęs, kad ten menki juokai, pamanė Rodžeris su gižia 
pašaipa. 

— „apgadintos arbatos dėžės? - klausė Bonitas padėjėjo. 

— Tik dvi, bet vidus neperšlapo, - atsakė Diksonas. - Kai ką 
dar galima išgelbėti; arba atsikratysim Kros Kriko aukštupy. 

- Taip, Identone ir Niu Berne pirkėjai reiklesni ir išrankesni. 
Ten parduosim didžiausia kaina, o viso kito atsikratysim pakeliui 
į Vilmingtoną. 

Bonitas grįžtelėjo ir išvydo Rodžerį. Jo veidas sugriežtėjo, 
bet išgirdęs prašymą jis atsipalaidavo. Tylėdamas ištiesė ranką 
ir auksiniu žiedu, mūvimu ant mažylio piršto, švelniai patrynė 
Gilbertui - šis buvo užsimerkęs - akis. Rodžeris pamatė, kad 
žiedas paprastas, platus, labai panašus į vestuvinį, nors mažes- 
nis. Gal moteriškas? Siaubūnas Bonitas nešioja meilės simbolį? 
Galbūt; juk kai kurioms moterims prislopinto žiaurumo išraiška 
kapitono veide gali atrodyti patraukli. 

— Vaikas serga, - tarė Diksonas ir parodė raudonus guzelius, 
iššokusius berniukui už ausų, ir skruostus, išraudusius nuo karš- 
čiavimo. 

— Ne, jam tik pieno karštinė, - užginčijo moteris ir prispaudė 
vaiką prie krūtinės, tarsi gintųsi. - Tikriausiai jam dygsta dantys. 

Kapitonas abejingai linktelėjo ir nusisuko. Rodžeris palydė- 
jo moterį į laivo virtuvę, ten išmeldė kietų sausainių vaikui pa- 
graužti, ir nusiuntė ją atgal į priekinį triumą pas kitus keleivius. 

Kopėčiomis ropščiantis į denį Gilberto dantenos jam mažai 
rūpėjo, nes galvojo apie nugirstą pokalbį. 

Laivas užsuks į Niu Berną ir Identoną, paskui - į Vilmingto- 
ną. Bonitas niekur neskuba; savo kroviniui ieškos gerų kainų ir 
nepuls tučtuojau tarpininkauti savo keleiviams dėl sutarčių. Po 
paraliais, į Vilmingtoną jie nusigaus tik po daugybės savaičių. 

Taip nieko nebus, mąstė Rodžeris. Vienas Dievas težino, kur 
atsidūrė Briana ir kas jai nutiko. Nors ir užklupus stipriam vie- 
sului, „Šlovingoji“ yrėsi sparčiai. Jei Dievas padės ir pūs palankus 
vėjas, jie nuplauks į Šiaurės Karoliną po aštuonių savaičių. Jis ne- 
norėjo gaišti brangaus laiko, trainiodamasis po Šiaurės Karolinos 
uostus ir prašinėdamas, kad jie greičiau keliautų į pietus. 

Rodžeris nusprendė išlipti pirmame uoste, į kurį atplauks lai- 
vas, ir savo jėgomis kastis į pietus. Taip, jis pažadėjo likti laive, 
kol bus iškrautas krovinys, bet jeigu anksčiau išlips, atlygio ne- 
reikalaus, todėl tokie mainai jam atrodė visai derami. 

Denyje padvelkus gaiviam, vėsiam orui, jis šiek tiek atkuto. 
Bet galva vis dar buvo tarsi prikimšta drėgnos vatos, o galuger- 
klis džerškėjo nuo druskos. Budėti liko trys valandos; jis nužir- 
gliojo į priekį išgerti kaušo vandens vildamasis, kad šis padės 
jam išsilaikyti ant kojų. 

Diksonas, palikęs kapitoną, vaikštinėjo tarp būreliais su- 
sispietusių keleivių linkčiodamas vyrams, paskui stabtelėjo ir 
užšnekino moterį su vaikais. Keista, nusistebėjo Rodžeris. Ka- 
pitono padėjėjas mažai bendravo su įgula, ką jau kalbėti apie 
keleivius, kurie jam tebuvo neparankus krovinys. 

Tarp minčių apie krovinį jo galvoje krustelėjo kažkas nema- 
lonaus, bet jis nesuvokė kas. Tas kažkas tvyrojo išsekimo šešė- 
liuose, nematomas, bet ganėtinai arti, nes buvo užuodžiamas. 
Taip, tai susiję su kvapu. Bet kas... 

— Makenzi! - iš juto jį pašaukė vienas jūreivių. Jis pamojo, 
kad Rodžeris padėtų taisyti bures, suplėšytas audros. Didžiulės 
sulankstytos drobės rietuvės kėpsojo ant lentų tarsi purvinos 
pusnys, viršutiniai jų sluoksniai plaikstėsi vėjyje. 

Rodžeris sunkiai atsiduso ir ištiesė sopančius raumenis. Ne- 
svarbu, kas nutiks Šiaurės Karolinoje, jis labai džiaugsis ištrūkęs 
iš šito laivo. 


= 


Praslinkus dviem naktims, stipriai įmigusį Rodžerį pažadi- 
no riksmas. Vos kojos palietė grindis, jis jau skuodė trapu smar- 
kiai kalant širdžiai. Tik tada jo protas suvokė, kad jis nebemiega. 
Šoko prie kopėčių, bet smūgis į krūtinę patiesė jį ant žemės. 

— Lik ten, kvaily! - suurzgė Diksonas nuo skersinių viršuje. 

Rodžeris matė kapitono padėjėjo galvos kontūrus, ryškius 
žvaigždėtame denio liuko ketvirtainyje. 

— Kas nutiko? Kas čia dedasi? - jis nusipurtė sapnų nuotru- 
pas, bet atsitokėjęs susidūrė su tokia pat painiava tikrovėje. 

Tamsoje maklinėjo žmonės kliūdami už jo, jam stengiantis 
atsistoti. Didžiausias triukšmas atsklido iš viršaus; ant denio 
dundėjo kojos, o tokio šauksmo ir riksmo jam dar nebuvo tekę 
girdėti. 

- Žudikai! - triukšmą perskrodė šaižus kaip dūdelės moters 
balsas. - Prakeikti žudi... - sulig siaubingu trenksmu balsas stai- 
ga nuščiuvo. 

— Kas čia? - Atsistojęs Rodžeris ėmė brautis pro žmones prie 
kopėčių, šaukdamas Diksonui: - Kas? Mus užpuolė abordažu? 

Jo žodžius užgožė riksmai, skardenantys virš galvos; spigus 
moterų ir vaikų klyksmas stelbė vyrų maurojimą ir keiksmus. 

Aukštai blykstelėjo raudona šviesa. Ar laive gaisras? Rodžeris 
prasigrūdo per spūstį, nusitvėrė kopėčių ir griebė Diksonui už 
kojos. 

- Šalin! - kapitono padėjėjas ištraukė koją ir nusitaikė spirti 
Rodžeriui į galvą. - Nė iš vietos! Po šimts, vaikine, nori užsikrėsti 
raupais“ 

— Raupais? Velniai griebtų, kas ten dedasi? 

Rodžeris stvėrė besispardančią koją ir stipriai pasukęs trūk: 
telėjo žemyn. Nesitikėdamas puolimo, Diksonas paleido kopė- 
čias ir praslydęs virš Rodžerio galvos užvirto ant vyrų apačioje. 

Nepaisydamas už nugaros skambančių pykčio ir nuostabos 
šūksnių, Rodžeris užsikeberiojo į denį. Priekinį liuką buvo glau- 
džiai apstojęs būrelis vyrų. Viršuje nuo takelažo žibintai skleidė 
raudonos, baltos ir geltonos šviesos pluoštus, pagavę šviesą žyb- 
čiojo ašmenys. 

Jis greitosiomis pasidairė kito laivo, bet aplinkui tyvuliavo 
vien juodas, tuščias vandenynas. Nei abordažo, nei piratų; visa 
kova vyko prie liuko, kur būrėsi pusė įgulos, apsiginklavusi pei- 
liais ir lazdomis. 

Maištas, toptelėjo jam, bet prasibrovęs į priekį suprato, kad 
ne; virš žmonių kyšojo Bonito galva be skrybėlės, šviesūs jo 
plaukai žvilgėjo žibinto šviesoje. Rodžeris metėsi į būrį, pečiais 
negailestingai stumdydamas šalin žemesnius jūreivius. 

Iš triumo aidėjo riksmai, plyksčiojo šviesa. Buvo iškeltas sku- 
durų ryšulys. Skubiai perduotas iš rankų į rankas, jis dingo už 
daugybės judančių galūnių ir lazdų. Prie kairiojo borto smarkiai 
pūkštelėjo, paskui vėl. 

— Kas nutiko? - šūktelėjo Rodžeris į ausį bocmanui, stovin- 
čiam prie liuko ir laikančiam žibintą. Vyras atsisuko ir rūsčiai 
pažvelgė į jį. 

— Juk nesirgęs raupais? Trauk žemyn savo galvą! - Hačinso- 
nas dėmesį vėl nukreipė į atvirą keleivių liuką. 

— Sirgau! O kas... 

Bocmanas nustebęs atsisuko. 

— Sirgai raupais? Tada tau pavojus negresia. Ak, velniop, leis- 
kis į keleivių triumą. Mums pravers daugiau rankų. 

> O kam? - Rodžeris pasilenkė, kad būtų girdimas per 
triukšmą. 

— Mus užpuolė raupai! - šūktelėjo bocmanas ir pamojo į liuką. 

Kopėčių viršuje pasirodė jūreivis, po pažasčia pasikišęs sil- 
pnai besispardantį vaiką. 

Daugybė rankų iš apačios graibstė jūreivį ir daužė per su- 
linkusią nugarą, 0 visus garsus gožė veriamas moters balsas, 
kupinas siaubo. Ji nustvėrė jūreiviui už palaidinės ir Rodžeriui 

spoksant ėmė ropštis ant grobiko tempdama jį atgal. Moteris 
stengėsi žūtbūt pasiekti vaiką, rėkė, kabinosi į audinį ir nagais 
draskė jūreiviui nugarą. 

Vyras staugė ir, mėgindamas ją nusipurtyti, trenkė jai. Ko- 
pėčios buvo įtvirtintos, bet jūreivis, turėdamas tik vieną laisvą 
ranką, prarado pusiausvyrą, ėmė smarkiai siūbuoti, o kai jo ko- 
jos paslydo ant skersinio, įtūžio kupiname žvilgsnyje sušmėžavo 
nerimas. 

Vyrui skėstelėjus rankomis ir iš paskutiniųjų stengiantis išsi- 
laikyti ant kopėčių, Rodžeris nesąmoningai metėsi prie vaiko ir 
čiupo jį tarsi kokį regbio kamuolį. Susipynę it kokie mylimieji, 
rus. Apačioje pasigirdo trenksmas, dar daugiau šūksnių, paskui 
ūmai stojo trumpa tyla. Tada vėl pratrūko riksmai, ir Rodžeris 
paniro į klegesį. 

Jis patogiau paėmė vaiką į glėbį ir ėmė raminti, kad neverktų, 
atsargiai jį plekšnodamas. Jo rankose vaikas buvo keistai lanks- 
tus ir degė karščiu, buvo justi net per drabužius. Virš Rodžerio 
tvykstelėjo šviesa, bocmanas aukštai iškėlė žibintą ir su pasidy- 
gėjimu pažvelgė į vaiką. 

- Tikiuosi, sirgai raupais, Makenzi, - pasakė. 

Čia buvo mažylis Gilbertas, kuriam skaudėjo akis, bet per 
dvi dienas jis taip pasikeitė, kad Rodžeris vos jį atpažino. Lie- 
sutis kaip šmėkla, apskritas veidelis sunykęs, vien atsikišę kau- 
kolės kaulai. Murzinos odos nematyti, nes ją užtraukęs storas 
pūlinukų sluoksnis. Iš vargšelio akių telikę plyšiukai, spindintys 
nusvirusioje galvoje. 

Vos spėjo suvokti, ką regi, kažkieno rankos kaipmat išplėšė 
iš jo mažą, degantį kūnelį. Vos spėjus pajusti ūmai atsiradusią 
glėbyje tuštumą, prie kairiojo borto vėl kažkas pūkštelėjo. 

Sukrėstas ir gniauždamas kumščius Rodžeris pasviro turėklo 
pusėn, bet greitai atsigręžė, nes pro liuką vėl ištrūko kauksmas. 

Keleiviai jau buvo atitokę nuo netikėto puolimo. Vyrai ropš: 
tėsi kopėčiomis apsiginklavę viskuo, kas pakliuvo po ranka, ir su 
baisiu įtūžiu bloškėsi ant jūreivių viršuje. 

Kažkas atsitrenkė į Rodžerį. Jis pargriuvo ir pasirideno į šalį, 
nes prie pat galvos į denį susmigo kėdės koja. Pasikėlęs ketur- 
pėsčias ir gavęs keletą spyrių į šonkaulius, metėsi atgal, bet buvo 
nublokštas ir nugara žiebėsi į užtvarą. Įvertinęs palankią progą, 
aklai stvėrė už kojų, visai nenutuokdamas, grumiasi su įgula ar 
keleiviais, tik kovojo dėl plotelio atsistoti, kad įkvėptų oro. 

Iš liuko tvokstelėjo ligos dvokas, salsvas puvimo šutas, stel- 
biantis įprastą gaižią nešvarių kūnų ir išmatų smarvę. Vėjyje 
siūbavo žibintai. Dėl šviesos ir šešėlių žaismės vaizdas buvo iš- 
skydęs, vienur šmėkštelėdavo klykiantis veidas išsiplėtusiomis 
akimis, kitur sušmėžuodavo pakelta ranka, šen ten - nuoga koja, 
tučtuojau dingdama tamsoje, o vietoj jos akimoju sumosuoda- 
vo alkūnės, peiliai, smūgiuojantys keliai. Atrodė, denis nuklotas 
suplėšytais kūnais. 

“Šioje klaikioje makalynėje Rodžeriui dingojosi, kad ir pats 
sudraskytas į gabalus. Kairė jo ranka buvo nutirpusi, jis dirstelėjo 
į ją, baimindamasis išvysti nutrauktą galūnę. Bet ji buvo sveika, 
ir jis nevalingai ją kilstelėjo, atremdamas nematomą smūgį, nuo 
kurio sutraškėjo kaulai. 

Kažkas griebė jam už plaukų; Rodžeris pasimuistė, išsiva- 
davo iš gniaužtų, apsisuko ir alkūne žiebė kažkam į šoną, tada 
vėl užsimojo smogdamas į orą. Susizgribo stovintis grumtynių 
nuošaly ir gaudantis kvapą. Prieš jį turėklo šešėlyje gūžėsi dvi 
žmogystos. Kai jis papurtė galvą, kad ši praskaidrėtų, aukštes- 
nioji atsistojo ir metėsi ant jo. 

Nuo kirčio Rodžeris susverdėjo spausdamas užpuoliką. Jie 
trenkėsi į fokstiebį, pargriuvo ir ėmė ridentis, iš visų jėgų kul- 
dami vienas kitą kur pakliūva. Įsipainiojęs į triukšmo ir smūgių 
tinklą, jis nepaisė nesuprantamų žodžių, švokščiamų jam į ausį. 

Paskui jam spyrė batas, tada dar kartą, ir kai jis paleido prie- 
šininką, du įgulos nariai juos perskyrė. Kažkas griebė aną vyrą 
ir timptelėjo aukštyn. Blykstelėjus žibinto, kurį laikė aukštai virš 
galvos iškėlęs bocmanas, šviesai, Rodžeris išvydo aukšto šviesia- 
plaukio - Moragos Makenzi sutuoktinio veidą, jame spingsojo 
žalios akys, patamsėjusios ir paklaikusios iš įtūžio. 

Makenzis vos laikėsi, buvo gerokai aptalžytas, - kaip ir Ro- 
džeris, persibraukęs ranka veidą, jis užčiuopė perskeltą lūpą, - 
bet šviesiaplaukio odos nebjaurojo pūlinukai. 

— Gana jau, gana, - pasakė Hačinsonas, ir Makenzis buvo 
šiurkščiai pastumtas prie liuko. 

Jūreiviai be jokių švelnybių pakėlė Rodžerį ir baigę darbą 
abejingai paliko jį svirduliuojantį ir apdujusį. Pasipriešinimas 
buvo greitai numalšintas. Nors keleiviai iš nevilties buvo kaip 
reikiant įniršę, šešias savaites pratūnoję po deniu, alinami ligų ir 
prastai maitindamiesi, jie buvo gerokai nusilpę. Ir kuo stipriau 
buvo mušami, tuo menkiau grūmėsi, o tie, kas sirgo raupais... 

Rodžeris pažvelgė per turėklą. Vandeniu ramiai tiesėsi mėne- 
sienos takas. Užsikvempęs ant turėklo, jis ėmė vemti. Žiaukčiojo 
tol, kol pasirodė tulžis, degindama nosiaryklę ir gerklę. Vanduo 
apačioje buvo juodas, aplink tuščia. 

Išsekęs ir tirtėdamas iš įstangos, jis lėtai nušlitiniavo per denį. 
Jūreiviai, pro kuriuos ėjo, tylėjo, tik pro keleivių liuką vis veržėsi 
tyli pratisa aimana ir rauda, nepaliaujant nė atsikvėpti. 

Jis kone nukrito trapu įgulos patalpon, nuslinko prie gulto 
nepaisydamas klausimų ir antklode apsivyniojo galvą, kad ne- 
girdėtų dejonės ir apskritai nieko. 

Dusinančiose vilnos klostėse jam nepavyko užsimiršti, ir 
jis nubloškė antklodę. Širdis pašėlusiai daužėsi, jam atrodė, kad 
skęsta, nes gniaužė krūtinę, ir jis ėmė gaudyti orą. Tol jį rijo, kol 
apsvaigo, bet vis tiek giliai kvėpavo, tarsi jam būtų reikėję kvė- 
puoti ir už tuos, kurie to jau negalėjo. 

„Taip bus geriau, vaikine, - šiurkščiai, bet užjausdamas pa- 
guodė pro šalį eidamas Hačinsonas, kai jis vos neišvėmė vidurių 
per turėklą. - Raupai plinta žaibo greitumu. Jei iš to triumo ne- 
išgabensim ligonių, visi mirs, taip ir neišvydę kranto.“ 

Bet ar tokia Žūtis geriau nei lėta mirtis nuo suso ir karščiavi- 
mo? Tikrai ne tiems, tenai likusiems. Aimanos nesiliovė, draskė 
tylą, skrodė pertvaras ir širdis. 

Jam prieš akis sušmėžavo sudarkyti vaizdai, nuotrupos sce- 
nų, nušviestų nematomų blyksčių: persikreipęs jūreivio, nugar- 

mėjusio į triumą, veidas; pražiota mažo berniuko burna, kurios 
gleivinė apėjusi pūlinukais. Bonitas, stūksantis virš visų ir žiūrin- 
tis į grumtynes puolusio angelo veidu. Ir tamsus, alkanas, pra- 
gaištingas vanduo, nutviekstas mėnesienos. 

Kažkas tyliai dunkstelėjo, slysdamas laivo korpusu, ir jis susi- 
rietė į kamuoliuką krečiamas drebulio, nors patalpoje tvyrojo al- 
pus karštis, abejingas mieguistoms šalia gulinčio vyro dejonėms. 
Ne, vanduo ne ramus. Girdėjo jūreivius šnekant, kad rykliai nie- 
kada nesnaudžia. 

— O Dieve, - garsiai pasakė. - O Dieve! - turėtų melstis už 
mirusiuosius, bet nepajėgė. 

Jis vėl susigūžė, stengdamasis išnykti. Aidint beprasmiškai 
maldai kai ką prisiminė: tuos kelis šiurpius žodžius, sušvokštus 
jam į ausį tą neįtikimo siautulio ir įtūžio valandėlę. 

“Dėl Dievo meilės, žmogau, pasakė šviesiaplaukis vyras. Dėl 
Dievo meilės, leisk jai eiti! 

Jis išsitiesė ir sustingo išpiltas šalto prakaito. 

Dvi figūros šešėlyje. Ir atviras atsargų triumo liukas gal už 
dvidešimties pėdų. 

— O Dieve, - sudejavo jis, bet šįkart tai buvo malda. 


= 

Tik kitą dieną įpusėjus budėjimui Rožeriui pasitaikė proga 
nulipti į triumą. Jis nė nesistengė slapstytis; stebėdamas jūreivius 
greitai perprato, kad ankštose erdvėse į akis labiausiai krinta sla- 
pukavimas. 

Jeigu kas būtų paklausęs, būtų atsakęs, kad išgirdo dunkste- 
lint ir pamanė, jog pasislinko krovinys. Arti tiesos. 

Jis pasikabino ant liuko krašto, nes jei liptų kopėčiomis, di- 
desnė tikimybė, kad jį kas nors užsimanytų pašnipinėti. Šokęs į 
tamsą, žnektelėjo taip kietai, kad net kaulai sutraškėjo. Tas, kas 
čia tūno, tikrai jį išgirdo, bet ir jis būtų įspėtas, jeigu kas nors 
sumanytų jį pasekti. 

Valandėlę pastovėjęs, kad atitoktų nuo šuolio, ėmė atsargiai 
sėlinti pro blausiai šmėkšančius krovinius. Jų kontūrai buvo su- 

silieję, neryškūs. Ir ne tik dėl tvyrančios prieblandos, pamanė 
jis; triume visa kas mažumėlę vibravo, tuksėjo apačioje virpant 
korpusui. Gerai įsiklausęs, Rodžeris girdėjo tą žemiausią laivo 
dainos natą. 

Jis slinko siaurais tarpueiliais, tarp dėžių ir glaudžiai suri- 
kiuotų didžiulių pūstašonių statinių su vandeniu. Įtraukė oro, 
įkvipusio šlapia mediena, užuodė ir silpną arbatžolių aromatą. 
Buvo girdėti šlamesys, girgždėjimas, daugybė kitų keistų garsų, 
tik žmonių - nė ženklo. Bet Rodžeris neabejojo, kad krovinių 
triume jis ne vienas. 

Kodėl tu čia, vaikine? - klausė savęs. O kas, jeigu čia pasislėpė 
vienas iš ketvirtos klasės keleivių? Ir jeigu taip, labai tikėtina, kad 
tas kažkas serga raupais. Bet Rodžeris negalėtų jam padėti, tad 
kodėl varginasi ir ieško? 

Ogi todėl, kad negali neieškoti. Sau nepriekaištavo, kad 
nepavyko išgelbėti raupų pakirstų keleivių; juk niekas nebūtų 
galėjęs jiems pagelbėti. Ir greita skenduolių mirtis iš tikrųjų ne- 
buvo siaubingesnė už baisias, lėtai žudančias kančias. Jis troško 
tuo tikėti. 

Po nakties įvykių Rodžeris neįstengė sudėti bluosto; jie taip 
pašiurpino ir atvėrė tokią klaikią tuštumą, kad jis nerado ramy- 
bės. Nesvarbu, kad ne jo jėgoms, vis tiek turėjo ko nors imtis. 
Turėjo ieškoti. 

Tamsiuose triumo šešėliuose krustelėjo kažkoks padarėlis. 
Žiurkė, spėjo Rodžeris ir nevalingai pasisuko, ketindamas ją su- 
trypti batu. Tai jį išgelbėjo; pro pat galvą prašvilpęs ir į korpusą 
atsitrenkęs sunkus daiktas išlakstė į šipulius. 

Jis palenkė galvą ir metėsi ten, kur girdėjo krutant, sugaužęs 
pečius, nes tikėjosi smūgio. Nebuvo nei kur bėgti, nei vietos pa- 
sislėpti. Vėl pamatęs krustelint, puolė ir sučiupo audinį. Stipriai 
trūktelėjęs užčiuopė kūną. Būtybė skubiai sučežėjo, sunerimusi 
šūktelėjo, ir Rodžeris sumojo smarkiai spaudžiąs kūną prie per- 
tvaros, gniaužiąs liesą Moragos Makenzi riešą. 

— Po perkūnais! - nusikeikė jis. 

Ji spyrė jam, mėgino įkąsti, bet Rodžeris neatšoko. Jis sti- 
priai nustvėrė moteriai už pakarpos ir iš šešėlių ištempė į rusvą 
triumo šviesą. 

— Ir ką čia veikiate? 

— Nieko! Paleiskit! Prašau mane paleisti! Prašau, maldauju, 
pone... - ji nesistengė ištrūkti, nes vis tiek nebūtų pasisekę - tur- 
būt svėrė perpus mažiau nei jis, todėl pakuždom ėmė maldauti, o 
žodžiai liejosi nevilties srautu. - Dėl jūsų motinos, pone! Jūs ne- 
galite to padaryti, meldžiu, neleiskit jiems nužudyti jo, meldžiu! 

— Nieko neketinu žudyti. Dieve švenčiausias, nutilkit! - ra- 
mino jis ir švelniai ją supurtė. 

Juodžiausiuose šešėliuose, gulančiuose už inkaro grandinės, 
ėmė šaižiai knerkti suirzęs kūdikis. 

Ji aiktelėjo ir lyg paklaikusi pažvelgė į jį. 

- Jie išgirs! Dieve, pone, leiskit mane pas jį! - moters neviltis 
buvo didžiulė, ir ji ištrūko iš Rodžerio gniaužtų. 

Nulėkė ten, iš kur sklido garsai, ir persiropštė per surūdiju- 
sias inkaro grandinės vijas nieko nepaisydama. 

Rodžeris lėtai nusekė jai iš paskos; ji nepabėgs, nėra kur. 
Rado ją tamsiausioje kertelėje, susigūžusią prie vieno iš laivo 
ramsčių, milžiniškų lenktų sijų, laivo korpuso rėmo. Tarp ne- 
tašytos korpuso medienos ir surangytos inkaro grandinės buvo 
vos pėdos pločio tarpas. Pragariškoje tamsybėje ryškėjo dar juo- 
desnė dėmė. 

— Jūsų nenuskriausiu, - tyliai tarė jis. 

Šešėlis, regis, dar labiau susigūžė, bet moteris tylėjo. 

Jo akys pamažu apsiprato su tamsa; net į šį užkaborį pro 
tolimą liuką skverbėsi blausi šviesa. Rodžeris pamatė baltą 
lopą - nuogą jos krūtį, nes ji žindė kūdikį. Šis čiulpė, tyliai 
čepsėdamas. 

— Po paraliais, ką čia veikiat? - paklausė jis, nors atsakymą 
žinojo. 

Rodžerio skrandis smarkiai susigniaužė, bet ne todėl, kad 
šlykščiai dvokė korpuso žiaunos. Jis atsitūpė prie jos, vos ne vos 
įsispraudęs į siaurą plyšį. 

- Slepiuosi! - piktai atšovė ji. - Juk ir taip aišku! 

— Ar vaikelis serga? 

— Ne! - ji pasilenkė virš kūdikio, gūždamasi kuo toliau nuo jo. 

- Tada... 

- Tik nedidelis bėrimas! Mama sakė, kad visus kūdikius beria! 

Jos balse jis girdėjo baimę, besislepiančią už ryžtingo neigimo. 

— Tikrai? - kuo švelniau tarė Rodžeris ir nedrąsiai ištiesė ran- 
ką prie tamsaus ryšulėlio jos glėbyje. 

Ji nerangiai kirto jam ranka, ir jis atšoko šnypšdamas iš 
skausmo. 

— Jėzau! Jūs man smogėte! 

— Nesiartinkit! Turiu vyro durklą, - įspėjo moteris. - Neleisiu 
sūnaus atimti, pirmiausia nužudysiu jus, prisiekiu, nugalabysiu! 

Jis nė kiek dėl to neabejojo. Prispaudęs ranką prie burnos, 
ant liežuvio pajuto savo kraujo, prakaito ir druskos skonį. Tik 
nedidelis įbrėžimas, bet ji galėtų ir nudobti. Moteris bus nužu- 
dyta - greičiausiai taip ir nutiks, jeigu ją ras kas nors iš įgulos, - 
arba mirs pati. 

Bet ne. Ji juk verta pinigų. Bonitas jos nenužudytų, tik iš- 
temptų ant denio ir priverstų žiūrėti, kaip sūnus, išplėštas jai iš 
glėbio, bloškiamas į jūrą. Jis prisiminė tamsius pavidalus, perse- 
kiojusius laivą, ir jį nukrėtė drebulys, nors drėgna ir šalta patalpa 
čia buvo niekuo dėta. 

— Jo neatimsiu. Bet jeigu jis serga raupais... 

— Neserga! Prisiekiu šventąja Brigita, neserga! - Iš tamsos 
kyštelėjo smulki rankutė ir čiupo jam už rankovės. - Jau sakiau, 
tai tik bėrimas nuo pieno, tokį regėjau šimtus kartų, pone! Esu 
vyriausia iš devynių vaikų, todėl gerai žinau, kada kūdikis serga, 
o kada jam tik kalasi dantukai! 

Jis kiek padvejojo, tada ūmai apsisprendė. Jeigu ji klysta ir 
vaikas serga raupais, turbūt jau bus užsikrėtusi. Jeigu ji grįžtų į 
triumą, tik paskleistų ligą. O jeigu moteris teisi... Rodžeris supra- 
to, kad nesvarbu, ar kūdikis serga, ar ne; vos visi pamatys išbertą 
vaiką, vargšelis bus pasmerktas. 

Jis pajuto, kad motina virpa, kad ją tučtuojau ištiks isterija. 
Norėjo ją paliesti ir nuraminti, bet apsigalvojo. Ji juo nepasitiki, 
ir jis nesistebi. 

— Jūsų neišduosiu, - sušnabždėjo. 

Jam atsakė įtari tyla. 

— Juk jums reikia maisto? Ir gėlo vandens. Kitaip netrukus 
jums dings pienas, o tada kas bus kūdikiui? 

Jis girdėjo ją nelygiai dūsuojant. Ji serga, bet nebūtinai rau- 
pais; visi triumo keleiviai kosi ir švokščia - jų plaučiai jau prisi- 
sunkę drėgmės. 

— Parodykit jį man. 

— Ne! - jos akys išgąstingai žibėjo tamsoje kaip kampe už- 
speistos žiurkės, o lūpų kraštas kilstelėjo virš smulkių baltų 
dantų. 

— Prisiekiu, neatimsiu iš jūsų kūdikio. Bet reikia jį apžiūrėti. 

— Kuo prisiekiat? 

Jis naršė atmintyje ieškodamas kokios tinkamos keltų prie- 
saikos, bet nieko neprisimindamas pasakė tai, apie ką galvojo. 

— Savo moters gyvybe ir savo negimusiais sūnumis. 

Juto ją abejojant. Paskui įtampa mažumėlę atslūgo, moteris 
atsipalaidavo, ir apvalus kelis, prisispaudęs prie jo kojos, krus- 
telėjo. Netoliese tarp grandinių kažkas tyliai sukrebždėjo. Šįkart 
tikrai Žiurkės. 

— Negaliu jo palikti vieno ir eit vogt maisto, - ji kryptelėjo 
galvą krebždesio link. - Jos suėstų jį gyvą; bjaurūs graužikai, kai 
miegojau, man jau įkando. 

Jis ištiesė rankas, įdėmiai klausydamasis garsų denyje. Kažin 
ar čia kas nors užklys, tačiau ar dar ilgai jo nepasiges viršuje? 

Ji vis delsė, bet galop prikišo pirštą prie krūties ir ištraukė ją 
iš kūdikio burnytės, garsas kaip pliaukštelint. Kai Rodžeris pač- 
mė kūdikį, tas prieštaraudamas suknerkė ir pasimuistė. 

Jam gal tik kelis kartus yra tekę laikyti ant rankų kūdikį; pa- 
jutęs purviną ryšulėlį glėbyje, buvo priblokštas: vaikelis silpnas, 
bet gyvas, putlus, bet kartu ir tvirtas. 

- Prilaikykit jam galvytę! 

— Jau laikau. 

Atsargiai delnu suėmęs šiltą, apvalią galvutę ir pasilenkęs, 
žengė kelis žingsnius atgal, kad ant veidelio kristų blanki šviesa. 

Kūdikio skruostukai buvo nusėti rausvais pūlinukais su balta 
viršūnėle - Rodžeriui jie panėšėjo į raupus, ir iš pasibjaurėjimo 
delnai suvirpėjo. Gal jis ir atsparus šiai ligai, bet prireikė drąsos, 
kad paliestų odelę ir nekrūptelėtų. 

Rodžeris prisimerkęs žiūrėjo į kūdikį, paskui atsargiai išvy- 
niojo vystyklus, nepaisydamas šnypščiančios ir prieštaraujančios 
motinos. Pakišęs ranką po drabužėliu, iš pradžių tarp putlių ko- 
jyčių užčiuopė šlapią skudurėlį, tada lygią, švelnią kaip šilkas 
krūtinės ir pilvuko odą. 

Neatrodė, kad kūdikis rimtai sirgtų; akys buvo skaidrios, 
neapsiblaususios. Ir nors kūnelis karščiavo, nebe taip kaip aną 
naktį. Vaikelis knirzė, muistėsi, smarkiai spardėsi kojytėmis, ir 
tai anaiptol nebuvo mirštančio vaiko traukuliai. 

Mažyliai greitai miršta, sakė Klerė. Tu nė nenutuoki, kaip žai- 
biškai plinta liga, kai neturi jokių vaistų. Praėjusią naktį jis pats 
tai suprato. 

— Gerai, - galop sukuždėjo. - Gal jūs ir teisi. 

Veikiau pajuto, nei pamatė, kad jos ranka atsipalaidavo - joje 
ji spaudė atkištą durklą. 

Rodžeris atsargiai padavė jai kūdikį ir atlėgusia širdimi, ir 
nenoromis. Ir būgštaudamas suvokė, kokią atsakomybę prisiėmė. 

Moraga ėmė burkuoti berniukui, sūpuoti jį prie krūtinės sku- 
biai vystydama. 

- Meilutis Džemis, geras berniukas. Ššš, mažyli, dabar nutilk, 
viskas bus gerai, mamytė su tavim. 

— Kiek? - sušnabždėjo Rodžeris, uždėdamas plaštaką jai ant 
rankos. - Kiek laikysis tas bėrimas, jeigu jis nuo pieno? 

— Gal keturias dienas, o gal penkias, - pakuždomis atsakė 
ji. - Bet jau po kokių dviejų dienų jis bus kitoks, sumažėjęs. Tada 
visi pamatys, kad čia ne raupai, ir aš galėsiu grįžti. 

Dvi dienos. Jeigu vaikeliui raupai, per porą dienų mirs. Bet 
jeigu ne, gal išsikapstys. Ji taip pat. 

- Ar galėsite taip ilgai nemiegoti? Žiurkės... 

— Įstengsiu, - karštai pasakė ji. - Padarysiu viską, ko reikia. 
Ar padėsit man? 

Nepaisydamas dvoko, jis giliai įkvėpė. 

— Taip, padėsiu. 

Atsistojęs padavė jai ranką. Kiek padvejojusi, ji įsitvėrė į 
ją ir taip pat pakilo. Buvo nedidukė, vos siekė jam iki peties, 
ranka buvo vaikiška. Prieblandoje panėšėjo į mergaitę, liūliuo- 
jančią lėlę. 

— Kiek jums metų? - staiga paklausė jis. 

Jis pagavo nustebusį jos žvilgsnį, paskui žybtelėjo dantys. 

— Vakar man buvo dvidešimt dveji, - abejingai tarė Moraga. - 
O šiandien galbūt šimtas. 

Smulkutė, drėgna rankelė išsivadavo iš jo plaštakos, ir mote- 
ris ištirpo tamsoje. 

Lošėjas 


NAKTĮ PAKILO RŪKAS. Auštant laivas nėrė į tokį tirštą de- 
besį, kad už turėklų nematei jūros, ir tik iš šniokštimo palei laivo 
korpusą galėjai suprasti, kad „Šlovingoji“ vis dar sklendžia ne 
oru, 0 vandeniu. 

Saulė nežadėjo išlįsti, pukšnojo lengvas vėjelis; burės kabojo 
suglebusios, tik retsykiais jas trūktelėdavo oro šuoras. Slegiami 
blausaties, vyrai slankiojo po denį it kokie vaiduokliai. Umai iš- 
nirdavo iš miglos, gąsdindami vienas kitą. 

Ši nežinomybė labai tiko Rodžeriui; jis galėjo beveik nema- 
tomas vaikščioti po laivą ir nepastebėtas šmurkštelėti į triumą už 
marškinių užsikišęs maisto, sutaupyto nuo savo valgio. 

Rūkas įsismelkė ir į triumą; šaltos, drėgnos, baltos draiskanos 
braukė per veidą, plaukiojo tarp šmėkšančių statinių su vande- 
niu ir pleveno palei kojas. Nusileidus iš dulsvai auksinės priete- 
mos į šaltą, pridrėkusią juosvai rudą medinę patalpą, buvo kaip 
niekad tamsu. 
berto skausmingais uždegimo sukeltais raudonais pūlinukais, 
linkį. Moraga, jo akyse išvydusi abejonę, nepratarė nė žodžio, 
bet paėmė jo ranką į savąją ir prispaudė prie vaikelio kaklo. 

Po pirštais tvinksėjo silpnutis pulsas, susiraukšlėjusi odelė 
buvo šilta, bet drėgna. Nuramintas jis nusišypsojo Moragai, ir 
jos akyse blykstelėjo vilties kibirkštėlė. 

Mėnesį praleidusi triumo gelmėse, ji sulyso ir papilko, o per 
šias dvi dienas jos veidą nuolat vagojo baimės raukšlės. Plaukai 
susiriebalavo, išdriko, nutįso aplink veidą, juose knibždėte knibž- 
dėjo utėlių. Po akimis juodavo nuovargio ratilai. Nuo jos sklido 
išmatų, šlapimo, sugižusio pieno ir įsisenėjusio prakaito dvokas. 

Lūpos buvo tvirtai sučiauptos ir blyškios kaip veidas. Rodžeris 
labai švelniai suėmė jai už pečių, pasilenkė ir pabučiavo į lūpas. 
dama kūdikį. 

Denyje buvo tylu, tik murmėjo vairininkas ir bocmanas, ne- 
matomi stovėdami prie vairo. Rodžeris nuleido liuko dangtį. Jo 
širdis ėmė plakti ramiau, o rankas vis dar šildė prisilietimas prie 
jos. Dvi dienos. Arba trys. Galbūt jiems pavyks; dabar bent nea- 
bejojo, kad ji neklydo - vaikas neserga raupais. 

Artimiausiu metu niekam neprireiks nulipti į triumą: pilna 
statinė vandens iškelta vos prieš dieną. Jis galės ją pamaitinti, tik 
kad ji įstengtų neužmigti... Šaižus varpo dūžis perskrodė rūką 
primindamas laiką, kuris, regis, nebeegzistavo, nes jo tėkmės ne- 
rodė nei šviesa, nei tamsa. 

Kirsdamas laivagalį, Rodžeris staiga išgirdo čia pat ūke, ana- 
pus turėklo, galingą švilpesį. Laivas akimoju kiek suvirpėjo po 
kojomis, per bortą brūkštelėjus kažkokiam milžinui. 

— Banginis! - viršuje suskardėjo riksmas. 

Prie grotstiebio jis pamatė du vyrus, vos boluojančius miglo- 
je. Išgirdę šūksnį, jie sustingo. Rodžeris sumojo, kad ir pats stovi 
pastėręs, ištempęs ausis. 

Arti vėl kažkas sušniokštė ir dar kartą tolėliau. „Šlovingo- 
sios“ įgula stovėjo, kiekvienas vaizdavosi didžiulius iškvėpio ga- 
rus, piešė neregimą žemėlapį, pagal kurį laivas plaukė per tylaus, 
protingo kūno seklumas ir kalnus. 

Ar jis didelis, svarstė Rodžeris. Ar toks stambus, kad galėtų 
apgadinti laivą? Jis įtempė akis, bergždžiai stengdamasis ką nors 
įžiūrėti rūke. 

Dar vienas smūgis, toks stiprus, kad po rankomis sudrebėjo 
turėklas, o paskui pasigirdo pratisas, nemalonus džerškėjimas, 
persiduodantis per lentas. Iš apačios pasigirdo duslūs išgąstingi 
riksmai; žmonėms, tūnantiems laivo apačioje, džerškimas buvo 
girdėti čia pat, juos ir jūrą teskyrė laivo korpuso lentos. Umus 
triuškinantis kirtis, ir į vidų grėsmingai imtų plūsti vanduo. Trijų 
colių storio ąžuolinės lentos, rodės, ne ką tvirtesnės už vynio- 

jamąjį popierių, lengvai įveikiamos didžiulių padarų, zujančių 
netoliese ir pūtuojančių rūke. 

- Usakojai vėžiagyviai, - Rodžeriui už nugaros iš miglos ty- 
liai tarė su airišku akcentu. 

Rodžeris nevalingai pašoko, ir duslus juokas virto šešėliuota 
Bonito figūra. Kapitono dantyse stirksojo rudas cigaras, iš kam- 
buzo atsinešta balana apšvietė jo veido raukšles ir plokštumas, 
liepsnos šviesoje jis panėšėjo į ištvirkėlį. Gergždimas dar kartą 
sudrebino bortus. 

— Banginiai kasosi, mėgindami atsikratyti ūsakojų, - atsai- 
niai paaiškino Bonitas. - Jiems tesam plūduriuojantis akmuo. - 
Jis smarkiau patraukė cigarą, kad tas įsiliepsnotų, išpūtė kvapų 
dūmą ir degančią balaną išmetė per bortą. Ta dingo ūkanoje it 
krintanti žvaigždė. 

Rodžeris išleido atodūsį, vos tylesnį už banginių. Ar Bonitas 
sukiojosi šalimais? Ar matė, kaip jis išlipa pro liuką? 

- Ar jie neapgadins laivo? - paklausė Rodžeris tokiu pat ne- 
rūpestingu kaip kapitono balsu. 

Bonitas tylėdamas rūkė, sukaupęs dėmesį į cigarą. Nebeap- 
šviestas atviros liepsnos, kapitonas tebuvo šešėlis, ženklinamas 
vien rusenančio cigaro galiuko. 

— O kas žino? - galų gale atsakė, pro dantis virstant dūmų de- 
besėliams. - Mus gali nuskandinti bet koks įsigeidęs paišdykauti 
padaras. Kartą mačiau laivą, tikriau, kas iš jo liko. Jį suniokojo 
įsiutęs banginis. Plūduriavo tik trys pėdos borto ir rangauto lū- 
žena. Paskendo visi - du šimtai žmonių. 

— Bet tokia galimybė, regis, jums nekelia nerimo? 

Kapitonas pratisai iškvėpė. Kai pūtė dūmus pro sučiauptas 
lūpas, garsas priminė silpną banginių atodūsių aidą. 

— Nerimaudamas tik jėgas eikvočiau. Išmintingas žmogus 
palieka dalykus, nesančius jo galioje, dievams ir meldžiasi, kad 
jam padėtų Danu, - kapitono skrybėlės graižas pasisuko į Ro- 
džerį. - Ar žinai, kas tas Danu, Makenzi? 

— Danu? - kvailai paklausė Rodžeris, bet paskui suprato. Iš 
vaikystės ūkų jam suskambo sena giesmė, kurios jį buvo išmokiu- 

si ponia Greiham. - Ateik pas mane, Danu, pakeisk mano dalią, 
paversk mane narsuoliu. Duok man sveikatos ir rask man meilę. 

Anapus smilkstančio cigaro pasigirdo smagus niurnėjimas. 

— Ak, o tu juk net ne airis. Iš pat pradžių supratau, kad esi 
mokytas, Makenzi. 

— Danu - laimės, sėkmės nešėja, - pasakė Rodžeris, veltui ti- 
kėdamasis, kad toji keltų deivė ir gera jūrininkė bus ir jo šalininkė. 

Jis žengtelėjo atgal, jau ketindamas eiti, bet riešą jam stipriai 
suspaudė kapitono ranka. 

— Mokslo žmogus, - tyliai pakartojo Bonitas, kurio balse ne- 
bebuvo girdėti jokio lengvabūdiškumo, - bet neišmintingas. Ar 
moki melstis, Makenzi? 

Rodžeris įsitempė, bet iš Bonito gniaužtų nemėgino ištrūkti. 
Jo galūnės įsitempė, kūnas anksčiau už jį suprato, kad užvirė kova. 

- Jau minėjau, kad išmintingas žmogus nekvaršina galvos dėl 
dalykų, kurie nepavaldūs jų galiai, o šiame laive, Makenzi, viską 
valdau aš. - Jis suspaudė riešą dar stipriau. - Ir visus žmones. 

Rodžeris suktelėjo riešą ir ištraukė iš Bonito gniaužtų. Sto- 
vėjo vienui vienas, žinodamas, kad nesulauks nei pagalbos, nei 
galės pabėgti. Anapus laivo ničnieko, o laive, Bonitas teisus, vis- 
kas kapitono galioje. Jeigu jis mirs, Moragai nepadės, taip jau 
nuspręsta. 

— Kodėl? - paklausė Bonitas, bet nelabai smalsaudamas. - 
Tikrai nesi iš tų, kurie žvalgosi į moteris. Be to, mokytas. Negi 
rizikuotum mano laivu ir verslu tik dėl šilto kūno? 

— Jokios rizikos, - žodžiai nuskambėjo kimiai, išspausti pro 
užgniaužtą gerklę. Pulk mane, galvojo jis ir sugniaužė kumščius 
palei šonus. Pulk mane ir suteik progą nusitempti tave su savim. - 
Vaikelis neserga raupais, tik nekaltas išbėrimas. 

— Atleisk, kad peršu savo, neišmanėlio, nuomonę, pone Ma- 
kenzi, bet čia aš kapitonas, - balsas vis dar buvo tylus, bet aiškiai 
įtūžęs. 

— Tai vaikas, dėl Dievo meilės! 

— Taip, bet jis nieko vertas. 

— Jums gal ir bevertis! 

Stojo trumpa tyla, kurią drumstė tik tolimas švilpesys, sklin- 
dantis tuščioje baltumoje. 

— O kiek jis vertas tau? - paklausė nepermaldaujamas bal- 
sas. — Ir kodėl? 

Dėl šilto kūno. Taip, dėl jo. Dėl žmogiško ryšio, švelnumo 
prisiminimo, dėl sunkiai įveikiamo gyvenimo pojūčio mirties 
akivaizdoje. 

— Iš gailesčio, - atsakė Rodžeris. - Ji vargšė, neturi, kas jai 
padeda. 

Į jį padvelkė sodrus tabako aromatas, kerintis narkotikas. 
Rodžeris jo įkvėpė, semdamasis jėgų. 

Bonitas krustelėjo, Rodžeris taip pat, ruošdamasis grumty- 
nėms. Bet smūgio nesulaukė; šešėlis pasirausė kišenėje, ištraukė 
vaiduoklišką ranką ir delne nuo išsklaidytos žibinto šviesos su- 
tvisko monetos, kažkoks šlamštas ir gal papuošalai. Kapitonas 
paėmė sidabrinį šilingą, o visa kita vėl susibėrė į kišenę. 

— Ak, iš gailesčio. Sakyk, ar apskritai esi lošėjas? 

Jis pakėlė šilingą ir jį išmetė. Rodžeris jį pagavo, bet nevalingai. 

— Tada lošk iš žinduklio gyvybės, - vėl smagiu balsu tarė 
Bonitas. - Gal pavadinkim jas džentelmeno lažybomis? Jei her- 
bas - jis liks gyvas, jei skaičius - mirs. 

Jo delne moneta buvo šilta ir kieta, pašalietė šiame besi- 
smelkiančio šalčio pasaulyje. Kapitono rankos buvo slidžios 
nuo prakaito, o protas veikė šaltai ir greitai, susitelkęs į kraują 
stingdantį tikslą. 

Jei herbas, jis liks gyvas, jei skaičius - mirs, gana ramiai pa- 
kartojo mintyse Rodžeris, bet galvoj turėjo ne kūdikį, slepiamą 
triume. Jis įsiminė, kur šio vyro gerklė ir šakumas; čiups ir durs, 
smogs ir svies — iki turėklo vos pėda, o už jo banginių karalystė. 

Jam šitaip svarstant, baimė išsisklaidė. Jis pamatė, kaip mo- 
neta sukasi, tarsi išmesta kitos rankos, paskui dzingteli ant de- 
nio. Jo raumenys pamažu susigniaužė. 

— Regis, šį vakarą Danu tau palanki, pone, - tylus, airiškas 
kapitono Bonito balsas atsklido iš toli, kai pasilenkė ir paėmė 
monetą. 

Tik Bonitui sugriebus jam už peties ir pasukus denio pusėn, 
Rodžeris atitoko. 

- Pasivaikščiokim, Makenzi. 

Kažkas nutiko jo keliams; jam dingojosi, kad dar žingsnis, ir 
jis susmuks, bet vis dar laikėsi ant kojų ir ėjo neatsilikdamas nuo 
šešėlio. Laive tvyrojo tyla, denis po kojomis regėjos tarsi už geros 
mylios, tik jūra gyva, čia pat alsuojanti. Jis juto, kaip siūbuojant 
deniui plaučiuose kyla ir leidžiasi oras, rodės, kūnas - beribis, 
kad po pėdomis gali būti ir medis, ir vanduo. 

Tik po kurio laiko Rodžeris suprato Bonito žodžius ir kiek 
nustebęs sumojo, kad tas žmogus ramiai, lyg niekur nieko, pasa- 
koja savo gyvenimo istoriją. 

Gimęs Slaigo grafystėje ir vaikystėje likęs našlaitis, jis greitai 
išmoko pasirūpinti savim dirbdamas junga prekybiniuose lai- 
vuose. Bet vieną žiemą, sumažėjus laivų, jis susirado darbą Inver- 
nese: kasė didžiulio namo, statomo netoli miesto, pamatų duobę. 

— Man tebuvo septyniolika, - kalbėjo jis. - Buvau jauniau- 
sias darbininkas. Nežinau, kodėl jie manęs nepakentė. Gal dėl 
šiurkštoko elgesio, o gal pavydėjo, kad buvau aukštas ir stiprus. 
Tie vyrai buvo nelaimingi, daugelis išgeibę. O gal juos graužė 
pavydas, kad man šypsodavosi merginos. Arba nekentė manęs 
vien todėl, kad buvau pašalietis. Puikiai supratau, kad jiems ne- 
patinku, bet kaip labai, patyriau tik tada, kai rūsys buvo baigtas 
ir paruošti kloti pamatai. 

Bonitas nutilo ir trūktelėjo cigarą, kad neužgestų. Pro burnos 
kampučius išpūtė dūmų kamuolius, ir baltos jų sruogos palei jo 
galvą nuringavo į dar baltesnį rūką. 

— Grioviai buvo iškasti, - pasakojo toliau, sukandęs cigarą, 
ir jau kilo sienos; slūgsojo padėtas kertinis akmuo. Kartą po vaka- 
rienės sliūkinau ten, kur nakvodavau, ir, mano nuostabai, mane 
pasivijo du vaikiriai, su kuriais dirbau. Jie turėjo butelį. Atsisė- 
dę ant sienos, ragino mane kartu išgerti. Nieko blogo neįtariau, 
nes jie elgėsi kaip niekad draugiškai. Išmečiau ne vieną burnelę. 
Netrukus gerokai nusitašiau, neturėdamas pinigų stipriems gė- 
rimams, nuo jų apsvaigdavau greitai. Sutemoms užslinkus buvau 

girtutėlis, ir šmėkštelėjo miglota mintis, kad reikia trauktis, bet 
jie čiupo man už pažastų ir skubiai nutempė skersgatviu. Paskui 
sugriebė ir bloškė per statomą sieną. Nustebęs sumojau tysantis 
rūsio, kurį padėjau iškasti, pliurzėje. 

Rūsyje buvo visi darbininkai ir kažkoks nepažįstamasis. Vie- 
nas darbininkų turėjo žibintą, o kai jį pakėlė, pamačiau, kad 
tas vyras - Daftas Džojus, elgeta, gyvenantis po tiltu. Bedantis, 
mintantis pašvinkusiomis žuvimis ir visokiu mėšlu, plaukiančiu 
upe, o dvokė labiau nei triumas, prigrūstas vergų. Nuo viskio ir 
kritimo į rūsį buvau taip apsvaigęs, kad paslikas tik viena ausim 
girdėjau, ką jie šnekasi ar veikiau ginčijasi, nes šutvės vadas iš 
pradžių supyko, kad tie du atitempė mane. Būtų tikęs ir tas pus- 
kvaišis, pasakė jis, bet dabar gal jo pasigailės, gal geriau rinksis 
mane. Juk elgetos gali kas nors pasigesti. Kažkas nusijuokė ir jam 
pritarė. Jiems nebereikės man mokėti paskutinės savaitės atlygio. 
Ir tada supratau, kad jie ketina mane nugalabyti. 

Apie tai šnekėjosi mums dirbant. Apie auką pamatams, kad 
nedrebėtų žemė ir nesugriūtų sienos. Bet jų šnekas tada pralei- 
dau pro ausis, o jei ir būčiau klausęsis atidžiau, būčiau pamanęs, 
kad tenori nukirsti gaidžiukui galvą ir jį pakasti, kaip dažniausiai 
įprasta. 

Visa tai smulkiai pasakodamas, Bonitas nežiūrėjo į Rodžerį, 
jo akys buvo įsmeigtos į miglą, tarsi jo vaizduojami įvykiai vėl 
būtų klostęsi anapus baltos rūko uždangos. 

Rodžerio drabužiai buvo prilipę prie kūno, permerkti miglos 
ir šalto prakaito. Jam sugniaužė skrandį dvokas, tvoskiantis iš 
ketvirtos klasės patalpos kloakos, galbūt prilygstantis Dafto Džo- 
jaus smarvei rūsyje. 

— Taigi jie mažumėlę paplepėjo, - toliau kalbėjo Bonitas. — 
Elgeta ėmė triukšmauti, nes norėjo dar išgerti. Galop vadas pa- 
sakė, kad neverta tiek malti liežuviu. Jis mesiąs burtus. Iš kišenės 
išsitraukė monetą ir juokdamasis man tarė: „Herbas ar skaičius, 
vaikine?“ Man buvo taip bloga, kad neįstengiau išspausti nė žo- 
džio. Dangus buvo juodas, sukosi ratu, akių kampučiuose vis 
blykčiojo šviesos dėmės, lyg krintančios žvaigždės. Jis pasakė, 

kad jeigu nukris Jurgio galva į viršų, gyvensiu, jei subine - mir- 
siu, ir išmetė į orą monetą. Ji tekštelėjo į purvą prie mano galvos, 
bet neturėjau jėgų jos pasukti ir pažiūrėti. Vadas pasilenkęs su- 
niurzgė, tada atsistojo ir nebekreipė į mane jokio dėmesio. 

Ramiai žingsniuodami, juodu nusigavo į laivagalį. Bonitas 
sustojo ir pasirėmė ant turėklo tyliai rūkydamas. Paskui išsiėmė 
iš burnos cigarą. 

- Jie nutempė tą prietranką prie sumūrytos sienos ir paso- 
dino ant žemės. Gerai prisimenu kvailą jo veidą, - tyliai pasa- 
kė. - Jis gėrė ir juokėsi su jais, pražiota jo burna buvo suglebusi 
ir drėgna kaip senos kekšės lyties organai. O kitą akimirką nuo 
sienos nukrito akmuo ir suknežino jam galvą. 

Gyvaplaukiai ant Rodžerio sprando buvo šlapi nuo prakaito, 
lašeliai vienas po kito šalta srovele riedėjo žemyn per nugarą. 

“ - Jie mane apvertė kniūbsčią ir primušė, - toliau atsainiai pa- 
sakojo Bonitas. - Atsitokėjau valties dugne. Žvejys paliko mane 
ant kranto netoli Piterhedo ir patarė pasiieškoti laivo. Anot jo, 
aš netinkąs dirbti sausumoje, - jis pakėlė cigarą ir švelniai jį pa- 
tapšnojo pirštu, nukratydamas pelenus. - Paskui visada gauda- 
vau atlygį; vos nueidavau, kišenėje sužvangėdavo šilingas. Ak, jie 
iš tikrųjų buvo sąžiningi žmonės. 

Rodžeris atsirėmė į turėklą ir jo įsitvėrė, nes tas vienintelis 
medinis daiktas atrodė tikras paplaukusiame ir neaiškiame pa- 
saulyje. 

— Ar grįžot į sausumą? - paklausė ir išgirdo antgamtiškai 
ramų savo balsą, tarsi jis būtų kažkieno kito. 

— Turi galvoj, ar juos suradau? - Bonitas atsisuko ir atsilošė į 
turėklą, pasigręžęs į Rodžerį. - O taip. Po daugelio metų. Kaskart 
po vieną. Bet radau visus. - Atgniaužęs plaštaką, kurioje gulėjo 
moneta, ją paėmė ir mąsliai pavartė, sidabrui spindint žibinto 
šviesoje. 

- Herbas - gyvensi, skaičius - mirsi. Viskas pagal taisykles, 
ar ne, Makenzi? 

— Jiems? 

- Tau. 

Švelnus airio balsas buvo abejingas, tarsi Bonitas kalbėtų apie 
orus. 

Lyg per sapną Rodžeris pajuto dar kartą į delnus įkrentant ši- 
lingą. Girdėjo palei laivo bortą šniokščiantį ir sūkuriuojantį van- 
denį, šnarpščiant banginius ir švokščiant Bonitą, kai šis įtraukė 
cigaro dūmo. Septyni banginiai pasotina Sireiną Kroiną. 

— Pagal taisykles, - pakartojo Bonitas. - Iki šiol tave lydėjo 
sėkmė, Makenzi. Pažiūrėsim, ar Danu ir vėl tau palanki, o gal šį 
kartą nugalės sielų ėdikas? 

Denį užklojo rūkas. Buvo matyti tik smilkstantis Bonito ci- 
garo galiukas, tarsi žioruojanti kiklopo akis. Žmogus gali būti 
tikras nelabasis: vieną akį užmerkti ir nematyti aplinkinių kan- 
čios, kitą atverti vien tamsai. O Rodžeris stovėjo tarp šėtono ir 
tamsiai mėlynos jūros, delne tviskant jo dalią nulemsiančiam 
sidabrui. 

- Tai mano gyvenimas, ir aš metu monetą, - tarė ir nustebo, 
kad jo balsas ramus ir tvirtas. - Mano herbas. - Rodžeris išmetė 
ją ir sugavęs smarkiai pliaukštelėjo ant kitos rankos plaštakos, 
prispausdamas monetą ir nenuspėjamo likimo nuosprendį. 

Jis užsimerkė ir pagalvojo apie Brianą. Atleisk, tyliai atsiprašė 
jos ir pakėlė plaštaką. 

Į odą pūstelėjo švelnus iškvėpis, paskui, kai moneta buvo pa- 
imta, toj vietoj pajuto vėsą, bet nė nekrustelėjo ir neatsimerkė. 

Tik po kurio laiko sumojo stovintis vienui vienas. 


DEVINTA DALIS 


Passionnėment 


40 


Mergelės auka 


Vilmingtonas, Šiaurės Karolinos kolonija, 
1769 m. rugsėjo 1 d. 


KAD IR KUO SIRGO LIZĖ, taliga ją užpuolė trečiąkart. Jau 
lyg ir buvo atsigavusi po pirmos didžiulės karščiavimo bangos ir 
per dieną sustiprėjusi, tad atkakliai tvirtino įstengsianti keliauti. 
Bet, joms išjojus iš Čarlstono į šiaurę, po dienos ji vėl ėmė sti- 
priai karščiuoti. 

Briana supančiojo arklius ir greitosiomis įrengė stovyklavietę 
šalia upelio. Kiaurą naktį ji nešiojo gertuvėle vandenį, aukštyn 
žemyn keberiodamasi dumblinu krantu, vandeniu vilgė Lizei 
gerklę ir šlakstė degantį jos kūną. Jos negąsdino tamsus miškas 
ir jame tykantys žvėrys, bet mintis, kad mergaitė mirs tyruose, 
tolių toliausiai nuo pagalbos, taip ją šiurpino, jog ketino grįžti į 
Čarlstoną vos Lizė pajėgs atsisėsti ant žirgo. 

Rytą karštis vėl atlėgo. Nors Lizė buvo nusilpusi ir išblyšku- 
si, galėjo joti toliau. Iš pradžių Briana dvejojo, galop nusprendė 
verčiau skubintis į Vilmingtoną nei sukti atgal. Į priekį ją ginė ir 
mintis, kad ji turėtų rasti mamą - ir dėl Lizės, ir dėl savęs. 

Klasės nuotraukose nuolat stypsojusi užpakalinėje eilėje, 
Briana atsainiai žvelgė į savo ūgį, bet subrendusi suprato, kad jos 
ūgis ir tvirtas stotas turi ir pranašumų. Ir kuo ilgiau buvo šiame 
varganame, apgailėtiname krašte, tuo daugiau jų matė. 

Atsirėmusi į lovos rėmą, kita ranka ištraukė naktipuodį iš po 
suglebusios baltos Lizės sėdynės. Mergaitė buvo liesa, bet stebė- 
tinai sunki, nes jos sąmonė buvo aptemusi; ji dejavo ir neramiai 
trūkčiojo. Paskui ją ūmai ėmė purtyti drebulys. 

Dabar jis buvo kiek nuslopęs, bet Lizė vis dar buvo smarkiai 
sukandusi dantis, tad smailūs jos žandikauliai kyšojo it kokie 
statramsčiai. 

Kokį šimtąjį kartą Briana pasijuto nuogąstaujanti, ar čia tik 
ne maliarija. Visai gali būti, nes ta liga vis dažnai smogdavo 
nauja banga. Lizės kaklas buvo nusėtas daugybe mažų rausvų 
rumbelių. Tai uodų, jas kamavusių nuo tada, kai iš „Filipo Alon- 
so“ pamatė žemę, įkandimų žymės. Laivas priartėjo prie kranto 
toli pietuose, todėl sugaišo tris savaites iki Čarlstono vinguriuo- 
damas sekliuose pakrantės vandenyse, visus be paliovos ėdant 
kraujasiurbiams vabzdžiams. 

— Na štai. Jau gerėliau? 

Lizė silpnai linktelėjo ir mėgino nusišypsoti, bet vis tiek pa- 
nėšėjo į baltą pelytę, prarijusią nuodingą jauką. 

— Čia vanduo, mieloji. Gurkštelėk lašelį. 

Briana, ragindama ligonę, priglaudė puodelį Lizei prie lūpų. 
Ją apėmė keistas dėja vu jausmas, ir ji sumojo, kad balso tonu 
pamėgdžioja mamą. Tas suvokimas savaip ramino, tarsi mama 
būtų stovėjusi šalia ir kalbėjusi jos lūpomis. 

Bet jei būtų šnekėjusi mama, ji būtų įsiūliusi sučiulpti kaip 
gardų vaistą oranžinę aspirino piliulę. Vos saldžiarūgštė tabletė 
ištirptų ant liežuvio, regis, atlėgtų visi skausmai ir karštis. Briana 
niūriai dirstelėjo į balnakrepšius, riogsančius kampe. Juose aspi- 
rino nėra; Dženė buvo įdavusi ryšelį žolelių, kurias vadino vais- 
tažolėmis, bet ramunėlių ir pipirmėčių arbata tik vimdė Lizę. 

Žmonės, sergantys maliarija, gydomi chininu. Lizei jo ir rei- 
kia. Bet Briana nė nenutuokė, ar čia tas vaistas vadinamas chi- 
ninu ir kaip jis skiriamas gerti vietos gydytojų. Maliarija - sena 
liga, o chininas išgaunamas iš augalų. Bet kad ir koks to vaisto 
pavadinimas, gydytojai tikrai jo turės. 

Tik viltis, kad sulauks medicininės pagalbos, padėjo jai iš- 
tverti antrą ligos protrūkį. Bijodama, kad jos gali vėl įstrigti ke- 
lyje, Briana pasisodino Lizę priešais ir apglėbė, o jos arklį vedėsi 
iš paskos. Lizė tai degė karščiu, tai tirtėjo nuo šalčio, ir visiškai 
išsekusios keliauninkės šiaip taip nusigavo į Vilmingtoną. 

Ir štai jos vidury Vilmingtono, tik nė kiek nepriartėjusios 
prie tikros pagalbos. Stipriai suspaudusi lūpas, Bri žvilgtelėjo į 
stalelį prie lovos. Ten gulėjo suglamžyta kruvina skiautė. 

Viešbučio šeimininkė, vos užmetusi akį į Lizę, pasiuntė vais- 
tininko. Nors mama ir pasakojo, kad šiame krašte medicina 
menkai pažengusi ir gydytojai primityvūs, pamačius tą žmogų 
jai staiga atlėgo širdis. 

Vaistininkas buvo padoriai apsirengęs, malonaus veido jau- 
nuolis, gana švariomis rankomis. Nesvarbu, kiek jis išmanė apie 
mediciną, bet apie karščiavimą žinojo turbūt tiek pat, kiek ir ji. 
Svarbiausia, ji nebe viena slaugys Lizę. 

Kai vaistininkas atklojo lininę paklodę ketindamas apžiūrėti 
ligonę, Briana iš kuklumo išėjo į koridorių. Netrukus, išgirdusi 
tylų kančios šūksnį, ji atlapojo duris ir išvydo jaunuolį, rankoje 
laikantį lancetą. Lizės veidas buvo baltas kaip kreida, o iš pjūvio 
jos alkūnės linkyje sruvo kraujas. 

— Bet reikia, kad iš organizmo ištekėtų skysčiai, panele! - 
teisinosi vaistininkas, mėgindamas apsisaugoti ir apsaugoti li- 
gonę. - Argi nesuprantat? Turiu nuleisti kraujo! Kitaip karšta 
tulžis užnuodys kitus organus, užlies visą kūną ir tikrai bus ne 
į sveikatą! 

- Jei neišeisit, tiesą sakant, jums pačiam bus ne į sveikatą, - 
pro sukąstus dantis iškošė Briana. - Tučtuojau nešdinkitės lauk! 

Vaistininkui rūpėjo gelbėti kailį, todėl jo gydymo aistra iš- 
blėso. Jaunuolis čiupo lagaminėlį ir kuo oriau išėjo, bet laiptų 
apačioje stabtelėjo ir pažėrė jai baisių grasinimų. 

Ji kelis kartus nulipo laiptais prisipilti į dubenį vandens iš 
varinio virtuvės katilo, o ausyse teskambėjo grasinimai. Vaisti- 
ninkas, šūkaudamas apie skysčius ir blogą kraują, parodė visišką 
neišmanymą, bet keletas jo žodžių paveikė itin nemaloniai. 

„Jei nepaisysit protingų patarimų, panele, pasmerksit savo 
tarnaitę myriop! — rėkė jis piktai atsisukęs į laiptų tamsą. - Jūs 
neišmanot, kaip ją slaugyti!“ 

Ji tikrai nenumanė. Kaip nenumanė ir kuo serga Lizė. Vais- 
tininkas tą ligą pavadino drugiu, o šeimininkė pasvarstė, kad 


140 DIANA GABALDON 


vargšelė gal „taikosi prie naujų sąlygų“. Ką tik atvykę imigrantai 
dažnai sirgdavo, puolami daugybės nežinomų mikrobų. Šeimi- 
ninkė neapdairiai prasitarė, kad neretai tas mėginimas prisitai- 
kyti ir pribaigia atvykėlius. 

Dubuo pasviro, ir Brianai ant riešų šliūkštelėjo karšto van- 
dens. Ji turi tik vandens. Vienas Dievas težino, ar šulinys anoje 
užeigos namų pusėje švarus, neužterštas. Verčiau atvėsintas vi- 
rintas vanduo iš varinio katilo, net jeigu teks sugaišti daugiau 
laiko. Iš ąsočio Briana užlašino šalto vandens ant sausų, su- 
kepusių Lizės lūpų, tada paguldė merginą lovoje. Nuplovė jai 
veidą, kaklą, atvertė antklodę ir vėl sušlapino naktinius marški- 
nius, pro kuriuos stirksojo maži speneliai tarsi tamsios rausvos 
smailumos. 

Lizė išspaudė menką šypsenėlę, jos vokai merkėsi. Tyliai at- 
sidususi, nugrimzdo į patalus ir užmigo, jos sąnariai suglebo lyg 
skudurinės lėlės. 

Brianai dingojosi, kad ir iš jos pačios ištrauktas visas kam- 
šalas. Prie lango nusitempusi vienintelę kėdę, susmuko ant jos 
ir atsilošė į palangę, bergždžiai stengdamasi įkvėpti gaivaus oro. 
Nuo pat Čarlstono troškus oras jas slėgė kaip stora antklodė, to- 
dėl nieko stebėtino, kad vargšė Lizė palūžo sugniuždyta jo svorio. 

Ji neramiai pasikasė įkandimą ant šlaunies; vabzdžiai ją 
puolė ne taip įkyriai kaip Lizę, bet keli vis tiek cvaktelėjo. Ma- 
liarija jai nepavojinga, nuo jos skiepyta, kaip ir nuo vidurių 
šiltinės, choleros ir kitų ligų, kokias įstengė prisiminti. Bet nuo 
dengė karštinės ir daugybės kitų ligų, tykančių tvankumoje it 
piktosios dvasios, skiepų nebuvo. Kiek užkrato nešioja gelian- 
tys vabzdžiai? 

Briana užsimerkė ir atsirėmė galva į medinį rėmą, marški- 
niais šluostydamasi per krūtinkaulį srūvantį prakaitą. Ji užuodė 
nemalonų savo kūno kvapą. Kiek dienų jau dėvi šiuos drabužius? 
Mat jį galai. Jau dvi dienas ir dvi naktis nebuvo sudėjusi bluos- 
to, ją lenkė toks nuovargis, kad neturėjo jėgų nusirengti, ką jau 
kalbėti apie prausimąsi. 

Lizei karštis lyg ir apmalšo, bet ar ilgam? Jeigu temperatūra 
vis kils, tikrai nugalabys jos mažąją tarnaitę. Ji jau neteko svo- 
rio, priaugto per kelionę, o šviesi oda saulėje ėmė įgauti gelsvą 
atspalvį. 

Vilmingtone pagalbos neras. Briana atsisėdo tiesiai, pasirąžė 
ir pajuto, kaip nugarkaulis pokštelėdamas išsitiesė. Kad ir kaip 
buvo pavargusi, turi rasti mamą, ir kuo greičiau. 

Parduos arklius ir ras laivą, kuris nuplukdys jas upe aukštyn. 
Net jeigu Lizė vėl imtų karščiuoti, laive galės ja rūpintis ne blo- 
giau kaip šiame tvankiame, dvokiančiame kambarėlyje, bet jos 
vis tiek artės prie tikslo. 

Ji atsistojo, suėmusi šlapius nuo prakaito plaukus, vandeniu 
pasišlakstė veidą. Atsirišusi sumurkšlintus bridžius, juos nusi- 
movė, svajingai panirusi į padrikai kurpiamus planus. 

Laivas upėje. Ten tikrai bus vėsiau. Daugiau nesikratys ant 
arklio; po keturių dienų, praleistų balne, jai maudė šlaunų rau- 
menis. Jos plauks į Kros Kriką ir ras Džokastą Makenzi. 

— Teta, - sumurmėjo Briana ir kiek susvyravo, kai pasisiekė 
žibalinės lempos. - Protetė Džokasta. 

Ji vaizdavosi malonią žilaplaukę senyvą damą, pasitiksiančią 
ją taip pat džiugiai, kaip buvo priimta Lalibroche. Šeima. Bus 
gera vėl turėti šeimą. Į jos mintis atklydo Rodžeris, o jis ten pasi- 
rodydavo dažnai. Briana ryžtingai jį nuvijo; turės ganėtinai laiko 
pamąstyti apie jį pasiekusi tikslą. 

Virš liepsnos kabojo debesėlis uodų, o šalimais ant sienos 
tamsavo drugių ir auksaakių, radusių atokvėpį po klajonių, strėlių 
pavidalai. Briana, sugnybusi dagtį, užgesino liepsną, vos šiltesnę 
už kambario orą, ir tamsoje per galvą nusitraukė marškinius. 

Džokasta tikrai pasakys, kur yra Džeimis Freizeris ir jos 
mama, ir padės nusikasti iki jų. Pirmą kartą, kai pranėrė akme- 
nis, pagalvojo apie Džeimį Freizerį be smalsumo ar nerimo. 
Svarbiausia - rasti mamą. O ši, be abejonės, žinos, ką daryti su 
Lize; jos mama viskuo pasirūpins. 

Ji pasitiesė antklodę ant grindų ir atsigulė nuoga. Akimoju 
užmigo, sapnuodama kalnus ir švarų baltą sniegą. 

Kitą vakarą reikalai pasitaisė. Lizė nebekarščiavo, tik buvo 
išsekusi ir silpna, bet sąmoninga. Ir oras kiek atvėso. Pamiego- 
jusi Briana atgavo jėgas. Išsitrinko plaukus ir kempine apsiplovė 
dubenyje, tada sumokėjo šeimininkei, kad ši prižiūrėtų Lizę, ir, 
šmurkštelėjusi į bridžius ir užsimetusi švarką, išėjo pasidairyti 
po miestą. 

Sugaišo kone visą dieną, kęsdama daugybę ją varstančių iš- 
pūstų akių ir pražiotų burnų, vyrams suvokus, kad ji - moteris, 
kol pardavė arklius, kaip vylėsi, už padorią kainą. Sužinojo, kad 
toks žmogus Vajerstas kanoja plukdo keleivius tarp Vilmingto- 
no ir Kros Kriko. Iki sutemų jo nerado, bet slankioti po dokus 
naktį nenorėjo, nors ir mūvėjo bridžiais. Tam turės užtektinai 
laiko rytą. 

Kai artėjant saulės laidai grįžo į užeigos namus, Lizė, dar la- 
biau sustiprėjusi, sėdėjo apačioje lepinama šeimininkės, ši maiti- 
no ją kukurūzų pudingo ir vištienos frikasė kąsneliais. 

— Tau geriau! - sušuko Briana. 

Lizė linktelėjo linksmai šypsodamasi ir nurijo kąsnį. 

— Taip, - tarė. - Jau atkutau, o ponia Smuts buvo tokia malo- 
ni, kad leido man išskalbti visus mūsų drabužius. Ak, kaip gera 
vėl būti švariai! - karštai pasakė, blyškia ranka liesdama ką tik 
išlaidytą skarelę. 

— Nereikėjo skalbti ir lyginti, - subarė ją Briana, slystelėjusi 
ant suolo šalia tarnaitės. - Išvargsi ir vėl atkrisi. 

Lizė pažvelgė išilgai savo plonos nosies, jos lūpų kampučiuo- 
se pasirodė griežtas vypsnys. 

— Kažin ar norėtumėt susitikti su tėčiu vilkėdama apskretu- 
siais drabužiais. Tačiau net ir purvinas drabužis būtų geriau nei 
tas, kurį jūs užsitempusi, - mažosios tarnaitės akys priekaištingai 
nužvelgė Brianos bridžius; ji nepritarė šeimininkės pomėgiui ne- 
šioti vyriškus drabužius. 

— Susitikti su tėčiu? Lize, ar ką nors girdėjai? - jai žybtelėjo 
viltis, ūmus šviesus gūsis, lyg būtų plykstelėjęs dujų degiklis. 

Lizė atrodė patenkinta savim. 

— Girdėjau. Jei nebūčiau skalbusi, kažin ar būčiau ką nors su- 
žinojusi. Mano tėtis visada sakydavo: jei nesėdėsi sudėjusi rankų, 
tau bus atlyginta. 

— Tai jau tikrai, - sausai pasakė Briana. - Kaip ir ką išsi- 
aiškinai? 

— Padžiovusi jūsų apatinį sijoną, tą gražų, nėriniuotu kraštu... 

Briana paėmė ąsotėlį pieno ir grėsmingai kilstelėjo tarnaitei 
virš galvos. Lizė suspigo ir kikendama nėrė šalin. 

— Gerai. Jau pasakoju! Pasakoju! 

Ji jau buvo įpusėjus žlugtą, kai surūkyti pypkės į kiemą išslin- 
ko nuolatinis smuklės lankytojas, juk diena buvo graži. Jis pagyrė 
Lizę, kad taip puikiai skalbia, ir užmezgė malonų pokalbį. Paaiš- 
kėjo, kad tas džentelmenas - Andrius Makneilas ne tik girdėjęs 
apie Džeimsą Freizerį, bet ir gerai jį pažįsta. 

— Tikrai? Ir ką jis sakė? Ar tas Makneilas dar čia? 

Lizė ištiesė ranką ir mostelėjo tildydama šeimininkę. 

— Pasakoju kaip įmanydama greičiau. Ne, jis jau išėjo. Mėgi- 
nau jį sulaikyti, bet jis pašto ir keleivių laivu plaukė į Niu Berną, 
todėl negalėjo pasilikti. | 

Ji buvo susijaudinusi beveik kaip Briana, jos skruostai vis dar 
buvo blyškūs ir pageltę, bet nosies galiukas nuraudęs. 

- Ponas Makneilas pažįsta jūsų tėtį ir protetę Kameron. Pa- 
sak jo, ji labai turtinga kilni dama, gyvenanti didžiuliame name, 
turinti daugybę vergų ir... 

— Šitai nesvarbu. O ką jis pasakė apie mano tėvą? Ar užsimi- 
nė apie mamą? 

— Apie Klerę, - džiūgaudama atsakė Lizė. - Juk toks jūsų 
mamos vardas? Aš pasiteiravau, o jis atsakė, kad ponios Freizer 
vardas Klerė. Ir dar pridūrė, kad ji - puiki daktarė. Argi nemi- 
nėjot, kad jūsų mama - gera gydytoja? Jis pasakojo regėjęs, kaip 
ji ryžosi operuoti sergantį žmogų. Paguldė jį ant stalo vidury per 
vakarienę, nurėžė jam pautus, o paskui čia pat vėl juos prisiuvo 
visų svečių akivaizdoje! 

— Taip, jis kalbėjo apie mano mamą, - Brianos akių kampu- 
čiuose sublizgo juoko ašaros. - Kaip jie gyvena? Gal jis neseniai 
juos matė? 

— Ak, čia geriausia smagiausia pasakojime! - Lizė net pasi- 
lenkė išplėtusi akis, tokia svarbi jai atrodė žinia. - Jis Kros Krike, 
jūsų tėtis, ponas Freizeris! Teisiamas jo pažįstamas, kaltinamas 
užpuolimu, o jūsų tėtis atvyko liudyti jo naudai, - ji nosinaite 
patapšnojo smilkinį, per kurį riedėjo mažyčiai prakaito lašeliai. - 
Ponas Makneilas sakė, kad teismas nukeltas savaitei, iki dar kito 
pirmadienio, nes susirgo teisėjas, o kitas pakeliui iš Identono, 
todėl teismas vyks tik jam pasirodžius. 

Briana nusibraukė atgal plaukų garbaną ir atsiduso, vos galė- 
dama patikėti tokia sėkme. 

— Savaitei, iki dar kito pirmadienio... Šiandien šeštadienis. 
Dieve, įdomu, kiek truksim, kol nusigausim iki ten upe aukštyn? 

Lizė greitosiomis persižegnojo, norėdama atpirkti šeiminin- 
kės nuodėmę, be reikalo minint Dievo vardą, bet taip pat buvo 
susijaudinusi. 

— Nežinau, bet ponia Smuts minėjo, kad jos sūnus kartą jau 
šitaip keliavo. Galime jo pasiteirauti. 

Briana staiga apsisuko ant suolo ir pasidairė po kambarį. Jau 
buvo sutemę, todėl į užeigą plūstelėjo grįžtantys iš darbo vyrai 
ir jaunuoliai išlenkti taurelės ar pavakarieniauti prieš guldamiesi 
į lovą, ir dabar ankštoje patalpoje šonais trynėsi penkiolika ar 
dvidešimt žmonių. 

— Kuris jų jaunasis Smutsas? - paklausė Briana, tiesdama ka- 
klą, kad matytų per susigrūdusius lankytojus. 

- Štai tas vaikinas mielomis rudomis akimis. Atvesiu jį pas 
jus, gerai? - padrąsinta jaudulio, Lizė nusliuogė nuo suolo ir pra- 
sibrovė per spūstį. 

Briana vis dar laikė ąsotėlį su pienu, taip ir neįsipylusi jo į 
puodelį. Iš susijaudinimo jai gniaužė gerklę, tad nebūtų nurijusi 
nė gurkšnelio. Liko kiek daugiau nei savaitė! 


= 

Rodžeriui pasirodė, kad Vilmingtonas - nedidelis miestas. 
O kurias vietas aplankė ji? Ar apskritai čia buvo? Greičiausiai 
taip, pamanė. Paklausinėjęs Niu Berno smuklėse, išsibarsčiusio- 
se palei dokus, jis kai ką sužinojo: „Filipas Alonsas“ laimingai 
pasiekė Čarlstoną, o vos po dešimties dienų į Identono doką 
įplaukė „Šlovingoji“. 

Jei Briana iš tiesų patraukė į Vilmingtoną, jos kelionė galėjo 
trukti nuo dviejų dienų iki dviejų savaičių. 

— Ji čia, - sumurmėjo jis. - Perkūnėli, žinau, kad čia! 

Nesvarbu, ar šis įsitikinimas atsirado iš dedukcijos, nuojautos, 
vilties ar užsispyrimo, jis įsikibo į jį lyg skęstantis jūreivis rąsto. 

Iš Identono į Vilmingtoną Rodžeris nusigavo gana nesunkiai. 
Pristatytas iškrauti krovinius iš „Šlovingosios“ .triumo nunešė 
dėžę su arbatžolėmis į sandėlį, padėjo ją, nuėjo prie durų ir ėmė 
vėl rištis ant galvos prakaitu permirkusią skarelę. Vos pro jį pra- 
slinko kitas žmogus, žengė į doką ir, užuot sukęs kairėn, patrau- 
kė į dešinę. Netrukus jau žingsniavo siaura grįsta gatvele iš dokų 
į miestą. Kitą rytą susirado kroviko vietą nedideliame krovinių 
laive, gabenančiame karinio jūrų laivyno atsargas iš Identono į 
pagrindinį sandėlį Vilmingtone, iš ten prekės bus perkrautos į 
didesnį laivą ir išplukdytos į Angliją. 

Vilmingtone jis vėl paspruko iš laivo, ir net nejausdamas jo- 
kios sąžinės graužaties. Jis negalėjo gaišti laiko, jam reikėjo rasti 
Brianą. 

Neabejojo, ji čia. Freizerio gūbrys stūksojo kalnuose, tad jai 
reikės vedlio, o tokį greičiausiai ras Vilmingtono uoste. O jeigu 
Briana atkeliavo čia, kas nors bus ją pastebėjęs; dėl šito lažintųsi 

Skubiai pasižvalgęs pagrindinėje gatvėje ir uoste, suskaičiavo 
dvidešimt tris smukles. Po paraliais, šitie žmonės - tikri girtuo- 
kliai! Galbūt ji išsinuomojo kambarį privačiame name, bet jis 
pradės nuo smuklių. 

Iki vakaro jų patikrino dešimt. Paieškas apsunkino, kad Ro: 
džeris vengė susidurti su buvusiais laivo bendrais. Atsidūrus ten, 
kur alkoholis liejosi kaip iš gausybės rago, bet tuštokomis kiše- 

nėmis, jį ėmė kamuoti baisus troškulys. Be to, kiaurą dieną buvo 
neturėjęs burnoj nė kąsnio, todėl jo padėtis atrodė dar labiau 
nepavydėtina. 

Tačiau fizinio nepatogumo beveik nejuto. Penktoje smuklė- 
je užšnekintas žmogus sakė ją matęs. Anot jo, tą „aukštą vyriškį 
rusvais plaukais. O moteris septintoje smuklėje pliaukštelėjo 
liežuviu ir priblokšta patikino regėjusi milžinišką merginą, 
mūvinčią bridžiais. „Tik pamanykit, lyg niekur nieko žingsnia- 
vo sau gatve per ranką persimetusi švarką ir visiems vizgino 
sėdynę!“ 

O kad toji sėdynė pavizgintų man prieš akis, niūrokai pa- 
manė Rodžeris. Jis tai jau žinotų, ką su ja daryti. Paprašęs iš 
geraširdės smuklės šeimininkės puodelio vandens, išėjo vėl ku- 
pinas ryžto. 

Kol visai sutemo, jis apsilankė dar penkiose smuklėse. Dabar 
alinės buvo pilnos, ir jis išsiaiškino, kad apie aukštą rusvaplaukę, 
savaitę. Kai kurios pastabos taip jį papiktino, kad skruostuose 
ėmė tvinkčioti kraujas ir tik baimindamasis, kad gali būti suim- 
tas, nepuolė švaistytis kumščiais. 

Iš penkioliktos smuklės jis išlėkė bjauriai susiniovęs su dviem 
girtuokliais ir įniršęs. Dieve, ar ta moteris turi bent kiek proto? 
Argi nesupranta, kokių kėslų gali turėti vyrai? 

Stabtelėjęs gatvėje, rankove nusišluostė prakaituotą veidą. 
Sunkiai įkvėpė svarstydamas, ko imtis toliau. Turi jos ieškoti, bet 
jeigu greitai ko nors neįsimes į skrandį, kris paslikas ant kelio. 

Rodžeris nusprendė užeiti į „Mėlynąjį Bulių. Anksčiau 
traukdamas pro tą smuklę, kyštelėjo nosį į užeigos pašiūrę, toje 
kūpsojo nemaža krūva švarių šiaudų. Vakarienė kainuos vieną 
du skatikus, o šeimininkas gal padarys jam krikščionišką paslau- 
gą ir leis pernakvoti arklidėje. 

Kai jis pasigręžė, jo akis užkliuvo už iškabos ant namo kita- 
pus gatvės. 

VILMINGTONO LAIKRAŠTIS, DŽN. DŽILETAS, SAV. 
Vienas iš kelių Šiaurės Karolinos kolonijos laikraščių. Jei kas būtų 

paklausęs Rodžerio, jis būtų atsakęs, kad ir to vieno laikraščio čia 
per daug. Jam užnižo rankos čiupti akmenį ir sviesti į Džonatano 
Džileto langą. Bet tik nusitraukė nuo galvos permirkusią juostą, 
šiaip taip apsitvarkė, kad atrodytų padoriai, ir patraukė prie upės 
į „Mėlynąjį Bulių“. 

Tenai ir rado ją. 

Ji sėdėjo prie židinio, į uodegą surišti plaukai žibėjo ugnies 
šviesoje. Rimtai šnekėjosi su jaunuoliu, kuris jai šypsojosi. Ro- 
džeris nesitvėrė, kaip norėjo nušluoti nuo veido tą šypseną. Ta- 
čiau jis garsiai užtrenkė duris ir nužingsniavo prie jos. Ji nu- 
stebusi grįžtelėjo ir abejingai įsistebeilijo į barzdotą prašalaitį. 
Jos akys, jį atpažinusios, blykstelėjo ir džiugiai sužibo, o veide 
išsiskleidė plati šypsena. 

— Ak, - tarė ji, — čia tu. 

Paskui jos žvilgsnis pasikeitė, kai ją nuvėrė suvokimas, plyks- 
telėjęs lyg būtų užsiliepsnojęs krūmas. Ji taip garsiai suriko, kad į 
ją atsigręžė visos lankytojų, sėdinčių smuklėje, galvos. 

- Po šimts! - jis metėsi per stalą ir sugriebė jai už rankos. — 
Velniai griebtų, ir ką čia išdarinėji? 

Ji buvo mirtinai išblyškusi, akys apvalios ir tamsios nuo su- 
krėtimo. Ji trūktelėjo ranką, mėgindama išsilaisvinti. 

— Paleisk! 

— Tai jau ne! Eime, ir tučtuojau! 

Šonu apeidamas stalą, jis griebė ir už kitos rankos, timptelėjo 
Brianą aukštyn, apsuko ir stumtelėjo prie durų. 

— Makenzi! 

Kad jį kur galai griebtų, čia buvo jūreivis iš prekybinio laivo. 

Rodžeris piktai pašnairavo į žmogų, kad tik tas nesikištų. Lai- 
mė, vyras buvo ir žemesnis, ir vyresnis už Rodžerį; jūreivis dve- 
jojo, bet paskui, padrąsintas bičiulių, kovingai kilstelėjo smakrą. 

— Ko kabinėjiesi prie merginos, Makenzi? Atšok nuo jos! 

Susidomėję kivirču, lankytojai subruzdo pamiršę gėrimus. Jie 
turi tučtuojau išsinešdinti, kitaip nebeištrūks. 

- Pasakyk jiems, kad viskas gerai, kad pažįsti mane! - su- 
šnabždėjo Brianai į ausį. 

- Nurimkit, - apstulbusios Brianos balsas buvo kimus, bet ge- 
rai girdimas per stiprėjantį klegesį. - Viskas gerai. Aš... jį pažįstu. 

Jūreivis, vis dar abejodamas, kiek ataušo. Užtat pašoko liesa 
mergaitė, sėdinti prie židinio; atrodė išsigandusi, bet kumštyje 
narsiai gniaužė molinį elio butelį, aiškiai ketindama, jeigu tik 
prireiks, juo smogti Rodžeriui. Spigus jos balsas perrėkė įtarių 
balsų gausmą: 

— Panele Bri! Juk neisit su tuo apskretusiu šunsnukiu? 

Briana, smaugiama isterijos, išspaudė garsą, panašų į juoką. 
Pasisiekusi stipriai suleido nagus jam į plaštaką. Krūptelėjęs iš 
skausmo, jis atleido gniaužtus, ir ji ištraukė ranką. 

- Viskas gerai, - jau tvirčiau pakartojo visiems aplinki- 
niams. - Jį pažįstu, - ir mostelėjo mergaitei, varydama ją šalin. - 
Lize, eik į lovą. Aš... aš ateisiu vėliau. 

Briana apsisuko ant kulno ir greitai nužingsniavo prie durų. 
Rodžeris grėsmingai nužvelgė alinę, atimdamas norą tiems, ku- 
rie ketino kištis, ir nužirgliojo įkandin jos. 

Ji lūkuriavo lauke prie durų. Pirštais smarkiai suspaudė jam 
ranką, ir jam būtų buvę malonu, jeigu būtų įsikirtusi iš džiaugs- 
mo, kad išvydo jį. Bet jis dėl to abejojo. 

— Ką čia veiki? - paklausė Briana. 

Jis atplėšė jos pirštus ir ją sugriebė. 

— Tik ne čia. 

Paėmęs jai už parankės, nutempė tolėliau nuo kelio, į didžiu- 
lio kaštono paūksmę. Dangus vis dar žioravo driekiantis saulė- 
lydžio draiskanoms, bet nusvirusios medžio šakos. beveik siekė 
žemę, ir po jomis buvo gana tamsu, todėl jie galėjo pasislėpti nuo 
smalsuolių, jei kas būtų išdrįsęs sekti paskui juos. 

Vos jie nėrė į šešėlius, ji puolė Rodžerį. 

— Ką čia veiki, dėl Dievo meilės? 

- Ieškau tavęs, kvailute! Po galais, o ką čia darai tu? Ir, po 
šimts kelmų, dar šitaip apsirengusi! - jis vos dirstelėjo į jos bri- 
džius ir marškinius, ir to buvo gana. 

Jo gyvenime tokie drabužiai atrodytų dukslūs, apsmukę, at- 
grasūs ir belyčiai, bet kelis mėnesius regėjus moteris, seginčias 

ilgais sijonais, apsigobusias skaromis, jos tarpkojis, ilgos šlaunys 
ir blauzdų linkis taip rėžė akį ir taip piktino, kad norėjo ją sučiu- 
pęs susupti į paklodę. 

— Patrakusi moteris! Galėtum eiti gatve ir visai nuoga! 

— Nebūk kvailys! Ko tau čia reikia? 

— Jau sakiau - tavęs. 

Jis suėmė jai už pečių ir aistringai pabučiavo. Baimė, pyktis ir 
palengvėjimas, radus ją, akimoju ištirpo. Staiga užliejus geismui, 
jis sumojo net virpąs iš aistros. Ir Briana spaudėsi prie Rodžerio, 
tirtėdama jo glėbyje. 

— Nurimk, - sukuždėjo jis ir panardino burną į jos plaukus. - 
Viskas gerai, aš čia. Pasirūpinsiu tavim. 

Ji išsitiesė, išsivaduodama iš jo rankų. 

- Viskas gerai?! - sušuko. - Kaip gali taip sakyti? Dievulėli, 
tu čia! 

Jos balse buvo girdėti siaubas. Jis stvėrė jai už rankos. 

— O kur dar, po galais, turėčiau būti, kai puolei į sumautą 
nežinią rizikuodama gyvybe? Ir kodėl taip pasielgei? 

- Ieškau tėvų. Ką dar galėčiau čia veikti? 

- Žinau! Turėjau galvoj kita: kodėl, velniai griebtų, nepasakei 
man, ką ketini iškrėsti? 

Ji ištraukė ranką iš jo gniaužtų ir niuktelėdama į krūtinę taip 
smarkiai stumtelėjo, kad jis net susvyravo. 

- Todėl, kad būtum man neleidęs iškeliauti! Mėginęs mane 
sulaikyti ir... 

— Tu visiškai teisi: tikrai būčiau neleidęs! Būčiau užrakinęs 
tave kambaryje arba surišęs kojas ir rankas! Kuo toliau nuo be- 
protiškų užmačių... 

— Užsičiaupk! 

— Pašėlusi moteris! Tikėjaisi, kad leisiu tau nugarmėti į nie- 
kur ir kiurksosiu namie dykinėdamas, kai turgavietėje puikuosis 
tavo gimda, pamauta ant ieties? Koks esu, tavo manymu, vyras? 

Jis greičiau pajuto nei pamatė ją krustelint ir čiupo už riešo, 
jai nespėjus vėl jam vožti. 

- Aš tam nenusiteikęs, mergyt! Dar kartą smogsi, ir imsiu 
smurtauti! 

Ji sugniaužė į kumštį kitą ranką ir greitai tvojo jam į pilvą it 
kertanti gyvatė. 

Jis norėjo žiebti atgal, bet sugriebė ją, kumštį apsivyniojęs jos 
plaukų sruoga, ir kuo karščiausiai ją pabučiavo. 

Briana muistėsi ir priešinosi dusliai ūkaudama, bet jis nesi- 
liovė jos bučiavęs. Paskui ir ji ėmė jį bučiuoti, ir abu susmuko ant 
kelių. Kai pasiguldęs ją ant žemės medžio prieglobstyje prispau- 
dė, Briana apsivijo jam kaklą, įsikibo į jį ir dusdama, gokčioda- 
ma pravirko glėbyje. Jos skruostais sruvo ašarų upeliai. 

— Kodėl? - kūkčiojo ji. - Kodėl atsekei paskui mane? Argi 
nesuvoki? Ką dabar darysim? 

— Darysim? Ką? - jis nesuprato, ar ji verkia iš pykčio, ar iš 
baimės. Tikriausiai jausmai sumišo. 

Ji spoksojo į jį pro susivėlusių plaukų sruogas. 

— Kalbu apie grįžimą atgal! Juk visada keliauji pas žmogų, ku- 
ris tau rūpi. Anoje pusėje tu vienintelis, kurį myliu - bent buvai 
ten! Kaip grįšiu atgalios, jeigu tu čia? Ir kaip tu grįši, jeigu aš čia? 

Jis staiga sustingo, pamiršęs baimę ir pyktį, ir rankomis su- 
spaudė jai riešus, kad liautųsi jį talžiusi. 

— Ak, štai kas. Todėl ir nepasakei man? Nes myli mane? Jėzau 
Kristau! 

Jis atgniaužė jos riešus ir atsigulė ant jos. Abiem rankom su- 
ėmė jos veidą ir pamėgino dar sykį ją pabučiuoti. Umai ji krus- 
telėjo klubus, pakėlė kojas ir apžergė jį suspausdama. 

Ją paleidės, jis neatsiplėšė nuo jos, tik pasirideno ir kartu su 
ja atsivertė ant nugaros. Sugriebęs už plaukų, šnopuodamas pri- 
sitraukė jos veidą. 

— Liaukis, - tarė, - ar čia kokios imtynės? 

— Paleisk, - ji papurtė galvą, stengdamasi ištrūkti. - Nepa- 
kenčiu, kai man tąsoma už plaukų. 

Jis pakluso, jo ranka nuslydo jos kaklu. Pirštai suėmė liau- 
ną sprandą, o nykštys prisispaudė prie gerklėje tvinkčiojančio 
pulso, kalančio tarsi mechaninis kūjis. Jo gysla taip pat daužėsi. 

— Ką pasakysi, jei tave pasmaugsiu? 

— Man nepatiktų. 

— Ir man. Tai gal ir tu patrauk ranką man nuo kaklo? 

Pamažu jos kūnas atšlijo. Jam vis dar stigo oro, bet nebeduso. 
Jis nenorėjo atgniaužti jos kaklo. Nesibaimino, kad išsilaisvinusi 
ji galbūt vėl jam voš, tebetroško ją jausti. Kaip seniai tai buvo. 

Briana ištiesė ranką ir čiupo jam už riešo, bet jo rankos ne- 
nustūmė. Rodžeris pajuto, kaip ji nurijo seilę. 

— Gerai, - sukuždėjo jis. - Pakartok. Noriu dar kartą išgirsti. 

— Aš... myliu... tave, - iškošė ji pro dantis. - Supratai? 

— Taip, supratau, - jis labai švelniai rankomis suėmė jos veidą 
ir prisitraukė. Ji pasidavė ir virpančiomis rankomis atvėrė jam 
kelią. 

— Tu tikra? - paklausė jis. 

— Taip. Ką mes dabar darysim? - pravirko ji. 

Mes. Ji ištarė mes. Ir pasakė, kad tikra. 

Rodžeris, aptalžytas, purvinas ir graužiamas alkio, gulėjo 
dulkėse su tirtančia ir verkiančia prie krūtinės moterimi, kuri 
retkarčiais nesmarkiai smogdavo jam kumščiu. Buvo kaip nie- 
kad laimingas. 


= 

- Ša! - sušnabždėjo jis, sūpuodamas ją. - Nurimk, yra būdas. 
Mes grįšim, ir aš žinau kaip. Nesijaudink, pasirūpinsiu tavim. 

Galų gale Briana pavargo ir ramiai atsigulė ant sulenktos 
jo rankos, šniurkščiodama ir žagsėdama. Jo marškinių priekyje 
tamsavo didžiulė šlapia dėmė. Svirpliai, kilus triukšmui nuščiu- 
vę, vėl atsargiai sučirpė medyje. 

Ji išsivadavo iš jo glėbio ir atsisėdo, grabaliodama tamsoje. 

— Man reikia išsipūsti nosį, - burbtelėjo. - Gal turi nosinę? 

Jis padavė jai šlapią skiautę, kuria buvo susirišęs plaukus. 
Briana nusišnypštė, ir jis nusišypsojo tamsoje. 

— Iš tavęs sklinda garsai, lyg iš skutimosi kremo tūbelės. 

— Kada pastarąjį kartą tokią regėjai? - ji vėl atsigulė ant jo, 
galvą įsprausdama į peties linkį, ir pačiupinėjo jam žandikaulį. 

Jis skutosi prieš dvi dienas, vėliau neturėjo nei laiko, nei 
progos. 

Jos plaukai dvelkė ne kvepalais, o žole. Turbūt toks jos pačios 
kvapas. 

Briana atsidūsėjo ir tvirčiau jį apglėbė. 

- Atsiprašau, - pasakė. - Nenorėjau, kad keliautum paskui 
mane. Bet... Rodžeri, nepaprastai džiaugiuosi, kad esi čia! 

Jis pabučiavo jai į smilkinį; nuo prakaito ir ašarų jos oda 
buvo drėgna ir sūri. 

- Ir aš, - tarė jis, ir visi pastarųjų dviejų mėnesių išbandymai 
ir pavojai trumpam tapo menki ir nereikšmingi. Išskyrus vie- 
ną. - Ar ilgai rezgei tą planą? - paklausė. 

Rodžeriui toptelėjo, kad ir pats galėtų pasakyti, kada viskas 
prasidėjo. Nes kaip tik tada ėmė keistis jos laiškai. 

— Na... apie pusmetį, - patvirtino Briana jo spėjimą. - Planas 
galvoj gimė, kai per Velykų atostogas nukeliavau į Jamaiką. 

- Tikrai? 

Ne į Škotiją, o į Jamaiką. Ji kvietė kartu keliauti ir Rodžerį, 
bet jis atsisakė kvailai įsižeidęs, kad ji neketina atvažiuoti pas jį. 

Briana giliai įkvėpė ir iškvėpė, marškinių apykakle šluosty- 
damasi odą. 

— Nuolat sapnuodavau. Tėvą. Tėvus. Ir vieną, ir kitą. 

Sapnai būdavo padriki; juose sušmėžuodavo Frenko Randa- 
lo veidas, o kartais sapnuodavo ilgesnį siužetą, tada regėdavo ir 
mamą. Ir retsykiais aukštą rusvaplaukį. Ji suprato: tikrąjį savo 
tėvą, kurio niekada nebuvo mačiusi. 

- Man įstrigo vienas sapnas... 

Ji sapnavo naktį atogrąžose, plytinčius aukštų žalių augalų, 
gal cukranendrių, laukus, tolumoje degančius laužus. 

— Trata būgnai, žinau, kad cukranendrėse slepiasi ir tyko kaž- 
koks siaubūnas. O mama geria arbatą su krokodilu. 

Rodžeris suniurnėjo, ir ji prakalbo garsiau: 

— Juk tai tik sapnas. Paskui jis išlindo iš cukranendrių. Gerai 

Kai pasuko galvą, sutvisko varis. 


SVETIMŠALĖ + RUDENS BŪGNAI 153 


— Ar jis ir buvo tas pabaisa, lindintis cukranendrėse? - pa- 
klausė Rodžeris. 

- Ne. 

Jis išgirdo, kaip sučiužėjo jos plaukai jai papurčius galvą. 
Buvo gana tamsu, ji kūnu raminamai slėgė jo krūtinę, tylus, švel- 
nus balsas šalia jo šnekėjo iš šešėlių. 

— Jis stovėjo tarp mamos ir to siaubūno. Pabaisos nemačiau, 
bet jaučiau, kad tyko, - ji nevalingai suvirpėjo, ir Rodžeris apka- 
bino ją stipriau. - Paskui supratau, kad mama tuojau atsistos ir 
leisis prie to padaro. Mėginau jai sukliudyti, bet ji manęs negir- 
dėjo ir nematė. Taigi atsisukau į vyrą ir sušukau, kad jis eitų su ja, 
gelbėtų nuo to baisaus gyvio. Ir jis išvydo mane! - ji smarkiai su- 
spaudė jam ranką. - Jis mane pamatė ir išgirdo. Tada atsibudau. 

— Nejaugi? - skeptiškai tarė Rodžeris. - Ir tai paskatino tave 
keliauti į Jamaiką... 

— Privertė mane susimąstyti, - atkirto Briana. - Tu ieškojai, 
bet neradai jų Škotijoje po 1766 metų ir neaptikai emigrantų, 
plaukiančių į kolonijas, sąrašuose. Tada ir pasakei, kad turime 
liautis ieškoję, kad nieko neišsiaiškinsim. 

Rodžeris apsidžiaugė, kad tamsa slepia kaltą jo išraišką. Jis 
skubiai pabučiavo jai į viršugalvį. 

— Bet aš svarsčiau: ta vieta, kurią sapnavau, buvo atogrąžose. 
O gal jie atsidūrė Vest Indijoje? 

— Ir ten ieškojau, - ėmė teisintis Rodžeris. - Patikrinau visų 
laivų, išplaukusių iš Edinburgo ar Londono aštuoniolikto am- 
žiaus septinto dešimtmečio pabaigoje ir visą aštuntą dešimtmetį, 
keleivių sąrašus. Juk pasakojau, - pridūrė suirzęs. 

— Atsimenu, - atsakė ji tokiu pat irzliu tonu. - O jeigu jie 
nebuvo keleiviai? Kodėl žmonės tuomet keliaudavo į Vest Indiją? 
Tai yra dabar keliauja... - Briana susizgribo, koks dabar laikas, ir 
jos balsas nutrūko. 

— Dažniausiai jie plaukdavo prekiauti. 

— Tiesa. Tada gal jie įlipo į prekybinį laivą? Todėl jų ir nebuvo 
keleivių sąrašuose. 

— Na, gerai, - lėtai ištarė Rodžeris. - Gerai, sąrašuose jų ne- 
buvo. O kur tada jų ieškotum? 

- Sandėlių registruose, plantacijų sąskaitų knygose, uostų 
deklaracijose. Visas atostogas praleidau rausdamasi bibliotekose 
ir muziejuose. Ir... ir radau juos, - tarė ji kiek užgniaužtu balsu. 

Dieve, ji matė tą pranešimą. 

— Radai? - Rodžeris iš paskutiniųjų stengėsi likti ramus. 

Ji nusijuokė drebančiu balsu. 

- Kapitono Džeimso Freizerio laivas „Artemidė“ pardavė 
penkias tonas šikšnosparnių guano plantatoriui Montego Bėjuje 
1767 metų balandžio 2 dieną. 

Rodžeris nesusitvardęs linksmai suniurnėjo, o kartu ir pa- 
prieštaravo: 

— Laivo kapitonas? Nors tavo mama pasakojo, kaip jį kamuo- 
ja jūrligė? Nenoriu tavęs nuvilti ir atgrasyti, bet Džeimsų Freize- 
rių šimtai. Iš kur žinojai... 

- Galbūt jų ir šimtai, bet balandžio 1 dieną kažkokia Klerė 
Freizer Kingstono vergų turguje nusipirko vergą. 

— Ką padarė? 

— Nežinau, kodėl nusipirko, - tvirtai kalbėjo Briana, - bet 
neabejoju, kad turėjo rimtą priežastį. 

— Na taip, tačiau... 

— Popieriuose parašyta, kad vergo vardas Temereras, be to, jis 
vienarankis. Tuo išsiskiria iš kitų, ar ne? Ėmiau knistis po senų 
laikraščių rinkinius, ir ne tik išleistų Vest Indijoje, bet visose pie- 
tų kolonijose, ir ieškoti to vardo. Šiaip mama nelaikytų vergo. 
Jeigu jį nusipirko, gal suteikė jam laisvę. To meto tenykščiuose 
laikraščiuose kartais būdavo pranešama apie paleistus laisvėn 
vergus. Pamaniau, gal rasiu, kur tas vergas buvo paleistas. 

— Ir ką? 

— Nieko neradau, - valandėlę patylėjo. - Bet... aptikau kai ką 
kita. Žinią apie jų... žūtį. Savo tėvų. 

Net žinodamas, kad ji tikriausiai aptiko nelemtąjį pranešimą, 
Rodžeris, išgirdęs tai iš jos lūpų, vis tiek buvo sukrėstas. Jis pri- 
spaudė jos šlaunį ir apkabino Brianą. 

— Kur? - tyliai paklausė. - Kur? 

Jis turėjo susivokti. Nesiklausė, ką ji tyliai aiškina, nes dusda- 
mas keikė ir plūdo save. Turėjo suprasti: ji pernelyg užsispyrusi, 
kad būtų įmanoma ją atkalbėti. O jis, bukaprotiškai įsikišdamas, 
tik pastūmėjo ją slapukauti. Ir už tai sumokėjo daugybe nerimo 
mėnesių... 

— Bet mes atkeliavom laiku, - tarė ji. - Ten rašoma, kad jie 
žuvo 1776 metais, taigi dar turim laiko ir juos rasime, - ji sunkiai 
atsiduso. - Nepaprastai džiaugiuosi, kad tu čia. Bet nerimavau, 
kad tai išsiaiškinsi man nespėjus grįžti ir nežinia ko imsiesi. 

— O aš daryčiau štai ką... - ir jis lyg niekur nieko porino 
toliau: - Mano draugas augina dvejų metukų vaiką. Pasak jo, 
jis niekada neatleistų tiems, kurie blogai elgiasi su vaikais, bet 
supranta, kas kartais verčia žmones šitaip elgtis. Dabar ir aš su- 
prantu vyrus, kurie kulia žmonas. 

Sunkus svoris ant jo krūtinės sukrizeno. 

— Ką nori pasakyti? 

Jo ranka nuslydo jos nugara ir smarkiai sugniaužė apvalų sė- 
dmenį. Po laisvais bridžiais ji nenešiojo apatinių. 

— Ogi tai, kad jei būčiau šio laiko, ne savo, vyras, niekas man 
nesuteiktų tokio malonumo, kaip nusijuosti diržą ir gerai juo iš- 
vanoti tau užpakalį. 

Toks rimtas grasinimas įspūdžio jai, regis, nepadarė. Tiesą 
sakant, jam pasirodė, kad Briana juokiasi. 

— Tu nesi iš šio laiko, taip juk nesielgsi? Juk taip padaręs ne- 
sidžiaugtum? 

— Ak, džiaugčiausi, - patikino ją Rodžeris. - Labiausiai už 
viską man patiktų išperti tave lazda. 

Ji iš tiesų juokėsi. 

Staiga įtūžęs jis nustūmė ją ir atsisėdo. 

— Kas tau? 

— O aš maniau, kad susiradai kitą! Tie tavo laiškai pastaruo- 
sius kelis mėnesius... Ne todėl, kad melavai ar iškeliavai nieko 
man nepasakiusi, tu privertei manyti, kad praradau tave! 

Ji kiek patylėjo. Iš tamsos išniro jos ranka ir labai švelniai 
paglostė jam veidą. 

- Atleisk, - tyliai pasakė. - Visai nenorėjau, kad taip galvo- 
tum. Tik norėjau, kad jei tau ir pavyktų išsiaiškinti, vis tiek būtų 
šaukštai po pietų, - ji pasisuko į jį, galvos apybrėžos išryškėjo 
blausioje šviesoje, sklindančioje nuo kelio šalia jų slėptuvės. — 
O kaip tu sužinojai? 

— Tavo dėžės. Jos atkeliavo į koledžą. 

— Ką? Bet juk prašiau jas išsiųsti gegužės pabaigoje, kai būsi 
jau Škotijoje! 

- Ir būčiau ten buvęs, tik Oksforde paskutinę akimirką mane 
užlaikė konferencija. Jau turėjau išvažiuoti, bet išvakarėse buvo 
atgabentos dėžės. 

Staiga pliūptelėjo šviesa ir išsiveržė triukšmas atsivėrus smu- 
klės durims, pro jas ant kelio išgriuvo būrelis lankytojų. Balsai 
ir žingsniai buvo girdėti gąsdinamai arti jų slėptuvės. Abu ne- 
pratarė nė žodžio, kol garsai nuslopo. Vėl stojus tylai, Rodžeris 
išgirdo, kaip čia pat šokčiodamas per lapus krinta kaštonas. 

— Manei, susiradau kitą... ir vis tiek iškeliavai paskui? 

Jis atsiduso, pyktis atslūgo taip pat greitai, kaip ir sukilo. Nuo 
veido nusibraukė drėgnus plaukus. 

— Būčiau sekęs tau iš paskos, net jei būtum ištekėjusi už Sia- 
mo karaliaus. Patrakėlė. 

Tamsoje jis tematė balsvą, išskydusią jos dėmę, kuri sukru- 
tėjo, nes Briana paėmė nukritusį kaštoną ir sėdėdama ėmė juo 
žaisti. Galų gale ji giliai įkvėpė ir pamažu iškvėpė. 

“- Ir kai ką sakei apie mušamas žmonas. 

Jis tylėjo. Svirpliai vėl nuščiuvo. 

— O tu sakei esanti tikra. Nejuokavai? 

Stojo ilgoka tyla, kurią užpildė širdies dūžiai, ganėtinai ilga, 
ir, regis, truks amžinai. 

— Tikrų tikriausia, - galop tyliai atsakė ji. - Invernese sakiau... 

— Sakei, kad turėsi mane visą arba apskritai neturėsi. O aš 
pasakiau, kad suprantu. Tuo neabejoju. 

Jiems grumiantis, marškiniai išsipešė iš jos bridžių ir laisvai 
pleveno aplink ją pukšnojant karštam vėjeliui. Jis pakišo ranką 
po besiplaikstančiu jų kraštu ir kai palietė nuogą jos odą, ši tuč- 
tuojau pašiurpo. Prisitraukęs ją, perbraukė per nuogą jos nuga- 
rą, pečius, veidu įsikniaubė į plaukus, kaklą, tirdamas, rankomis 
klausdamas, ar ji nejuokauja. 

Sugriebusi jam už pečių, Briana atsilošė jį skatindama. Taip, 
ji nejuokauja. Jis nebyliai atsakė atsagstydamas ir praskleisdamas 
jos marškinius. Krūtys buvo baltos ir minkštos. 

— Prašau, - tarė ji, plaštaka spausdama jam pakaušį ir lenk- 
dama jį prie savęs. - Prašau! 

— Jei dabar tapsi mano, būsi amžinai, - sušnabždėjo jis. 

Ji vos kvėpavo, bet buvo kaip suakmenėjusi ir leido jo ran- 
koms keliauti ten, kur tos geidė. 

- Taip, - pasakė. 

Vėl atsilapojo smuklės durys, ir jie išsigandę atsiplėšė vienas 
nuo kito. Jis ją paleido, atsistojo ir ištiesė jai ranką norėdamas 
padėti. Paskui stovėjo, laikydamas jos plaštaką ir laukdamas, kol 
balsai ištirps tolumoje. 

— Eikš, - tarė jis ir nėrė po svyrančiomis šakomis. 


= 


Tamsi ir tyli pašiūrė glaudėsi tolėliau nuo smuklės. Jie stab- 
telėjo prie jos, užpakalinėje užeigos namų pusėje buvo tyku; visi 
langai viršutiniame lange tamsūs. 

— Tikiuosi, Lizė atsigulė. 

Jis kiek pasvarstė, kas toji Lizė, bet ji nelabai jam rūpėjo. Iš 
arti aiškiai matė Brianos veidą, nors naktis nublukino jos odą. 
Rodžeriui dingtelėjo, kad Briana panėšėja į Arlekiną: baltas vei- 
do skruostų plokštumas margino lapų šešėliai, skruostus gaubė 
tamsūs plaukai, o virš išraiškingos burnos spingsojo juodi akių 
trikampėliai. 

Jis suėmė jos plaštaką, delnas prie delno. 

— Ar žinai, ką reiškia rankų paspaudimas? 

— Daugmaž. Regis, laikiną santuoką? 

— Panašiai. Salose ir atokesnėse Aukštumų vietose, kur žmo- 
nės gyveno toli nuo dvasininko, vyras ir moteris sukirsdavo ran- 
komis, pasižadėdami vienas kitam metus ir vieną dieną būti kar- 
tu. Pasibaigus sutartam laikui, jie arba susirasdavo dvasininką ir 
susituokdavo, arba pasukdavo savo keliais. 

Jos ranka jo plaštakoje buvo tvirta. 

— Nenoriu nieko laikino. 

- Ir aš. Bet kažin ar mudu taip lengvai rasim dvasininką. Čia 
dar nėra bažnyčių, o dvasininkas turbūt arčiausiai gyvena Niu 
Berne. - Jis pakėlė susipynusias jų rankas. - Jau minėjau, kad 
trokštu tavęs visos, todėl jei nelabai nori tekėti už manęs... 

Ji tvirtai suspaudė jam ranką. 

— Noriu. 

- Gerai. 

Jis giliai įkvėpė ir prabilo: 

— Aš, Rodžeris Jeremijas, imu tave, Briana Elena, į teisė- 
tas žmonas. Pasižadu viskuo su tavim dalytis ir savo kūnu tave 
garbinti... 

Jos ranka trūktelėjo, ir jo kiaušiai įsitraukė. Kas rašė šią prie- 
saiką, suprato, ką daro. 

— „kai sveikata tvers ar ligos suims, kai laimė lydės ar vargas 
suspaus, visą gyvenimą tave mylėsiu. 

Jeigu jau šitaip tariu priesaiką, jos ir laikysiuos, kad ir kiek 
man tai kainuotų. Ar dabar ir ji galvoja apie tai? 

Ji nuleido susivijusias jų rankas ir labai aiškiai ir lėtai tarė: 

.- Aš, Briana Elena, imu tave, Rodžeri Jeremijau... 

Jos balsas skambėjo vos garsiau už jo širdies plakimą, bet 
jis girdėjo kiekvieną žodį. Pūstelėjo brizas, šlamindamas medžio 
lapus ir šiurendamas jos plaukus. 

— ...visą gyvenimą tave mylėsiu. 

Jis suprato, kad tie žodžiai dabar jiems kur kas svarbesni, nei 
būtų buvę prieš keletą mėnesių. Perėję akmenis, abu suprato, 
koks trapus gyvenimas. 

Stojo trumpa tyla, tik lapai šlamėjo viršuje ir iš alinės atskli- 
do tolimas balsų murmesys. Rodžeris pakėlė jos ranką prie lūpų 
ir pabučiavo mažylį pirštą, ant kurio kada nors - tepadeda jam 
Dievas - sužibės žiedas. 


= 

Tvartas labiau panėšėjo į didžiulę pašiūrę, nors šone, garde, 
brazdėjo arklys ar mulas. Oras buvo smarkiai įkvipęs apyniais, 
stelbiančiais švelnesnius šieno ir mėšlo kvapus. „Mėlynasis Bulius“ 
darė savo alų. Rodžeris buvo tarsi apgirtęs, bet ne nuo alkoholio. 

Buvo tamsu, nors į akį durk, ir nurengdamas Brianą jis jautė 
ir nusivylimą, ir malonumą. 

— Maniau, aklieji tik per daugybę metų išsiugdo gebėjimą 
justi pirštais, - murmėjo Rodžeris. 

Ji nusijuokė, ir jos iškvėpio šiluma dvelktelėjo jam į kaklą, ant 
sprando pasistojo gyvaplaukiai. 

- Ar tau neprimena eilėraščio apie penkis akluosius ir dram- 
blį? - paklausė ji. Jos ranka, apgraibomis radusi jo marškinių 
plyšį, šmurkštelėjo po jais. - „Ne, žvėris nelygu siena, - paci- 
tavo ji. Jos pirštai rietėsi ir tiesėsi, smalsiai čiupinėdami jautrią 
odą jam aplink spenelį. - Nelygu plaukuota siena. Dievulėli, ir 
pašiurpusi siena. 

Ji vėl nusikvatojo, o jis palenkė galvą ir, nors nieko nematė, 
išsyk rado jos lūpas, tarsi šikšnosparnis, čiumpantis drugį ore. 

— Nelygu amfora, - sumurmėjo Rodžeris palei platų, švel- 
nų jos lūpų linkį. Jo rankos nuslydo plačiais, švelniais Brianos 
klubais, suimdamos vėsų, kietą jų glotnumą, amžiną ir grakštų 
kaip senovinių molinių indų iškilumai, žadantys gausatį. - Tarsi 
graikiška vaza. Jergutėli, na ir graži tavo sėdynė! 

— Sėdynė ąsotis, hm? 

Ji sutirtėjo iš juoko. Jos lūpų virpulys persidavė jam ir ėmė 
tekėti jo krauju kaip koks užkratas. Jos ranka slysčiojo jo klubais 
aukštyn žemyn, ilgi pirštai šiaip taip palaisvino bridžių praskiepą, 
iš pradžių skverbdamiesi neryžtingai, paskui jau drąsiau, pamažu 
keldami marškinius į viršų, padėdami jam vaduotis iš audinio. 

— „Ne, žvėris nelygu virvė“... ai... 

— Po šimts, nesijuok. 

— „nelygu gyvatė... ne... gal kobra... vaje, kaip pavadintum šitą? 

— Kadaise turėjau draugą, šitą vadinusį Ponu Laiminguoju, - 
pasakė kiek apdujęs Rodžeris, - bet, man atrodo, tai truputį už- 
gaidu ir įnoringa. | 

Jis stvėrė jai už rankų ir dar kartą pabučiavo. Bučinys buvo 
ganėtinai ilgas, užčiaupiantis tolesnius palyginimus. 

Briana vis dar kretėjo, bet kažin ar iš juoko. Apsivijęs ją ran- 
komis priglaudė ir vėl nusistebėdamas, kokia ji didžiulė, tačiau 
dar labiau stebėdamasis, kad ji nuogutėlė. Jam niekas netrukdė 
čiuopiant mėgautis grakščiais jos kaulų linkiais ir stangriais rau- 
menimis. 

Rodžeris stabtelėjo gaudydamas kvapą. Šitaip dusina skęstant 
ar kopiant į kalnus, bet kad ir kaip ten būtų, juodu vos šniokštavo. 

— Anksčiau bučiuodavau merginas tik gerokai pasilenkęs, - 
prakalbo jis, mėgindamas atsikvėpti. 

— Tai dabar geriau? Juk nenorėtum, kad tau susuktų spran- 
dą, - jos balsas vėl virpėjo, nes ji krizeno, nors jam dingtelėjo, 
kad balsas dreba iš jaudulio. 

— Cha, cha, - pasakė Rodžeris ir vėl čiupo ją pamiršęs, kad 
vos lekuoja. 

Stangriomis, apvaliomis krūtimis Briana spaudėsi prie jo 
krūtinės ir švelniai, ir viliojamai kaskart, kai ją paliesdavo. Jos 
ranka neryžtingai nuslydo tarp jų. 

Jis ilgai ją bučiavo, neįstengdamas atplėšti nuo jos lūpų ir 
nusirengti, bet išrietė nugarą ir leido jai nusmaukti bridžius nuo 
klubų. Kelnės nuslydo žemyn, ir jis išsivadavo iš jų, nepaleisda- 
mas iš glėbio Brianos. Kai jos ranka vėl čiūžtelėjo tarp jųdviejų 
ir tarpukojin, iš jo gerklės ištrūko tyli aimana. 

Per vakarienę ji valgė svogūnų. Buvo aklinai tamsu, todėl pa- 
aštrėjo ne tik lytos, bet ir skonio, uoslės pojūčiai. Bučiuodamas 
ją, jis ragavo keptos mėsos, rūgštaus elio ir duonos. Ir dar vieną 
silpną skonį, sunkiau atpažįstamą, bet primenantį žalias vilnijan- 
čias pievas. Ar jis iš tikrųjų juto tų pievų skonį, ar tik užuodė jos 

plaukuose? Rodžeris nebūtų pasakęs, jam dingojosi, kad netenka 
proto, kad tarp jų išsitrynusios ribos, jis kvėpavo jos kvapu, gir- 
dėjo jos širdies dūžius, lyg toji plaktų jo krūtinėje. 

Briana spaudė jam daiktą godžiai ir truputį per smarkiai, ne- 
tverdamas jis liovėsi ją bučiuoti ir atsiplėšė sunkiai šnopuodamas. 

— Gal trumpam paleistum? Pripažįstu, ta rankena patogi, bet 
ją verta panaudoti ir protingiau. 

Užuot atsitraukusi, Briana atsiklaupė. 

Nustebęs Rodžeris kiek atšlijo. 

— Vaje, nejaugi to nori? - jis abejojo, ar gali iš jos to tikėtis. 

Jos plaukai kuteno jam šlaunis, jo daiktas virpėjo, veržte 
verždamasis į jos burną. Bet Rodžeris nenorėjo Brianos nei iš- 
gąsdinti, nei atstumti. 

— Tu manęs negeidi? - jos rankos nedrąsiai, švelniai nuslydo 
užpakaline jo šlaunų puse. 

Pasistojo kiekvienas kūno plaukelis nuo kelių iki juosmens. 
Pasijuto nelyginant dvokiantis satyras ožio kojomis. 

— Na... geidžiu. Bet jau daug dienų nesimaudžiau, - atsakė 
Rodžeris, gana nerangiai mėgindamas atsitraukti. 

O ji tyčia perbraukė nosimi jo pilvą ir plotelį žemiau giliai 
įkvėpdama. Jo oda pašiurpo, nupurtė drebulys, nors nebuvo šalta. 

- Skaniai kvepi, - sušnabždėjo ji. - Kaip koks didžiulis patinas. 

Jis smarkiai suėmė jai galvą, pirštai įsipynė į vešlius, šilkinius 
plaukus. 

- Tiesa, nieko nebepridursi, - sukuždėjo. 

Lengva, šilta jos ranka gulėjo jam ant riešo. Dieve, kokia ji 
šiltutė. 

Jis nevalingai atleido gniaužtus; išdrikę jos plaukai brūkštelė- 
jo jam per šlaunis. Rodžeris nepajėgė rišliai mąstyti, iš smegenų 
ištekėjęs kraujas visu greitumu plūstelėjo apačion. 

— Ir kaip? 

— Ką? - jis atitoko iš svaigulio tik po valandėlės, kai ji atšlijo 
ir nusibraukė nuo veido plaukus. 

— Ar gerai darau? 

— O. Ak... Atrodo, taip. 

- Atrodo? Iš tikrųjų nežinai? 

Briana susitvardė taip pat greitai, kaip sutirpo Rodžerio savi- 
tvarda. Jos balse girdėjo netramdomą juoką. 

— Na... ne, - numykė jis. - Turiu galvoj, to... man niekas... iki 
šiol nedarė... taip, manau, taip. 

Jis vėl suėmė jos galvą, švelniai ragindamas ją judėti. 

Ar ji tyliai niūniuoja iš gilaus galugerklio? O gal jo kraujas 
gurga išsiplėtusiomis venomis, sukdamasis didžiuliais verpetais, 
nelygu spąstuose įstrigęs vandenyno vanduo, kunkuliuojantis 
per uolas. Dar kiek, ir Rodžeris nušniokš kaip vandens viesulas. 

Jis atsitraukė, nespėjus jai paprieštarauti pastatė ją ant kojų 
ir skubiai parvertė ant šiaudų krūvos, kur buvo nubloškęs jos 
drabužius. 

Akys jau buvo apsipratusios prie tamsos, bet pro langą 
skverbėsi tokia blausi žvaigždžių šviesa, kad jis regėjo tik baltos 
it marmuras Brianos apybraižas. Bet jos kūnas anaiptol nebuvo 
šaltas. 

Jis ėmėsi pareigos ir su jauduliu, ir atsargiai; tai buvo daręs 
vos sykį, bet anąkart jam į veidą tvokstelėjo moteriška higienos 
priemonė, kvepianti gėlėmis, kurios puošdavo jo tėvo bažnyčią 
sekmadieniais, ir ta mintis jam buvo atgrasi, bet šįkart galvoje 
kažin ar apskritai būtum sugavęs nors vieną mintį. 

Briana nekvepėjo švara. Užuodęs ją, Rodžeris norėjo be jokių 
įžangų mestis ant jos pasidavęs geismui. 

Vis dėlto jis giliai įkvėpė ir pabučiavo ją į tamsias garbanas 
apačioje. 

- Perkūnėlis, - burbtelėjo. 

-- Kas? - ji kiek sunerimo. - Dvokiu? 

Jis užsimerkė ir įkvėpė. Nuo geismo ir juoko jam sukosi galva. 

— Ne. Tik gerus metus svarsčiau, kokios spalvos plaukai želia 
šioje vietelėje, - jis švelniai timptelėjo garbanėles. - Dabar jie 
man prieš akis, bet vis tiek nepasakyčiau. 

Ji sukikeno, ir po jo delnu sutirtėjo jos pilvas. 

— Nori, kad pasakyčiau? 

— Ne, geriau nustebink mane rytą. 

Jis palenkė galvą ir ėmėsi darbo. Toks mažas plotelis, o kokia 
įvairovė: lygumas lyg veidrodžio, kutenantis šiurkštumas, liau- 
nas stamantrumas, paskui staiga slidus glotnumas - muskusas, 
aitrumas ir sūrumas sumišai. 

Netrukus jos rankos švelniai nusileido jam ant galvos, tarsi 
jį laimintų. Jis vylėsi, kad jo šeriai jos nebado ir nebraižo, bet jai, 
rodės, tai nerūpėjo. Šiltomis jos šlaunimis perbėgo drebuliukas, 
o kai iš jos ištrūko tylus garsas, panašius virpuliukus jis pajuto 
ir savo pilve. 

— Ar darau tinkamai? - pakėlęs galvą juokais paklausė Rodžeris. 

— O taip, - tyliai atsakė ji. - Tikrai taip, - jos rankos sugniau- 
žė jam plaukus. 

Jis jau lenkė galvą, bet staiga loštelėjo ir skersai balsvų Bria- 
nos kūno platybių įsispoksojo į blyškų jos veido ovalą. 

— O iš kur, po šimts, žinai, kaip turi būti? - sukluso jis. 

Jam atsakė tik sodrus, gurgiantis juokas. Paskui jis pasijuto 
gulįs šalia jos, iš tikrųjų nė nenutuokdamas, kaip ten atsidūrė. 
Lūpas prispaudęs prie jos lūpų, visu kūnu prisiplojęs prie jos 
karščiu tvoskiančio kūno. 

Briana ragavo jį, o Rodžeris - ją. Jis labai abejojo, ar galės ją 
pamylėti lėtai. 

Bet įstengė. Ji nekantravo, bet buvo nerangi mėgindama kils- 
telėti klubus, lytėdama jį ir greitai, ir švelniai. Jis suėmė vieną 
jos plaštaką, tada kitą ir priglaudė jas prie krūtinės. Delnai buvo 
karšti, jo speneliai sustandėjo. 

— Paklausyk mano širdies, - tarė Rodžeris. Balsas skambėjo 
kimiai. - Pasakyk, jeigu ji sustos. 

Tiesą sakant, jis neketino šmaikštauti, bet kiek nustebo, kai ji 
nervingai susijuokė. Kai ją palietė, juokas išgaravo. Jos rankos su- 
signiaužė jam ant krūtinės, paskui ji atsipalaidavo ir išskėtė kojas. 

— Myliu tave, - sumurmėjo jis. - Ak, Bri, kaip tave myliu. 

Ji neatsakė, bet iš tamsos išniro ranka ir prigludo prie skruos- 
to, švelni tarsi jūrų dumblių ūselis. Kai jis skverbėsi į ją, patikliai 
atsivėrusią, Briana jos neatitraukė, kitą ranką laikydama prie pla- 
kančios jo širdies. 

Jis jautėsi dar labiau apgirtęs. Bet ne nusilpęs, išgeibęs ar 
mieguistas, o gyvas viskam. Užuodė savo ir jos prakaitą ir silpną 
baimės, atmiešusios jos geismą, aromatą. 

Rodžeris užsimerkė ir įkvėpė. Spaudė jai pečius. Pamažu 
spaudė. Slystelėjo giliau. Pajuto jos ašarą ir smarkokai sukando 
lūpą, net kraujas ištryško. 

Jos nagai susmigo jam į krūtinę. 

— Nagi! - sušnabždėjo ji. 

Vienas staigus, smarkus stumtelėjimas, ir jis jau buvo joje. 

Taip ir gulėjo, užsimerkęs, alsuodamas. Malonumas, bet 
podraug veriamai aštrus, todėl keliantis jam skausmą. Miglotai 
šmėkštelėjo, ar ir jai skauda. 

— Rodžeri? 

— Ką? 

— Kaip manai, ar tavasis... iš tikrųjų didelis? - jos balsas ma- 
žumėlę virpėjo. 

— Ak... - jis mėgino sumegzti kokią rišlesnę mintį. - Maž- 
daug kaip daugelio. - Pro girtas klejones blykstelėjo nerimas. — 
Ar tau labai skauda? 

- N-ne, ne visai. Tik... gal gali minutėlę nejudėti? 

- Minutę, valandą. Visą gyvenimą, jei nori, - jam toptelėjo, 
kad jei nesukrutės, nusibaigs, bet vis tiek mielai išleis paskutinį 
kvapą. 

Jos rankos lėtai nučiuožė jo nugara, paglostė sėdmenis. Jis 
sutirtėjo ir nunarino galvą. Užsimerkęs vaizduotėje daugybe 
švelnių, kvailų bučinių piešė jos veidą. | 

-Ž Gerai, - sukuždėjo jam į ausį, ir jis ėmė judėti lyg koks 
robotas, stengdamasis darbuotis kuo lėčiau, tvardydamasis, jos 
rankai spaudžiant nugarą. 

Ji truputį įsitempė, tada atsipalaidavo, vėl įsitempė ir atsi- 
palaidavo. Jis suprato, kad jai skauda, kad jam reikia liautis. Ji 
kilstelėjo, įsileisdama jį, pasigirdo žemas gyvuliškas garsas, ti- 
kriausiai ištrūkęs iš jo. Dabar turi tai įvykti, jis turi... 

Spurdėdamas ir žiopčiodamas tarsi išmesta į krantą žuvis, jis 

trūktelėjęs atsiplėšė nuo jos kūno ir vėl ją užgulė. Jam stumčio- 
jant ir vaitojant, jos krūtys trynėsi į jį. 

Paskui jis ramiai atsigulė, buvo išsiblaivęs, bet apgaubtas kal- 
tos ramybės. Jos rankos buvo apsivijusios jį, į ausį dvelktelėjo 
šiluma. 

— Myliu tave, - sukuždėjo Briana kimiai apyniais dvelkian- 
čiame ore. - Lik su manim. 

— Visą gyvenimą, - pasakė jis ir apglėbė ją rankomis. 


ps 


Jie ramiai tysojo kartu, sulipę nuo prakaito, klausydamiesi vie- 
nas kito kvėpavimo. Rodžeris krustelėjo ir nuo jos plaukų pakėlė 
veidą. Jo galūnės išsyk tapo besvorės ir kartu sunkios it švinas. 

— Kaip jautiesi, mylimoji? - sušnabždėjo jis. - Ar tau skaudėjo? 

- Taip, bet niekis. - Jos ranka lengvai nuslydo jo nugara, per 
jį nubėgo šiurpuliukas, nors buvo karšta. - Ar tau buvo gerai? Ar 
viską dariau tinkamai? - ji kalbėjo mažumėlę sunerimusi. 

— O Dieve! - palenkęs galvą, ilgai ją bučiavo. 

Ji kiek įsitempė, paskui jos burna atsipalaidavo. 

— Tada viskas gerai? 

— Po paraliais! 

- Kaip dvasininko sūnus tu daug keikiesi, - tarė ji kiek kaltina- 
mai. - Gal tos ponios Invernese buvo teisios; tu atsidavei šėtonui. 

- Čia ne šventvagystė, - atšovė jis ir priglaudė kaktą jai prie 
peties, įkvėpdamas sodraus, aitraus jųdviejų kvapo. - Tai padė- 
kos maldos. 

Išgirdusi tuos žodžius, ji nusijuokė. 

— Ak, tada tau buvo gerai, - ištarė ji su neabejotina palen- 
gvėjimo priegaide. 

Jis pakėlė galvą. 

- Jergutėli, taip, - pritarė Rodžeris, vėl ją prajuokindamas. — 
Kaip galėtum manyti kitaip? 

— Tu neišspaudei nė žodelio. Tik tysojai, tarsi kas būtų tau 
vožęs per galvą. Man net dingtelėjo, kad gal nusivylei. 

Dabar jau atvirai juokėsi jis, veidu įsikniaubęs į švelnų, drė- 
gną jos kaklą. 

— Ne, - galop pasakė Rodžeris, įkvėpdamas oro. - Kai vyras 
elgiasi taip, lyg nejaustų stuburo, jis patiria neapsakomą pasiten- 
kinimą. Galbūt nelabai džentelmeniška, bet tokia tiesa. 

— Na, gerai, - jo atsakymas ją lyg ir įtikino. - Knygoje nie- 
ko apie tai nerašoma, bet tiek to. Kam kvaršinti galvą, kas bus 
paskui. 

— Apie kokią knygą šneki? - jis atsargiai sukrutėjo. Jų kūnai 
pliaukštelėdami atsiskyrė, tarsi būtų atplėštos dvi musgaudžio 
juostelės. - Atleisk už nepatogumus. 

Jis čiupo suglamžytus savo marškinius ir padavė jai. 

- Apie knygą „Jausmingas vyras“. - Paėmusi marškinius, jais 
kruopščiausiai nusišluostė. - Joje daug prirašyta apie ledo kube- 
lius ir plaktą grietinėlę, ir man pasirodė gana neįprasta, bet buvo 
gera pasismaginti tavo pasididžiavimu ir... 

- To išmokai iš knygos? - Rodžeris buvo priblokštas visai 
kaip jo tėvo parapijos damos. 

— Juk nemanai, kad taip elgiuosi su visais, kurie pakviečia 
mane į pasimatymą! - ji irgi buvo apstulbusi. 

— Rašomos knygos, patariančios mergaitėms, kaip?.. Kaip baisu! 

- O kas čia tokio? - ji truputį suirzo. - Iš kur būčiau Žinojusi, 
ką daryti? 

“ Rodžeris ranka persibraukė veidą, nerasdamas žodžių. Jei 
prieš valandą kas nors būtų jo paklausęs, būtų atkakliai tvirtinęs 
esąs lytinės lygybės šalininkas. Bet po apgaulinga šiuolaikiško 
jaunuolio išore slypėjo presbiterijonų pastoriaus sūnus, manan- 
tis, kad graži jaunoji vestuvių naktį turi būti nepatyrusi ir neiš- 
mananti tokių dalykų. 

Vyriškai užgniauždamas tokią senamadišką mintį, Rodžeris 
ranka apvedė jai glotnius baltus klubų ir šonų linkius ir suėmė 
minkštą, stangrią krūtį. 

— Iš niekur, - pasakė. - Tik, - palenkęs galvą lūpomis pa- 
lietė jos lūpas, - knygose juk rasi, - švelniai įkando jai į apatinę 
lūpą, - toli gražu ne viską? 

Staiga ji sujudėjo, visu įkaitusiu baltu kūnu glausdamasi prie 
nuogos jo odos, ir jis sukrėstas suvirpėjo. 
— Parodyk man, - sukuždėjo ji ir krimstelėjo jam ausies lezgelį. 


== 


Visai netoliese užgiedojo gaidys. Briana atsibudo iš lengvo 
snaudulio plūsdamasi, kad užmigo. Buvo sutrikusi, nuvarginta 
jausmų ir įstangos, jai svaigo galva ir regėjos, kad plūduriuoja 
vieną dvi pėdas virš žemės. Bet kartu mėgavosi ta akimirka. 

Pajutęs ją kuičiantis, pakirdo ir Rodžeris. Apgraibomis ap- 
kabino ją ranka, apvertė ir susirietė už jos, kelius prispausda- 
mas prie jos kelių, pilvą - prie sėdmenų. Tyliai pūkšdamas ir 
šnarpšdamas, nuo veido nusibraukė susiraizgiusius jos plaukus. 
Tie garsai ją prajuokino. 

Jis mylėjosi su ja tris kartus. Jai labai skaudėjo, bet buvo ne- 
paprastai laiminga. Daugybę sykių ji buvo įsisvajojusi, bet kaip 
toli visus tuos kartus ji buvo nuo tiesos. Neįmanoma įsivaizduoti 
tokio bauginančio artumo ir kaip ji buvo paimta: ūmai įsitempė 
nejusdama savo kūno, tada jis į ją įsiskverbė, suplėšė ją ir galų 
gale visas įėjo. Ji nė įsivaizduot neįsivaizdavo, kokia galinga ta 
sueitis. 

Briana tikėjosi, kad jausis bejėgė, tebus aistros tikslas. Bet 
ji laikė jį glėbyje, juto, kaip jis virpa iš geismo, visą savo jėgą 
slopindamas vien todėl, kad baiminosi ją sužaloti, bet kartu iš- 
laisvindamas jos jėgą. Jos jėgą, kad pats galėtų liesti, pasiduoti 
geiduliams, šauktis jos, vadovauti. 

Ji nemanė kada nors patirsianti tokį švelnumą, kai jis sušuko 
ir sudrebėjo jos glėbyje, smarkiai prispausdamas kaktą prie jos 
kaktos, kliaudamasis ja tą akimirką, jo stiprumui staiga virtus 
bejėgyste. 

— Atsiprašau, - tyliai sukuždėjo jai į ausį. 

— Už ką? - ji siektelėjo jo šlaunies ir ją paglostė. 

Dabar ji gali. Į valias gali liesti jį visur, žavėdamasi visais jo 
kūno paviršiais ir skoniais. Laukė nesulaukė dienos šviesos, taip 
geidė išvysti jį nuogą. 

— Už šitai, - jis ranka mostelėjo į juos supančią tamsą, į du- 
riančius šiaudus po jais. - Turėjau palaukti. Norėjau, kad būtų... 
gera tau. 

— O man ir buvo labai gera, - švelniai tarė ji. 

Išilgai iškilių jo šlaunies raumenų apčiuopė griovelį. 

Rodžeris liūdnokai nusijuokė. 

— Norėjau, kad tavo vestuvių naktis būtų kaip pridera. 
Minkšta lova, švarios paklodės... Pirmas tavo kartas turėjo būti 
geresnis. 

— Jau prisivarčiau minkštose lovose ir tarp švarių paklodžių. 
Bet šitaip dar neteko gulėti. - Ji apsivertė jo glėbyje, ištiesė ran- 
ką žemyn ir apglėbė jo vyriškumą, žavų, permainingą kauburėlį, 
glūdintį tarp kojų. Jis nustebęs akimirką įsitempė, tada atsipa- 
laidavo, leisdamas jai daryti ką užsigeidusi. - Ir negalėjo būti 
geriau, - sukuždėjo ir pabučiavo jį. 

Ir jis ėmė ją bučiuoti, lėtai ir tingiai, mėgaudamasis jos bur- 
nos gelme ir visomis ertmėmis, nedrausdamas ir jai taip atsakyti. 
Sudejavo iš galugerklio, pasiekė jos ranką ir nustūmė. 

- Dievulėli, tu mane nužudysi, Bri. 

- Atleisk, - susirūpino ji. - Per stipriai suspaudžiau? Neno- 
rėjau užgauti. 

Jis nusijuokė. 

- Turėjau galvoj ne tai. Leisk tam vargšeliui šiek tiek pailsėti, - 
tvirta ranka ją vėl apvertė, prikišęs nosį jai prie peties. 

— Rodžeri... 

- Mmė 

.- Kažin ar jaučiausi kada tokia laiminga. 

- Iš tikrųjų? Tada gerai, - jo balsas buvo mieguistas. 

— Net jeigu... jei negrįšim atgal, nesielvartausiu, jei tik būsim 
kartu. 

— Mes grįšim. - Jis švelniai suėmė jai krūtį, lyg besiilsintis 
jūrų dumblis, apsivijęs uolą. - Juk sakiau, kad yra kitas būdas. 

- Kitas būdas? 

— Manau, taip. 

Jis papasakojo jai apie magijos knygą, kruopščiai surašytų 
pastabų ir pamišėliškų kliedesių kratinį, ir apie savo kelionę per 
Kraig na Duno akmenis. 

— Antrą kartą per juos eidamas, galvojau apie tave, - švelniai 
tarė jis ir tamsoje pirštais apvedė jos veidą. - Likau gyvas. Ir 
patekau į tinkamą laiką. Bet iš brilianto, duoto Fionos, kišenėje 
teliko lempos suodžių dėmė. 

— Tada gal įmanoma tai valdyti? - nepajėgė nuslėpti vilties 
Briana. 

— Galbūt, - jis delsė. - Knygoje buvo eilėraštis, galbūt kerėjimas. 

Cituodamas jis nuleido ranką. 


Keliu savo atamą į šiaurę, 

Kur mano galios namai, 

Į vakarus, 

Kur mano sielos namų židinys, 

Į pietus, 

Kur draugystės ir prieglobsčio buveinė, 
Į rytus, 

Kur teka saulė. 


Tada dedu ašmenis ant altoriaus. 
Sėdu tarp trijų liepsnų. 


Trys taškai - plokštuma, o aš nekintamas. 

Keturi įrėmina žemę, o manoji - pilnatvė. 

Penki - apsaugos skaičius; tegu man nekliudo joks šėtonas. 
Kairioji mano ranka papuošta auksu 

Ir turi saulės galios. 

Dešinioji mano ranka sidabrinė 

Ir tyliai karaliauja mėnulis. 


Aš pradedu. 
Granatai su meile juosia mano kaklą, 
Būsiu ištikimas. 

Briana atsisėdo ir apkabino kelius. Valandėlę tylėjo. 

- Paistalai, ir tiek, - galų gale tarė. 

- Jei žmogus iš tikrųjų nevisprotis, dar nereiškia, kad jis vi- 
sada klysta, - sausai pasakė Rodžeris. Sunkiai dūsuodamas pa- 
sirąžė ir atsisėdęs sukryžiavo kojas ant šiaudų. - Šis kerėjimas 
susijęs su tradicinėmis apeigomis, senovės keltų tradicijomis. 
Žodžiai nurodo kryptis - keturias pasaulio šalis. Apie jas byloja 
seni keltų padavimai. O atamo ašmenys, altorius ir liepsnos — 
vien kerėjimas ir raganystė. 

— Ji nudūrė savo vyrą smogdama tiesiai jam į širdį ir jį pa- 
degė, - kaip ir jis, Briana vis dar prisiminė degalų ir svylančios 
mėsos smarsą Kraig na Duno rate ir suvirpėjo, nors pašiūrėje 
buvo šilta. 

- Viliuosi, nebūsim priversti rasti žmogų ir jį paaukoti, — 
tarė Rodžeris juokaudamas, bet jam nesisekė. - Tačiau metalas 
ir brangakmeniai... Kai pranėrei akmenis, ar turėjai kokį papuo- 
šalą, Bri? 

Ji linktelėjo. 

— Tavo apyrankę, - tyliai atsakė. - O į kišenę buvau įsidėjusi 
močiutės perlų vėrinį. Perlai nenukentėjo, atkeliavo sveikutėliai. 

— Perlai - ne brangakmeniai, - priminė jai Rodžeris. - Jie 
tokios pat organinės kilmės kaip žmonės. - Jis ranka persibraukė 
veidą; buvo ilga diena, ir jam jau ėmė smilksėti veidą. - Sidabras 
ir auksas visai kas kita; segėjai sidabrinę apyrankę, o perlų vėri- 
nyje yra aukso karoliukų intarpų. Tavo mama juk taip pat turėjo 
sidabro ir aukso. Mūvėjo vestuvinius žiedus. 

'— Aha. Bet „trys taškai - plokštuma, keturi įrėmina žemę, 
penki - apsaugos skaičius...“ — tyliai sumurmėjo Briana. - Ar ji 
norėjo pasakyti, kad tau reikia brangakmenių... ir daryti tai, ką 
ji mėgino? Ar brangakmeniai ir yra tie taškai? 

— Galbūt. Ji pribraižė trikampių ir pentagramų, sudarė įvai- 
rių brangakmenių sąrašus, o šalia tų akmenų surašė tariamas 
magiškas jų ypatybes. Savo hipotezių išsamiai neaiškino - jai to 
nereikėjo, nes šnekėjosi su savim. Bet svarbiausia jų mintis, kad 

per žemę driekiasi jėgos linijos, kurias ji vadino „juostilėmis“. 
Tos linijos retkarčiais priartėja viena prie kitos ir susimazgo. 
Jei aptinki tokį mazgą, randi vietą, kur iš tikrųjų išblunka laiko 
sąvoka. 

— Ir jeigu įžengi į tokią vietą, gali iš jos išeiti... bet kada. 

— Toje pačioje vietoje, tik kitame laike. Jei manai, kad bran- 
gakmeniai turi galios sumegzti linijas... 

— Ar visi brangakmeniai tokie paveikūs? 

— Vienas Dievas težino, - atsakė Rodžeris. - Bet mums tai 
tinkamas būdas, ar ne? 

— Taip, - patylėjusi pritarė Briana. - Bet kur mes gausim 
brangakmenių? - ji mostelėjo miesto ir uosto pusėn. - Niekur 
nemačiau tokių - nei Invernese, nei čia. Tikriausiai turėsim nu- 
sigauti į didesnį miestą. Londoną, Bostoną ar Filadelfiją. Kiek 
turi pinigų, Rodžeri? Įstengiau sukrapštyti dvidešimt svarų, be- 
veik nieko neišleidau, bet ar tiek pakaks... 

- Čia ir svarbiausia, - nutraukė ją Rodžeris. - Kol miegojai, 
galvojau apie tai. Man regis, žinau, kad bent vieną akmenį tikrai 
galėčiau gauti. Dalykas tas... - jis padelsė. - Man reikia tučtuojau 
išsiruošti ir jį rasti. Jį turintis žmogus dabar Niu Berne, bet ten 
bus neilgai. Jei duotum šiek tiek pinigų, rytą išplaukčiau laivu ir 
jau kitą dieną išlipčiau Niu Berne. Tu verčiau lik čia. Tada... 

— Negaliu čia likti! 

— Kodėl? - pagraibė jos rankos. - Nenoriu, kad plauktum 
kartu. Tikriau - norėčiau, - pasitaisė jis, - bet čia tau bus kur 
kas saugiau. 

— Aš ir nesiperšu tau į draugiją, tik negaliu čia likti, - pakar- 
tojo ji, nustvėrusi grabaliojančią jo ranką. Jau buvo kone pamir- 
šusi, dabar ją vėl užplūdo atradimo jaudulys. - Rodžeri, radau jį, 
radau Džeimį Freizerį! 

— Freizerį? Kur? Čia? — jis nustebęs pasisuko į duris. 

— Ne, jis Kros Krike, ir žinau, kur bus pirmadienį. Turiu 
keliauti, Rodžeri. Negi nesupranti? Jis jau visai netoliese, suko- 
rus tokį kelią, - pagalvojusi, kad vėl pamatys mamą, ji staiga 
susigraudino. 

— Taip, suprantu, - Rodžeris buvo kiek sunerimęs. - Bet ar 
negalėtum keletą dienų palaukti? Iki Niu Berno vos diena plau- 
kiant jūra ir tiek pat atgal, o per tas kelias dienas man turbūt 
pavyktų apsisukti. 

— Ne. Negaliu. Dėl Lizės. 

— O kas ta Lizė? | 

— Mano tarnaitė. Ją jau matei. Ji ketino tau vožti buteliu, - tai 

- Kurgi ne, - abejingai pasakė Rodžeris. - Šiaip ar taip... 

— Ji serga, - nutraukė jį Briana. - Argi nepastebėjai, kokia ji 
išblyškusi? Manau, mergaitę kamuoja maliarija; ji tai degė siau- 
bingu karščiu, tai ją purtė šaltis, ir tai truko kokią dieną, paskui 
viskas liovėsi, o po kelių dienų liga vėl smogė. Turiu kuo sku- 
biausiai rasti mamą. Turiu. 

Ji jautė, kad jis grumiasi su savim, užgniauždamas norą gin- 
čytis. Ji tamsoje ištiesė ranką ir paglostė jam veidą. 

— Turiu, - tyliai pakartojo, ir jis pakluso. 

— Gerai, - tarė Rodžeris. - Gerai! Grįšiu kuo greičiau ir pri- 
sidėsiu prie tavęs. Bet ar padarysi man vieną paslaugą? Vilkėk 
suknele! 

— Tau nepatinka mano bridžiai? - juokdamasi sušnypštė lyg 
burbuliukai sodos vandenyje. Paskui, nuvėrus minčiai, staiga lio- 
vėsi juoktis. - Rodžeri. Ką ketini daryti? Ar tą akmenį nušvilpsi? 

— Taip, - be jokių užuolankų atsakė jis. 

Valandėlę ji tylėjo, ilgu nykščiu lėtai trindama jam delną. 

— Atsisakyk šios minties, - galop tylutėliai paprašė. - Neda- 
ryk to, Rodžeri. 

— Nesirūpink dėl žmogaus, turinčio tą akmenį, - Rodžeris 
siektelėjo jos, norėdamas ją patikinti. - Greičiausiai ir pats jį iš 
ko nors pavogė. 

— Nerimauju ne dėl jo, o dėl tavęs! 

— Ak, man nieko nenutiks, - ramino it koks nutrūktgalvis. 

— Rodžeri, šiame amžiuje vagys kariami! 

— Manęs niekas nenutvers, - tamsoje sugrabaliojęs jos ranką 
sugniaužė. - Nespėsi nė mirktelėti, o aš jau būsiu su tavim. 

- Bet... 

— Viskas bus gerai, - ryžtingai atkirto Rodžeris. - Juk sakiau, 
kad pasirūpinsiu tavim? Taip ir bus. 

- Bet... 

Jis pasirėmė ant alkūnės ir nutildė ją lūpomis. Pamažėle pri- 
sitraukė jos ranką ir įspraudė sau tarp kojų. 

Ji nurijo seilę, iš lūkesčio ūmai pašiurpo rankų gyvaplaukiai. 

— Mm? - sumurmėjo jis prie jos burnos ir, nelaukdamas at- 
sakymo, trūktelėjo ją ant šieno, užsirito ant jos ir keliu praskyrė 
jai kojas. 

Kai įsiskverbė į ją, Briana aiktelėjo ir įkando jam į petį, o jis 
neišleido nė garselio. 


== 

— Ar žinai, - kiek vėliau mieguistai paklausė Rodžeris, - re- 
gis, ką tik vedžiau savo šeštos eilės protetę? 

— Ką padarei? 

— Nesvarbu, kraujomaiša mums negresia. 

— Kaip gerai, - tarė ji kandokai. - O aš dėl to nerimavau. Bet, 
po šimts pypkių, kaip galiu būti tavo protetė? 

— Kaip sakiau, man taip atrodo; anksčiau nesusivokiau. Bet 
tavo tėvo dėdė Duglas Makenzis ir prišaukė tą bėdą, užtaisyda- 
mas Geilei Dankan vaiką? 

Tiesą -sakant, apie tai jį susimąstyti privertė menkos apsi- 
saugojimo nuo nėštumo priemonės, kurių jis turėjo imtis, bet 
suprato, kad bus taktiškiau to neminėti. Juk Brianai paaukoti 
marškiniai kažin ar patikima apsauga. Viską apsvarsčius, jam 
dar dingtelėjo, kad Duglas Makenzis nebuvo sąžiningas ir doras, 
kitaip nebūtų leidęs Rodžeriui ateiti į pasaulį. 

— Kažin ar kaltas vien jis, - Briana kalbėjo maloniai apsnūdusi. 

Jau brėško, lauke sučiulbo paukščiai, oras pasikeitė - nuo 
uosto papūtus vėjui buvo gaivesnis. 

- Jei Duglas - mano prodėdė, o tavo šeštos eilės prosenelis:.. 
ne, tu klysti. Esu maždaug šeštos ar septintos eilės tavo pussese- 
rė, ne teta. 


174 DIANA GABALDON 


— Tavo svarstymai būtų arti tiesos, jei mudu būtume tos pa- 
čios kartos, bet taip juk nėra; bent iš savo tėvo pusės tu gimusi 
penkiomis kartomis anksčiau. 

Briana tylėjo, mėgindama viską suvokti. Paskui pasidavė, 
kiek dejuodama apsivertė ir patogiai įspraudė užpakalį į ertmę 
jam tarp šlaunų. 

— Po kelmais, - tarė, - nesvarbu, man atrodo, kad nėra jokios 
kraujomaišos. 

Jis prisispaudė ją prie krūtinės, bet mieguistos smegenys su- 
vokė esmę ir ją gromuliavo. 

— Iš tiesų tai nebuvau rimčiau pamąstęs, - nusistebėjo. - Bet 
ar supranti, ką tai reiškia? Giminiuojuosi su tavo tėvu, o jis - vie- 
nintelis gyvas, be tavęs, mano giminaitis! - Toks atradimas visai 
suglumino Rodžerį, ir jis gerokai susijaudino. Jau seniai buvo 
susitaikęs su mintim, kad nebeturi šeimos, ir nors septintos eilės 
prodėdė buvo gana tolimas giminaitis, vis dėlto... 

— Ne, jis ne vienintelis, - burbtelėjo Briana. 

— Ką? 

— Ne vienintelis. Dar yra Dženė. Jos vaikai. Ir vaikaičiai. 
Mano teta Dženė... hm, gal tu ir teisus. Nes jeigu ji - mano teta, ji 
ir tavo kažkelintos eilės protetė, taigi gal aš tavo... ak, - jos galva 
ir toliau gulėjo nusvirusi Rodžeriui ant peties, o švelnūs plaukai 
išdrikę jam ant krūtinės. - Kas jiems pasisakei esąs? 

— Kam? 

— Dženei ir Ijanui, - ji sukrutėjo ir įsitempė. - Kai nukeliavai 
į Lalibrochą. 

— Tenai nebuvau užsukęs, - jis irgi pasivertė, glausdamasis 
prie jos. 

Jo ranka įsitaisė jos liemens įduboje, jis vėl nugrimzdo į 
snaudulį, išmesdamas iš galvos painius abstrakčius genealogi- 
nius skaičiavimus ir pasiduodamas lietos pojūčiams. 

— Ne? Bet tada... - ji vėl nutilo. 

Mieguistas ir išsekęs nuo kūniškų malonumų, todėl apsiblau- 
sęs Rodžeris jos negirdėjo, tik smarkiau prisiglaudė palaimingai 
vaitodamas. Netrukus tą miglą perskrodė jos balsas it peilis sviestą. 

— Kaip sužinojai, kur aš? - paklausė ji. 

— Hm? 

Ūmai ji pasisuko ir ištrūko iš glėbio. Rodžeris išvydo jį 
smaigstant porą tamsių akių, net įkypų iš įtarumo. 

- Kaip sužinojai, kur aš? — iš lėto pakartojo ji. Kiekvienas 
žodis dūrė tarsi ledo nuolauža. - Kaip išsiaiškinai, kad išplaukiau 
į kolonijas? 

— Ak... aš... kodėl... - jis per vėlai sumojo, kad jam gresia 
pavojus. 

— Juk tikrai negalėjai žinoti, kad iškeliavau iš Škotijos, - kal- 
bėjo ji, - nebent nusigavai į Lalibrochą, ir jie tau pasakė, kur 
išsiruošiau. Bet Lalibroche nebuvai. 

— Aš... - jis įnirtingai ieškojo kokio nors - bet kokio - paaiš- 
kinimo, deja, niekas nešovė į galvą, ir teliko kloti tiesą. 

Kad ji viską suprato, rodė įsitempęs jos kūnas. 

- Tu žinojai, - tarė ji. Nors ji šnabždėjo, atrodė, kad šaukia 
jam į ausį. - Juk žinojai? 

Dabar ji sėdėjo, šmėkšodama virš jo it viena iš erinijų. 

— Perskaitei pranešimą apie jų žūtį! Ir žinojai visą laiką, ką? 

— Ne, - gynėsi jis, stengdamasis surikiuoti padrikas mintis. — 
Na taip, bet... 

— Ar seniai? Ir kodėl tylėjai?! - šaukė Briana atsistojusi ir 
glėbdama drabužių krūvą, sumestą po jais. 

- Palauk, - paprašė Rodžeris. - Bri, leisk tau paaiškinti. 

— Taigi rėžk! Noriu išgirsti! — ji buvo įtūžusi, bet trumpam 
liovėsi kuistis lūkuriuodama, kaip jis aiškinsis. 

— Tada klausykis, - ir jis jau atsisėdo. - Taip, radau tą pra- 
nešimą. Aną pavasarį. Bet... - jis giliai įkvėpė, beviltiškai mėgin- 
damas parinkti jai suprantamus žodžius. - Žinojau, kad labai 
susikrimsi. Nenorėjau jo rodyti, nes vis tiek nebūtum galėjusi 
nieko padaryti, tad nebuvo prasmės gildyti tau širdies dėl... 

- Ir ką turi galvoj sakydamas, kad nebūčiau galėjusi nieko 
padaryti? - ji per galvą užsitraukė marškinius ir spoksojo į jį, 
sugniaužusi kumščius. 

— Juk to negali pakeisti, Bri! Argi nesupranti? Tavo tėvai 
stengėsi pakeisti. Žinodami apie Kulodeną, darė viską, kas įma- 
noma, mėgindami sukliudyti Čarlzui Stiuartui, bet neįstengė, ar 
ne? Jiems nepavyko! Geilis Dankan troško padaryti Stiuartą ka- 
raliumi. Bet irgi nieko nepešė! Jiems visiems nepavyko! - jis iš- 
drįso uždėti plaštaką jai ant rankos; Briana buvo sustingusi kaip 
statula. - Tu negali jiems padėti, Bri, - jau ramiau tarė jis. - Tai 
istorija, praeitis. Esi iš kito laiko ir negali pakeisti to, kas įvyks. 

— Šito tu nežinai, - ji vis dar buvo pastėrusi, bet balse lyg ir 
pasigirdo šiokia tokia abejonė. 

- Žinau! - jis nusibraukė nuo smakro prakaito lašą. - Jei 
būčiau manęs, kad yra bent menkiausia galimybė, būčiau pasa- 
kęs, bet jos nebuvo. Aš... Dieve, Bri, man buvo nepakeliama vien 
mintis, kad būsi įskaudinta! 

Ji stovėjo ramiai, sunkiai kvėpuodama pro nosį. Rodžeris ne- 
abejojo, kad jei būtų galėjusi, būtų pro nosį pūtusi ne orą, o ugnį 
ir sierą. 

— Neturėjai jokios teisės spręsti už mane, - iškošė pro dantis 
Briana. - Man nė motais, ką manei. Ak, Rodžeri, ir kodėl nuty- 
lėjai tokią svarbią žinią! - jos balse nuskambėjo gaidelė, lyg čia 
būtų buvusi didžiausia išdavystė. 

— Po paraliais, būgštavau, kad jei tau papasakosiu, šitaip ir pa- 
sielgsi! — atšovė jis. - Paliksi mane! Mėginsi prasmukti pro akme- 
nis. Ir štai, pažvelk, kas iš to išėjo: mudu atsidūrėm šioje atokioje... 

— Kaltini mane, kad esi čia? O juk padariau viską, kas mano 
galioje, stengdamasi užkirsti kelią kvailystei, kurią tu iškrėtei 
sekdamas mano pėdomis. 

Rodžerį nutvilkė prisiminimų šuoras: visi tie sunkaus darbo 
ir siaubo mėnesiai, kupinos nerimo ir bergždžių paieškų dienos. 

— Vadini mane kvailiu? Taip atsidėkoji, kad vos nežuvau tavęs 
ieškodamas? Kad rizikavau niekinga savo gyvybe, stengdamasis 
apsaugoti tave? - jis pakilo nuo šiaudų. Ketino ją nustverti, tik ar 
tam, kad ją gerai papurtytų, ar kad vėl nusitemptų į guolį. 

Nespėjo nei to, nei to. Ji taip smarkiai stumtelėjo jį į krūtinę, 
kad jis prarado pusiausvyrą ir vėl žnektelėjo ant šiaudų. 

Ji šokavo ant vienos kojos ir padrikai plūdosi, stengdamasi 
užsitempti bridžius. 

— Sumautas pasipūtėlis! Eik velniop, Rodžeri! Eik velniop! - 
Šiaip taip įlindusi į kelnes, pasilenkė ir čiupo batus su kojinė- 
mis. - Nešdinkis! - šūktelėjo. - Po velnių! Lauk ir pasikark, jei 
tik nori! O aš rasiu savo tėvus! Ir juos išgelbėsiu! 

Ji apsisuko, nuskubėjo prie durų ir jas atlapojo, jam nespėjus 
jos pasivyti. Trumpam stabtelėjo, ryškėdama blyškesniame tarp- 
durio stačiakampyje. Vėjas plaikstė tamsias jos plaukų sruogas, 
gyvas lyg Medūzos gaurai. 

- Išeinu. O tu žinokis. Man tik rūpi, kad grįžtum į Škoti- 
ją, grįžtum per tuos akmenis! Bet manęs, po galais, tikrai ne- 
sulaikysi! 

Ir ji dingo. 


= 

Kai atsilapojusios durys trinktelėjo į sieną, Lizė plačiai pra- 
plėšė akis. Nemiegojo - argi būtų galėjusi, tik gulėjo užsimerku- 
si. Vargais negalais išsikapanojo iš po patalų ir nusvirduliavo prie 
dėžutės su titnagu ir pintimi. 

— Ar gerai jaučiatės, panele Bri? 

Briana toli gražu gerai nesijautė; ji žingsniavo pirmyn atgal, 
šnypšdama pro dantis it kokia gyvatė ir stabtelėjusi vis smarkiai 
spirdavo į drabužių spintą, o ši garsiai sudundėdavo. Vienas po 
kito pasigirdo dar du smūgiai; plevenant ką tik užžiebtos Žvakės 
liepsnelei, Lizė pamatė, kad tą triukšmą sukėlė Brianos batai, 
sviesti į sieną ir nukritę ant grindų. 

— Ar gerai jaučiatės? - neryžtingai pakartojo Lizė. 

— Kuo puikiausiai! - atšovė Briana. 

Anapus lango iš tamsos subliovė balsas: 

— Briana! Aš ateisiu tavęs! Ar girdi mane? Ateisiu! 

Lizės šeimininkė nepratarė nė žodžio, nužingsniavo prie lan- 
go, griebė langines ir užšovė jas su tokiu trenksmu, kad net nuai- 
dėjo kambarys. Tada pasisuko tarsi puolanti pantera ir nušveitė 
žvakidę ant grindų. Kambarys paniro į troškią tamsą. 

Lizė vėl atsigulė į lovą. Gulėjo sustingusi, bijodama pakrutėti 
ar prasižioti. Girdėjo, kaip Briana su tyliu įtūžiu plėšia nuo sa- 
vęs drabužius. Jos šnopavimą nutraukdavo drabužių šnaresys ir 
nuogų pėdų bilsnojimas į medines grindis. Už langinių tebuvo 
girdėti slopūs keiksmai, netrukus ir jie nutilo. 

Šmėstelėjo Brianos veidas; baltas kaip popierius ir tvirtas 
lyg kaulas, o vietoj akių žiojėjo juodos skylės. Švelni ir miela jos 
šeimininkė išnyko tarsi dūmas, apsėsta deamhan*. Lizė buvo 
miestietė, gimusi gerokai vėliau po Kulodeno mūšio. Jai neteko 
susidurti su narčiais klanų atstovais iš siaurų slėnių arba kalnie- 
čiu, apimtu baisaus įsiūčio, bet buvo prisiklausiusi pasakojimų ir 
dabar savo kailiu patyrė, kad tai tiesa. Taip, įtūžusi būtybė galėtų 
iškrėsti bet ką. 

Lizė stengėsi kvėpuoti ramiai, dėtis mieganti, bet tyliai žiop- 
čiojant iš jos burnos oras vis tiek veržėsi. Tačiau Briana nieko 
negirdėjo. Greitai tvirtais žingsniais apėjo kambarį, į dubenį 
šliūkštelėjo vandens, apsišlakstė veidą, tada šmurkštelėjo tarp 
antklodžių ir atsigulė. Tysojo nė krust it lenta. 

Sukaupusi visą drąsą, Lizė pasuko galvą į šeimininkę. 

— Ar viskas gerai, bann-sielbheadair**? - paklausė taip ty- 
liai, kad šeimininkė, jei tik būtų norėjusi, galėjo apsimesti jos 
neišgirdusi. 

Lizei dingtelėjo, kad Brianai visai nerūpi. Bet paskui išgirdo 
atsakymą: 

— Taip, - bet balsas buvo vangus, bespalvis, kaip ne Bria- 
nos. - Miegok. 

Bet ji, žinoma, neužmigo. Kūnas būdravo, gulėdamas prie 
tos, kuri bet kada galėjo virsti žvėrimi. Jos akys vėl apsiprato 
su tamsa, bet ji bijojo net dirstelėti šeimininkės pusėn. Raudoni 
plaukai, išsidraikę šalia, ūmai galėjo virsti karčiais, o daili tiesi 
nosis - kreivu, minkštu snukiu, po kuriuo išsišieps plėšrūs, aš- 
trūs dantys. 


* Nelabasis, šėtonas (geilų k.). 
** Ponia (geilų k.). 

Po valandėlės Lizė sumojo, kad šeimininkė virpa. Neverkia, 
nebuvo girdėti nė garso, bet taip smarkiai tirta, kad net patalynė 
šiugžda. 

Kvaiša, subarė save. Tai tik tavo draugė ir ponia, kuriai nu- 
tiko kažkas baisaus, o tu čia drybsai ir žliumbi kažin ką įsivaiz- 
duodama! 

Ji nevalingai pasivertė prie Brianos ir palietė merginos ranką. 

— Bri, ar galiu kuo padėti? - tyliai paklausė. 

Brianos ranka apsivijo jos ranką ir greitai, smarkiai spuste- 
lėjusi paleido. 

— Ne, - tylutėliai atsakė Briana. - Miegok, Lize, viskas bus gerai. 

Lizė abejodama atsitraukė, bet tylėjo. Vėl atsigulė ant nugaros 
ir ėmė tyliai kvėpuoti. Tik praslinkus nemažai laiko, ilgas Bria- 
nos kūnas galop švelniai suvirpėjo, atsipalaidavo ir šeimininkė 
užmigo. O Lizė niekaip negalėjo sudėti bluosto. Jai vėl pakilo 
karštis, nerimaudama ji niekaip neužmigo. Sunki drėgna antklo- 
dė slėgė. Langinės buvo užvertos, todėl ankštame kambarėlyje 
tvyrojo tokia tvankuma, kad Lizei atrodė, jog kvėpuoja karšta 
melasa. 

Galų gale nebeapsikentusi, ji tylomis išsiropštė iš guolio. 
Įtempusi ausį, ar iš lovos neatsklis koks garsas, nusėlino prie 
lango ir atidarė langines. 

Lauke vis dar buvo karšta ir tvanku, bet oras jau virpuliavo; 
pakilus aušros brizui, nuo jūros į sausumą ėmė plūsti gaiva. Buvo 
tamsu, tačiau dangus jau švito; apačioje ji įžiūrėjo tuštutėlį kelią. 

Nežinodama, ko griebtis, Lizė ėmėsi to, ką darydavo, kai ją 
kamuodavo koks rūpestis ar būdavo sutrikusi: nusprendė susi- 
tvarkyti. Lėtai slankiodama po kambarį, surinko negailestingai 
nusiplėštus Brianos drabužius ir juos išpurtė. 

Jie buvo nešvarūs, nusėti lapų ir purvo dėmėmis, aplipę 
šiaudais. Matė net blausioje šviesoje, srūvančioje pro langą. Ir ką 
veikė Briana? Gal voliojosi ant žemės? Šmėstelėjus tai minčiai, 
prieš akis jai iškilo toks aiškus ir sukrečiantis vaizdas, kad net 
sustingo: Briana, prismeigta prie Žemės, grumiasi su ją pagro- 
busiu juodu šėtonu. 

Jos ponia - graži, aukšta moteris, bet tas Makenzis žiaurus 
ilgšis, atrodė tikras gyvulys; jis galėjo ją nuskriausti. Staiga ji save 
sudraudė, nenorėdama duoti valios vaizduotei. Deja, neįstengė; 
jos mintys jau buvo nulėkusios per toli. 

Labai nenoromis priglaudė šeimininkės marškinius prie no- 
sies ir pauostė. Taip, jie prisigėrę vyro dvoko, stipraus ir gaižaus it 
rujojančio ožio. Pagalvojusi, kad tas nedorėlis kūnu užgulė Bria- 
ną ir ant jos paliko kvapą, tarsi šuo, žymintis savo teritoriją, ji 
susipurtė pasibjaurėjusi. 

Tirtėdama griebė bridžius, kojines ir sumetė į dubenį. Viską 
išskalbs, o su purvo ir žolės dėmėmis sunaikins Makenzio pėd- 
sakus. Jei ponios drabužiai nespės išdžiūti... na, vis tiek geriau 
nei būtų nešvarūs. 

Ji dar turėjo puodynėlę minkšto geltono šarminio muilo, 
duotą jai užeigos šeimininkės. Muilas pagelbės. Lizė pamerkė 
bridžius į vandenį, įmetė dribsnį muilo ir ėmė juo trinti audinį, 
kad pakiltų putos. 

Lango ketvirtainis vis labiau šviesėjo. Ji per petį vogčia dirs- 
telėjo į savo ponią, bet Briana kvėpavo lėtai ir ramiai. Puiku, kurį 
laiką ji dar miegos. 

Lizė pažvelgė į skalbinį ir suakmenėjo. Ją nupurtė drebulys, 
šaltesnis už tą, kuris ją krėsdavo tarp karščiavimų. Per rankas 
plonomis srovelėmis tekėjo tamsios pamuilės, o vandenyje pas- 
klido maži juodi ratilai, lyg sepijos rašalo dėmės. 

Ji nenorėjo žiūrėti, bet buvo per vėlu apsimesti, kad nemato. 
Atsargiai atlenkė šlapią audinį ir išvydo didžiulę tamsią dėmę 
toje vietoje, kur bridžių šakume kryžiuojasi siūlės. 

-Pro dangaus ūkaną lėtai skverbėsi tekančios apsiblaususios 
saulės raudonis, nudažydamas šviežio kraujo spalva vandenį du- 
benyje, kambario orą ir visą besisukantį pasaulį. 

Kelionės pabaiga 


IŠ NEVILTIES BRIANA norėjo surikti, bet tik paplekšnojo 
Lizei per nugarą ir tyliai tarė: 

— Nėra ko nerimauti, viskas bus gerai. Ponas Vajerstas paža- 
dėjo mūsų laukti. Vos pasijusi geriau, iškeliausim. Tačiau dabar 
dėl nieko nesirūpink ir ilsėkis. 

Lizė linktelėjo, bet atsakyti nepajėgė. Ją taip smarkiai purtė, 
kad net dantys barškėjo, nors buvo užklota trimis antklodėmis, 
o prie kojų gulėjo karšta plyta. 

— Atnešiu tau atsigerti, mieloji. Ilsėkis, - pakartojo Briana, 
darsyk paglostė tarnaitę ir išėjo iš kambario. 

Lizė, žinoma, nekalta, pamanė Briana, bet karščiavimo prie- 
puolis vargšelę užklupo pačiu netinkamiausiu metu. Bjauriai 
susivaidijusi su Rodžeriu, ji vėlai atsigulė ir vargais negalais už- 
migo, bet miegas buvo neramus. O kai atsikėlė, rado išskalbtus 
ir pakabintus džiūti drabužius, nublizgintus batus, sulankstytas 
kojines, iššveistą, sutvarkytą kambarį ir tirtančią Lizę, susmuku- 
sią ant židinio pado. 

Kokį tūkstantąjį kartą ji suskaičiavo, kad iki kito pirmadienio 
dar aštuonios dienos. Jei Lizės priepuolis truks kiek visada, gal- 
būt poryt ji pajėgs keliauti. Turės šešias dienas. Anot jaunesniojo 
Smutso ir Hanso Vajersto, šiuo metų laiku kelionė aukštyn upe 
trunka penkias šešias dienas. 

Ji negali prasilenkti su Džeimiu Freizeriu, negali! Trūks plyš 
turi nusigauti į Kros Kriką iki pirmadienio. Kas žino, kiek vyks 
teismas? Ir ar Freizeris negaišuodamas išvyks, vos jam pasibai- 
gus? Ji būtų atidavusi viską, kad tik būtų galėjusi tučtuojau leis- 
tis į kelią. 

Stiprus dilginantis skatulys keliauti, ir kuo greičiau, stelbė 

kitus kūno maudulius ir skaudulius, net baisų apmaudą, kad 
Rodžeris ją išdavė, bet jos rankos surištos. Išvykti galės tik at- 
sigavus Lizei. 

Alinė buvo pilnutėlė. Dieną į uostą įplaukė du laivai, ir vaka- 
re suolai buvo užsėsti jūreivių, o prie stalo kampe lošėjai triukš- 
mingai pliekė kortomis. Briana pamažu yrėsi per mėlynus taba- 
ko dūmų tumulus, stengdamasi negirdėti švilpimo ir jai laidomų 
nešvankių pastabų. Juk Rodžeris norėjo, kad ji vilkėtų suknele? 
Velniop jį. Kai mūvėdavo bridžius, vyrai dažniausiai laikydavosi 
nuo jos atokiau, bet Lizė juos išskalbė ir jie dar neišdžiūvę. 

Kai vienas vyriškis čiupo jai už sėdynės, Briana nuvėrė jį 
žvilgsniu, galinčiu nusvilinti antakius. Tas nustebo, bet liovėsi 
grabalioti, ir ji nėrė pro virtuvės duris. 

Grįždama atgal su ąsočiu karštos katžolių arbatos, apvyniotu 
skiaute, kad nenusidegintų rankų, Briana padarė lankstą ir nu- 
slinko palei salytės kraštą, kad tik nesusidurtų su anuo prieka- 
biautoju. Jeigu jis ją paliestų, šliūkštelėtų jam į tarpukojį karšto 
vandens. Jis to nusipelnė ir tai apramdytų įsiaudrinusius jos jaus- 
mus, bet būtų gaila arbatos, kurios Lizei verkiant reikia. 

Ji šonu atsargiai sėlino tarp šūkalojančių kortuotojų ir sienos. 
Ant stalo mėtėsi monetų ir kitų vertingų smulkių daikčiukų: si- 
dabrinių, paauksuotų ir alavinių sagų, tabakinė, sidabrinis lenk- 
tinis peiliukas. Mėtėsi prirašytos popieriaus skiautės - skolos raš- 
teliai, spėjo ji, arba aštuoniolikto amžiaus jų atitikmenys. Vienas 
vyras krustelėjo, ir jam per petį Briana pamatė žybtelint auksą. 

Ji dirstelėjo žemyn, nukreipė žvilgsnį, paskui. nustebusi vėl 
pažiūrėjo. Ten tviskėjo gryno aukso žiedas, platesnis už daugelį. 
Bet jos akį patraukė ne tik auksas. Žiedas gulėjo vos už pėdos, ir 
nors alinėje tvyrojo prietema, žvakidė ant stalo apšvietė vidinę 
auksinio žiedo pusę. 

Joje išgraviruotų raidžių neįskaitė, bet raštas jai buvo pažįs- 
tamas, ir staiga ji suvokė, kas ten parašyta. 

Briana padėjo ranką įsipokštavusiam žiedo savininkui ant 
peties. Jis susiraukęs atsigręžė, bet kai pamatė, kas išdrįso jam 
sutrukdyti, pykčio raukšlės išsilygino. 

— Brangute, ar pasirodei palinkėti man sėkmės? 

Stambus, šiurkščių bruožų, bet patrauklaus veido, plačiabur- 
nis, su įlaužta nosimi. Jis greitosiomis kritiškai nužvelgė ją žals- 
vomis akimis. | 

Briana išspaudė šypseną. 

— Tikiuosi, jums pasiseks, - atsakė. - Ar galėčiau patrinti 
jūsų žiedą, kad nusišypsotų laimė? - Nelaukdama leidimo, čiu- 
po nuo stalo žiedą ir skubiai patrynė į rankovę. Paskui jį pakėlė, 
grožėdamasi jo blizgesiu, ir perskaitė aiškiai matomus jame iš- 
graviruotus žodžius: Nuo E su meile K. Amžinai. 

Kai atidavė žiedą, jos ranka virpėjo. 

— Labai gražus, - pasakė. - Iš kur jį gavot? 

Vyras nustebęs atsargiai sukluso, ir ji paskubomis pridūrė: 

— Jis jums per mažas. Ar jūsų žmona nesupyks, jeigu jo ne- 
teksit? 

Iš kur, įnirtingai suko galvą Briana. Iš kur jis gavo tą žiedą? 
Ir kas nutiko mamai? 

Putlias lūpas išlenkė kerinti šypsena. 

- Jei turėčiau žmoną, brangute, tikrai patikėčiau ją tavo glo- 
bai, - jis įdėmiai ją perbedė, bet ilgos blakstienos nusileido, pa- 
slėpdamos akis. - Dabar esu užsiėmęs, brangute, o vėliau... hm... 

Ąsotis per audinį degino ranką, bet jos pirštai buvo šalti. Su- 
stingusi širdis virto mažyčiu siaubo gumulėliu. 

— Rytoj, — tarė ji. - Brėkštant. 

Jis nustebęs dirstelėjo į ją, atlošė galvą ir nusijuokė. 

— Girdėjau žmones šnekant, kad nesu tas, kurį malonu susi- 
tikti tamsoje, meilute, bet moterys, regis, mano kitaip, - jis storu 
pirštu žaismingai perbraukė jai per dilbį; jam prisilietus, pasisto- 
jo rausvai auksiniai gyvaplaukiai. - Jeigu jau taip nori, bus gerai 
ir auštant. Ateik į mano laivą „Šlovingoji“, stovintį netoli laivų 


statyklos. 
E 


— Vaje, tikriausiai senokai valgėt? - ponia Vajerst labai nepa- 
tikliai spoksojo į tuščią Brianos dubenį. 

Buvo maždaug Brianos bendraamžė, stambi, romaus būdo 
olandė, bet elgėsi motiniškai, todėl atrodė gerokai vyresnė. 

— Regis, užvakar, - Briana nė nemanė atsisakyti antros por- 
cijos virtinių, antro puodelio sultinio ir mielai paėmė dar vieną 
storą riekę baltos duonos, gausiai užteptą šviežio šviesaus sviesto 
dryžiais. - Ak, ačiū! 

Valgis užpildė žiojinčią tuštumą, buvo nedidelė šilta paguo- 
da, į kurią galėjo visa susitelkti. 

Dvi dienas paplaukus upe aukštyn, Lizė vėl ėmė karščiuoti. 
Šįsyk priepuolis buvo ilgesnis ir stipresnis, todėl Briana ne juo- 
kais išsigando, kad Lizė mirs vidury Keip Firo upės. 

Kiaurą dieną ir naktį Briana prasėdėjo kanojoje, o Vajerstas 
su draugu irklavo kaip pamišę. Ji be paliovos pylė Lizei ant gal- 
vos rieškučias vandens. Mergina buvo susupta į visus švarkus ir 
antklodes, kokias jiedvi tik turėjo, ir Briana nuolat meldėsi, kad 
sulig kitu įkvėpiu vis dar išvystų pasikeliant siaurą jos krūtinę. 

— Jei mirsiu, ar pranešit mano tėvui? - sušnabždėjo Lizė, 
greitai gulant tamsai. 

— Taip, bet tu nemirsi, todėl nėra ko nerimauti, - tvirtai at- 
sakė Briana. 

Žodžiai, kuriuos Briana pasistengė ištarti pamėgdžiodama 
škotų tarseną, padėjo; trapi Lizės nugara suvirpėjo iš juoko. 
Smulki rankelė pakilo, įsikibo į ją ir nepaleido, kol Lizei užmigus 
kaulėti pirštai atsileido ir nuslydo. 

Vajerstas, sunerimęs dėl Lizės būklės, nugabeno jas į namą, 
kuriame gyveno su seseria, kiek žemiau nuo Kros Kriko. Susuptą 
į antklodę Lizę jis nunešė dulkėtu taku, besitiesiančiu nuo upės 
iki fachverko stiliaus namuko. Atkaklus merginos būdas padėjo 
jai išsikapstyti ir šį kartą, bet Brianai atrodė, kad daugiau išmė- 
ginimų trapus kūnas gali ir neištverti. 

Perpjovusi virtinį pusiau, Briana lėtai jį sukramsnojo, skonė- 
damasi šiltomis sodriomis vištienos ir svogūnų sultimis. Ji buvo 
apskretusi, išvarginta kelionės, nusibadavusi ir išsekusi, jai maudė 
kaulus. Bet joms pavyko. Jos Kros Krike, o rytoj pirmadienis. Kaž- 
kur netoliese sukiojasi Džeimis Freizeris - ir, duok Dieve, Klerė. 

Ji palietė bridžių klešnę, į jos siūlę buvo įsiūta slapta kiše- 
nė. Joje užčiuopė mažą, apskritą talismaną. Mama gyva. Tai 
svarbiausia. 

Pavalgiusi Briana dar sykį nuėjo patikrinti, kaip laikosi Lizė. 
Prie lovos sėdėjo Hanekė Vajerst ir adė kojines. Moteris šypso- 
damasi linktelėjo Brianai. 

- Ji jaučiasi gut. 

Pažvelgusi į sunykusį Lizės veidelį, Briana tuo suabejojo. Bet 
mergaitė nebekarščiavo. Pridėjo delną Lizei prie kaktos, ši buvo 
vėsi ir drėgna, matydama pustuštį dubenėlį šalia ant stalo, supra- 
to, kad mergaitė šiek tiek ir užkando. 

- Ir jūs prigulsit? - Hanekė šiek tiek kilstelėjo, mostelėdama 
į paklotą žemą lovelę. 

Briana ilgesingai pažvelgė į švarias antklodes ir purų velenėlį 
pagalvei atremti, bet papurtė galvą. 

— Ačiū, kol kas ne. Tiesą sakant, norėčiau, jei tik galima, pa- 
siskolinti jūsų mulą. 

Nežinia, kur dabar Džeimis Freizeris. Vajerstas jai sakė, kad 
„Tekančiosios upės“ dvaras įsikūręs tolokai už miesto. Džeimis 
gali būti apsistojęs tenai arba, kad būtų patogiau, Kros Krike. Ji 
negalėjo ilgam palikti Lizės, todėl į „Tekančiąją upę nejos, tačiau 
labai norėjo nusigauti į miestą ir susirasti teismo pastatą, kur 
rytoj vyks teismas. Jai ne valia su tėvu prasilenkti, tai kas, kad 
nežino, kur jis. 

Mulas buvo stambus, senas, bet klusniai bidzeno keliu palei 
upę. Risnojo lėčiau, nei ji būtų ėjusi pėsčia, bet nieko, juk nėra 
kur skubėti. 

Nors lenkė nuovargis, Briana jodama pasijuto geriau, apdau- 
žytas, sustingęs jos kūnas atsipalaidavo, prisitaikė prie neskubriai 
tursenančio mulo ritmo. Diena buvo karšta, drėgna, dangus gie- 
dras ir mėlynas, virš kelio sviro didžiulės guobos ir karijos, pro 
vėsią jų lapiją skverbėsi saulė. 

Blaškydamasi tarp Lizės ligos ir skausmingų prisiminimų, 
per antrą jų kelionės tarpsnį, ji nieko nematė aplinkui, net nepa- 
stebėjo, kaip joms keliaujant keičiasi apylinkės. Dabar jai atrodė, 

kad ji pabudo kitoje vietoje, tarsi kas būtų ją miegančią stebuk- 
lingai ten perkėlęs. Briana nustūmė visas mintis į šalį, nuspren- 
dusi pamiršti pastarąsias kelias dienas ir tai, kas per jas nutiko. 
Ji ras Džeimį Freizerį. 

Nebeliko smėlėtų kelių, suktaspyglių pušų ir pakrantės pel- 
kynų, juos pakeitė šalto žalumo tankmės, aukšti, storakamieniai 
medžiai plačiais skliautais ir minkšta oranžinė dirva, kelkraš- 
čiuose, ten, kur ją klojo sausų lapų kilimas, virtusi juodžemiu. 
Nebeklykavo kirai ir žuvėdros, tik dusliai čerškė kėkštai ir toli 
miške švelniai, vaiskiai čiuldėjo lėlys. 

Kaip tai įvyks, svarstė ji. Šimtus kartų savęs to klausė ir šim- 
tus kartų įsivaizdavo skirtingus vaizdus: ką ji pasakys ir ką jis 
atsakys, ar išvydęs ją apsidžiaugs? Ji vylėsi, kad taip, bet vis tiek 
jis nepažįstamasis. Tikriausiai nė iš tolo nepanašus į jos įsivaiz- 
duojamą. Ji sunkokai nuslopino ausyse skambantį Liri balsą: me- 
lagis ir apgavikas... Jos mama taip nemanė. 

- „Nesirūpinkite rytdiena, nes rytojus pats pasirūpins 
savim“*, - sumurmėjo ji. 

Briana jau buvo įjojusi į Kros Kriką; retokai išsimėtę namai 
sutankėjo, purvinas kelias išplatėjo į grįstą gatvę, abipus jos ri- 
kiavosi parduotuvės ir didesni pastatai. Žmonių sutiko mažai, 
bet buvo karščiausias popietės metas, miestą dusino sunki, slogi 
šutra be jokio vėjo. Visi, kas galėjo, lindėjo pavėsyje. 

Kelias ringavo palei upės pakrantę. Kyšulyje buvo įsitaisiusi 
nedidelė lentpjūvė, o šalia jos - smuklė. Ten Briana ir nusprendė 
pasiteirauti. Tvyrant tokiam karščiui, bus neprošal ir atsigerti. 

Ji paplekšnojo per švarko kišenę, norėdama įsitikinti, ar turi 
pinigų. Netyčia užčiuopusi dygius mulo kupros šerius, atitraukė 
ranką, tarsi būtų nutvilkyta. 

Nors ir nebuvo alkana, pilve vėl pajuto tuštumą. Kietai su- 
čiaupusi lūpas, pririšo mulą ir smuko į smuklės tamsą. 

Viduje rado tik šeimininką, snūduriuojantį ant aukštos kė- 
dės. Jai įžengus, jis pabudo ir išpūtė akis, nustebintas lankyto- 


* Mt 6, 34. 

jos išvaizdos, bet įpylė jai alaus ir paslaugiai paaiškino, kur rasti 
teismo pastatą. 

— Ačiū, - švarko rankove ji nusišluostė nuo kaktos prakaitą, 
nes tvanka patalpoje smaugte smaugė. 

— Ar atvykot į teismą? — išdrįso paklausti jis, vis dar smalsiai 
ją apžiūrinėdamas. 

— Taip... na, ne visai. O kas teisiamas? - paklausė ji, per vėlai 
susizgribusi, kad nė nenutuokia apie teisiamąjį. 

- Fergiusas Freizeris, - atsakė smuklininkas, tarsi manydamas, 
kad ir taip visi žino, kas tas Fergiusas Freizeris. - Jis kaltinamas 
užpuolęs karūnos pareigūną. Bet bus išteisintas, - abejingai pasa- 
kė. - Liudyti jo naudai net Džeimis Freizeris nusileido nuo kalno. 

Briana paspringo alumi. 

— Pažįstat Džeimį Freizerį? - dusdama pasiteiravo ji, valyda- 
masi putas, ištiškusias ant rankovės. 

Šeimininko antakiai šovė aukštyn. 

- Šiek tiek luktelėkit ir pati su juo susipažinsit, - jis linktelėjo 
į sklidiną alavinį bokalą ant kito stalo. Kai Briana įėjo, to bokalo 
nepastebėjo. - Vos jūs pasirodėt, jis išėjo laukan pro užpakalines 
duris. Jis... ei! - Žmogus atsitraukė, surikęs iš nuostabos, kai ji 
ant grindų išmetė savo bokalą ir kaip viesulas išlėkė pro duris. 

Išnirus iš alinės prieblandos, šviesa lauke buvo akinanti. Nuo 
saulės spindulių, besiskverbiančių pro linguojančią klevų uždan- 
gos žalumą, Brianai ėmė ašaroti akys, ir ji sumirksėjo. Paskui 
pamatė kažką krustelint po mirguliuojančiais lapais. 

Jis stovėjo klevų pavėsyje, nusisukęs nuo jos ir mąsliai pa- 
lenkęs galvą, nes buvo paskendęs mintyse. Aukštas, ilgakojis, 
lieknas ir dailus, po baltais marškiniais pūpsojo platūs pečiai. 
Segėjo pablukusį kiltą žalsvais ir rusvais langeliais, šio priekis 
buvo atsainiai pakeltas aukštyn šlapinantis prie medžio. 

Atlikęs gamtinį reikalą, jis nuleido kiltą ir pasisuko, ketinda- 
mas traukti užeigos link. Tada ir pamatė ją, stovinčią ir spoksan- 
čią į jį. Truputį įsitempė, sugniaužęs plaštakas. Nužvelgė vyriškus 
jos drabužius, bet kai suprato, kad ji - moteris, sunerimęs, įtarus 
jo žvilgsnis tučtuojau virto nuostaba. 

Vos Briana pažvelgė į jį, dingo visos abejonės. Ji ir nustebo, 
ir nenustebo. Buvo kiek kitoks, nei įsivaizdavo: atrodė žemes- 
nis, suaugusio vyro ūgio, bet veido bruožai panašūs į jos. Ilga 
tiesi nosis, ryžtingas žandikaulis, įkypos akys, įsodintos tvirta- 
me kaule. 

Išniręs iš klevų pavėsio, žengtelėjo. prie jos, ir nuo saulės jo 
plaukai sužibo varinėmis kibirkštėlėmis. Ji nesąmoningai pakė- 
lė ranką ir nuo veido nusibraukė plaukų sruogą, akies krašteliu 
matydama tokį pat raudonai auksinį švytėjimą. 

— Ko tau čia reikia, mieloji? - paklausė jis griežtai, bet gera- 
noriškai. Jo balsas buvo žemesnis, negu mintyse girdėdavo; kaip 
kalnietis greblavo, nesmarkiai, bet aiškiai. 

— Jūsų, - atšovė. Jai dingojosi, kad širdis įstrigo gerklėje, ir ji 
vos ne vos išspaudė žodį. 

Jis stovėjo gana arti, todėl užuodė nestiprų jo prakaito ir 
šviežią pjaustytos medienos kvapą. Atraitotos lininių marški- 
nių rankovės buvo apkibusios auksinėmis pjuvenomis. Džeimis 
prisimerkė iš smagumo, nuo galvos iki kojų nužvelgdamas ją 
ir jos aprangą. Vienas rausvas antakis kilstelėjo, ir jis papurtė 
galvą. 

- Atleisk, mieloji, - šyptelėjo, - bet aš vedęs. 

Jis ketino praeiti pro ją, bet ji išleido nerišlų garsą ir atkišo 
ranką, ketindama jį sulaikyti, bet taip ir nedrįsdama paliesti jo 
rankovės. Jis stabtelėjo ir pažiūrėjo į ją įdėmiau. 

— Ne, aš nejuokauju. Namie manęs laukia žmona, o namai 
netoli, - tarė, aiškiai stengdamasis būti mandagus. - Bet... - nu- 
tilo pamatęs iš arčiau nešvarius jos drabužius, švarko rankovėje 
žiojinčią skylę ir nuspurusius kaklaskarės kampelius. 

— Ak, - jau kitu tonu pasakė ir pasisiekė nedidelės odinės 
piniginės, kurią nešiojo prisirišęs prie juosmens. - Tu alkana, 
mieloji? Turiu pinigų, jei tau reikia pavalgyti. 

Ji vos kvėpavo. Jo akys buvo tamsiai mėlynos, spinduliavo 
švelnumą ir gerumą. Jos žvilgsnis susmigo į prasegtą marškinių 
apykaklę, iš po kurios kyšojo susiraitę plaukai, nuauksinę tamsiai 
įdegusią odą. 

— Ar jūs... jūs Džeimis Freizeris? 

Jis įbedė griežtą žvilgsnį. 

— Taip, - išraiška vėl buvo atsargi, akys primerktos prieš sau- 
lę. Jis greitosiomis dirstelėjo atgal į smuklę, bet tarpduryje niekas 
nekrustelėjo. Paskui žengė prie jos. 

— O kas klausia? - tyliai pasiteiravo. - Ar turi man kokią 
žinią, mieloji? 

Ji pajuto, kaip gerklę kutena kvailas noras juoktis. Ar ji turi 
žinią? 

— Aš Briana, — tarė. 

Jis abejodamas susiraukė, paskui kažkas žybtelėjo jo akyse. 
Na, žinoma! Jau girdėjo tą vardą, kuris jam buvo svarbus. Briana 
sunkiai nurijo seilę, jos skruostai užkaito, tarsi juos būtų nusvi- 
linusi žvakės liepsna. 

— Aš — tavo duktė, - pasakė ji. Jos ausiai balsas nuskambėjo 
slopiai. - Briana. 

Jis stovėjo kaip įbestas, nė kiek nepasikeitusia mina. Bet ją 
tikrai išgirdo, nes išblyško, o paskui jo kaklą ir veidą ugninis 
raudonis nudažė taip staiga, kaip ūmai užsiliepsnoja krūmynai; 
gaisro spalva derėjo prie ryškios jo odos. 

Brianą užliejo didžiulis džiaugsmas, it šuoras nušniokštė per 
juosmenį, atsiliepdamas užsidegusiam kraujui atpažinus šviesia- 
odžių giminystę. Jai panūdo, ar jam buvo sunku taip smarkiai 
nurausti. O gal jis moka, kaip ir ji, nutaisyti akmeninį veidą, no- 
rėdamas paslėpti išdavikišką jausmų antplūdį? 

Jos veidas buvo sustingęs, bet ji nedrąsiai šyptelėjo. 

Džeimis sumirksėjo, galop atplėšė akis nuo jos veido ir lėtai 
ją nužvelgė nuo galvos iki kojų. Jai pasirodė, kad suvokęs, koks 
jos ūgis, apstulbo. 

— O Dieve, - sukrenkštė jis. - Tu didžiulė. 

Raudonis jos veide jau buvo išblėsęs, bet po šių žodžių ji nu- 
kaito dar labiau. 

— Kaip manai, kas dėl to kaltas? - atkirto ji, pasitempė ir 
nenuleisdama nuo jo akių ištiesė pečius. Stovėdama labai arti ir 
visu ūgiu, ji Žiūrėjo jam tiesiai į akis. 

Jis atšlijo. Iš nuostabos jo veidas persimainė, ir jį dengianti 
kaukė subyrėjo. Be jos atrodė jaunesnis. Buvo sukrėstas, nuste- 
bęs, bet veide jau ryškėjo kiek skausminga nekantra. 

—- One, mieloji! - sušuko Džeimis. - Visai ne tai turėjau gal- 
voj! Tik... - nutilo ir susižavėjęs toliau stebeilijo į ją. 

Paskui tarsi prieš savo valią pakėlė ranką ir ore apvedė jos 
skruostų, žandikaulio, kaklo ir peties linkius, bijodamas ją paliesti. 

— Tai tiesa? - sušnabždėjo jis. - Tu Briana? - jos vardą ištarė 
keistai pabrėždamas Briiana, ir ji suvirpėjo. 

— Taip, čia aš, - kiek prikimusi atsakė ir vėl pamėgino nusi- 
šypsoti... - Argi ne aišku? 

Jo burna buvo didelė, lūpos putlios, bet nepanaši į jos — 
platesnė, raiškesnė, veikiausiai lūpų kampučiuose net miegant 
slepiasi šypsena. Tik dabar jo lūpos trūkčiojo, nes jis nesumojo, 
ką daryti. 

— Taip, - tarė jis. - Taip, aišku. 

Tada palietė ją, pirštais švelniai slydo per jos veidą, nubrauk- 
damas nuo smilkinio ir ausies rausvų plaukų garbanas, braukda- 
mas per švelnią žandikaulio liniją. Ją vėl nukrėtė drebulys, nors 
prisilietimas buvo šiltas; ant skruosto juto karštą jo delną. 

— Neįsivaizdavau tavęs suaugusios, - pasakė Džeimis, neno- 
romis nuleisdamas ranką. - Mačiau nuotraukas, bet... mano min- 
tyse tu visada buvai mažytė, mano kūdikis. Nė nesitikėjau... - jis 
nuščiuvo, žvelgė į ją iš po tankių blakstienų tokiomis pat kaip jos 
tamsiai mėlynomis akimis, plačiomis iš susižavėjimo. 

— Nuotraukas, - ji duso iš laimės. - Matei mano nuotraukas? 
Mama rado tave? Kai sakei, kad namie tavęs laukia žmona... 

„— Klerė, - nutraukė jis. | 

Plati burna galop apsisprendė; ir nuo šypsenos jo akys nušvi- 
to lyg saulė šokančiuose medžio lapuose. Jis taip stipriai sugriebė 
jai už rankų, kad ji net krūptelėjo. 

— Dar nesimatei su ja? Kristau, ji pakvaiš iš džiaugsmo! 

Mintis apie mamą ją pribaigė. Jos veidas suglebo, širdis at- 
lėgo, ir skruostais pabiro daugybę dienų tvardytos ašaros, ją 
smaugdamos jai ir juokiantis, ir kartu verkiant. 

— Ak, mieloji, tik neverk! - sunerimęs šūktelėjo jis, paleido 
jos ranką, iš rankovės iškrapštė didžiulę sumurkšlintą nosinę ir 
nedrąsiai ja patekšnojo dukrai skruostus. Jo veidas buvo kupinas 
rūpesčio. 

— Neverk, a leannan, nėra dėl ko, - sumurmėjo. - Viskas 
gerai, m annsachd, viskas gerai. 

— Man nieko nėra. Aš... laiminga, ir tiek. - Ji paėmė nosinę, 
nusišluostė akis ir išsišnypštė nosį. - Ką reiškia tas a leannan? Ir 
tas kitas žodis? 

- Nesupranti geilų kalbos? - sukluso jis ir krestelėjo galvą. — 
Žinoma, ne, juk jos nesimokei, - burbtelėjo lyg pats sau. 

— Išmoksiu, - tvirtai pasakė ji ir jau drąsiau išsišnypštė nosį. — 
A leannan? 

Jo veide vėl pasirodė šypsnys. 

— Tai reiškia „brangioji, - švelniai dukrai atsakė Džeimis, - 
O m annsachd - „mano mylimiausia“. 

Žodžiai kybojo ore tarp jų, mirguliuodami kaip lapai. Jie sto- 
vėjo ramiai, susidrovėję, ūmai prasiveržus švelnumui, negalėda- 
mi atplėšti vienas nuo kito akių, neįstengdami prabilti. 

— Tė... - išsižiojo Briana, bet nutilo, staiga apnikta abejonių. 

Kaip turėtų jį vadinti? Tikrai ne tėčiu. Visą gyvenimą jos tėtis 
buvo Frenkas Randalas, tad šitaip kreiptis į kurį nors kitą vyrą būtų 
išdavystė. Džeimiu? Ne, taip pat negalėtų; sutrikdytas jos išvaizdos, 
jis vis dar elgėsi oriai, todėl taip paprastai jo vadinti irgi nederėtų. 
„Tėvas skamba gana santūriai ir griežtokai. Kad ir koks Džeimis 
Freizeris būtų, neatrodė jai nei santūrus, nei juolab griežtas. 

Pamatęs ją dvejojant ir raustant, jis pagaliau sumetė, kas ją 
kamuoja. 

— Gali... gali mane vadinti tėtušiu, - pasakė. Jo balsas buvo 
kimus, jis nutilo ir atsikrenkštė. - Jei... jei nori, - droviai pridūrė. 

- Tėtušis, - pakartojo Briana. Šįkart šypsena pražydo leng- 
vai, netemdoma ašarų. - Tėtušis. Ar taip jis skamba ir geiliškai?. 

Jis šyptelėjo, lūpų kampučiai vos virpėjo. 

— Ne. Jis... tik taip paprasčiau. 

Ir ūmai viskas tapo paprasta. Jis ištiesė rankas. Ji žengė į jo 
glėbį ir sumojo klydusi; jis toks pat didelis, kokį ir įsivaizdavo, 
jo rankos ją apglėbė stipriai stipriai, kaip visada drįsdavo viltis. 


= — 

Viskas klostėsi taip, lyg ji būtų apsvaigusi. Užlieta jausmų ir 
įveikta nuovargio, Briana suvokė įvykius veikiau ne kaip gyve- 
nimo tėkmę, o tarsi sudėliotus iš daugybės vaizdų, ryškių lyg 
momentinės nuotraukos. 

Smulkutė išblyškusi Lizė, besimarkstanti nuo ūmai žybte- 
lėjusios šviesos pilkomis akimis, nešama stipraus juodaodžio 
arklininko, šnekančio neatpažįstama škotiška tarme. Vežimas, 
prikrautas stiklo ir kvapios medienos. Glotnūs, blizgantys arklių 
sturpliai; dardantys ir girgždantys mediniai ratai. Žemas, šiltas 
tėvo balsas, pasakojantis apie namą, statomą ant aukšto kalno 
gūbrio, sakantis, kad langai - staigmena mamai. 

— Bet tau, mieloji, tai joks netikėtumas! - linksmai nusikva- 
toja jis, o juokas, regis, nusmelkia kaulus. 

Jie ilgai joja dulkėtais keliais, ji miega, padėjusi galvą tėvui 
ant peties, laisva jo ranka apsivijusi ją, o kita vadelioja. Nepa- 
žįstamas jo odos kvapas, keisti ilgi plaukai, brūkštelintys jai per 
veidą, kai jis pasuka galvą. 

Paskui prabangus didžiulis, vėsus namas, įkvipęs vašku ir gė- 
lėmis. Aukšta žilaplaukė moteris Brianos veidu, trikdantis mėly- 
nų akių žvilgsnis. Ilgos šaltos rankos, svajingai, smalsiai liečian- 
čios jai veidą ir glostančios plaukus. 

— Lizė, - taria ji, ir geroji moteris pasilenkia prie Lizės, mur- 
mėdama apie kinmedžio žieves. 

Tamsios jos rankos ryškios ir gražios šalia Lizės gelsvo por- 
celianinio veido. 

Rankos, daugybė rankų. Viskas daroma tarsi veikiant magi- 
jai, girdėti švelnus murmesys, ją perduodant iš rankų į rankas. 
Jai nespėjus paprieštarauti, ji nurengiama ir išmaudoma kva- 
piame vandenyje, o kai iš plaukų išskalaujamas levandų muilas, 
tvirti, švelnūs pirštai išmasažuoja galvą. Paskui atsiranda lininiai 

rankšluosčiai ir nedidelė juodukė nušluosto jai kojas ir apibarsto 
jas ryžių pudra. 

Ji, apvilkta švariu medvilniniu drabužiu, basomis sklendžia 
per tviskančias grindis. Ją išvydusios sužimba tėvo akys. Pyragai, 
saldėsiai, uogienės ir sklindžiai. Karšta saldi arbata, tekanti jos 
gyslomis vietoj kraujo. 

Graži šviesiaplaukė keistai pažįstama, bet surauktais anta- 
kiais; tėvas pavadino ją Marsale. Nuprausta ir suvyniota į ant- 
klodę Lizė, trapiomis rankutėmis apglėbusi puodelį su aitriai 
kvepiančiu skysčiu, panėšėja į būtybę, nutūpusią ant ką tik pa- 
laistyto žiedo. 

Šnekos, vis užeinantys žmonės, dar daugiau šnekų, pro 
rūką, tirštėjantį aplink ją, retkarčiais prasiskverbiantis vienas 
kitas žodis. 

— .„Farkardas Kembelas išmintingesnis... 

— Tėtuši, ar matei Fergiusą? Kaip jis laikosi? 

Tėtuši? Ji buvo kiek sutrikusi, mažumėlę pasipiktinusi, kad 
dar kažkas jį taip vadina, nes... nes... 

Tetos balsas, skambantis iš toli: „Vargšas vaikelis užsnūdo 
ten, kur sėdi, girdžiu ją knarkiant. Ulisai, nunešk ją į lovą.“ 

Ją lengvai pakelia stiprios rankos, bet ne juodaodžio lioka- 
jaus, kvepiančio vašku, o tėvo, dvelkiančio pjuvenomis ir lini- 
niais baltiniais. Ji liaujasi priešintis ir užmiega, priglaudusi galvą 
jam prie krūtinės. 


= 


Fergiusas Freizeris gal ir šnekėjo kaip škotų klano narys, bet 
buvo panašus į kilmingą prancūzą. Kilmingą prancūzą, vedamą 
į giljotiną, po pirmo įspūdžio tyliai pasitaisė Briana. 

Patrauklus, tamsaus gymio, smulkaus sudėjimo, neaukštas, 
jis įsliuogė teisiamųjų suolan ir pasuko galvą į salytę, ilgą nosį 
pakėlęs coliu aukščiau nei visada. Aristokratiškos jo paniekos 
nė kiek nemenkino nuskurę drabužiai, apšepęs žandikaulis, di-- 
džiulė violetinė mėlynė po akimi. Net metalinis kablys, styrantis 
vietoj rankos, dar labiau pabrėžė abejotinos jo reputacijos žavesį. 

Išvydusi jį, Marsalė tyliai atsiduso ir tvirtai sučiaupė lūpas. 
Pasilenkusi per Brianą, sušnabždėjo Džeimiui: 

— Ką tie šunsnukiai jam padarė? 

— Nieko ypatingo, - mostelėjo, kad ji atsitiestų, ir Marsalė 
susmuko ant kėdės, rūsčiu žvilgsniu smaigstydama šerifą ir še- 
rifo padėjėją. 

Jiems pasisekė, kad rado, kur atsisėsti; nedideliame pastate 
visos vietos buvo užtūptos, salytės gale stumdėsi ir bambėjo 
žmonės, laikydamiesi tvarkos tik todėl, kad juos drausmino 
raudonšvarkiai, saugantys duris. Dar du kareiviai ramiai stovė- 
jo priekyje, šalia teisėjo krėslo, o už jų kampe stypsojo kažkoks 
karininkas. 

Briana pamatė, kad tą pareigūną pastebėjo ir Džeimis Frei- 
zeris, o stambiuose ano vyro bruožuose šmėkštelėjo pagiežingas 
pasitenkinimas, beveik piktdžiuga. Jai ant sprando pasistojo gy- 
vaplaukiai, bet, susidūrus tėvo ir pareigūno žvilgsniams, Džeimis 
abejingai nusuko akis. 

Pasirodė teisėjas ir atsisėdo į savo vietą. Deramai atlikus vi- 
sus reikiamus formalumus, prasidėjo teismas. Buvo akivaizdu: 
jis vyks be prisiekusiųjų, nes dalyvavo tik teisėjas ir jo padėjėjai. 

Iš pokalbio aną vakarą Briana mažai ką suprato, nors per 
pusryčius įstengė išnarplioti tą painiavą. Jauna juodaodė, var- 
du Faedra, buvo viena iš Džokastos vergių; aukštas, neišvaizdus, 
bet Žaviai besišypsantis vaikinas - Džeimio sūnėnas Ijanas, jos 
pusbrolis. Apie tai pagalvojus, jos kūnu perbėgo toks pat virpu: 
liukas kaip Lalibroche, pamačius giminaičius. Gražioji šviesia- 
plaukė Marsalė - Fergiuso žmona, o Fergiusas - prancūzas naš- 
laitis, kurį Džeimis neoficialiai įsisūnijo Paryžiuje prieš Stiuarto 
sukilimą. 

Ponas teisėjas Konantas, valyvas pusamžis džentelmenas, pa- 
sitaisė peruką, susiglostė mantiją ir paprašė perskaityti kaltini- 
mus. O jie skambėjo taip: Fergiusas Klodelis, gyvenantis Rauano 
grafystėje, 1769 mūsų Viešpaties metų rugpjūčio 4 dieną tyčia 
užpuolė Hjugą Birounį, tos grafystės šerifo pavaduotoją, ir iš jo 
pavogė karūnos turtą, kurį tas teisėtai saugojo. 

Į liudytojo vietą buvo pakviestas minėtasis Hjugas, tęvas, 
nervingas, gal trisdešimties vyrukas. Liudydamas jis trūkčiojo, 
mikčiojo ir tvirtino susidūręs su kaltinamuoju Buivolų kely- 
je, kai jis, Birounis, vykdė įstatymo jam numatytas pareigas. 
Kaltinamasis jį šiurkščiai išplūdo prancūziškai, o paskui, jam 
norint toliau keliauti, pasivijo, sulaikė, smogė į veidą ir nugvel- 
bė Birounio globai patikėtą karūnos turtą: arklį su apynasriu 
ir balnu. 

Skatinamas teismo, liudytojas padarė grimasą, išviepė dešinę 
burnos pusę ir parodė per užpuolimą išmušto danties nuolaužą. 
atsigręžė į kaltinamąjį. 

— Taip, iš tikrųjų. O dabar, pone Freizeri, jūs papasakokit, 
kaip įvyko ši nelaimė. 

Fergiusas kiek nuleido nosį, įsmeigęs į teisėją žvilgsnį, lyg 
būtų nuvėręs tarakoną. 

- Šitas bjaurybė - tikras mėšlo gabalas, - tarė ramiu balsu. - Jis... 

- Kaltinamasai, prašau neįžeidinėti, - šaltai sudraudė teisėjas 
Konantas. 

- Šerifo padėjėjas, - nė nemirktelėjęs toliau varė Fergiusas, - 
pasivijo mano žmoną, parjojančią iš malūno su kūdikiu, buvo 
pasisodinusi jį ant balno. Šerifo padėjėjas sustabdė ją, šiurkščiai 
ištempė iš balno ir pareiškė pasiimąs arklį ir visa kita kaip mo- 
kestį. Paliko ją su mažyliu be arklio, o iki namų dar buvo pen- 
kios mylios ir pliskino saulė! - jis įniršęs spigino į Birounį, kuris 
atsakydamas prisimerkė. 

Šalia Brianos Marsalė smarkiai iškvėpė pro nosį. 

— O kokio dydžio, šerifo pavaduotojo tvirtinimu, mokestį 
buvot skolingas? 

Fergiuso skruostus nutvieskė tamsus raudonis. 

— Aš nieko neskolingas! Tai jis aiškina, kad už savo žemę 
kasmet turiu mokėti tris šilingus, bet taip nėra! Aš atleistas nuo 
žemės mokesčio, tą žemę Džeimsui Freizeriui padovanojo gu- 
bernatorius Trajonas. Tą ir pasakiau tam susmirdėliui salaud, kai 
jis lankėsi mano namuose ir mėgino išpešti pinigų. 

— Apie tokią dotaciją nieko nesu girdėjęs, - niūriai tarė Bi- 
rounis. - Šie žmonės meluos susirietę, kad tik nereikėtų mokėti. 
Daugelis jų dykinėtojai ir apgavikai. 

- Oreilles en feuille de chou"“ 

Per kambarį nuvilnijo juokas, beveik užgoždamas teisėjo 
priekaištus. Mokykloje Briana buvo neblogai pramokusi prancū- 
ziškai, todėl suprato, kad išvertus kaip idiomą šie žodžiai reiškia 
„atlėpausį , ir ji taip pat sukrizeno. 

Teisėjas pakėlė galvą ir įsispoksojo į teismo salę. 

— Ar čia Džeimsas Freizeris? 

Džeimis atsistojo ir pagarbiai nusilenkė. 

— Taip, pone. 

— Prisaikdinkit liudytoją, padėjėjau. 

Džeimis, deramai prisiekęs, patvirtino iš tiesų esąs dovano- 
tos žemės savininkas. Minėtą dotaciją suteikė ir sąlygas nustatė 
gubernatorius Trajonas. Sąlygose numatyta, kad jo žemė dešimt 
metų atleista nuo nuomos mokesčio karūnai, o laikotarpis baig- 
sis po devynerių metų. Be to, jis, Džeimsas Aleksandras Malkol- 
mas Makenzis Freizeris, leido Fergiusui Freizeriui toje žemėje 
pasistatydinti namą ir turėti pasėlių. 

Brianos dėmesys iš pradžių buvo nukreiptas į tėvą, ji nega- 
lėjo atplėšti nuo jo akių. Jis buvo aukščiausias ir įspūdingiau- 
sias vyras teismo salėje, vilkėjo baltutėliais lininiais marškiniais 
ir tamsiai mėlynu švarku, paryškinančiu įkypas jo akis ir švie- 
sius plaukus. 

Bet akies krašteliu pastebėjo krustelint ir išvydo grimasą 
žvilgsniu Hjugą Birounį. Šis vos linktelėjo ir atsisėdo laukti, kada 
baigs liudyti Freizeris. 

— Pasirodo, ponas Freizeris nemelavo esąs atleistas nuo mokes- 
čių, pone Birouni, - ramiai tarė teisėjas. - Todėl turiu jį išteisinti... 

- Jis negali to įrodyti! - piktai atrėžė Birounis. Tada dirstelėjo 
į aną pareigūną, tarsi laukdamas moralinės jo paramos, ir ilgas 


* Pažodžiui - žiedinio kopūsto ausys (pranc.). 

jo smakras sustingo. - Nėra jokių tai įrodančių dokumentų, tik 
Džeimso Freizerio žodis. 

Teismo salė vėl subruzdo, šįsyk garsiau. Kai buvo suabejota 
jos tėvo žodžiu, Briana tuojau pat išgirdo sukrėstus, pasipiktinu- 
sius šūksnius, ir ją užliejo pasididžiavimas. 

Bet jos tėvas, nerodydamas nė menkiausio pykčio, vėl atsi- 
stojo ir nusilenkė teisėjui. 

— Jums leidus, jūsų kilnybe, - jis pasirausė švarke ir išsitrau- 
kė perlenktą pergamento lapą su kietu raudono lako antspau- 
du. - Neabejoju, kad jūsų kilnybei pažįstamas gubernatoriaus 
antspaudas, - ir paklojo dokumentą prieš poną Konantą. 
laužė, perskaitė dokumentą ir jį padėjo. 

— Tai tinkamai paliudyta žemės dovanojimo akto originalo 
kopija, - pranešė, - pasirašyta jo prakilnybės Viljamo Trajono. 

— Iš kur ją gavot? - piktai paklausė Birounis. - Juk nebuvo 
kada nukeliauti į Niu Berną ir grįžti atgal! 

Jis išblyško kaip popierius. Briana sužiuro į pareigūną; riebus 
jo veidas, regis, buvo susiurbęs visą Birounio kraują. 

Teisėjas metė į jį griežtą žvilgsnį ir tepasakė: 

— Atsižvelgdami į tai, kad liudytojas pateikė raštišką įrodymą, 
pripažįstame, kad kaltinamasis iš tikrųjų nekaltas dėl vagystės, 
nes ginčijamasis turtas priklauso jam. Bet užpuolimas... - jis pa- 
stebėjo, kad Džeimis nesėdi, o vis dar stovi prieš teisėjo kėdę. — 
Klausau, pone Freizeri. Turite dar ką nors pasakyti teismui? — 
teisėjas Konantas nosinės krašteliu nusišluostė prakaito srovelę, 
tekančią iš po peruko. Ankšta patalpa buvo tokia sausakimša, 
kad jis jautėsi lyg pirtyje. 

- Prašau teismo patenkinti mano smalsumą, jūsų kilnybe. Ar 
pirminis pono Birounio kaltinimas smulkiau paaiškina, kaip jis 
buvo užpultas? 

Pakilo abu teisėjo antakiai, bet jis greitai pervertė popierius 


damas į lapą. 

— Nukentėjusysis teigia, kad Fergiusas Freizeris vožė kumščiu 
jam į veidą, todėl jis apdujęs sukniubo ant žemės, o kaltinamasis 
tuo metu čiupo arkliui už apynasrio, užšoko ant jo ir nušuoliavo, 
užgauliai plūsdamasis prancūziškai. Nukentėjusysis... 

Teisiamųjų suole pasigirdus garsiam kosuliui, visų akys nu- 
krypo į kaltinamąjį, kuris žaviai nusišypsojo ponui teisėjui Ko- 
nantui, iš kišenės išpešė nosinę ir ja apvyniojęs kablį, styrantį iš 
kairės rankovės, kruopščiai nusivalė veidą. 

— Ak! - šūktelėjo teisėjas ir nusuko šaltas akis į liudytojo 
kėdę, ant kurios iškaitusiu kankinio veidu gūžėsi Birounis. 

- Gal malonėtumėt paaiškinti, pone, kaip buvo sužalotas de- 
šinys jūsų Žandas, nes teigiate, kad šis žmogus jums neva smogė 
kairės rankos, kurios jis neturi, kumščiu? 

- Taip, crottin*, - linksmai pasakė Fergiusas. - Paaiškinkit. 

Tikriausiai manydamas, kad Birounio mėginimą pasiaiškinti 
bus geriausia išklausyti akis į akį, teisėjas Konantas nusišluostė 
kaklą ir skubiai baigė teismo posėdį, paleisdamas Fergiusą Frei- 
zerį su nesutepta reputacija. 


i 


— Tai mano darbas, - didžiuodamasi prisipažino Marsalė ir 
įsikabino sutuoktiniui į ranką per šventę, surengtą po teismo. 

— Tu? - Džeimis linksmai ją nužvelgė. - Nori pasakyti, kad 
žiebei kumščiu šerifo padėjėjui į žabtus? 

— Ne kumščiu, o koja, - patikslino ji. - Kai tas bjaurybė sa- 
laud pamėgino nutempti mane nuo arklio, spyriau jam į žandi- 
kaulį. Jis tikrai nebūtų manęs nuvilkęs žemėn, - pridūrė ir viską 
prisiminusi rūsčiai sužaibavo akimis, - bet jis pagriebė iš manęs 
Žermeną, todėl turėjau nulipti ir jį atimti. 

Ji paplekšnojo šviesiaplaukiam vaikui pakaušį, sūnus buvo 
tvirtai įsitvėręs motinos sijonų ir nešvariame kumštelyje gniaužė 
sausainį. 


* Arkliašūdi (pranc.). 

— Ne visai suprantu, - įsiterpė Briana. - Ar ponas Birounis 
nenori prisipažinti, kad jam vožtelėjo moteris? 

— Oi ne, - pasakė Džeimis, pripildamas kitą bokalą elio ir pa- 
duodamas jai. - Tik čia savo trigrašį įkišo seržantas Mečisonas. 

— Seržantas Mečisonas. Tas karininkas teisme? - paklausė 
Briana. Ji gurkštelėjo elio, bet tik iš mandagumo. - Panašus į 
apskrudusią kiaulę? 

Išgirdęs tokį apibūdinimą, tėvas išsišiepė. 

— Taip, tas. Jis griežia ant manęs dantį, - paaiškino. - Čia 
nebe pirmas ir ne paskutinis kartas, kai jis mėgino man pakenkti 
apgaule. 

— Bet negi jis tikėjosi, kad jam išdegs toks kvailas kaltini- 
mas? - įsiterpė Džokasta, pasilenkdama ir ištiesdama ranką. 

Ulisas, stovintis šalia, pastūmė jai lėkštę su avižiniais paplo- 
tėliais. Ji nedvejodama paėmė vieną ir trikdančias nereges akis 
nusuko į Džeimį. - Ar tau iš tikrųjų reikėjo atsisakyti Farkardo 
Kembelo paslaugų? - nepritariamai paklausė. 

— Taip, - atsakė Džeimis. Matydamas sumišusią Brianą, pa- 
aiškino: - Farkardas Kembelas - šios apygardos teisėjas. Jeigu 
jis nebūtų susirgęs mums taip parankiai, - Džeimis vėl šyptelė- 
jo, šelmiškai žybsint akims, - teismas jau būtų buvęs surengtas 
aną savaitę. Toks juk ir buvo jų planas - Mečisono ir Birounio. 
Jie ketino pateikti kaltinimą, suimti Fergiusą ir nuvilioti mane 
nuo kalno per patį derliaus dorojimo įkarštį. Ir, po galais, tas 
planas jiems beveik išdegė, - liūdnai pridūrė. - Jie vylėsi, kad 
iki greito teismo neįstengsiu gauti dotacijos kopijos Niu Berne. 
Ir tikrai būčiau nesuspėjęs, jeigu teismas būtų įvykęs praėjusią 
savaitę. 

Džeimis dėkingas nusišypsojo Ijanui, šis išraudo ir paslėpė 
veidą inde su punšu, nes jis galvotrūkčiais šuoliavo į Niu Berną 
atgabenti to dokumento. 

— Farkardas Kembelas mūsų bičiulis, tetule, - tarė Džeimis 
Džokastai, - tačiau ne blogiau už mane žinai, kad jis - teisinin:- 
kas; visai nesvarbu, kad žino apie mano dotacijos sąlygas taip pat 
gerai kaip aš; jei nebūčiau galėjęs pateikti šio įrodymo teisme, 

jis būtų buvęs priverstas spręsti ne mano naudai. Ir jei būtų taip 
nutikę, - jis atsigręžė į Brianą, - būčiau turėjęs apskųsti teismo 
nuosprendį, o Fergiusas būtų atsidūręs Niu Berno kalėjime ir 
tenai vėl teisiamas. Nors baigtis būtų buvusi tokia pat, mudu su 
Fergiusu būtume atplėšti nuo žemės kone visą derliaus nuėmimo 
metą. Man tai būtų kainavę daugiau nei vertas visas derlius. 

Jis žiūrėjo į Brianą per puodelio kraštą, mėlynos jo akys ūmai 
surimtėjo. 

— Tikiuosi, nemanai, kad aš turčius? - paklausė. 

— Apie tai apskritai negalvojau, - nustebusi atsakė ji, ir Džei- 
mis šyptelėjo. 

— Na ir gerai, nes turiu gerą gabalą žemės, o įdirbtas tik ne- 
didelis jos plotelis. Vos išteksim užsėti laukus ir pramisti. Dar 
šiek tiek liks galvijams. O tavo mama, - jo šypsena paplatėjo, - 
nepajėgtų pati viena apsėti kukurūzais ir miežiais trisdešimties 
akrų, - padėjęs tuščią puodelį, jis atsistojo. - Ijanai, gal pasirū- 
pintum atsargomis ir važiuotum vežimu su Fergiusu ir Marsale? 
O mudu su mergaite josim priekyje. 

Jis klausiamai pažvelgė į Brianą. 

- Džokasta prižiūrės tavo mažąją tarnaitę. Ar neprieštarauji, 
kad taip greitai iškeliausim? 

— Ne, - ji pastatė bokalą ir taip pat pakilo. - Ar galėtume 
išsiruošti jau šiandien? 


Ee 


Iš spintelės išėmiau po vieną buteliukus, kartkartėmis kokį 
atkimšdama ir pauostydama jo turinį. Jei kruopščiai neišdžio- 
vinši, žolelės mėsingais lapais buteliuke supus, o sėklos apsi- 
trauks neįprastu pelėsiu. 

Pagalvojusi apie pelėsius, dar kartą prisiminiau savo penici- 
lino plantaciją. Arba tokią, kokia ji, vyliausi, kada nors bus, jei 
man pasiseks ją įveisti, deja, man sekėsi nekaip. Penicillium - tik 
vienas iš daugybės šimtų pelėsių, lengvai augančių ant sužiedėju- 
sios drėgnos duonos. Ar gali suvešėti šio vertingojo pelėsio spora, 
atsitiktinai įsišaknijusi ant duonos riekelių, mano išdėliojamų kas 

savaitę? Ar ant gana ilgai laikomos duonos riekės, kuri apsitraukia 
visokiausiomis sporomis, įmanoma tikėtis užsiveisiant ir tą vienin- 
telę naudingą? Ir galų gale net jei ir taip, ar gebėčiau ją atpažinti? 

Mėginau užauginti tą pelėsį daugiau nei metus, bet iki šiol 
man nepavyko. 

Niekaip negalėjau atsiginti graužikų, net pabarsčiusi savo 
plantacijoje jų nekenčiamų medetkų ir paprastųjų kraujažolių. 
Pelių, žiurkių, skruzdžių ir tarakonų knibždėte knibždėjo; vieną 
dieną maisto podėlyje užklupau net įsibrovusį būrelį voverių, jos 
pešėsi dėl pabirusių grūdų ir apgraužtų sėklinių bulvių. 

Vienintelė išeitis - visas valgomas atsargas užrakinti didelėje 
spintelėje, sumeistrautoje Džeimio, arba laikyti jas storose me- 
dinėse statinaitėse ar dengtuose induose, atspariuose dantims ir 
nagams. Bet, sandariai uždarius maistą nuo keturkojų vagišių, 
prie jo nepatektų oro, o šis vienintelis pasiuntinys, vieną dieną 
galintis man įduoti patikimą ginklą prieš ligas. 

Kiekviename augale slypi kurios nors ligos priešnuodis, terei- 
kia žinoti. Prisiminus Najavenę, mane vėl nusmelkė aštrus ne- 
tekties skausmas, ir ne vien todėl, kad jos netekau, - praradau ir 
jos žinias. Ji perdavė man vos dalelę to, ką žinojo, dėl to baisiai 
apgailestavau, nors tada, kai netekau bičiulės, sielvartavau kur 
kas labiau. 

Bet žinojau vieną dalyką, apie kurį ji nė nenutuokė: tų mi- 
kroskopinių augalėlių, tų kuklių duonos pelėsių, neįkainojamą 
vertę. Juos rasti ir atpažinti bus sunku, o dar sunkiau - panau- 
doti. Bet niekada neabejojau, kad jų ieškoti verta. 

Nepridengta duona viliojo peles ir žiurkes. Mėginau ją laikyti 
indaujoje, bet pusę mano ką tik užveisto antibiotikų inkubato- 
riaus išsiblaškęs surijo Ijanas, o kai manęs nebuvo namie, trupi- 
nius tučtuojau suėdė pelės ir skruzdės. 

Pavasarį, vasarą ir rudenį negalėjau nieko padaryti, turėda- 
vau arba palikti duoną nepridengtą ir nesaugomą, arba tūnoti 
troboje ir ją sergėti. Bet lauke reikėjo nudirbti daugybę neatidė: 
liotinų darbų, priimti nemažai gimdymų, lankyti ligonius, tad 
ieškojimams nebelikdavo laiko. 

Žiemą kenkėjai nulįsdavo dėti kiaušinių prieš pavasarį, Žie- 
moti po sausų lapų paklote, kur šilta. Deja, tuo metu oras per 
šaltas, ir sporos neišgyvena. Duona arba susiraitydavo ir su- 
žiedėdavo, arba sutiždavo, nelygu kaip toli būdavo nuo ugnies. 
Retkarčiais ji užsitraukdavo tik oranžine ar rausva plutele - pe- 
lėsiais, gyvenančiais žmogaus kūno ertmėse. 

Vėl pamėginsiu pavasarį, vyliausi, uostydama buteliuką su 
džiovintais mairūnais. Jie buvo puikūs; dvelkė muskusu kaip smil- 
kalai, kvepėjo svajonėmis. Aukščiau ant gūbrio jau kilo naujas na- 
mas, ant pamatų ryškėjo kambarių sienos. Iš trobelės tarpdurio 
mačiau namo karkasą, juoduojantį giedrame rugsėjo danguje. 

Pavasarį namas bus baigtas. Tinkuotos sienos, ąžuolinės 
grindys, langai su tvirtais įstiklintais rėmais, pro juos neprasi- 
braus pelės ir skruzdės. Name bus įrengtas ir šviesus kabinetas, 
kuriame priiminėsiu pacientus. 

Džiugią mano viziją nutraukė garsus bliovimas iš aptvaro. 
Klarensas pranešė, kad kažkas atvyksta. Per pertraukėles tarp 
ekstazės apimto Klarenso bliūvavimo tolumoje išgirdau balsus 
ir paskubomis ėmiau dėlioti išmėtytus kamščius ir buteliukus. 
Tikriausiai grįžta Džeimis su Fergiusu ir Marsale - bent jau vy- 
liausi, kad čia jie. 

Džeimis neabejojo, kuo baigsis teismas, bet vis tiek neri- 
mavau. Užaugusi aplinkoje, kur manoma, kad britų įstatymai - 
vienas didžiausių civilizacijos laimėjimų, buvau prisižiūrėjusi ir 
kaip jie taikomi praktiškai - netgi įkūnijant pačiais neįtikimiau- 
siais pavidalais. Kita vertus, tikėjau ir Džeimiu. 

Klarensas nebebliovė, o švokštė ir gargaliavo. Taip darydavo, 
kai su kuo nors artimai šnekučiuodavo, bet balsai buvo nuščiuvę. 
Keista. Gal reikalai susiklostė prastai? 

Į indaują pastačiau paskutinį buteliuką ir nuėjau prie durų. 
Kiemas tuščias. Man pasirodžius, Klarensas linksmai subliovė, 
bet aplinkui niekas nė krust. Tačiau kažkas tikrai atkeliavo: viš- 
čiukai buvo išsilakstę pakrūmėmis. 

Man per nugarą nuringavo šiurpuliukas, ir apsisukau, steng- 
damasi matyti ir prieš save, ir kas vyksta už nugaros. Nieko. Už 

namo švelniame vėjelyje šlamėjo kaštonai, pro gelstančius jų la- 
pus mirguliavo saulė. 

Nebuvo nė šešėlio abejonės, kad esu ne viena. Po šimts, ir dar 
palikau peilį ant stalo! 

— Sasenach. 

Išgirdus Džeimio balsą, širdis kone sustojo. Kai atsisukau į jį, 
palengvėjimą greitai užgožė apmaudas. Ką jis sau mano... 

Akimirką atrodė, kad man dvigubinasi akyse. Juodu sėdėjo 
ant suolo prie durų šalia vienas kito, o jų plaukai degė saulėje it 
degtukų galvutės. 

Mano akys susmigo į Džeimį, švytintį iš džiaugsmo, tada nu- 
krypo dešinėn. 

— Mama. 

Išvydau tą pačią miną, sumišusį nekantrumą, džiaugsmą ir 
ilgesį. Man nė nespėjus susivokti, ji jau spaudė mane glėbyje, o 
aš buvau pakilusi į orą, kojomis nesiekdama žemės ir tikrąja, ir 
perkeltine prasme. 

— Mama! 

Man užgniaužė kvapą. Stigo oro ne tik todėl, kad buvau su- 
krėsta, bet ir todėl, jog buvau taip smarkiai apkabinta, net šon- 
kauliai traškėjo. 

— Bri! — šiaip taip išlemenau, ir ji mane pastatė ant Žemės, 
nors ir nepaleido iš glėbio. 

Netikėdama savo akimis, žvelgiau į ją: ji tikrai nesivaideno. 
Pasidairiau Džeimio, jis jau stovėjo visai šalia. Nepratarė nė žo- 
džio, tik plačiai šypsojosi, o ausys buvo skaisčiai nuraudusios iš 
džiugesio. 

— Aš, ak, nesitikėjau... - kvailai lemenau. 
žvaigždės ir buvo ašarotos iš laimės. 

— Juk ispanų inkvizicijos niekas nelaukia! 

— Ką? - sutriko Džeimis. 


DEšŠIMTA DALIS 


Pašliję santykiai 

JI PABUDO IŠ RAMAUS MIEGO, ant peties pajutusi ranką. 
Mirksėdama staiga pakilo ir pasirėmė alkūne. Virš jos palinkęs 
Džeimio veidas buvo vos įžiūrimas tamsoje. Žarijos vos ruseno, 
ir trobelėje tvyrojo veik aklina tamsa. 

— Traukiu medžioti ant kalno, mieloji. Ar nori kartu? - su- 
šnabždėjo jis. 

Pasitrynusi akis ir mėgindama suganyti per miegą išsiblaš- 
kiusias mintis, ji linktelėjo. 

— Gerai. Tada maukis kelnes. 

Jis tylomis atsitiesė ir išėjo. Kai atvėrė duris, vidun įsiveržė 
žvarbaus, bet gaivaus vėjo gūsis. 

Kol ji užsitempė bridžius ir kojines, jis taip pat tylutėliai grį- 
žo nešinas pilnu glėbiu malkų. Jai linktelėjęs, atsiklaupė įkurti 
ugnies. Susigrūdusi rankas į švarką, ji iškėblino ieškoti išvietės. 

Lauke „pasaulis buvo juodas ir pasakiškas; jei ne Žnaibantis 
šaltukas, būtų pamaniusi, kad vis dar miega. Šaltai ir ryškiai 
spindėjo žvaigždės, bet kabojo žemai, rodės, tuoj nukris ir už- 
ges, čirškėdamos šlapiuose nuo miglos medžiuose, augančiuose 
anapus dunksančių gūbrių. 

Kiek dabar valandų, pasvarstė ji ir suvirpėjo, prie šiltų šlau- 
nų prisilietus šlapiai medienai. Turbūt kiek po vidurnakčio; iki 
aušros dar tikrai toli. Visur tyku, mamos darželyje nezvimbė jo- 
kie vabzdžiai, niekas nešlamėjo, net nešnarėjo lauke sustatytos 
kukurūzų gubos. 

Kai ji stumtelėjo trobelės duris, iš vidaus į ją tvokstelėjo su- 
dusęs oras, kuriame buvo sumišę troškių dūmų, kepto maisto ir 

miegančių kūnų kvapai. O lauke, priešingai, oras buvo malonus, 
grynas ir lengvas - Briana gėrė jį didžiuliais gurkšniais, kad kuo 
daugiau jo prisikvėpuotų. 

Džeimis jau buvo pasiruošęs. Odinį krepšį pririšęs prie diržo 
kartu su ragine parakine, o per petį persimetęs didesnį storos 
drobės maišą. Ji nėjo vidun, stovėjo tarpdury ir matė, kaip jis 
greitai pasilenkė ir pabučiavo mamą, gulinčią lovoje. 

Be abejonės, Džeimis žino, kad Briana ten stovi. Tik švelniai 
pabučiavo žmonai į kaktą, bet ji pasijuto tarsi kokia įsibrovė- 
lė, vujaristė. Ji dar labiau sutriko, kai ilga, blyški Klerės ranka 
grakščiai kyštelėjo iš po antklodžių ir taip švelniai paglostė jam 
skruostą, kad jai suspaudė širdį. Paskui Klerė kažką sumurmėjo, 
bet Briana neišgirdo. 

Skubiai nusisuko iškaitusiu veidu, nors buvo šalta, ir kai 
Džeimis išėjo laukan, Briana jau stypsojo proskynos pakrašty. 
Jis uždarė duris laukdamas, kada tos spragtelės, nes buvo už- 
šaunamos iš vidaus. Turėjo ginklą, ilgavamzdį šautuvą, kone jos 
ūgio, kaip jai pasidingojo. 

Netaręs nė žodžio, jai nusišypsojo ir mostelėjo galva miško 
link. Ji nusekė įkandin, lengvai spėdama su juo, žingsniuojan- 
čiu menkai išmintu taku per eglyną ir kaštonų giraitę. Jo pėdos 
braukė nuo žolės kuokštų rasą, tviskančio sidabro kupstuose pa- 
likdamos tamsų pėdsaką. 

Takas ilgai vinguriavo pirmyn atgal beveik lyguma, bet pas- 
kui ėmė kilti įkalnėn. Permainą ji greičiau pajuto, nei pamatė. 
Vis dar buvo tamsu nors į akį durk, bet ūmai tyla perplyšo. Sulig 
kitu įkvėpiu netoliese miške pragydo paukštis. 

Paskui nuo paukščių čiulbesio, čirškimo, suokimo ir dūz- 
gesio suskardėjo visas kalno šlaitas. Už to klegesio galėjai justi 
bruzdesį, plasnojimą ir krebždesį, negirdimą ausims. Jis sustojo 
ir įsiklausė. 

Žiūrėdama į jį Briana irgi stabtelėjo. Šviesa keitėsi taip lėtai, 
kad vos ne vos suvokė. Akys buvo apsipratusios su tamsa, todėl 

ta, suprato tik pakėlusi akis nuo Žemės ir išvydusi ryškią tėvo 
plaukų spalvą. 

Krepšyje jis turėjo maisto. Susėdę ant rąsto, jie užkrimto 
obuolių ir duonos. Paskui ji iš rieškučių atsigėrė tyro šaltinio, 
trykštančio iš iškyšos, vandens. Kai atsigręžė, maža gyvenvietė 
buvo išnykusi; namai ir laukai dingę, tarsi kalnas ir juos, visai 
kaip ją, būtų tyliai įtraukęs į miškus ir prarijęs. 

Ji nusišluostė rankas į švarko skvernus ir kišenėje užčiuopė 
dygų kaštoną. Šiuose miškinguose šlaituose paprastieji kaštonai 
neauga, tas medis atkeliavęs iš Anglijos ir pasodintas kokio nors 
tremtinio, viliantis, kad jis primins namus. Bus gyvas ryšys su 
anuo gyvenimu. Ji suspaudė kaštoną delne svarstydama, ar šie 
jos ryšiai nutrūkę visam laikui. Tada atgniaužė. saują, nusisuko 
ir patraukė paskui tėvą į kalną. 

Iš pradžių jai kalė širdis, šlaunų raumenys įsitempdavo, nes 
nebuvo pratusi kopti, bet vėliau kūnas pajuto grunto ritmą. Kai 
prašvito, nebeklupinėjo. Jiems užsiropštus ant stataus šlaito, jos 
kojos jau lengvai žengė per klampius lapus, net dingtelėjo, kad 
tuojau nusklęs į dangų, rodės, esantį čia pat, atkirstą nuo žemės. 

O kad galėtų pakilti, akimirką pasvajojo Briana. Deja, pri- 
rištą grandine prie žemės ją laikė ryšiai: mama, tėvas. Lizė... ir 
Rodžeris. Tekėjo saulė, virš kalnų kilo didžiulis liepsnojantis jos 
kamuolys. Kad neapaktų, turėjo trumpam užsimerkti. 


== 


Štai toji vieta, kur jis norėjo ją atsivesti. Dunksančios uolienų 
atodangos papėdėje. Dalis nuvirtusių uolų, apžėlusios samano- 
mis ir kerpėmis, iš plyšių stiebėsi išgeibę maži medeliai, svyruo- 
jantys it girtuokliai. Jis pakreipė galvą ir mostelėjo jai eiti įkan- 
din. Pro didžiulius akmenis vingiavo vos matomas takas. Pajutęs, 
kad Briana dvejoja, atsigręžė. 

Ji nusišypsojo ir ranka pamojo į uolą. Ant žemės riogsojo 
milžiniškas kalkakmenio luitas, perskilęs perpus; Džeimis sto- 
vėjo tarp tų dviejų gabalų. 

— Nekreipk dėmesio, - tyliai tarė ji. - Sukilo prisiminimai. 

Tai ir Džeimiui kai ką priminė, jam ant dilbių pasistojo gy- 
vaplaukiai. Net stabtelėjo pažiūrėti, kaip ji pro juos žengia, jeigu 
kas. Tačiau nieko baisaus neįvyko, Briana atsargiai praėjo per 
tarpą ir pasivijo jį. Jam magėjo ją paliesti, ar ji tikra. Ištiesė ranką 
ir nurimo, kai tvirtai suspaudė jos pirštus. 

Jis gerai apskaičiavo: jiems išėjus į atvirą plotą šlaito viršūnė- 
je, saulė tik ėmė kilti virš tolimiausio gūbrio. Apačioje stūksojo 
kalnagūbriai, driekėsi slėniai, visiškai užkloti miglos, todėl atro- 
dė, kad iš ertmių veržiasi dūmai. Nuo dunksančio priešais kalno 
lanku krito krioklys, baltas srautas nėrė į ūką. 

— Šičia, — pasakė jis, sustodamas toje vietoje, kur mėtėsi 
akmenys, apkėsti vešlios žolės. - Šiek tiek pailsėkim. 

Kaip visada ankstyvais rytais, buvo žvarbu, bet kopdamas 
Džeimis sukaito. Atsisėdęs ant plokščio akmens, ištiesė kojas, 
kad po kiltu patektų oro, ir nuo pečių nusibloškė skraistę. 

— Čia viskas atrodo kitaip, - tarė ji, nusibraukdama garbaną 
švelnių raudonų plaukų, jų liepsnos jį šildė labiau už saulę. - Su- 
pranti, apie ką šneku? Iš Inverneso į Lalibrochą jojau per Didįjį 
siaurą slėnį, tikrus tyrus, - prisiminusi sutirtėjo, - tačiau ta vie- 
tovė visai nepanaši į šitą kraštą. 

— Nepanaši, - pritarė jis. Puikiai suvokė, ką ji turi galvoj: nors 
siauri Škotijos slėniai ir viržynai atšiaurūs, jie apgyventi, o šioje 
miškingoje vietoje tarp krioklių - nė gyvos dvasios. - Manau... - 
jis nutilo. Gal ji pamanys, kad jis kvailys? Bet Briana žvelgė į jį, 
norėdama išgirsti, ką jis papasakos. - Čia gyvena dvasios, - kiek 
sumišęs pasakė. - Jos senos ir jau daugybę tūkstančių metų mato 
žmones. Gerai mus pažįsta, tik labai atsargios ir mums nesiro- 
do. Bėt toji, čia gyvenanti, - jis padėjo ranką ant storesnio kaip 
trisdešimties pėdų kamieno, kaštonas virš jų buvo išsistiebęs per 
šimtą pėdų, - tokių kaip mes dar neregėjusi. 

Nė kiek nenustebusi, ji linktelėjo. 

— Bet jos smalsios? - paklausė ji. - Na, kai kurios. - Ir atlo- 
šusi galvą pasidairė į svaiginamai aukštyn besirangančią šakų 
spiralę. - Argi nejauti, kad kartais jos tave stebi? 

— Kartais. 

sa, srūvanti per kalno keterą, užliedama tolimus krioklius; taip 
pagavę ugnį užsiplieskia prakurai ir nutvieskia miglą perlų spin- 
desiu, o paskui visai ją praryja. Abu stebėjo, kaip nušvinta kalno 
šlaitas, ir jis tyliai padėkojo šios vietos dvasiai. Nors Briana ir 
nemokėjo geilų kalbos, vis tiek suprato, ką jis pasakė. 

Ji ištiesė ilgas kojas ir įkvėpė ryto kvapo. 

— Ar tau iš tikrųjų nebuvo baisu? - ji kalbėjo švelniu balsu, 
neatplėšė akių nuo apačioje plytinčio slėnio, atkakliai vengdama 
pažvelgti į Džeimį. - Gyventi urve netoli Broch Mordos? 

— Ne, - atsakė jis. Saulė šildė krūtinę ir veidą, jį užplūdo ra- 
mybė. - Ne, nebuvo baisu. 

— Vien išgirdusi apie tai, pagalvojau, kad turbūt buvo klaiku. 
Šalta, nešvaru ir vieniša, - ji dirstelėjo į jį, o jos akyse atsispin- 
dėjo ryto dangus. 

— Na taip, - šyptelėjo Džeimis. 

— Ijanas, dėdė Ijanas nusivedė mane ton vieton ir parodė. 

— Tikrai? Vasarą, kai palėpščiai apkibę geltonais žiedais, ta 
ola ne tokia ir niūri. 

- Galbūt, bet tada, kai būdavo gūdu... - ji nutilo. 

— Man nebuvo baisu, - jis užsimerkė, leisdamas saulei šildyti 
akių vokus. 

Iš pradžių ir jis manė, kad vienatvė jį pribaigs, bet vos supra- 
tęs, kad to nenutiks, ėmė mėgautis kalno šlaito teikiama nuoša- 
luma ir vienuma. Nors ir užsimerkęs, aiškiai regėjo saulę, didžiu- 
lį raudoną kamuolį liepsnojančiais kraštais. Ar ją neregės akimis 
mato ir Džokasta? 

Briana ilgai tylėjo, jis taip pat nepratarė nė žodžio, patenkin- 
tas klausėsi. Netoliese eglėje triūsė paukšteliai. Jie kabojo nuo 
šakų žemyn galva ir gaudė vabzdžius, juos prarydavo, o paskui 
pasišnekučiuodavo, ką nugvelbę. 

— Rodžeris... - staiga tarė ji. 

Ir širdį jam pervėrė pavydo strėlė. Pavydas dūrė juo skau- 
džiau, kad buvo netikėtas. 

Ar net tokį trumpą laikotarpį turės dalytis ja su kitu? Jis at- 
simerkė ir stengėsi atrodyti susidomėjęs. 

— Kartą mėginau kalbėti apie vienatvę. Ir kad, mano many- 
mu, tai nėra blogai, - ji atsiduso, nuleidusi vešlias blakstienas. — 
Kažin ar jis suprato. 

Džeimis kažką numykė, išleisdamas gerklinį garsą. 

— Pasvarsčiau, - ji sudvejojo, dirstelėjo į jį ir nusuko žvilgs- 
nį, - pamaniau, kad gal todėl... todėl tu su mama... - jos oda 
buvo tokia permatoma, kad jis regėjo po ja pulsuojant kraują. 
Ji giliai įkvėpė, rankomis atsirėmusi į akmenį. - Ji vienišė. Ir jai 
nebaisu būti vienai. 

Jis žvilgtelėjo į ją spėliodamas, kodėl ji tai pasakė. Kaip gy- 
veno Klerė per tuos ilgus jųdviejų išsiskyrimo metus, kad Briana 
tai suprato? Vienatvės skonis Klerei išties nesvetimas. Vienatvė 
šalta kaip pavasarinis vanduo, jį gali gerti ne visi, nes kai kam 
jis ne atgaiva, o mirtinas šaltis. Tačiau ji kasdien gyveno su pir- 
muoju savo vyru. Ar daug vienatvės jai teko išgerti, kol įvertino 
jos skonį? 

Briana gal ir galėtų jam pasakyti, bet jis jos nekamantinės; 
būdamas šioje vietoje kuo mažiausiai norėjo girdėti kalbant apie 
Erenką Randalą. 

Džeimis sukosėjo. 

— Na, gal tai ir tiesa, - atsargiai pripažino. - Esu susidūręs 
su moterimis, o kartais — ir su vyrais, negalinčiais pakęsti savo 
minčių skambesio, taigi tokie žmonės tikriausiai netinka į porą 
tiems, kurie savo mintis pakenčia. 

— Taip, - susimąsčiusi pritarė ji. - Galbūt ir netinka. 

Nestiprus pavydo skausmas atlėgo. Taigi dėl to Veikfildo ją 
kamuoja abejonės? Jiems su Klere Briana išklojo viską apie savo 
paieškas, pranešimą apie jų žūtį, apie kelionę iš Škotijos, viešnagę 
Lalibroche - net apie Liri, po perkūnais! - ir apie tą Veikfildą, 
atsekusį jos pėdomis. Jam atrodė, kad kai ką ji nutylėjo, bet ir 
gerai; nenorėjo to girdėti. Jis labiau nerimavo ne dėl to, kad kada 
nors supleškės ugnyje, o dėl to, kad netrukus bus sudrumsta jo 
ir ką tik atrastos dukros idilė. 

Džeimis sėdėjo tylėdamas, prisitraukęs kelius. Nors labai 
norėjo susigrąžinti dvasios ramybę, neįstengė atsikratyti minties 
apie Randalą. 

Jis laimėjo. Klerė dabar jo, kaip ir šis nuostabus vaikas — 
mergina, pasitaisė žiūrėdamas į ją. Bet Randalas turėjo jas abi 
dvidešimt metų. Ir, be abejonės, paliko joms neišdildomą žymę. 
Tačiau kokią? 

— Pažvelk, - sušnabždėjo Briana ir suspaudė jam ranką. 

Jis pasekė jos žvilgsnį ir pamatė dvi elnes, stovinčias medžių 
paūksmėje už kokių dvidešimties pėdų. Džeimis nė nekruste- 
lėjo, tik tylomis atsiduso. Šalimais juto Brianą, sužavėta ji buvo 
sustingusi. 

Juos pamatę, žvėrys pakėlė dailias galvas ir. uosdami išplėtė 
drėgnas šnerves. Bet po valandėlės viena elnė grakščiai nuliuok- 
sėjo, nuo baugščių jos žingsnių šlapioje rasotoje žolėje liko dry- 
žiai. Paskui ją atsargiai nurisnojo ir kita. Abi tolėliau ėmė pešti 
žolės kuokštus tarp akmenų, kartkartėmis pasisukdavo, kilstelė- 
davo galvas ir įbesdavo romias akis į keistus, bet nepavojingus 
padarus, įsitaisiusius ant iškyšos. 

Prisiartinti prie škotų tauriojo elnio Džeimis negalėtų nė per 
mylią, kitaip elnias jį užuostų. Taurieji elniai puikiai žino, kas yra 
dvikojis padaras. 

Jis žvelgė į besiganančius žvėris, į tobulo laukiniškumo ne- 
kaltybę, ir ant galvos juto saulės palaiminimą. Ši vieta atrodė 
naujai, ir jis džiaugėsi būdamas čia vienas su dukterimi. 


== 

— Ką medžiojam, tėtuši? 

Jis ramiai stovėjo ir prisimerkęs akylai žvelgė į horizontą, bet 
Briana neabejojo, kad jis žiūri ne į žvėrį. Briana galėjo kalbėti 
nebijodama išgąsdinti elnę. 

Per dieną jie matė daugybę gyvūnų: auštant dvi elnes, ant 
uolos tupinčią rudąją lapę, laižančią dailias juodas letenėles, bėt 
kai jie priėjo per arti, žvėrelis dingo it užgesusi ugnis. Gausybė 
voverių čiauškėjo medžių viršūnėse ir žaidė slėpynių už kamienų. 

Pasisekė išvysti net pulką laukinių kalakutų, tarp kurių išdidžiai 
siūbinėjo du patinai, papūtę krūtines ir išskleidę uodegų vėduo- 
kles, taip ganydami burbuliuojantį haremą. 

Briana nebūtų apsidžiaugusi nė vienu šitų laimikių. Ji ne- 
prieštaravo, kad žvėrys būtų nudobti grobiui, bet jai būtų labai 
gaila ir liūdna, jei šios dienos grožį sugadintų pralietas kraujas. 

— Bites, - atsakė Džeimis. 

— Bites? Ir kaipgi medžiojamos bitės? 

Jis paėmė šautuvą, nusišypsojo ir linktelėjo nuokalnėn į pui- 
kų geltoną lopą. 

— Ieškok žiedų. 

Gėlėse tikrai darbavosi bitės. Priėjusi gana arti, išgirdo jas 
dūzgiant. Jų buvo kelios rūšys: didžiulės juodos laukinės; taip pat 
mažesnės pūkuotos juodais ir geltonais dryžiais ir grėsmingai at- 
rodančios glotnios vapsvos, smailiais it durklai pilvais. 

— Tau reikia žiūrėti, kur skrenda bitės darbininkės, - ėmė 
aiškinti jai tėvas, iš lėto ratu apeidamas gėlių plotelį. - Ir saugotis, 
kad nė viena neįgeltų. 

Daug sykių jie buvo pametę iš akių mažytes pasiuntines, 
įkandin kurių abu sėlino. Jos pranykdavo laužytoje šviesoje virš 
upelio ir nerdavo į tokius tankius krūmus, kad buvo nebeįmano- 
ma jų sekti. Džeimis kaskart imdavo blaškytis pirmyn atgal, kol 
rasdavo kitą žydintį lopinėlį. 

— Ana ten! - sušuko ji, rodydama į nuostabius raudonus žie- 
dus, linguojančius tolumoje. 

Jis prisimerkęs pažvelgė į juos ir šyptelėjo, purtydamas galvą. 

- Ne, raudoni netinka, - pasakė. - Raudonos gėlės patinka 
mažyčiams kolibriams, o bitės mėgsta geltonus ir baltus žiedus, 
labiausiai —- geltonus. 

Žolėje prie jos kojų jis nuskynė baltą ramunę ir padavė jai. 
Gėlės vainiklapius puošė žiedadulkių, pabirusių iš trapių kuo- 
atidžiau, Briana pamatė, kaip iš to viduriuko išropoja segtuko 
galvutės dydžio bitutė, blizgantys juodi jos šarvai buvo nukloti 
aukso dulkėmis. 

— Kolibriai geria iš žiedų, turinčių ilgus piltuvėlius, - paaiš- 
kino Džeimis. - O bitės negali taip giliai pasiekti. Joms mielesni 
plokšti žiedai ir jų seklios nektarinės, kaip šio ir ana tų, nusags- 
čiusių tankius krūmynus. Ant jų nutūpusios jos ima voliotis, kol 
pasidengia geltonomis žiedadulkėmis. 

Jie persekiojo bites, lakstydami šlaitu aukštyn žemyn ir kva- 
todami, išvengę įpykusių laukinių bičių, ieškančių geltonų ir bal- 
tų žiedų plotų, bombardavimo. Bitėms patiko plačialapės kalmi- 
jos, bet kone visos jos augo per aukštai ir buvo tokios tankios, 
kad buvo neįmanoma nei jas apžiūrėti, nei pro jas prasibrauti. 

Tik vėlyvą popietę jie rado tai, ko ieškojo. Šakotą aukštą kel- 
mą. Iš šakų telikę rąstigaliai, žievė nusilupusi, o po ja švietė iš- 
džiūvusi sidabriška mediena. Joje žiojėjo platus plyšys, pro kurį 
spraudėsi bitės, aplinkui kabojo tankus jų šydas. 

— Puiku, - tarė Džeimis, nudžiugintas reginio. - Kartais jos 
spiečiasi uolose, tada ne kažin ką nuveiksi. 

Jis nusikabino nuo diržo kirvį, nusimetė krepšius ir mostelė- 
jo Brianai sėstis ant čia pat slūgsančio akmens. 

— Geriau luktelėkim, kol sutems, - pasakė. - Tuomet visas 
spiečius jau tūnos viduje. O dabar gal norėtum užkąsti? 

Jie suvalgė maisto likučius, kartkartėmis persimesdami vienu 
kitu žodeliu ir žiūrėdami, kaip ant čia pat dunksančių kalnų gęsta 
šviesa. Brianai paprašius, Džeimis leido jai iššauti iš ilgos muškie- 
tos ir parodė, kaip vėl užtaisyti šautuvą: kaip išvalyti vamzdį, įber- 
ti parako, įdėti kulką, įkišti skiautės kamštį ir grūstuvu įstumti 
iki vamzdžio galo, tada į padegimo daubelę suberti likusį paraką. 

— Visai neblogai šaudai, mieloji, - nustebo jis. Pasilenkęs pa- 
ėmė medžio strampą ir padėjo ant didelio akmens kaip taikinį. - 
Pamėgink dar kartą. 

Ji iššovė, paskui dar sykį ir dar, pratindamasi prie ginklo svo- 
rio, ieškodama tinkamo vamzdžio pusiausvyros taško ir patogios 
atramos vietos peties linkyje. Šautuvo atatranka buvo mažesnė, 
nei manė; parakas buvo ne toks galingas kaip šiuolaikiniai šovi- 
niai. Dusyk nuo akmens atskilo nuolaužos, trečią kartą strampas 
išlakstė į šipulius. 

— Labai gerai, - pagyrė jis, pakėlęs antakį. - Po paraliais, kur 
išmokai taip šaudyti? 

— Mano tėvas šaudydavo į taikinius, - ji nuleido ginklą, jos 
skruostai buvo nuraudę iš pasitenkinimo. - Jis išmokė mane šau- 
dyti iš pistoleto ir graižtvinio šautuvo. Ir dar iš šratinio. - Užplū- 
dus prisiminimams, jos skruostus nudažė tamsesnis raudonis. - 
Hm. Juk nesi matęs šratinio šautuvo? 

- Kažin ar esu, - tepasakė, nutaisęs bereikšmę miną. 

— Kaip susemsi bičių kapšą? - paklausė ji, norėdama užglais- 
tyti nesmagią valandėlę. 

Džeimis gūžtelėjo pečiais. 

— Vos bitės įsitaisys ilsėtis, į vidų prileisiu šiek tiek dūmų, kad 
jos apsvaigtų. Tada atsikirsiu rąstigalio gabalą su koriais, po juo 
įstumsiu plokščią medienos gabalą ir viską suvyniosiu į skraistę. 
Grįžęs namo, užkalsiu viršų ir apačią. Bus puikus avilys, - jis 
nusišypsojo. - Rytą bitės išskris iš jo, apsidairys ir puls ieškoti 
arčiausiai žydinčių gėlių. 

- Ir nesupras, kad jos ne įprastoje savo vietoje? 

Jis vėl trūktelėjo pečiais. 

— Jei ir supras, ką darys? Kelio atgal neberas, o kitų namų 
čia neturi. Ne, jos bus patenkintos naująja vieta, - jis pasisiekė 
šautuvo. - Leisk išvalyti. Šaudyti jau per tamsu. 

Pokalbis nutrūko, ir kokį pusvalandį jie sėdėjo tylomis, žiū- 
rėdami, kaip tamsa užpildo ertmes apačioje. Lyg nematoma 
banga ji kilo aukštyn sulig kiekviena valandėle, rydama medžių 
viršūnes, rodės, kad žali lapų skliautai plūduriuoja tamsos ežere. 

Galų galė Briana atsikrenkštė, manydama turinti ką nors 
sakyti. 

— Ar mama nesijaudins, kad grįšim taip vėlai? 

Jis papurtė galvą, bet nieko neatsakė, tik sėdėjo, plaštakoje lai- 
kydamas tingiai nusvirusį žolės stiebelį. Virš medžių pamažu slin- 
ko didelis auksinis mėnulis, pakrypęs į šoną tarsi išskydusi ašara. 

— Kartą tavo mama pasakojo, kad žmonės ketina skristi į Mė- 
nulį, - staiga tarė jis. - Kiek jai žinoma, to dar jie nepadarė, bet 
ruošiasi. Ar ką nors apie tai esi girdėjusi? 

Ji linktelėjo, spoksodama į tekantį mėnulį. 

— Jie ten jau nuskrido, tikriau, nuskris, - šyptelėjo Briana. — 
Erdvėlaivis, nuskraidinęs juos tenai, pavadintas „Apollo“. 

Džeimis nusišypsojo. Mėnulis jau buvo pakilęs gana aukštai, 
todėl jo šviesa užliejo visą proskyną. Jis susimąstęs užvertė galvą. 

— Nejaugi? Ir ką pasakojo ten nuskridę žmonės? 

— Jiems to net nereikėjo: jie atsiuntė vaizdus. Juk pasakojau 
apie televiziją? 

Jis kiek nustebo, ir ji suprato: kaip ir daugelio dalykų iš jos 
laiko, apie kuriuos jam aiškino, jis visai nesuvokia; kad galima 
judėti erdvėje ir fotografuoti, o ką jau kalbėti apie tai, kad vaiz- 
dus galima perduoti eteriu. 

— Tikrai? - kiek neryžtingai paklausė. - Matei tuos vaizdus? 

— Taip. 

Ji atsilošė, rankomis apsikabinusi kelius, žiūrėdama į defor- 
muotą dangaus kūną virš jų. Jį supo blyški aureolė, o tolėliau 
žvaigždėtame danguje švytėjo nuostabus ūkanotas žiedas. Atro- 
dė, tarsi į juodą duburį būtų įmestas didžiulis geltonas akmuo ir 
sustingęs, nusiritus pirmam raibuliui. 

— Rytoj bus gražus oras, - žvelgdamas aukštyn tarė Džeimis. 

- Iš tiesų? 

Ji regėjo viską aplinkui kone taip pat aiškiai kaip dieną, bet 
dabar buvo dingusios visos spalvos, visa aplinkui buvo juoda ir 
pilka, kaip vaizdai, apie kuriuos jam pasakojo. 

— Laukėm daugybę valandų. Niekas negalėjo pasakyti, kiek 
truks, kol jie nusileis ir išeis į kosmosą su skafandrais. Ar žinai, 
kad Mėnulyje nėra oro? - ji klausiamai kilstelėjo antakį, ir jis 
dėmesingai linktelėjo it koks mokinukas. 

— Klerė minėjo, - sumurmėjo. 

— Televizijos kamera - daiktas, kuriantis vaizdus, - buvo įtai- 
syta prie erdvėlaivio borto, todėl matėm kosminio laivo apačią, 
panirusią į dulkes; jos kilo į viršų, panašiai, kaip lekia iš po šuo- 
liuojančio arklio kanopų žemės. Erdvėlaivis nutūpė lygioje vie- 
toje, padengtoje minkštomis, biriomis dulkėmis, tik kur ne kur 
mėtėsi nedideli akmenys. Paskui kamera pasisuko, o gal vaizdus 

ėmė siųsti kita kamera, ir išvydom tolumoje dunksančius uolė- 
tus stačius skardžius. Mėnulio paviršius plikas, tarsi dykuma: nei 
augalų, nei vandens, nei oro, bet nykiai gražu. 

— Primena Škotiją, - vyptelėjo jis. 

Pašaipa ją pralinksmino, bet jai pasirodė, kad už tų juokų 
slypi atšiaurių kalnų ilgesys. 

Norėdama išblaškyti Džeimį, Briana mostelėjo į žvaigždes, 
ryškiau suspindusias aksominiame danguje. 

— Iš tikrųjų žvaigždės yra saulės, panašios į mūsiškę. Tik to- 
kioje tolybėje jos atrodo mažulytės, o jų šviesa pasiekia mus tik 
po daugybės metų. Kartais žvaigždė užgęsta, bet jos šviesą vis 
dar matom. 

— Labai seniai man tą pasakojo Klerė, - tyliai tarė jis. Valan- 
dėlę pasėdėjo, tada ryžtingai atsistojo. - Eime. Imkim bites ir 
keliaukim namo. 


ss 


Naktis buvo gana šilta, tad palikom atvirą langą, nuo jo nu- 
vynioję odos uždangalą. Kartais įskrisdavo koks naktinis drugys 
ar plokštėtaūsis vabalas ir nuskęsdavo katile arba ūmai puldavo 
į židinį ir žūdavo, užtat vidun plūdo vėsus, lapais įkvipęs oras, 
tad vertėjo pakentėti. 

Pirmą naktį Ijanas mandagiausiai užleido Brianai žemą lo- 
velę ir išsiruošė į žalumynų pašiūrę nakvoti su Rolu ant šiaudi- 
nio čiužinio, patikindamas ją, kad mėgsta privatumą. Persime- 
tęs antklodę per ranką, stipriai paplojo Džeimiui per nugarą ir 
spustelėjo petį. Tas keistas suaugėliškas sveikinimo gestas sukėlė 
man šypseną. 

Džeimis taip pat nusišypsojo, iš tiesų jau kelias dienas nesi- 
liovė šypsotis. Dabar jis surimtėjo, jo išraiška švelni, mįslinga. 
Dangumi ritosi pusmėnulis, ir pro langą sruvo ganėtinai šviesos, 
todėl aiškiai mačiau jį gulintį ant nugaros šalimais. 

Nustebau, kad jis dar nemiega. Juk atsikėlė gerokai prieš 
auštant, kiaurą dieną praleido su Briana ant kalno ir grįžo jau 
sutemus, nešinas skraiste, pilna dūmais apsvaigintų bičių; pabu- 

dusios rytą, jos turbūt ne suirs, o pasius supratusios, koks joms 
iškrėstas pokštas. Mintyse pasižadėjau iš tolo lenkti daržo galą, 
kur rikiavosi aviliai; ką tik perkeltos bitės iš pradžių puola gelti 
ir tik paskui klausinėti. 

Džeimis sunkiai atsiduso. Pasiridenau prie jo ir susiraičiau. 
Naktis nebuvo šalta, bet jis vilkėjo marškinius, kad savo nepado- 
rumu nepapiktintų Brianos. 

— Negali užmigti? - tyliai pasiteiravau. - Trukdo mėnesiena? 

— Ne. 

Nors jis žiūrėjo į mėnulį, plaukiantį aukštai virš gūbrio. Dar ne 
pilnatis, bet dangų buvo užliejusi švytinti balta jo šviesa. 

— Čia kaltas ne mėnulis, o kai kas kita, - švelniai patryniau 
jam pilvą ir pirštais apglėbiau platų jo šonkaulių lanką. 

Jis vėl atsiduso ir sugniaužė man ranką. 

— Ak, mane tik graužia kvailas gailestis, Sasenach, - jis pa- 
suko galvą į žemą lovelę, kur ant pagalvės tamsavo mėnesienos 
nutvieksti išdrikę Brianos plaukai. - Kremtuosi, kad tikriausiai 
ją prarasim. 

- Mm. 

Mano ranka ilsėjosi jam ant krūtinės. Neabejojau, kad taip 
nutiks - jis suvoks, kad turi su ja išsiskirti, ir turės ją paleisti, 
bet nenorėjau apie tai kalbėti ir išsklaidyti laikinų, mus tris taip 
suartinusių kerų. 

— Iš tikrųjų prarasti vaiko negali, - tyliai pasakiau, pirštu 
braukdama per mažą, glotnią duobutę jo krūtinės vidury. 

— Ji turi grįžti atgal, Sasenach, juk tai supranti net geriau už 
mane, - jis nekantriai pasimuistė, bet nepasitraukė. - Pažvelk į 
ją. Juk ji panaši į Liudviko kupranugarį. 

Nors ir graužiausi, tas palyginimas išspaudė man šypseną. 
Prancūzijos karalius Liudvikas Versalyje laikė puikų žvėryną. 
džiulius sodus, juos rodydami apstulbusiems lankytojams. 

Vieną dieną vaikštinėjom soduose ir, pasukę už kampo, išvy- 
dom dvikuprį kupranugarį, taku artėjantį prie mūsų. Puikų, didin- 
gą, su aukso ir sidabro pakinktais, aukštai iškilusį virš vėpsančios 

minios ir su ramia panieka dėbsantį į žiūrovus. Jis buvo stulbina- 
mai egzotiškas ir visai nederėjo prie griežtų baltų skulptūrų. 

— Taip, - nenoromis pasakiau, ir man suspaudė širdį. - Taip, 
žinoma, ji turės grįžti atgal. Jos vieta ten. 

— Viską gerai suprantu, - jis uždėjo plaštaką ant manosios, 
bet veidu buvo pasigręžęs į Brianą. - Nereikėtų dėl to sielvartau- 
ti, bet aš liūdžiu. 

— Ir aš, - priglaudžiau kaktą jam prie peties, įtraukdama vy- 
riško jo kvapo. - Tačiau tai, ką pasakiau, - tiesa. Tu iš tikrųjų 
negali prarasti vaiko. Ar... ar prisimeni Feit? 

Man uždavus tą klausimą, balsas vos sudrebėjo; mudu jau 
daugybę metų nesišnekėjom apie pirmąją savo dukrelę, kuri 
gimė negyva Prancūzijoje. 

Jis ranka apglėbė mane ir prisitraukė. 

- Žinoma, prisimenu, - švelniai atsakė. - Manai, kad kada 
nors ją pamiršiu? 

— Ne, - per veidą tekėjo ašaros, bet neverkiau; tai buvo tik 
jausmų proveržis. - Apie tai ir šneku. Niekada tau nepasakojau, 
kad Paryžiuje, kai susitikom su Džaredu, buvau nuvažiavusi į 
Angelų ligoninę. Aplankiau jos kapą. Aš... aš nunešiau jai raus- 
vą tulpę. 

Valandėlę jis tylėjo. 

— O aš padėjau jai žibučių, - pasakė taip tyliai, kad vos jį 
išgirdau. 

Pamiršusi ašaras, trumpam sustingau. 

— Man to nesakei. 

- Ir tu man, - jo pirštai slinko mano stuburo slanksteliais, 
švelniai aukštyn žemyn braukdami nugaros linija. 

— Būgštavau, kad pasijusi... - nuščiuvau. 

Baiminausi, kad jis pasijus esąs kaltas, sunerims, kad dėl ne- 
tekties kaltinu jį - sykį ir apkaltinau. Tada buvom ką tik vėl su- 
siėję, ir visai nenorėjau rizikuoti trapiu mudviejų ryšiu. 

— Ir aš bijojau. 

— Labai gaila, kad jos nematei, - galų gale išspaudžiau, ir 
pajutau, kaip jis atsidūsta. 

Džeimis atsisuko į mane ir apsivijo rankomis, lūpomis brūkš- 
telėdamas man per kaktą. 

- Juk tai nesvarbu. Tai, ką pasakei, gryna teisybė, Sasenach. 
Ji buvo... ir mes ją visada turėsim. Ir Brianą. Jeigu iškeliaus, - kai 
ji iškeliaus, - vis tiek bus su mumis. 

— Taip. Nesvarbu, kas nutiks, nesvarbu, kur vaikas iškeliauja, 
ar toli ir ar ilgai. Net jeigu visiems laikams. Niekada jo neprarasi. 
Negali prarasti. 

Jis neatsakė, bet rankomis stipriau apglėbė mane ir dar kartą 
atsiduso. Švelnus vėjelis krutino orą virš mūsų, it būtų plevenę 
sparnais angelai. Ir mudu iš lėto nugrimzdom į miegą, mėnesie- 
nai užliejus mus amžina ramybe. 

Viskis asotyje 


RONIS SINKLERIS MAN NEPATIKO. Niekada. Man buvo 
atgrasus jo veidas, kad ir gana dailus, jo gudri šypsena, nepa- 
kenčiau, kaip žvelgdavo į mane: taip tiesiai, atvirai ir nuošir- 
džiai, kad suprasdavai - jis kažką slepia, ir net tada, kai neslėp- 
davo nieko. Bet labiausiai nepatiko, kaip jis žiūrėdavo į mano 
dukrą. 

Garsiai atsikrenkščiau. Jis pašoko ir išsiviepė aštriadante šyp- 
sena, rankose tingiai vartydamas statinės suveržimo lanką. 

— Džeimis sako, kad mėnesio pabaigoje jam reikės dar tuzino 
statinaičių viskiui, o man kuo greičiausiai reikėtų didelės statinės 
iš karijos rūkytai mėsai. 

Jis linktelėjo ir pušinėje plokštėje, kabančioje ant sienos, įrėžė 
paslaptingus ženklus. Keista, nors Sinkleris buvo škotas, nemo- 
kėjo rašyti. Tačiau buvo susikūręs santrumpų sistemą, padedan- 
čią jam tvarkyti užsakymus ir sąskaitas. 

— Gerai, ponia Freizer. Ar dar turit kokių pageidavimų? 

Pamąsčiau, stengdamasi suskaičiuoti visus būtinus rykus, 
kurių gali prireikti iš kubiliaus prieš pasningant. Sūdysim Žuvis 
ir mėsą, bet tokios atsargos laikytinos moliniuose induose, nes 
nuo medinių kubilų jos atsiduoda terpentinu. Turėjau gerai išlai- 
kytą statinę obuoliams ir dar vieną moliūgams. Bulves subersiu 
ant lentynų, kad nepūtų. 

— Ne, - nusprendžiau. - Daugiau nieko. 

- Puiku, ponia, - jis padelsė, greitai sukiodamas lanką. - Ar 
ponas pasirodys anksčiau, nei bus paruoštos statinaitės? 

— Ne, jis turi sudoroti miežių derlių, paskersti įmitusius gy- 
vulius, pagaminti viskio. Viskas susivėlino dėl teismo. - Kilstelė- 
jau antakį. - O kodėl klausiat? Norite jam pranešti kokią žinią? 

Kubiliaus krautuvėlė įlankėlėje palei pat vežimų kelią buvo 
pirmas pastatas, į kurį užsukdavo daugelis lankytojų ir kur iš 
Freizerio gūbrio apylinkių suplaukdavo visos paskalos ir gandai. 

Sinkleris mąsliai pakreipė raudonai gelsvą galvą. 

— Kad lyg ir ne. Tik girdėjau, kad šiame krašte kažkoks pra- 
šalaitis klausinėja apie Džeimį Freizerį. 

Akies krašteliu pamačiau, kad Briana tučtuojau nusisuko nuo 
apžiūrinėjamų šulų oblių, medinių plaktukų, pjūklų ir kirvių, su- 
kabintų ant sienos. Ji atsigręžė, ir jos sijonas sušiugždėjo tarp 
medinių drožlių, kurių sluoksnis krautuvėlėje siekė kulkšnis. 

— Ar žinot, kuo vardu tas prašalaitis? - sunerimusi paklausė. — 
Arba kaip jis atrodo? 

Sinkleris nuvėrė ją nustebusiu žvilgsniu. Vyras buvo keisto 
sudėjimo: siaurų pečių, bet raumeningų rankų, o plaštakos buvo 
labai stambios, kaip žmogaus, dukart aukštesnio už jį. Jis vėpso- 
jo į ją, plačiu nykščiu be paliovos nevalingai glostydamas lanko 
metalą. 

— Negalėčiau pasakyti, kaip jis atrodo, panele, - gana manda- 
giai atsakė, bet ją smaigstė gašliomis akimis, todėl man niežėjo 
rankos išplėšti iš statinės lanką ir juo apsukti jam kaklą. - Jis 
prisistatė esąs Hodžpailas. 

Viltinga Brianos mina dingo, bet išgirdus tą pavardę raumuo 
jos lūpų kamputyje vos išsirietė. 

- Nemanau, kad jis - Rodžeris, - sumurmėjo man. 

— Greičiausiai ne, - pritariau. - Juk kodėl jis turėtų prisi- 
dengti svetima pavarde? - Atsisukau į Sinklerį. - Ar negirdėjot 
apie žmogų, kurio pavardė Veikfildas? Rodžeris Veikfildas? 

Sinkleris ryžtingai papurtė galvą. 

— Ne, ponia. Jūsų ponas jau paprašė, kad jei toks pasirody- 
tų, jį nedelsiant gabenti ant gūbrio. Jei tas Veikfildas įkels koją į 
apygardą, apie jį tučtuojau išgirsit. 

Briana atsiduso ir nusivylusi garsiai nurijo seilę. Buvo spa- 
lio vidurys, ir nors ji nieko nesakė, kasdien vis labiau nerimavo. 
Bet ne ji viena, Briana mums papasakojo, ką Rodžeris užsibrėžė 

nuveikti, ir mintis, kokios nelaimės jį gali ištikti siekiant tikslo, 
neleisdavo man užmigti kiaurą naktį. 

— „apie viskį, - kalbėjo Sinkleris, atkreipdamas mano dėmesį. 

- Viskį? Hodžpailas klausinėjo apie Džeimį ir viskį? 

Sinkleris linktelėjo ir padėjo statinės lanką. 

— Kros Krike. Žinoma, visi tylėjo.kaip žuvys. Bet žmogus, 
apie tai man pranešęs, sakė, kad iš to, kaip tas prašalaitis kalbėjo, 
suprato jį esant kareivį, - kubilius vyptelėjo. - Raudonšvarkiui 
nelengva išplauti iš plaukų pudrą. 

- Bet jis nevilkėjo uniforma? 

Pėstininkai pindavosi plaukus į kietą kasą ir apsukdavo ėriu- 
ko vilna, o plaukus apsibarstydavo ryžių miltais. Tokiu karštu, 
troškiu oru pudra greitai virsdavo pasta, nes miltai sugerdavo 
prakaitą. Bet man pasirodė Sinklerį turėjus galvoj ne to žmogaus 
išvaizdą, o elgseną. 

— O ne; tikino esąs kailių pirklys, bet ėjo taip, tarsi jam į sė- 
dynę būtų įvarytas mietas, jam šnekant girdėjai girgždant odą. 
Taip sakė Džodis Maklintokas. 

— Ar tik nebus vienas iš Mečisono žmonių. Pasakysiu Džei- 
miui, ačiū jums. 

Išėjau su Briana iš kubiliaus krautuvėlės svarstydama, ar tas 
Hodžpailas pavojingas. Lyg ir nelabai; nuo daugybės įsibrovėlių 
mus saugojo Freizerio gūbrys, iki jo sunku nusigauti, buvom ge- 
rokai nutolę nuo civilizacijos. Tai ir buvo viena iš priežasčių, dėl 
kurios Džeimis nusprendė tenai apsigyventi. Užėjus karui, tos 
vietos pranašumai smarkiai nusvertų daugybę nepatogumų, ky- 
lančių dėl jos atokumo ir nuošalumo. Neabejojau, kad Freizerio 
gūbrio nepasiektų joks mūšis. 

Kad ir kokia galėjo būti grėsminga Mečisono pagieža arba 
kokie gudrūs, apsukrūs jo šnipai, kažin ar jo viršininkai leistų 
jam surengti ginkluotą žygį į kalnus, iki kurių daugiau nei šimtas 
mylių, dėl vienintelio tikslo: sunaikinti nelegalią viskio varyklą, 
per metus pagaminančią mažiau nei šimtą galonų gėrimo. 

Prie krautuvės mūsų laukė Lizė su Ijanu. Abu rinko prakurus 
iš Sinklerio šiukšlių krūvos. Jau toks tas kubiliaus amatas: likda- 

vo gausybė drožlių, skiedrų, medienos nuolaužų, žievės atplaišų, 
bet jas surinkus patiems nereikėtų skaldyti namie. 

— Ar gali su Ijanu pakrauti statinaites, mieloji? - paklausiau 
Brianos. - Noriu saulėje apžiūrėti Lizę. 

Briana, vis dar išsiblaškiusi, linktelėjo ir nuėjo padėti Ijanui 
sukiloti į vežimą pustuzinio medinių statinaičių, sustatytų prie 
krautuvės. Jos buvo nedidelės, bet sunkios. 

Meistriškai darydamas statinaites Ronis Sinkleris užsidirbo 
ir žemės sklypą, ir krautuvę, nors nebuvo itin malonus ar simpa- 
tiškas. Ne kiekvienas kubilius mokėjo išdeginti ąžuolinės statinės 
vidų, o tokioje laikomas viskis pamažu įgaudavo gražią gintarinę 
spalvą ir sodrų dūmo kvapą. 

- Eikš čia, mieloji. Patikrinsiu tavo akis. 

Lizė klusniai jas išplėtė ir leido man patempti žemyn apatinį 
voką, kad galėčiau apžiūrėti akies obuolio odeną. 

Mergina vis dar buvo labai sulysusi, bet bjaurus odos geltonis 
jau blėso, ir akių baltymai vėl buvo beveik balti. Pirštais švelniai 
pačiupinėjau po smakru. Limfmazgiai vos patinę - irgi viltingas 
ženklas. 

— Gerai jautiesi? - paklausiau. 

Ji droviai nusišypsojo ir linktelėjo. Šiandien, praslinkus trims 
savaitėms, kai atkeliavo čia su Ijanu, pirmąsyk išėjo iš trobelės 
į lauką, bet jai dar virpėjo kojos kaip ką tik atsivesto veršiuko. 
Jai padėjo atsigauti dažnai geriamas kinmedžio žievių užpilas. 
Pastarąją savaitę jos neištiko nė vienas karščiavimo priepuolis, ir 
vyliausi, kad pakenktos kepenys netrukus pasveiks. 

- Ponia Freizer, - prabilo ji, ir šoktelėjau nustebusi, kad ji 
šneka. 

Lizė taip drovėjosi, kad man ar Džeimiui retai išstenėdavo 
kokį žodelį; Brianai burbtelėdavo, ko jai reikia, o ta perduoda- 
vo man. 

— Klausau, mieloji. 

— Netyčia nugirdau, ką sakė kubilius... Na, kad ponas Freizeris 
paprašė pranešti apie panelės Brianos žmogų. Ir pasvarsčiau... — 

jos žodžius užsmaugė drovulio traukuliai, o perregimus skruos- 
tus užliejo švelnus raudonis. 

- Ir ką? 

— Kaip manot, ar kubilius galėtų paklausinėti ir dėl mano 
tėvo? - ji greitosiomis išbėrė žodžius ir dar labiau išraudo. 

— Ak, Lize! Atleisk, - Briana, susidorojusi su statinaitėmis, 
priėjo ir apkabino savo mažąją tarnaitę. - Jo nebuvau pamiršusi, 
bet apie šitai nepagalvojau. Luktelėk, užbėgsiu pas poną Sinklerį 
ir jam pasakysiu. 

Plaikstydamasi sijonais, ji nėrė į vėsią kubiliaus krautuvėlės 
prieblandą. 

— Tavo tėvas? - suklusau. - Pasimetei su juo? 

Mergina palingavo galvą ir sučiaupė lūpas, kad tos nevirpėtų. 

— Jis turėjo išplaukti kaip samdinys, bet nežinau kur; grei- 
čiausiai į pietų kolonijas. 

Na, paieška susiaurėja keletu šimtų tūkstančių kvadratinių 
mylių, vyptelėjau. Bet juk nepakenks, jei paprašysime Ronio Sin- 
klerio šen ten paklausinėti. Laikraščiai ir kiti spaudiniai pietuose 
pakliūdavo į rankas retai, beveik visos žinios būdavo perduo- 
damos iš lūpų į lūpas, pasklisdavo krautuvėse ir smuklėse arba 
pasiekdavo atokias plantacijas, atneštos vergų ir tarnų. 

Šovus minčiai apie laikraščius, mane bjauriai nusmelkė. Ge- 
rai, kad iki to įvykio dar septyneri metai. Briana tikriausiai teisi; 
jei namui lemta supleškėti sausio 21-ąją, gal įmanoma pasisteng- 
ti, kad tą dieną namie nebūtume? 

Iš krautuvėlės išėjo smarkiai išraudusi Briana, įsliuogė į veži- 
mą, čiupo vadeles ir ėmė nekantrauti mūsų laukdama. 

Ijanas, išvydęs raudoną jos veidą, susiraukė ir dirstelėjo į ku- 
biliaus krautuvėlę. 

- Kas nutiko, pussesere? Ar tas menkysta tave įžeidė? - jis 
sugniaužė kumščius, kone tokius pat stambius kaip Sinklerio. 

— Ne, - atšovė ji. - Nė iš tolo. Ar mes važiuojame? 

Ijanas kilstelėjo Lizę ir pasodino ją vežimo dugne, tada ištiesė 
ranką ir padėjo man atsisėsti šalia Brianos. Paskui žvilgtelėjo į 

vadeles Brianos rankose; išmokė ją vadelioti mulus ir dabar di- 
džiavosi kaip puikus mokytojas, kad ji šauniai susidoroja. 

— Ragindama stebėk tą šelmį, - patarė jai. - Jis netemps naš- 
tos, jei kartkartėmis nepliaukštelėsi jam per pasturgalį. 

Ijanas įsitaisė ant vežimo dugno greta Lizės, ir mes leido- 
mės į kelią. Girdėjau, kaip jai riečia negirdėtas istorijas, o šioji 
krizena. Ijanas buvo šeimos pagrandukas, todėl žavėjosi Lize ir 
elgėsi su ja tarsi su jaunesne sesute, rodydamas čia apmaudą, 
čia irzulį. 

Dirstelėjau per petį į tolstančią kubiliaus krautuvėlę, paskui — 
į Brianą. 

— Ką jis tau padarė? - tyliai paklausiau. 

— Nieko. Aš jam sukliudžiau, - plačių jos skruostų raudonis 
patamsėjo. 

— Po galais, kas ten atsitiko? 

— Ant medžio gabalo jis piešė paveikslėlius, - atsakė Briana 
ir prikando lūpą. - Nuogų moterų. 

Nusijuokiau ir sukrėsta, ir iš smagumo. 

— Na, jis neturi žmonos, ir vargu ar tokią greitai ras. Kolo- 
nijose moterys - didžiulė retenybė, juolab čia. Manau, niekas 
negali jo smerkti ir kaltinti. 

Staiga man pagailo Ronio Sinklerio. Jis jau labai seniai gyve- 
no vienas. Jo žmona mirė tomis siaubingomis dienomis po Ku- 
lodeno, jis. daugiau nei dešimt metų praleido kalėjime, o paskui 
buvo perkeltas į kolonijas. Jeigu čia ir užmegzdavo kokių ryšių, 
jie greitai nutrūkdavo. Buvo vienišas, ir staiga į tai, su kokiu go- 
duliu jis gaudo paskalas, kaip vogčia žvilgčioja į Brianą ir net 
kaip pagautas įkvėpimo ją piešia, pažvelgiau visai kitaip. Žinojau, 
ką reiškia šiame pasaulyje būti vienui vienam. 

Brianos sumišimas išsisklaidė, ji tyliai švilpavo, nerūpestingai 
susikūprinusi ir vadeliodama. „Bitlų“ melodija, toptelėjo man, 
nors popso grupių muzikos tiek neperpratau, kad vertinčiau. 

Į mano galvą klastingai įsėlino tingi mintis. Jei Rodžeris ne- 
pasirodys, ji nebeilgai čia arba grįžusi į ateitį bus viena. Kvaila 
mintis. Jis pasirodys. O jeigu ne... 

Kitai minčiai, kurią stengiausi vyti šalin, pavyko pralaužti 
mano gynybą, ir ji įsisiautėjo. O jeigu jis nusprendė nepasirodyti? 
Žinojau, kad jie susivaidijo, nors Briana tyli kaip vandens į burną 
prisisėmusi. Ar jis taip įniršo, kad nutarė grįžti atgal be jos? 

Man atrodė, kad tokia galimybė ir jai neina iš galvos. Apie 
Rodžerį beveik neužsimindavo, bet mačiau, kaip akyse šmėste- 
lėdavo susirūpinimas, vos Klarensas pranešdavo apie kokį atvy- 
kėlį, ir kaip tas nerimas užgesdavo paaiškėjus, kad svečias - koks 
nors Džeimio nuomininkas ar Ijano bičiulis tuskaroras. 

— Paskubėk, bjaurybe, - tyliai sumurmėjau. 

Tai išgirdusi, Briana smarkiai pliaukštelėjo vadelėmis mului 
per kairį pasturgalį. 

— Nuo! - sušuko, ir vežimas ėmė dardėti greičiau, siauru ke- 
liu šokčiodamas namų link. 


= 


— Labai skiriasi nuo viskio varyklos Leoche, - tarė Džeimis, 
liūdnai baksnodamas į laikinai pastatytą katilą nedidelės prosky- 
nos pakrašty. - Bet šioks toks viskis iš jo varva. 

Nors jis drovėjosi, Briana matė, kad nauja savo varykla di- 
džiuojasi. Ji buvo įrengta kone už dviejų mylių nuo trobelės, ne- 
toli Fergiuso namo, kad, pasak Džeimio, Marsalė galėtų ateiti 
keliskart per dieną ir užmesti akį, kaip sunkiasi gėrimas. Mainais 
už šią paslaugą juodu su Fergiusu gaudavo kiek daugiau viskio 
nei kiti gūbrio ūkininkai, tiekiantys miežius ir padedantys išda- 
lyti gėrimą. 

- Ne, branguti, tu nevalgysi šito bjaurybės, - griežtai tarė 
Marsalė. 

Čiupusi sūnui už riešo, vieną po kito atlenkė pirštelius, mė- 
gindama išlaisvinti didžiulį, pašėlusiai besiveržiantį laisvėn vabz- 
dį, kurį vaikas, priešgyniaudamas motinos maldavimams, aiškiai 
norėjo sukrimsti. 

- Fui! - Marsalė nušveitė tarakoną ant žemės ir jį primynė. 

Žermenas, užsispyręs, tuklus vaikas, nepuolė į ašaras, kad iš 
jo atimtas užkandis, tik piktai dėbsojo iš po šviesių kirpčiukų. 

Tarakonas, visai neišgąsdintas tokio šiurkštaus elgesio, išsikepur- 
nėjo iš po papuvusių lapų ir svirduliuodamas nukepėstavo. 

— Kažin ar jis pakenktų, - šyptelėjo Ijanas. - Kartais ir aš juos 
valgau su indėnais. Bet skėriai gardesni, ir dar rūkyti. 

Marsalė su Briana išleido garsą, tarsi springtų, o Ijanas iš- 
sišiepė dar plačiau. Paėmęs kitą maišą miežių, storu sluoksniu 
išpylė grūdus į negilią vikšrių pintinę. Du tarakonai, staiga atsi- 
dūrę dienos šviesoje, mikliai persiropštė per pintinės šoną, pap- 
telėjo ant žemės, nuskuodė ir šmurkštelėjo po nedailiai suręsto 
pastato, kuriame daromas salyklas, grindimis. 

— Juk pasakiau ne! - Marsalė laikė Žermeną už apykaklės ir 
nė nemanė paleisti, atkakliai besiveržiančio paskui gyvius. - Ra- 
minkis, drauguži, ar norėtum būti išrūkytas? 

Pro medinės pakylos plyšius ringavo perregimo dūmo sruo- 
gos, nedidelėje proskynoje sklido skrudinamų grūdų kvapas, 
kaip per pusryčius. Brianos pilvas sugurgė; čia pat vakarienės 
metas. 

— Gal juos palik viskyje, - pašmaikštavo ji. - Rūkyti tarako- 
nai suteiktų jam savito skonio? 

— Turbūt nepagadintų, - pritarė tėvas. Nosine nusišluostė 
veidą, kiek niekinamai dėbtelėjo į likusias ant jos juodas dėmes 
ir susikišo ją į rankovę. - Kaip einasi, Ijanai? 

— Neblogai. Suplėkęs tik vienas maišas, dėde Džeimi. 

Ijanas pakėlė padėklą žalių miežių ir atsainiai spyrė į pra- 
plyšusį maišą, kur buvo matyti žalsvas pelėsis ir juodo puvinio 
pėdsakai - prasiskverbusios drėgmės žala. Dar du praviri maišai, 
nuo kurių paviršiaus buvo nusemtas papelijęs sluoksnis, riogsojo 
ant salyklinės grindų. 

— Baigiam darbą, - tarė Džeimis. - Mirštu iš bado. 

Juodu su Ijanu griebė po šiurkštaus audinio maišą ir storu 
sluoksniu papylė šviežius miežius švariame pakylos plote, paskui 
plokščiu mediniu kastuvu pavartė ir palygino grūdus. 

— Kiek visai tai trunka? - Briana kyštelėjo nosį per kubilo; 
kur Marsalė maišė rūgstančius šviežiausiai rūkytus miežius, 
kraštą. Misa vos pradėjusi krutėti; ore silpnai dvelkė alkoholiu. 

— Na, tai šiek tiek priklauso nuo oro, - Marsalė metė patyrusį 
žvilgsnį į dangų. Jau vakarėjo, ir dangus ėmė dažytis tamsiai mė- 
lyna spalva, o virš horizonto pleveno baltų debesų draiskanos. - 
Sakyčiau, bus giedra. Žermenai! 

Buvo matyti tik jo užpakaliukas, nes vaikas buvo palindęs 
po rąstu. 

— Aš jį ištrauksiu. 

Trimis greitais žingsniais Briana perkirto proskyną ir ištem- 
pė berniuką. 

Jai šitaip neleistinai įsikišus, Žermenas priešinosi, rėkdamas 
žemu balseliu ir tvirtais kulnais spardydamas jai į kojas. 

— Ai! - Briana pastatė jį ant žemės ir ranka pasitrynė šlaunį. 

Marsalė įpykusi suniurzgė ir numetė samtį. 

— Ir ką dabar laimėjai, išdykėli? 

Žermenas, jau pasimokęs, susikišo į burną grobį ir mėšlungiš- 
kai jį nurijo. Ūmai jį išpylė tamsus raudonis, ir vaikas ėmė dusti. 

Marsalė sunerimusi riktelėjo, atsiklaupė ir pamėgino jį pra- 
žiodyti. Žermenas springo, švokštė ir svirduliavo atbulas, purty- 
damas galvytę. Mėlynos jo akys išsprogo, o per smakrą nudryko 
plona seilių srovelė. 

— Ei! - Briana čiupo mažyliui už rankos, prisispaudė vai- 
ko nugarą ir sugniaužtais kumščiais smarkiai spustelėjo jam 
skrandį. 

Žermenas tyliai riktelėjo, ir iš jo burnytės iššoko kažkoks 
mažas, apvalus daiktas. Vaikas sugurguliavo, ėmė gaudyti orą ir, 
įkvėpęs pilnus jo plaučius, užbliovė. Tamsiai raudonas jo veidelis 
akimoju atgavo sveiką rausvumą. 

— Ar jam nieko blogo? - Džeimis susirūpinęs spoksojo į ber- 
niuką, verkiantį mamos glėbyje. Tada patenkintas dirstelėjo į 
Brianą. - Tu labai greita, mieloji. Šaunuolė. 

— Ačiū. Aš... ačiū. Džiaugiuosi, kad pavyko. 

Briana mažumėlę virpėjo. Sekundės. Viskas truko vos kelias 
sekundes. Iš gyvenimo į mirtį ir atgal - vos kelios akimirkos. 
Džeimis palietė jai ranką ir spustelėjo. Ji pasijuto gerėliau. 

- Nešk vaikį į namą, - pasakė Marsalei. - Pamaitink vakarie- 
ne ir paguldyk į lovą. Mes užbaigsim darbus. 

Marsalė sukrėsta linktelėjo. Nuo akių nusibraukė blyškių plau- 
kų sruogą ir pamėgino nusišypsoti Brianai, tik jai ne itin sekėsi. 

— Ačiū, geroji sese. 

Taip pavadintą Brianą netikėtai užliejo pasitenkinimo šilu- 
ma. Ji nusišypsojo Marsalei. 

— Džiaugiuosi, kad berniukas sveikas ir gyvas. 

Marsalė pakėlė nuo žemės krepšį ir, linktelėjusi Džeimiui, 
atsargiai nusileido stačiu taku, glėbyje glausdama mažylį, kuris 
putliais kumšteliais tvirtai gniaužė jos plaukus. 

— Puikiai susidorojai, pussesere, - Ijanas, baigęs barstyti mie- 
žius, nušoko nuo pakylos pasveikinti Brianos. - Iš kur šito iš- 
mokai? 

— Iš mamos. 

Ijanas palingavo galvą. Tai jam padarė įspūdį. Džeimis pasi- 
lenkė žiūrinėdamas žemę. 

— Įdomu, ką gi prarijo vaikis? 

— Šitą, - Briana pamatė įvykio kaltininką, palindusį po nu- 
kritusiais lapais, ir jį iškrapštė. - Lyg ir saga. 

Kreivas skritulys, išpjautas iš medžio, tikrai buvo saga su ilga 
ąsele siūlui. 

— Parodyk, - ištiesė ranką Džeimis, ir Briana įmetė sagą jam 
į delną. 

— Nepasigedai kokios sagos, Ijanai? - paklausė jis, susiraukęs 
žvelgdamas į skritulėlį delne. 

Ijanas dirstelėjo Džeimiui per petį ir papurtė galvą. 

- Gal ji Fergiuso? - pasvarstė. 

— Gal, bet kažin. Mūsų Fergiusas per didelis puošeiva, kad 
tokias siūtųsi. Visos jo švarko sagos iš šlifuoto rago. - Vis dar 
raukydamasis, jis pakratė galvą, paskui gūžtelėjo pečiais ir, įsidė- 
jęs sagą į krepšį, prisisegė jį prie juosmens. - Na, gerai. Paklau- 
siu. Ar vienas susidorosi, Ijanai? Mažai beliko, - jis nusišypsojo 
Brianai ir pakreipė galvą tako link. - Eime, mieloji, pakeliui į 
namus pasiteirausim Lindsių. | 

Bet Kenio Lindsio namie nerado. 

- Vos prieš valandą jo buvo užsukęs Dankanas Inesas, - 
pasakė ponia Lindsi. Ji stovėjo tarpdury, prisidengusi akis nuo 
vėlyvos saulės. - Neabejoju, dabar jie pas jus. Mak Duvai, gal 
užeitumėt su mergaite ir ko nors užkąstumėt? 

- Kad ačiū, ponia. Žmona laukia mūsų su vakariene. Bet tur- 
būt galėsit pasakyti, ar šis puspensis kartais ne iš Kenio švarko 
ištrūkęs? 

Ponia Lindsi įsispoksojo į sagą jo delne ir papurtė galvą. 

— Saga tikrai ne jo. Ką tik baigiau siūti jam naujas sagas, 
jo išpjautas iš elnio kaulo. Tokių gražių dar nesat regėjęs, — 
pranešė ji, didžiuodamasi vyro meistryste. - Visose išraižytas 
šypsantis kaip velniūkštis veidelis, tačiau kiekvienoje vis kito- 
kia mina! 

Ji mąsliai nužvelgė Brianą. 

- Kenis turi ir brolį, - tarė. - Gyvena gražioje vietelėje netoli 
Kros Kriko. Turi dvidešimties akrų tabako lauką, o per tą žemę 
teka gražus upelis. Jis dalyvaus susirinkime ant Helikono kalno. 
Turbūt tenai keliausit, Mak Duvai? 

Džeimis pakratė galvą ir nusišypsojo, išgirdęs neslepiamą 
užuominą. Kolonijoje buvo vos keletas netekėjusių moterų, ir 
nors jis paskelbė, kad Briana jau susižadėjusi, visi vienas per kitą 
troško ją su kuo nors supiršti. 

— Deja, šiais metais ne, ponia Lindsi. Gal kitąmet, bet dabar 
visai neturiu tam laiko. | 

Jie mandagiai atsisveikino ir patraukė į namus. Besileidžianti 
saulė, šviečianti jiems už nugaros, metė ant tako ilgus šešėlius. 

— Manai, ta saga svarbi? - smalsiai paklausė Briana. 

Džeimis gūžtelėjo. Švelnus vėjelis plaikstė jam ant pakaušio 
plaukus ir timpčiojo juos prilaikantį odinį dirželį. 

— Nežinau. Gal taip, o gal ir ne. Tavo mama pasakojo, kad 
Ronis Sinkleris minėjo žmogų, Kros Krike klausinėjantį apie 
viskį. | 

— Hodžpailą? - pavardė kėlė Brianai šypseną, nors ir prieš 
jos valią. 

Džeimis irgi šyptelėjo, tada vėl surimtėjo. 

- Taip. Jei ta saga Žmogaus, gyvenančio ant gūbrio, jis pui- 
kiai žino, kur viskio varykla, todėl jei užsuks jos ieškoti, niekam 
nepakenks. Bet jeigu sagą pametė prašalaitis... - jis dirstelėjo į 
Brianą ir trūktelėjo pečiais. - Šioje vietovėje svetimas būtų tuč- 
tuojau pastebėtas, nebent tyčia slapstytųsi. Jei žmogus užklystų 
be piktų kėslų, veikiausiai užsuktų į kokį namą kąsnelio ar atsi- 
gerti, ir apie tai išgirsčiau tą pačią dieną. Bet čia kas kita. Saga ir 
ne indėno; jų drabužiai be sagų. 

Per taką pūstelėjo vėjo gūsis, gindamas rudų ir geltonų lapų 
sūkurį, ir jie pasuko įkalne prie trobelės. Ėjo beveik tylomis, vei- 
kiami vis labiau rimstančio miško; paukščiai dar čiulbėjo, bet še- 
šėliai po medžiais ilgėjo. Šiaurinis šlaitas anapus slėnio stūksojo 
juodas ir tykus, nes už jo jau buvo užlindusi saulė. 

Užtat trobelės proskyna vis dar buvo užlieta saulės, besi- 
skverbiančios pro kaštonų geltonį. Statinių tvora aptvertame 
darže triūsė Klerė. Pasidėjusi ant klubo dubenį, skynė pupas 
nuo virkščių, paremtų kartimis. Lieknos jos figūros apybrėžos 
ryškėjo saulėje, o garbanoti plaukai švytėjo lyg nuostabi aureolė. 

- Inisfris, - išvydusi tą vaizdą nesąmoningai tarė Briana ir 
sustojo kaip įbesta. 

- Inisfris? - Džeimis suglumęs žvilgtelėjo į ją. 

Ji delsė, bet turėjo paaiškinti. 

- Tai eilėraštis arba, tikriau, jo posmas*. Jį deklamuoti mėg- 
davo tėtis, kai parėjęs namo rasdavo mamą, besikapstančią dar- 
že. Pasak jo, ji ten ir apsigyventų, jeigu tik galėtų. Juokaudavo, 
kad ji... kada nors mus paliks ir iškeliaus ieškoti vietos ir gyvens 
ten viena su savo augalais. 

— Ak, - Džeimio veidas buvo ramus, kakta ir skruostai raus- 
vėjo gęstančioje šviesoje. - O kaip skamba tas eilėraštis? 

Jį deklamuojant Brianai šiek tiek spaudė širdį. 


* Čia turimas galvoje Williamo Butlerio Yeatso (1865-1939) eilėraštis „Inisfrio 
ežeras“. 

Štai dabar atsikelsiu ir keliausiu į Inisfrį, 
Ir tenai pasistatysiu namelį iš molio, su pinučių tvora. 
Tenai pasisodinsiu devynias eiles pupų, 
pasidirbsiu bičių avilį. 
Ir vienas gyvensiu dūzgiančioje laukymėje. 


Tankūs raudoni antakiai truputį susiraukė, tvykstelėdami 
saulėje. 

— Sakai, eilėraštis? O kur tas Inisfris. 

- Gal Airijoje. Jis buvo airis, - paaiškino Briana. - Poetas. 

Miško pakraštyje ant akmenų kūpsojo išsirikiavę aviliai. 

— Aha. 

Pro juos medumi įkvipusiame ore sklendė auksiniai ir juodi 
taškeliai - bitės, grįžtančios namo iš laukų. Tėvas nė nekruste- 
pupas, juodas ir auksines tarp lapų. 

Ji ne viena, pagalvojo Briana. Bet krūtinę jai vis tiek mažu- 
mėlę sugniaužė kažkas panašaus į skausmą. 


== 


Kenis Lindsis gurkštelėjo viskio, užsimerkė ir pamakalavo 
gėrimą liežuviu it koks profesionalus vyno degustatorius. Tada 
liovėsi, mąsliai suraukė antakius ir mėšlungiškai nurijo gurkšnį. 

— Oho! - įkvėpė, susipurtė ir kimiai tarė: - Jergutėli, jis iš- 
degins vidurius! 
pastūmė Dankanui. 

— Taip, jis geresnis nei ano varymo, - pripažino ir ragauda- 
mas savąjį iš pradžių atsargiai jį pauostė. - Visai neatima žado. 

Lindsis atgalia ranka nusišluostė burną ir pritardamas link- 
telėjo. 

— Na, jis ras gerus namus. Vulamas nori statinaitės, jam už- 
tektų metams, turint galvoj, po kiek mažai kvakeriai pilasi ir vos 
gurkšnoja. 

— Sutarei dėl kainos? 

Lindsis palingavo galvą, godžiai uostydamas pusdubenį mie- 
žinių paplotėlių ir gardėsių, kurį prieš jį padėjo Lizė. 

— Centneris miežių už statinaitę; ir dar jam atiteks pusė vis- 
kio, išvaryto iš to centnerio. 

— Sąžininga ir teisinga, - Džeimis paėmė paplotėlį ir valan- 
dėlę išsiblaškęs jį kramsnojo. Paskui kilstelėjo antakį Dankanui 
skersai stalo. - Gal pasiteirautum Makleodo iš Neiloro Kriko, 
ar jis negalėtų vėl dėl mūsų taip pat sulygti? Ar užsuksi pas jį 
pakeliui į namus? 

Dankanas žiaumodamas linktelėjo, ir Džeimis kilstelėjo man 
puodelį, tyliai skelbdamas tostą. Vulamo pasiūlymas - aštuoni 
šimtai svarų miežių, sukrapštytų mainais ir pažadais. Tai dau- 
giau nei perteklinis visų gūbrio laukų derlius; būtų kitų metų 
viskio žaliava. 

— Po statinaitę visiems namams ant gūbrio ir dvi Fergiusui, - 
Džeimis skaičiuodamas atsainiai timptelėjo ausies lezgelį. - Gal 
kokias dvi Nakognavetui, vieną pasiliksim bręsti. Taip, susirinki- 
mui galime nugabenti dvylika statinaičių, Dankanai. 

Dankanas pasirodė pačiu laiku. Nors Seileme Džeimiui pavy- 
ko įsiūlyti pirmų metų nevalytą viskį moravams mainais į įran- 
kius, drabužius ir kitus labai reikalingus mums daiktus, jokios 
abejonės, kad kur kas geriau prekiauti su pasiturinčiais Baimės 
kyšulio škotų plantatoriais. 

Mes neturėsim tiek laisvo laiko, kad galėtume ilgam palikti 
sodybą ir leistis kelionėn į Helikono kalną, bet jei Dankanas 
įstengtų tenai nugabenti viskį ir jį parduoti... Mintyse jau suda- 
rinėjau sąrašus. Į susirinkimą visi atsigabena ką nors parduoti. 
Vilnos, drabužių, įrankių, maisto, gyvulių... Man skubiai rei- 
kėjo nedidelio varinio katiliuko, šešių atraižų muslino marški- 
niams ir... 

— Manot, derėtų aprūpinti alkoholiu indėnus? 

Brianos klausimas pažadino mane iš godžių svajonių. 

— Kodėl gi ne? - tarė Lindsis, kiek nepatenkintas, kad ji ki- 
šasi. - Juk jo nedovanojam, mieloji. Jie turi mažai sidabro, bet 
moka kailiais, ir labai dosniai. 

Briana dirstelėjo į mane, ieškodama paramos, paskui - į Džeimį. 

— Bet indėnai... na, girdėjau, kad jie neatsparūs alkoholiui. 

Visi trys vyrai nieko nesuprasdami sužiuro į ją, o Dankanas 
nuleido akis į puodelį, kurį sukiojo rankoje. 

— Neatsparūs? 

Jos lūpos kamputis nusviro. 

— Turėjau galvoj, jie greitai pasigeria. 

Lindsis spoksojo į puodelį, paskui pakėlė į ją akis, ranka trin- 
damasis plinkantį pakaušį. 

— Ir ką nori pasakyti? - daugmaž mandagiai pasiteiravo 
Lindsis. 

Brianos putlios lūpos susičiaupė, tada atsipalaidavo. 

— Noriu pasakyti, kad lyg ir negerai skatinti gerti žmones, ku- 
rie, jei paragauja, nepajėgia sustoti, - ji bejėgiškai pažvelgė į mane. 

| Papurčiusi galvą tariau: 

— Alkoholikas kol kas nėra daiktavardis. Kol kas tai ne liga - 
tik silpnavališkumas. 

Džeimis ironiškai dirstelėjo į mane. 

- Štai ką pasakysiu, mieloji. Esu regėjęs daugybę girtuoklių, 
bet vis tiek pasirūpinu, kad butelis ramiai neužsibūtų ant stalo, o 
kliuksintis jame gėrimas nutekėtų kieno nors gerkle. 

Visi pritariamai sumurmėjo, o pokalbiui pasisukus kita lin- 
kme, vėl pasigirdo tylus murmesys. 

— Hodžpailas? Ne, su tokiu žmogumi nesusidūriau, bet ta 
pavardė tikrai girdėta. - Dankanas išmaukė savo gėrimą ir, tyliai 
šnopšdamas, pastatė puodelį. - Nori, kad paklausinėčiau susi- 
rinkime? | 

'Džeimis linktelėjo ir paėmė dar vieną paplotėlį. 

- Taip, būtų gerai, Dankanai. 

Lizė, palinkusi virš ugnies, maišė troškinį vakarienei. Ma- 
čiau, kaip įsitempė jos pečiai, bet ji perdėm drovėjosi, todėl ne- 
drįso prabilti girdint šitiekai žmonių. O Briana visai nesivaržė. 

- Ir aš norėčiau kai ko paprašyti, pone Inesai, - ji pasilenkė 
per stalą, įsmeigusi į Dankaną maldaujančias akis. - Gal paklau- 
sinėtumėt apie tokį Rodžerį Veikfildą? Labai prašau. 

— Ak, žinoma. Tikrai paklausinėsiu, - Dankanas paraudo, kai 
prieš pat akis išvydo Brianos krūtinę, ir sumišęs išsiurbė Kenio 
viskį. - Ką dar turiu padaryti? 

— Na, - įsiterpiau ir prieš suirzusį Lindsį pastačiau pilną puo- 
delį, - klausinėdamas apie Hodžpailą ir Bri jaunuolį, gal dar pa- 
siteirautum ir apie Džozefą Vemisą? Jis samdinys. - Akies kraš- 
teliu pamačiau, kad liesi Lizės pečiai pakumpo atlėgus širdžiai. 

Dankanas palinksėjo, atgavęs šaltakraujiškumą, kai Briana 
dingo podėlyje sviesto. O Kenis Lindsis smalsiai nulydėjo ją 
akimis. 

— Bri? Taip vadinate dukterį? - susidomėjo. 

— Taip, - atsakiau. - O kodėl klausiat? 

Lindsio veide pasirodė plati šypsena. Jis žvilgtelėjo į Džeimį, 
sukosėjo ir paslėpė šypseną puodelyje. 

- Škotiškas žodis, Sasenach, - pasakė Džeimis, kreivokai šyp- 
telėdamas. - Jis reiškia didžiulį bruzdesį. 

Trišalis pokalbis 


1769 m. spalis 


NUO SMŪGIO JO RANKOS SUVIBRAVO. Ritmu, atsiradu- 
siu ilgai darbuojantis, Džeimis ištraukė kirvį, užsimojo ir smogė 
į rąstą, nuo šio pažiro žievės ir geltonos skiedros. Kitaip padėjęs 
koją, vėl kirto, ir aštrūs metaliniai ašmenys susmigo į medį, vos 
už kelių colių nuo jo kojų pirštų. 

Galėjo paprašyti Ijano, kad priskaldytų malkų, o pats būtų 
nuvažiavęs miltų į nedidelį malūną Vulamo kyšulyje, bet vaiki- 
nas nusipelnė malonios viešnagės pas tris netekėjusias Vulamo 
dukteris, triūsiančias su tėvu malūne. Kvakerės vilkėdavo pilkai 
rusvais drabužiais it kokie žvirbliai, bet buvo guvaus proto ir 
gražios. Ijanas buvo jų numylėtinis ir lepūnėlis. Kai užsukdavo 
pas jas, merginos lenktyniaudavo, viena per kitą vaišindamos jį 
alumi ir pyragais su mėsa. 

Geriau tas vaikis flirtuotų su doromis, nekaltomis kvakerė- 
mis, nei spigintų akis į juodaakes indėnes anapus gūbrio, niū- 
rokai pagalvojo jis. Nepamiršo, ką Majersas sakė apie indėnes, 
nusitempiančias į lovą joms patinkančius vyrus. 

Kartu su Ijanu Džeimis išsiuntė ir samdinę tarnaitę, gaivus 
rudens oras bent kiek nurausvins jos skruostus. Lizė tokia pat 
baltaodė kaip Klerė, bet jos oda liguisto melsvai balto nugriebto 
pieno atspalvio, o Klerės blyškiai spindi, puiki ir glotni, tarsi šil- 
ko baltumo tuopos mediena. 

Rąstas beveik perskeltas. Džeimis dar sykį smogė, pasuko kir- 
vį, ir jau gulėjo dvi didelės trinkos, paruoštos židiniui, aitriai kve- 
piančios grynu terpentinu. Jis tvarkingai sukrovė jas ant kylan- 
čios malkų rietuvės prie podėlio ir po koja parideno kitą pusrąstį. 

Tiesą sakant, jam patiko kapoti malkas. Visai kas kita, nei 
pjaustyti durpes, tas darbas sekindavo, o ir kojos šaldavo. Tačiau 
kai bežiūrint išauga nemaža rietuvė kuro, ir tas, ir anas darbas 
teikia pasitenkinimą, užliejantį iki pat sielos gelmių; jį patiria 
tik tie, kurie Žiemoja virpėdami nuo šalčio, teturėdami plonus 
drabužius. Rietuvė jau siekė kone namo pastogę: sausų pušinių, 
ąžuolinių, karijų ir klevinių rąstigalių eilės šildė širdį, kaip mal- 
kos žiemą šildydavo kūną. 

Nors buvo vėlyvas spalis, diena vis dėlto pasitaikė šilta, ir jo 
marškiniai jau lipo prie pečių. Jis rankove nusišluostė veidą ir 

Jei labai suprakaituos, Briana užsispirs vėl išskalbti marški- 
nius, nors jis jai prieštaraus tikindamas, kad prakaitas juk švarus. 
„Fui!“ - ji nepritariamai išplės šnerves, raukydama ilgą nosį it 
oposumas. Pirmąsyk išvydęs taip ją elgiantis, jis prapliupo juoku 
ir iš nuostabos, ir iš smagumo. 

Jo motina mirė labai seniai, kai jis dar buvo vaikas, ir nors 
kartkartėmis jam svajojant užplūsdavo keisti prisiminimai, są- 
monėje jis regėdavo ne motiną, o statiškus paveikslėlius ir su- 
stingusius vaizdus. Kai jis pareidavo purvinas, ir ji sakydavo 
„Fui!“, ir visai taip pat suraukdavo ilgą nosį. Pamačius taip da- 
rant Brianą, prieš akis jam švystelėjo motina. 

Kokia paslaptinga, mįslinga ta kraujo giminystė. Iš kartos 
į kartą persiduoda menkiausias judesys, balso tonas, visai kaip 
tvirtos kūno tiesos. Žiūrėdamas į augančius sūnėnus ir dukte- 
rėčias, jis nuolat matydavo ir nė nesvarstydamas pripažindavo 
trumpai žybtelinčius tėvų ir senelių bruožus, paveikslo, žvelgian- 
čio iš senovės, šešėlį, šmėstelintį jauname veide. 

Kad ir dabar šitai regėjo, žvelgdamas į Brianą... Jis galėdavo 
spoksoti į ją valandų valandas, ji jam primindavo seserį, meiliai 
pasilenkusią prie savo kūdikių. Turbūt todėl su tokiu žavesiu tė- 
vai ir žiūri į savo vaikus, pamanė jis. Jie įžvelgia tarpusavio ryšius 
ryšelius, saistančius gyvenimo grandines karta iš kartos. 

Jis gūžtelėjo pečiais ir nusitraukė marškinius. Juk čia jo na- 
mai; čia niekas nemato randų ant nugaros, o jeigu ir pamatytų, 

ne jų rūpestis. ŪUmai drėgna oda pašiurpo nuo vėsos, bet, kelis 
kartus mostelėjus kirviu, vėl ėmė pulsuoti šiltas kraujas. 

Jis labai mylėjo visus Dženės vaikus, ypač Ijaną, tą goglą, ne- 
paisydamas jo kvailumo ir kietakaktiškos drąsos. Sūnėnas labai 
priminė jį patį, kai buvo tokio amžiaus. Jie visi jo kraujo. Briana... 

Ir Briana jo kūnas ir kraujas. Tylus pažadas, duotas savo tė- 
vams, jo dovana Klerei ir josios jam. 

Jau nebe pirmą sykį jis susizgribo galvojantis apie Frenką 
Randalą. Ir ką manė Randalas, kai augino kito vyro vaiką, vyro, 
kurio neturėjo priežasties mylėti. 

Gal Randalas buvo geresnis žmogus, priglaudęs vaiką dėl jo 
motinos, ne dėl savęs; gal žvelgdamas į Brianos veidą džiaugėsi 
tik jos grožiu ir jam buvo nesvarbu, kad nemato jame savo at- 
spindžio. Džeimis truputį susigėdo ir kirto kirviu stipriau, norė- 
damas atsikratyti to jausmo. 

Jo protas buvo sutelktas vien į mintis, ir jis visai nekreipė 
dėmesio į tai, ką daro. Kirvis, jam darbuojantis, tarsi priaugdavo 
prie kūno, buvo visai kaip juo mojuojančios rankos. Tik skaus- 
mui nudiegus riešą ar alkūnę, jis staiga buvo įspėtas apie patem- 
pimą. Pajutęs silpną vibraciją, kad ir menkai pasikeitus svoriui, 
sustingo vidury mojo ir pentis nuskriejo per proskyną, nesužeis- 
dama prastai apsaugotos pėdos. 

- Deo gratias, - sumurmėjo jis, bet ne toks dėkingas, koks 
turėtų būti, atsižvelgiant į tų žodžių reikšmę. 

Atsainiai persižegnojęs nužirgliojo pasiimti metalinės pen- 
ties. Sumauta sausra; jau kone mėnesį nė lašo vandens. Džeimiui 
didesnį nerimą kėlė ne susitraukęs kirvio kotas, o nuleipę augalai 
Klerės darže prie namo. 

Jis dirstelėjo į nebaigtą kasti šulinį ir suirzęs patraukė pečiais. 
Dar vienas laukiantis darbas, visko neapžioja. Šulinys turės šiek 
tiek palaukti; vandenį jie sems iš upelio arba tirpdys sniegą, o be 
malkų mirtų iš bado arba sušaltų, o gal juos ištiktų abi nelaimės. 

Atsivėrė durys, ir laukan išėjo Klerė, įsisupusi į apsiaustą, gi- 
nantį nuo rudens šešėlių vėsos, ant rankos pasikabinusi pintinę. 
Už jos žengė Briana. Jas išvydęs, Džeimis pamiršo apmaudą. 

— Ką pasidarei? - tučtuojau paklausė Klerė, jo rankoje pa- 
mačiusi kirvio pentį, ir skubiai jį nužvelgė, ieškodama kraujo 
pėdsakų. 

— Nieko. Aš sveikas, - nuramino ją. - Tik turiu sutaisyti kirvį. 
Išsiruošei ieškoti ko nors valgomo? - linktelėjo į Klerės pintinę. 

— Eidamos prieš srovę, pamėginsim pasidairyti ausiagrybių. 

— Aaa. Bet kažin kur nenuklyskit. Ant tolimojo kalno me- 
džioja indėnai. Šį rytą užuodžiau juos ant gūbrio. 

— Užuodei? - paklausė Briana. 

Raudonas antakis klausiamai šovė aukštyn. Jis matė, kaip 
Klerė dirstelėjo į Brianą, paskui į jį ir šyptelėjo pati sau. Ir jis 
taip darydavo. Žiūrėdamas į Klerę, irgi kilstelėjo antakį, ir ji dar 
plačiau nusišypsojo. 

— Rudenį jie džiovina elnieną, - paaiškino ji Brianai. - Jei 
vėjas pučia nuo tos pusės, užuodi tolių toliausiai rūkstančią ugnį. 
Mes pavaikštinėsim čia pat, - patikino jį Klerė. - Tik virš upė- 
takių tvenkinio. 

— Na, gerai. Turbūt gana saugu. 

Jis labai nenoromis išleido savo moteriškes, bet vargu ar ga- 
lėjo jas įkalinti namie tik todėl, kad čia pat sukiojasi laukiniai, 
nors indėnai, kaip ir jis, taikiai pluša ruošdami žiemos atsargas. 

Jei jis žinotų, kad čia Nakognaveto žmonės, nesijaudintų, bet 
medžioklių būriai dažnai atsibasto iš tolimiausių vietų, šįkart ten 
gali triūsti čerokiai arba keista nedidelė gentis, vadinanti save 
Šuns žmonėmis. Likęs tik vienas jų kaimas. Jie labai įtariai žvel- 
gia į baltuosius pašaliečius, bet turi tam rimtų priežasčių. 

Brianos akys trumpam susmigo į nuogą jo krūtinę, į susi- 
raukšlėjusio rando gumbelį, bet neparodė jokio pasibjaurėjimo 
ar smalsumo, ir net tada, kai uždėjusi ranką jam ant peties atsi- 
sveikino ir pabučiavo į skruostą, nors po pirštais apčiuopė užgi- 
jusius rumbus. 

Jis numanė, kad Klerė jai viską papasakojo apie Džeką Ran- 
dalą ir sukilimo išvakares. Arba beveik viską. Nugara perbėgo 
šiurpuliukas, bet ne nuo šalčio, ir Džeimis žengė atgal, kad Bria- 
na jo nebeliestų, bet vis tiek jai šypsojosi. 

— Indaujoje palikau duonos ir truputį troškinio katile tau, 
Ijanui ir Lizei, - Klerė ištiesė ranką ir jam iš plaukų išpešė skied- 
rą. - Nesuvalgykit pudingo podėlyje, jis vakarienei. 

Džeimis suspaudė jai pirštus ir švelniai pabučiavo krumplius. 
Ji nustebo, po oda pasklido šilumėlė. Pasistiebusi ant pirštų, Kle- 
rė pabučiavo jam į lūpas ir nuskubėjo paskui Brianą, jau nu- 
plumpinusią iki proskynos pakraščio. 

— Būkit atsargios! - šūktelėjo joms pavymui. 

Abi jam mostelėjo ir dingo miške. O Džeimis ant veido juto 
jų bučinius. 

— Deo gratias, - vėl samurmėjo, žvelgdamas į jas, bet šįsyk 
padėkojo nuoširdžiai. 

Palaukęs, kol paskutinį kartą švystelėjo Brianos apsiaustas, 
grįžo prie darbo. 


= 

Džeimis sėdėjo ant trinkos, šalia pasidėjęs saują vinių kva- 
dratinėmis galvutėmis, ir mažu mediniu plaktuku atsargiai kalė 
po vieną į kirvio koto galvą. Sausa mediena plyšo ir skėtėsi, bet ją 
prilaikė geležinis kirvio penties įsodas, todėl koto galva galutinai 
neperskilo. 

Pasukęs kirvio pentį ir patikrinęs, ar ji nebekliba, atsistojo ir, 
išbandydamas kirvį, stipriai juo vožė į trinką. Pentis neiškrito. 

Sėdėdamas sužvarbo, todėl užsivilko marškinius. Be to, buvo. 
išalkęs, bet palauks, kol grįš jaunimas. Veikiausiai jau bus prisi- 
kimšę pilvus, nusivaipė. Kone užuodė Saros Vulam keptus pyra- 
gus su mėsa, sodrus jų aromatas ringavo atmintyje, stelbdamas 
rudeniškus sausų lapų ir drėgnos žemės kvapus. 

Darbuojantis galvoje vis dar sukosi mintys ir apie pyragus, ir 
apie žiemą. Pasak indėnų, ji būsianti sunki, atšiauri, kitokia nei 
pernai. Kaip reikės medžioti klampojant per gilų sniegą? Žino- 
ma, snigdavo ir Škotijoje, bet sniego sluoksnis dažniausiai būda- 
vo plonas, o ant stačių, plikų kalnų šlaitų juoduodavo tauriųjų 
elnių išminti takai. 

Ana žiema čia irgi tokia buvo. Bet šie laukiniai kraštai ste- 
bina kraštutinumais. Jis girdėjo pasakojant, jog kartais sniego 
tiek pridrėbdavo, kad slūgsodavo šešių pėdų storio sluoksnis. 
Slėniuose žmogus galėdavo įsmukti į sniegą iki pažastų, upelius 
sūkaustydavo toks storas ledas, kad per jį vaikščiodavo lokiai. 
Prisiminęs tuos žvėris, Džeimis niūrokai nusišypsojo. Jei jam 
pavyktų kokį nudobti, jo mėsa maitintųsi visą žiemą, kailis taip 
pat labai praverstų. 

Jo mintys pamažu vėl ėmė plaukti darbo ritmu. Vienoje jo 
smegenų kertelėje skambėjo žodžiai „Tėtis išėjo medžioklėn', o 
kitoje vis šmėkščiojo viliojanti Klerės oda, blyški ir svaiginanti it 
Reino vynas žvilgančio juodo lokio kailio fone. 

— „Tėtis išėjo medžioti kailio / Kad jame susuptų savo vaike- 
li, - be paliovos tyliai murmėjo jis. 

Kažin ar daug Klerė papasakojo Brianai. Trišalis jų pokalbis 
būdavo keistas, bet malonus; juodu su dukra šiek tiek drovėjosi 
vienas kito; asmeninius dalykus jie buvo linkę atskleisti Klerei. 
Ja pasikliovė, kad viską persakys neiškraipydama esmės; ji buvo 
šios naujos, nerangios jųdviejų širdies kalbos vertėja. 

Nors jis džiaugėsi neatsidžiaugė dukters stebuklu, su žmona 
vėl geidė mylėtis lovoje. Žalumynų pašiūrėje ar miške jau darėsi 
per šalta, nors turėjo pripažinti, kad visai žavu nuogiems vartytis 
didžiulėse geltonų kaštonų lapų šūsnyse, net jei kiek ir nukenčia 
orumas. | 

— Na, gerai, - šyptelėdamas sumurmėjo jis. - Argi vyras to- 
kiomis akimirkomis jaudinasi dėl savo orumo? 

Jis mąsliai dirstelėjo į ilgų, tiesių rąstų rietuvę, riogsančią 
proskynos šone, paskui - į saulę. Jeigu Ijanas spės grįžti, iki sau- 
lės laidos jie galėtų aptašyti dvylika rąstų ir padaryti įrantas. 

Trumpam padėjęs kirvį, jis per proskyną nužirgliojo iki namo 
ir žingsniais matavo būsimo kambario plotą, įsivaizduodamas, 
kaip viskas atrodys, kai bus pastatytas namas. Briana - suaugusi, 
todėl jai reikia atskiro kambario, jai ir tarnaitei. O tada juodu su 
Klere vėl galės mėgautis privatumu. 

Jis išgirdo šnarančius kieme lapus, bet neatsigręžė. Už nuga- 
ros kažkas kostelėjo, lyg būtų nusičiaudėjusi voverė. 

— Panele Lize, - tarė akis vis dar įbedęs į žemę. - Ar jums 
patiko jodinėti? Tikiuosi, Vulamai sveiki ir gyvi? 

O kurgi Ijanas ir vežimas, nusistebėjo jis. Negirdėjo, kad būtų 
dardėjęs keliu apačioje. 

Ji nepratarė nė žodžio, bet išleido neaiškų garsą, ir jis nuste- 
bęs atsisuko į ją. 

Mergina buvo išblyškusi, veidas suvargęs. Panėšėjo į išgąs- 
dintą baltą pelytę. Nieko keisto; jis suprato, kad ją gąsdina jo ūgis 
ir žemas balsas, todėl su ja šnekėdavosi tyliai, švelniai ir iš lėto, 
tarsi kalbėtųsi su nuskriaustu šuneliu. 

— Ar tave ištiko bėda, mieloji? Kas nors nutiko vežimui, 
arkliams? 

Ji nebyliai papurtė galvą. Akys buvo beveik apvalios, pilkos 
tarsi nublukusio jos drabužio palanka, o nosies galiukas skaisčiai 
rausvas. 

— Gal susižeidė Ijanas? - jis nebenorėjo toliau jos trikdyti, bet 
mergaitė jau kėlė nerimą. Aišku, kas nors nutiko. 

— Man tai nieko nenutiko, dėde. Nei arkliams. 

Ijanas išniro iš už trobelės kampo tyliai it koks indėnas. Jis 
žengė prie Lizės, siūlydamas jai savo paramą, ir ji nevalingai įsi- 
kibo jam į ranką. 

Džeimio žvilgsnis bėgiojo tarp jųdviejų; išoriškai Ijanas lyg ir 
ramus, bet neįstengia nuslėpti vidinio jaudulio. 

— Kas atsitiko? - paklausė Džeimis gal net per daug griežtai. 

Mergaitė krūptelėjo. 

— Geriau jam papasakok, - patarė Ijanas. - Galbūt turim ma- 
žai laiko, - drąsindamas Lizę, jis palietė jai petį. 

Tarsi iš jo rankos būtų pasisėmusi stiprybės, atsitiesusi ji 
linktelėjo galvą. 

— Aš... mačiau vyrą. Malūne, pone. 

Ji mėgino kalbėti toliau, bet jos drąsa jau buvo išgaravusi; 
tarp dantų vos kyštelėjo liežuvis, bet žodžiai neprasiveržė. 

- Ji pažįsta tą žmogų, dėde, - pasakė Ijanas. Buvo sunerimęs, 
bet neišsigandęs; veikiau neįprastai susijaudinęs. - Jau mačiusi jį 
su Briana. 

— Tikrai? - jis stengėsi šnekėti drąsinamai, bet jį kamavo blo- 
ga nuojauta, ir ant sprando pašiurpo gyvaplaukiai. 

— Vilmingtone, - išstenėjo Lizė. - Jo pavardė Makenzis; taip 
jį vadino jūreivis. 

Džeimis skubiai dirstelėjo į Ijaną, tas papurtė galvą. 

- Nežinia, iš kur jis atsidangino, Leoche tikrai tokio nepaži- 
nojau. Mačiau jį ir girdėjau kalbant; gal jis kalnietis, bet mokęsis 
pietuose. Sakyčiau, išsilavinęs žmogus. 

— Ar tas ponas Makenzis pažįsta mano dukterį? 

Lizė linktelėjo raukydamasi ir susikaupusi. | 

— O taip, pone! Ir ji aną pažįsta, bet jo bijo. 

— Bijo? Kodėl? - Džeimis šnekėjo griežtai. 

Mergina išblyško, bet jau buvo išdrąsėjusi. Kliuvinėdama, 
užsikirsdama lemeno žodžius, bet vis tiek kalbėjo: 

— Nežinau, pone. Tačiau, išvydusi tą vyrą, ji išbalo, pone, ir 
šūktelėjo. Tada nuraudo, išblyško ir vėl nuraudo. Ak, ji labai nu- 
siminė, visi tai matė! 

— O ką darė jis? 

— Na... nieko. Priėjo prie jos, paėmė jai už rankų ir pasakė, 
kad ji turi eiti su juo. Visi aludėje spoksojo į juos. Ji atsitraukė, 
balta kaip mano marškiniai, bet mane patikino, kad viskas gerai, 
kad turiu palaukti, kol ji grįš. Ir... ir tada išėjo su juo. 

Lizė greitosiomis įkvėpė ir nusišluostė varvančios nosies 
galiuką. 

— Ir tu leidai jai išeiti? 

Mažoji tarnaitė susigūžusi žengtelėjo atgal. 

— Aak, turėjau sekti jai iš paskos, žinau, kad turėjau, pone! - 
sušuko kančios perkreiptu veidu. - Bet aš bijojau, ir tegu man 
atleidžia Dievas! 

Džeimis labai stengėsi piktai nesiraukyti ir prašneko tik su- 
kaupęs visą savo kantrybę. 

— Na, gerai. O kas įvyko paskui? 

— Kaip man ir buvo liepta, užlipau į viršų ir atsiguliau, pone, 
melsdama to, ko nusipelniau! 

— Kur jau ne, labai padėjo! 

— Dėde... - Ijano balsas buvo tylus, bet drąsus, rudos jo akys 
varstė Džeimį. - Ji... tik mergaitė, dėde, ir padarė viską, ką galėjo. 

Džeimis ranka smarkiai pasitrynė galvą. 

— Taip. Taip, atsiprašau, mieloji, nenorėjau tavęs išbarti. Bet 
pasakok toliau. 

Ant abiejų Lizės skruostų įsiplieskė po karštą rausvą dėmelę. 

- Ji... ji negrįžo iki aušros. Ir... ir... 

Džeimio kantrybė jau buvo beveik išsekusi, ir tai, žinoma, 
buvo matyti jo veide. 

—- Nuo jos sklido jo kvapas, - sušnabždėjo Lizė veik negirdi- 
mu balsu. - Jo... sėklos. 

Staiga jį užliejo įniršis, tarsi karštas baltas žaibas smogė per 
krūtinę ir pilvą. Jis kone duso, bet stipriai užspaudė įtūžį, su- 
kaupdamas jį lyg anglis židinyje. 

— Jis pergulėjo su ja. Tu nė kiek neabejoji? 

Visiškai įžeista tokio jo nenuovokumo, mažoji tarnaitė įsten- 
gė tik linktelėti. 

Lizė sukiojo rankas tarp savo drabužių klosčių, glamžydama 
sijoną. Jos veidas jau degė raudoniu; ji panėšėjo į vieną Klerės 
pomidorų. Vargšelė nepajėgė pakelti į Džeimį akių ir, nunarinusi 
galvą, spoksojo į žemę. 

- Ak, pone. Ji nėščia, negi nematot? Kaltas jis. Kai ją paėmė, 
ji buvo skaisti. Jis atsekė jai iš paskos, o ji jo bijo. 

Staiga jis praregėjo, ir ant rankų ir pečių pašiurpo gyvaplau- 
kiai. Rudeninio brizo šaltis skverbėsi pro marškinius ir odą, įnir- 
šis virto šleikštuliu. Tučtuojau prieš akis iškilo logiškai susidėlio- 
jusios visos matomos ar nujaučiamos smulkmenos, kurioms jis 
neleido prasiveržti į proto paviršių. 

Jos išvaizda, elgesys; vieną valandėlę ji gyvybinga, o kitą - jau 
panirusi į neramias mintis. Ir jos veido raudonis anaiptol ne nuo 

saulės. Jis puikiai žino, kaip atrodo nėščia moteris. Jei būtų ją 
pažinęs anksčiau, būtų pastebėjęs tą permainą, bet... 

Klerė. Ji žino. Džeimį nusmelkė ta mintis, nekelianti jokių 
abejonių, todėl nuo jos jis nustėro. Ji pažįsta dukterį kaip nulup- 
tą, be to, juk gydytoja. Tikrai žino, o jam nepasakė. 

— Ar tu įsitikinusi? - jo įniršį buvo sustingdęs šaltis, nirštas 
įstrigo krūtinėje, pavojingas, dantytas, regis, duriantis visomis 
kryptimis. 

Lizė nebyliai palingavo galvą ir dar labiau išraudo, jei apskri- 
tai įmanoma labiau nurausti. 

— Aš jos tarnaitė, pone, - sušnabždėjo, įrėmusi akis į žemę. 

— Ji nori pasakyti, kad Briana neserga mėnesinėmis jau du 
mėnesius, - lyg niekur nieko įsiterpė Ijanas. Jo, jauniausio šei- 
mos, kurioje yra kelios vyresnės seserys, nevaržė taktas kaip Li- 
zės. - Ji galvą guldo. 

- Aš... aš nė nebūčiau prasižiojusi, pone, - nelaiminga prabi- 
lo Lizė. - Tik pamačiusi tą vyrą... 

— Manai, jis atkeliavo pareikalauti į ją savo teisių, dėde? - pa- 
klausė Ijanas. - Juk turim jam sukliudyti? — jis kunkuliavo pyk- 
čiu, liesi jo skruostai iškaito. 

Džeimis giliai įkvėpė ir tik tada sumojo, kad buvo sulaikęs 
kvapą. 

— Nežinau, - tarė, nustebintas ramaus savo balso. 

Jis vos spėjo suvokti naujieną, vos padarė išvadą, bet vaikis 
teisus. Gresia pavojus. 

Jei tas Makenzis įsigeis, gali pareikšti, kad Briana - jo žmona, 
remdamasis nerašytu įstatymu, o įrodymas - būsimas kūdikis. 
Teismas nebūtinai privers moterį tekėti už prievartautojo, tačiau 
bet kuris teismo pareigūnas patvirtins vyro teisę į žmoną ir vai- 
ką, nepaisydamas moters jausmų. 

Pagal tokį planą susituokė jo tėvai: pabėgo ir pasislėpė tarp 
stačių Aukštumų uolų, kol jo mama susilaukė kūdikio, taigi jos 
broliai turėjo pripažinti nepageidaujamą santuoką. Vaikas - ne- 
pertraukiamas, nepaneigiamas ryšys, siejantis vyrą ir moterį, 
Džeimis puikiai tai žino. 

Jis dirstelėjo į taką, vingiuojantį aukštyn per apatinį mišką. 

— Ar jis nepasekė jūsų? Vulamai jam parodys kelią. 

— Neee, - mąsliai numykė Ijanas. - Kažin. Mes juk nušvilpėm 
jo arklį, - jis ūmai išsišiepė Lizei, o šioji tyliai sukikeno. 

- Iš tikrųjų? O kas jam kliudo šokti į vežimą arba pagriebti 
kokį mulą? 

Šypsena Ijano veide gerokai paplatėjo. 

— Vežimo dugne palikau Rolą, - pasakė jis. - Turbūt vyrui 
teks kėblinti pėsčiomis, dėde Džeimi. 

Džeimis išspaudė šykščią šypseną. 

— Koks tu greitas ir nuovokus, Ijanai. 

Ijanas kukliai gūžtelėjo pečiais. 

— Nenorėjau, kad tas niekšas užkluptų mus netikėtai. Bet 
pastaruoju metu negirdėjau pusseserės Brianos kalbant apie savo 
vaikiną, Veikfildą, - jis taktiškai patylėjo. - Ir kažin ar ji veržiasi 
pamatyti tą Makenzį. Ypač jei... 

— Ponas Veikfildas per ilgai delsia ir nesirodo, - tarė Džei- 
mis. - Ir dar jeigu... 

Nieko stebėtino, kad ji, vos pasijutusi nėščia, nebelaukia, 
kada atvyks Veikfildas. Juk kaip moteris su pūpsančiu pilvu pa- 
siaiškins vyrui, paleidusiam ją nekaltą? 

Džeimis pamažu atgniaužė kumščius. Visam tam dar bus ga- 
nėtinai laiko. O dabar reikia imtis reikalo. 

— Atnešk iš namo mano pistoletus, - atsisuko į Ijaną. - O tu, 
mieloji... - jis apdovanojo Lizę kažkuo panašiu į šypseną ir pasi- 
siekė švarko, kabančio ant malkų rietuvės krašto. - Lik čia ir lauk 
savo ponios. Pasakyk mano žmonai... pasakyk, kad iškeliavau 
padėti Fergiusui valyti kamino. Ir neprasižiok nei mano Žmonai, 
nei dukteriai, kitaip užkursiu tau pirtį, - šie žodžiai buvo ištarti 
pusiau juokais, bet mergaitė išbalo, tarsi jis būtų ketinęs iš tikrų- 
jų ją užkurti. 

Lizė virpančiais keliais susmuko ant trinkos. Apgraibomis 
susirado mažytį medalioną ant kaklo, ieškodama šalto metalo 
paguodos. Žiūrėjo į nužingsniuojantį keliu poną Freizerį, grės- 

mingą tarsi didžiulis raudonas vilkas. Prieš jį tiesėsi juodas šešė- 
lis, o vėlyva rudens saulė buvo nutvieskusi jį ugnimi. 
Medalionas jos rankoje buvo šaltas it ledas. 
- Brangioji Dievo Motina, - vis murmėjo ji. - O Švenčiau- 
sioji Motina, ką aš padariau? 


45 


Lygiosios 


PO KOJOMIS ČEŽĖJO ąžuolų lapai. Nuo kaštonų, kylančių 
virš galvos, be paliovos krito lėtas geltonų lapų lietus, šaipyda- 
masis iš perdžiūvusios Žemės. 

— Ar tiesa, kad indėnai vaikščioja per mišką taip tyliai, kad 
negirdėti nė garselio, ar tai tik skautėms pasakojama? - Briana 
spyrė į krūvelę ąžuolo lapų, šie pakilo į šalis. 

„Plaikstydamosi plačiais viršutiniais ir apatiniais sijonais, 
kliūvančiais už lapų ir šakelių, mes taip triukšmavom, tarsi būtų 
plumpinęs būrys dramblių. 

- Nusistojus tokiai sausrai, jiems vargiai pavyktų, nebent kars- 
tytųsi medžiais lyg šimpanzės. Bet drėgną pavasarį visai kas kita, 
net aš įstengčiau tyliai žingsniuoti, nes žemė būna tarsi kempinė. 

Pasikėliau sijonus, kad neįsipainiotų į didelį šeivamedį, ir 
pasilenkiau apžiūrėti uogų. Tamsiai raudonos, tačiau be juodo 
atspalvio, taigi ne visai prisirpusios. 

— Joms dar reikia dviejų dienų, - pasakiau. - Jei jas naudotu- 
me vaistams, prisiskintume dabar. Bet aš noriu iš jų pasigaminti 
vyno ir pasidžiovinti, todėl reikėtų palaukti, kol jos beveik kris 
nuo kotelių, kai bus sukaupusios daugiau cukraus. 

— Gerai. O pagal kokį orientyrą rasim krūmą? - Briana apsi- 
dairė ir nusišypsojo. - Tik nesakyk. Pagal aną didelę uolą, pana- 
šią į Rytų salos kyšulį. 

- Puiku, - pritariau. - Gudriai nusprendei, nes ta uola nesi- 
keičia visais metų laikais. 

Nusigavusios iki mažo upeliuko pakraščio, išsiskyrėm, pa- 
mažu ropšdamosi tolyn nuo kranto. Liepiau Brianai priskinti 
pipirnių, o pati ėmiau naršyti palei medžius tikrųjų ausiagrybių 
ir kitų valgomų grybų. 

Vieną akį nukreipusi į žemę, kita vogčia stebėjau dukterį. 
Pasikaišiusi sijonus, ji braidė iki kelių upelyje. Švysčiojo raume- 
ningos jos šlaunys, akys buvo įsmeigtos į raibuliuojantį vandenį. 

Kažkas buvo ne taip; ir jau senokai. Iš pradžių maniau, kad 
ji įsitempusi sunkiai taikydamasi prie naujų aplinkybių. Bet per 
pastarąsias savaites tarp jos ir Džeimio užsimezgė ryšys, kuris vis 
šiltėjo, nors jį ir atmiešė abipusis drovumas. Jie džiaugėsi vienas 
kitu, o aš džiaugiausi matydama juos drauge. 

Bet kažkas jai nedavė ramybės. Ją palikau prieš trejus metus, 
ir jau ketveri, kai ji gyvena ir verčiasi be manęs. Briana pasikeitė, 
tapo subrendusia moterimi. Kaip ir Džeimis, ji pratusi po ra- 
mybės kauke slėpti stiprius jausmus. Tai man puikiai pažįstama. 

Į šią iškylą leidausi ir todėl, kad norėjau pasišnekėti su ja 
akis į akį. Kai namie nuolat sukiojosi Džeimis, Ijanas ir Lizė, be 
to, pas Džeimį vis plūdo nuomininkai ir lankytojai, buvo neį- 
manoma pasikalbėti vienoms. Ir jeigu tai, ką įtariau, tiesa, visai 
nenorėjau, kad kas nors nugirstų mūsų pokalbį. 

Kai jau buvau pririnkusi puspilnę pintinę storų, mėsingų, 
oranžinių ausiagrybių, iš upelio išbrido Briana, nuo jos lašėjo 
vanduo. Ji nešėsi pintinę, pilnutėlę šlapių žalių pipirnių ir ryšelių 
supjaustytų asiūklių, naudojamų plonoms žvakėms. 

Nusišluosčiusi kojas į apatinio sijono palanką, atėjo pas 
mane, įsitaisiusią po didžiuliu kaštonu. Padaviau jai gertuvę su 
sidru ir palaukiau, kol ji gurkštelės lašelį. 

— Rodžeris? - paklausiau be jokių įžangų. 

Ji dirstelėjo į mane, jos akyse blykstelėjo išgąstis. Paskui įsi- 
tempę pečiai atsileido. 

— Svarsčiau, ar vis dar gebi, - tarė Briana. 

— Ką gebu? 

- Skaityti mano mintis. Vyliausi, kad gebi, - plati jos burna 
sunkiai išsišiepė, mėgino nusišypsoti. 

- Regis, praradau šiek tiek įgūdžių, - pasakiau. - Bet duok 
man atsitokėti. 

Ištiesiau ranką ir jai nuo veido nubraukiau plaukus. Ji žvelgė 
pro šalį, vengdama mano akių. Toli žaliuose šešėliuose čyravo lėlys. 

— Nieko tokio, mieloji, - tyliai tariau. - Kiek laiko? 

Ji sunkiai atsiduso, jos veidas, atlėgus širdžiai, suglebo. 

— Du mėnesiai. 

Dabar jos akys susmigo į manąsias, ir aš buvau kiek sukrėsta, 
kaip viskas pasikeitė jai atvykus. Kitados jai atlėgdavo kaip vai- 
kui; ji patikėdavo savo baimę, ir jai palengvėdavo, žinodavo, kad 
aš kaip nors viską sutvarkysiu. Bet dabar juto tik palengvėjimą, 
kad atskleidė nepakeliamą paslaptį, nors nebesitikėjo, kad ir šį 
reikalą užglaistysiu. Suvokdama, kad šis darbas ne mano jėgoms, 
neįstengiau užgniaužti kvailo praradimo jausmo. 

Ji suspaudė man ranką, tarsi ramindama mane, tada atsisė- 
do, atsilošė į medžio kamieną ir ištiesė kojas nuogomis ilgomis 
pėdomis. 

„- Ar jau suuodei? 

Gana nerangiai atsisėdau šalia jos. 

— Nujaučiau, bet jeigu tau svarbu, tikrai nežinojau. 

Dabar, žiūrėdama į ją, aiškiai mačiau: vos pablyškusi oda, 
kiek besikaitaliojanti veido spalva, bugštumas ir krūpčiojimas ir 
podraug vidinė jėga. Visa tai pastebėjau, bet tuos pokyčius aiš- 
kinau neįprasta aplinka, įtampa, jausmų sąmyšiu radus mane, 
susitikus su Džeimiu, nerimaujant dėl Lizės ligos ir Rodžerio. 

Staiga į jos nerimą dėl Rodžerio pažvelgiau visai kitaip. 

— O Dieve. Rodžeris! 

Ji linktelėjo, blyški tarp geltonų kaštono lapų atšvaitų. Atro- 
dė, lyg sirgtų gelta, bet ko čia stebėtis. 

- Jau beveik du mėnesiai. Jis turėjo čia atkeliauti, nebent kas 
nors atsitiko. 

Mano protas skaičiavo kaip pašėlęs. 

— Du mėnesiai, čia pat lapkritis. - Po mumis slūgsojo storas, 
minkštas geltonų ir rudų lapų, kuriuos ką tik numetė karijos ir 
kaštonai, kilimas. Mano krūtinėje ūmai nusmuko širdis. - Bri... 
turi grįžti atgal. 

— Ką? - ji pakėlė galvą. - Kur grįžti? 

- Prie akmenų, - susijaudinusi pamojau ranka. - Į Škotiją, 
ir tučtuojau! 

Ji spoksojo į mane, suraukusi vešlius antakius. 

— Dabar? Kodėl? 

Giliai įkvėpiau, krūtinėje kunkuliavo daugybė jausmų. Rū- 
pestis dėl Bri, baimė dėl Rodžerio, baisi širdgėla dėl Džeimio, 
kuris šitaip greitai jos nebeteks. Ir dėl savęs. 

— Nėščia gali prasmukti pro akmenis. Juk žinai, man laukian- 
tis tavęs pavyko. Bet, mieloji... negali kūdikiui leisti tai... tai pa- 
tirti... negali, - bejėgiškai nutilau. - Žinai, ką tai reiškia. 

Nuo tada, kai perėjau akmenis ir grįžau pas Džeimį, praėjo 
treji metai, bet tą potyrį puikiai prisimenu. 

Jos akys patamsėjo, nes iš veido ištekėjo visas kraujas, kurio 
ir taip buvo ne kažin kiek. 

— Negali leisti vaikeliui tai patirti, - pakartojau, stengdamasi 
tvardytis ir logiškai mąstyti. - Lyg šoktum nuo Niagaros krioklio 
su kūdikiu glėbyje. Turėsi grįžti prieš jam gimstant, arba... - nu- 
tilau skaičiuodama. - Jau beveik lapkritis. Nuo lapkričio pabai- 
gos iki kovo neplauks laivai. O tu negali laukt iki kovo, nes tada 
du mėnesius plauktum per Atlantą, būdama šeštą ar septintą 
mėnesį nėščia. Jei nepagimdytum laive, - o jeigu pagimdytum, 
arba pati, arba kūdikis žūtų, o gal ir abu, - dar turėtum kastis 
trisdešimt mylių iki akmenų rato, juos pereiti ir kitapus rasti pa- 
galbą... Briana, negali taip elgtis! Turi keliauti dabar, viską kuo 
greičiau sutvarkysim. 

— O jeigu iškeliausiu dabar, argi galiu būti tikra, kad pateksiu 
į tinkamą laiką? 

Ji šnekėjo tyliai, bet jos pirštai klostavo sijono audinį. 

— Tu... manai... na, aš pakliuvau į reikiamą laiką, - pasakiau, 
o paniką pamažu ėmė keisti šaltas protas. 

— Kitoje pusėje turėjai tėtį, - Briana griežtai žvilgtelėjo į 
mane. - Ar norėjai grįžti pas jį, ar ne, bet puoselėjai jam sti- 
prius jausmus. Jis savaip padėjo tau. Padėtų ir man. Deja, jo 
nebėra, - jos veidas įsitempė, paskui atsipalaidavo. - Rodžėris 
žinojo, kaip tai padaryti. Žino, - pasitaisė. - Geilis Dankan kny- 
goje rašoma, kad kelionėje galima naudoti brangakmenius, jie 
saugo ir rodo kelią. 

— Bet judu su Rodžeriu tik spėliojat, - paprieštaravau. - Kaip 
ir ta prakeiktoji Geilis Dankan! Gal tau visai nereikia nei brang- 
akmenių, nei stipraus prisirišimo. Senuose padavimuose žmo- 
nės, įžengę į fėjų ratą, visada grįžta po dviejų šimtų metų. Bent 
jau dažniausiai... 

— Ir rizikuotum, jeigu ne visada? Nes ne visada pasiseka - 
Geilis Dankan nukeliavo toliau nei per du šimtus metų. 

Kiek pavėluotai man dingtelėjo, kad ji viską sumąsčiusi. Kad 
ir ką jai sakiau, ji dėl nieko nesistebėjo. Vadinasi, ji padarė savo 
išvadą, bet jos mintyse nebuvo laivo, plaukiančio į Škotiją. 

Ranka pasitryniau tarp antakių, mėgindama nusiraminti 
kaip Briana. Užsiminus apie Geilis, kai ką prisiminiau, nors ir 
troškau pamiršti. 

“ - Yra kitas kelias, - tariau, stengdamasi likti rami. - Kitas 
perėjimas Haityje, kol kas dar vadinamame Espanjola. Džiun- 
glėse, ant kalvos stūkso akmenys, bet plyšys, perėjimo vieta, že- 
miau, oloje. 

Miške buvo vėsu, bet mano oda pašiurpo ne nuo žemę klo- 
jančių šešėlių. Pasitryniau dilbius, vydama šaltį. Mielai būčiau 
ištrynusi ir visus prisiminimus apie Abandeivo olą. Labai sten- 
giausi, bet tos vietos lengvai nepamirši. 

— Buvai ten? - suklusi ji palinko į priekį. 

- Taip. Siaubinga vieta. Bet Vest Indija kur kas arčiau už Ško- 
tiją, o laivai tarp Čarlstono ir Jamaikos plaukioja kone kiaurus 
metus, - giliai įkvėpiau, pasijutusi gerėliau. - Brautis per džiun- 
gles bus sunku, bet turėsi daugiau laiko - ir turėsime ganėtinai 
laiko Rodžeriui rasti. 

Jei jį dar galima rasti, pagalvojau, bet garsiai to nepasakiau. 
Su ta baime susidorosiu vėliau. 

Kaštono lapas spirale nusklendė ant Brianos kelių, ryškiai 
geltonas ant rusvo naminio audinio. Ji paėmė lapą ir atsainiai 
nykščiu išlygino vaškinį jo paviršių. Tada įdėmiai pažvelgė į 
mane mėlynomis akimis. 

— Ar ta vieta veikia taip pat kaip anoji? 

— Nežinau, kaip viskas vyksta toje ar anoje vietoje! Bet ten 
girdėjau kitokius garsus, ten ne dūzgė, o varpas skambėjo. Bet 
vis tiek tai buvo laiko koridorius. 

— Tu ten buvai, - iš lėto pasakė ji, dėbsodama iš po antakių. - 
Kodėl? Norėjai grįžti? Nors jį radai? 

Jos balse buvo girdėti šiokia tokia dvejonė; ji neprisivertė 
Džeimio vadinti tėvu. 

— Ne. Tai susiję su Geilis Dankan. Tą vietą aptiko ji. 

Briana išplėtė akis. 

— Ji čia? 

— Ne. Ji mirusi. 

Giliai įkvėpiau, prisimindama sukrėtimą ir net jusdama dilg- 
čiojant nuo kirvio smūgio per ranką. Klaidžiodama viena po miš- 
ką, kartais pagalvodavau apie Geilis. Kartais dingodavosi, kad už 
nugaros girdžiu jos balsą, greitai atsisukdavau, bet išvysdavau tik 
cūgos šakas, šlamančias vėjyje. Bet retsykiais jusdavau įsmeigtas 
į mane jos akis, žalias ir ryškias kaip pavasarinis miškas. 

- Taip, mirusi, - tvirtai nukirtau ir pasukau pokalbį kita link- 
me. - Ir gal pasakytum, kaip šitai nutiko? 

Nebuvo ko apsimetinėti, neva neaišku, ko aš klausiu. Pakėlu- 
si antakį Briana pažvelgė tiesiai man į akis. 

— Tu gydytoja. Negi yra daug būdų? 

Nuvėriau ją smalsiu žvilgsniu. 

— Tau nešovė į galvą, kad reikėtų imtis atsargumo priemonių? 

Ji rūsčiai pažvelgė, suraukusi tankius antakius. " 

— Visai neketinau čia turėti lytinių santykių! 

Susiėmiau galvą, suirzusi susmeigiau nagus į odą. 

— Manai, žmonės tai planuoja? Dievulėli, kiek kartų lankiausi 
tavo mokykloje ir kalbėjau apie... 

- Ateidavai nuolat! Kasmet! Mano mama - tikra sekso enci- 
klopedija! Ar bent nutuoki, kokį pažeminimą jaučia duktė, kai 
jos motina stovi prieš visus ir paišo penius? 

Užplūdus prisiminimams, jos veidas nusidažė skaisčiai rau- 
donų klevų spalva. 


256 DIANA GABALDON 


— Tikriausiai tie piešiniai nebuvo jau tokie geri, - kandžiai 
pasakiau, - nes kai pamatei penį, jo neatpažinai. 

Ji atsigręžė piktai žaibuodama akimis, bet supratusi, kad juo- 
kauju arba bent stengiuosi, atsipalaidavo. 

— Piešiniai buvo tikslūs, - tarė, - bet 3D formatu jie atrodo 
kitaip. 

Netikėtai užklupta nusikvatojau. Kiek padvejojusi ir ji neryž- 
tingai sukrizeno. 

— Supranti, ką norėjau pasakyti. Iškeliaudama palikau tau 
receptą. 

Ji pažiūrėjo pro ilgą savo nosį. 

— Palikai, ir aš kaip niekad buvau sukrėsta! Negi manei, kad 
vos tau iškeliavus lėksiu ir pasimylėsiu su pirmu pasitaikiusiu 
vaikinu? 

— Tai tave sulaikydavo ne tik mano buvimas šalia? 

Plačios jos burnos kamputis truktelėjo. 

— Ne tik tai, - pripažino ji. - Bet judu su tėčiu irgi buvot 
kažkaip su tuo susiję. Aš... aš nenorėjau jūsų nuvilti, - jos lūpos 
nebetrūkčiojo, o virpėjo, ir aš stipriai ją apkabinau, skruostu pri- 
gludusi prie jos šviesių plaukų. 

— Tu negalėjai mūsų nuvilti, mieloji, - sumurmėjau, mažu- 
mėlę ją sūpuodama. - Mes niekada nebūtume tavim nusivylę, 
niekada. 

Laikydama ją glėbyje jutau, kaip slūgsta jos įtampa ir neri- 
mas. Galop giliai įkvėpė ir atšlijo nuo manęs. | 

— Tavęs ar tėčio gal ir ne. Bet kaip?.. - ji pakreipė galvą namų 
pusėn. 

- Jis ne... - išsižiojau, bet nutilau. 

Iš tiesų nenutuokiau, ką darys Džeimis. Viena vertus, jis 
buvo linkęs tvirtai manyti, kad Briana nuostabi ir tobula. Kita 
vertus, turėjo savo požiūrį į pagarbą tarp lyčių, bet tas požiūris 
dėl akivaizdžių priežasčių buvo senamadiškas, o Džeimis jį dėstė 
gana atvirai. 

Džeimis buvo kalbus, gerai išsilavinęs, tolerantiškas ir jau- 
trus. Bet anaiptol nepritarė šiuolaikiniams jausmams ir jų neper- 

prato; puikiai žinojau, kad toli gražu. Ir, neabejojau, jis nerodys 
Rodžeriui nė kruopelytės pakantumo. 

— Na, - tariau dvejodama, - nesistebėčiau, jei jis norėtų vožti 
Rodžeriui į nosį ar dar ką iškrėstų. Bet nesijaudink, - pridūriau, 
išvydusi neramų jos žvilgsnį. - Jis myli tave. - Suglosčiau ir nu- 
braukiau jai nuo veido plaukus. - Ir jo meilė neišblės. 

Atsistojau, nuo sijono valydamasi geltonus lapus. 

— Šiek tiek laiko turėsime, bet nėra ko gaišti. Džeimis pasiųs 
žinią upe žemyn, kad būtų ieškoma Rodžerio. O šnekant apie 
Rodžerį... - delsiau, nuo rankovės krapštydama sauso paparčio 
atplaišėlę. - Juk apie tai jis dar nežino? 

Briana giliai įkvėpė, kumštyje stipriai sugniaužė lapą ir jį su- 
lamdė. 

— Čia ir visa bėda, - tarė ji ir pažvelgė į mane, ūmai virtusi 
mano mažąja mergaite. - Tas vaikas ne Rodžerio. 


== 

— Ką? - kvailai išsižiojau. 

- Girdėjai. Ne Rodžerio - kūdikis, - iškošė pro dantis Briana. 

Vėl susmukau šalia jos. Umai supratau, kodėl ji taip nerimau- 
ja dėl Rodžerio. 

— O kieno? Čia ar tenai? - net šnekėdama skaičiavau. Tai 
galėjo būti žmogus čia, praeityje. Jei tas vyras iš jos laiko, ji nėš- 
čia daugiau nei du mėnesiai. Bet vaiko tėvas gali būti ne tik iš 
praeities, bet ir gyventi čia, kolonijose. 

Nė minties neturėjau apie lytinius santykius, pasakė ji. Žino- 
ma, ne. Ji neprasitarė Rodžeriui bijodama, kad jis seks iš paskos. 
Buvo jos ramstis, jos raktas į ateitį. Bet tuo atveju, jei... 

- Čia, - atsakė ji, patvirtindama mano skaičiavimus. Pasirau- 
susi sijono kišenėje, kažką ištraukė ir padavė man, o aš mecha- 
niškai paėmiau. 

— Jėzau Kristau. 

Saulėje sutvisko nuzulintas auksinis vestuvinis žiedas, ir mano 
ranka nesąmoningai jį suspaudė. Nors buvo šiltas, nes Briana ne- 
šiojosi žiedą prie kūno, į mano pirštus plūstelėjo stiprus šaltis. 

— Bonitas? - paklausiau. - Stivenas Bonitas? 

Jos gerklė mėšlungiškai trūktelėjo, ir ji nurijo seilę, linktelė- 
dama galvą. 

- Neketinau tau sakyti, negalėjau; tik jau ne Ijanui man pa- 
pasakojus apie tą įvykį upėje. Iš pradžių nežinojau, ką darys tėtis. 
Bijojau, pasmerks mane. O kai jį pažinau geriau, supratau, kad jis 
stengsis rasti Bonitą, man paaiškėjo, ko jis griebtųsi. Ir negalėjau 
jam to leisti. Juk susidūrei su tuo žmogumi ir žinai, koks jis. - Ji 
sėdėjo saulėje, bet ją krėtė drebulys, ir ji pasitrynė rankas, tarsi 
jai būtų šalta. 

- Žinau, - tariau. 

Mano lūpos buvo sustingusios, ausyse skambėjo jos žodžiai. 

Nė minties neturėjau apie lytinius santykius. Negalėjau saky- 
ti... Bijojau, jis pasmerks mane. 

- Ką jis tau padarė? - paklausiau stebėtinai ramiu balsu. - Ar 
tave sužalojo, brangute? 

Ji padarė grimasą, prie krūtinės prisitraukė kelius ir juos ap- 
kabino. 

- Gal taip manęs nevadink, gerai? Ne dabar. 

Siektelėjau ketindama ją paliesti, bet ji dar labiau susirietė, ir 
aš nuleidau ranką. 

— Ar man papasakosi? - nenorėjau to žinoti ir troškau apsi- 
mesti, kad to apskritai nebuvo. 

Ji pakėlė į mane akis, tiesia balta linija sučiaupusi lūpas. 

— Nenorėčiau, - atsakė, - bet tau atsivėrusi, gal pasijusiu geriau. 


=— 


Ji įlipo į „Šlovingąją“ jau visai prašvitus, buvo atsargi, bet 
jautėsi saugiai, nes ją supo daugybė žmonių: krovikai, jūreiviai, 
prekiautojai, tarnai. Bruzdėjo visa prieplauka. Kai denyje pasakė 
jūreiviui ko ieškanti, tas dingo laivo gilumoje, ir netrukus pasi- 
rodė Stivenas Bonitas. 

Jis vilkėjo tais pačiais drabužiais kaip ir iš vakaro; dienos 
šviesoje ji matė, kad jie pasiūti iš gero audinio, bet dėmėti ir su- 

siglamžę. Ant šilkinio švarko rankogalio atvarto uždribę riebaus 
žvakės vaško, o žabo apibiręs trupiniais. 

Bonitas buvo ne toks susidėvėjęs kaip jo drabužiai, ką tik 
nusiskutęs, žalsvos jo akys žvelgė budriai. Jos skubiai ją nužvelgė, 
tviskėdamos iš smalsumo. 

— Vakar vakare, spingsint žvakėms, atrodei graži, - tarė im- 
damas jos ranką ir kilstelėdamas prie lūpų. - Bet kai gėrimai liete 
liejasi, daug kas gali pasidingoti. Tačiau kur kas nuostabiau regėti 
moterį, kuri saulėje gražesnė nei mėnesienoje. 

Briana, mandagiai šypsodamasi, mėgino ištraukti ranką iš jo 
gniaužtų. 

— Dėkoju. Ar dar turit žiedą? 

Jos širdis pašėlusiai daužėsi gerklėje. Jis vis tiek galės papa- 
sakoti jai apie žiedą, apie jos mamą, net jei jį ir bus pralošęs. Ta- 
čiau Briana troško turėti žiedą rankose. Užgniaužė kiaurą naktį 
ją kamavusią baimę, kad tas žiedas - galbūt viskas, kas liko iš jos 
motinos. Nebent laikraščio iškarpa meluotų, bet... 

— O kaipgi. Naktį man sekėsi, nes globojo Danu, kuri, kaip 
matau, neapleido ir dabar, - jis žaviai išsišiepė, vis dar laikyda- 
mas jos ranką. 

— Aš... svarsčiau, ar neparduotumėt jo man, - ji atsinešė be- 
maž visus savo pinigus, tačiau nė nenutuokė, kiek žiedas galėtų 
kainuoti. 

— O kodėl turėčiau? 

Tiesus klausimas ją užklupo staiga, ir ji neaiškiai sulemeno: 

— Regis... tokį turėjo mano mama, - neįstengė sugalvoti nie- 
ko geresnio, todėl išklojo tiesą. - Iš kur jį gavot? 

Anapus jo akių kažkas krustelėjo, nors jis ir šypsojosi. Moste- 
lėjęs į tamsų trapą, įspraudė jos ranką į savo alkūnės linkį. Buvo 
aukštesnis už ją, stambus. Ji atsargiai trūktelėjo ranką, bet jis 
greitai ją sučiupo. 

— Taigi įsigeidei žiedo? Užeik į mano kajutę, brangioji, ir mes 
kaip nors susitarsim. 

Apačioje kliūstelėjo jai brendžio; ji vos siurbtelėjo, o jis go- 
džiai išmaukė stiklą ir prisipylė dar. 

— Iš kur gavau? —- atsainiai tarė, atsakydamas į atkaklius jos 
klausimus. - Juk džentelmenams nederėtų pasakoti apie savo da- 
mas? - mirktelėjo jai. - Meilės atminimo dovana, - sušnabždėjo. 

Šypsena jos veide buvo įsitempusi, o šlakelis brendžio degino 
skrandį. 

— Dama, padovanojusi jį jums, - pasakė Briana, - sveika ir 
gyva? 

Jis dėbtelėjo į ją kiek atvipusiu apatiniu žandikauliu. 

— Tikra... - skubiai paaiškino ji. - Tikra nelaimė nešioti pa- 
puošalą, priklausiusį... jau mirusiajai. 
jį mūviu, man nesiseka. - Bonitas pastatė stiklą ir nesmarkiai, 
skaniai raugtelėjo. - Bet patikinu, kad dama, iš kurios gavau šį 
žiedą, buvo gyva ir sveika, kai ją palikau. 

Deginimas skrandyje kiek apmalšo. 

— Džiaugiuosi girdėdama. Ar parduosit jį man? 

Jis atsilošė ant kėdės, spoksodamas į ją, lūpose žaidė šypsenėlė. 

— Parduosiu? Ir ką man už jį pasiūlysi, mieloji? 

— Penkiolika svarų sterlingų. 

Jam atsistojus, jos širdis vėl ėmė tuksėti greičiau. Jis sutiks! 
Kur laiko žiedą? 

Bonitas paėmė už rankos ir trūktelėjo ją nuo kėdės. 

-— Turiu ganėtinai pinigų, brangute. Kokios spalvos augmeni- 
ja želia ant tavo šakumo? 

Ji išplėšė ranką iš jo letenos, kuo skubiausiai atsitraukė ir, 
žengusi kelis žingsnius, prisiplojo prie kajutės sienos. 

—.Jūs klaidingai mane supratot, - pasakė. - Aš.nenorėjau... 

— Gal ir nenori, - jis iššiepė dantis. - Užtat aš noriu. Ir ma- 
nau, kad tai tu ne taip supratai mane, brangute. 

Bonitas žengtelėjo arčiau. Nustvėrusi nuo stalo butelį bren- 
džio, ji taikėsi vožti jam per galvą. Jis mikliai pasilenkė, išplėšė 
iš jos butelį ir smarkiai skėlė jai antausį. 

Apakinta netikėto smūgio, Briana susvyravo. Jis čiupo jai 
už pečių ir per jėgą paklupdė. Jo pirštai kietai apsivyniojo jos 
plaukus iki pat galvos odos ir stipriai atlošė galvą, ją laikyda- 

mas nepatogiai pakreiptą, kita ranka ėmė grabalioti savo bridžių 
priekį. Niurnėdamas iš malonumo, žengtelėjo dar pusę žingsnio, 
atkišdamas klubus. 

— Susipažink su Lerua*, - nusišaipė jis. 

O Lerua buvo neapipjaustytas, nešvarus ir baisiai dvokė įsise- 
nėjusiu šlapimu. Jos gerklėje pakilo vėmalų gumulas, ir ji mėgino 
nusukti galvą. Bet buvo žiauriai papešta už plaukų, ir vėl atsigrę- 
žė gniauždama riksmą, nes jai labai suskaudo. 

- Iškišk rausvą liežuvėlį ir pabučiuok mus, brangute. 

Bonitas šnekėjo linksmai, nerūpestingai, bet plaukus ir toliau 
gniaužė savo letenoje. Ji pakėlė rankas, nebyliai priešindamasi. 
Jis dar tvirčiau suėmė plaukus, ir jai iš akių ištryško ašaros. Ji 
iškišo liežuvį. 

— Neblogai, neblogai, - mėgaudamasis suurzgė. - Gerai, iš- 
sižiok... 

Jis gana staiga paleido jos plaukus, ir jos galva loštelėjo atgal. 
Brianai nespėjus atšokti, jis čiupo jai už ausies ir ją kiek pasuko. 

- Įkąsk man, brangute, ir aš sugurinsiu tau nosį. Na? - po 
nosimi jis brūkštelėjo sugniaužtu kumščiu, stambiu krumpliu 
bakstelėdamas nosies galiuką. 

Paskui stipriai čiupo jai už kitos ausies, kad jos galva nesi- 
muistytų tarp didžiulių jo plaštakų. 

Ji visą dėmesį sukaupė į kraujo, tekančio iš perkirstos lūpos, 
skonį ir ją smelkiantį skausmą. Užsimerkusi juto metalo sūrumą, 
regėjo varį, ryškiai tviskantį akių tamsoje. 

Jeigu ji apsivems, pasprings? Pasprings, o jis nė nepaste- 
bės? Ji uždus ir mirs, o jis nesiliaus. Negailestingai grumdoma 
Briana įsidrąsino ir, suėmusi abiem rankomis jam už šlaunų, 
suleido pirštus į tvirtus raumenis. Tada iš visų jėgų atsistūmė 
priešindamasi. Jis niūniavo galugerkly: „Nuo Uesano iki Silio 
trisdešimt penkios lygos.“** Šiurkštūs plaukai perbraukė jai per 
lūpas. 


* Le roi - karalius (pranc.). 
** Eilutė iš senos jūreivių dainos „Ispanų merginos“. Plaukdami iš Anglijos į Ispaniją 
laivai praplaukdavo tarp Uesano ir Silio salų. 

Paskui Lerua dingo. Bonitas paleido jos ausis ir žengė atgal; 
praradusi pusiausvyrą, ji springdama ir kosėdama sukniubo ke- 
turpėsčia. Iš burnos tekėjo rausvos nuo kraujo seilės. Ji sukosėjo 
ir išspjovė, tada dar kartą, stengdamasi atsikratyti tos šlykštybės. 
Lūpos buvo ištinusios ir tvinkčiojo sulig kiekvienu širdies dūžiu. 

Jis lengvai ją pakėlė, pakišęs plaštakas po pažastimis, ir pabu- 
čiavo, kaišiodamas į burną liežuvį, delnu suėmęs pakaušį, kad ji 
neištrūktų. Iš jo burnos stipriai tvoskė brendžiu ir kiek silpniau 
dvokė, bet šlykščiai - sugedę dantys. Kita ranka, apsivijusi jos 
liemenį, pamažu nuslydo žemyn ir paminkė sėdmenis. 

— Mmm, - atsiduso iš malonumo. - Metas į lovytę, ką, 
brangute? 

Palenkusi galvą, ji vožė jam į veidą. Jos kakta skaudžiai at- 
sitrenkė į kaulą, ir jis, šaižiai riktelėjęs iš netikėtumo, atleido 
gniaužtus. Ji ištrūko ir leidosi bėgti. Plevėsuojantis sijonas užsi- 
kabino už durų skląsčio ir perplyšo, bet ji, nieko nepaisydama, 
puolė ropštis tamsiu trapu. | 

Jūreiviai vakarieniavo; dvidešimt vyrų sėdėjo prie ilgo stalo 
kajutkompanijoje, trapo gale. Į Brianą atsisuko dvidešimt veidų, 
vieni buvo apstulbę, o kituose atsispindėjo geidulingas smalsu- 
mas. Kai lėkė pro kambuzą, pakišęs koją ją pargriovė kokas. Ji 
keliais taip trenkėsi į grindis, kad jie net nutirpo. 

— Mėgsti žaidimus, brangute? - ausyje suskambo linksmas 
kaip visada Bonito balsas ir pora rankų pakėlė ją su trikdančiu 
lengvumu. Atgręžęs jos veidą nusišypsojo. Briana tvojo į nosį, 
ir jam iš šnervės ištryškusi kraujo srovelė nutekėjo per viršutinę 
lūpą, nuringavo šypsenos raukšlių grioveliais, nubėgo plonytė- 
mis raudonomis linijomis tarpudančiais ir galop nuo smakro 
ėmė kapsėti tamsiais lašais. 

Jis stipriau suspaudė jai rankas, bet žalsvos akys linksmai 
žibėjo. 

- Puiku, brangute, - pasakė Bonitas. - Lerua patinka žaidi- 
mai. Ar ne, Lerua? - dirstelėjo žemyn, ir ji nusekė jo žvilgsnį. 

Kajutėje jis buvo nusitraukęs bridžius, todėl dabar stovėjo pus- 
nuogis, o Lerua trynėsi į jos sijoną, virpėdamas iš nekantrumo. 

Jis suėmė jai už alkūnės ir, galantiškai nusilenkęs, mostelėjo 
į kajutę. Priblokšta ji žengė į priekį, o jis atsistojo šalia, atsainiai 
rodydamas baltus sėdmenis spoksančiai įgulai. 


== 


— Paskui... nebuvo taip blogai, - Briana girdėjo įtartinai 
ramų savo balsą, tarsi jis būtų ne jos. - Aš... daugiau su juo ne- 
besigrūmiau. 


== 


Jis nesivargino versdamas ją nusirengti, tik atrišo skarelę. Bria- 
nos suknelė buvo paprasta, su gilia, keturkampe iškirpte. Vieną 
kartą nerūpestingai timtelėjęs žemyn, jis apnuogino standžias ir 
apvalias krūtis ir jos iššoko per liemenės kraštą lyg pora obuolių. 

Valandėlę jis tingiai jas grabaliojo, spūsčiodamas spenelius 
tarp stambaus nykščio ir smiliaus, kad jie sustandėtų. Paskui pa- 
stūmė ją prie sujauktos lovos. 

Paklodės buvo nusėtos alkoholio dėmėmis, dvokė kvepalais, 
vynu, o labiausiai - sudususia, gaižia paties Bonito smarve. Jis 
pakėlė jos sijoną ir praskėtė kojas, be paliovos tyliai niūniuoda- 
mas. „Sudie jums, visoms, gražiosioms ispanėms...“ 

Mintyse Briana regėjo, kaip jį atstumia, puola iš lovos ir 
skuodžia prie durų, tamsiu trapu sklęsdama lengvai kaip kiras ir 
išsiverždama nutrintu deniu į laisvę. Po nuogomis pėdomis juto 
medines lentas, o į tamsias nereginčias akis švietė karšta vasaros 
saulė. Tik mintyse. Ji tysojo kajutės prieblandoje, medinė kaip 
drožinėta laivapriekio figūra, burnoje jusdama kraujo skonį. 

Tarp jos šlaunų kažkas aklai, atkakliai baksnojo, ir ji, ran- 
gydamasi iš panikos, sukryžiavo kojas. Vis dar niūniuodamas, 
įspraudęs raumeningą koją jai į tarpkojį, jis šiurkščiai praskė- 
tė jos šlaunis. Jis buvo tik su marškiniais ir kaklaskare, o toliau 
nuogutėlis. Kai pakilo ant kelių virš jos, ilgi marškinių skvernai 
apsivijo blyškų Lerua kotą. 

Jis liovėsi niūniavęs ir gausiai nusispjovė į delną. Šiurkš- 
čiai ir uoliai trindamas atlaisvino kelią ir ėmėsi darbo. Viena 

ranka stipriai suspaudęs krūtį, kita ranka nukreipė savo pim- 
palą į laukiantį guolį, pašmaikštaudamas apie slaptą patalpėlę, 
ir leido Lerua beatodairiškai, bet, laimė, trumpam liuoktelėti į 
tą malonumą. 

Dvi minutės, gal trys. Paskui viskas baigėsi. Bonitas tysojo, 
sunkiai ją užgulęs, susimurkšlinusiais nuo prakaito marškiniais, 
viena ranka vis dar maigydamas jai krūtį. Glotnūs, šviesūs jo 
plaukai švelniai glostė skruostą, į kaklą tvoskė karšti, drėgni jo 
iškvėpio garai. Bent nebeniūniavo. 

Ji gulėjo sustingusi, regis, visą amžinybę, spoksodama į lu- 
bas, kur skersai blizgančių sijų šoko vandens atspindžiai. Galop 
jis atsiduso ir, lėtai nusiridenęs nuo jos, pasivertė ant šono. Tada 
nusišypsojo, svajingai kasydamasis nuogą, plaukuotą šlaunį. 

- Visai nieko, brangute, nors esu pasijodinėjęs ir smagiau. 
Kitą kartą vikriau krutink pasturgalį, gerai? 

Jis atsisėdo, nusižiovavo ir ėmė tvarkytis drabužius. Briana 
pasislinko prie lovos krašto ir, įsitikinusi, kad jis neketina jos 
laikyti, staiga išsiritusi iš lovos atsistojo. Jai kiek svaigo galva, 
stigo oro, tarsi ją vis dar slėgtų jo kūnas. 

Paskui nusvirduliavo prie durų. Tos buvo užsklęstos. Kai vir- 
pančiomis rankomis pamėgino jas atšauti, už nugaros išgirdo jį 
kažką sakant ir nustebusi atsigręžė. 

— Kg pasakėt? 

- Žiedas ant stalo, - Bonitas atsitiesė nuo kojinių. Atsisėdęs 
ant lovos, jas movėsi ir dabar atsainiai mostelėjo į stalą prie sie- 
nos. - Ten ir pinigai. Pasiimk, kiek tik nori. 

Ant stalo buvo tikras jaukalas; voliojosi rašalinės, pigūs nie- 
kučiai, papuošalai, krovinių sąskaitos, sudriskusios plunksnos, 
sidabrinės sagos, apibrizgusios popieriaus skiautės, suglamžyti 
drabužiai, mėtėsi sidabrinės, bronzinės, varinės ir auksinės mo- 
netos, kelių kolonijų ir šalių valiuta. 

— Jūs man siūlot pinigų? 

Jis pašaipiai žvilgtelėjo, išlenkęs šviesius antakius. 

— Už malonumus visada sumoku, - atsakė. - Manei, kad nie- 
ko negausi? 

Viskas kajutėje atrodė neįprastai gyva, ryšku iki menkiausios 
smulkmenos lyg sapne, kuris pabudus išblunka. 

— Nieko negalvojau; - tarė ji kuo aiškiausiai, bet svetimu bal- 
su, lyg kas būtų šnekėjęs iš toli. Jos skarelė gulėjo ant grindų, kur 
jis buvo ją numetęs, šalia stalo. Ji atsargiai nuslinko, stengdamasi 
nepaisyti šiltos slidžios srovelės, tekančios per šlaunis. 

— Nors ir piratas, esu sąžiningas, - pasakė jai už nugaros ir 
nusikvatojo. Atsistojęs ant grindų, įkišo pėdą į batą, prasibrovė 
pro ją ir viena ranka lengvai pakėlė skląstį. 

— Prašom vaišintis, brangute, - tarė ir dar kartą nerūpestin- 
gai mostelėjo į stalą. - Tu to verta. 

Ir išėjo. Briana girdėjo trapu tolstant žingsnius, juoko pro- 
trūkį ir tyliai jo mestelėtą pastabą, kai kažką susitiko. Paskui jo 
balsas pasikeitė, ūmai pasidarė aiškus ir šaižus, kažkam viršuje 
jau šūkalojo įsakymus. Paklusdamos skubiai sutrepsėjo kojos. 
Vėl užgriuvo darbai. 

Jis gulėjo dubenyje iš galvijo rago, įsimaišęs tarp kaulinių 
sagų, virvelių ir kitokio šlamšto. Visas Bonitas, šaltai ir aiškiai 
pagalvojo Briana. Daiktas, įsigytas tik dėl daikto; beatodairiškas, 
laukinis džiaugsmas, patirtas jį gavus, nė nenutuokiant pavogto 
daikto vertės. 

Ranka drebėjo; pamačiusi žiedą ji kiek nustebo. Mėgino jį 
išgriebti, bet jai nesisekė. Čiupusi dubenį, jį ištuštino, visą jo tu- 
rinį susižerdama į kišenę. Tada nuspūdino tamsiu trapu, stipriai 
gniauždama kišenę tarsi kokį talismaną. Aplink sukiojosi jūrei- 
viai, bet buvo taip įnikę į darbus, kad tik nuvėrė ją gašlios vaiz- 
duotės žvilgsniais. Jos batai buvo padėti kajutkompanijos stalo 
gale, o jų raišteliai atrodė žvitrūs, gyvi šviesos spinduliuose, be- 
siskverbiančiuose pro groteles viršuje. 

Ji apsiavė batus, ramiai užlipo kopėčiomis, nužingsniavo per 
denį, nusileido laipteliais ir žengė ant prieplaukos. Burnoje vis 
dar juto kraujo skonį. 


== 

- Iš pradžių maniau galėsianti apsimesti, kad nieko nebuvo, - 
ji giliai įkvėpė ir pažvelgė į mane. Jos rankos buvo sunertos ant 
pilvo, tarsi būtų norėjusi jį paslėpti. - Bet, regis, nepavyks, ar ne? 

Valandėlę tylėjau galvodama. Švelnybėms nebuvo laiko. 

— Kada? - paklausiau. - Kiek buvo praėję po... hm, po Ro- 
džerio? 

- Dvi dienos. 

Mano antakiai pakilo. 

— Tai kodėl tu tokia tikra, kad vaikas ne Rodžerio? Tu, ži- 
noma, negėrei piliulių, ir aš dedu galvą, kad Rodžeris neturėjo 
prezervatyvo, taip tas daiktas vadinamas. 

Briana šyptelėjo, jos skruostai švelniai nuraudo. 

— Ne. Jis... hm... jis... ak... 

— Nutraukė lytinį aktą? 

Ji linktelėjo. 

Smarkiai įkvėpiau ir iškvėpiau pro sučiauptas lūpas. 

— Yra vienas žodis, - tariau, - kaip vadinami tie, kas kliaujasi 
šiuo apsisaugojimo nuo nėštumo būdu. 

- Ir koks tas žodis? - atsargiai pasiteiravo Briana. 

— Tėvai. 

Atkeliauja nepažįstamasis 


RODŽERIS PALENKĖ GALVĄ ir atsigėrė iš rieškučių. Jam 
pasisekė: žaluma, į kurią bakstelėjo besiskverbiančios pro me- 
džius saulės pirštas, plykstelėjo. Kitaip nebūtų pastebėjęs šalti- 
nio, trykštančio toli nuo tako. 

Skaidri srovelė kunkuliuodama veržėsi pro plyšį uoloje, vėsi- 
no rankas ir veidą. Uola buvo juosvai žalia, o aplinkui besidrie- 
kianti dirva pelkėta, sutaršyta medžių šaknų ir vis nutviskanti lyg 
smaragdai samanomis, lopinį apšvietus saulei. 

Netrukus, gal už kokios valandos, pamatys Brianą, todėl ta 
mintis malšino jo apmaudą ir irzulį, kaip kad šaltas vanduo ma- 
loningai suvilgė išdžiūvusią gerklę. Nors arklys buvo pavogtas, 
Rodžeris guodėsi, kad iki tikslo likę visai nedaug ir jam bus ne- 
sunku iki ten nusigauti pėsčiomis. 

Arklys buvo nukaršęs, kažin ar vertas nudžiauti. Rodžeris 
bent turėjo sveiko proto vertingus daiktus nešiotis prie savęs, o 
ne balnakrepšiuose laikyti. Paplekšnojo per šoninę bridžių siūlę 
ir lengviau atsikvėpė, prie šlaunies užčiuopęs prigludusį nedidelį 
kietą kauburėlį. 

Iš Rodžerio buvo nugvelbtas ir pistoletas, beveik toks pat 
senas kaip kuinas ir kažin ar patikimesnis už gyvulį, šiek tiek 
maisto ir odinė gertuvė su vandeniu. Be šios jis kamavosi pasku- 
tines kelias mylias kėblindamas per karštį ir dulkes, bet dabar tas 
menkas nepatogumas pamirštas. 

Jam atsistojus, kojos nugrimzdo į šlapią žemę ir smaragdinė- 
se samanose paliko tamsius ruožus. Jis žengtelėjo atgal ir į sausų 
lapų ir pernykščių spyglių kilimą nusibraukė purvinus batų pa- 
dus. Paskui apsivalė, kiek įstengė, apdulkėjusius švarko skvernus 


268 DIANA GABALDON 


ir prie gerklės patiesino nešvarią apykaklę. Krumpliai brūkštelė- 
jo per žandikaulį, apžėlusį šeriais, šie subrūžavo kaip gera dildė; 
skustuvas, deja, irgi liko balnakrepšyje. 

Atrodau kaip tikras valkata ir piktadarys, paniuro jis. Nieku 
gyvu neturėčiau lįsti į akis tavo giminėms. Bet, tiesą sakant, jam 
mažai rūpėjo, ką apie jį pamanys Klerė ir Džeimis Freizeris. Jo 
mintys sukosi vien apie Brianą. 

Ji rado tėvus; jis tegalėjo viltis, kad tas susitikimas buvo toks 
pakilus ir malonus, kad ji pamiršo jo išdavystę. Dievulėli, koks 
jis buvo kvailys! 

Rodžeris nuplumpino iki tako, kojoms smingant į minkštą 
lapų paklotę. Kvailys, neįvertinęs, kokia ji atkakli, užsispyrusi, 
kvailys, nes buvo su ja nesąžiningas, pasitaisė jis. Asilas, pastū- 
mėjęs ją veikti slapčia. Stengėsi ją apsaugoti ateičiai - ne, buvo 
anaiptol ne asilo galva, nusiviepė prisiminęs, ką matė ir girdėjo 
per pastaruosius kelis mėnesius. 

Prasibrovęs pro nusvirusią terpentininės pušies šaką, staiga 
pasilenkė ir suriko iš išgąsčio, nes palei pat galvą pralėkė juodas 
padaras. 

Gyviui kimiai sukrankus, sumojo, kad užpuolikas - varnas. 
Tokie pat garsai įspėjo, kad čia pat į medžius sulėkė pastiprini- 
mas, ir beregint jam pro ausį prašvilpė kita juoda torpeda. 

- Ei, nešdinkitės! - šūktelėjo Rodžeris ir tik pasilenkęs išven- 
gė dar vienos krankiančios bombos. 

Jis pernelyg arti jų lizdo, paukščiams tai nepatinka. 

Pirmasis varnas vėl pamėgino pulti. Praskrisdamas nubloškė 
skrybėlę į purvą. Paukščių apsuptis baugino, jų rodomas prie- 
šiškumas buvo gerokai didesnis nei dydis. Žemai prašvilpė dar 
vienas ir praslysdamas nagais užkabino ir įplėšė švarko petį. Ro- 
džeris griebė skrybėlę ir leidosi bėgti. 

Įveikęs šimtą jardų tako, sulėtino žingsnį ir apsidairė. Paukš- 
čių nematyti, tikriausiai jis ganėtinai nutolęs nuo jų gūžtos. 

- Ir kur Alfredas Hičkokas, kai jo reikia? - sumurmėjo, 
stengdamasis atsikratyti jį graužiančios pavojaus nuojautos. 

Jo balsą tuojau nuslopino tanki augalija, tarsi būtų kalbėjęs į 
pagalvę. Rodžeris sunkiai kvėpavo, veidas išraudo. Jam pasidin- 
gojo, kad miškas staiga visai nutyko. Nuslopus varnų krankesiui, 
regis, nuščiuvo ir kiti paukščiai. Nieko stebėtino: senovėje varnai 
škotams pranašaudavo nelaimę. Jei jis čia dar kiek užgaiš, senieji 
prietarai, jam atrodantys keisti, visai užkės sąmonę. 

Pavojinga, nevalyva ir jokių patogumų, bet Rodžeris - savo 
akimis pamatęs tai, apie ką buvo tik skaitęs, išvydęs, kaip daik- 
tai, jo matyti muziejuose, naudojami kasdien, - turėjo pripažinti 
esąs sužavėtas, užkerėtas senų laikų. Jei ne Briana, gal nė nesi- 
gailėtų leidęsis į šį nuotykį, nors jam teko susidurti su Stivenu 
Bonitu ir tuo, ką patyrė „Šlovingojoje“. 

Ranka dar sykį palietė šlaunį. Jam pasisekė labiau, nei drįso 
tikėtis; Bonitas turėjo ne vieną, o du brangakmenius. Ar jie iš 
tikrųjų suveiks? Jis pasilenkė ir kelis žingsnius paėjėjo susirietęs, 
ko! nebetrukdė šakos, vėl pakilusios aukščiau. Sunku patikėti, kad 
čia gyvena Žmonės, nors išmintas takas turėtų kur nors nuvesti. 

„Jūs tikrai nepraeisite tos vietos ir nepasiklysite“, - patikino 
jį mergina malūne, ir jis suprato kodėl. Ir norėdamas nebūtum 
kitur kur pasukęs. 

Rodžeris prisidengė akis ir nužvelgė taką, bet svyrančios 
pušų ir klevų šakos viską slėpė, tarp medžių tiesdamos tik šešė- 
lių dengiamą paslaptingą tunelį. Nė nenumanė, ar dar toli gūbrio 
viršūnė. 

„Iki saulės laidos be vargo jį pasieksite, - sakė jam mergina, 
o dabar jau gerokai po vidurdienio. Taip ir būtų buvę, jei būtų 
jojęs. Nenorėdamas, kad tamsa jį užkluptų kalno atšlaitėje, pa- 
spartino žingsnį ir įtempė akis, stengėsi saulėje įžiūrėti, ar tako 
gale nematyti gūbrio. 

Jam kulniuojant, spėlionių kupinos mintys be paliovos grei- 
tai lėkė pirma jo. 

Koks buvo Brianos susitikimas su tėvais? Koks jai pasirodė 
Džeimis Freizeris? Ar toks, kokį įsivaizdavo per pastaruosius 
metus, o gal ji išvydo tik blankų jo įvaizdžio, susikurto klausantis 
mamos pasakojimų, atspindį? 

Ji bent turi tėvą, kurį galės pažinti, ir Rodžerį nusmelkė keis- 
tas skausmas prisiminus vidurvasario išvakares ir šviesos pliūps- 
nį žengiant per akmenis. 

Na štai! Žalias tankios lapijos šešėlis pašviesėjo, paryškė- 
jo, saulės liežuviai lyžtelėjo rudeninius lapus, ir jie suliepsnojo 
oranžiniais ir geltonais atspalviais. 

Rodžeris išlindo iš žalumos tunelio, trumpam jį apakino 
saulė. Pamirksėjęs sumojo stovįs ne ant gūbrio, kaip tikėjosi, o 
nedidelėje, gamtos suformuotoje proskynoje. Ją supo ryškiai rau- 
doni klevai ir geltoni žemaūgiai ąžuolai. Proskyna buvo sklidina 
saulės lyg koks puodelis, o aplinkui driekėsi tamsus miškas. 

Kai jis ėmė dairytis, kur toliau veda takas, tyliai sužvengė 
arklys. Apsisukęs išvydo savo nukaršusį kuiną, tampantį vadeles, 
pririštas prie medžio proskynos pakrašty. 

"- Po galais! - nustebęs sušuko Rodžeris. - Velniai rautų, kaip 
čia atsiradai? 

- Taip pat kaip jūs, - atsakė balsas. 

Iš miško už arklio išniro aukštas jaunas vyras ir sustojo, nu- 
taikęs į Rodžerį pistoletą. Rodžeris, pasipiktinęs ir sykiu nuo- 
gąstaudamas, atpažino savo ginklą. Giliai įkvėpė ir užgniaužė 
baimę. 

— Jūs turit mano arklį ir pistoletą, - šaltai tarė Rodžeris. - Ko 
dar norit? Mano skrybėlės? - Ir atkišo aplamdytą trikampę savo 
skrybėlę. Vagis veikiausiai nežino, ką dar jis turi; tikrojo turto jis 
niekam nerodė. 

Jaunuolis, aukštaūgis, bet tikriausiai ne ką vyresnis už paau- 
glį, nė nešyptelėjo. 

'— Ne tik jos, - jaunuolis sušnairavo, pirmąkart nusukdamas 
akis nuo Rodžerio. 

Rodžeris nusekė jo žvilgsnį ir jį tarsi elektra nutrenkė. 

Nė nepastebėjo vyriškio proskynos pakrašty, nors šis turbūt 
ten ramiai stovėjo visą laiką. Žmogus segėjo nublukusį medžio- 
klės kiltą, rudi ir žali jo langeliai derėjo prie žolės ir krūmų, o 
liepsnojantys plaukai - prie spalvingų lapų. Atrodė, lyg būtų iš- 
dygęs miške. 

Rodžeriui atėmė žadą ne tik todėl, kad taip netikėtai išvy- 
do tą vyrą, pribloškė ir jo išvaizda. Buvo girdėjęs, kad Džeimis 
Freizeris panašus į dukterį. Bet visai kas kita buvo regėti, kaip 
ryškius Brianos bruožus metai paženklino jėga, be to, stovėjo ne 
tik prieš labai raumeningą, bet ir prieš gerokai įtūžusį asmenį. 

Tarsi būtų atitraukęs ranką nuo gražios rausvai gelsvos ka- 
tės kailio, nes susizgribo žvelgiąs į nemirksinčias tigro akis. Ro- 
džeris vos ne vos susilaikė, kad nevalingai nežengtų atgal. Klerė, 
kalbėdama apie Džeimį Freizerį, nė kiek neišpūtė, toptelėjo jam. 

— Jūs - ponas Makenzis, - tarė vyras, nuskambėjo ne kaip 
klausimas. 

Balsas buvo sodrus, žemas, bet tylus, vos garsesnis už šla- 
mančius lapus. Vis dėlto Rodžeris puikiai jį girdėjo. 

- Taip, - pasakė jis ir žengtelėjo į priekį. - O jūs... ak... Džei- 
mis Freizeris? - jis ištiesė ranką, bet greitai ją nuleido. 

Jį šaltai varstė dvi poros akių. 

— Tas pats, - pripažino raudonplaukis. - Pažįstat mane? — 
paklausė gana nedraugiškai. 

Rodžeris giliai įkvėpė, keikdamas save, kad toks susitaršęs. 
Nežinojo, ką Briana pasakojo apie jį tėvui, bet Freizeris, akivaiz- 
du, tikėjosi pamatyti kur kas malonesnį ir simpatiškesnį vyruką. 

— Na, dukra... labai panaši į jus. 

Aukštaūgis jaunuolis garsiai suprunkštė, bet Freizeris į jį ne- 
atsigręžė. 

— O kokių reikalų turit sa mano dukterimi? - Freizeris pir- 
mąkart krustelėjo, išlįsdamas iš medžių šešėlio. 

"Ne, Klerė nė kiek neperdėjo. Jis stambus, didžiulis, net kokiu 
coliu ar dviem aukštesnis už jį. 

Rodžerį nuvėrė nerimas, kartu buvo ir sutrikęs. Ko, po galais, 
jam prišnekėjo Briana? Be abejonės, ji negalėjo taip pykti, kad... 
na, viskas paaiškės, kai ją pamatys. 

— Atvykau pareikalauti teisių į savo žmoną, - drąsiai išrėžė jis. 

Freizerio akyse kažkas blykstelėjo. Rodžeris nesuprato kas, 
bet išmetė skrybėlę ir nevalingai kilstelėjo rankas. 

— Ak, nejaugi? - tarė anas jaunuolis, o jo balse buvo girdėti 
keistas pasitenkinimas. 

Rodžeris dirstelėjo į jį ir dar labiau sunerimo išvydęs, kaip jau- 
nuoliui spaudžiant pistoletą pabalo stambūs, kaulėti jo krumpliai. 

— Būkit atsargus. Juk nenorite, kad šitas netyčia iššautų, — 
įspėjo Rodžeris. 

Jaunuolio lūpa pašaipiai pakilo. 

— Jeigu jis iššaus, tai nebus netyčia. 

— Ijanai, - Freizerio balsas buvo ramus, bet vaikinas neno- 
romis nuleido pistoletą. Dičkis žengė dar vieną žingsnį į priekį. 
Tamsiai mėlynos įkypos kaip Brianos akys bauginamai varstė 
Rodžerį. - Paklausiu tik kartą ir noriu išgirsti tiesą, - gana švel- 
niai tarė jis. - Ar tu atėmei mano dukteriai nekaltybę? 

Rodžeriui nukaito veidas, nuo krūtinės jį užliejo šiluma. Jer- 
gutėli, ir ką ji pripaistė tėvui? Ir, dėl Dievo meilės, kodėl? Ko jau 
ko, bet nesitikėjo susitikti su įsiutusiu tėvu, kuriam niežti rankos 
atkeršyti už atimtą dukteriai skaistybę. 

— Tai... ak... na, nėra taip, kaip jūs galvojate, - suvapėjo jis. - 
Noriu pasakyti, mes... tai yra... mes norėjome... 

— Atėmei ar ne? - visiškai neįskaitomas Freizerio veidas atsi- 
dūrė vos už pėdos, tik kažkas degė jo akių gilybėje. 

— Klausykit, aš, po galais, taip! Ji norėjo... 

Freizeris smogė jam į paširdžius. 

Rodžeris susilenkė ir nusvirduliavo atpakaliom, nuo smūgio 
gaudydamas orą. Jam neskaudėjo, bet vožtelėjimo jėgą pajuto iki 
pat stuburo. Svarbiausia, nuostabą atmiežė pyktis. 

— Liaukitės, - išstenėjo. jis, mėgindamas smarkiau įkvėpti, 
kad galėtų kalbėti. - Gana! Dėl Dievo meilės, juk sakiau, aš... 

Freizeris vėl jam žiebė, šįsyk į žandikaulį. Rodžerį nusmel- 
kė skausmas, nes praslydęs kirtis nubrozdino odą, ir žandikaulis 
ėmė tvinkčioti. Rodžeris loštelėjo atgal, jo baimė greitai virto 
įsiūčiu. Tas suknistas mulkis mėgina jį nugalabyti! 

Freizeris dar kartą užsimojo, bet nepataikė, nes Rodžeris 
staiga pasilenkė išvengdamas smūgio. Ką gi, velniop gerus gi- 
minystės ryšius! 

Jis žengtelėjo gerą žingsnį arčiau ir nusimetė švarką. Nusi- 
stebėjo, kad Freizeris jo nepuola, stovi prispaudęs kumščius prie 
šonų ir laukia. 

Kraujas kalė Rodžerio ausyse, jis neatplėšė akių nuo Freize- 
rio. Jei tas šunsnukis nori kautis, tebūnie. 

Pakėlęs rankas, Rodžeris pritūpė ir pasiruošė grumtis. Buvo 
užkluptas netikėtai, bet daugiau nesnaus. Nors nebuvo karštako- 
šis ir triukšmadarys, jam buvo tekę įsivelti į smuklių peštynes. 
Priešininkai tiko vienas kitam pagal ūgį ir stotą, be to, Rodžeris 
buvo penkiolika metų jaunesnis už aną vyrą. 

Švystelėjus Freizerio dešiniajai, jis greitai pasilenkė ir atrėmė 
kirtį. Jo paties kumštis, bruožtelėjęs per baltinius, praslydo pro 
Freizerio šoną, o paskui kairioji Džeimio ranka, kurios Rodžeris 
nepastebėjo, smogė jam į akį. Pasipylusios kruvinos žvaigždės 
ir žiežirbos susmigo į smilkinį, skruostais pasruvo ašaros, ir jis 
riaumodamas metėsi ant Freizerio. 

Tvojo priešininkui ir ėmė kumščiais vanoti, bet anam, re- 
gis, buvo nė motais. Sveikąja akimi Rodžeris matė stambių kau- 
lų veidą, šiurpiai ramų tarsi kokio senovės vikingų didvyrio. Jis 
užsimojo, bet veidas dingo, paskui vėl pakilo, ir atsivėdėjęs jis 
nubrozdino Freizeriui ausį. Tada gavo smūgį į petį, o atsikvošėjęs 
kiek pasisuko ir puolė stačia galva. 

— Ji... mano, - pro sukąstus dantis iškošė Rodžeris. Rankomis 
apsivijęs Freizerį pajuto, kaip, jam suspaudus, subraškėjo smar- 
kiai išsišovę priešo šonkauliai. Sutratins tą niekšą lyg riešutą. — 
Mano... girdit? 

Freizeris staiga tvojo jam per sprandą. Smūgis slystelėjo, bet 
buvo stiprokas, todėl Rodžeriui nutirpo kairė ranka ir petys. Jis 
atleido gniaužtus, susirietė ir dešiniu petimi smarkiai dūrė Frei- 
zeriui į krūtinę, mėgindamas pargriauti vyresnį priešininką. 

Džeimis žengtelėjo atgal ir stipriai jį sugriebė, bet smūgis pa- 
taikė į šonkaulius, ne į minkštą vietą po jais. Vis tiek kirtis buvo 
geras, Rodžeris suniurnėjęs atšoko ir gindamasis susigūžė. 

Freizeris palenkė galvą ir ja vožė Rodžeriui; tas nuskriejo 
atbulas ir smarkiai žnektelėjo ant žemės. Kraujas, pasipylęs iš 


nosies, tekėjo per burną ir smakrą; jis tarsi iš tolo žiūrėjo, kaip 
kapsintys tamsūs raudoni lašai didėja ir susilieja į dėmę ant 
marškinių. 

Stengdamasis išvengti spyrio, jis pasirideno ant šono - tik 
netoli. Kai lyg paklaikęs pasirito į kitą pusę, jam tarsi iš šalies 
toptelėjo, kad nors jis penkiolika metų ir jaunesnis už Džeimį 
Freizerį, varžovas, atrodo, visus tuos penkiolika metų praleido 
mėgaudamasis grumtynėmis. 

Jam pasisekė trumpam atšokti nuo priešininko. Rydamas 
orą, atsistojo keturpėsčias. Kaskart įkvėpus pro suknežintą no- 
sies kremzlę suburbuliuodavo kraujas, galugerkly juto jo skonį — 
pjaunamo metalo skonį. 

— Gana, - sušvokštė jis. - Ne. Gana! 

Ranka stvėrė jam už plaukų ir atlošė galvą. Už šešių colių 
sužibo mėlynos akys, ir Rodžeriui į veidą tvokstelėjo karštas kvė- 
pavimas. 

— Nė iš tolo negana, - tarė Freizeris ir keliu žiebė jam į burną. 

Rodžeris pargriuvo ir apsivertė, tada šiaip taip atsistojo. Pros- 
kyna susiliejo į virpančią oranžinę ir geltoną dėmę; jis laikėsi ant 
kojų ir judėjo tik genamas instinkto. 

Suprato - grumiasi už gyvybę. Aklai metėsi ant besirangan- 
čios žmogystos, čiupo Freizeriui už marškinių ir iš visų jėgų smo- 
gė jam į pilvą. Marškinių audinys plyšo, jo kumštis atsitrenkė į 
kaulą. Freizeris išsirietė tarsi gyvatė ir tarp jųdviejų įkišo ranką. 
Griebęs Rodžeriui už sėklidžių, visu stiprumu jas suspaudė. | 

Rodžeris pastovėjo kaip įbestas, tada susmuko, lyg jam būtų 
perkirstos stuburo smegenys. Po akimirkos, prieš perveriant 
skausmui, Rodžerį nusmelkė paskutinė sąmoninga mintis, šalta 
ir aiški it ledo šukė. Mano Dieve, mirsiu nė nespėjęs gimti. 

Tėvo daina 


DŽEIMIS PASIRODĖ, kai jau buvo senokai sutemę, nuo lau- 
kimo mano nervai buvo taip įsitempę, kad kone krausčiausi iš 
proto; tik galėjau įsivaizduoti, kaip jaučiasi Briana. Mes jau bu- 
vom pavakarieniavusios - tikriau, vakarienė buvo patiekta, bet 
nė viena neturėjom nė menkiausio noro nei valgyti, nei šnekėtis. 
Net ir Lizė, kuri šiaip nesiskųsdavo apetitu, šįvakar mažai tesu- 
valgė. Vyliausi, ji neserga; išblyškusi ir nuščiuvusi pasiskundė, 
neva jai skauda galvą, ir nuspūdino į žalumynų pašiūrę gultis. 
Bet tokios aplinkybės buvo man palankios, nes, grįžus Džeimiui, 
nereikės dingsties, kaip jos atsikratyti. 

Žvakės jau degė ilgiau negu valandą, galop sumekeno ožkos, 
sveikinančios jį, pėdinantį taku. Briana suklususi pakėlė akis, jos 
veidas geltonoje šviesoje atrodė išblyškęs. 

— Viskas bus gerai, - nuraminau ją. 

Išgirdusi savikliovą mano balse, kiek nurimusi ji linktelėjo. 
Savikliova buvo tikra, nuoširdi, bet su abejonės priemaiša. Man 
atrodė, kad galų gale viskas susiklostys gerai, nors, dievaži, lau- 
kia ne itin smagus šeimos vakaras. Kiek pažinojau Džeimį, dau- 
gybei aplinkybių susidėjus nenutuokdavai, kaip jis reaguos, o da- 
bar dar ir išgirdęs, kad vaiką jo dukteriai užtaisė prievartautojas. 

Per tas valandas, kai Briana patvirtino mano įtarimus, vaiz- 
davausi beveik visus įmanomus jo veiksmus, neatmesdama nė 
riksmų ir kumščių daužymo į kietus daiktus. Toks jo elgesys 
mane liūdindavo ir slėgdavo. Galbūt nuliūdins ir Bri, o aš puikiai 
žinojau, ko susikrimtusi ji gali griebtis. 

Kol kas puikiai tvardėsi, tačiau supratau, kad toks ramumas 
pavojingas ir nepatikimas. Vos jis mestelės jai kokį užgaulų žo- 
delį, ji užsiplieks kaip degtukas. Bri iš Džeimio paveldėjo ne vien 

rausvus plaukus ir įspūdingą ūgį, bet ir ūmų būdą, ir polinkį 
nedelsiant atvirai rėžti į akis viską, ką galvoja. 

Dar gerai nesusipažinę ir trokšdami įtikti vienas kitam, ligi 
šiol jie siekė to atsargiai, bet kažin ar įstengs taip pat mandagiai 
susidoroti su šia padėtimi. Svarstydama, ar turėsiu būti gynėja, 
aiškintoja, o gal teisėja, pakėliau durų skląstį ir įleidau Džeimį. 

Jis buvo nusiprausęs upelyje; plaukai prie smilkinių dar 
drėgni, veidą nusišluostęs marškiniais, ant skverno tamsavo 
šlapi lopai. 

— Tu vėlyvas. Kur buvai? - pasistiebusi ant pirštų galiukų pa- 
bučiavau jį. - O kur Ijanas? 

— Užsuko Fergiusas ir paprašė padėti jam sutampyti kamino 
akmenis, vienam būtų buvę sunkoka. Ijanas pasiliko baigti dar- 
bo, - jis atsainiai pakštelėjo man į viršugalvį ir paplekšnojo per 
sėdynę. 

Sunkiai darbavosi, pamaniau; buvo sukaitęs ir gaižiai dvokė 
prakaitu, nors nuprausta veido oda buvo vėsi ir gaivi. 

— Ar Marsalė pakvietė vakarienės? - spoksojau į jį prietemoje. 

Kažkas buvo ne taip, tik nesupratau kas. 

- Ne. Užsimečiau akmenį ir galbūt vėl susilaužiau sužalotą 
pirštą, taigi, pamaniau, verčiau grįšiu namo, kad juo pasirūpintum. 

Štai kas nutiko. Jis paplekšnojo mane ne dešiniąja, o kaire 
ranka. 

— Eikš į šviesą ir leisk apžiūrėti. 

Nutempiau jį prie ugnies ir priverčiau atsisėsti ant vieno iš 
ilgų medinių ąžuolinių suolų. Ant kito buvo įsitaisiusi Briana 
su aplinkui paskleistu siuviniu. Ji atsistojo ir priėjusi žvilgtelėjo 
man per petį. 

— Vargšės tavo rankos, tėtuši! - šūktelėjo išvydusi sutinusius 
krumplius ir nubrozdintą odą. 

- Ak, niekis, - tarė jis, atsainiai dirstelėdamas į rankas. - Tik 
gaila sumauto piršto. Ai! 

Švelniai apčiupinėjau mažylį dešinės jo rankos pirštą nuo pa- 
grindo iki nago, nepaisydama tylaus jo niurnėjimo iš skausmo. 
Pirštas buvo paraudęs ir ištinęs, bet lyg ir neišniręs. 

Apžiūrinėdama jo dešinę ranką, visada kiek nerimaudavau. 
Jau praėjo nemažai laiko, kai sustačiau į vietą daugybę lūžusių 
tos plaštakos kaulų, dar mažai išmanydama chirurgiją ir triūsda- 
ma anaiptol ne puikiomis sąlygomis. Bet man pavyko, išgelbėjau 
ranką nuo amputacijos, ir Džeimiui ji neblogai tarnavo, deja, ne- 
patogumą jis jausdavo. Vietomis kauliukai iškrypę ir sustorėję, 
jutau atidžiai tyrinėdama plaštaką. Šįkart džiaugiausi, galėdama 
truputį uždelsti laiką. 

Užsimerkiau ir susikaupiau, ugnies šilumai mirgant ant vokų. 
Mažylis pirštas buvo sustingęs; suknežintas vidurinis jo sąnarys, 
nors ir sugijo, nebesilankstė. Vaizduotėje regėjau kaulą, ne nu- 
gludintą, sausą laboratorijos pavyzdžio paviršių, o vos švytintį, 
matinį gyvo kaulo blizgesį, mačiau visus mažyčius osteoblastus, 
glaudžiai sugulusius kristaliniame kauliniame audinyje, ir net 
pulsuojant jį maitinantį kraują. 

Dar kartą pirštu perbraukiau jo mažylį, tada nykščiu ir smi- 
liumi švelniai suėmiau žemiau nuo išnirusio sąnario. Sąmonėje 
pajutau lūžį, ploną, tamsią skausmo liniją. 

- Čia? - paklausiau atsimerkdama. 

Jis linktelėjo ir šyptelėjęs pažvelgė į mane. 

— Čia. Man patinka, kaip atrodai tai darydama, Sasenach. 

— O kaip atrodau? - kiek nustebau girdėdama, kad tokiu 
metu mano išvaizda būna ypatinga. 

— Atvirai šnekant, nemoku apibūdinti, - atsakė jis ir pakreipė 
galvą mane apžiūrinėdamas. - Gal tu panaši... 

— Į madam Lazongą su krištoliniu rutuliu, - linksmai įsiterpė 
Briana. 

“ Nustebusi pakėliau akis ir pamačiau, kad Briana žiūri į mane 
pakreipusi galvą ir kritiška mina. Paskui ji nusuko žvilgsnį į 
Džeimį. - Į tokią būrėją. Aiškiaregę. 

Jis nusikvatojo. 

- Taip, gal tu ir teisi, a nighean. Nors man taip atrodo kuni- 
gas, kai aukodamas mišias duonoje įžvelgia Kristaus kūną. Bet 
visai neketinau lyginti niekingo savo piršto su mūsų Viešpaties 
kūnu, - pridūrė, vos linktelėdamas į sužalotą pirštą. 

Briana nusijuokė, ir jis puse lūpų šyptelėjo, kai pažvelgė į ją 
švelniomis akimis, nors aplink jas raizgėsi nuovargio raukšlės. Jo 
diena buvo ilga, dingtelėjo man. Ir tikriausiai dar nesibaigė. Bū- 
čiau atidavusi viską, kad tik būčiau galėjusi sustabdyti tą trum- 
putę jųdviejų ryšio valandėlę, deja, ji jau buvo pralėkusi. 

— Kokie judu abu juokingi, - tariau ir.švelniai paliečiau pirštą 
ties ta vieta, kur ką tik laikiau. - Pažeistas kaulas, prie pat sąna- 
rio. Nieko baisaus, tik nedidelis įskilimas. Dėl viso pikto pirštą 
įtversiu. 

Atsistojau ir nuėjusi pasirausiau medicinos skrynioje lini- 
nių tvarsčių ir vienos iš ilgų, plokščių medinių atplaišų, su ku- 
riomis prispausdavau liežuvį. Slapčia dirstelėjau į Džeimį per 
pakeltą dangtį. Šį vakarą jis elgėsi keistai, tik vis dar nesupra- 
tau, kas jam. 

Net ir būdama susijaudinusi, iš pat pradžių šitai pajutau, o 
kai apžiūrinėjau jo ranką, jausmas dar labiau sustiprėjo. Juo pul- 
savo energija, tarsi jis būtų įsiaudrinęs ar prislėgtas, nors nema- 
čiau jokių išorinių ženklų. Kai norėdavo, jis puikiai mokėdavo 
viską slėpti. Po šimts, kas įvyko Fergiuso namuose? 

Briana kažką pasakė Džeimiui, bet per tyliai, todėl neišgir- 
dau, paskui, nelaukdama atsakymo, nusisuko ir priėjo prie ma- 
nęs, besikuičiančios skrynioje. 

— Ar turi kokio tepalo jo rankoms? - paklausė. Tada, neva 
žiūrėdama į skrynios vidų, pasilenkė prie pat manęs ir tylutėliai 
pasiteiravo: - Ar turėčiau jam pasakyti šįvakar? Jis pavargęs ir 
susižalojęs. Gal geriau tegu pailsi? 

Žvilgtelėjau į Džeimį. Jis sėdėjo atsilošęs ant suolo, atmerkęs 
akis. Spoksojo į liepsnas, ištiesęs rankas ant šlaunų. Bet atsipa- 
laidavęs nebuvo; kad ir kokia keista srovė tekėjo per jį, nuo jos 
jis buvo įsitempęs lyg telegrafo laidas. 

— Gal jis ir geriau pailsėtų to nežinodamas, bet tu - tikrai 
ne, — taip pat tyliai tariau. - Eik ir pasakyk jam. Bet gal pirmiau- 
sia leisk jam pavalgyti, - pridūriau. 

Laikiausi taisyklės, kad blogas žinias reikia išklausyti pilnu 
skrandžiu. 

Kol tvarsčiau Džeimiui pirštą, Briana atsisėdo šalia jo ir gen- 
cijonų tepalu patepė nubrozdintus kitos jo rankos krumplius. 
Buvo gana rami; niekas nebūtų atspėjęs, kas dedasi jos sieloje. 

- Susiplėšei marškinius, - tariau, paskutinį kartą apvynioju- 
si tvarstį ir rišdama taisyklingą mazgelį. - Po vakarienės duok 
man, susiūsiu. Kas čia nutiko? 

— Kaip gražu, madam Lazonga, - jis atsargiai pakrutino ką 
tik įtvertą skilusį pirštą. - Kai apie mane šitaip tupinėjama, visai 
išlepsiu. 

— Imk nerimauti tik tada, kai pradėsiu už tave kramtyti 
maistą, - pašmaikštavau. 

Jis nusikvatojo ir padavė sužalotą ranką Brianai, kad ir šią 
pateptų. 

Nuėjau prie spintelės paimti lėkštės. Pasisukusi į židinį ma- 
čiau, kaip įdėmiai į ją žiūri. O ji, laikydama tarp rankų stambią, 
pūslėtą jo plaštaką, palenkusi galvą spokso. Nujaučiau ją ieškant 
žodžių, kuriais galėtų pradėti šneką, ir man sumaudė širdį. Gal 
pati turėjau jam pasakyti, kai liksim vienudu, neleisti artintis prie 
jos, kol saugiai nuslops pirmoji jausmų banga, o jis vėl įstengs 
tvardytis. 

- Ciamar a tha tu, mo chridhe? - staiga paklausė jis. Taip 
jis dažniausiai pasisveikindavo su ja vakarinės geilų kalbos pa- 
mokos pradžioje, bet šįvakar jo balsas buvo kitoks, tylus ir labai 
švelnus. Kaip gyvuoji, mieloji? Pasukęs plaštaką ir uždėjęs ant jos 
rankos, suėmė ilgus jos pirštus. 

— Tha mi gle mhath, athair, - kiek nustebusi atsakė ji. Gerai, 
tėve. Šiaip jis pradėdavo pamoką po vakarienės. 

Pamažu jis ištiesė kitą ranką ir švelniai priglaudė prie jos pilvo. 

- Anen fhirinn a th agad? - pasiteiravo. Ar pasakysi man tiesą? 

Užsimerkiau ir atsidusau, nė nesumojau, kad buvau sulaikiu- 
si kvapą. Juk nebūtina iškloti naujienų. Dabar supratau, kodėl jis 
taip keistai įsitempęs; jis viską jau žino. Kad ir kiek jam kainavo 
pastangų tvardytis, jis nepratrūks ir su ja elgsis švelniai. 

Ji dar prastokai mokėjo geilų kalbą, todėl nesuprato, ko jis pa- 
klausė, tačiau puikiai nutuokė, kur Džeimis lenkia. Valandėlę su- 

stingusi žvelgė į jį, tada pakėlė sveikąją jo ranką sau prie skruosto 
ir palenkė galvą. Išsipešę plaukai slėpė jos veidą. 

— Ak, tėtuši, - labai tyliai tarė. - Man labai gaila. 

Sėdėjo gana rami, įsitvėrusi jo rankos, lyg toji būtų gelbėji- 
mosi lynas. 

- Ak, m annsachd, - švelniai prabilo jis, - viskas bus gerai. 

— Ne, nebus, - paprieštaravo ji tyliai, bet aiškiai. - Niekada 
nebus gerai. Žinau. 

Iš papratimo jis dirstelėjo į mane. Negalėjau jam pasakyti, 
kaip dabar turėtų elgtis. Giliai įkvėpęs, suėmė jai už peties ir 
švelniai papurtė. 

— Žinau tik tiek, - tyliai pasakė, - kad esu čia su tavim ir 
tavo mama. Mes nematysim tavęs susigėdusios ar įskaudintos. 
Niekada. Girdi mane? 

Ji neatsakė ir nepakėlė akių, nudurtų į skraitą, veidą dengė 
tanki plaukų užuolaida. Vešlių, besidraikančių mergelės plaukų. 
Jis ranka apvedė švytintį jos galvos linkį, pirštais perbraukė žan- 
dikaulį ir pakėlė smakrą, kad Brianos akys pažvelgtų į jį. 

- Lizė teisi? - švelniai paklausė jis. - Buvai išprievartauta? 
buvo toks pat pripažinimas, kaip ir linktelėjimas. 

— Nemaniau, kad ji žino. Nieko jai nepasakojau. 

— Ji atspėjo. Bet tu nekalta, ir niekada taip negalvok, - griež- 
tai pasakė Džeimis. - Eikš pas mane, a leannan, - ištiesė jai ran- 
ką ir nerangiai pasisodino dukterį ant kelių. 

Po jųdviejų svoriu neramiai sutraškėjo ąžuolinės lentos, bet 
Džeimis buvo sumeistravęs suolą tvirtai, kaip ir visa kita; suolas 
būtų išlaikęs šešis jo stoto vyrus. Briana, nors ir aukšta, jo glėbyje 
atrodė kaip mažytė, galvą įspraudusi jam į peties linkį. Jis vėl 
švelniai ją paglostė ir tyliai pasakė keletą meilių žodelių, pusę jų 
geilų kalba. 

- Pasirūpinsiu, kad sėkmingai ištekėtum, ir tavo vaikas turė- 
tų gerą tėvą, - murmėjo jis. - Prisiekiu tau, a nighean. 

— Už bet ko negalėčiau tekėti, - dusliai tarė ji. - Tai nebūtų 

teisinga. Myliu Rodžerį, todėl negalėčiau gyventi su kitu. O Ro- 
džeris dabar nenorės manęs. Kai sužinos... 

— Jam bus nesvarbu, - atkirto Džeimis, stipriau, kone niršiai 
ją apkabindamas, tarsi būtų galėjęs vien noru tinkamai viską su- 
tvarkyti. - Jeigu jis - padorus žmogus, jam bus nesvarbu. O jei 
bus priešingai, tada jis tavęs nevertas, ir aš sumalsiu jį į košę, 
sukaposiu gabalais, o paskui rasiu tau geresnį vyrą. 

Briana sukikeno, o tada pravirko ir veidu įsikniaubė į petį. 
Jis plekšnojo ją, sūpuodamas ir murmėdamas, tarsi ji būtų 
maža mergaitė, nusibruožusi kelį. Mudviejų akys susidūrė virš 
jos galvos. 

Kai ji man prisipažino, neišliejau nė ašaros; motinos stiprios. 
Bet dabar ji manęs nematė, ir Džeimis trumpam nukėlė man nuo 
pečių tą naštą. 

Ir ji, man atsivėrusi, neapsiverkė. Bet nūnai prisispaudusi 
prie jo raudojo ir iš palengvėjimo, ir iš širdgėlos. O jis tik lai- 
kė ją apkabinęs ir leido išsiverkti, vis glostydamas jai plaukus, 
įsmeigęs akis man į veidą. 

Nusišluosčiau akis rankove, ir jis man blausiai šyptelėjo. 
Briana ėmė pratisai gokčioti, ir Džeimis švelniai patekšnojo jai 
per nugarą. 

— Esu alkanas, Sasenach, - tarė. - Ir manau, mums visiems 
ne pro šalį išgerti kokį lašelį, ką? 

— Taip, — atsikrenkščiau. - Iš pašiūrės atnešiu pieno. 

— Galvoj turėjau ne jį! - neva supykęs jis šūktelėjo man pa- 
vymui. 

Nepaisydama jo žodžių ir slopinamo Brianos juoko, stumte- 
lėjau duris. 

Naktis anapus jų buvo šalta ir giedra, danguje ryškiai spindė- 
jo rudeninės žvaigždės. Buvau per plonai apsirengusi eiti į lauką. 
Veidas ir rankos jau dilgčiojo, bet vis tiek ramiai stovėjau, pro 
šalį švilpiant vėjui, leisdama jam nusinešti įtampą, tvyrojusią pa- 
skutinį valandos ketvirtį. | 

Visur buvo tyku; cikados ir svirpliai jau seniai buvo pastipę 
arba nulindę po žeme kartu su krebždančiomis pelėmis; skunkai 

ir oposumai liovėsi nuolat ieškoję maisto ir drybsojo sapnuo- 
dami žiemos sapnus, stropiai kaupti riebalai buvo šiltai apgulę 
jų kūnelius. Žvarbiomis, žvaigždėtomis vėlyvo rudens naktimis 
medžiodavo tik vilkai, bet ir tie buvo nutykę, minkštai risnodavo 
per sušalusią žemę kailiu apaugusiomis letenomis. 

- Ir ką mes darysim? - tyliai pratariau, klausimą užduodama 
didžiulėms beribio tamsaus dangaus gelmėms virš galvos. 

Girdėjau vien vėją, ūžaujantį pušyse; nesulaukiau jokio atsa- 
kymo, tik ausyse skambėjo silpnas mano klausimo žodžio „mes“ 
aidas. Bent tokia tiesa; kad ir kas nutiktų, mums nereikės po vie- 
ną su tuo grumtis. Atrodė, kol kas man gana ir tokio atsakymo. 

Kai grįžau, juodu vis dar sėdėjo ant suolo, sukišę raudonas 
galvas, spindinčias ugnies šviesoje. Gencijonų tepalo kvapas 
buvo sumišęs su aitriu degančios pušies kvapu ir gardžiu elnie- 
nos troškinio aromatu, ir jį užuodusi staiga pajutau alkį. 

Tyliai uždariau duris ir užšoviau sunkų skląstį. Nuslinkau 
pamaišyti ugnies ir patiekti vakarienės. Nuo lentynos paėmiau 
kepaliuką šviežios duonos, nuėjusi į podėlį, iš molinio indo pa- 
kabinau nesūdyto sviesto. Ten valandėlę užtrukau, dairydamasi 
į prikrautas lentynas. 

„Pasikliauk Dievu ir melsk, kad jis tau patartų ir vadovautų. 
O kai abejoji, valgyk.“ Taip kitados man patarė pranciškonų vie- 
nuolis, ir tas jo patarimas, kai pagalvoji, labai pravertė. Užgrie- 
biau puodynėlę juodųjų serbentų uogienės, nedidelį apvalų 0ž- 
kos sūrį ir butelį šeivamedžio žiedų vyno, kaip sykis prie mėsos. 

Man pasirodžius, Džeimis tyliai kalbėjo. Baigusi ruoštis, lei- 
dausi, kaip ir Briana, nuraminama ritmingo sodraus jo balso. 

— Vis galvodavau apie tave mažytę, - labai švelniai pasakė 
Džeimis Bri. - Kai gyvenau urve, vaizduodavausi laikąs tave ant 
rankų, dar visai mažą. Glausdavau prie širdies ir dainuodavau 
tau, žvelgdamas į žvaigždes danguje. 

— Ir ką dainuodavai? - Brianos balsas taip pat buvo žemas, 
vos girdimas spragsint ugniai. 

Mačiau jos ranką, padėtą jam ant peties. Smilius lietė ilgą, 
ryškią jo plaukų sruogą, nedrąsiai glostė tą švelnumą. 

— Senas dainas. Lopšines, kokias prisiminiau, tas, kurias man 
dainuodavo mama ir savo vaikams sesuo Dženė. 

Briana pratisai, lėtai atsiduso. 

— Būk geras, padainuok man dabar, tėtuši. 

Jis dvejojo, paskui palenkė galvą prie jos ir tyliai užtraukė 
keistą, nemelodingą dainą geilų kalba. Džeimis neturėjo mu- 
zikinės klausos; daina ringavo aukštyn žemyn, visai nepanaši į 
melodiją, bet žodžių ritmas ramino ausis. 

Supratau daugelį žodžių; žvejo dainoje buvo minimos eže- 
rų ir jūrų žuvys ir vaikui bylojama, ką jis, žvejas, parneš namo 
pavalgyti. Ir medžiotojo daina apie grobį - paukščius ir žvėris, 
plunksnas grožiui, kailius šilumai, mėsą, kurios nepristigs visą 
žiemą. Tėvo daina - švelni įžvalgų ir globos litanija. 

Tylutėliai sukiojausi po kambarį, vakarienei dėliodama ala- 
vines lėkštes ir medinius dubenis, raikydama duoną ir ant jos 
tepdama sviestą. 

— Kai ką tau pasakysiu, tėtuši, - pratarė Bri. 

- Ir ką? - paklausė jis, akimoju nutildamas. 

- Tu prastas dainininkas. 

Pasigirdo slopus prunkštelėjimas, sušnarėjo audinys, kai jis 
pasikuitė, kad juodviem būtų patogiau sėdėti. 

— Taip, tikra teisybė. Ar man liautis? 

— Ne, - prisiglaudė stipriau, vėl įsprausdama galvą į peties 
linkį. 

Jis vėl tyliai uždainavo, bet po valandėlės nuščiuvo. 

— Žinai, ką tau pasakysiu, a leannan? 

Ji buvo užsimerkusi, blakstienos metė ant skruostų ilgus še- 
šėlius, bet lūpas nušvietė šypsena. 

— Ką, tėtuši? 

— Sveri tiek, kiek ir suaugęs elnias. 

— Man nulipti? - nė nekrusteldama paklausė ji. 

— Aišku, ne. 

Ji ištiesė ranką ir paglostė jam skruostą. 

- Mi gradhaich a thu, athair, - sušnabždėjo. Myliu tave, tėve. 

Jis tvirtai ją prisispaudė, nulenkė galvą ir pabučiavo jai į kak- 
tą. Ugnis pagavo sakų karoliukus ir staiga plykstelėjo už suolo, 
nutvieksdama jų tamsius veidus šešėlyje aukso spalva. Jo bruožai 
buvo šiurkštūs, ryškūs, o jos - tik švelniau atkartojo stambius, 
dailiai išskaptuotus jo kaulus. Abu k abu stiprūs. Ir abu, 
ačiū Dievui, mano. 


=—— 


Po vakarienės Briana, nukamuota jausmų, ėmė knapsėti. Ir 
aš buvau gerokai sukiužusi, bet miego visai nenorėjau. Pasijutau 
išsunkta ir sunervinta, tarsi būčiau atsidūrusi siaubingame mū- 
šio lauke, įvykių, kurių negali suvaldyti, bet su kuriais vis tiek 
turi susidoroti, sūkuryje. 

. Bet nenorėjau nieko spręsti. Tetroškau šalin nustumti visas 
mintis apie dabartį ir ateitį ir nerti į viliojančios nakties ramybę. 

Norėjau šmurkštelėti į lovą su Džeimiu, šiltai įsitaisyti šalia jo 
ir, saugiai mudviejų kūnams susiglaudus po antklodėmis, gintis 
nuo vis stiprėjančio šalčio kambaryje. Žiūrėti į blėstančias žarijas 
tyliai šnekantis, plepalus ir juokelius keičiant nakties kalbai. Leis- 
ti mūsų žodžius pakeisti glamonėms, nuo kvėpavimo pereiti prie 
neskubrių kūno judesių, kurie būtų ir klausimas, ir atsakymas; 
galop mūsų pašnekesys nuščiūtų, ir mudu drauge užmigtume. 

Deja, šįvakar namus slėgė bėda, ir mes visi neradom ramybės. 

Jis blaškėsi po namą it uždarytas į narvą vilkas, vis imlioda- 
mas daiktus ir vėl juos padėdamas į vietą. Po vakarienės tvar- 
kiausi, dirsčiodama į jį akies kampučiu. Norėjau su juo pasikal- 
bėti, bet ir bijojau. Pažadėjau Bri nepasakoti jam apie Bonitą. 
Tačiau niekada nemokėjau meluoti, o jis puikiai viską įžvelgdavo 
mano veide. 

Iš didžiulio katilo prisipylusi kibirą karšto vandens, išsine- 
šiau į lauką sumazgoti alavinių lėkščių. 

Kai grįžau, Džeimis stovėjo prie nedidelės lentynos, kurioje 
laikė raginę rašalinę, plunksnas ir popierių. Dar buvo apsirengęs, 
bet iš lentynos nieko nepasiėmęs ir nepradėjęs įprasto vakaro 
darbo. Vis tiek nebūtų galėjęs rašyti sužalota ranka. 

— Ar nori, kad parašyčiau už tave? - paklausiau, matydama 
jį čiumpant plunksną ir vėl ją padedant. 

Neramiai mostelėjęs, jis nusisuko. 

- Ne. Žinoma, turiu parašyti Dženei, be to, yra ir kitų dalykų, 
kuriuos reikėtų padaryti, bet dabar negaliu sėdėti ir galvoti. 

— Suprantu, kaip jautiesi, - paguodžiau jį. 

Kiek nustebęs, jis pažvelgė į mane. 

— Kad ir pats nežinau, kaip jaučiuosi, Sasenach, - tarė ir keis- 
tai nusijuokė. - Jei tau atrodo, kad tu žinai, klok. 

— Tu pavargęs, - padėjau plaštaką jam ant rankos. - Piktas. 
Sunerimęs. - Dirstelėjau į žemoje lovelėje miegančią Brianą. — 
Gal susisielojęs, - tyliai pridūriau. 

— Kaip pirštu į akį. Ir dar mane siaubingai graužia, - jis nery- 
šėjo kaklaskarės, bet timpčiojo marškinių apykaklę, lyg ji smaug- 
tų. - Negaliu čia būti, - tarė ir pažvelgė į mane. Vis dar segėjau 
sijoną, vilkėjau marškiniais ir liemene kaip dieną. - Gal eitum su 
manim pasivaikščioti? 

Tučtuojau stvėriau apsiaustą. Lauke buvo tamsu; jis neįžiūrės 
mano veido. 

Pamažu nuslinkom per kiemą, pro pašiūres, aptvarą ir lauką, 
plytintį už jo. Buvau įsikibusi jam į parankę, po pirštais jutau, 
kokia įsitempusi ir sustingusi jo ranka. 

Nė nenutuokiau, nuo ko pradėti, ką sakyti. Gal patylėsiu, ir 
tiek. Mudu prislėgti ir nusiminę, bet padarėm viską, kad Brianai 
atrodytume ramūs. 

Jutau, kaip po jo oda verda įniršis; savaime suprantama. Tik 
pyktis - nelyginant žibalas, kai užkimštas butelyje ir veikiamas 
slėgio neturi kaip išsilieti, greitai išgaruoja. Bet vienas neatsargus 
mano žodis ir kiltų sprogimas. O jeigu jis pratrūktų pykčiu ant 
manęs, pravirkčiau arba kibčiau jam į gerklę, nes ir aš kamavausi. 

Dūlinom gana ilgai pro medžius iki apmirusio kukurūzų lau- 
ko, apsukom jo pakraštį ir grįžom, tyliai žingsniuodami per tylos 
minų lauką. | 

- Džeimi, - neapsikentusi pagaliau prabilau, mums pasiekus 
lauko kraštą, - ką veikei, kad tavo tokios rankos? 

— Ką? - jis krūptelėjęs atsisuko į mane. 

— Tavo rankos, - čiupau jam ranką ir suspaudžiau tarp plaš- 
takų. - Juk susižeidei ne kamino akmenis kraudamas? 

— Ak, - jis ramiai stovėjo, leisdamas man liesti ištinusius ran- 
kos krumplius. - Briana. Ar ji... ji ką nors pasakojo apie tą vyrą? 
Ar pasakė jo vardą? 

Sutrikusi delsiau atsakyti. Jis puikiai mane pažinojo. 

— Juk Bri tau pasakė? - jo balsas buvo pavojingai kimus. 

- Ji išgavo iš manęs pažadą, kad tau neprasitarsiu. Sakiau jai: 
tu vis tiek suprasi, kad kai ką nuo tavęs slepiu, bet, Džeimi, aš 
jai pažadėjau, ir nereikalauk tau atskleisti to vardo, labai prašau! 

Jis purkštelėjo, švelniai piktindamasis: 

— Taip, gerai tave pažįstu, Sasenach; tu neįstengtum išlaikyti 
paslapties nuo to, kuris bent kiek tave pažįsta. Net Ijanas gali 
tave skaityti kaip knygą, - jis atsainiai pliaukštelėjo ranka. - Ne- 
sigraužk. Tegu ji pasakys man pati, kai matys esant reikalą. Galiu 
palaukti. 

Sumušta jo ranka lėtai susigniaužė prie kilto, ir man per nu- 
garą nuvinguriavo šiurpuliukas. 

— Tavo rankos, - pakartojau. 

Jis giliai įkvėpė, ištiesė rankas delnais žemyn ir lėtai palankstė. 

— Ar prisimeni, Sasenach, pirmąją mūsų pažintį? Duglas 
mane taip suerzino, kad, rodės, turiu jam smogti, deja, nepajė- 
giau. O tu man pasakei: „Į ką nors trenk ir pasijusi geriau.“ - Jis 
kreivai šyptelėjo. - Tad vožiau į medį. Susižeidžiau, bet buvai 
teisi. Bent trumpam pasijutau geriau. 

- Ak, - atsidusau atlėgus širdžiai, kad jis neketina manęs 
spausti. 

Tegu palaukia. Abejojau, ar jis suprato, kad jo duktė gali būti 
tokia pat užsispyrusi kaip jis. 

- Ji... ji papasakojo, kas nutiko? - nemačiau jo veido, bet dve- 
jonė jo balse buvo aiškiai girdėti. - Turiu galvoj... - smarkiai 
švokšdamas jis įkvėpė. - Ar tas vyras sužalojo ją? 

— Ne, fiziškai ne. 

Delsiau, vaizduodamasi žiedo, gulinčio kišenėje, svorį, nors, 
žinoma, to žiedo nebuvo. Briana prašė manęs neatskleisti tik Bo- 
nito pavardės, bet Džeimiui nepasakosiu ir jokių smulkmenų, 
kurias ji man išklojo, nebent jis pasiteirautų. Man atrodė, kad jis 
neklaus; jų nė nenorėtų žinoti. 

Jis tikrai nepaklausė, tik kažką sumurmėjo geilų kalba ir lei- 
dosi eiti nulenkęs galvą. 

Tyla jau buvo sudrumsta, todėl nebegalėjau tverti. Geriau 
pratrūksiu, nei uždusiu. Ištraukiau ranką jam iš parankės. 

— Apie ką galvoji? 

— Svarstau... ar labai baisu būti... išprievartautai.... jei... ne... 
jei nepadaryta žalos, - jis neramiai pasimuistė gūžtelėdamas pe- 
čiais, tarsi jam būtų per siauras švarkas. 

Puikiai supratau, kas dedasi jo mintyse. Ventvorto kalėji- 
mas ir blyškūs randai, išvagoję jo nugarą, tarsi siaubingų pri- 
siminimų tinklas. 

- Manau, labai jau nekas, - tariau. - Nors gal tu ir teisus, tai 
lengviau ištverti, kai nelieka fizinių įkalčių. Bet šiuo atveju fizi- 
nis priminimas yra, - jaučiau pareigą pridurti. - Ir, tiesą sakant, 
gerai matomas! 

Kairė jo ranka nevalingai susigniaužė prie šono. 

— Tai jau taip, - burbtelėjo ir neryžtingai dirstelėjo į mane. 
Pusmėnulio šviesa nuauksino jo veidą. - Gerai, kad jis jos ne- 
sužeidė. Jei būtų... tada ir jį nužudyti būtų per švelni bausmė, - 
staiga baigė šneką. 

— Viena menkutė smulkmenėlė: iš tikrųjų tu „nepagyji nuo 
nėštumo, - pasakiau aštrokai. - Jeigu jis būtų sulaužęs jai kaulus 
ar praliejęs jos kraują, ji būtų išgijusi. Bet šito ji niekada nepa- 
mirš. Supranti? 

— Suprantu! 

Krūptelėjau. Jis pamatė ir atsiprašydamas mostelėjo. 

— Nenorėjau šaukti. 

Linktelėjau, kad bent dėl to nesijaudintų, ir mudu leidomės 
eiti šalia vienas kito, bet nesiliesdami. 

— Tai... — išsižiojo, bet paskui, dirstelėjęs į mane, nutilo ir 
nekantriai nusiviepė. - Tikrai suprantu, - ramiau tarė. - Atleisk, 
Sasenach, bet apie tai žinau daugiau už tave. 

— Aš ir nesiginčiju. Vis dėlto nepagimdei kūdikio, tad nenu- 
manai, į ką tai panašu... 

— Tu ginčijiesi su manim, Sasenach. Liaukis, - jis stipriai 
suspaudė man ranką ir ją paleido. Jo balse buvo girdėti links- 
ma gaidelė, bet šiaip jis buvo nepaprastai rimtas: - Mėginu tau 
pasakyti, ką aš žinau. - Jis valandėlę ramiai stovėjo kaupdama- 
sis. - Jau senokai buvau prisiminęs Džeką Randalą, - galop pra- 
bilo. - Ir dabar nenorėjau. Bet štai, - vėl trūktelėjo pečiais ir 
ranka smarkiai pasitrynė skruostą. - Yra kūnas ir yra siela, Sa- 
senach, - kalbėjo lėtai rikiuodamas mintis. - Tu gydytoja, todėl 
puikiai žinai. Bet svarbiau kai kas kita. 

Jau žiojausi paprieštarauti, kad suprantu ne blogiau už jį, gal 
net geriau, bet užsičiaupiau, taip nieko ir nepasakiusi. Jis to ne- 
pastebėjo; nematė nei tamsaus javų lauko, nei klevų, kurių la- 
pus mėnesiena buvo nudažiusi sidabru. Jo akys buvo įsmeigtos 
į mažą kambarėlį storomis akmeninėmis sienomis, kuriame sto- 
vėjo stalas, kėdės, lempa. Ir lova. 

— Randalas, - ištarė Džeimis mąsliai. - Beveik viską, ką jis 
man padarė, iškenčiau, - jis išskėtė dešinės rankos pirštus su bo- 
luojančiu tvarsčiu ant skilusio piršto. - Bijojau, kad būsiu suža- 
lotas; už tai norėjau jį nužudyti. Tačiau paskui išmokau gyventi, 
nebejusdavau ant savo odos jo prisilietimo, nebesibjaurėjau juo, 
nors jis ir smaginosi mano kūnu. Jis troško mano sielos ir ją 
gavo, - jam sugniaužus kumštį, baltas tvarstis dingo. - Visa tai tu 
Žinai. - Staiga Džeimis nusigręžė ir leidosi eiti. Turėjau paskubė- 
ti, kad nuo jo neatsilikčiau. - Noriu paklausti, ar tas vyras buvo 
jai nepažįstamas, svetimas, pasiguldė į lovą tik trumpam, kad 
patenkintų savo geidulius? Jeigu jis norėjo tik jos kūno... tada, 
manau, ji pasveiks, - Džeimis giliai įkvėpė ir vėl iškvėpė. Jo galvą 
akimirką apsupo blyškus baltas ūkas, jo pykčio garas. - Bet jeigu 
jis ją pažinojo... buvo gana artimas, įsigeidė jos ne taip, kaip bet 


SVETIMŠALĖ + RUDENS BŪGNAI 289 


kurios kitos moters, tada įmanoma, kad jis galėjo sužeisti jos 
sielą ir iš tikrųjų ją sužaloti... 

— O tau atrodo, kad tikros žalos jis nepadarė? - mano balsas 
nevalingai paaukštėjo. - Ar jis ją pažinojo, ar ne... 

— Tai skirtingi dalykai, sakau tau! 

— Suprantu, ką turi galvoj... 

- Nesupranti! 

- Suprantu! Bet kodėl... 

— Nes kai paimu tave, man svarbu ne vien tavo kūnas, - pa- 
sakė jis. - Ir tai gerai žinai, Sasenach! 

Jis atsigręžė ir aistringai mane pabučiavo, staiga užklupda- 
mas mane. Dantimis prisiglaudė prie mano lūpų, paskui burna 
jas apžiojo, kąsdamas, reikalaudamas. 

Žinojau, ko jis iš manęs nori; ir aš geidžiau to paties - nura- 
minimo. Bet šiąnakt mudu negalėjom vienas kito paguosti. 

Jo pirštai susmigo man į pečius, slystelėjo aukštyn ir čiupo 
už sprando. Kai mane prisitraukė, man ant rankų trumpam pa- 
šiurpo gyvaplaukiai. 

- Negaliu, - tarė. Spustelėjo man sprandą ir paleido. Kvėpavo 
sunkiai. - Negaliu. 

Žengė atgal ir nusisuko, grabaliodamas aptvaro skersinio, 
užsimerkęs. 

Mane purtė drebulys, kojos neklausė. Apsivijau rankomis po 
apsiaustu ir atsisėdau prie jo kojų. Laukiau, o širdis garsiai tvak- 
sėjo ausyse, net skaudėjo. Ant gūbrio per medžius prašvilpė vėjo 
šuoras, nušlamėjo pušimis. Toli ant tamsių kalvų sukliko puma 
lyg kokia moteris. 

— Nėra taip, kad tavęs negeidžiu, - galop pasakė jis, kai atsi- 
gręžė į mane, sučiužėjo jo švarkas. 

Valandėlę stovėjo nulenkęs galvą, surišti plaukai žvilgėjo mė- 
nesienoje, veidą slėpė tamsa, nes mėnulis švietė Džeimiui į nu-. 
garą. Paskui jis pasilenkė, sužeista ranka paėmė man už rankos 
ir pakėlė. 


290 DIANA GABALDON 


- Galbūt geidžiu kaip niekad, - sušnibždėjo. - O Dieve! Man 
tavęs reikia, Klere. Bet dabar mintis, kad esu vyras, man atgrasi 
ir nepakenčiama. Negaliu tavęs liesti ir galvoti, ką jis... Negaliu. 

Paglosčiau jam ranką. 

— Viską suprantu, - patikinau jį, ir tikrai supratau. 

Džiaugiausi, kad jis nekamantinėja smulkmenų; o kad ir aš 
būčiau jų nežinojusi. Ir kaip galėsiu mylėtis su juo, prieš akis 
nuolat šmėkščiojant tokiems pat judesiams, bet iš esmės visiškai 
kitokiems. 

— Suprantu, Džeimi, - pakartojau. 

Jis atsimerkė ir pažvelgė į mane. 

— Tikrai? Tai ir norėjau pasakyti, - paėmė man už rankos ir 
prisitraukė. 

- Tu galėtum nuplėšti man rankas ir kojas nė neliesdama, - 
sukuždėjo, - nes pažįsti mane kaip nuluptą, - pirštais perbraukė 
man skruostą. Jie buvo šalti, sustingę. - Ir aš galėčiau padaryti 
tau tą patį. 

— Galėtum, - pajutau silpnumą. - Bet dabar to nenorėčiau. 

Jis šyptelėjo ir pasilenkęs švelniausiai mane pabučiavo. Mudu 
stovėjom liesdamiesi tik lūpomis, kvėpuodami vienas kito iškve- 
piamu oru. 

Taip, tyliai sakėm vienas kitam. Taip, aš vis dar čia. Tai nebu- 
vo išsigelbėjimas, tik plonytis gelbėjimosi lynas, ištemptas sker- 
sai prarajos, žiojinčios tarp mūsų. Tikrai suvokiau, ką jis norėjo 
pasakyti kalbėdamas, kuo skiriasi sužalotas kūnas ir sužalota 
siela. Bet neįstengiau jam paaiškinti dviejų Žmonių ryšio, užsi- 
mezgusio gimdoje. Galų gale žengtelėjau atgal, žiūrėdama į jį. 

*- Bri - labai stipri asmenybė, - tyliai pratariau. - Kaip tu. 

- Kaip aš? - jis prunkštelėjo. - Tada tegu jai padeda Dievas. 

Džeimis atsiduso, nusisuko ir ėmė pamažu kėblinti palei tvo- 
rą. Nuskubėjau iš paskos, kad neatsilikčiau. 

— O tas Rodžeris, apie kurį ji šneka? Ar jis liks su ja? — staiga 
paklausė Džeimis. 

Giliai įtraukiau oro ir lėtai iškvėpiau, nežinodama, ką atsa- 
kyti. Pažinojau Rodžerį vos kelis mėnesius. Jis man patiko; tiesą 

sakant, labai. Jis atrodė padorus, garbingas jaunuolis, bet nė nejį- 
sivaizdavau, ką jis pagalvotų, kokie jausmai jį užplūstų ir kaip jis 
pasielgtų sužinojęs, kad Briana buvo išprievartauta. Negana to, 
kad galbūt ji nešioja prievartautojo kūdikį? 

Su tokia padėtimi tikriausiai nesusitaikytų ir šauniausi vyrai; 
per savo gydytojavimo metus ne sykį regėjau, kaip subyra tvir- 
čiausios santuokos, atsiradus įtampai ir dėl menkesnių dalykų. 
O tos, kurios ištverdavo, braškėjo ėdamos nepasitikėjimo... Ne- 
sąmoningai prispaudžiau ranką prie šlaunies, kišenėje užčiuop- 
dama nedidelį aukso žiedą. Nuo E su meile K. Amžinai. 

— Ar tu pasiliktum? - galop paklausiau. - Jei taip atsitiktų 
manė 
Paskui užsičiaupė, tik suraukęs antakius spoksojo į mane. Tokia 
mintis kėlė jo širdyje sumaištį. 

— Turėčiau pasakyti: „Taip, žinoma 
kitados juk pažadėjau tau būti atviras ir nuoširdus? 

— Pažadėjai, - širdis smuktelėjo, slegiama kaltės naštos. 

Kaip galiu iš jo reikalauti atvirumo, jei pati nesu atvira? 


[4 
| 


— iš lėto atsakė. - Bet 


Bet jis paklausė. 

Džeimis kumščiu nesmarkiai vožtelėjo į tvoros baslį. 

- Ifrinn!* Taip, velniai rautų, likčiau. Tu būtum mano, net 
jei lauktumeis kito vyro vaiko. Ir jei tu... taip. Likčiau, - tvirtai 
pakartojo..- Priimčiau tave ir tavo vaiką, ir, po šimts kelmų, 
visą pasaulį! 

— Ir vėliau nebegalvotum apie tai? Niekada to neįsileistum 
į mintis, atėjęs į mano lovą? Ir žvelgdamas į tą vaiką, niekada 
neregėtum jame jo tėvo? Dėl jo niekada man neprikaišiotum ir 
vienodai elgtumeis su mumis abiem? 

Jis žiojosi atsakyti, bet taip ir neprabilo. Paskui jo veidas per- 
simainė, ūmai jį sukrėtus bjauriam suvokimui. 

— O Dieve, - tarė Džeimis. - Frenkas. Ne aš. Tu kalbėjai apie 
Frenką. 


* Po velnių (geilų k.). 

Aš linktelėjau, ir jis griebė man už pečių. 

— Kaip jis su tavim elgėsi? - paklausė. - Kaip? Papasakok, 
Klere! 

- Jis nepaliko manęs, - šnekėjau dusliu, užgniaužtu balsu. — 
Mėginau įkalbėti jį išeiti, bet jis neišėjo. O gimus kūdikiui - Bria- 
nai, Frenkas ją pamilo, Džeimi. Jis abejojo, kaip ir aš, nežinojo, 
ar galės, bet įstengė. Man labai gaila, - pridūriau. 

Jis giliai įkvėpė ir atgniaužė mano pečius. 

— Dėl šito neatsiprašinėk, Sasenach, - gargždžiai pasakė. - 
Niekada. - Jis ranka pasitrynė veidą, ir tyliai sudžerksėjo barz- 
dos ražiena. - O kaip tu, Sasenach? Ką pasakei, kai jis atėjo į tavo 
lovą? Ar jis galvojo... - staiga Džeimis nutilo. 

Ore tarp mudviejų taip ir liko kaboti neišsakyti, bet vis tiek 
užduoti klausimai. 

— Gal buvau kalta aš, - galop nutraukiau tylą. - Supranti, 
negalėjau pamiršti. Jei būčiau įstengusi... gal būtų buvę kitaip, - 
turėjau liautis šnekėjusi, bet žodžiai, slopinti visą vakarą, plūste 
paplūdo. - Jam gal būtų buvę lengviau - ir geriau, jei aš būčiau 
buvusi išprievartauta. Gydytojai jam taip ir pasakė: buvau išprie- 
vartauta, išniekinta, todėl regėjau haliucinacijas, kliedėjau. Visi 
tuo patikėjo, bet aš nuolat jam kartojau, ne, atkakliai stengiausi 
pasakyti tiesą. Ir ilgainiui jis patikėjo manim, bent iš dalies. Čia 
ir slypėjo bėda: svarbu buvo ne tai, kad turėjau vaiką nuo kito 
vyro, bet tai, kad mylėjau tave. Ir nesilioviau mylėjusi. Tos mei- 
lės negalėjau užgniaužti, - pridūriau švelniau. - Frenkas buvo 
geresnis už mane. Bent dėl Bri galėjo užmiršti praeitį. O man 
atleisti... - žodžiai užstrigo gerklėje, ir aš nuščiuvau. 

"Jis atsigręžė ir ilgai žiūrėjo į mane, jokios išraiškos, akis den- 
gė nuo antakių krintantys šešėliai. 

- Taigi dvidešimt metų gyvenai su vyru, kuris negalėjo tau 
atleisti už tai, dėl ko nebuvai kalta? Juk jau sakiau tai. Ir man 
labai gaila, Sasenach. 

Mažumėlę atsidusau, vos nekūkčiojau. 

- Sakei, galėtum nuplėšti man rankas ir kojas nė neliesdamas 
manęs? - tariau. - Jergutėli, tu teisus. 

— Atleisk, - vėl sukuždėjo jis, bet šįkart ištiesė rankas ir sti- 
priai apkabino mane. 

— Kad mylėjau tave? Dėl to nėra ko atsiprašinėti, - mano 
balsą kiek slopino jo marškiniai. - Niekada. 

Jis neatsakė, tik palenkė galvą ir skruostu prigludo prie plau- 
kų. Buvo taip tyku, kad per šnarantį medžiuose vėją girdėjau 
tuksint jo širdį. Mano oda buvo šalta, ir ašaros akimoju stingo 
ant skruostų. 

Galų gale atplėšiau nuo jo rankas ir žengtelėjau atgal. 

- Geriau grįžkim namo, - pasakiau, stengdamasi kalbėti 
įprastu balsu. - Jau labai vėlu. 

— Taip, turbūt. 

Jis pasiūlė man parankę, ir aš į ją įsikibau. Tylėdami - bet 
įtampai vis dėlto šiek tiek atlėgus - patraukėm taku iki ledu- 
kų sangrūdos, riogsančios virš upelio pakrantės. Buvo žvarbo- 
ka, todėl tarp akmenų spindėjo mažyčiai ledų kristalai, apšviesti 
žvaigždžių, bet upelis dar nebuvo užšalęs. Jis gurgėjo ir čiurle- 
no, skambėjo visas oras, todėl mums nereikėjo eiti gaubiamiems 
mirtinos tylos. 

— Na, - tarė Džeimis, mums taku pasukus pro kiaulidę, - 
viliuosi, Rodžeris Veikfildas geresnis žmogus už mudu: Frenką 
ir mane. - Jis dirstelėjo į mane. - Atsimink, ką dabar pasakysiu: 
jeigu jis - niekšas, sumalsiu jį į miltus. 

Nenoromis nusijuokiau. 

— Tai nepaprastai padės suktis iš padėties, iš tiesų. 

Jis prunkštelėjo ir nukėblino toliau. Kalvos papėdėje mudu 
tylomis apsisukom ir patraukėm atgal prie namo. Netoli durų 
sustabdžiau jį ant tako ir greitosiomis paklausiau: 

— Džeimi, ar tiki, kad myliu tave? 

Grįžtelėjęs jis ilgokai žiūrėjo į mane. Mėnulis švietė jam į 
veidą, išryškindamas bruožus, tarsi jie būtų iškalti iš marmuro. 

- Jei nemyli, Sasenach, - galop atsakė, - tokiam prisipažini- 
mui pasirinkai patį blogiausią metą. 

Iškvėpiau kiktelėdama. 


294 DIANA GABALDON 


— Ne, ne apie tai šneku, - nuraminau. - Bet... - man už- 
gniaužė gerklę ir skubiai nurijau seilę, kad galėčiau išspausti žo- 
džius: - Aš... aš nesakau to dažnai. Turbūt tik todėl, kad užaugau 
negirdėdama tokių dalykų; gyvenau su dėde, kuris mane mylėjo, 
tačiau... na, nežinojau, kaip sutuoktiniai... 

Blausiai šypsodamasis, jis švelniai: užspaudė man burną. Po 
valandėlės atitraukė ranką. 

Giliai įkvėpiau, tvardydama balsą: 

— Klausyk, turėjau galvoj štai ką: jei to nesakau, iš kur Žinai, 
kad tave myliu? 

Jis ramiai stovėjo ir spoksojo į mane, paskui supratingai link- 
telėjo. 

— Žinau, nes tu esi čia, Sasenach, - tyliai pasakė. - Tai ir 
norėjai pasakyti? Tas Rodžeris atsivijo ją. Todėl tikriausiai irgi 
ją mylės? 

— Vien iš draugiškumo taip nesielgtum. 

Jis vėl linktelėjo, bet aš delsiau, man knietėjo atskleisti jam 
daugiau, paveikti jį viso to svarba. 

- Tau papasakojau nedaug, nes tam nėra žodžių. Bet vieną 
dalyką galiu pasakyti. Džeimi... - nevalingai suvirpėjau, bet ne 
nuo šalčio. - Ne visi, kurie praneria akmenis, vėl per juos grįžta. 

Jo žvilgsnis sugriežtėjo. 

— Iš kur žinai, Sasenach? 

- Girdžiu - girdėjau juos. Rėkiančius. 

Dabar jau visa drebėjau ir iš šalčio, ir sukilus prisiminimams. 
Jis sugniaužė mano plaštakas tarp savųjų ir prisitraukė mane. 
Rudeninis vėjas brazdino gluosnių prie upelio šakas. Jos barškėjo 
lyg sausi nuogi kaulai. Jis glaudė mane, kol lioviausi drebėti, ir 
tik tada paleido iš glėbio. 

- Šalta, Sasenach. Eime vidun. 

Pasisuko į namą, bet aš uždėjau ranką jam ant peties ir jį 
sulaikiau. 

— Džeimi... 

— Ką? 

— Ar aš turėjau... ar tau reikėjo, kad tai pasakyčiau? 

Jis atsigręžė ir įsmeigė į mane akis. Nuo mėnesienos, švie- 
čiančios jam į nugarą, aplink jį spindėjo aureolė, o jo veidas 
skendėjo tamsoje. 

— Ne, man to nereikėjo, - jo balsas buvo švelnus. - Bet ne- 
prieštarauju, jei norėjai tai pasakyti. Nei dabar, nei prieštarausiu 
kitą kartą. Tik sakyk nedažnai; noriu, kad tie žodžiai niekada 
neprarastų naujumo. 

Jo balse girdėjau šypseną, ir aš jos nesulaikiau, nesvarbu, ar 
Džeimis ją matė, ar ne. 

— Bet retkarčiais nepakenks? 

— Ne. 

Žengiau prie jo ir uždėjau rankas ant pečių. 

— Myliu tave. 

Jis ilgai žvelgė į mane. 

— Džiaugiuosi dėl to, Klere, - tyliai pasakė ir palietė man 
veidą. - Labai džiaugiuosi. Dabar drožiam į lovą; sušildysiu tave. 

Ivarte 


TVARTELĮ ATSTOJO negili ola po akmenine iškyša, iš priekio 
atitverta netašytų kedro rąstų siena, įleista į suplūktą žemę per 
dvi pėdas. Siena buvo gana tvirta, galinti sulaikyti ir niršiausią 
lokį. Pro atvirą viršutinę tvartelio durų dalį sruvo šviesa, lauke 
palei skardį kilo rausvas, šviesos prisigėręs dūmas, raibuliuojan- 
tis tarsi tyras vanduo per akmenis. 

— Kodėl dvigubos durys? - paklausė ji. 

Jai atrodė, kad tai pernelyg didelis darbas, nereikalinga praš- 
matnybė tokiam paprastam statiniui. 

— Reikia turėti vietą, kurioje gyvuliams būtų saugu, - pa- 
aiškino tėvas rodydamas, kur aplink statramsčio linkį išlyginti 
odinius vyrius. Paėmęs plaktuką, pakalė odą ir nusišypsojo jai, 
klaupdamasis prie baigiamų vartelių. - Juk jie patenkinti? 

Ji nežinojo, ar gyvuliai patenkinti tvarte, bet ji buvo; vėsus, 
pavėsingas, aitriai kvepiantis nupjautu šienu ir žolėmis mintan- 
čių gyvulių išmatomis tvartelis dieną buvo tykus prieglobstis, kol 
jo gyventojai ganėsi pievoje. Prastu oru ir naktį čia būdavo jauki 
vietelė; kartą sutemus ji ėjo pro šalį ir pamatė, kaip pro medienos 
ir akmenų plyšį vinguriuoja švelnus, ūkanotas gyvulių iškvėpio 
garas, tarsi pro sučiauptas lūpas alsuotų žemė, šiltai mieganti ru- 
dens vėsoje. 

Šiąnakt buvo žvarbu, šaltame, giedrame danguje spingsojo 
žvaigždės, ryškios ir aštrios lyg adatos smaigaliai. Nuo namų iki 
tvarto tik penkios minutės kelio, bet per tą laiką Brianą, įsisupu- 
sią į apsiaustą, jau buvo ėmęs krėsti drebulys. Šviesą skleidė ne 
tik kabantis žibintas, bet ir kampe pastatytas žarijų indas, kuris 
ir šildė, ir apšvietė budėtojus viduje. 

Tėvas susirangęs gulėjo šiaudų guolyje, užsiklojęs skraiste, 
prie nedidelės karvutės. Telyčia gulėjo paslika, kojas parietusi į 
šoną, ir kartkartėmis sumūkdavo, o platus baltas raudmargės snu- 
kis buvo susirūpinęs. 

Išgirdęs ant žvyro žingsnius, Džeimis staiga pakėlė galvą, o 
ranka nevalingai nuslydo prie diržo po skraiste. 

- Čia aš, - tarė ji ir pamatė, kaip jai įėjus į šviesą jis lengviau 
atsiduso. 

Pasukęs kojas jis atsisėdo, ranka trindamasis veidą, Brianai 
kruopščiai užšovus apatinius vartelius. 

— Mama dar negrįžo? - jis dirstelėjo per petį, tarsi vildamasis 
iš tamsos išnirsiant Klėrę, bet Briana atėjo viena. 

Ji papurtė galvą. Klerė, lydima Lizės, buvo iškeliavusi į vieną 
ūkių tolimoje įlankėlės pakrantėje prižiūrėti gimdymo; jei kū- 
dikis neišvys pasaulio iki saulės laidos, ketino likti nakčiai pas 
Loklanus. 

— Ne. Bet man prisakė, kad jeigu negrįš, atnešti tau vakarienę. 

Ji atsiklaupė ir ėmė kraustyti nedidelę pintinę. Išėmė duonos 
pagrandukus, įdarytus sūriu ir marinuotais pomidorais, džiovin- 
tų obuolių pyragą ir du molinius butelius: vieną karšto daržovių 
sultinio, o kitą - sidro. 

— Kaip džiugu, mieloji, - jis nusišypsojo ir paėmė vieną bu- 
telį. - Tu jau pavalgiusi? 

— O taip, - atsakė Briana. - Sočiai. 

Ji pavalgiusi, bet neatsispyrusi pagundai godžiai žvilgtelėjo į 
šviežius kimštinius. Jos nebepykino, kaip pirmaisiais nėštumo mė- 
nesiais, ir turėjo tokį puikų apetitą, kad net kėlė šiokį tokį nerimą. 

Pamatęs jos žvilgsnį, Džeimis šypsodamas išsitraukė durklą, 
perpjovė vieną suvožtinį ir didesnę pusę padavė jai. 

Valandėlę abu draugiškai žiaumojo, įsitaisę šalia vienas kito 
ant šiaudų, tylą drumstė tik tyliai šnarpščiantys ir kriūkiantys 
tvarto įnamiai. Tolimasis galas buvo atitvertas, ten buvo įkur- 
dinta milžiniška kiaulė su ką tik atsivestais paršiukais. Briana 


(L ALT T) 


šiaudus, jau dabar savo pavidalais primenančių dešras. 

Kita nedidelė erdvė buvo padalyta į tris vienodus gardus. 
Vienas skirtas rudai karvei Magdalenai, drybsančiai ant šiaudų 
ir taikiai Želėjančiai atrajotą maistą, mėnesio veršiukas miego- 
jo įsitaisęs jai prie plačios krūtinės. Antras gardas tuščias, jame 
pakreikta švarių šiaudų, paruoštų rudmargei telyčiai ir vėluo- 
jančiam į šį pasaulį jos veršiukui. Trečiame garde stovėjo Ijano 
kumelė žvilgančiais ir išsipūtusiais šonais, mat netrukus turėjo 
kumeliuotis. 

— Kaip gimdymo palata, - nuo sijono nusibraukusi trupinius 
tarė Briana, linktelėdama į Magdaleną. 

Džeimis nusišypsojo ir kilstelėjo antakį. Taip darydavo, kai ji 
pasakydavo ką nors, ko jis nesuprasdavo. 

— Tikrai? 

- Tokia speciali ligoninės patalpa, kur guldomos naujai iš- 
keptos mamytės ir jų kūdikiai, - paaiškino Briana. - Mama kar- 
tais nusivesdavo mane į darbą ir leisdavo užmesti akį, kol vizi- 
tuodavo ligonius. 

Staiga ji prisiminė ligoninės koridoriaus kvapą, aitroką, 
įsmilkusį dezinfekavimo priemonėmis ir grindų vašku, lopšiuose 
suvystytus kūdikius, rubuilius kaip paršeliai, apklotus rausvomis 
arba mėlynomis antklodėlėmis. Ji ilgai vaikštinėdavo tarp lopšių 
eilių, rinkdamasi kūdikį, kurį būtų pasiėmusi į namus, jeigu jai 
būtų leista. 

Rausvą ar mėlyną? Pirmąkart pasvarstė, kokios lyties vaikelį 
nešioja. Mintis, laukiasi berniuko ar mergaitės, keistai nuliūdino, 
ir ji nuvijo ją šalin tardama: 

— Kūdikiai guli už stiklinės sienos, kad galėtum žiūrėti į juos, 
bet kvėpuodamas nepaskleistum mikrobų. 

Briana dirstelėjo į patenkintą Magdaleną, kuriai buvo nė mo- 
tais, kad žalios seilės iš lėtai krutančių žabtų be paliovos drimba 
veršeliui ant galvos. 

— Mikrobai, - mąsliai nutęsė Džeimis. - Taip, esu girdėjęs 
apie mikrobus. Juk tai pavojingi bjaurybiukai? 

— Galbūt, - ji gerai prisiminė, kaip ruošdamasi pas Loklanus 
mama apžiūrėjo savo medicinos dėžę, iš statinės podėlyje atsar- 

giai pripylė didžiulį stiklinį butelį spirito. Ir dar jai šmėstelėjo 
senesnis, bet toks pat ryškus prisiminimas, kai mama pasakoja 
apie praeitį Rodžeriui Veikfildui. 

„Gimdymas moteriai - pavojingiausias dalykas, - surauku- 
si antakius aiškino Klerė, tarsi regėdama vaizdus. - Grėsdavo 
užkratas, plyšusi placenta, neįprasta pirmeiga, persileidimas, 
kraujavimas, pogimdyminis karščiavimas. Per gimdymą gyvos 
likdavo maždaug pusė moterų, o pusė dažniausiai mirdavo.“ 

Brianai atšalo pirštai, nors žarijų inde spragsėjo didelės pu- 
šinės malkos. Didžiulis jos apetitas ūmai dingo. Padėjusi nesu- 
valgytą gabalėlį ant šiaudų, sunkiai nurijo seilę, lyg gerklėje būtų 
įstrigęs sprangios duonos kąsnis. 

Plati tėvo plaštaka palietė kelį. Ji pajuto jo rankos šilumą net 
per sijono vilną. 

- Tavo mama prižiūrės, kad tau nieko nenutiktų, - gargždžiu 
balsu pasakė jis. - Ji moka susidoroti su mikrobais; pats mačiau. 
Neleido jiems sugraužti manęs, neleis jiems varginti ir tavęs. Ji 
labai užsispyrusi ir atkakli moteris. 

Briana nusijuokė ir jai atleido gerklę. 

- Ji sakytų: juokiasi puodas, kad katilas juodas. 

— Manau, ji teisi. 

Jis pakilo ir apėjo rudmargę. Tada atsitūpė ir prisimerkęs įsi- 
spoksojo į telyčios uodegą. Paskui, pakraipęs galvą, atsistojo ir 
vėl atsisėdo prie Brianos. Patogiai įsitaisęs, paėmė Brianos val- 
gytą suvožtinio pusę. 

— Kaip ji? - Briana pasilenkė ir, paėmusi kreivą šiaudą, vi- 
liojamai pakišo po telyčios snukiu. Karvė sunkiai iškvėpė jai į 
krumplius, tačiau nekreipė į nieką dėmesio, neramiai vartydama 
rudas akis ilgomis blakstienomis. Išsipūtę rudmargiai šonai kart- 
kartėmis suvilnydavo, storas žieminis kailis buvo šiurkštus, bet 
tviskėjo žibinto šviesoje. 

Džeimis kiek susiraukė. 

— Gal viskas baigsis gerai. Bet čia pirmasis jos veršiukas, tam 
ji per jauna. Jai kiek daugiau nei metai; negerai taip anksti ver- 
šiuotis, tačiau... - jis gūžtelėjo pečiais ir vėl atsikando duonos. 

Briana sijono kloste nusišluostė lipnią apžlergtą ranką. Staiga 
ją apėmė nerimas, ir atsistojusi nuėjo prie kiaulės gardo. 

Didžiulis paršavedės pilvas pūpsojo ant šiaudų lyg pripūstas 
balionas, pro sugulusius, retus baltus šerius švietė rausva oda. 
Kiaulė drybsojo, apimta oraus stingulio, kvėpavo pamažu, giliai, 
nepaisydama alkanų jauniklių, besikuičiančių pašonėje, kvykesio 
ir kreksėjimo. Vienas paršelis, perdėm šiurkščiai niuktelėtas bro- 
liuko, akimoju paleido spenį ir protestuodamas šaižiai sužviegė, 
o iš staiga ištrūkusio spenio trykštelėjo pieno čiurkšlelė ir tyliai 
susigėrė į šiaudus. 

Brianai sudilgčiojo krūtis, ūmai jos tarsi pasunkėjo, remda- 
mosi į sunertus dilbius, jai atsilošus į gardą. 

Tas motinystės vaizdas nebuvo itin estetiškas ir patrauklus — 
tikrai ne madona su kūdikiu. Bet atsainus motiniškas kiaulės 
stingulys, savikliova, aklas pasitikėjimas natūraliu gamtos vyks- 
mu savaip ramino. 

Džeimis dar sykį pažvelgė į rudmargę telyčaitę ir priėjęs at- 
sistojo šalia Brianos prie kiaulės gardo. 

- Gera mergaitė, - pagyrė linktelėdamas į paršavedę, o ši, 
lyg atsakydama, pratisai, skardžiai susiperdė, pasivertė ir gašliai 
kriūktelėjusi išsitelžė šiauduose. 

— Na, regis, ji žino, ką daro, - pritarė Briana, prikąsdama lūpą. 

— Tai jau tikrai. Ji bjauraus būdo, bet išmintinga ir pajėgi moti- 
na. Čia ketvirtoji jos vada, ir neprarastas nė vienas vados paršelis, 
net silpniausias, - jis palankiai palingavo galvą į kiaulę, tada dirste- 
lėjo į telyčią. - Noriu tik viltis, kad jai seksis bent perpus taip gerai. 

Briana giliai įkvėpė. 

- Ojeigu ne? 

Jis atsakė ne iš karto, stovėjo atsirėmęs į gardą ir žiūrėjo į vos 
prasimerkusius paršelius. Paskui jo pečiai kilstelėjo. 

- Jeigu ji neįstengs atsivesti veršiuko pati, o aš negalėsiu jo 
ištraukti, turėsiu papjauti, - abejingai tarė Džeimis. - Jei man 
pavyks išgelbėti veršelį, gal atiduosiu jį prižiūrėti Magdalenai. 

Jai sugniaužė vidurius, viskas, ką suvalgė, sušoko į gumulus. 
Žinoma, prie jo diržo matė durklą, bet šis buvo neatsiejamas nuo 

jo aprangos, todėl ji nė nesusimąstė, kokia iš tiesų jo paskirtis. Jos 
pilve ramiai slūgsojo sunkus mažas gniužulėlis lyg delstinė bomba. 

Džeimis pritūpė prie rudmargės ir švelniai perbraukė per 
išsipūtusį šoną. Aiškiai patenkintas, pakasė telyčiai tarp ausų, 
murmėdamas geilų kalba. 

Kaip jis gali kuždėti gyvuliui meilius žodelius, nusistebėjo 
Briana, žinodamas, kad gal jau po kelių valandų pjaustys ją į 
gabalus? Toks elgesys jai pasirodė šaltakraujiškas, abejingas. Argi 
mėsininkas šnabžda aukai, vadindamas ją „miela mergaite“? Į 
jos skrandį įsėlino ledinė abejonė, kuri prisidėjo prie kitų ten 
slūgsančių sunkulių, tarsi jie būtų rutulinių guolių rinkinys. 

Džeimis atsistojo, pasirąžė ir trakštelėjus stuburui sudejavo. 
Pasukiojęs pečius, aprimo, sumirksėjo ir nusišypsojo. 

— Ar tave palydėti į namą, mieloji? Tai, kas čia turi įvykti, dar 
kiek užtruks. 

Ji abejodama pažvelgė į jį, bet paskui apsisprendė. 

— Ne. Dar palūkėsiu kartu su tavim. Jei neprieštarauji? 

Briana apsisprendė pagauta impulso. Dabar paklaus. Tinka- 
mo meto laukė daug dienų, bet ar šiam reikalui apskritai gali būti 
tinkamas laikas? Jie bent jau vieni, ir niekas jiems netrukdys. 

— Kaip nori. Džiaugsiuos, kad palaikysi man draugiją. 

Neilgai, pamanė ji, kai jis nusisukęs ėmė raustis pintinėje, ku- 
rią ji atnešė. Tamsa jai būtų patikusi kur kas labiau. Būtų daug 
lengviau paklausti, ką jai reikia žinoti, o tada traukti tamsiu taku 
į namą. Bet žodžių nepakaks; ji turi matyti jo veidą. 

Burna išdžiūvo, ir ji mielai paėmė iš jo puodelį sidro. Gėri- 
mas buvo stiprus, sodrus, o lengvas alkoholio svaigulys, rodės, 
mažumėlę palengvino naštą jos pilve. 

Ji atidavė jam puodelį, bet nelaukė, kol jis atsigers, kad trum- 
palaikė drąsa, kurios įpūtė sidras, neišgaruotų jai nespėjus pra- 
tarti žodžio. 

— Tėtuši... | 

- Klausau, mieloji, - atsakė pildamas dar sidro, akis įsmeigęs 
į drumzliną auksinę srovelę. 

— Man reikia kai ko tavęs paklausti. 

— Mm? 

Ji giliai įkvėpė ir skubiai išpyškino: 

- Ar tu nužudei Džeką Randalą? 

Jis trumpam sustingo, ąsotį pakreipęs virš puodelio. Tada at- 
sargiai atvertė ąsotį ir pastatė ant Žemės. 
akis, jo balsas buvo ramus, visai kaip žvilgsnis. - Tėvas? Frenkas 
Randalas? 

— Apie jį man papasakojo mama. 

Prie jo burnos kampo sutrūkčiojo raumuo, vienintelis žen- 
klas, rodantis, kad jis sukrėstas. 

— Mama. 

Tai nebuvo klausimas, bet ji vis tiek atsakė. 

— Ji papasakojo, kas nutiko. Ką jis tau p-padarė. Ventvorte. 

Prasiveržusi jos drąsa išseko, bet buvo nesvarbu; ji buvo 
įklimpusi iki ausų, tad nebuvo kur trauktis. O jis sėdėjo ir žiūrė- 
jo į ją, pamiršęs, kad rankoje laiko puodelį, išskobtą iš moliūgo. 
Briana troško jį paimti ir išgerti, bet nedrįso. 

Per vėlai jai dingtelėjo, kad jis gali pamanyti, jog Klerė jį iš- 
davė, išklodama apie tai kitiems, ką jau kalbėti apie ją. Ji ėmė 
skubiai aiškinti, vapėdama iš susinervinimo: 

— Pasakojo ne dabar, o anksčiau, kai tavęs dar nepažinojau, 
ir ji manė, kad niekada nesusitiksiu su tavim. Turiu galvoj... ne- 
manau... Žinau, ji negalėjo... 

Džeimis kilstelėjo antakį. 

- Nurimtiė 

Ji.nepaprastai apsidžiaugė, kad jos šneka buvo nutraukta. 
Nepajėgė žiūrėti į jį, sėdėjo nudūrusi akis į skraitą, pirštais klos- 
tuodama rudinio milo audinį, iš kurio buvo pasiūtas jos sijonas. 
Tylą drumstė tik brazdantys, dar duslokai žviegiantys paršeliai ir 
retsykiais gurgčiojantis Magdalenos pilvas, virškinantis pašarą. 

Kodėl ji nesugalvojo kito būdo, sumišusi svarstė Briana. Savo 
tėvo nuogumo - tai yra savo motinos nuogumo - neatidengsi.* 


* Kunigų knyga 18, 7. 

Ištardama Džeko Randalo vardą, ji atgaivino vaizdus, ką tas 
padarė, apie tai ji nebūtų drįsusi nė galvoti. Turėjo paklausti ma- 
mos, leisti, kad Klerė tėvo paklaustų... bet ne. Kitos išeities nebu- 
vo, iš tikrųjų nebuvo. Ji turi išgirsti iš jo pati... 

Karštligiškai įsisukusias jos mintis nutraukė ramiai ištarti jo 
žodžiai: 

— O kodėl klausi, mieloji? 

Staiga pakėlusi galvą, Briana pamatė, kad jis žiūri į ją per 
puodelio su neišgertu sidru viršų. Neatrodė nuliūdęs, ir jai su- 
kirbėjo krūtinėje. Mėgindama nusiraminti, sugniaužė kumščius 
ant kelių, ir jos žvilgsnis susidūrė su jo akimis. 

— Man reikia žinoti, ar tai padės. Noriu nužudyti... jį. Žmogų, 
kuris... - ji mostelėjo į pilvą ir sunkiai nurijo seilę. - Bet jeigu tai 
padarysiu ir nepadės... - ji nepajėgė kalbėti. 

Džeimis nebuvo priblokštas, veikiau užsisvajojęs. Pakėlęs 
puodelį prie burnos, lėtai gurkštelėjo. 

— Mmfm. Ar jau esi ką nužudžiusi? - tarsi ir paklausė, bet ji 
suprato, kad tai ne klausimas. 

Prie jo lūpų vėl sutrūkčiojo raumuo. Veikiausiai ne todėl, kad 
buvo sukrėstas, o iš smagumo, ir ją ūmai užliejo pyktis. 

- Tu manai, kad negalėčiau? Aš galiu. Verčiau patikėk, ga- 
liu! - ji išskėtė stambias, viską mokančias rankas ir suspaudė 
kelius. Galėtų nužudyti, nors miglotai įsivaizdavo kaip. 

Šaltakraujiškiausia būtų jį nušauti, gal tai patikimiausias bū- 
das. Bet, toptelėjus šiai minčiai, prisiminė ir Džeimio žodžius: 
„Nušauti jį būtų per švelni bausmė.“ 

Bonitas per lengvai išsisuktų, o jos tokia bausmė nė iš tolo 
netenkintų. Naktį, kai nusimesdavo antklodes, nepakęsdama net 
menko jų svorio ir priminimo apie prievartą, ne tik norėdavo 
regėti jį mirusį, bet ir pati trokšdavo šaltakraujiškai jį nugalaby- 
ti, nužudyti savo rankomis, atkeršyti už savo kūną, kuris buvo 
šitaip paniekintas. 

Ir vis dėlto... kas iš to, jei jį nužudytų, o jis ir toliau ją perse- 
kiotų mintyse? To niekaip negali numatyti, nebent jai pagelbėtų 
ir paaiškintų tėvas. 

— Ar pasakysi man? - išpoškino Briana. - Ar galų gale jį 
užmušei ir ar tai padėjo? 

Jis mąstė, primerktos jo akys pamažu kritiškai keliavo per ją. 

— Argi tau padėtų, jeigu ryžtumeisi žmogžudystei? - paklau- 
sė jis. - Juk kūdikis vis tiek neišnyktų pilve ir neatgautum ne- 
kaltybės. 

— Tiek tai suprantu! 

Jos veidas nukaito raudoniu, ji nusisuko, pykdama ant jo ir 
savęs. Jie šnekasi apie išprievartavimą ir nužudymą, o ji sutrinka 
vos jam užsiminus apie prarastą nekaltybę... Ji prisivertė pažvelg- 
ti į DŽeimį. 

— Mama sakė, kad norėjai nužudyti Džeką Randalą Paryžiuje 
per dvikovą. Ką manei susigrąžinsiąs? 

. Jis stipriai pasitrynė smakrą, įkvėpė pro nosį, paskui lėtai iš- 
kvėpė, akis įsmeigęs į margą uolą virš galvos. 

— Norėjau atgauti savo vyriškumą, - tyliai atsakė. - Ir garbę. 

- O mano garbė neverta, kad ją atgaučiau? Gal manai, kad 
jos neatgausiu kaip savo nekaltybės? - piktai pašiepė jo tarseną. 

Griežtos mėlynos akys vėl susmigo į ją. 

— O tau tai tas pat? 

— Ne, - iškošė ji pro sukąstus dantis. 

— Gerai, - nukirto jis. 

— Tada atsakyk man, po galais! - ji kumščiu vožė į šiaudus, 
bet dėl tylaus smūgio nepajuto jokio pasitenkinimo. - Ar jį nu- 
žudęs susigrąžinai garbę? Ar tai padėjo? Klok tiesą! 

Sunkiai šnopuodama, Briana nutilo. Dirstelėjo į jį, ir ją nu- 
vėrė šaltas jo žvilgsnis. Paskui jis staiga pakėlė puodelį prie lūpų, 
vienu mauku išgėrė sidrą ir padėjo puodelį šalia ant šiaudų. 

— Tiesą? O tiesa tokia, kad aš nežinau, ar jį nužudžiau. 

Iš nuostabos ji išsižiojo. 

— Tu nežinai, ar jį nužudei? 

- Taip, - jo nekantrumą išdavė vos trūktelėję pečiai. Ūmai 
Džeimis atsistojo, tarsi nebegalėtų sėdėti. - Jis žuvo prie Kulode- 
no, kur koviausi ir aš. Kai po mūšio atsigavau viržyne, ant manęs 
buvo užvirtęs Randalo kūnas. Žinau tik tiek, - jis nuščiuvo, tarsi 

svarstytų, paskui ryžtingai atkišo kelį, pakėlė kiltą ir linktelėjo 
žemyn. - Pažvelk. 

Randas buvo senas, bet vis dar įspūdingas. Storas ir susisukęs, 
kone pėdos ilgio, jis buvo vidinėje šlaunies pusėje, o apačioje už- 
sibaigė lyg kokiu žvaigždės ordinu - gumbuota tarsi vėzdo galva. 

— Turbūt durtuvo darbas, - pasakė, šaltakraujiškai žiūrėda- 
mas į jį, ir nuleido kiltą, vėl paslėpdamas randą. - Prisimenu tik 
jausmą, kai jo ašmenys įkirto kaulą. Ir nieko, kas buvo prieš ir 
paskui. 

Jis garsiai giliai įkvėpė, ir ji pirmąkart suvokė, kad tariamas 
jo ramumas jam kainuoja nemažai pastangų. 

— Maniau, tikra palaima, kad nieko neprisimenu, - galop 
pratarė. Žiūrėjo nė į ją, o į šešėlius, šmėkšančius tvarto gilumoje. 
— Ten galvas padėjo narsūs vyrai, vyrai, kuriuos mylėjau. Atrodė, 
kad nemačiau, kaip jie žuvo, negalėjau jų prisiminti ar regėti są- 
monėje, jie man vis dar buvo gyvi. Gal tai bailumas, o gal ir ne. 
Turbūt nusprendžiau neprisiminti tos dienos, nes kitaip turbūt 
būčiau neištvėręs. - Jis pažvelgė į ją švelnesnėmis akimis, bet 
paskui, nelaukdamas atsakymo, greitai nusisuko, net skraistė su- 
švytavo. - Vėliau kerštas nebeatrodė svarbus. Tame lauke gulėjo 
tūkstantis žuvusiųjų. Pamaniau, kad po kelių valandų ir aš būsiu 
vienas jų. Džekas Randalas... - Džeimis keistai, nekantriai mos- 
telėjo, šalin vydamas mintį apie Džeką Randalą it kokį geliantį 
aklį. - Jis irgi buvo tik vienas iš jų, todėl galėjau jį palikti Dievo 
valiai. Anuomet galėjau. 

Ji giliai įkvėpė, stengdamasi tvardyti jausmus. Smalsumas ir 
gailestis grūmėsi su gniuždančiu nusivylimu. 

— Bet tu... atsigavai. Kad ir ką jis tau padarė? 

Jis metė į ją suirzusį žvilgsnį, jo supratingumas buvo sumišęs 
su šiokiu tokiu piktu smagumu. 

— Nuo to mažai kas miršta. Tik ne aš. Ir ne tu. 

- Dar ne, - Briana nesąmoningai pridėjo ranką prie pilvo ir 
stebeilijo į jį. - Na, po šešių mėnesių pažiūrėsim, ar aš mirsiu. 

Briana matė, kad tie žodžiai jį sutrikdė ir išgąsdino. Jis iškvė- 
pė ir rūsčiai pažiūrėjo į ją. 

— Nieko tau nenutiks, - atžariai tarė. - Tavo klubai platesni 
už telyčaitės. 

— Kaip tavo mamos? Visi sako, kad aš labai į ją panaši. Spėju, 
ji taip pat buvo plačių klubų, bet tai jos neišgelbėjo? 

Džeimis krūptelėjo. Greitai ir smarkiai, tarsi būtų kirtusi jam 
per veidą gailiąja dilgėle. Ją apėmė panika, o ne pasitenkinimas, 
kurio tikėjosi. 

Briana sumojo, kad jo pažadas ją ginti buvo vien iliuzija. 
Taip, dėl jos jis galėtų nužudyti. Arba mirti, dėl to ji nė kiek 
neabejoja. Jeigu ji jam leistų, jis keršytų už jos garbę, sunaikintų 
jos priešus. Bet neapgintų nuo jos kūdikio; jis bejėgis apsaugoti 
ją nuo tos tykančios grėsmės, tai kas, kad tėvą ji rado. 

— Aš mirsiu, - pasakė Briana, o neišvengiamas tikrumas 
stingdydamas sugniaužė krūtinę. - Žinau, kad mirsiu. 

— Nemirsi! - Džeimis įnirtingai puolė prie jos ir rankomis 
įsikabino jai į žastus. - Aš neleisiu! 

Būtų atidavusi viską, kad tik būtų galėjusi juo patikėti. Jos 
lūpos sustingo, nutirpo, pyktis užleido vietą beširdei nevilčiai. 

- Tu negali padėti, - tarė Briana. - Nieko negali padaryti! 

— Tavo mama gali, - pasakė jis, bet ne visai tvirtai. 

Jo gniaužtai atsileido, ir ji išsisuko iš jų. 

— Ne, negali, kai nėra ligoninės, vaistų ir kitų dalykų. Jei kas 
nors bus blogai, ji tik mėgins išgelbėti k-kūdikį, - Briana neva- 
lingai pašnairavo į durklą, ašmenys šaltai blizgėjo šiauduose, kur 
buvo jį palikęs. | 

Pajutusi silpnumą keliuose, ūmai atsisėdo. Jis griebė ąsotį, 
kliūstelėjo sidro į puodelį ir pakišo jai po nosimi. 

p Išgerk. Išgerk, mieloji, tu balta kaip mano marškiniai, - ra- 
gindamas buvo pridėjęs ranką jai prie pakaušio. 

Ji siurbtelėjo, bet paspringo ir loštelėjo modama, kad jis 
pasitrauktų. Rankove persibraukė smakrą, šluostydamasi išsi- 
liejusį sidrą. 

- Žinai, kas blogiausia? Sakei, kad kalta ne aš, bet vis dėlto 
tai mano kaltė. 

— Tikrai ne! 

Briana pliaukštelėjo jam ranka, kad nutiltų. 

- Šnekėjai apie bailumą; žinai, koks tas jausmas. Na, buvau 
bailė. Man reikėjo grumtis, neturėjau jam leisti... bet išsigan- 
dau. Jei būčiau buvusi drąsesnė, to nebūtų atsitikę, deja, pasi- 
daviau baimei! O dabar esu įsibauginusi dar labiau, - ji užsikir- 
to. Norėdama nusiraminti, giliai įkvėpė ir pasirėmė rankomis 
į šiaudus. - Tu negali padėti, mama taip pat, bejėgė ir aš. Ir 
Rodžeris... - jos balsas nutrūko, ir ji smarkiai prikando lūpą, 
tvardydama ašaras. 

- Briana, a leannan... - jis siektelėjo jos, norėdamas ją nura- 
minti, bet ji atšlijo, rankas stipriai sukryžiavusi ant pilvo. 

— Vis galvoju: galiu kai ko imtis - nužudyti jį. Tai vienintelis 
dalykas, kurį galėčiau padaryti. Ir jeigu... jei turėsiu mirti, bent 
ir jo nepaliksiu, o jei nemirsiu, galbūt jį pamiršiu, nes jis bus 
negyvas. 

— Nepamirši. 

Žodžiai buvo tiesūs ir tvirti, lyg smūgis į pilvą. Džeimis vis 
dar laikė puodelį su sidru. Jis atlošė galvą ir lėtokai išgėrė. 

- Bet tai nesvarbu, - pasakė ir padėjo puodelį, dalykiškai 
baigdamas šneką. - Mes rasim tau vyrą, o kai gims kūdikis, ne- 
turėsi laiko kada nervintis ir nerimauti. 

— Ką? - Briana dėbtelėjo į jį. - Ką turi galvoj sakydamas, kad 
rasi man vyrą“ 

— Juk tau jo reikia? - sukluso jis. - Vaikui reikia tėvo. Jei ne- 
pasakysi užtaisiusio tau pilvą vyro vardo, kad galėčiau priversti 
jį vykdyti savo pareigą... 

— Manai, tekėčiau už šitai padariusio vyro? - ji neteko žado, 
Šįsyk iš nuostabos. 

Jo veidas sugriežtėjo. 

— Na, man dingtelėjo, kad gal tu šiek tiek žaidi su tiesa, mie- 
loji? Gal visai nebuvai išprievartauta; gal tau tik nepatiko tas vy- 
ras, ir tu pabėgai, o vėliau išgalvojai tą istoriją? Juk neliko jokių 
randų ar žymių. Sunku patikėti, kad vyras įstengtų jėga paimti 
tokio sudėjimo merginą, jeigu ji priešinasi. 

— Nori pasakyti, kad aš meluoju? 

Jis negailestingai pakėlė antakį. Briana įtūžusi užsimojo, bet 
jis stvėrė jai už riešo. 

- Aha, - priekaištingai tarė Džeimis. - Tu ne pirmoji, kuri 
paslydo ir mėgina tai nuslėpti, bet... 

Kai smogė jam, jis čiupo už kito riešo ir abu riešus stipriai 
timptelėjo aukštyn. 

— Tau nereikėjo kelti tokios sumaišties. Arba gal tu geidei to 
vyriškio, o jis tave paliko? Ar taip ir buvo? 

Ji pasimuistė jo gniaužtuose, stengėsi visu svoriu ištrūkti iš 
glėbio, stipriai kilstelėjo kelį. Jis kiek pasisuko, ir jos kelis trink- 
telėjo jam į šlaunį, užuot vožęs į jautrią, pažeidžiamą vietą jo 
tarpkojyje, kur taikėsi. 

Smūgis tikriausiai buvo skaudus, bet jis nepaleido jos riešų. 
Ji -sukiojosi, spardėsi, keikdama savo sijonus. Bent du kartus 
įspyrė jam į blauzdą, bet jis tik sukikeno, tarsi grumtynės jam 
keltų juoką. 

- Tai viskas, ką gebi padaryti, mieloji? - jis paleido jos riešus, 
bet tik norėdamas juos suimti viena ranka. Kita ranka juokais 
bakstelėjo į šonkaulius. 


Muro gentyje 

Buvo žmogus, 

Turintis durklų, 

O as neturėjau nė vieno; 
Bet aš jį užpuoliau 

Savo nykščiais, 

Ir žinai, kaip 

Nudūriau jį, 

Nudūriau jį, 

Nudūriau jį? 


Kiekvieną sykį kartodamas tuos žodžius, jis smarkiai besda- 
vo nykščiu jai tarp šonkaulių. 
— Tu suknistas šunsnuki! - sušuko ji. 

Įsirėmusi kojomis, iš visų jėgų trūktelėjo jo ranką, ir ta atsi- 
dūrė taip arti, kad galėjo įkąsti. Briana pasilenkė prie riešo, bet, 
nespėjus suleisti dantų, jos kojos pakilo ir ji apsisuko ore. 

Paskui skaudžiai sukniubo ant kelių. Viena jos ranka buvo 
taip stipriai užlaužta už nugaros, kad sutraškėjo peties sąnarys. 
Skausmas nuvėrė perkreiptą alkūnę; ji rangėsi, mėgindama į ką 
nors įsitverti, bet neįstengė pakrutėti. O ranka, spaudžianti per 
pečius it geležinis strypas, lenkė jos galvą vis žemiau. 

Jos smakras įsibedė į krūtinę; ji nebegalėjo kvėpuoti, o jis 
tebemygo galvą. Brianos keliai prasiskyrė, šlaunys, veikiamos 
spaudimo, plačiai išsiskėtė. 

— Liaukis! - sukriokė ji. Ji vos ne vos išleido garsą, skaudėjo 
užspaustą trachėją. - D...ve, l...kis! 

Jis liovėsi vis labiau negailestingai spaudęs, bet tebelaikė tvir- 
tai. Briana juto Džeimį už nugaros, nenumaldomą, nesuvokiamą 
jo jėgą. Persukusi laisvą ranką atgal, grabaliojo ko nors, į ką ga- 
lėtų įsikibti, kuo galėtų smogti, bet nieko neužčiuopė. 

- Galėčiau perlaužti tau sprandą, - sušnibždėjo jis. 

Jis liovėsi spausti jai pečius, nors jos ranka vis dar buvo 
užlaužta, o ji palinkusi į priekį. Išdrikę susivėlę plaukai kone 
šlavė grindis. Džeimio plaštaka sugniaužė jai sprandą. Abipus 
jo Briana juto nykštį ir smilių švelniai spusčiojant arterijas. 
Paskui jis stipriau suspaudė kaklą, ir akyse sumirguliavo juodi 
taškeliai. . 

- Ir galėčiau tave pasmaugti. 

Patraukęs ranką nuo kaklo, tyčia nuslydo jos keliu, pečiu, 
skruostu ir smakru, prikišamai pabrėždamas Brianos bejėgišku- 
mą. Ji atlošė galvą, neleisdama jam paliesti šlapio veido, nenorė- 
dama, kad jis pajustų jos įniršio ašaras. Paskui staiga šiurkščiai 
užlaužta jos ranka prisiplojo prie strėnų. Ji pridususi riktelėjo ir 
išrietė nugarą, kad ranka nelūžtų, įtraukė klubus ir prasižergė, 
kad neprarastų pusiausvyros. 

— Galėčiau tavim pasinaudoti kaip tik įsigeidęs, - pasakė jis, 
balse suskambėjo šaltos gaidelės. - Ar įstengtum man sukliudyti, 
Briana“ 

Jai dingojosi, kad iš įtūžio ir gėdos tuojau uždus. 

- Atsakyk, - jo ranka vėl nutvėrė jai už sprando ir sugniaužė. 

— Ne! 

Ji buvo laisva. Ūmai paleista, griuvo kniūbsčia ir vos spėjo 
pasiremti laisva ranka. 

Švokšdama ir kūkčiodama tysojo ant šiaudų. Prie galvos pa- 
sigirdo garsus šnopštimas: Magdalena, pažadinta triukšmo, iški- 
šusi galvą per gardą žvalgėsi, kas čia dedasi. Briana lėtai atsisėdo 
varstoma skausmo. 

Jis stovėjo virš jos sunėręs rankas. 

— Velniai tave rautų! - suvapėjo ji ir trenkė ranka per šiau- 
dus. - Dieve, noriu tave nužudyti! 

Jis gana ramiai stovėjo ir žiūrėjo į ją. 

- Taip, - tyliai pasakė. - Bet juk neįstengtum? 

Nieko nesuprasdama ji spoksojo. Džeimio akys buvo įbestos 
į ją, bet ne piktos ir ne pašaipios. Laukiančios. 

— Tu neįstengtum, - pabrėžtinai pakartojo. 

Ir tada ją užliejo suvokimas, per sopančias rankas plūstelėda- 
mas iki pat sumuštų kumščių. 

— Dievulėli, - sudejavo ji. - Ne, neįstengčiau. Ir tada nebū- 
čiau pajėgusi. Net jeigu ir būčiau grūmusis su juo... būčiau nej- 
stengusi. 

Ūmai ji pravirko, susiraizgę nervų mazgai atsileido ir, pa- 
laimingam palengvėjimui pasklidus kūnu, sunkuliai nuo pečių 
nukrito. Ji nekalta. Net jeigu ji būtų iš visų jėgų priešinusis kaip 
dabar... | 

— Negalėjau, - ji sunkiai nurijo seilę, gaudydama orą, - ne- 
būčiau įstengusi jam sukliudyti. Vis galvojau, kad jei būčiau grū- 
musis... bet nebūtų padėję. Nebūčiau jam sutrukdžiusi. 

Stambi ranka švelniai palietė veidą. , 

— Tu šauni ir drąsi, mieloji, - sušnabždėjo jis. - Bet vis dėlto 
mergina. Ar graušies ir manysi esanti bailė, nes plikomis ranko- 
mis nenugalėjai liūto? Čia tas pat. Dabar nebekvailiok. 

Ji atgalia ranka persibraukė panosę ir smarkiai sušnarpštė. 

Jis pakišo plaštaką jai po alkūne ir padėjo atsistoti, jo jėga 
nebekėlė pavojaus ir nebesityčiojo, tik neapsakomai ramino. Jai 
gėlė kelius, nubrozdintus į žemę. Virpėjo kojos, bet ji nušlitinia- 
vo iki šieno kupetos, ten jis ją pasodino. 

- Žinai, galėjai man tik pasakyti, - tarė Briana. - Kad tai ne 
mano kaltė. 

Jis šyptelėjo. 

— Galėjau, bet vis tiek nebūtum manim patikėjusi, reikėjo tai 
pačiai patirti. 

— Taip, tikriausiai tu teisus. 

Ją apėmė nepakeliamas, bet išganingas nuovargis, it kokia 
antklodė apgobė. Šįkart ji nenorėjo jos nusiplėšti. 

Visiškai suglebusi ir silpna, kad pakrutėtų, ji žiūrėjo, kaip 
tėvas lovyje suvilgė skiautę ir nušluostė jai veidą, palygino persi- 
sukusius jos sijonus ir įpylė jai atsigerti. 

Bet kai padavė jai pilną puodelį sidro, ji uždėjo ant jo rankos 
plaštaką. Po delnu juto kietą, šiltą kaulą ir raumenis. 

— Užtat tu galėjai pasipriešinti. Bet pasidavei. 

Jis stambia plaštaka spustelėjo jai ranką ir paleido. 

— Ne, aš nesigrūmiau, - suniurnėjo Džeimis. - Daviau žodį, 
prisiekdamas tavo motinos gyvybe. - Jųdviejų žvilgsniai susidū- 
rė, jo akys nebuvo nei šaltos lyg ledas, nei mėlynos kaip safyrai, 
o skaidrios tarsi vanduo. - Ir to nesigailiu. 

Jis suėmė jai už pečių ir atrėmė į šieno kupetą. 

— Kiek pailsėk, a leannan. 

Briana atsigulė, bet ištiesė ranką ir palietė tėvą, kai jis atsi- 
klaupė šalia. 

— Ar tiesa, kad aš to nepamiršiu? 

Jis trumpam sustingo, uždėjęs ranką ant jos plaukų. 

— Tiesa, - švelniai atsakė. - Bet ilgainiui visa tai nebebus 
svarbu. 

- Tikrai? - Ji buvo pernelyg pavargusi, todėl nė nepasvarstė, 
ką jis turi galvoj. Jautėsi kone besvorė; keistai pakilusi, tarsi ne- 
bepriklausanti savo varganam kūnui. - Net jeigu ir nesu ganėti- 
nai stipri, kad jį nužudyčiau? 

Pro atviras duris pūstelėjęs gaivus, šaltas skersvėjis perskro- 
dė šiltą dūmų rūką, ir gyvuliai sukruto. Staiga suirzusi rudmar- 
gė pasivertė ir gerkliniu balsu sumūkė, ne tiek iš kančios, kiek 
niurzgiai skųsdamasi. 

Briana pajuto, kad tėvas pirma dirstelėjo į telyčią ir tik paskui 
atsisuko į ją. 

— Tu labai stipri, a bheanachd, - galop kuo švelniausiai tarė jis. 

— Nesu stipri. Ką tik įrodei, kad nesu... 

Jis nutildė ją, uždėjęs ranką jai ant peties. 

- Turiu galvoj ne tai, - susimąstęs nutilo, vis glostydamas jai 
plaukus. - Kai mirė mūsų mama, Dženei buvo dešimt, - galų gale 
prabilo. - Kitą dieną po laidotuvių nuėjau į virtuvę ir radau sese- 
rį klūpančią ant kėdės, kitaip būtų nepasiekusi dubens, kuriame 
maišė. Ji buvo pasirišusi mamos prijuostę, pasiraitojusi ją po pa- 
žastimis, o raištelius dukart apsivyniojusi apie juosmenį. Mačiau, 
kad verkė, kaip ir aš, nes veidas buvo išmuštas dėmių, akys rau- 
donos. Bet ji toliau maišė, spoksodama į dubenį, ir pasakė: „Eik 
nusiprausti, Džeimi; tuojau tau ir tėčiui patieksiu vakarienę.“ 

Jis užsimerkė ir nurijo seilę. Paskui atmerkė akis ir vėl pa- 
žvelgė į dukterį. 

— Taip, puikiai žinau, kokios stiprios būna moterys, - tyliai 
tarė. - O tu užtektinai stipri tam, ką turi padaryti, m annsachd, 
patikėk manim. 

Džeimis atsistojo ir nuėjo prie karvės. Ji buvo pakilusi ant 
kojų ir neramiai suko nedidelį ratą, svyruodama ir krypuodama 
su virve ant kaklo. Jis čiupo už virvės, paglostė telyčią ir nura- 
mino žodžiais, tada užėjo už jos, raukydamasis iš susikaupimo. 
Pasukęs galvą dirstelėjo į durklą, ar jis po ranka, paskui sumur- 
mėjo ir vėl nusigręžė. 

Ne atsidavęs darbui mėsininkas, tai jau ne. Jis irgi chirurgas, 
kaip ir jos mama. Taip nelauktai pažvelgusi iš šalies, ji suprato, 
kad jos tėvai, nors visiškai skirtingo būdo ir elgesio, šiuo atžvilgiu 
labai panašūs; abu - savaip įsikūnijęs gailestis ir kietaširdiškumas. 

Ir net čia jie skirtingi, pagalvojo Briana. Klerės rankose daž- 
nai spurda ir gyvybė, ir mirtis, bet ji gali apsisaugoti, laikytis 

nuošaliai; gydytoja turi likti gyva - ir nebūtinai dėl savęs, dėl 
savo pacientų net labiau. O Džeimis būdavo toks pat negailes- 
tingai Žiaurus ir kitiems, ir sau - sau net labiau. 

Jis buvo nusimetęs skraistę; atsisegė marškinius neskubėda- 
mas, nedarydamas nė vieno nereikalingo, gaišinančio judesio. 
Balsvus lininius baltinius nusitraukė per galvą, tvarkingai padėjo 
šalia ir grįžo į budėjimo vietą prie telyčaitės pasturgalio, prirei- 
kus pasiruošęs tučtuojau padėti. 

Apvaliu rudmargės šonu nuvilnijo raibulys, ir nuo žibinto 
šviesos baltai sužibo nedidelis susimazgęs randas Džeimiui virš 
širdies. Jis parodė savo nuogumą? Būtų išsirengęs visai nuogai, 
jei būtų manęs, kad taip reikia. Jai šovė ne tokia guodžianti min- 
tis: jei jam atrodytų, kad būtina, nė kiek nedvejodamas apnuo- 
gintų ir ją. 

Uždėjęs ranką telyčiai ant pasturgalio, ją ramino ir drąsino 
geiliškai. Brianai pasidingojo, kad ji beveik supranta, ką jis sako. 

Viskas galbūt susiklostys gerai, o gal ir ne. Tačiau kad ir kas 
atsitiktų, Džeimis Freizeris nepasiduos, grumsis. Tai ramino. 


=— 


Džeimis stabtelėjo prie viršutinės karvių gardo tvoros, ant 
kauburio virš namo. Buvo vėlu, jį lenkė baisus nuovargis, bet 
protas neleido prarasti budrumo. Kai karvė apsiveršiavo, jis 
nunešė Brianą į trobelę. Ji kietai miegojo glėbyje tarsi kūdikis. 
Paskui jis vėl išėjo laukan, nakties vienumoje ieškodamas širdies 
atgaivos. 

Maudė Brianos apspardytas blauzdas, ant šlaunų tamsavo 
didžiulės mėlynės. Kaip moteris, ji stebėtinai stipri. Bet tai jam 
nekėlė nė mažiausio nerimo; iš tiesų jam buvo keista ir netikėta 
didžiuotis patyrus jos jėgą. Jai viskas bus gerai, pamanė. Tikrai. 

Už šios minties slypėjo daugiau vilties nei pasitikėjimo. Ta- 
čiau dėl to, kad neima miegas, pats kaltas, tai suvokęs išsyk pasi- 
juto kvailai, sunerimo. Manė, kad visai išgijo, kad senos žaizdos 
jau pamirštos ir jas galima išvyti iš galvos, kad jis saugus. Deja, 
klydo, ir jį trikdė, kad prisiminimai glūdi prie pat paviršiaus. 


314 DIANA GABALDON 


Jeigu šiąnakt jis nori rasti ramybę, prisiminimus turi išrauti, 
nes pabudo ir šmėklos, juos prikėlusios. Sakė jai, kad tam pri- 
reiks stiprybės. Stabtelėjęs griebėsi tvoros. 

Pamažu galvoje nutilo nakties krebždesiai, laukiant ir klau- 
santis, ar nesuskambės balsas. Jo negirdėjo daugybę metų, manė, 
kad niekada neišgirs, bet šį vakarą ausis kartą jau suvirpino jo 
aidas, išvydus dukters akyse degant pykčio šmėklai. Pajuto, kaip 
šmėklos liepsna apsvilino jam širdį. 

Geriau išsikvies tą šmėklą ir drąsiai ją pasitiks, neleis jai ty- 
koti pasaloje. Jeigu neįstengs narsiai sutikti savo šmėklų, nepa- 
jėgs nugalėti ir jos demonų. Džeimis palietė sumuštą vietą ant 
šlaunies, bet maudulys, kurį pajuto, keistai ramino. 

Niekas nuo to nemiršta, pasakė jis. Ne tu, ne aš. 

Kai balso neišgirdo, net sukirbėjo viltis, kad nebeišgirs - gal 
tai nutiko pernelyg seniai... Bet paskui balsas vėl ėmė šnabždėti 
jam į ausį, tarsi nė nebūtų nutilęs, jo meilinimasis buvo glamonė, 
deginanti atmintį, kitados nusvilinusi jo odą. 

- Pirmiausia švelniai, - sukuždėjo balsas. - Lengvai. Meiliai, 
tarsi būtum mano kūdikis. Švelniai, ir ilgainiui pamirši metą, kai 
tavo kūnas man nepriklausė. 

Jį gaubė rami naktis, sustingusi, kaip kitados buvo sustojęs 
laikas. Pakibęs ant didžiulės baimės bedugnės krašto, jis laukė. 
Laukė kitų žodžių, žinojo juos iš anksto, jų tikėjosi, bet vis tiek... 

— Ir tada, - tarė meilusis balsas, - tada smarkiai tave sužeisiu. 
O tu dėkosi ir prašysi dar. 

Jis stovėjo gana ramiai, atsukęs veidą į Žvaigždes. Balsui 
murmant į ausį tvardė įsiūtį, jo kraujyje pulsavo prisiminimai. 
Paskui pasidavė, tebūnie. Virpėdamas iš bejėgiškumo, kuris jam 
buvo primintas, piktai sukando dantis, bet nemirksėdamas to- 
liau spoksojo į ryškų dangų aukštybėse, it maldos žodžius tarda- 
mas žvaigždžių pavadinimus, pasinerdamas į platybes viršuje ir 
stengdamasis išnykti apačioje. 

Betelgeizė. Sirijus. Orionas. Antaris. Dangus didžiulis, o tu ma- 
žytis. Tegu žodžiai liejasi per jį, balsas ir prisiminimai slenka pro 
šalį, šiurpindami odą, lyg ją liestų šmėklos, ištirpstančios tamsoje. 

Sietynas. Kasiopėja. Tauras. Dausos plačios, o tu labai mažas. 
Miręs, bet ir negyvas vis dar toks pat galingas. Jis plačiai išskėtė 
rankas, įsitverdamas į tvorą - ir jo rankos vis dar stiprios. Tokios 
stiprios, kad galėtų užmušti žmogų, išspausti iš jo gyvastį. Bet 
netgi ir mirties per maža, kad atsinarpliotų pykčio mazgai. 

Šiaip taip juos atmazgė. Pasuko rankas delnais į viršų - pasi- 
davimo ženklas. Ištiesė jas anapus žvaigždžių, ieškodamas tenai. 
Žodžiai gimė sąmonėje kaip visada tylutėliai, ir mintį suvokė tik 
susizgribęs, kad juos kužda savo lūpomis. 

„Ir atleisk mums mūsų kaltes, kaip ir mes atleidžiame savo 
kaltininkams. 

Jis lėtai, giliai įkvėpė. Ieškodamas, grumdamasis; iš visų jėgų 
stengdamasis pasiduoti. Ir neleisk mūsų gundyti; bet gelbėk mus 
nuo pikto. 

Laukė tuštumoje tikėdamas. Ir galop atskriejo malonė, gei- 
džiamas vaizdas. Prieš akis šmėstelėjo sukrėsto Džeko Randalo 
veidas Edinburge, kai sužinojo apie brolio mirtį. Ir Džeimis vėl 
patyrė gailesčio dovaną, iš dangaus nusileidusią ramybę it kokį 
balandį. 

Džeimis užsimerkė, jusdamas, kaip vėl kraujuoja žaizdos, 
piktajai dvasiai nagais plėšiant jo širdį. 

Atsiduso ir apvertė plaštakas. Jo delnus ramino šiurkšti, kieta 
tvoros mediena. Piktoji dvasia buvo dingusi. Džekas Randalas - 
žmogus, ir tiek. Atpažinus tą paprastą, trapų žmogiškumą, visa 
praeities baimės ir skausmo galia išnyko lyg dūmas. 

Nusimetus naštą, jo pečiai pakumpo. 

— Keliauk ramybėje, - sušnabždėjo jis negyvėliui ir sau. - Tau 
atleista. 

Nakties garsai grįžo; žingsniuojant namų link šaižiai sukniau- 
kė medžiojantis katinas, po kojomis tyliai čiužėjo papuvę lapai. 
Aliejuota oda, dengianti langą, tamsoje spindėjo aukso spalva, 
kaip ir liepsna žvakės, kurią jis paliko degančią vildamasis, kad 
sugrįš Klerė. Jo prieglobstis. | 

Džeimis pamanė, kad visa tai gal reikėjo papasakoti ir Bria- 
nai, bet ne. Ji nesuprato, ką jis jai norėjo pasakyti, tad turėjo jai 

parodyti. Ir kaip jai apsakyti žodžiais, ką patyrė per skausmą ir 
malonę? Kad tik per atleidimą ji galės atleisti ir kad atleidimas — 
ne vien poelgis, bet ir nuolatinė praktika. 

Gal ji pati ras tokią malonę; gal tas nepažįstamas Rodžeris 
Veikfildas bus jos prieglobstis, kaip Klerė - jo prieglobstis. Jis su- 
mojo, jog toks suprantamas pavydas tam vyrui staiga virto karš- 
tu troškimu, kad Veikfildas jai suteiktų tai, ko pats neįstengtų 
dukrai duoti. Dieve, meldžiu, kad jis netrukus atsirastų; Dieve, 
meldžiu, kad jis pasirodytų esąs tinkamas, geras vyras. 

O dabar turi pasirūpinti kitais reikalais. Jis pamažu leidosi 
nuo kalvos, nepaisydamas vėjo, palei kelius taršančio kiltą, ple- 
venančio marškinius ir skraistę. Laukė darbai; artėjo žiema, ir jis 
negalėjo palikti savo moterų tik su Ijanu, kuris joms medžiotų ir 
jas gintų. Negalėjo leistis ieškoti Veikfildo. 

Bet jei Veikfildas nepasirodys? Na, jis ką nors sugalvos; šiaip 
ar taip, jis pasistengs, kad Briana ir jos vaikas būtų saugūs. Jo 
duktė bent apginta nuo skriaudiko. Apginta ilgam. Jis persibrau- 
kė veidą ranka, vis dar užuosdamas ant odos kraują, išlietą per 
veršiavimąsi. 

Atleisk mums mūsų kaltes, kaip ir mes atleidžiame savo kalti- 
ninkams. Taip, bet ką daryti su tais, kurie nuskriaudė mūsų my- 
limuosius? Tokiems jis neatleistų, ir neatleis. Bet tada... kaip jis 
gali mainais tikėtis atleidimo? 

Mokęsis Paryžiaus universitete, patikimas karalių, bičiulių 
ir filosofų draugas, jis vis tiek buvo kalnietis ir kilme, ir garbe. 
Kario kūnas ir džentelmeno protas, bet barbaro siela, ironizavo 
Džeimis, kuriam svarbiausia - kraujo ryšiai; nei Dievo, nei žmo- 
nių įstatymai už juos ne šventesni. 

Taip, reikia atlaidumo. Briana turi savo labui kaip nors atleis- 
ti tam Žmogui. O štai jis pats - visai kas kita. 

— Mano kerštas, aš atmokėsiu, sako Viešpats“, - sukuždėjo 
Džeimis. Tada pakėlė akis nuo saugiai spindinčio namų židinio 
ir įsispoksojo į liepsnojančią žvaigždžių didybę. - Pragaras yra, - 


* Rom 12, 19. 

balsu tarė susigėdęs, bet įžūliai. Žinojo esąs nedėkingas. Ir dar 
neteisus. Tačiau tokia tiesa, ir beprasmiška meluoti Dievui ir 
sau. - Pragaras yra, - pakartojo dar garsiau. - Ir jei esu prakeik- 
tas už tai, ką padariau, tebūnie! Ji - mano duktė. 

Valandėlę ramiai stovėjo, žvelgdamas į aukštybes, bet žvaigž- 
dės jam neatsakė. Jis linktelėjo, tarsi pats joms atsakydamas, ir 
nudūlino nuo kalvos, pučiant šaltam vėjui į nugarą. 


49 


Pasirinkimai 


1769 m. lapkritis 


ATIDARIAU DANIELIAUS ROLINGSO DĖŽĘ ir įsispitri- 
jau į eiles buteliukų, pripildytų žalsvų ir rusvų šaknų ir lapų mil- 
telių, skaidrių aukso spalvos distiliatų. Bet tarp jų neradau nė 
vieno, galinčio padėti. Labai pamažu pakėliau užklotą, dengiantį 
viršutinį dėžės skyrių su chirurginiais įrankiais. 

Išsiėmiau skalpelį lenktais ašmenimis, galugerkly jusdama 
šalto metalo skonį. Gražus įrankis, aštrus, patikimas, deramų 
proporcijų, suaugantis su plaštaka, kai man to reikia. Palaikiau jį 
ant piršto pagalvėlės, leisdama švelniai sūpuotis žemyn aukštyn. 

Padėjusi skalpelį, nuo stalo paėmiau ilgą, storą šaknį. Prie 
jos dar buvo dalis stiebo, o lapų draiskanos suglebusios ir nugel- 
tusios. Šaknis tik viena. Kone dvi savaites makalavau po mišką, 
bet tokiu vėlyvu metų laiku mažesnių žolelių lapai buvo geltoni 
arba nubyrėję, ir buvo neįmanoma atpažinti augalų, nes stirksojo 
vien rudi stiebeliai. Šitą radau užuoglaudoje, ant stiebo vis dar 
kabojo keli augalui būdingi vaisiai. Neabejojau, kad tai vingirinis 
stieblapis. Bet vienas. Jo būtų per mažai. 

Neturėjau jokių europietiškų žolelių. Nei čemerių, nei kar- 
čiųjų kiečių. Gal ir pavyktų, nors čia sunkoka gauti kiečių; jais 
gardinamas absentas. 

- Ir kas gamina absentą Šiaurės Karolinos užkampyje? - gar- 
siai paklausiau vėl paimdama skalpelį. 

— Nė vienas iš mano pažįstamų. 

Pašokau, ir ašmenys giliai susmigo į nykščio šoną. Ant stal- 
viršio nulašėjo kraujo. Čiupau prijuostės kampą ir nevalingai 
prispaudžiau jį prie Žaizdos. 

— Vaje, Sasenach! Kas tau? Nenorėjau tavęs išgąsdinti. 

Man nelabai skaudėjo, bet iš netikėtumo, kad susižeidžiau, 
įsikandau apatinę lūpą. Džeimis susirūpinęs paėmė man už rie- 
šo ir kilstelėjo prispausto audinio kraštą. Iš įpjovos plūstelėjęs 
kraujas nutekėjo mano ranka, ir jis vėl stipriai priplojo audinį 
prie žaizdos. 

— Nieko, menkas pjūvis. Iš kur atsiradai? Maniau, tu varyk- 
loje. - Keista, bet visa virpėjau, turbūt nuo šoko. 

— Buvau. Misos dar negalima distiliuoti. Kraujuoji kaip kiau- 
lė, Sasenach. Ar tikrai nesilpna? 

Man smarkiai bėgo kraujas, jo buvo pritiškę ant stalo, tamsiai 
raudonas buvo ir permirkęs prijuostės kampas. 

— Taip. Tikriausiai perkirtau nedidelę kraujagyslę. Juk ne ar- 
teriją. Kraujas liausis tekėjęs. Gal palaikytum iškeltą mano ranką? 

Viena ranka grabaliojau prijuostės raištelius, mėgindama at- 
laisvinti. Džeimis greitai juos atrišo, ranką apvyniojo prijuoste ir 
tą griozdišką ryšulį iškėlė man virš galvos. 

— Ir ką veikei su tuo peiliuku? - paklausė, spoksodamas į 
skalpelį, numestą šalia susisukusios stieblapio šaknies. 

— Ak... ketinau supjaustyti šaknį, - mostelėjau į ją. 

Jis griežtai mane perbedė, tada dirstelėjo į indaują, kur ge- 
rai matomas gulėjo mano lupimo peilis, ir, pakėlęs antakius, vėl 
pažvelgė į mane. 

- Tikrai? Nesu matęs, kad naudotumei vieną iš jų, - jis link- 
telėjo į skalpelių ir chirurginių geležčių rinkinį. - Nebent jais 
pjaustei žmones. 

Mano ranka trūktelėjo jo rankoje, ir jis taip suspaudė man 
nykštį, kad iš skausmo užėmė kvapą. Atleidęs gniaužtus, rauky- 
damasis įdėmiai pažvelgė į mane. 

— Po paraliais, kas tau darosi, Sasenach? Atrodai taip, lyg tave 
stebintų mano šneka apie žmogžudystę. 

Mano lūpos sustingo, iš jų ištekėjo visas kraujas. Ištraukiau 
nykštį iš jo plaštakos ir atsisėdau, kita ranka prispaudusi prie 
krūtinės sužeistą pirštą. 

— Aš... svarsčiau, - labai nenoromis atsakiau. 

Meluoti buvo blogai; anksčiau ar vėliau jis sužinos, jei Bri... 

— Ką svarstei? 

— Dėl Bri. Kaip būtų geriausia tai padaryti. 

— Ką padaryti? - jo antakiai šovė į viršų. 

Džeimis žvilgtelėjo į atidarytą medicinos dėžę, paskui į skal- 
pelį, o kai staiga viską suprato, atrodė priblokštas. 

— Tu nori... 

- Jeigu ji norės, kad padėčiau, - paliečiau peilį, plonus ašme- 
nis, aptaškytus savo krauju. - Galima rinktis žoleles arba šitai. Bet 
žolelės - didelė rizika: gresia traukuliai, gali būti pažeistos smege- 
nys, prasidėti kraujavimas, be to, vis tiek žolelių turiu per mažai. 

— Klere, ar jau esi tai dariusi? 

Pakėlusi akis, jo akyse pamačiau tai, ko nebuvau iki šiol re- 
gėjusi, - siaubą. Plaštakas prispaudžiau prie stalo, kad nevirpėtų. 
Bet sutvardyti balso man nesisekė. 

— Ojei ir būčiau, kas tau iš to? 

Jis paspoksojo į mane, paskui lėtai susmuko ant suolo prie- 
šais, tarsi būtų bijojęs ką nors sulaužyti. 

- Tu nesi to dariusi, - tyliai tarė. - Žinau. 

— Ne, - atsakiau, žiūrėdama į jo plaštaką ant savosios. - Kol 
kas, ne. 

Pajutau, kaip jo ranka atsileido, atsipalaidavo ir spustelėjo 
suglebusią mano plaštaką. 

- Žinojau, kad negalėtum nužudyti. 
stalviršiui. - Nugalabijau žmogų, savo pacientą. Juk pasakojau 
tau apie Greihamą Menzesą. 

- Džeimis patylėjo, bet rankos neatitraukė, tik vėl spustelėjo 
manąją. 

— Tai ne tas pat, - galų gale pasakė. - Padėti numirti pa- 
smerktam žmogui, kuris to pats nori... Man rodos, tai malonė, 
ne žmogžudystė. Ir gal pareiga. 

— Pareiga? — nustebusi pažvelgiau į jį. 

Sukrėtimas jo akyse jau buvo išblėsęs, nors Džeimis vis dar 
buvo susikaupęs. 

- Prisimeni Folkerko kalvą ir naktį, kai koplyčioje mirė Ru- 
pertas? 

Linktelėjau. Taip lengvai to nepamirši: šaltos mažytės bažny- 
tėlės tamsos, klaikių dūdmaišio garsų ir toli bumbsinčio mūšio. 
Viduje juodas oras prisisunkęs išsigandusių vyrų prakaito, o Ru- 
pertas lėtai merdi ant grindų prie mano kojų, springdamas savo 
krauju. Jis paprašė Duglo Makenzio, savo draugo ir klano vado, 
paspartinti jam baigtį... Ir Duglas tam ryžosi. 

— Regis, ir gydytojos pareiga tokia, - švelniai tarė Džeimis. - 
Jei davei priesaiką gydyti, bet negali pagelbėti, juk gali bent išva- 
duoti žmogų iš skausmų? 

— Taip, - giliai įkvėpiau ir ranka sugniaužiau skalpelį. - Aš 
prisiekiau, ir mane saisto daugiau nei gydytojo priesaika. Džeimi, 
ji - mano duktė. Šiame pasaulyje daryčiau bet ką, tik ne šitai... 
nei, negalvojau apie tai? Tau atrodo, kad nežinau, kokia tai rizika 
ir pavojus? Džeimi, juk galėčiau ją nuvaryti į kapus! - Atplėšiau 
skiautę nuo sužeisto nykščio; kraujas vis dar sunkėsi iš žaizdos. — 
Pažvelk, pjūvis neturėtų kraujuoti, jis gilus, bet tarsi nepavojin- 
gas. Tačiau kraujas bėga! Persikirtau kraujagyslę. Netyčia galėčiau 
kokią perpjauti ir Bri, net nepajusčiau, kol ji paplūstų krauju, o 
jeigu... Džeimi, neįstengčiau to kraujo sustabdyti? Ji mirtinai nu- 
kraujuotų man ant rankų, ir būčiau bejėgė, visiškai bejėgė! 

Sukrėstas jis įsmeigė į mane patamsėjusias akis. 

— Ir kaip galėtum daryti tokį dalyką, įtardama, kuo gali baig- 
tis? — jo balsas buvo tylus iš nepatiklumo. 

Virpėdama giliai įkvėpiau, ir mane užplūdo neviltis. To nie- 
kaip jam nepaaiškinčiau, niekaip. 

— Nes žinau ir dar kai ką, - vos girdimai sušnibždėjau, ne- 
žiūrėdama į jį. - Žinau, ką reiškia nešioti kūdikį. Žinau, ką jauti, 
kai tavo kūnas, protas ir siela atimami iš tavęs ir pakeičiami prieš 
tavo valią. Koks tai jausmas, kai esi išplėšiama iš vietos, kurią lai- 
kei sava, kai iš tavęs atimamas pasirinkimas. Žinau, kas tai, girdi 
mane? Ir visa tai daroma prievarta, - įbedžiau į jį akis ir suspau- 
džiau kumštį ant sužeisto nykščio. - Ir pats, dėl Dievo meilės, 

žinai, koks gyvenimas patyrus prievartą. Ar nori pasakyti, kad jei 
būčiau galėjusi tai išpjauti iš tavęs po Ventvorto, nebūtum man 
to leidęs, nesvarbu, kad ir kokia būtų grėsusi rizika? Džeimi, tas 
kūdikis gali būti prievartautojo! 

- Taip, žinau, - pasakė jis, bet tuojau nutilo, nes duso. - Ži- 
nau, - vėl pakartojo; jam stengiantis išspausti žodžius, žandi- 
kaulio raumenys įsitempė. - Bet žinau ir štai ką: to kūdikio tėvo 
nepažįstu, tačiau neblogai pažįstu jo prosenį. Klere, tas vaikas 
mano kraujo! 

— Tavo kraujo? - suklusau. Spoksojau į jį, ir mane nusmelkė 
tiesa. - Tu taip nori anūko, kad esi pasiruošęs aukoti dukterį? 

— Aukoti? Juk ne aš ketinu šaltakraujiškai žudyti! 

— Tavęs nepiktino tos, kurios dar negimusius vaikelius pa- 
siųsdavo į dausas Angelų ligoninėje; gailėdavai moterų, kurioms 
jos padėdavo. 

— Tos moterys neturėjo kitos išeities! - per daug susijau- 
dinęs, todėl nenustygdamas vietoje, jis pakilo ir ėmė neramiai 
žingsniuoti pirmyn atgal prieš mane. - Jos neturėjo nieko, kas 
jas gintų, nebūtų išmaitinusios vaiko. Ir ko dar, vargšelės, galėjo 
griebtis? Bet Brianos padėtis - visai kas kita! Niekada neleisiu jai 
badauti ir šalti, niekada niekam neleisiu skriausti jos ar kūdikio, 
niekada! 

Jis spoksojo, suraukęs antakius, atkakliai nenorėdamas su- 
prasti. 

- Jeigu ji nešioja kūdikį, ji neišvyks, - netvirtai pasakiau. -— 
Negalės, kitaip jai bus sudraskyta širdis. 

— Bet juk tu ir nori jai sudraskyti širdį? 

* Krūptelėjau, tarsi jis būtų man smogęs. | 

— Tu nori, kad ji pasiliktų, - rėžiau atgal. - Tau nė motais, kad 
ji turi savo gyvenimą kitur, kad ji trokšta ten grįžti. Tau svarbiau- 
sia, kad Briana liktų čia, o dar geriau, kad pagimdys tau anūką, 
ir tau visai nerūpi, kas jai nutiks, ką? 

Dabar krūptelėjo jis, bet atsisuko į mane. 

— Dar ir kaip rūpi! Bet vis tiek nemanau, kad elgiesi teisingai, 
kai verti ją... 

— Verčiu? - mano skruostai degė nuo karšto kraujo. - Dėl 
Dievo meilės, manai, kad to trokštu? Ne! Bet ji galės rinktis, jei 
tik norės! 

Turėjau suspausti rankas, kad liautųsi virpėjusios. Kruvina 
prijuostė buvo nukritusi ant grindų, ryškiausiai man priminda- 
ma operacines, mūšio lauką ir gana prastus mano įgūdžius. 

Jutau, kaip prisimerkęs degančiomis akimis jis varsto mane. 
Supratau, kad blaškosi, kaip ir aš. Iš tikrųjų jam labai rūpėjo Bri, 
bet dabar pasakiau tiesą, kurią abu suvokėm. Netekęs savo vaikų, 
labai ilgai gyvenęs tremtyje, jis labiausiai už viską norėjo savo 
kraujo vaiko. 

Tačiau negalėjo manęs sulaikyti ir tai suprato. Bejėgystė jam 
svetima, štai kodėl jis susigraužęs. Staiga nusisukęs, nukėblino 
prie indaujos ir ten sustojo, padėjęs ant jos kumščius. 

Dar niekada nesijaučiau tokia vieniša ir nelaiminga, nepa- 
prastai troškau, kad jis mane suprastų. Negi nesuvokia, kokia 
siaubinga ateitis mudviejų su juo laukia? Negana to, ją sužalotų 
mano rankos. 

Priėjau jam iš nugaros ir padėjau ant jos ranką. Jis stovėjo nė 
krust, o aš švelniai jį paglosčiau, bent guosdamasi, kad jis šalia, 
raminama nepalaužiamos jo stiprybės. 

— Džeimi, - ant jo marškinių nuo mano nykščio liko rausva 
dėmelė, - viskas bus gerai. Tuo neabejoju, - kalbėjau, norėdama 
įtikinti ir save, ir jį. 

Jis nesujudėjo, ir aš išdrįsau ranka apkabinti jo juosmenį, pri- 
glaudžiau skruostą prie jo nugaros linkio. Troškau, kad atsigręž- 
tų, apglėbtų, nuramintų mane, kad iš tikrųjų viskas susiklostys 
sklandžiai, arba bent nekaltintų manęs, nors ir kažin kas nutiktų. 

Ūmai jis krustelėjo, nustumdamas mano ranką. 

— Esi labai geros nuomonės apie savo galią, ar ne? - šaltai 
paklausė atsigręždamas. 

— Apie ką tu čia? 

Jis čiupo man už riešo ir prispaudė prie sienos virš mano 
galvos. Jutau, kaip jį kutena mano kraujas, tekantis iš sužeisto 
nykščio. Jo pirštai stipriai gniaužė man ranką. 

— Tau atrodo, kad tu viena sprendi? Kad gyvenimas ir mirtis 
tavo valioj? 

Smulkūs mano rankos kaulai sutraškėjo, ir aš įsitempiau, mė- 
gindama ją ištraukti. 

— Ne, taip nėra. Bet jeigu ji nuspręs, tada taip, tai mano ga- 
lioje. Ir aš tą galią pasitelksiu. Ir tu taip pat pasielgtum, kaip pa- 
sielgei, kai to reikėjo. 

Užsimerkiau, slopindama baimę. Jis nesužalos manęs... bet ar 
tikrai? Buvau sukrėsta minties, kad jis iš tiesų galėtų man sukliu- 
dyti. Jei sulaužytų ranką... 

Labai iš lėto jis nulenkė galvą ir priglaudė kaktą prie mano 
kaktos. 

— Pažvelk į mane, Klere, - tylutėliai sušnibždėjo. 

Pamažu atsimerkiau. Jo akys buvo čia pat, mačiau mažyčius 
auksinius taškelius netoli jo rainelės centro ir juodą žiedą aplink 
rainelę. Mano pirštai jo rankoje buvo slidūs nuo kraujo. 

Jis paleido mano ranką ir švelniai palietė krūtis, trumpam 
jas suėmė. 

— Prašau, - sušnabždėjo ir dingo. 

Ramiai stovėjau prie sienos, paskui iš lėto susmukau ant 
grindų tarp išsiskleidusių sijonų, o žaizda nykštyje tvinkčiojo 
sulig širdies dūžiais. 


= 


Mane taip sukrėtė kivirčas su Džeimiu, kad negalėjau nieko 
nusitverti. Galop užsimečiau apsiaustą ir patraukiau per gūbrį. 
Nėjau taku, vedančiu į Fergiuso trobelę, nei leidausi žemyn kelio 
link. Visai nenorėjau su kuo nors susidurti. 

Buvo šalta ir apniukę, pro nuogas šakas protarpiais purslojo 
lietus. Ore tvyrojo tiršta, šalta drėgmė; jei temperatūra nukris- 
tų dar keliais laipsniais, imtų snigti. Jei ne šįvakar, gal rytoj, o 
gal kitą savaitę. Vėliausiai po mėnesio gūbrys bus atkirstas nuo 
žemumų. 

Ar turėčiau išvežti Brianą į Kros Kriką? Ryšis gimdyti ar ne, 
gal tenai jai vis tiek būtų saugiau? 


SVETIMŠALĖ + RUDENS BŪGNAI 325 


Šliurinau per šlapių geltonų lapų paklotę. Ne. Širdis man 
kuždėjo, kad jeigu civilizacija galbūt ir turi šiokių tokių pranašu- 
mų, šiuo atveju kažin. Kros Krikas negalėtų pasiūlyti nieko, kas 
iš tikrųjų padėtų, kilus gimdymo komplikacijoms. Tiesą sakant, 
Bri gali kelti pavojų ir primityvūs šito laiko gydytojai. 

Kad ir ką nuspręs Briana, tegu verčiau būna čia, su manim. 
Po apsiaustu apsivijau rankomis ir palanksčiau pirštus, mėginda- 
ma juos sušildyti ir pamiklinti, lytėjimu pajusti tikrumą. 

Prašau, pasakė jis. Prašė ko? Prašė neklausti jos, prašė to ne- 
daryti, jeigu ji paprašys? Bet aš turėčiau. Prisiekiu gydytoju Apo- 
lonu... sergančių akmenlige niekada neoperuosiu, nė vienai mote- 
riai neduosiu priemonės pradėtam gemalui ar vaisiui sunaikinti... 
Na, Hipokratas nebuvo nei chirurgas, nei moteris... nei motina. 
Kaip sakiau Džeimiui, prisiekiau kai kuo senesniu už gydytoją 
Apoloną, ir toji priesaika buvo duota krauju. 

Niekada nesu dariusi aborto, nors rezidentūroje buvau susi- 
dūrusi su moterimi, gydoma po persileidimo. Tais retais atvejais, 
kai pacientė manęs to paprašydavo, siųsdavau ją pas kolegą. Ne- 
buvau užkietėjusi tos procedūros priešininkė; regėjau labai daug 
moterų, kurių kūnas ir siela praradus kūdikį irgi mirdavo. Jeigu 
tai žudymas, - o taip ir būdavo, - man atrodė, kad tai veikiau 
žmogžudystė kaltę lengvinančiomis aplinkybėmis, įvykdyta žūt- 
būt ginantis. 

Bet vis tiek neprisiversdavau to daryti. Chirurgės protas, lei- 
dęs man pažinti kūną, gulintį po rankomis, suteikė ir gebėjimą 
suprasti, kad gimdoje užsimezgė gyvybė. Palietusi nėščiosios pil- 
vą, pirštų pagalvėlėmis užčiuopdavau antrą plakančią širdelę, ga- 
lėdavau nubrėžti nematomą galūnių ir galvutės linkį ir gyvatiškai 
susiraičiusią bamb3, ja pulsuojant mėlynam ir raudonam kraujui. 

Negalėdavau prisiversti sunaikinti vaisiaus. Iki šiol nepajėg- 
davau; o dabar turėčiau nužudyti savo kūną ir kraują. 

Kaip? Turbūt reikėtų operuoti. Daktaras Rolingsas tikrai ne- 
darydavo tokių operacijų; neturėjo šaukšto gimdai išgrandyti ir 
plonų strypelių gimdos kakleliui išplėsti. Bet išsiversčiau ir be 
jų. Juos atstotų dramblio kaulo mezgimo virbalas buku galu, o 

gimdą galima išvalyti kiek išlenktu skalpeliu, kurio ašmenys nu- 
šlifuoti, kad nebūtų labai aštrūs, bet tokie pat mirtini. 

Kada? Dabar. Ji nėščia jau trys mėnesiai, ir reikėtų apsisukti 
kuo greičiau. Kol tas reikalas neišspręstas, negalėsiu būti viena- 
me kambaryje su Džeimiu jausdama, kad jis taip pat kenčia. 

Briana nusivedė Lizę į Fergiuso namą. Lizė ketino ten likti ir 
padėti Marsalei, iki kaklo apsivertusiai darbais. Marsalė rūpinosi 
giusas nepajėgė susidoroti viena ranka. Aštuoniolikmetei buvo 
užkrauta didžiulė našta, bet ji atkakliai, ištvermingai ją tempė. 
Lizė bent padės apsiruošti po namus ir pabus su mažyliu, leis- 
dama pailsėti jo mamai. 

Prieš vakarienę Briana grįš. Ijano nebuvo, jis medžiojo su 
Rolu. Džeimis... net neįspėta žinojau, kad jis pasirodys dar ne- 
greitai. Kurį laiką mudvi būsim tik dviese. 

Bet ar bus tinkamas laikas jos, ką tik regėjusios angelišką 
Žermeno veidelį, to paklausti? Nors kai pagalvoji, bendraujant 
su dvimečiu berniuku turbūt geriausiai ir atsiskleidžia, kokie 
motinystės pavojai gali tykoti, ironizavau. 

Kiek pasitaisius ūpui, širdis truputėlį atlėgo ir pasukau atgal, 
smarkiai susisupusi į apsiaustą, nes vėjas sustiprėjo. Nusileidusi 
nuo kalvos, aptvare išvydau stovintį Brianos žirgą; ji jau namie. 
Iš didžiulės baimės man sugniaužė vidurius ir įžengiau vidun, 
ketindama iškloti jai savo pasiūlymą. 


E 

= Galvojau apie tai, - giliai įkvėpusi tarė ji. - Vos supratau 
esanti nėščia. Ir svarsčiau, ar tu galėtum ką nors padaryti. 

— Bus nelengva. Ir pavojinga. Skaudės. Neturiu net opijaus 
tinktūros, tik viskio. Tačiau, jei nori, galiu. 

Prisiverčiau ramiai sėdėti ir žiūrėti, kaip ji lėtai žingsniuoja 
pirmyn atgal prieš židinį, mąsliai susidėjusi rankas už nugaros. 

— Turėsiu daryti operaciją, - pasakiau, nebegalėdama tylėti. 
Neturiu reikiamų žolelių, be to, jomis ne visada galima kliautis. 
O operacija... patikima. 

Ant stalo padėjau skalpelį, kad ji neturėtų jokių iliuzijų dėl 
to, ką siūlau. Išgirdusi mano žodžius, linktelėjo, bet ir toliau 
vaikščiojo. Kaip ir Džeimiui, judant jos protas veikia geriau. 

Mano nugara nuringavo prakaito srovelė, ir aš suvirpėjau. 
Ugnis buvo gana kaitri, bet pirštai šalti it ledas. Dieve, jeigu ji 
to nori, ar pajėgsiu jai padėti? Nuo laukimo įtampos man ėmė 
tirtėti rankos. 

Galop ji atsigręžė ir įsmeigė į mane skaidrias kritiškas akis, 
kurios spingsojo po vešliais rausvais antakiais. 

— Ar būtum tai padariusi? Jei būtum galėjusi? 

- Jei būčiau galėjusi?.. 

— Kartą man sakei, kad laukdamasi nekentei manęs. Jei bū- 
tum galėjusi... 

— Dieve, ne! - apimta siaubo šūktelėjau. - Tik ne tave, nieka- 
da. Tai... - sunėriau vis dar drebančias rankas. - Ne, - pasakiau 
kuo tvirčiau. - Niekada. 

— Juk taip sakei, - Briana įdėmiai žvelgė į mane. - Kai pasa- 
kojai apie tėtušį. 

Ranka pasitryniau veidą, stengdamasi sutelkti mintis. Taip, 
vaptelėjau jai. Tikra kvaiša. 

— Buvo baisus metas. Siaubingas. Mes badavom, vyko karas... 
pasaulis byrėjo į šipulius. Tada atrodė, kad nebėra jokios vilties; 
turėjau palikti Džeimį, ir ta mintis užgožė visa kita. Be to, buvo 
dar vienas dalykas. 

— Koks? 

— Nebuvau išprievartauta, - tyliai pasakiau, ir mudviejų akys 
susidūrė. - Mylėjau tavo tėvą. 

"Ji linktelėjo pablyškusiu veidu. 

-— Taip. Bet jis gali būti Rodžerio. Juk taip sakei? 

— Galbūt. O tos galimybės tau gana? 

Kiek sulenkusi ilgus pirštus, Briana priglaudė ranką prie pilvo. 

— Taip. Yra kaip yra. Nežinau, kas tai, bet... - staiga ji nutilo ir 
susidrovėjusi pažvelgė. - Nežinau, ar tai ką nors reiškia... - gūžte- 
lėjo, vydama šalin abejonę. - Vidury nakties, praėjus kelioms die- 
noms po... mane pažadino smarkus skausmas. Aštrus ir giliai tarsi 

kas būtų man dūręs skrybėlaitės smeigtuku, - jos pirštai susirietė, 
kumštis prisispaudė virš gaktikaulio, dešinėje pusėje. 

— Apvaisinimas, - tyliai pasakiau. - Kai zigota įsišaknija 
gimdoje. 

Kai tarp motinos ir vaiko užsimezga amžinasis ryšys. Kai 
maža akla būtybė, vienintelė, susijungus kiaušinėliui ir sper- 
matozoidui, apsigyvena namie po pavojingos pradžios kelionės. 
Šiek tiek paplūduriavusi kūne, įsikuria ir greitai auga, siurbdama 
maistą iš kūno, kuriame įsitvirtina: užsimezga ryšys, kuris saisto 
ne vieną katrą pusę, o abi. Ir to ryšio negali nutraukti nei gimi- 
mas, nei mirtis. 

Ji linktelėjo. 

— Tai buvo keisčiausias pojūtis. Vis dar pusmiegė, bet... na, 
tik staiga supratau, kad nebesu viena, - jos lūpomis nuvingu- 
riavo blausus šypsnys, primenantis nuostabą. - Ir aš pasakiau... 
jam... - jos akys, vis dar nušviestos šypsnio, susmigo į mane. - 
Pasakiau: „Ak, tai tu.“ Ir vėl užmigau. - Kitą ranką Briana už- 
kryžiavo ant pirmosios, lyg statydama ant pilvo barikadą. - Pa- 
maniau, kad tai sapnas. Kad esu nėščia, paaiškėjo kur kas vėliau. 
Bet prisimenu. Tai nebuvo sapnas. Prisimenu. 

Ir aš prisiminiau. 

Nudūrusi akis, po rankomis išvydau ne medinį stalviršį, ne 
tviskančius ašmenis, o matinę odą ir tobulą miegančios savo pir- 
magimės Feit veidelį įkypomis akutėmis, kurios niekada taip ir 
neatsimerkė žemiškajai šviesai. | 

Tada pakėliau žvilgsnį ir pasižiūrėjau į tokias pat akis, at- 
merktas ir išmintingas. Regėjau ir šį kūdikį, savo antrą dukrą, 
gyvastingą, rausvą, susiraukšlėjusią, nuraudusią iš įtūžio patyrus 
sunkaus gimimo pažeminimus, visai kitokią nei ramutėlė pirmo- 
ji, bet kuri irgi buvo tokia pat žaviai tobula. 

Pagimdžiau du stebuklus, išnešiotus po širdimi, laikytus 
ant rankų ir atsiskyrusius nuo manęs visiems laikams. Perdėm 
gerai žinojau, kad nei mirtis, nei laikas, nei atstumas nieka- 
da nenublukins to ryšio, nes ta paslaptinga gija pakeitė mane 
amžinai. 

— Taip, aš suprantu, - pasakiau. - Bet, Bri! - vėl suvokiau, ką 
jai reikš jos sprendimas. 

Ji žiūrėjo į mane suraukusi antakius, veidą vagojo nerimo 
raukšlės, ir man per vėlai toptelėjo: jai gal atrodo, kad ją skatinu, 
nes apgailestauju pati gimdžiusi? 

Priblokšta minties ją gal manant, kad jos nenorėjau arba 
troškau, kad jos nebūtų, numečiau skalpelį ir per stalą pasilen- 
kiau prie dukters. 

— Bri, - tariau, apimta panikos. - Briana, myliu tave. Ar tiki, 
kad myliu? 

Ji tylomis palingavo galvą ir ištiesė man ranką. Griebiau ją it 
gelbėjimosi lyną, lyg kitados mus jungusį laidą. 

Briana užsimerkė, ir pirmąkart pamačiau sužvilgant ašaras, 
pakibusias ant tankių ir dailiai užsirietusių jos blakstienų. 

— Visada tai jaučiau, mama, - sukuždėjo ji. Jos pirštai su- 
gniaužė manuosius, o kita ranka prisiplojo prie pilvo. - Nuo pat 
pradžių. 

Viskas paaiškėja 


LAPKRIČIO PABAIGOJE stojo šaltos dienos ir naktys, ant 
šlaitų virš mūsų pakibo žemi lietaus debesys. Toks oras, nelai- 
mei, žmonėms ūpo nekelia, visi buvo sudirgę, bet buvo ir aki- 
vaizdesnė priežastis: vis dar jokių žinių apie Rodžerį Veikfildą. 

Briana ir toliau nesakė, kodėl juodu susikivirčijo, apskritai 
Rodžerio beveik neminėdavo. Jau buvo susitaikiusi, kad nieko 
čia nepadarysi, tereikia laukti, kada jis apsispręs, jeigu iki šiol dar 
nesiryžo. Bet kartais, kai ji užsimiršdavo, jos veide matydavau 
grumiantis baimę ir pyktį. Virš kiekvieno galvos kabojo abejonė 
lyg debesys virš kalnų. 

Kur Rodžeris? Ir kas bus, jeigu jis galų gale pasirodys? 

Nuo bendro erzelio atsikvėpdavau apžiūrinėdama atsargas 
podėlyje. Žiema buvo prie durų, maisto paieškos baigtos, daržo 
derlius nuimtas, gėrybės paruoštos laikyti. Podėlio lentynos nu- 
krautos maišais riešutų, pūpsojo krūvos moliūgų, eilėmis rikiavo- 
si bulvės, stiklainiai su džiovintais pomidorais, persikais ir abriko- 
sais, indai džiovintų grybų, sūrių galvos ir krepšiai, pilni obuolių. 
Nuo palubės sviro svogūnų ir česnakų kasos, džiovintų žuvų vė- 
riniai; ant grindų kėpsojo maišai miltų ir pupų, statinės sūdytos 
jautienos ir sūdytų žuvų, molinės puodynės raugintų kopūstų. 

“ Skaičiavau savo turtus it voverė riešutus, ir ta gausa mane 
ramino. Kad ir kas nutiktų, badas mums negresia. 

Išėjusi iš podėlio su pleištu sūrio vienoje rankoje ir dubeniu 
pupų kitoje, išgirdau barbenimą į duris. Nespėjau jų atidaryti, 
o pro jas kyštelėjo Ijano galva, ir jis atsargiai nužvelgė kambarį. 

— Brianos nėra? - paklausė. Jos nebuvo, todėl, nesulaukęs 
atsakymo, žengė į vidų, mėgindamas subraukti atgal plaukus. - 
Gal turi veidrodį, tetule? Ir šukas? 

- Žinoma, turiu. 

Padėjusi gėrybes, iš indaujos stalčiaus išėmiau mažą veidro- 
dėlį, vėžlenines šukas ir padaviau jam, įdėmiai nužvelgdama iš- 
tįsusią, nerangią jo figūrą. 

Ijano veidas švytėjo, liesus skruostus buvo išpylęs raudonis, 
tarsi būtų ne nusiskutęs, o kone iki kraujo nusigremžęs odą. Jo 
plaukai, šiaip kūpsantys vešlia, nepaklusnia rusva kupeta, buvo 
suglostyti į šonus kažkokiais riebalais, kurių buvo nepagailėta, 
tik prie kaktos vis dar netvarkingai stirksojo ežiukas, todėl jis 
panėšėjo į sutrikusią dygliakiaulę. 

— Kas tavo plaukams, Ijanai? - paklausiau ir jį pauosčiusi 
kiek atsitraukiau. 

- Išsitepiau lokio taukais, - paaiškino. - Taukai šiek tiek dvo- 
kė, todėl juos sumaišiau su muilu, kad skaniau kvepėtų. 

Jis kritiškai stebeilijo į veidrodį ir pasmaigstė plaukus šuko- 
mis, kurios su tokia užduotimi visai nesusidorojo. 

Ijanas vilkėjo geru švarku, švariais marškiniais, o jo kaklą - 
negirdėtas, neregėtas potėpis darbo dieną - juosė švarutėlė ka- 
klaskarė, ji buvo taip stipriai apvyniota, kad galėjo jį pasmaugti. 

- Labai gražiai atrodai, Ijanai, - pagyriau ir prikandau lūpą. - 
Hm... ar kur susiruošei, ar kokia ypatinga proga? 

— Na, taip... - numykė jis. - Ketinu pirštis, todėl turiu atro- 
dyti padoriai. 

Pirštis? Jo skuba mane nustebino. Jis iš tikrųjų domėjosi mer- 
ginomis, o ir kelios kraštietės atvirai rodė jam prielankumą, bet 
vaikiui buvo vos septyniolika. Tokie jauni vaikinai, žinoma, ves- 
davo, be to, Ijanas turėjo ir žemės, ir gaudavo viskio dalį, bet nė 
neįtariau, kad jo meilės reikalai jau įsisiūbavę. 

- Suprantu, - pasakiau. - Ar... tą merginą pažįstu? 

Jis pasitrynė žandikaulį, ir toje vietoje liko raudona dėmė. 

— Aha. Briana, - jis nežiūrėjo man į akis, jo veidą pamažu 
užliejo raudonis. 

— Ką? - paklausiau, netikėdama savo ausimis. Padėjau duo- 
nos riekę, kurią laikiau, ir įrėmiau į jį žvilgsnį. - Sakei - Briana? 

Jis nudūrė akis į grindis, bet vis dar toks pat ryžtingas. 

— Briana, - pakartojo vaikis. - Atėjau pasiūlyti jai tekėti už 
manęs. 

— Ijanai, tikriausiai juokauji. 

— Kuo rimčiausiai, - jis ryžtingai atkišo ilgą, keturkampį 
smakrą. Paskui dirstelėjo į langą ir pabrūžino kojomis. - Kaip 
manai, ar ji greitai grįš? 

Mano šnerves sukuteno aitrus prakaito, pilančio vaikį nervi- 
nantis, tvaikas, sumišęs su muilo ir lokio taukų dvoku. Rankas 
buvo sugniaužęs į kumščius, įdegusioje odoje bolavo gumbuoti 
krumpliai. 

— Ijanai, ar taip elgiesi dėl Brianos kūdikio? - paklausiau 
draskoma ir pykčio, ir švelnumo. 

Jis nustebęs žvilgtelėjo į mane, plykstelėjo balti akių obuoliai, 
paskui linktelėjo, po standžiu švarku nesmagiai pasimuistydamas. 

— Taip, žinoma, - atsakė, tarsi toks klausimas jam būtų ne- 
tikėtas. 

— Tai jos nemyli? 

Puikiai žinojau, ką jis atsakys, bet man atrodė būsią geriau 
tai išgirsti. 

— Na... ne, - išlemeno jis ir vėl skaisčiai nuraudo. - Bet aš 
niekam nepasižadėjęs, - suskubo pridurti. - Taigi jokios bėdos. 

— Ne, negerai, - tvirtai atkirtau. - Tavo ketinimas, Ijanai, la- 
bai pagirtinas, bet... 

— Ak, jis ne mano, - kiek suglumęs pertraukė mane vaikis. — 
Dėdė Džeimis sumanė. | 

. T Jis sumanė ką? - man už nugaros garsiai prabilo nepatiklus 
balsas. 

Apsisukusi išvydau Brianą, stovinčią tarpduryje ir spoksan- 
čią į Ijaną. Ji pamažu įslinko į kambarį, prie šonų sugniaužusi 
kumščius. Ijanas lėtai ėmė trauktis atgal, bet, atsitrenkęs į stalą, 
sustojo kaip įbestas. 

— Pussesere, - linktelėjo jai galvą, ant kurios stirksojo rie- 
balais išteptų plaukų ragas. Jis brūkštelėjo per jį, bet tas vis 

tiek gėdingai kyšojo virš kaktos. — Aš... ak... aš... - pamatęs 
Brianos miną, skubiai užsimerkė. - Atėjau... paprašyti... tavo 
rankos... kad mums būtų suteiktas šventas Santuokos sakra- 
mentas, - vienu atsikvėpimu išpyškino Ijanas. Paskui, garsiai 
įkvėpęs, pratarė: - Aš... 

— Nutilk! 

Ijanas tučtuojau užsičiaupė. Tada atsargiai pramerkė akį, tar- 
si baimindamasis, kad tuoj tuoj sprogs bomba. 

Bri žvilgsnis nuo Ijano nukrypo į mane. Net kambario prie- 
blandoje mačiau kietai sučiauptas lūpas ir kaistančius skruostus. 
Jos nosies galiukas buvo raudonas, tik nežinia, ar nuo žvarbaus 
oro, ar iš apmaudo. 

- Žinojai apie šitai? - paklausė manęs. 

- Aišku, ne! Dėl Dievo meilės, Bri... 

Man nespėjus baigti sakinio, ji apsisuko ant kulno, movė pro 
duris ir nulėkė įkalnėn, tvarto link, švytruodama sijonais. 

Nusitraukusi prijuostę, nubloškiau ant kėdės. 

— Geriau ją pasivysiu. 

— Ir aš eisiu, - pasišovė Ijanas. 

Jam nedraudžiau. Juk gali prireikti pastiprinimo. 

— Kaip manai, ką ji darys? - paklausė jis, pūškuodamas man 
iš paskos stačiu šlaitu žemyn. 

- Vienas Dievas težino. Bet tuoj išsiaiškinsim. 

Per daug gerai pažinojau įtūžusių Freizerių miną. Nei Bri, 
nei Džeimio nebuvo lengva išvesti iš kantrybės, bet kai juodu jos 
netekdavo, imdavo siautėti. 

— Džiaugiuosi, kad ji man nesmogė, - su palengvėjimu subu- 
beno Ijanas. - Vieną akimirką jau atrodė, kad man žiebs. 

Jis prisivijo mane ir, žirgčiodamas ilgomis kojomis, aplenkė, 
nors ir labai skubėjau. Pro praviras tvarto duris skardėjo balsai. 

— Po šimts kelmų, kodėl į šį reikalą įpainiojai vargšą mažė- 
lį Ijaną? - priekaištavo Briana aukštu iš pasipiktinimo balsu. - 
Nesu girdėjusi tokio savavališko, pasipūtusio... 

— Vargšą mažėlį Ijaną? - sukluso įsižeidęs Ijanas. - Ką ji... 


334 DIANA GABALDON 


— Ak, tai aš jau savavalis? - nutraukė jį Džeimio balsas. 

Jis kalbėjo nekantraudamas ir suirzęs, nors nepiktai. Galbūt 
pasirodžiau pačiu laiku ir spėsiu nutraukti karo veiksmus. Žvilg- 
telėjusi pro tvarto duris, pamačiau, kaip jie smaigsto vienas kitą 
žvilgsniais virš didžiulės apdžiūvusio mėšlo krūvos. 

— Tada gal pasiūlysi ką nors gudresnio? - paklausė Džei- 
mis. - Štai ką tau pasakysiu, mieloji: perleidau mintyse kiekvie- 
ną viengungį, gyvenantį penkiasdešimties mylių spinduliu, ir tik 
paskui nusprendžiau, kad labiausiai iš jų tiks Ijanas. Neversčiau 
tavęs tekėti už žiauraus žmogaus ar girtuoklio, bet nepirščiau ir 
varguolio ar tokio, kuris tau tiktų į senelius. 

Jis ranka persibraukė plaukus - ženklas, kad jo mintyse jo- 
valas, bet labai stengėsi nusiraminti. Kiek prislopino balsą, kad 
neatrodytų linkęs vaidytis. 

— Net atsisakiau Tamaso Makdonaldo. Jis turi padorų žemės 
gabalą, yra gero būdo ir tau tiktų pagal amžių, bet jis žemo ūgio, 
todėl, pamaniau, tau būtų nesmagu stovėti šalia jo prieš kunigą. 
Patikėk, Briana, nersiuosi iš kailio, kad tik gautum gerą vyrą. 

Briana nenorėjo nieko apie tai girdėti, jos plaukai, išsidraikę 
skuodžiant įkalnėn, plaikstėsi aplink veidą it kerštingo arkangelo 
liepsnos. 

— Ir kodėl manai, kad apskritai noriu už ko nors tekėti? 

Jis išsižiojo. 

— Noriu? - nepatikliai paklausė. - Kuo čia dėtas noras? 

— Dar ir kaip dėtas! - treptelėjo ji koja. 

— Klysti, mieloji, - paprieštaravo jis ir nusisuko paimti šakių. 
Paskui linktelėjęs įsmeigė akis į jos pilvą. - Tavo kūdikis pake- 
liui, ir jam reikės pavardės. Juk metas, kai galėjai būti išranki ir 
aikštytis, jau seniai praėjo? 

Jis smeigė šakėmis į mėšlo krūvą ir įdrėbė gabalą į karutį, 
tada vėl pakabino taupiu judesiu, išmoktu per daugybę darbo 
metų. 

- Ijanas švelnaus būdo, uolus darbininkas, - šnekėjo žiūrė- 
damas į tai, ką daro. - Turi savo žemės, o ilgainiui jam atiteks ir 
manoji, tada... 

— Už bet ko netekėsiu! - Briana išsitiesė visu ūgiu, prie šonų 
sugniaužusi kumščius, šaukė taip garsiai, kad galėjo išbaidyti 
šikšnosparnius, tūnančius palubių pakampėse. 

Vienas tamsus padarėlis purptelėjo iš šešėlių ir nusklendė į 
tirštėjančias sutemas, nepaisydamas besikivirčijančių apačioje. 

— Ką gi, rinkis pati, - nukirto Džeimis. - Ir linkiu tau sėkmės! 

— Tu... nesiklausai! - tarė Briana, kiekvieną žodį košdama 
pro dantis. - Aš jau pasirinkau. Sakiau, netekėsiu... už bet ko! - 
pabrėžė paskutinius žodžius, vėl treptelėdama koja. 

Džeimis įbedė šakes į krūvą, net dunkstelėjo. Tada atsitiesė ir 
įsistebeilijo į Brianą, kumščiu persibraukdamas žandikaulį. 

— Na, gerai. Prisimenu labai aiškią nuomonę, pareikštą tavo 
motinos mūsų vestuvių išvakarėse. Pastaruoju metu jos neklau- 
siau, ar ji gailisi, kad buvo priversta ištekėti už manęs, bet, viliuosi, 
gal ir nesijaučia su manim nelaiminga. Gal eik ir pasitark su ja? 

— Tai visai kas kita! - atšovė Briana. 

— Taip, kas kita, - pripažino Džeimis tvardydamasis iš pa- 
skutiniųjų. 

Saulė kybojo žemai už kalvų, užliejusi tvartą auksine šviesa, 
bet vis tiek buvo matyti, kaip lėtai rausta Džeimio oda. Tačiau jis 
iš visų jėgų stengėsi elgtis protingai. 

— Tavo mama ištekėjo už manęs, kad liktų gyva ir išgelbėtų man 
gyvybę. Ji pasielgė narsiai ir kilniai. Pripažįstu, dabar sprendžiamas 
ne gyvybės ir mirties klausimas, bet tu nė nenutuoki, ką reiškia 
gyventi pagimdytam paleistuvės arba augti pavainikiu be tėvo. 

Pamatęs, kad išgirdus šiuos žodžius jos mina kiek pasikeitė, 
jis skubiai pasinaudojo tuo pranašumu. Ištiesė jai ranką ir meiliai 
prabilo: 

— Nagi, mieloji, argi negali įveikti savęs ir protingai pasielgti 
dėl vaikelio? 

Jos veidas vėl sugriežtėjo, ir ji žengė atgal. 

— Ne, - dusliai pasakė. - Negaliu. 
pro akis nepraslydo ir pavojingi ženklai: primerktos jų akys ir 
kovingai atlošti pečiai. 

— Ar Frenkas Randalas užaugino tave taip, kad tau nė motais, 
kas gera ir bloga? 

Briana visa tirtėjo, tarsi ilgą kelią šuoliavęs žirgas. 

— Mano tėvas visada elgdavosi taip, kad būtų gerai man! Jam 
nė į galvą nebūtų šovusi tokia netikusi mintis! - sušuko ji. - Nie- 
kada. Jis rūpinosi manim! 

Tai išgirdus, Džeimio kantrybė plyšo, ir jis griausmingai pra- 
trūko: 

— O aš nesirūpinu? Argi nesistengiu kaip įmanydamas, kad 
tau būtų gerai? Nors tu... 

— Džeimi, - atsisukusi į jį, pamačiau juodas iš pykčio akis 
ir pasigręžiau į dukterį. - Bri, žinau, kad jis ne... turi suprasti... 

— Elgiesi beatodairiškai, neapgalvotai, savanaudiškai! 

— Tu pats veidmainis, nejautrus šunsnukis! 

— Šunsnukis! Vadini mane šunsnukiu, o tavo pilvas pampsta 
it moliūgas, jame augant vaikui, kurį ketini pasmerkti visą gyve- 
nimą būti badomam pirštais ir apkalbinėjamam... 

- Jeigu kas nors parodys pirštu į mano vaiką, tą pirštą nulau- 
šiu ir sukišiu jam į gerklę. 

- Tu kvaiša višta! Argi neturi nė menkiausio supratimo, ko- 
kia tavo padėtis? Užsitrauksi gėdą ir būsi plakama liežuviais! 
Žmonės tiesiai į akis tave vadins kekše! 

— Tegu tik pamėgina! 

- Ak, tegu pamėgina? Ir norėtum, kad stovėčiau šalia ir to 
klausyčiausi? 

- Tau nebūtina manęs ginti! 

"Jis buvo toks įtūžęs, kad veidas pabalo it ką tik išbalintas 
muslinas. 

— Man nebūtina tavęs ginti? Dievulėli, moterie, kas dar kitas 
tai padarys? 

Ijanas švelniai papešė man už rankovės, tempdamas atgal. 

— Dabar turi du pasirinkimus, tetule, - sumurmėjo man į 
ausį. - Gali juos aplieti puodu šalto vandens arba eiti su manim 
ir palikti juos vienudu. Jau esu matęs, kaip vaidijasi dėdė Džei- 

mis ir mano mama. Patikėk manim, stoti tarp dviejų įniršusių 
Freizerių nenorėčiau. Mano tėtis pasakojo kelis kartus mėginęs, 
bet liko su randais. 

Paskutinį kartą dirstelėjusi į anuodu, pasidaviau. Ijanas buvo 
teisus; jie stovėjo labai arti vienas kito pasišiaušusiais raudonais 
plaukais, prisimerkę lyg pora ratus sukančių, besispjaudančių ir 
urzgiančių lūšių. Būčiau galėjusi užmesti ant ugnies šieno, bet jie 
nebūtų nė pastebėję. 

Lauke atrodė nepaprastai tyku ir ramu. Epušyne čiviravo lė- 
lys, iš rytų pūtė vėjas, atnešdamas silpną krioklio šniokštimą. Kai 
priėjom kiemą, riksmo nebegirdėjom. 

— Nesijaudink, tetule, - ramino Ijanas. - Anksčiau ar vėliau 
jie išalks. 


== 

Iš tikrųjų ir nereikėjo jų marinti badu; po kelių minučių 
Džeimis nužirgliojo nuo kalvos, netardamas nė žodžio išsivedė iš 
aptvaro žirgą, užmovė jam kamanas, užsliuogė ant jo ir be balno 
nušuoliavo taku Fergiuso trobelės link. Man žiūrint į tolstančią 
jo figūrą, iš tvarto išstypino Briana ir, pūškuodama tarsi garo 
mašina, parpėdino į namą. 

— Ką reiškia žodžiai nighean na galladh? - paklausė, išvydusi 
mane prie durų. 

— Nežinau, - atsakiau. Iš tiesų žinojau, tik pamaniau, kad 
išmintingiau bus nutylėti. - Jis tikrai nenorėjo tavęs įžeisti, - pri- 
dūriau. - Na... kad ir ką tie žodžiai reikštų. 

— Cha, - piktai suprunkštė ji ir nutrepsėjo vidun. 

Po valandėlės Briana pasirodė su pintine kiaušiniams, už- 
mauta ant rankos. Nė žodžio nepratarusi dingo krūmuose, siaus- 
dama tarsi viesulas. 

Keletą kartų giliai įkvėpiau ir nuėjau ruošti vakarienės, keik- 
dama Rodžerį Veikfildą. 

Panirus į ūkio darbus, fizinės pastangos, regis, bent mažumėlę 
išsklaidė neigiamą energiją. Briana valandą naršė krūmynuose ir 

grįžo jau ramesnė su šešiolika kiaušinių. Jos plaukai buvo apkibę 
lapais ir šapais, o dirstelėjusi į jos batus, supratau, kad ji spardė 
medžius. 

Nežinau, ką veikė Džeimis, bet atėjus vakarienės metui parsi- 
rado suprakaitavęs, sutaršytas vėjo, nors išoriškai ramus. Tėvas ir 
duktė ignoravo vienas kitą, ir tai buvo iš tiesų sunkus žygdarbis 
dviem aukštaūgiams, įkalintiems kvadratinėje dvidešimties pėdų 
ilgio rąstų trobelėje. Žvilgtelėjau į Ijaną, kuris pabalino akis ir 
padėjo nunešti didelį dubenį ant stalo. 

Per vakarienę buvo girdėti tik prašymai paduoti druskos. 
Vėliau Briana nunešė indus ir, atsisėdusi prie verpimo ratelio, 
pabrėžtinai garsiai trankė paminą. 

Džeimis pašnairavo į jos nugarą, paskui mostelėjo man galva 
ir išėjo. Kai netrukus išsekiau įkandin, jis laukė manęs ant tako 
į išvietę. 

— Ką turiu daryti? - paklausė be įžangų. 

— Atsiprašyti. 

— Atsiprašyti? — jo plaukai, rodės, pasistojo piestu, nors ti- 
kriausiai juos pašiaušė vėjas. - Bet aš nepadariau nieko blogo! 

— Na, tada juk bus nesunku? - suirzau. - Paklausei manęs 
patarimo, o aš atsakiau. 

Jis smarkiai iškvėpė pro nosį, kiek padelsęs nusisuko ir nukėbli- 
no į trobelę, atstatęs pečius, lyg rengtųsi kankinimams ar kovai. 

- Atsiprašau, - tarė niūksodamas prieš ją. 

Ji nustebusi vos nenutraukė verpalų kuodelio, bet vikriai jį 
sugriebė. 

„— Ak, - pratarė ir nuraudo. Nukėlė pėdą nuo paminos, ir 
didelis ratas girgžtelėjęs sustojo. 

— Aš klydau, - pasakė jis ir skubiai dirstelėjo į mane. Aš drą- 
sinamai linktelėjau, ir jis atsikrenkštė. - Neturėjau... 

— Nieko tokio, - greitai atsakė ji, nekantraudama su juo su- 
sitaikyti. - Tu ne... noriu pasakyti, tik stengeisi padėti. - Briana 
pažvelgė į giją ir prilaikė ją, kad lėčiau slystų tarp pirštų. - Ir aš 
atsiprašau. 

Jis trumpam užmerkė akis ir atsiduso, paskui atsimerkė ir 
kilstelėjo man antakį. Išsiviepiau ir grūstuvėje vėl ėmiau trinti 
pankolių sėklas. 

Džeimis prisitraukė kėdę ir atsisėdo šalia jos, o Briana atsi- 
gręžė į jį, dėdama ranką ant rato, kad tas vėl sustotų. 

- Žinau, norėjai gero, - pasakė ji. - Ir tu, ir Ijanas. Bet argi 
nesupranti, tėtuši? Turiu laukti Rodžerio. 

- Ojeigu tam žmogui kas nors nutiko, jeigu jis pateko į kokią 
bėdą?.. 

- Jis gyvas. Žinau, kad gyvas, - ji kalbėjo karštai, tarsi būtų 
troškusi tikrovę palenkti savo norui. - Jis grįš. O kas būtų, jeigu 
jis pasirodytų ir rastų mane ištekėjusią už Ijano? 

Ijanas, išgirdęs savo vardą, pakėlė akis. Sėdėjo ant grindų 
prie ugnies, jam ant kelių gulėjo Rolo galva, o vietoj geltonų 
vilko akių iš malonumo tebuvo likę siauri plyšiukai, nes Ijanas 
kruopščiai šukavo jam tankų kailį, vis išlupdamas kokią erkę ar 
išpešdamas dagį. 

Džeimis iš nusivylimo pirštais persibraukė plaukus. 

- Vos man papasakojai apie jį, a nighean, puoliau visur klau- 
sinėti. Išsiunčiau Ijaną į Kros Kriką, kad tas praneštų „Tekančia- 
jai upei“, ir paprašiau kapitono Frimano perduoti žinią kitiems 
upeiviams. Liepiau Dankanui paskleisti žinią apie jį visame Keip 
Firo slėnyje iki pat Identono ir Niu Berno šiaurėje ir paprašiau 
pasiteirauti pašto ir keleivių laivuose, plaukiojančiuose iš Virdži- 
nijos į Čarlstoną. 

— O ką dar galėjau? To vyro niekas niekur nematė. Jei būčiau 
manęs, kad yra bent menkiausia galimybė... - nutilo, dantis su- 
leidęs į lūpą. 

Briana žvilgtelėjo į giją rankoje ir griebė ją greitu, staigiu jude- 
siu. Palikusi prie verpsto plazdenantį laisvą siūlo galą, ji atsistojo, 
perkirto kambarį ir atsisėdo prie stalo, atsukdama mums nugarą. 

- Atsiprašau, mieloji, - dar tyliau tarė Džeimis ją nusekęs ir 
nedrąsiai uždėjo ranką jai ant peties, tarsi baimindamasis, kad 
ji gali įkąsti. 

Ji mažumėlę įsitempė, bet nepasitraukė. Po valandėlės suėmė 
tėvo ranką, švelniai ją spustelėjo ir paleido. 

— Suprantu, - pasakė. - Ačiū, tėtuši. 

Sėdėjo įsmeigusi akis į liepsnas ramutėlė, nė nekrustelėdama, 
bet nuo jos sklido sielvartinga vienatvė. Švelniai patryniau jai 
pečius, bet po pirštais užčiuopiau tik sustingusią nugarą, nesi- 
priešinančią prisilietimui, bet jo ir netrokštančią. 

Džeimis raukydamasis įdėmiai ją nužvelgė ir dirstelėjo į mane. 
Paskui ryžtingai atsistojo, iš lentynos pasisiekė raginės rašalinės, 
paėmė plunksninę su plunksnomis ir barkštelėjo ant stalo. 

- Štai ką sumaniau, - tvirtai tarė. - Gal parašykim skelbimą, 
ir aš jį nugabensiu į Vilmingtoną Džiletui. Jis galės jį išspausdin- 
ti, o Ijanas su Lindsio vaikiais išdalys jį pakrantėje, nuo Čarlsto- 
no iki Džeimstauno. Gal kas nors pažįsta tą Veikfildą iš matymo, 
jei ir negirdėjęs tokios pavardės. 

Rašalo miltelius, pagamintus iš geležies druskų ir ąžuolo 
rašalinių riešutėlių, subėrė į dėmių nusėtą moliūgo puselę, jam 
atstojančią rašalinę, iš ąsočio kliūstelėjo vandens ir plunksnos 
kotu pamaišė rašalą. Nusišypsojo Brianai ir iš stalčiaus išsitraukė 
popieriaus lapą. 

— Na, mieloji, ir kaipgi atrodo tas tavo vyriškis? 

Pasiūlymas ko nors griebtis Brianos akyse įžiebė gyvybės ki- 
birkštėlę. Ji atsitiesė, ir jos stuburu energijos srovė sutekėjo man 
į pirštus. 

- Aukštas. Beveik tokio pat ūgio kaip tu, tėtuši. Žmonės į jį 
tikrai atsigręžtų; juk visada nužvelgia tave. Plaukai juodi, akys 
žalios, ryškiai žalios, jos pirmiausia ir patraukia dėmesį, ar ne, 
mama“ 

Ijanas kiek nustebo ir atplėšė žvilgsnį nuo šukuojamo šuns. 

— Taip, - atsakiau, sėsdamasi ant suolo šalia Brianos. - Bet jo 
išvaizdą galima ne tik aprašyti. Briana puikiai moka piešti portre- 
tus, - paaiškinau Džeimiui. - Ar gali nupiešti Rodžerį iš atminties? 

- Žinoma! - ji griebė plunksną, nekantraudama pamėginti. — 
Taip, galiu, jau esu jį piešusi. 

Džeimis padavė jai plunksną ir popieriaus. Buvo kiek susi- 
raukęs, jo kaktoje ryškėjo vertikalios raukšlės. 

— Ar įmanoma perspausdinti eskizą, padarytą rašalu? - pa- 
klausiau. 

— Manau, taip. Jei linijos aiškios, pagaminti klišę nesunku, - 
jis kalbėjo išsiblaškęs, akis įsmeigęs į lapą, gulintį priešais Brianą. 

Ijanas nustūmė nuo kelių Rolo galvą, priėjęs atsistojo prie 
stalo ir netikėtai per smalsiai pažvelgė per Brianos petį. 

Dantimis prikandusi apatinę lūpą, Briana įgudusia ranka 
ėmė greitai piešti. Aukšta kakta, vešli juodų plaukų garbana, iš 
nematomo verpeto krintanti kone iki pat ryškiai užbrėžtų juodų 
antakių. Ji nupiešė Rodžerį iš profilio: raiški, ne visai kumpa no- 
sis, nestambi, jusli burna ir platus, aptakokas žandikaulis. Giliai 
įsodintos akys, slepiamos tankių blakstienų, tvirtą, išraiškingą, 
patrauklų veidą išvagojusios juoko raukšlelės. Ji išraitė dailią, 
plokščią ausį, paskui nubrėžė grakštų kaukolės linkį, nupiešė 
vešlius garbanotus plaukus, surištus į trumpą uodegą. 

Ijanui iš gerklės ištrūko duslus garselis. 

— Ar gerai jautiesi, Ijanai? - pažvelgiau į jį, bet jis žiūrėjo ne 
į piešinį, o skersai stalo į Džeimį. Bernioko mina buvo apsiblau- 
susi, akys sustiklėjusios kaip kiaulės, pamautos ant iešmo. 

Pasisukusi tokią pat miną išvydau ir Džeimio veide. 

— Po galais, kas yra? - paklausiau. 

— Ak.., nieko, - jo gerklės raumenys sukrutėjo, mėšlungiškai 
nurijus seilę. 

Lūpų kampelis ėmė trūkčioti, tarsi jų negalėtų suvaldyti. 

— Dar ir kaip kažkas nutiko! - sunerimusi pasilenkiau per 
stalą, griebiau jam už riešo ir ėmiau čiuopti pulsą. - Džeimi, kas 
tau? Ar skauda krūtinę? Tu negaluoji? 

— Va aš tai prastai jaučiuosi, - Ijanas, palinkęs virš stalo, at- 
rodė tuoj tuoj apsivems. - Pussesere, ar iš tikrųjų gali ranką prie 
širdies pridėjusi pasakyti, kad... šitas, - jis silpnai mostelėjo į es- 
kizą, - ir yra Rodžeris Veikfildas? 

- Taip, - Briana suglumusi pažvelgė į jį. - Ijanai, kas tau? Gal 
ko nors užvalgei? 

Jis neatsakė, tik sunkiai susmuko ant suolo, rankomis susiė- 
mė galvą ir sudejavo. 

Džeimis švelniai ištraukė ranką iš manosios. Net raudonoje 
ugnies šviesoje buvo matyti, kad jis išblyškęs ir įsitempęs. Plaštaka, 
gulinčia ant stalo, apglėbė plunksninę, lyg būtų ieškojęs atramos. 

— Ponas Veikfildas? - atsargiai paklausė Brianos. - Gal kar- 
tais jis turi ir... kitą pavardę? 

— Taip, - vienu balsu atsakėme mudvi su Briana. 

Aš nutilau, leisdama jai paaiškinti, atsistojau ir nuskubėjau 
į podėlį atnešti brendžio. Nenutuokiau, kas dedasi, bet kirbėjo 
bjauri nuojauta, kad to.brendžio tikrai prireiks. 

- Jis buvo įsūnytas. Makenzis - jo šeimos pavardė, - aiškino 
Briana, kai pasirodžiau, nešina buteliu. Tada raukydamasi per- 
bedė tėvą ir pusbrolį. - Kodėl klausiat? Juk nesat girdėję apie 
Rodžerį Makenzį? 

Džeimis su Ijanu išgąstingai susižvelgė. Ijanas atsikrenkštė. 
Džeimis taip pat. 

— Ką? - Briana pasilenkė į priekį ir sunerimusi spoksojo tai į 
vieną, tai į kitą. - Kas? Ar matėt jį? Kur? 

Džeimio žandikaulis susitraukė, jam renkant žodžius. 

— Taip, - atsargiai išstenėjo jis. - Matėm. Ant kalno. 

- Čia? Ant šito kalno? - ji pakilo, atstumdama suolą. Jos vei- 
de it kokios liepsnos mirgėjo nerimas ir jaudulys. - Kur jis? Kas 
jam atsitiko? 

— Na, - teisindamasis išlemeno Ijanas, - jis prisipažino atė- 
męs tau nekaltybę. 

- KĄ prisipažino? - Brianai taip išsprogo akys, kad aplink 
rainelę buvo matyti baltas apvadas. 

— Tavo tėtušis paklausė, tik norėdamas įsitikinti, ir jis prisi- 
pažino, kad... 

— Ko tu paklausei? - Briana atsisuko į Džeimį, ant stalo su- 
gniaužusi kumščius. 

— Na, gerai. Aš suklydau, - pasakė Džeimis, atrodydamas ap- 
gailėtinai. 

- Žinoma, suklydai! Po šimts... ir ką padarei? - jos skruostai 
buvo išblyškę, akyse žybsėjo mėlynos kibirkštėlės, karštos kaip 
liepsna. 

Džeimis giliai įkvėpė. Pažvelgė tiesiai jai į veidą ir sukando 
žandikaulį. 

— Ta mergaitė, - tarė, - Lizė. Ji man pasakė, kad laukiesi ir 
kad tave užpuolęs vyras buvo žiaurus gyvulys, pavarde Makenzis. 

Briana išsižiojo ir tuoj pat susičiaupė netekusi amo. Džeimis 
įdėmiai spingsojo į ją. 

— Juk man sakei, kad buvai išprievartauta? 

Ji mėšlungiškai linktelėjo, lyg lėlė sugedusiomis spyruoklėmis. 

— Na štai. Ijanas su Lize viešėjo malūne, o ten pasirodė Ma- 
kenzis ir puolė klausinėti apie tave. Jie atjojo pasiimti manęs, ir 
mudu su Ijanu pasitikom jį proskynoje virš samanotojo šaltinio. 

Briana atgavo žadą, bet balsas buvo vos girdimas. 

— Ką jam padarei? - kimiai paklausė. - Ką? 

— Buvo sąžininga kova, - vis dar teisindamasis įsiterpė Ija- 
nas. - Būčiau jį tuojau pat nušovęs, bet dėdė Džeimis neleido, jis 
norėjo pats suvesti sąskaitas su tuo... tuo vyru. 

— Tu jį sumušei? 

— Taip! - atsakė Džeimis, galop prispirtas kalbėti tiesiai. — 
Dėl Dievo meilės, moterie, ką turėjau daryti, kai tas žmogus ši- 
taip tavim pasinaudojo? Juk tu norėjai jį nužudyti? 

— Ir jis vožė dėdei Džeimiui, - įkišo trigrašį Ijanas. - Juk 
sakiau, kova buvo sąžininga. 

— Patylėk, Ijanai, jis - geras vyrukas, - sudraudžiau. 

Šliūkštelėjau į puodelį gėrimo lygiai per du pirštus ir pastū- 
miau jį Džeimiui. 

— Bet... jis nebuvo... - Briana spragsėjo kaip fejerverkas su 
trumpa padegamąja virvele. Paskui ją pagavo ugnis ir ji trenkė 
kumščiu į stalą, iššaudama iš vietos lyg raketa. - KĄ JAM PA- 
DAREI?! - sušuko. 

Džeimis sumirksėjo, o Ijanas krūptelėjo. Abu neramiai susi- 
žvelgė. 


344 DIANA GABALDON 


Suėmusi Džeimio plaštaką, ją smarkiai suspaudžiau. Kai 
uždaviau neišvengiamą klausimą, neįstengiau tvardyti virpan- 
čio balso: 

— Džeimi... ar jį nužudei? 

Jis dirstelėjo į mane, ir jo veidas kiek atsipalaidavo. 

— Ak... ne. Atidaviau jį irokėzams.. 


= 

— Ai, pussesere, galėjo būti ir blogiau, - Ijanas nedrąsiai pa- 
plekšnojo Brianai per nugarą, - Juk mes jo neužmušėm. 

Briana išleido tylų garsą, lyg būtų dususi, ir pakėlė galvą nuo 
kelių. Jos veidas buvo baltas ir šlapias lyg austrės kriauklės vidus, 
o aplink jį draikėsi susivėlę plaukai. Ji nei vėmė, nei buvo nual- 
pusi, bet atrodė, kad tuoj tai nutiks. 

“ — Norėjom jį nugalabyti, - prabilo Ijanas, kiek nervingai 
žvelgdamas į ją. - Buvau prispaudęs pistoletą jam prie pakaušio, 
bet paskui man toptelėjo, kad iš tikrųjų tai dėdės Džeimio teisė 
ištaškyti jam smegenis, ir tada jis... 

Briana vėl ėmė springti, ir aš greitosiomis dėl visa ko padėjau 
ant stalo prieš ją didelį dubenį. 

— Tiesą sakant, Ijanai, dabar jai nebūtina to girdėti, - pasa- 
kiau prisimerkdama. 

— Ne, turiu viską išgirsti, - Briana atsitiesė, įsikibdama į stalo 
kraštą. - Turiu viską išgirsti, turiu. - Ji lėtai pasuko galvą į Džei- 
mį, lyg jos sprandas būtų medinis. 

— Kodėl? - pasiteiravo. - KODĖL? 

Džeimis buvo toks pat išblyškęs ir jautėsi ne ką geriau nei 
ji. Pasitraukęs nuo stalo, nusliūkino į kampą prie kamino, kuo 
toliau nuo smerkiančio Rodžerio Makenzio Veikfildo portreto. 

Tikriausiai būtų mieliau padaręs bet ką, nei atsakęs, vis dėlto 
prakalbo, įsmeigęs į ją akis: 

— Norėjau jį nužudyti, bet sulaikiau Ijaną, nes nušauti tą 
niekšą už tai, ką padarė, atrodė per lengva ir per greita mirtis. 

Jis giliai įkvėpė, mačiau jo ranką, įsikibusią į lentyną, taip 
stipriai sugniaužtą, kad net bolavo krumpliai. 

— Nebegalvojau, kas toliau bus, ką reikėtų daryti. Palikau su 
juo Ijaną ir nuėjau, - nurijus seilę, sukrutėjo jo gerklės raumenys, 
bet jis nenukreipė žvilgsnio. - Kiek paėjėjęs į mišką, atsišliejau į 
medį, ramdydamas širdį. Maniau, geriau jau jis būtų sąmoningas 
ir viską suprastų, bet, atrodė, neįstengčiau pakęsti, jeigu jis vėl 
nevaldytų liežuvio. Jau ir taip buvo prikalbėjęs per daug. Mano 
ausyse vis dar skambėjo, ką jis buvo pasakęs. 

— Ką? Ką jis pasakė? - jos lūpos buvo išblyškusios. 

Ir Džeimio. 

— Jis pliauškė... kad tu jį pasikvietei į lovą. Kad pati... - jis 
nutilo ir smarkiai prikando lūpą. 

— Sakė, kad tu jo geidei, kad prašei jį atimti tau nekaltybę, - 
prabilo Ijanas. Kalbėjo šaltai, įrėmęs akis į Brianą. 

Ji švokšdama įtraukė oro, garsas buvo lyg plėšiant popierių. 

— Bet taip ir buvo. 

Nevalingai žvilgtelėjau į Džeimį. Jis buvo užsimerkęs, dantis 
suleidęs į lūpą. 

Ijanas sukrėstas aiktelėjo, o Briana žaibiškai atsivėdėjusi ran- 
ka skėlė jam per veidą. 

Jis atšoko, prarado pusiausvyrą ir kone nugriuvo nuo suolo. 
Nusitvėręs stalo krašto, svirduliuodamas atsistojo. 

- Kaip? - suriko Ijanas ūmaus pykčio perkreiptu veidu. - 
Kaip tu galėjai? Dėdei Džeimiui sakiau, kad niekada nesielgtum 
kaip kekšė, niekada! Bet tai tiesa, ar ne? 

Ji jau buvo pašokusi lyg leopardė, iš įtūžio pabalę skruostai 
akimoju užsiliepsnojo raudoniu. 

— Garmėk pragaran, tu teisuoliškas savimana, Ijanai! Kas tau 
davė teisę vadinti mane kekše? 

— Teisę? - valandėlę jis burbuliavo, nerasdamas žodžių. - 
Aš... tu... jis... 

Man nespėjus įsiterpti, ji užsimojo kumščiu ir smogė jam į 
paširdžius. Ijanas smarkiai žnektelėjo ant grindų, išsižiojęs it žin- 
duklis paršelis. 

Sukrutėjau, bet Džeimis buvo greitesnis. Akimirksniu jis at- 
sidūrė šalia jos ir stvėrė už rankos. Ji pasisuko, ketindama jam 

vožti, bet paskui sustingo. Jos burna nebyliai darbavosi, per 
skruostus riedėjo sukrėtimo ir įsiūčio ašaros. 

— Nurimk, - tarė jis kuo šalčiausiai. Jo pirštai susmigo į ją, 
ir aš tyliai aiktelėjau. Jis nepaisė manęs, visas jo dėmesys buvo 
sutelktas į Brianą. - Nenorėjau tuo patikėti, - tarė lediniu bal- 
su. - Tikinau save, kad jis taip pliauškia tenorėdamas išgelbėti 
savo kailį, kad meluoja. Bet jeigu... - Džeimis sumojo, kad jai 
skauda, ir paleido jos ranką. - Negalėčiau atimti žmogui gyvy- 
bės, jei nebūčiau įsitikinęs, kad to reikia, - jis nutilo gręždamas 
akimis Brianą. 

Gal nori jos veide įžvelgti apgailestavimą? Arba kad ją grau- 
žia sąžinė? Kad ir ko jis tikėjosi, regėjo tik degantį pyktį. Jos 
veidas buvo jo veido atspindys, abiejų akys liepsnojo. 

Džeimio veidas persimainė, ir jis nusuko žvilgsnį. 

— Tikrai to gailiuosi, - sušnibždėjo. - Kai parėjau tą naktį 
ir pamačiau tave, pasigailėjau, kad jo nenužudžiau. Laikiau tave 
glėbyje ir jutau, kaip mano širdį užlieja gėda, jog suabejojau duk- 
ters dora. - Jis nudūrė akis, ir pamačiau žymę, kur jis buvo įsi- 
kandęs į lūpą. - Dabar mano širdis sugrudusi. Ne tik todėl, kad 
tu nedora, bet ir todėl, kad man melavai. 

— Melavau? - ji vos prakuždėjo. - Melavau tau? 

— Taip, melavai! - apimtas įtūžio, jis vėl atsigręžė į ją. - Su- 
gulei su tuo vyru iš geismo, o paskui, kai pasijutai nėščia, ėmei 
rypuoti, kad buvai išprievartauta! Argi nesupranti, kad aš tik per 
plauką nepadariau nuodėmės, kuri slėgtų mano sielą, vos nenu- 
žudžiau Žmogaus, nors kalta buvai tu? 

Ji buvo pernelyg supykusi ir netekusi žado; bet jos gerklė pū- 
tėsi nuo žodžių, ir supratau tučtuojau turinti ko nors griebtis, kol 
abu nespėjo išrėžti daugiau. 

Bet ir aš neįstengiau išspausti nė žodžio. Pagraibiau apsiausto 
kišenėje, ieškodama žiedo. Jį apčiuopusi, ištraukiau ir numečiau 
ant stalo. Jis barkštelėjo į medieną, sukdamasis ir dzingsėdamas 
sušvytavo ir sustojo, auksinis jo ratelis spindėjo raudonai ugnies 
šviesoje. 

Nuo E su meile K. Amžinai. 

Džeimis pažvelgė į jį, ir jo veidas išblyško. Briana kūkčioda- 
ma įkvėpė. 

- Čia tavo žiedas, tetule, - tarė Ijanas. Jis apstulbęs pasilenkė 
prie jo, tarsi netikėtų savo akimis. - Tavo auksinis žiedas. Tas, 
kurį Bonitas iš tavęs atėmė upėje. 

— Taip, - pasakiau. 

Keliai sulinko, atsisėdau prie stalo ir uždėjau plaštaką ant 
išdavikiško žiedo, lyg ketinčiau jį paslėpti, paneigti jo buvimą. 

Džeimis čiupo man už riešo ir pakėlė ranką. Kaip žmogus, 
susidūręs su pavojingu vabzdžiu, jis atsargiai suėmė jį nykščiu ir 
smiliumi. 

— Iš kur jį gavai? - paklausė persimainiusiu balsu. 

— Aš jį mamai grąžinau. - Brianos ašaros buvo nudžiūvusios, 
išgaravusios nuo liepsnojančio įpykio. Ji stovėjo už manęs ir ap- 
glėbė mane per pečius. - Nežiūrėk į ją šitaip, nedrįsk! 

Jis įbedė akis į Brianą, bet ji nė nesuvirpėjo, tik jos pirštai 
gniaužė stipriau spaudžiant man pečius. 

- Iš kur jį gavai? - dar kartą sukuždėjo Džeimis. - Iš kur? 

— Iš jo. Iš Stiveno Bonito, - jos balsas drebėjo, bet ne iš bai- 
mės, o iš pykčio. - Kai... jis... išprievartavo... mane. 

Džeimio veidas staiga sugniužo, lyg koks sprogimas būtų jį 
suplėšęs iš vidaus. Grauždamasi ir išsekusi, kažką nerišliai suva- 
pėjau ir ištiesiau į jį ranką, bet jis nusigręžė ir pastėręs stovėjo 
vidury kambario nugara į mus. 

Pajutau, kaip Briana atsitiesė, išgirdau Ijaną kvailokai klau- 
siant Bonitas?, ant indaujos tiksint laikrodį. Nuo durų padvelkė 
skersvėjis. Visa tai suvokiau miglotai, mačiau vien Džeimį. 

Atstūmiau suolą ir svyruodama pakilau. Jis stovėjo, tarsi būtų 
priaugęs prie grindų, kumščius prispaudęs prie pilvo, lyg į vidu- 
rius mirtinai pašautas žmogus, mėginantis sulaikyti virstančias 
žarnas. 

Šmėkštelėjo, kad turėčiau ką nors daryti, ką nors sakyti. Turė- 
čiau jiems padėti, jais pasirūpinti. Nieko neįstengiau. Negalėjau 
padėti vienam, neišdavusi kito, nes jau išdaviau abu. Pardaviau 

Džeimio garbę, kad jis būtų saugus, bet šis pasirinkimas atėmė 
iš Bri Rodžerį ir sugriovė jos laimę. 

Dabar negalėjau padėti nė katram iš jų. Tegalėjau stovėti jus- 
dama, kaip dūžta į šukes mano širdis. 

Bri pasitraukė nuo manęs, tyliai apėjo stalą, paskui Džeimį. 
sustingęs kaip marmuras, šaltas lyg šventosios. 

— Eik po velnių, - vos girdimai pasakė ji. - Eik po šimts vel- 
nių, šunsnuki. Gailiuosi, kad apskritai sutikau tave. 


VIENUOLIKTA DALIS 


Pas du tout* 


* Visai ne (pranc.). 

Išdavystė 


1769 m. spalis 


RODŽERIS PRAMERKĖ AKIS ir nusivėmė. Tiksliau, apsi- 
vėmė. Bet argi svarbu smulkmenos. Graužianti tulžis, išsiveržusi 
pro nosį, ir vėmalų srovelė, tekanti į plaukus, buvo niekis, paly- 
ginti su baisiu skausmu, kuris varstė galvą ir slėpsnas. 

Jį erzino nepakeliamai muginantys smūgiai nuo šakumo iki 
smegenų, kaskart tarsi kaleidoskope keičiantys spalvas. Šnerves 
kuteno drėgnos storos drobės kvapas. Kažkur netoliese prabilo 
balsas, ir beformė panika tarp spalvų staiga išskyrė rantytą pa- 
vidalą. 

„Šlovingoji“! Jie sučiupo jį! Jis nesąmoningai pasviro, bet jį 
sulaikė skausmas, varstantis smilkinius, o kiek ankstėliau jam 
neleido sukrutėti virvė, apvyniota aplink riešus. Jis surištas guli 
triume. 

Rodžerio sąmonėje šmėstelėjo ryškus, juodas panikos pavi- 
dalas. Bonitas. Jie pagavo jį ir atsiėmė brangakmenius. Ir dabar 
jį nužudys. 

Jis mėšlungiškai sutrūkčiojo, timptelėdamas riešus, iš skaus- 
mo sukandęs dantis. Po juo išgąstingai šnarpšdamas sudrebėjo 
denis, ir Rodžeris smarkiai trinktelėjo. 

Vėl ėmė vemti, bet skrandis buvo tuščias. Jis žiaukčiojo, o sulig 
kiekvienu spazmu šonkauliai sudžerškėdavo į drobinius ryšulius, 
ant kurių jis tysojo. Jokių burių; jokio denio. Tai ne „Šlovingoji“ 
ir visai ne laivas. Arklys. Supančiotomis rankomis ir kojomis, jis 
kniūbsčias kabojo permestas per suknisto arklio nugarą! 

Arklys, parisnojęs dar kelis žingsnius, sustojo. Sumurmėjo 
balsai, jį sugriebė rankos, ir jis buvo šiurkščiai nutemptas ir pa- 

statytas. Išsyk sukniubo nenustovėdamas ir nė nemėgindamas 
išsilaikyti ant kojų. 

Kone dvilinkas ant žemės, jis stengėsi visą dėmesį sukaupti į 
kvėpavimą. Gyvuliui nebekratant, kvėpuoti buvo lengviau. Nie- 
kieno netrukdomas jis pamažu ėmė suvokti, kur esąs. 

Praregėjimas nelabai padėjo. Po skruostu salsvu puvėsiu 
trenkė drėgni, šalti lapai. Jis atsargiai praplėšė akį. Virš jo kabojo 
sodrios, nei mėlynos, nei purpurinės spalvos dangus. Ošė me- 
džiai, netoliese čiurleno vanduo. 

Viskas aplink jį pamažu gyvai ir ryškiai sukosi. Rodžeris už- 
simerkė ir prispaudė rankas prie žemės. 

Dieve, kur aš? Nerūpestingai dudeno balsai, žodžius kiek slo- 
pino čia pat trypiantys ir prunkščiantys arkliai. Jis įtempė ausis, 
bet nieko nesuprato ir puolė į neviltį: neįstengė suvokti net kokia 
kalba šnekama. 

Už vienos ausies pūpsojo didžiulis, minkštas guzas, o kitas 
buvo iššokęs ant pakaušio. Nuo skausmo tvinkčiojo smilkinius; 
buvo smarkiai sumuštas, bet kada? Ar nuo smūgių smegenyse 
plyšo kraujagyslės, ar smūgiai atėmė kalbos dovaną? Jis plačiai 
atsimerkė ir kuo atsargiau pasivertė ant nugaros. 

Į jį spoksojo kampuotas veidas, ne itin smalsiai, paskui žmo- 
gysta nusigręžė į arklį, kurį laikė už pavadžio. 

Indėnai. Rodžeris buvo taip sukrėstas, kad akimoju pamiršo 
skausmą ir staiga atsisėdo. Aiktelėjęs priglaudė veidą prie kelių ir 
užsimerkė, nes iš visų jėgų laikėsi, kad vėl neapsivemtų, o plyš- 
tančioje galvoje pulsavo kraujas. 

Kur jis? Rodžeris įsikando į kelį, dantimis smarkiai spausda- 
mas audinį, žūtbūt stengdamasis prisiminti. Iškilo vaizdų ske- 
veldros, sušmėžavo pašaipios nuotrupos, atkakliai nenorinčios 
paklusti protui. 

Lentų girgždesys ir triumo kvapas. Akinanti saulė, spiginanti 
pro stiklus. Bonito veidas, šnopuojantys banginiai ūke ir mažas 
berniukas, vardu... vardu... 

Tamsoje sunertos rankos ir apynių dvelksmas. Aš tave vedu, 
savo kūnu garbinu tave... 

Bri. Briana. Šaltas prakaitas nutekėjo skruostu, ir skausmas 
nuvėrė sukąsto žandikaulio raumenis. Vaizdai šokinėjo ir zujo jo 
sąmonėje it musės. Jos veidas, jos veidas, nevalia, kad jis dingtų! 

Visai nešvelnus veidas. Tiesutėlė nosis ir šaltos mėlynos 
akys... ne, jos degančios... 

Ranka, uždėta jam ant peties, ištraukė jį iš kankinamo atmin- 
ties vaikymosi ir ūmai grąžino į dabartį. Indėnas rankoje laikė 
peilį. Nustėręs iš suglumimo, Rodžeris stebeilijo į vyrą. 

Pusamžis indėnas su plaukų skiauterėje styrančiu kaulu su- 
griebė Rodžeriui už plaukų ir, dalykiškai ir vertinamai apžiūri- 
nėdamas, ėmė kraipyti jo galvą pirmyn atgal. Visas Rodžerio su- 
mišimas išgaravo dingtelėjus, kad indėnas ketina jį nuskalpuoti. 

Jis bloškėsi atgal ir staiga spyrė indėnui į kelius. Tas, surikęs iš 
netikėtumo, pargriuvo, o Rodžeris pasirideno tolyn, svirduliuo- 
damas atsistojo ir leidosi bėgti kiek įkabina. 

Išsižergęs kuduliavo it girtas voras, svirdinėjo medžių link. 
Už jo buvo girdėti šūksniai ir greiti žingsniai, žarstantys lapus. 
Paskui kažkas trūktelėjo jam už kojų, ir jis žnektelėjo kniūbsčias, 
net kaukai subraškėjo. 

Nė nespėjus atgauti kvapo, indėnai jau buvo jį pakėlę. Grum- 
tis buvo beprasmiška. Jų buvo keturi, o tarp jų ir tas, kurį pargrio- 
vė Rodžeris. Vyras atšlubčiojo prie jo, vis dar spausdamas peilį. 

— Nenuskriausiu tavęs! - piktai pasakė. 

Smarkiai šėręs Rodžeriui per veidą, pasilenkė ir perpjovė 
odinį dirželį, kuriuo buvo surišti Rodžerio riešai. Tada garsiai 
prunkštelėjo, apsisuko ant kulno ir nukėblino prie arklių. 

Du vyrai, laikantys Rodžerį, tučtuojau jį paleido ir nuėjo, 
palikdami jį siūruoti tarsi jauną medelį, blaškomą stipraus vėjo. 

Puiku, miglotai pagalvojo jis. Aš gyvas. Kas čia per velniava? 

Nesulaukęs atsakymo, atsargiai ranka pasitrynė veidą, už- 
čiuopdamas kelis gumbus, kurių nejuto anksčiau, ir apsidairė. 

Stovėjo nedidelėje proskynoje, apaugusioje didžiuliais ąžuo- 
lais ir karijomis, metančiomis šešėlį. Žemę klojo storas rudų ir: 
geltonų lapų kilimas, o ant jų šen ten kūpsojo voverių paliktos 
krūvelės gilių kepurėlių ir riešutų kevalų. Jis ant kalno; suprato 

iš progumos nuolaidumo, kaip iš žvarbaus oro ir sodrios bran- 
gakmenio spalvos dangaus, kad artinasi saulės laida. 

Indėnai, kurių buvo keturi ir visi vyrai, nekreipė į jį jokio 
dėmesio ir įrenginėjo stovyklą nė nedirsčiodami Rodžerio pu- 
sėn. Jis apsilaižė sausas lūpas ir nedrąsiai žengė prie šaltinėlio, 
trykštančio už kelių pėdų virš dumbliais apsitraukusių akmenų. 

Jis atsigėrė iki soties, nors nuo šalto vandens užgėlė dantis; 
vienoje burnos pusėje klibėjo beveik visi dantys, ir jį apėmė dėja 
vu jausmas. Neseniai jis šitaip jau prausėsi ir gėrė, šaltam vande- 
niui srovenant per sodriai žalius akmenis... 

Freizerio gūbrys. Jis atsisėdo ant kulnų, ir atgrasiomis akimir- 
komis jam ėmė grįžti atmintis. 

Briana, Klerė... ir Džeimis Freizeris. Staiga prieš akis stojo 
gluminantis vaizdas, kurio pašėlusiai ieškojo. Brianos veidas. 
Platūs, dailūs kaulai, įkypos mėlynos akys virš ilgos, tiesios no- 
sies. Bet jos veidas senstelėjęs, nugairintas iki bronzos atspalvio, 
šiurkščių bruožų, sugriežtintas vyriškumo ir patirties, mėlynos 
akys virtusios juodomis, apėmus žudikiškam pykčiui. Džeimis 
Freizeris. 

— Tu suknistas mulki, - tyliai tarė Rodžeris. - Tu sumautas, 
sušiktas mulki. Norėjai mane nužudyti. 

Jį užplūdo nuostaba, bet čia pat slypėjo ir pyktis. 

Pagaliau jis prisiminė viską: susitikimą proskynoje, rudeni- 
nius lapus lyg ugnis ir medus, o tarp jų įsikarščiavusį vyrą. Ir 
dar rudaplaukį jaunuolį. Po galais, kas tas? Prisiminė grumty- 
nes - raukydamasis palietė skausmingą vietą po šonkauliais — 
ir jų pabaigą, kai tysojo ant lapų, įsitikinęs, kad tuojau bus nu- 
galabytas. 

Bet liko gyvas. Tarsi per miglą prisiminė, kaip tas vyras ir 
vaikinukas vaidijosi. Vienas norėjo nedelsdamas jį nužudyti, o 
kitas - ne, tačiau, po šimts paralių, katras buvo katras? Paskui iš 
vieno jų vėl gavo smūgį ir daugiau nieko nebeprisiminė. 

Rodžeris apsižvalgė. Indėnai buvo užkūrę ugnį, šalia jos sto- 
vėjo molinis puodas. Nė vienam belaisvis nerūpėjo, nors Rodže- 
ris neabejojo, kad jo nepamiršo. 

Turbūt jie atėmė jį iš Freizerio ir to vaikino, tik kodėl? Nors 
greičiausiai Freizeris pats atidavė jį indėnams. Anas su peiliu pa- 
sakė, kad jie nenori jo skriausti. Tada ką ketina su juo daryti? 

Jis apsidairė. Netrukus atslinks naktis, ilgi šešėliai po ąžuolais 
jau nutįsę. 

Argi ne smagu? Jei paspruksi sutemus, kur trauksi? Vienintelė 
tau žinoma kryptis - žemyn. Indėnai jam abejingi, nes ramūs, 
kad jis niekur nepabėgs. 

Nepaisydamas šios nesmagios tiesos, Rodžeris atsistojo. Pir- 
miausia svarbiausi dalykai. Dabar tam lyg ir labai netinkamas 
metas, bet jo pūslė kone sprogo. Jo pirštai buvo lėti ir nevikrūs, 
priplūdę kraujo, bet jis šiaip taip atsirišo bridžių varstelį. 

Iš pradžių pajuto palengvėjimą; nebuvo taip blogai, kaip at- 
rodė. Labai skaudi, bet rusvai gelsva čiurkšlė rodė, kad jis lyg ir 
sveikas, nesumaitotas. 

Tik kai atsisuko į ugnį, palengvėjimą pakeitė prasiveržęs pyk- 
tis, toks tikras ir stebinantis, kad dingo ir skausmas, ir baimė. 
Ant dešinio riešo juodavo ovalas - nykščio atspaudas, aiškus ir 
pašaipus lyg parašas. 

— Viešpatėli, - tylutėliai išlemeno. Paširdžius nutvilkė karštas 
įtūžis. Burnoje pajuto rūgštų jo skonį. Pažvelgė į kalno šlaitą, 
stūksantį už nugaros, nenutuokdamas, ar stovi prieš Freizerio 
gūbrį. 

— Na, palauk, šunsnuki, - burbtelėjo žioptelėdamas. - Abu 
laukit manęs. Aš ateinu. 


== 


Tik kol kas teks palaukti. Indėnai davė jam troškinio; Rodže- 
ris jį iškabino pirštais, nors jis buvo labai karštas, beveik verdan- 
tis. O šiaip indėnams jis buvo nė motais. Mėgino juos pašnekinti 
angliškai, prancūziškai, kelis žodžius sugraibė net vokiškai, bet 
nesulaukė jokio atsakymo. 

Prieš guldamiesi miegoti, jie surišo jam kulkšnis, o ant kaklo 
užnėrė kilpą, kurios galą vienas pagrobėjas apsivyniojo aplink 
riešą. Antklodės jam nedavė, tik nežinia, ar todėl, kad jiems visai 

nerūpėjo, ar todėl, kad jos neturėjo, ir jis visą naktį pratirtėjo 
iš šalčio, susirietęs kuo arčiau gęstančio laužo, bet stengdamasis 
neuždusti jo dūmais. 

Nemanė, kad pasiseks sudėti bluostą, bet nukamuotas skaus- 
mo užmigo. Tačiau miegojo neramiai, lankomas košmariškų 
sapnų ir kankinamas nenuvejamo klaiko, kad yra smaugiamas. 

Rytą indėnai vėl susiruošė į kelią. Šįkart apie jojimą nebuvo 
nė kalbos; jis plumpino pėsčias ir stengėsi neatsilikti, nes kilpa 
ant kaklo laisvai tabalavo, o trumpa virvė, kuria buvo suveržti 
riešai, buvo pririšta prie odinių arklio pakinktų. Jis kelis kar- 
tus suklupo ir pargriuvo, bet šiaip taip atsistojo, nors užsigavo ir 
skaudėjo raumenis. Jam dingtelėjo, kad jeigu nebepaeis, indėnai 
vis tiek jį vilks be sąžinės graužaties. 

Indėnai traukė maždaug į šiaurę; suprato, pažvelgęs į saulės 
padėtį danguje. Bet kas iš to, kad jis tai žino, juk nenutuokė, iš 
kurios vietos jie pradėjo kelionę. Vis dėlto negalėjo labai nutolti 
nuo Freizerio gūbrio; jis išbuvo be sąmonės ne daugiau kaip ke- 
lias valandas. Dirstelėjo į šalia kaukšinčias arklio kanopas, mė- 
gindamas nustatyti ėjimo greitį. Kokios dvi ar trys mylios per 
valandą. Jis ir neįsitempęs spėjo eiti kartu su jais. 

Orientyrai. Nežinia, kur indėnai jį veda ir kodėl, bet jeigu jis 
ketina grįžti, turi įsiminti vietovę, per kurią keliauja. 

Keturiasdešimties pėdų aukščio status skardis, apaugęs gau- 
ruotais augalais; susisukęs virgininis juodmedis, išlindęs pro 
akmens plyšį, lyg kokia iš dėžutės iššokanti figūrėlė, ir apsipylęs 
ryškiai oranžiniais persimonais. 

Jie įkopė į gūbrio viršūnę ir prieš akis atsivėrė kvapą gniau- 
žiantis tolimų kalnų vaizdas; ryškiame danguje šalia viena kitos 
dunksojo trys smailios viršukalnės, kairioji aukštesnė už kitas 
dvi. Jis prisimins. Siauru tarpekliu gurgėjo upelis, o gal upė? Jie 
pervedė arklius per negilią brastą, ir Rodžeris permirko iki juos- 
mens lediniame vandenyje. 

Taip jie keliavo ne vieną dieną, vis labiau į šiaurę. Pagrobėjai 
nesišnekėjo su juo, ir ketvirtą dieną Rodžeris sumojo, kad vei- 
kiamas nuovargio ir kalnų tylos nebesuvokia laiko ir pamažu 

grimzta į malonų transą. Ištraukęs iš švarko palankos ilgą siūlą, 
ėmė rišti mazgus: po mazgą kiekvieną dieną, kad neprarastų tik- 
rovės pojūčio ir bent apytikriai žinotų, kokį atstumą sukorė. 

Jis grįš. Kad ir kiek truks, vis tiek nusigaus į Freizerio gūbrį. 


== 


Aštuntą kelionės dieną jam pasitaikė proga. Dabar jau buvo 
įkopę aukštai į kalnus. Prieš dieną perkirto dar vieną perėją ir 
nusiropštė stačia atšlaite. Žemaūgiai arkliai kriokė ir įsitempę 
atsargiai žingsniavo lėčiau, ant balnų girgždant ir slankiojant 
nešuliams. 

Nūnai jie vėl lipo aukštyn. Arkliai dar labiau sulėtino žings- 
nį, nes įkalnė buvo labai stati. Rodžeriui pavyko net pagudrauti. 
Jis susilygino su arkliu ir įsikibo į pakinktus, kad ištvermingas 
gyvulys temptų jį į priekį. 

Indėnai, nulipę nuo arklių, ėjo pėsčiomis, nepaleisdami iš 
rankų vadžių. Rodžeris prisimerkęs spoksojo į ilgą juodą skalpą, 
tabaluojantį ant kario, vedančio arklį, į kurį pats buvo įsitvėręs, 
nugaros. Jis laikėsi viena ranka, o kita darbavosi po nukarusia 
stora drobe krapštinėdamas pakinktų mazgą. 

Pamažu jį atsilaisvino, ir prie arklio jį laikė tik virvė. Jis lūku- 
riavo. Iš baimės ir įstangos kopiant aukštyn jo šonkauliais sruvo 
prakaitas. Kaskart, atmesdamas pasitaikiusią progą, vis nerimau- 
davo, kad gal pražiopsojo paskutinę, gal indėnai sustos ir ims 
rengti stovyklą arba karys, tempiantis jo arklį, atsigręš ir išvydęs 
belaisvį sumanys patikrinti. 

„Bet indėnai nesustojo, o karys neatsisuko. Štai dabar, pamanė 
jis, ir širdis ėmė greitai tuksėti regint, kaip pirmas arklys voroje 
žengia ant siauro elnių tako, išminto šlaite. Tako apačioje vietovė 
staiga leidosi žemyn, o už kokių šešių pėdų vėl išsilygino. Prieš akis 
buvo matyti tankiai mišku apaugusi atšlaitė - puikiausia slėptuvė. 

Vienas arklys, o įkandin ir kitas įveikė siaurą taką, itin atsar- 
giai dėdami kojas. Paskui juos nusekė ir trečias, tada atėjo Ro- 
džerio eilė. Prisispaudęs prie arklio šono, jis užuodė salsvą, aitrų 
jo prakaitą. Dar keli žingsniai, ir jie atsidūrė ant siauručio tako. 

Rodžeris trūktelėjo atsilaisvinusią virvę ir šoko. Žnektelėjęs 
ant žemės, susmigo į ją kone iki kelių, stryktelėjo ir nudūmė nuo- 
kalnėn. Pakeliui pametė batus, bet negrįžo jų. Perbrido upeliuką, 
keturiomis užsiropštė krantu ir, nespėjęs atsitiesti, leidosi bėgti. 

Už nugaros girdėjo balsus, paskui stojo tyla, nors žinojo, kad 
indėnai vejasi, todėl, kaip ir jie, negalėjo tuščiai gaišti laiko. 

Dairantis į šalis, kur eiti, kur slėptis, kraštovaizdis plaukė pro 
jį neryškiais lapų ir uolų kontūrais. Nusprendė nerti į beržyną ir 
jį perkirtęs nukūrė žemyn besileidžiančia pieva. Svirdinėdamas 
skuodė slidžia žole, o basos kojos daužėsi į šaknis ir akmenis. Nu- 
sigavęs iki tolimojo pievos pakraščio, grįžtelėjo. Jį persekiojo du 
indėnai: tarp lapų matė kyščiojant dvi apvalias tamsias jų galvas. 

Rodžeris perlėkė dar vieną giraitę ir sunkiai dūsuodamas zig- 
zagais peršuoliavo aptrupėjusių akmenų lauką. Niūriai pamanė, 
kad šioji sumauta praeitis padarė vieną gerą darbą: jis nebe taip 
greitai padūsta. Bet jam nebuvo kada ilgai galvoti, jį ginė aklas 
instinktas pabėgti. 

Jis dūmė žemyn, keberiodamasis nuo įdrėkusio, suskeldėju- 
sio dvidešimties pėdų aukščio skardžio. Griuvinėdamas kabinosi 
į slystančius augalus, plėšė šaknis, jo rankoms nyrant į purvo 
duobes, pirštams atsimušant į nematomus akmenis. Jis smarkiai 
šleptelėjo skardžio papėdėje ir susilenkęs ėmė gaudyti orą. 

Vienas indėnas mynė jam ant kulnų, atbulas ropšdamasis 
nuo skardžio. Rodžeris nusitraukė kilpą, vis dar juosiančią ka- 
klą, ir užnėrė virvę indėnui ant rankų. Tas paslydo, nušliuožė 
žemyn ir persikreipęs dunkstelėjo ant žemės. Rodžeris užmetė 
kilpą indėnui ant galvos, smarkiai trūktelėjo ir nudūmė, palikęs 
suklupusį vyrą, dūstantį ir tampantį virvę, veržiančią kaklą. 

Medžiai. Jam reikėjo priedangos. Peršokęs gulintį rąstą, su- 
klupo, pasirideno, vėl atsistojo ir leidosi bėgti. Kiek aukščiau žėlė 
tankus eglynas. Tvaksint širdžiai, kaskart stipriai atsispirdamas į 
žemę, Rodžeris ėmė ropštis šlaitu. 

Įpuolęs į eglyną, per storą dygių spyglių uždangą brovėsi už- 
simerkęs, kad čaižydamos šakos neišbadytų akių. Paskui žemė 

Pusiaulinkas atsitrenkė į žemę, ir jam užėmė kvapą; miglo- 
tai susivokė, kad nereikia išsitiesti, ir toliau ridenosi, smarkiai 
daužydamasis į akmenis ir medelius, žyrant gausybei žemių ir 
nukritusių spyglių, šokčiodamas ir pakeliui viską šluodamas. 

Su trenksmu šlumštelėjo į sumedėjusių stiebų raizgyną, jame 
kiek pakybojęs nučiuožė ir dunkstelėjo ant žemės. Apdujęs ir pa- 
sruvęs krauju valandėlę ramiai patysojo, paskui, varstomas skaus- 
mo, pasivertė ant šono ir nuo veido ėmė valytis purvą ir kraują. 

Pakėlęs akis apsižvalgė. Štai kur jie. Abu indėnai atsargiai lei- 
dosi šlaitu palei iškyšą, nuo kurios jis ką tik nukrito. 

Jis keturiomis nėrė tarp sumedėjusių stiebų ir kiek įkabinda- 
mas nuropojo. Linko šakelės, badė aštrūs jų galai, o nuo aukštes- 
nių šakų kaskadomis biro dulkės ir sausi lapai, jam kapanojantis 
kuo toliau, braunantis pro tankiai suaugusius stiebus, sukiojantis 
ir kraipantis, stengiantis prasisprausti pro atsivėrusius plyšius. 

Pragaras, šovė pirma rišli mintis. Paskui suvokė, kad labiau 
tiktų žodis „prakeiksmas“. Jis pateko į rododendrų pragarą. Per 
vėlai tai supratęs, ėmė bėgti lėčiau, jei ropojimą dešimt pėdų per 
valandą galima būtų pavadinti bėgimu. 

Tunelio pavidalo kiaurymė, kurioje atsidūrė, buvo per 
siaura apsisukti, bet, pakreipęs galvą ir ištempęs kaklą, šiaip 
taip atsigręžė. Už nugaros nebuvo nieko, tik drėgna, suplėkusi 
tamsa, tarpais apšviesta blausios išsklaidytos šviesos, kurioje 
sūkuriavo. dulkelės. Jis tematė stiebus ir lanksčias rododendrų 
tankmės šakas. 

Tirtančios galūnės nusilpo, ir jis sukniubo. Susirietęs gulėjo 
tarp stiebų, švankšdamas pūvančių lapų ir drėgnos žemės aitra. 

— Juk ieškojai priedangos, bičiuli, - sumurmėjo. 

Visur skaudėjo. Buvo susibraižęs, daugybė žaizdų kraujavo. 
Net blankioje šviesoje jo pirštai panėšėjo į mėsgalius. 
išgirs persekiotojų. Nieko stebėtino, kad jų nė garso. Kros Kriko 
smuklėse girdėjo šnekas apie rododendrų pragarą, pagyrūniškus 
pasakojimus apie medžioklinius šunis, kurie, nusiviję į tuos di- 
džiulius raizgynus voverę, beviltiškai pasiklysdavo ir dingdavo. 

Rodžeris vylėsi, kad šios istorijos truputį perdėtos, nors įdė- 
miau apsidairius reginys anaiptol nebuvo raminantis. Skverbėsi 
blyški šviesa, bet nežinia iš kur. Jis dairėsi į visas puses, o matė 
tik tą patį vaizdą. Svyrančią, šaltą, į odą panašią lapiją, storus 
stiebus ir liaunas šakas, susipynusias į neperregimą, neįžengiamą 
raizgalynę. , 

Apimtas šiokios tokios panikos, jis sumojo, kad visai nenu- 
tuokia, iš kurios pusės atšliaužė. 

Atrėmęs galvą į kelius, ėmė giliai kvėpuoti, mėgindamas 
sutelkti mintis. Gerai, iš pradžių svarbiausi dalykai. Dešinė jo 
koja smarkiai kraujavo: prie kulno pade žiojėjo gili žaizda. Jis 
nusimovė suplyšusias kojines ir viena aptvarstė pėdą. Daugiau 
rimtų žaizdų, kurias reikėtų aprišti, lyg ir nematyti, tik pakaušyje 
nubruožta. Toje vietoje vis dar sunkėsi kraujas, jo pirštai sušlapo 
ir sulipo. 

Rankos drebėjo; buvo sunku kaklaškare apsitvarstyti galvą. 
Veikla ne kažin kokia, bet jis pasijuto geriau. Taigi. Škotijoje jis 
įkopė į daugybę munrų, nesuskaičiuojamą daugybę akmenuotų, 
stačių viršukalnių, ir ne sykį padėjo surasti iškylautojus, pasikly- 
dusius tarp uolų ir viržynuose. 

Jei pasimetei tyruose, laikykis paprastos taisyklės: nejudėk iš 
vietos ir lauk, kol tave kas nors ras. Toks patarimas čia lyg ir ne- 
tinka, nusivaipė, juk nenori, kad jį rastų persekiotojai. 

Jis pažiūrėjo aukštyn pro susipynusias šakas. Matė nedidelius 
dangaus lopus, bet rododendrai raizgėsi beveik dvylika pėdų virš 
jo galvos. Atsistoti neįmanoma; po susipynusiomis šakomis vos 
ne vos galėjo sėdėti išsitiesęs. 

-Nežinia, kokio didumo šis pragaras; keliaudamas per kalnus 
su indėnais Rodžeris matė šlaitus, visiškai užklotus viržynų, slė- 
nius, apžėlusius tamsiai žaliais rododendrais, o virš linguojan- 
čios jų lapų jūros kyšojo tik keli išlakūs medžiai. Be to, indėnai 
lanku apėjo nedideles tų neįžengiamų augalų raizgalynes. Ro- 
džeris numanė esąs netoli brūzgynų pakraščio, bet iš to jokios 
naudos, juk nenutuokia, kurioje pusėje tas pakraštys. 

Jam vis labiau buvo šalta, vis dar virpėjo rankos. Šokas, mig- 

lotai sumojo. O kaip jį įveikti? Reikėtų gerti karštų skysčių, šiltai 
apsikloti. Praverstų brendis. Na, dar galėtų pakelti kojas, deja, 
nieko daugiau. 

Išrausęs negilią, nepatogią duobutę, įsitaisė joje, ant krūtinės 
ir pečių subraukdamas šaltus, drėgnus, papuvusius lapus. Tada 
įspraudė kulnus į tarpustiebį ir tirtėdamas užsimerkė. 

Indėnai jo nesivys. Kodėl turėtų? Jeigu neskuba, jiems kur 
kas geriau bus palaukti. Galų gale jis vis tiek išlįs, jei dar pajėgs. 

Vos krustelėjęs čia, apačioje, Rodžeris supurtys lapus viršu- 
je ir išsiduos persekiotojams. Jį nusmelkė stingdanti mintis: jie 
tikrai žino, kur jis, tik laukia, kada sukrutės. Dangaus lopiniai 
buvo tamsiai mėlynos safyrų spalvos; popietė. Jis luktelės iki 
tamsos ir tada ims veikti. 

Sunėręs rankas ant krūtinės, prisivertė pailsėti, mąstyti ne 
apie varganą savo padėtį, o apie ką nors kita. Briana. Jis galvos 
apie ją. Be pykčio ir maišaties; tam neturi laiko. 

Jis įsivaizduos visa, kas įvyko tarp jųdviejų tą naktį, jų nak- 
tį. Šilumą šalia savęs tamsoje. Jos rankas, labai laisvas, smalsias, 
nekantraujančias ant jo kūno. Dosnią jos nuogybę, kurią nevar- 
žomai jam dovanojo. Ir savo trumpalaikį, klaidingą įsitikinimą, 
kad šiame pasaulyje viskas klostysis puikiai per amžius. Pamažu 
jo drebulys nuslopo, ir jis užmigo. 

Kai pabudo, jau buvo patekėjęs mėnulis; jis išvydo ryškiai 
nutviekstą.dangų, bet mėnulio nematė. Rodžeris buvo sustingęs 
ir sušalęs, skaudėjo visą kūną. Dar graužė alkis ir kamavo troš- 
kulys. Jeigu išsikapstys iš šios sumautos raizgalynės, bent galės 
susirasti vandens; šiuose kalnuose upeliai čiurleno visur. Neran- 
gus it vėžlys, gulintis ant nugaros, jis iš lėto apsivertė. 

Visos kryptys atrodė vienodai. Jis ėmė ropoti, sprausdamasis 
pro plyšius, laužydamas šakas, iš visų jėgų stengdamasis laikytis 
tiesios linijos. Labiau nei mintis apie indėnus jį persekiojo viena 
baimė: aklai stumdamasis šiuo labirintu jis gali lengvai pasiklys- 
ti. Viskas gali baigtis tuo, kad jis be paliovos suks ratus, pakliuvęs 
į spąstus, iš kurių niekada neištrūks. Pasakojimai apie dingusius 
medžioklinius šunis dabar atrodė nė kiek neperdėti. 

Per ranką nuskuodė kažkoks gyvūnėlis, ir jis krūptelėjo, vož- 
damas galvą į šakas. Sukandęs dantis ir toliau kapanojosi, kas- 
kart pasistūmėdamas per kelis colius. Aplinkui čirpė svirpliai, o 
nepaliaujamas šnaresys įspėjo, kad jo įsibrovimas visai nepatinka 
nuolatiniams šio pragaro gyventojams. Jis ničnieko nematė, čia, 
apačioje, buvo tamsu, nors į akį durk. Bent viena nauda buvo. 
Stengdamasis ištrūkti iš spąstų, jis sušilo. Prakaitas graužė žaizdą 
pakaušyje ir varvėjo nuo smakro. 

Vos stabtelėjęs įkvėpti oro, įsiklausydavo, ar neišgirs kokių 
garsų, išduodančių jo buvimo vietą ar persekiotojus, ne - tik 
kartais suklikdavo naktiniai paukščiai ir sušlamėdavo lapai. Ran- 
kove nusišluostęs prakaitu pasruvusį veidą, vėl ėmė irtis į priekį. 

Jis nė nenutuokė, kiek laiko šitaip kapstėsi, kol rado akmenį. 
Tikriau, kaktomuša atsitrenkė į jį. Svirduliuodamas atsitraukė, 
suspaudęs galvą ir sukandęs dantis, kad nesuriktų. 

Markstydamasis iš skausmo, ištiesė ranką ir pagrabaliojęs 
suprato, į ką atsimušė. Ne į akmenį, o į plokščią uolą. Ir aukštą; 
kiek įstengė pasiekti, užčiuopė tik kietą paviršių. 

Užčiuopęs uolos šoną, ją apėjo. Šalia augo storas stiebas, ir jo 
pečiai įstrigo plyšyje tarp uolos ir kamieno. Rodžeris pasimuistė, 
pasirangė ir galop pro jį prasispraudė, bet praradęs pusiausvyrą 
griuvo kniūbsčias. 

Paskui vėl atkakliai pakilo ant rankų ir sumojo jas matąs. 
Pakėlė akis ir su nuostaba apsidairė. 

Jo galva ir pečiai išniro pro angą. Jokio pasipriešinimo, toliau 
tuščia. Jis skubiai prasibrovė visas ir išrūko iš klaustrofobiškų ro- 
dodendrų gAiaužtų. 

: Atsidūrė atviroje erdvėje, nors kitoje nedidelės proskynos 
pusėje dunksojo stačia uola. Tai iš tikrųjų buvo proskyna, nes 
minkštoje žemėje po jo kojomis niekas neaugo. Priblokštas lėtai 
apsisuko, didžiuliais gurkšniais gerdamas į plaučius žvarbų orą. 

— Dieve, kurs esi danguje, - tyliai tarė. 

Proskyna buvo maždaug ovalo pavidalo, juosiama stačių 
akmenų, o viename progumos gale dunksojo uola. Akmenys 
stirksojo vienodai išsidėstę ratu, keli jų buvo nuvirtę, keli išju- 

dinti iš savo vietos spaudžiant šaknims ir stiebams, augantiems 
už jų. Tarp ir virš akmenų Rodžeris matė juoduojančius tankiai 
sužėlusius rododendrus, bet nė vieno jų akmenų rate. 

Šiurpstant odai, jis tyliai nuslinko į rato vidurį. To negali 
būti, bet vis dėlto buvo. Ir kodėl gi ne? Jei Geilis Dankan buvo 
teisi... Apsigręžęs mėnesienoje pastebėjo įbrėžimus uoloje. 

Priėjo arčiau, norėdamas pasižiūrėti atidžiau. Keli petroglifai, 
kai kurie raižiniai - sulig jo plaštaka, o kiti - jo ūgio; keletas spi- 
ralinių raižinių ir dar vienas, vaizduojantis pasilenkusį žmogų - 
šokantį arba mirštantį. Beveik uždaras ratas, panašus į gyvatę, 
gaudančią savo uodegą. Įspėjamieji ženklai. 

Vėl nupurtė drebulys, ir jo ranka nuslydo prie bridžių siūlės. 
Jie vis dar buvo tenai, du brangakmeniai, kuriuos gavo rizikuoda- 
mas gyvybe. Mažytis saugumo laidas - jis vylėsi - jam ir Brianai. 

Rodžeris negirdėjo nė garso. Jokio ūžesio, jokio zvimbesio. 
Rudeninis vėsus oras, rododendrų lapus šiureno švelnus vėjelis. 
Po galais, kokia dabar diena? Jis nežinojo, nes jau seniai buvo 
praradęs laiko nuovoką. Jam atrodė, kad kai jis paliko Brianą 
Vilmingtone, buvo beveik rugsėjo pradžia. Užtruko kur kas il- 
giau, nei manė, susekti Bonitą ir rasti progą nugvelbti brang- 
akmenius. Nūnai turbūt spalio pabaiga - netoli Samheino, Visų 
Šventųjų šventės, o gal jau ir po jos. 

Tik ar šiame rate galios tos pačios datos? Jis manė, kad taip; 
jei Žemės jėgos linijos pasikeitė, palyginti su jos sukimusi aplink 
Saulę, sulig tuo pasikeitimu turėtų būti atviri arba uždari visi 
laiko koridoriai. 

Rodžeris žengė prie uolos ir pamatė plyšį, žiojintį papėdėje, 
angą akmenyje, tikriausiai urvą. Jį nukrėtė šaltis, bet nakties 
vėjas čia buvo niekuo dėtas. Pirštai smarkiai suspaudė nedide- 
lius brangakmenius. Jis nieko negirdėjo. Ar tas plyšys atviras? 
Jeigu taip... 

Pabėgs. Štai ką padarys. Bet kur? Ir kaip? Jo galvoje skambėjo 
Geilis kerai. Granatai su meile juosia mano kaklą; būsiu ištikima: 

Ištikimybė. Jeigu jis pamėgins šitaip pabėgti, apleis Brianą. 
O ji ar neapleido tavęs? 

— Ne, tik ne tai! - sukuždėjo jis. 

Jeigu ji taip ir pasielgė, turėjo priežastį. 

Ji rado tėvus; bus saugi. „Todėl moteris palieka tėvus ir glau- 
džiasi prie savo vyro.'* Svarbu ne saugumas, o meilė. Jeigu pir- 
miausia jam būtų rūpėjęs saugumas, nebūtų perskrodęs to bai- 
saus vakuumo. , 

Rodžeriui prakaitavo rankos; pirštais užčiuopė drėgną au- 
dinio šiurkštumą. Nubrozdinti, supleišėję pirštų galai degė ir 
tvinkčiojo. Jis žengė dar vieną žingsnį prie uolos plyšio, įsmeigęs 
akis į jame tvyrančią akliną tamsą. Jeigu neis į vidų... jam be- 
liks dvi išeitys. Grįžti į dusinančius rododendrų gniaužtus arba 
įveikti priešais stūksančią uolą. 

Jis atlošė galvą, norėdamas nustatyti uolos aukštį. Tamsoje 
į jį žvelgė bebaimė uola, ryškėjanti mėnesienos nutviekstame 
danguje. Jis nespėjo nė krustelėti ar ką daugiau pagalvoti, nes 
ant pečių tyliai nusileido virvės kilpa ir užsiveržė, prispausdama 
rankas prie kūno. 


* Perfrazuotas Šventojo Rašto sakinys: „Todėl vyras palieka savo tėvą ir motiną, 
glaudžiasi prie savo žmonos...“ (Pr 2, 24). 

Pabėgimas 


„Tekančioji upė“, 1769 m. gruodis 


NULIJO, BET NETRUKUS ir vėl prapliups. Virpantys van- 
dens lašai kabojo po marmurinių jakobitų rožių, puošiančių 
Hektoro Kamerono kapą, vainiklapiais, o plytomis grįstas takas 
tamsavo nuo drėgmės. 

Semper Fidelis, buvo parašyta po jo vardu, pavarde, gimimo 
ir mirties datomis. Semper Fi. Kitados ji susitikinėjo su laivyno 
kadetu; tuos žodžius jis išraižė ant žiedo, norėdamas jai padova- 
noti. Ištikimas amžinai. O kam buvo ištikimas Hektoras Kame- 
ronas? Žmonai? Savo princui? 

Nuo ano vakaro ji nesišnekėjo su Džeimiu Freizeriu. Ir jis 
nesikalbėjo su ja. Nuo tos akimirkos, kai apimta baimės ir įsiūčio 
suriko: „Mano tėvas niekada nebūtų šito pasakęs!" 

Jai prieš akis vis dar šmėkščiojo jo veidas, kai ištarė jam tuos 
žodžius. O kad galėtų juos pamiršti. Jis tylomis nusisuko ir išėjo 
iš trobelės: Pakilęs Ijanas tyliai išpėdino įkandin, ir tą naktį nė 
vienas negrįžo. 

Mama liko su ja, guodė, glamonėjo, glostė jai galvą ir mur- 
mėjo visokius raminančius žodelius, jai pakaitomis tai nirštant, 
tai raudant. Tačiau net mamai laikant ant kelių jos galvą ir vėsia 
skiaute šluostant jai veidą, Bri juto, kad širdies kertelėje Klerė 
linko prie to vyro, veržėsi sekti paskui jį, norėjo paguosti jį. Bet 
kartu dėl visko jį ir kaltino. 

Jai smilksėjo galvą, stengiantis nutaisyti akmeninį veidą. Ji 
nedrįso atpalaiduoti akių ir žandikaulio raumenų, kol nejsiti: 
kins, kad jie iškeliavo; perdėm lengvai galėtų palūžti. 

Bet iki to vakaro nepalūžo. Kai susitvardė, nuramino mamą, 

kad dėl jos nesijaudintų, ir liepė gulti į lovą. O pati prasėdėjo 
iki aušros, ant stalo pasidėjusi Rodžerio piešinį, akis graužiant 
pykčiui ir židinio dūmams. 

Jis parsirado brėkštant, pasikvietė Klerę, nė nepažvelgdamas 
į Brianą. Kažką sumurmėjęs tarpdury, parsiuntė ją įdubusiomis 
nuo nerimo akimis sudėti Brianos daiktų. 

Jie atgabeno Brianą čia, į „Tekančiąją upę“. Ji norėjo keliauti 
su jais ir tučtuojau pulti ieškoti Rodžerio. Bet jis buvo užsispyręs, 
kaip ir jos mama. 

Gruodis ėjo į pabaigą, ir kalno šlaitą klojo storas žiemos 
sniego sluoksnis. Ji nėščia ketvirtas mėnuo; pilvas jau gerokai 
suapvalėjęs. Nežinia, kiek truks kelionė, todėl jai teko pripažinti, 
kad nenorėtų gimdyti pliko kalno atšlaitėje. Šiaip gal ir paisydavo 
mamos nuomonės, bet ne tada, kai ją kurstydavo jo užsispyrimas. 

Ji priglaudė kaktą prie šalto mauzoliejaus marmuro; diena 
buvo šalta, purkšnojo lietus, bet jos veidas degė karščiu, buvo 
papurtęs, lyg turėtų karščio. 

Ausyse vis skambėjo jo balsas. Šmėžavo jo veidas, persikrei- 
pęs iš pykčio, suktas kaip nelabojo kaukė. Girdėjo jo šiurkštų iš 
įtūžio ir paniekos balsą, priekaištaujantį - priekaištaujantį jai! - 
dėl to, kad jis prarado savo sumautą garbę! 

— Tavo garbė? - nepatikliai paklausė ji. - Tavo garbė? Tas tavo 
suknistas požiūris į garbę pirmiausia ir užtraukė bėdą! 

- Šitaip nekalbėk su manim! Bet jeigu jau prašnekom apie 
suknistą... 

— Aš suknistai sklandžiai rėšiu viską, kas man ant liežuvio! — 
atšovė ji ir kumščiu taip trenkė į stalą, kad net indai subarškėjo. 

Ir ji kalbėjo. Kaip ir jis. Mama kelis kartus mėgino juos nutil- 
dyti - Briana krūptelėjo, per vėlai prisiminusi sielvartą, atsispin- 
dintį tamsaus aukso spalvos Klerės akyse. Bet nė katras nežvilg- 
telėjo į ją, pernelyg įsiutę dėl abipusės išdavystės. 

Kitados mama jai sakė, kad jos būdas kaip tikros škotės: lėtai 
įsiplieskia, bet ilgai dega. Dabar ji žino, iš ko tą būdą paveldėjo, 
bet kas iš to. 

Ji priglaudė sukryžiuotas rankas prie antkapio ir, padėjusi ant 

jų veidą, užuodė silpną avies vilnos kvapą. Jis priminė jai rankų 
darbo megztinius, kuriuos mėgdavo vilkėti jos tėvas - tikrasis 
tėvas, patikslino, vėl pajutusi vienatvę. 

— Kodėl turėjai mirti? - sukuždėjo į drėgnos vilnos įdubą. - 
Kodėl? 

Jei Frenkas Randalas nebūtų žuvęs, nieko panašaus nebūtų 
įvykę. Juodu su Klere vis dar būtų gyvenę tenai, namie Bostone. 
Jos šeima ir gyvenimas nebūtų subyrėję. 

Gaila, jos tėvo nebėra, į jo vietą taikosi žiaurus nepažįsta- 
masis, žmogus, turintis jos veidą, bet nesuprantantis jos širdies, 
vyras, atėmęs iš jos šeimą ir namus; tarsi to būtų per maža, jis 
pasiglemžė meilę ir saugumą, palikdamas ją vienui vieną šiame 
keistame, atšiauriame krašte. 

Briana stipriau apsisiautė pečius skara, virpėdama nuo vėjo, 
košiančio pro platų drabužį. Reikėjo užsivilkti apsiaustą. Atsi- 
sveikindama pabalusiomis lūpomis pabučiavo mamą ir nulėkė 
per apmirusį sodą, nežiūrėdama į Džeimį. Ji lauks čia, kol bus 
tikra, kad jie iškeliavo, ir jai nė motais, kad gali sustirti. 

Ant plytomis grįsto tako išgirdusi žingsnius įsitempė, bet ne- 
atsigręžė. Turbūt tarnas arba Džokasta ateina parginti į namus. 

Bet tie ilgi, tvirti Žingsniai galėjo būti tik vieno Žmogaus. Ji 
smarkiai sumirksėjo ir sukando dantis. Neatsisuks, nieku gyvu. 

— Briana, - tyliai tarė jis už nugaros. 

Ji nei atsakė, nei krustelėjo. 

Jis sušnarpštė. Iš pykčio ar nekantros? 

— Turiu tau pasakyti vieną dalyką. 

— Klok, - tai ištarus, jai suskaudo gerklę, lyg būtų prarijusi 
kokį aštrų daiktą. 

Vėl ėmė lyti; nuo purslų marmuras prieš ją blizgėjo, į plaukus 
tekšėjo lediniai lietaus lašai. 

— Pargabensiu jį tau, - vis dar tyliai pasakė Džeimis Freize- 
ris, - kitaip pats negrįšiu. 

Ji neprisivertė atsisukti. Už nugaros ant grindinio kažkas dus: 
liai sutraškėjo, paskui jo žingsniai nutolo. Ėmė kapsėti išpampę 
marmurinių rožių lašai, ir ašaros užliejo akis. 

Kai ji galų gale atsigręžė, takas buvo tuščias. Prie jos kojų gu- 
lėjo sušlapęs nuo lietaus perlenktas popieriaus lapas, prispaustas 
akmeniu. Pakėlė jį ir suglamžiusi laikė rankoje, bijodama atversti. 


=— 


1770 m. vasaris 


Nors nerimavo ir pyko, lengvai leidosi nešama kasdienės 
„Tekančiosios upės“ srovės. Protetė, džiaugdamasi jos draugija, 
paskatino ją užsiimti kuo nors, kas išblaškytų. Paaiškėjus, kad 
Briana gražiai piešia, Džokasta jai atnešė savo piešimo įrankius, 
ragindama juos išmėginti. 

Palyginti su trobele ant gūbrio, „Tekančiosios upės“ dvaras 
buvo toks ištaigingas, kad gyvenimas čia atrodė kone dekaden- 
tiškas. Bet Briana iš įpročio vis tiek pabudo auštant. Apatiškai 
pasirąžė, mėgaudamasi pūkine lova, kuri apglėbdavo ir pasiduo- 
davo kiekvienam jos krustelėjimui - visiška priešingybė sun- 
kioms, kauburiuotoms dygsniuotoms antklodėms, užmestoms 
ant vėsaus šiaudinio čiužinio. 

Židinyje liepsnojo ugnis, ant prausyklės stovėjo didžiulis va- 
rinis dubuo tviskančiais šonais. Karštas vanduo praustis, nes virš 
metalo ringavo karščio garai. Kambaryje dar buvo vėsoka; šviesa 
už lango nuo žvarbos buvo žiemiškai mėlyna. Tyliai įslinkusi ir 
jau išėjusi tarnaitė tikriausiai keliasi gūdžiu priešaušriu tirpdyti 
ledo, kad būtų vandens. 

Ji turėtų jaustis kalta, kad jai patarnauja vergai, mieguistai 
šmėkštelėjo. Apie tai pagalvos vėliau. Buvo daugybė dalykų, apie 
kuriuos ji norėjo pamąstyti paskui, kai jie nebeskaudins. 

Dabar jai šilta. Kažkur toli name girdėjo tylius garsus, rami- 
nantį šeimos gyvenimo bruzdesį. O jos kambarį gaubė tyla, tik 
retsykiais židinyje spragtelėdavo malkos. 

Ji atsivertė ant nugaros, jos protas snūduriavo. Ėmė iš nau- 
jo pažindintis su savo kūnu. Tai jos rytinis ritualas; taip pusiau 
sąmoningai elgdavosi nuo paauglystės, o dabar susizgribo tyčia 
taip daranti, po nakties ieškodama nedidelių pokyčių ir su jais 

susitaikydama, kad staiga dieną apsižiūrėjusi nepasijustų sveti- 
ma savo kūne. 

Vieno svetimkūnio jau gana, toptelėjo jai. Nusmaukusi nak- 
tinius, rankomis lėtai perbraukė snaudžiantį pilvo iškilumą. Per 
odą perbėgo šiurpuliukas, nes įnamis pasirąžė ir iš lėto apsivertė, 
kaip ką tik ji lovoje, apsaugotas ir apkabintas. 

— Sveikutis, - švelniai tarė Briana. 

Kauburėlis krustelėjo po plaštaka ir nurimo, pilvo gyventojas 
vėl paniro į slaptingus sapnus. 

Ji pamažu pakėlė naktinius. Jie buvo Džokastos, pasiūti iš šil- 
tos švelnios flanelės. Abiejų šlaunų viršuje užčiuopė lygius ilguo- 
sius raumenis ir negilios įdubos linkį, paskui pabraukė aukštyn 
žemyn per nuogą odą, priglaudė delnus prie kojų, pilvo ir krūtų. 
Lygu ir švelnu, apvalu ir kieta; raumenys ir kaulai... Bet dabar ne 
vien jos raumenys ir kaulai. 

Rytą oda kitokia, panėši į ką tik nusinėrusią gyvatės odą, 
švelnutė ir kiek persišviečianti. Vėliau, kai atsikels, odą pabu- 
čiuos oras, ji taps šiurkštesnė, dulsvesnė, bet tas apvalkalas bus 
ir patvaresnis. 

Briana vėl atsigulė ant pagalvės, žiūrėdama, kaip šviesa skver- 
biasi į kambarį. Namas budo. Toli girdėjo daugybę silpnų triū- 
siančių žmonių garsų, ir tai ją nuramino. Vaikystėje, pakirdusi 
vasaros rytais, išgirsdavo po langu tarškant vejapjovę, tėvą svei- 
kinantis su kaimynu. Žinodama, kad jis tenai, pasijusdavo saugi. 

Visai pabudo auštant ir jai pasivaideno Džeimio Freizerio, 
lauke švelniai besišnekančio su savo arkliais geiliškai, balsas, ir 
ją staiga užplūdo toks pat saugumo jausmas. Bet ne. 

Mama sakė tiesą. Ji jau kitokia, be jos leidimo ar žinios pa- 
keista, bet viskas paaiškėjo tik tada, kai buvo šaukštai po pietų. 
Briana nubloškė antklodes ir atsikėlė. Negalėjo vartytis lovoje ge- 
dėdama to, kas prarasta; jos niekas nebegins. Nuo šiol ginsis pati. 

Joje tūnantis kūdikis neatšaukiamas ir, gana keista, nuolat ją 
ramina. Pirmą kartą ji pajuto palaimą ir neįprastą santarvę; jos 
kūnas tai suprato daug anksčiau už protą. Taigi gryna tiesa yra žo- 
džiai, kuriuos dažnai kartodavo mama: „Įsiklausyk į savo kūną.“ 

Ji atsirėmė į lango rėmą ir pažvelgė į sniegą, lopiniais klojan- 
tį virtuvės daržą. Ant tako klūpojo vergė, susisupusi į apsiaustą 
ir skarą, ir iš lysvės kasė peržiemojusias morkas. Aplink daržą, 
apjuostą sienos, augo aukštos guobos. Už tų sustingusių, nuogų 
šakų dunksojo kalnai. 

Briana stovėjo tykiai, klausydamasi savo kūno ritmo. Įsibro- 
vėlis kiek sukrutėjo, jo judesių bangos susiliejo su jos kraujo - 
jųdviejų kraujo - pulsavimu. Plakant širdžiai atrodė, kad girdi 
ir kitos, mažesnės širdelės aidą, ir tas garsas galų gale padrąsino 
ją mąstyti aiškiai, patikino, kad jei nutiks blogiausia, - ji stipriai 
prisispaudė prie lango rėmo, šis sutraškėjo nuo netikėtos jos jė- 
gos, - jei nutiks blogiausia, ji vis tiek nebus visiškai viena. 

Kaltė 


NUO TADA, KAI IŠKELIAVOM iš Freizerio gūbrio, Džei- 
mis nepratarė nė žodžio iki pat tuskarorų Tenago kaimo. Jojau 
nusiminusi, draskoma kaltės, kad palikau Brianą, iš baimės dėl 
Rodžerio ir skausmo, kurį kėlė Džeimio tylėjimas. Jis trumpai 
šnektelėjo su Ijanu, Džokastai Kros Krike pasakė tik tai, kas bū- 
tina. O man - nieko. 

Jis aiškiai buvo nepatenkintas, kad išsyk nepapasakojau jam 
apie Stiveną Bonitą. Pamačiusi, kas iš to išėjo, ir aš save kaltinau. 
Jis pasiėmė auksinį žiedą, kurį jam sviedžiau; visai nenumaniau, 
kur jį padėjo. 

Oras protarpiais buvo prastas, debesys kabojo taip Žemai, 
kad gulė ant aukščiausių kalnų keterų. Daug dienų keliavom per 
tirštą šaltą rūką, vandens lašeliams kondensuojantis ant arklių, 
tad nuo jų karčių nuolat lašnojo, o šonai žvilgėjo nuo drėgmės. 
Naktį miegodavom ten, kur rasdavom prieglobstį, įsisupę į su- 
drėkusias antklodes, visi suguldavom skyrium aplink smilkstan- 
tį laužą. 

Kai nusigavom į Tenagą, mus šiltai sutiko keli indėnai, su 
kuriais buvome susipažinę dar Ana Okoje. Mačiau, kaip mums 
nuo mulų nuėmus krovinį keletas vyrų smalsiai nužvelgė stati- 
naites su viskiu, bet nė vienas į jas nesikėsino. Du mulai nešė 
dvylika statinaičių viskio, visą Freizerių dalį, išvarytą per metus. 
Tai buvo didžiausias mūsų uždarbis. Šnekant prekybos termi- 
nais, tikrai apvali sumelė. Vyliausi, jos pakaks vienam jaunam 
škotui išpirkti. 

Tai buvo geriausia - ir vienintelė - mūsų prekė, o kartu ir pa- 
vojinga. Džeimis įteikė vieną statinaitę kaimo sachem ir su Ijanu 
dingo viename ilgųjų namų tartis. Ijanas atidavė Rodžerį savo 

bičiuliams tuskarorams, tačiau nežinojo, kur jie jį nugabeno. Vis 
dar tikėjausi, kad jis Tenage. Tada parsirastume į „Iekančiąją 
upę“ per mėnesį. 

Deja, ta viltis buvo menka. Vidury tūžmingo barnio su Bria- 
na Džeimis prisipažino liepęs Ijanui pasistengti, kad Rodžeris 
nebegrįžtų. Nuo gūbrio iki Tenago buvo dešimt dienų kelio; per 
trumpas atstumas įniršusio tėvo akimis. 

Norėjau pasiteirauti apie Rodžerį mane užimančių moterų, 
bet jos nesuprato nei prancūziškai, nei angliškai, o aš tuskarorų 
kalba mokėjau vos porą būtiniausių mandagumo žodžių. Di- 
plomatinius santykius geriau leisiu tvarkyti Ijanui su Džeimiu. 
Džeimis, gabus kalboms, gana neblogai susišnekėjo su tuskaro- 
rais, o Ijanas, pusę savo laiko praleidžiantis su indėnais medžio- 
klėse, kalbėjo visai laisvai. 

Viena moteris padavė man pusdubenį, kuriame garavo kau- 
burėliai grūdų, keptų su žuvimi. Pasilenkusi pasisėmiau valgio 
plokščia medine mentele, ir po mano marškiniais sukabaldavo 
amuletas, jo svoris priminė ir širdgėlą, ir buvo jos ramdytojas. 

Buvau pasiėmusi Najavenės amuletą ir raižytąjį opalą, rastą 
po virgininiu kadagiu. Šį ketinau grąžinti, tik nenumaniau kam. 
Jis galėtų tapti priedu prie viskio, jei derantis prireiktų dar ko- 
kios paskatos. Dėl tos pačios priežasties Džeimis sugriebė visas 
savo negausias brangenybes, tik tarp jų nebuvo jo tėvo žiedo su 
rubinu, Brianos atgabento iš Škotijos. 

Tą rubiną palikom Brianai, jei negrįžtume, juk reikėjo neat- 
mesti ir tokios galimybės. Nežinia, ar Geilis Dankan buvo teisi, 
ar klydo spėdama apie brangakmenių panaudojimą, tačiau Bria- 
na turės bent vieną. 

Mums išjojant iš „Tekančiosios upės“, Briana stipriai mane 
apkabino ir pabučiavo. Nenorėjau keliauti. Bet nenorėjau ir pasi- 
likti. Vėl blaškiausi tarp pareigos likti ir rūpintis Briana ir tokios 
pat neatidėliotinos būtinybės keliauti su Džeimiu. 

— Turi joti, - ryžtingai paragino Briana. - Aš susitvarkysiu. 
Sakei, esu sveika kaip arklys. Grįši daug anksčiau, nei man tavęs 
prireiks. 

Ji dirstelėjo į tėvo nugarą; kieme prie tvarto jis apžiūrinėjo ar- 
klių ir mulų krovinį. Briana be jokios išraiškos vėl atsisuko į mane. 

— Turi keliauti, mama. Pasikliauju tavim, tu rasi Rodžerį, - 
ji nesmagiai pabrėžė žodelį tu, ir aš vyliausi, kad Džeimis jos 
negirdi. 

— Aišku, nemanai, kad Džeimis... 

— Nežinau, - nutraukė ji. - Nenutuokiu, ką jis darytų, - ji 
atkišo smakrą. 

Kaip gerai man pažįstama. Ginčytis beprasmiška, bet aš vis 
tiek pamėginau. 

— Užtat aš Žinau, - atkirtau. — Dėl tavęs jis padarytų bet ką, 
Briana. Bet ką. Ir ne vien dėl tavęs, jis padarytų viską, ką gali, 
kad tik Rodžeris grįžtų. Jo garbės jausmas... 

Jos veidas užsišovė lyg spąstai, ir aš suvokiau padariusi klaidą. 

— Jo garbė, ji jam svarbiausia, - rėžė Briana. - Bet, manau, ji 
netrukdo, kol skatina Džeimį rasti Rodžerį. - Nusisukusi palen- 
kė galvą nuo vėjo. 

— Briana, - tariau. 

Ji tik sugaužė pečius, rūpestingiau siausdamasi skara. 

— Tetule Klere, mes pasiruošę, - šalia išdygo Ijanas, susirūpi- 
nusiu veidu žvilgčiodamas į mudvi su Briana. 
šitaip palikti. 

— Bri, - pakartojau. 

Ji atsigręžė apsimuturiavusi vilnone skara ir apkabino mane, 
priglausdama šaltą skruostą prie manojo. 

— Grįžk! - sukuždėjo. - Ak, mama, grįžk sveika ir gyva! 

— Negaliu tavęs palikti, Bri, negaliu! - stipriai spaudžiau ją 
glėbyje, tvirtus jos kaulus ir švelnų kūną, dukrą, kurią buvau pa- 
likusi, dukrą, kurią atgavau, ir moterį, atplėšusią mano rankas ir 
vienui vieną stovinčią, įsitermpusią kaip styga. 

- Turi keliauti, - sušnabždėjo Briana. Jai nuo veido nukrito 
abejingumo kaukė, skruostai buvo šlapi. Ji dirstelėjo man per 
petį į arklidžių kiemo arką. - Pargabenk jį. Tu vienintelė gali jį 
sugrąžinti. 

Greitosiomis mane pabučiavusi, apsisuko ir nubėgo, jos 
žingsniai aidėjo ant plytomis grįsto tako. 

Džeimis, išėjęs pro arką, pamatė ją, skrodžiančią audringą 
šviesą, lyg būtų šmėkla, pranašaujanti mirtį. Jis ramiai stovėjo ir 
abejingai žiūrėjo į ją. 

— Negali šitaip išjoti, - pasakiau ir skaros kampeliu nusi- 
šluosčiau ašarotus skruostus. - Džeimi, pasivyk ją. Pasivyk ir 
bent atsisveikink. 

Jis stovėjo, ir man dingtelėjo, kad apsimes neišgirdęs manęs. 
Bet Džeimis nusigręžė ir lėtai nupėdino taku. Paptelėjo pirmieji 
lietaus lašai, jie tekšėjo ant sausų plytų, o vėjas plaikstė Džeimio 
apsiaustą. 

— Tetule, - paėmęs man už parankės švelniai ragino Ijanas. 

Nuėjau su juo ir leidau jam pakišti po pėda ranką ir padėti 
atsisėsti ant arklio. Netrukus pasirodė Džeimis. Nė nepažvelgęs 
į mane, apžergė arklį, mostelėjo Ijanui ir išrisnojo iš kiemo nesi- 
dairydamas atgal. O aš atsigręžiau, bet Brianos - nė ženklo. 

Jau seniai buvo atslinkusi naktis, o Džeimis vis dar derėjosi 
su Nakognavetu ir kaimo sachem ilgajame jų name. Vos kas įei- 
davo į mūsų namą, pakeldavau akis, bet ten būdavo ne jis. Paga- 
liau kailio, kabančio tarpdury, kraštas pakilo, ir pasirodė Ijanas, 
o užjo - apvalaina figūrėlė. 

- Turiu tau staigmeną, tetule, - džiugiai šypsodamasis jis žen- 
gė į šoną, atidengdamas išsišiepusį apskritą vergės Polianos veidą. 

Veikiau buvusios vergės. Nes čia, žinoma, ji buvo laisva. Mo- 
teris atsisėdo šalia manęs ir atvertė elnenos užklotą, rodydama 
rankos linkyje gulintį mažą berniuką, tokiu pat švytinčiu ir aps- 
kritu veideliu kaip jos. 

Vertėjaujant Ijanui, jai įterpiant vieną kitą anglų ir geilišką 
žodį ir pasitelkus keistą moterišką ženklų kalbą, mudvi greitai 
įnikom į pokalbį. Kaip ir spėjo Majersas, tuskarorai ją mielai pri- 
ėmė ir priglaudė gentyje, net buvo įvertintas jos gebėjimas gydyti. 

Ji gavo į vyrus našlį, kurio žmona buvo mirusi siaučiant tymų epi- 
demijai, ir prieš kelis mėnesius jam pagimdė šį naują šeimos narį. 
Džiaugiausi, kad ji tapo laisva, rado laimę ir nuoširdžiai ją 
pasveikinau. Tai mane nuramino; jei tuskarorai taip gražiai elgėsi 
sū ja, gal ir Rodžeriui sekasi ne per blogiausiai, kaip būgštavau. 

Paskui mane nusmelkė mintis ir iš po savo elnenos marški- 
nių apykaklės ištraukiau Najavenės amuletą. 

— Ijanai, paklausk, gal ji žino, kam turėčiau jį atiduoti? 

Ijanas šnekino ją tuskarorų kalba ir kol jis kalbėjo, Poliana 
pasilenkusi smalsiai čiupinėjo amuletą. Galop papurtė galvą ir 
atsilošusi atsakė keistai žemu balsu. 

- Ji sako, indėnai jo nenorės, tetule, - išvertė Ijanas. - Čia 
šamanės amuletas, jis gali užtraukti nelaimę. Jį reikėtų palaidoti 
su žmogumi, kuriam jis priklausė; niekas čia jo nelies, nes bijos 
prišaukti šamanės dvasią. 

Delsiau, rankoje laikydama odinį kapšelį. Toks pat keistas 
jausmas, kad laikau kai ką gyva, buvo aplankęs mane ir tada, kai 
mirė Najavenė. Be abejonės, tai, kad delne kažkas kruta, tebuvo 
laki mano vaizduotė. 

— Paklausk jos, ar šamanė buvo palaidota? Ar jos kūnas rastas? 

Apskritas Polianos veidas, jai klausantis, buvo rimtas. Ijanui 
išvertus klausimą, ji pakratė galvą. 

— Poliana sako, kad toji dvasia vaikšto su tavim, tetule. Tu 
neturėtum jo niekam čia rodyti, nes jie išsigąstų. 

— O ji nebijo? 

Poliana pati suprato mano žodžius ir, papurčiusi galvą, palie- 
tė didžiulę savo krūtinę. 

— Dabar aš su indėnais, bet ne visada, - tarė. 

Ji pasigręžė į Ijaną ir jam paaiškino, kad jos pačios tauta gar- 
bina mirusiųjų dvasias; jos gimtinėje visai įprasta vyrui nešiotis 
senelio ar kito protėvio kaukolę ar kitą kūno dalį, kad ta jį sau- 
gotų ar jam patartų. Ne, mintis, kad šamanės dvasia lydi mane, 
jos nebaugina. | 

Ta mintis netrikdė ir manęs. Mintis, kad Najavenė manęs 
neapleidžia, net ramino, turint galvoj susiklosčiusias aplinkybes. 

Vėl paslėpiau amuletą po marškiniais. Jis šiltas švelniai brūkšte- 
lėjo per odą, tarsi būtų prisilietęs draugas. 

Kurį laiką šnekėjomės, kol galų gale vienas paskui kitą visi iš- 
siskirstė į savo patalpėles, ir dūmingame ore netrukus pasigirdo 
knarkimas. Tada pagaliau pasirodė ir Džeimis, vidun jis įleido 
šalto oro gūsį. 

Kaip tik tuo metu Poliana atsisveikindama delsė, lyg svarsty- 
dama, ar man dar kai ką pasakyti. Dirstelėjusi į įžengusį Džeimį, 
ji gūžtelėjo stambiais pečiais ir pasiryžo. Pasilenkė prie Ijano ir 
murmėjo kažką, taip slopiai, lyg medus varvėtų per akmenis. Ji 
pakėlė rankas ir pirštų nagus subedė į veido odą. Paskui skubiai 
mane apkabino ir išėjo. 

— Ką ji pasakė, Ijanai? 

Jis atsigręžė į mane, iš susirūpinimo suraukęs nedailius an- 
takius. 

- Kad turėčiau papasakoti dėdei Džeimiui, jog tą naktį, kai 
lentpjūvėje mirė moteris, ji matė vyrą. 

— Kokį vyrą? - paklausiau. 

Vis dar raukydamasis Ijanas nepatikliai papurtė galvą. 

- Jis jai buvo nepažįstamas. Baltasis, didžiulis ir stambus, bet 
ne toks aukštas kaip dėdė ar aš. Poliana matė jį išeinant iš lent- 
pjūvės ir neriant į mišką. Ji sėdėjo prie savo trobelės durų tam- 
soje, todėl mano, kad vyras jos nepastebėjo, tačiau praėjo netoli 
ugnies, todėl pamatė jo veidą. Jis buvo raupuotas, - jis nagais 
pabaksnojo sau veidą, visai kaip neseniai Poliana, - ir panašus 
į kiaulę. | 

- Mečisonas? - sutabalavo širdis. 

— Ar tas žmogus vilkėjo uniforma? - susiraukęs paklausė 
Džeimis. 

— Ne. Bet jai parūpo, ką jis ten veikė. Buvo ne kurios nors 
plantacijos savininkas ir ne darbininkas ar prižiūrėtojas. Taigi ji 
nusėlino į lentpjūvę pašniukštinėti, bet kai kyštelėjo galvą vidun, 
suprato, kad nutiko kai kas baisaus. Užuodė kraują, paskui išgir- 
do balsus, todėl į vidų nėjo. 

Buvo įvykdyta žmogžudystė, ir jei mudu su Džeimiu būtu- 
me atsiradę vos valandėlę anksčiau, gal būtume užkirtę jai kelią. 
Name buvo šilta, bet prisiminus troškų, kraujo pritvinkusį orą, 
tvyrantį lentpjūvėje, ir kietą virtuvės iešmą rankoje, mane nu- 
purtė šiurpas. 

Džeimis uždėjo ranką man ant peties. Nevalingai jos pasisie- 
kiau ir čiupau ją. Buvo gera ją laikyti, ir suvokiau, kad jau beveik 
mėnuo mudu sąmoningai nelietėme vienas kito. 

— Mirusi mergina buvo kariuomenės skalbėja, - tyliai tarė 
Džeimis. - Mečisonas turi žmoną Anglijoje; gal jam pasirodė, 
kad nėščia meilužė bus našta. 

— Nieko stebėtino, kad jis sukėlė tokį sąmyšį, ieškodamas kal- 
tininko, ir vaikėsi tą vargšę moterį, negalinčią apsiginti, - Ijanas 
buvo paraudęs iš pasipiktinimo. - Jeigu tam niekšui būtų pavykę 
ją už tai pakarti, bjaurybė tikriausiai būtų manęs esąs saugus. 

— Kai grįšim, turbūt aplankysiu tą seržantą, - pasakė Džei- 
mis. - Akis į akį. 

Nuo tos minties man sustingo kraujas. Jis kalbėjo tyliai ir 
ramiai, kai atsisukusi pažvelgiau į jį, nekrustelėjo nė raumenėlis, 
bet akyse išvydau atsispindint tamsaus Škotijos duburio paviršių, 
kuris raibuliavo, tarsi jame būtų ką tik nuskendęs sunkus daiktas. 

— Ar tau neatrodo, kad šiuo metu yra svarbesnių dalykų negu 
kerštas? 

Neketinau taip griežtai kalbėti, jo ranka staiga išslydo iš po 
manosios. 

— Turbūt, - ir jo balsas, ir jo veidas buvo abejingi. Paskui 
jis atsigręžė į Ijaną. - Veikfildas, ar Makenzis, - ar kokia ten to 
žmogaus pavardė, - gerokai toliau šiaurėje. Jie pardavė jį mohau- 
kams, gyvenantiems kaimelyje netoli upės. Tavo draugas Onaka- 
ra sutiko būti mūsų vadovu. Išvyksim vos prašvitus. 

Jis pakilo ir nuėjo į tolimąjį namo galą. Visi jau buvo sugulę 
nakties poilsio. Name ruseno penki ugniakurai, kiekvienas turė- 
jo skylę dūmams išeiti, o patalpa palei galinę sieną buvo sudalyta 
į kamaraites, po vieną porai ar šeimai. Jose buvo įtaisytas gultas 
miegoti, o po šiuo palikta vietos daiktams. 

Džeimis sustojo prie mums skirto kambariuko, kur buvau 
padėjusi mūsų apsiaustus ir ryšulius. Nusitraukė batus, nusijuosė 
skraistę, kurią buvo užsimetęs ant bridžių ir marškinių, tada nėrė 
į miegoti skirtos erdvės tamsą nė nežvilgtelėdamas atgal. 

Šiaip taip atsistojau, ketindama sekti paskui jį, bet mane su- 
laikė Ijanas, uždėjęs plaštaką ant rankos. 

- Tetule, - neryžtingai tarė. - Ar jam neatleisi? 

- Jam? - spoksojau į jį. - Už ką? Už Rodžerį? 

Jis susiraukė. 

— Ne, ne už Veikfildą. Tai irgi buvo didžiulė klaida, bet kai 
pagalvoji apie tai, ką padarėm, pasielgtume ir vėl taip pat. Ne dėl 
jo, o dėl Bonito. 

— Dėl Stiveno Bonito? Kaip gali manyti, kad kaltinu Džeimį? 
Niekada jam nepapriekaištavau! - Iš tiesų man vis kirbėjo min- 
tis, kad jis kaltina mane. 

Ijanas pasikasė galvą. 

- Na... argi nesupranti, tetule? Jis pats save dėl to kaltina. Ir 
dėl to, kad tas šunsnukis apšvarino mus upėje, ir dėl to, ką jis 
padarė pusseserei... - Kiek suglumęs, jis gūžtelėjo pečiais. - Šitai 
jį graužte graužia, o dar žinodamas, kad ant jo pyksti... 

— Bet aš nepykstu! Maniau, jis niršta ant manęs, kad jam nė 
neužsiminiau apie Bonitą. 

— Ak, - atrodė, lyg Ijanas nežino, juoktis jam ar sielvartau- 
ti. - Manau, jei ir būtum pasakiusi tiesą, nebūtų mūsų išgelbėję 
nuo bėdos. Ne, tikrai ne, tetule. Juk tada, kai pusseserė Briana 
tau viską papasakojo, mes jau buvom susitikę su Makenziu kalno 
atšlaitėje ir gerokai aplamdę jam šonus. 

"Giliai įkvėpiau ir vėl iškvėpiau. 

— Bet kodėl tau atrodo, kad jis mano, jog ant jo pykstu? 

— Visi mato, kad pyksti, tetule, - rimtai patikino jis. - Ne- 
žiūri į jį ir šnekiesi su juo tik prispyrus reikalui, - Ijanas tyliai 
atsikrenkštė. - Visą šį mėnesį nė sykio nemačiau tavęs jo guolyje. 

— Ir jis neatėjo į manąjį! - karštai paprieštaravau, per vėlai 
sumodama, kad vargu ar dera tokius reikalus aptarinėti su sep- 


tyniolikmečiu. 

Ijanas susikūprino ir metė į mane pelėdišką žvilgsnį. 

— Na, jis juk turi išdidumo. 

- Dievaži, turi, - pritariau, ranka pasitrindama veidą. - Aš... 
klausyk, Ijanai, ačiū, kad man pasakei. 

“Jis apdovanojo mane viena iš tų retų meilių šypsenų, nuo 

kurios pailgas ir nedailus jo veidas persimainydavo. 

— Man sopa širdį regint jį kenčiantį. Myliu dėdę Džeimį. 

- Ir aš, - pasakiau ir nurijau tumuliuką gerklėje. - Labanakt, 
Ijanai. 


pa, 


Tyliai nutipenau per namą pro kamaraites, kuriuose miegojo 
šeimos. Rami jų kvėpavimo ringuojama melodija maišėsi su ne- 
ramiais mano širdies dūžiais. Lauke lijo; iš angų dūmams lašėjo 
vanduo, ir nuo jo čirškė žarijos. 

Kodėl nesuvokiau to, ką suprato Ijanas? Buvo nesunku at- 
sakyti: mane buvo apakinęs ne pyktis, o graužė kaltės jausmas. 
Nuslėpiau žinanti apie Bonito niekšybę tik dėl auksinio tuoktu- 
vių žiedo, nes manęs to paprašė Briana; jei būčiau pamėginusi, 
gal būčiau ją įkalbėjusi viską iškloti Džeimiui. 

Briana neklydo; anksčiau ar vėliau jis tikrai puls ieškoti Stive- 
no Bonito. Bet aš, skirtingai nei ji, pasiklioviau Džeimio sėkme. 
Ne, mane privertė tylėti tas Žiedas. 

Ir kodėl turėčiau jaustis dėl to kalta? Protingo atsakymo ne- 
radau; slėpiau žiedą, pastūmėta ne sąmoningos minties, o ins- 
tinkto. Nenorėjau jo rodyti Džeimiui, jo akivaizdoje vėl jį mūvė- 
ti. Ir vis tiek norėjau - man reikėjo - jį turėti. 

Man suspaudė širdį, pagalvojus apie paskutines kelias savai- 
tes, apie Džeimį, paniurusį dėl būtinybės viską atitaisyti, ėdamą 
vienatvės ir kaltės. Todėl ir keliavau su juo, nes bijojau, kad jeigu 
jis išvyks vienas, gali nebesugrįžti. Skatinamas kaltės ir drąsos, 
būtų elgęsis beatodairiškai, o su manim bus atsargus. Vis dėlto 
jis nuolat galvojo ne tik esąs vienui vienas, bet kad jam labai 
priekaištauja ta, iš kurios galėtų - ir turėtų - sulaukti paguodos. 

Šitai tikrai „graužte graužia“. 

Stabtelėjau prie mūsų kamaraitės. Gultas buvo kokių aštuo- 
nių pėdų pločio, jis gulėjo pačiam krašte prie sienos. Mačiau 
kūpsantį pavidalą po antklode, pasiūta iš triušių kailiukų. Nors 
nekrutėjo, žinojau, kad nemiega. 

Užlipau ant pakylos, kambarėlio šešėliuose išsyk pasijutusi 
saugi, ir nusimečiau drabužius. Name buvo gana šilta, bet oda 
pašiurpo, sustandėjo speneliai. Akys apsiprato su prieblanda; 
galvą buvo pasukęs į mane. Tamsoje blizgėjo jo akys. 

Atsiklaupiau ir čiūžtelėjau po antklode, švelnus kailis glostė 
odą. Ilgai nedelsdama pasiverčiau prie jo ir, visa nuogybe prisi- 
spaudusi, veidu įsikniaubiau jam į petį. 

— Džeimi, - sukuždėjau. - Man šalta. Eikš, sušildyk mane. 
Prašau. 


E 

Jis apsivertė į mane be žodžių, su tyliu žiaurumu, kurį galėjau 
palaikyti ilgai slopinamu geismo troškimu, nors iš tiesų jį kamavo 
neviltis. Neieškojau malonumo, tenorėjau jį paguosti. Bet atsive- 
riant jam, skatinant jį, ištryško ir gilus neišsenkantis šaltinis. Atsi- 
daviau pagauta ūmaus geidulio, tokio pat aklo ir pašėlusio kaip jo. 

Virpėdami stipriai prisiplojom kūnais, veidus panardindami 
vienas kitam į plaukus, vienas kito nematydami, nepajėgdami 
vienas kito paleisti. Pamažu, nuslopus traukuliams, ėmiau su- 
vokti aplinką anapus mirtinai susivijusios mudviejų ringės, ir 
sumojau, kad gulim tarp svetimų Žmonių, nuogi, bejėgiai, den- 
giami tik tamsos. 

Ir vis dėlto buvom vienui vieni. Babelio atskirtis: tolimajame 
namo gale kažkas šnekėjosi, bet žodžiai buvo bereikšmiai. Galėjo 
būti ir bičių zvimbesys. 

Už mūsų guolio prieglobsčio į viršų ringavo ugnies dūmas, 
kvapus ir nestiprus lyg smilkalai. Kamarėlėje buvo tamsu it klau- 
sykloje; mačiau vien blausią šviesą palei jo peties linkį ar švys- 
telint jo garbanose. 

— Džeimi, atleisk, - tyliai tariau. - Tai nebuvo tavo kaltė. 

— O kieno dar? - niūriai paklausė jis. 

- Visų. Ir niekieno. Stiveno Bonito. Bet ne tavo. 

— Bonito? - iš nuostabos jo balsas sutriko. - O kuo jis čia dėtas? 

— Na... visų bėdų priežastis, - nustebusi atsakiau. - Hm... 
argi ne? 

Jis šiek tiek atšlijo nuo manęs ir nusibraukė nuo veido plaukus. 

— Stivenas Bonitas - velnias, - rėžė tiesiai Džeimis. - Ir aš jį 
užmušiu, vos pasitaikys proga. Bet negi galėčiau jį kaltinti ir dėl 
savo, kaip vyro, silpnybių ir trūkumų. 

— Po paraliais, ką čia tauški? Kokių silpnybių? 

Jis tylėjo, nulenkė galvą, tamsoje panėšėjo į susikūprinusį še- 
šėlį. Mūsų kojos vis dar buvo susipynusios; jutau, koks įsitempęs 
jo kūnas, nelankstūs sąnariai, susimetę raumenys šlaunų įdubose. 

— Nemaniau, kad šitaip pavydėsiu mirusiam žmogui, - galų 
gale sukuždėjo. - Nebūčiau patikėjęs. 

— Mirusiam žmogui? - Kai pagaliau susivokiau, mano balsas 
kiek paaukštėjo iš nustebimo: - Frenkui? 

Jis ramiai tysojo, užgulęs mane šonu. Jo ranka neryžtingai 
palietė mano skruostikaulius. 

— O kam kitam? Per visas šias dienas, kol jojom, pavydas 
mane graužte graužė. Atsibudus ir prieš užmiegant man prieš akis 
šmėsčiojo jo veidas. Juk sakei, kad jis panašus į Džeką Randalą? 

Stipriai. prisitraukiau jį ir spustelėjau jo galvą, kad jo ausis 
atsidurtų prie mano burnos. Ačiū Dievui, kad jam neužsiminiau 
apie grąžintą žiedą, bet ar atviras mano veidas išdavikiškai neat- 
spindi, kad apie žiedą galvojau? 

— Kaip? - sušnabždėjau, smarkiai jį apkabindama. - Kaip ga- 
lėjai šitaip manyti? 

Jis išsivadavo iš mano glėbio ir pasirėmė alkūne, jo plaukai 
užkrito man ant veido liepsnojančiais šešėliais, pro juos auksu ir 
tamsiai raudona spalva žybčiojo ugnies atšvaitai. 

— Kodėl gi ne? - paklausė jis. - Girdėjai, Klere, puikiai Žinai, 
ką ji man pasakė! 

— Briana? 

- Ji man drėbė su džiaugsmu regėsianti mane pragare ir par- 
duosianti sielą, kad tik grįžtų tėvas - tikrasis jos tėvas. - Jis nurijo 
seilę, ir tas garsas užgožė tolimų balsų murmesį. - Vis galvojau: 
jis nebūtų šitaip suklydęs. Būtų ja pasikliovęs, supratęs, kad ji... 
Manęs neapleidžia mintis, kad Frenkas Randalas buvo geresnis 
žmogus už mane. Taip mano ir ji, - jo ranka sutrūkčiojo, tada 
atsidūrė ant mano peties ir smarkiai jį sugniaužė. - Galvojau... 
gal ir tau taip atrodo, Sasenach. 

— Kvailys, - šnipštelėjau, bet nenorėjau jo įžeisti. Perbrauku- 
si rankomis jam per visą nugaros nuožulnumą suleidau nagus į 
standžius jo sėdmenis. - Kvailutis. Eikš. 

Jis nunarino galvą ir prie mano peties suniurnėjo. Gal nusi- 
juokė. 

— Taip, aš kvailys. Bet ir tu dėl šito nelabai prieštarauji? 

— Ne. 

Jo plaukai dvelkė dūmais ir pušų sakais. Juose vis dar buvo 
įsivėlusių spyglių. Vienas aštriai įdūrė man į lūpą. 

- Ji nenorėjo to pasakyti, - tariau. 

— Norėjo, - jis nurijo tumulą gerklėje. - Girdėjau. 

— O aš girdėjau jus abu. - Pamažu tryniau jam tarp menčių, 
vos užčiuopdama senus randus ir storesnius nesenus, paliktus 
lokio nagų. - Ji panaši į tave. Apimta pykčio rėžia bet ką, jei 
blaiviai galvotų, niekada to nesakytų. Juk ne viskas buvo rimta, 
ką jai pasakei? 

— Ne, - jo įtampa pamažu slūgo, sąnariai atsipalaidavo, neno- 
romis pasiduodami atkakliems mano pirštams. — Ne, aš šnekėjau 
nerimtai. Apie viską. 

- Ir ji. 

Valandėlę luktelėjau, jį glostydama. Taip glostydavau Brianą 
mažą, kai būdavo išsigandusi. 

— Patikėk manim, - sušnabždėjau. - Myliu jus abu. 

Jis sunkiai atsiduso ir kiek patylėjo. 

— O kad rasčiau tą vyrą ir grąžinčiau jai. Jeigu man pasiseks, 
ar ji kada nors man atleis? 

— Taip. Nė kiek neabejoju. 

Kitoje pertvaros pusėje išgirdau besimylinčiųjų garsus; bils- 
nojimą į lovą, atodūsius ir murmamus žodžius, kurių neįmano- 
ma priskirti jokiai kalbai. 

Turi keliauti, - man pasakė Briana. - Tu vienintelė gali jį su- 
grąžinti. 

Pirmąkart man toptelėjo, kad ji galbūt šnekėjo ne apie Ro- 
džerį. 


= 


Kelionė per kalnus, pailgėjusi dėl prasto žiemos oro, buvo 
varginanti. Kartais būdavo neįmanoma pajudėti iš vietos, kiaurą 
dieną pratūnodavom susigaužę po akmeninėmis iškyšomis arba, 
gindamiesi nuo vėjo, glausdavomės giraitėse. 

Bet vos įveikėm kalnus, palengvėjo, nors traukiant į šiaurę 
temperatūra pažemėjo. Kelis vakarus valgėm šaltą maistą, nes 
siaučiant vėjui ugnies sniege nepavyko įkurti. Tačiau visas naktis 
gulėjome su Džeimiu. Stipriai susiglaudę, susivyniodavom į tuos 
pačius kailius ir antklodes ir drauge šildydavomės. 

Kruopščiai skaičiavau dienas, žymėdama jas pagal mazgo- 
mos virvelės ilgį. Iš „Tekančiosios upės išvykom sausio pradžio- 
je, o vidury vasario Onakara parodė tolumoje kylantį dūmą. Ten 
įsikūręs mohaukų kaimas, į kurį su draugais nugabenęs Rodžerį 
Veikfildą. Gyvatės miestelis, paaiškino Onakara. 

Dar šešios savaitės, ir Briana jau bus nėščia maždaug šešis 
mėnesius. Jei greitai atgausim Rodžerį, - ir jeigu jis pajėgs ke- 
liauti, niūriai sau pridūriau, - grįšim gerokai prieš gimstant kū- 
dikiui. Bet jeigu Rodžerio čia nėra, jeigu mohaukai jį kam nors 
pardavė... arba jeigu jis jau negyvas, prabilo šaltas balselis galvo- 
je, nedelsiant iškeliausim atgal. 

Onakara atsisakė mus lydėti į kaimą, ir suabejojau, ar mes čia 
ką nors pešim. Džeimis jam padėkojo ir išsiuntė, už paslaugas: 
davęs arklį, gerą peilį ir gertuvę su viskiu. 

Kitą viskį rūpestingai paslėpėm kaimelio apylinkėse. 

— Ar jie supras, ko norim? - paklausiau, kai vėl sėdom ant 
arklių. - Ar tuskarorai ir mohaukai artimi, kad galėtume šnekėtis 
su jais? 

— Mohaukai kitokie, tetule, bet artimi, - atsakė Ijanas. Sny- 
guriavo ir snaigės tirpdamos lipo prie jo blakstienų. - Na, jie 
skiriasi taip, kaip indėnai skiriasi nuo ispanų. Pasak Onakaros, 
sachem ir keli kiti šiek tiek graibosi angliškai, bet dažniausiai jie 
nenori šnekėti ta kalba. Mohaukai kariavo su anglais prieš pran- 
cūzus, todėl keletas mokės susikalbėti. 

— Tada gerai, - nusišypsojo Džeimis ir prieš save ant balno 
pasidėjo muškietą. - Nagi, jojam pamėginti laimės. 


54 


Nelaisvėje (1) 


1770 m. vasaris 


SKAIČIUOJANT PAGAL SUMAZGYTĄ VIRVELĘ, mohau- 
kų kaime jis gyvena apie tris mėnesius. Iš pradžių nežinojo, kas 
jie, suprato tik tiek, kad jie kitos genties indėnai nei jo pagrobėjai 
ir kad pagrobėjai jų bijo. 

Jis stovėjo sustingęs iš nuovargio, kol jį atgabenę žmonės šne- 
kėjosi ir rodė į jį pirštais. Šitie indėnai buvo kitokie. Šiltai apsi- 
rengę, įsisupę į kailius ir odas, daugelio vyrų veidai tatuiruoti. 

Vienas bakstelėjo jam peilio galu ir liepė nusirengti. Jis buvo 
priverstas stovėti nuogas ilgo medinio namo viduryje, o keli vy- 
rai - ir moterys - kumščiojo jį ir šaipėsi. Dešinė jo pėda buvo 
smarkiai ištinusi: į gilią žaizdą įsimetė užkratas. Jis vis dar paė- 
jo, bet sulig kiekvienu žingsniu skausmas nuverdavo koją, be to, 
protarpiais jis degdavo karščiu. 

Jie pastūmė jį prie namo durų. Lauke buvo girdėti triukšmas. 
Ten šūkavo dviem eilėmis išsirikiavę laukiniai, ginkluoti lazdo- 
mis ir kuokomis. Kažkas iš užpakalio dūrė jam į sėdmenis peilio 
galu, ir jo koja nubėgo šilta kraujo srovelė. 

— Cours! - įsakė jie. Bėk! 

Žemė buvo sutrypta, sniegas suplūktas į purviną ledą. Jam nu- 
tvilkė kojas, kai pastumtas iš nugaros nusvirduliavo į tą pragarą. 

Beveik visą kelią tarpueiliu išsilaikė ant kojų, svirduliuoda- 
mas tai į vieną, tai į kitą pusę, o kojas ir nugarą jam vanojo laz- 
dos ir kuokos. Jis neturėjo kur pasislėpti nuo smūgių. Tegalėjo 
tik eiti toliau ir kuo greičiau. 

Baigiantis varganai kelionei, kažkas kuoka smarkiai vožė jam 

į pilvą; jis susilenkė ir gavo smūgį į pakaušį. Nusirideno per snie- 
gą, tarsi neturėtų kaulų, sužalota oda beveik nejusdamas šalčio. 

Nuo dar vieno kirčio skausmas nutvilkė kojas, paskui lazda 
žiebė jam į kiaušius. Jis nesąmoningai trūktelėjo kojas aukštyn, 
vėl pasirideno ir nuropojo keturpėsčias. Kraujas, tekantis iš no- 
sies ir burnos, maišėsi su pašalusiu purvu. 

Jis nusigavo iki tarpueilio galo ir, nugarą talžant paskuti- 
nėms lazdoms, įsitvėrė į namo kuolus. Tada pamažu šiaip taip 
atsistojo. Laikydamasis už kuolų, kad nepargriūtų, atsigręžė į 
indėnus. O šiems patiko; jie juokėsi šaižiai viauksėdami ir pa- 
nėšėjo į rują šunų. Rodžeris svaigstančia galva žemai nusilenkė 
ir atsitiesė. Indėnai prapliupo dar labiau kvatoti. Jis žino, kaip 
įtikti miniai. 

Paskui jie įvedė jį vidun, davė vandens nusiprausti ir valgio. 
Atidavė suplėšytus marškinius ir nešvarius bridžius, bet švarką 
ir batus pasiliko. Name buvo šilta, per visą nemažą jo ilgį degė 
keletas ugniakurų, kiekvieno viršuje buvo anga išeiti dūmams. 
Jis nušliaužė į kampą ir užmigo, pasidėjęs ranką ant pūpsančios 
kelnių siūlės. 

Šitaip jį sutikę, vėliau mohaukai žvelgė į jį abejingai, bet žiau- 
riai nebesielgė. Jis tapo ilgojo namo vergu, jį išnaudojo visi, kas 
jame gyveno. Jeigu nesuprasdavo, kas jam liepiama, jie parody- 
davo, bet tik kartą. Jeigu jis atsisakydavo tai daryti arba apsimes- 
davo nesupratęs, indėnai jį primušdavo, ir jis daugiau nesiprieši- 
no. Užtat gaudavo pavalgyti tiek pat, kiek visi, be to, namo gale 
jam buvo skirta padori vieta miegoti. 

Buvo žiema, todėl pagrindinis darbas buvo rinkti malkas ir 
nešioti vandenį, nors kartais medžiotojų grupelė pasiimdavo jį, 
kad padėtų doroti grobį ir sunešioti mėsą. Indėnai nerodė noro 
su juo bendrauti, bet jis, atidžiai klausydamasis, šiek tiek pramo- 
ko jų kalbos. 

Atsargiai pamėgino tarti kelis žodžius. Iš pradžių pasirinko 
mergaitę, manydamas, kad ji nepavojinga. Toji įbedė į jį žvilgsnį 
ir patenkinta nusijuokė, tarsi būtų išgirdusi šnekant varną. Tada 
pasikvietė jo pasiklausyti draugę, paskui dar vieną, ir visos trys, 

pritūpusios prieš jį, tyliai kikeno, ranka prisidengusios burnas ir 
akies krašteliu vis dirsčiodamos į jį. Jis išbėrė visus išmoktus žo- 
džius, rodydamas į ugnį, puodą, antklodę, grūdus, paskui - į su- 
vertas ant virvelės džiovintas žuvis virš galvos, ir pakėlė antakius. 

- Jona kensjonk,* - skubiai pasakė naujoji bičiulė ir sukike- 
no, kai jis ir tai pakartojo. 

Per kitas kelias savaites merginos gerokai jį pramokė savo 
kalbos. Galop iš jų jis ir sužinojo, kur esąs. Arba, tikriau, ne kur, 
o kieno rankose. 

Jie yra Kahnjen kehaka, išdidžiai pasakė jos, nustebusios, kad 
jis to nežino. Mohaukai. Irokėzų konfederacijos Rytinių vartų 
sergėtojai. O jis - Kakonhoaerhas. Jis ilgokai suko galvą, ką reiš- 
kia tas žodis. Tik kai viena merginų pavaizdavo mišrūną, jis galų 
gale suprato, kad tai „šuns snukis“. 

— Ačiū, - padėkojo, čiupinėdamas vešlią barzdą. 

Jis iššiepė joms dantis ir suurzgė, o jos ėmė isteriškai kvatoti. 

Juo susidomėjo ir vienos merginos mama; pamačiusi, kad jo 
pėda vis dar ištinusi, atnešė tepalo ir išplovė žaizdą, paskui ją ap- 
tvarstė kerpėmis ir grūdų lukštais. Kai jis moterims parnešdavo 
malkų ar vandens, dabar indėnės jį pašnekindavo. 

Jis nemėgino pabėgti, dar ne. Kaimas tūnojo žiemos gniauž- 
tuose, kartais drėbdavo sniegas ir pūsdavo žvarbus vėjas. Begin- 
klis, šlubas ir be šiltų drabužių Rodžeris toli nenueitų. Laukė 
geros progos. Naktimis sapnuodavo prarastus pasaulius, dažnai 
prabusdavo auštant, užuodęs šviežios žolės kvapą ir ant pilvo iš- 
siliejus karštam geismui. 


2 
Pasirodžius jėzuitui, upės pakraščiai dar buvo užšalę. 
Rodžeris galėjo laisvai vaikštinėti po kaimelį ir buvo lauke, 
o tada sulojo šunys ir ėmė šūkaloti sargybiniai, pranešdami apie 
atvykėlius. Emė rinktis žmonės, kartu su jais, skatinamas smal- 
sumo, nuėjo ir jis. 


* Džiovinta žuvis. 

Į kaimą užsuko pėsčias didžiulis mohaukų, vyrų ir moterų, 
būrys. Atvykėliai buvo apsikrovę ryšuliais, prikimštais kelionės 
daiktų. Atrodė gana keista: iki tol čia užklysdavo tik nedidelės 
medžiotojų grupelės. Dar keisčiau, kad tarp jų buvo baltasis, ant 
šviesių jo plaukų spindėjo blyški žiemos saulė. 

Nekantraudamas Rodžeris prislinko arčiau, bet keli kaimelio 
gyventojai nustūmė jį atgal. Vis dėlto jis spėjo pamatyti, kad tas 
žmogus - kunigas; iš po lokenos apsiausto su gobtuvu kyšojo 
ilgos juodos sutanos, dėvimos ant odinių blauzdinių, skvernai 
ir mokasinai. 

Kunigas lyg ir nebuvo jų kalinys - nebuvo surištas. Bet 
Rodžeriui šmėstelėjo, kad jis atkeliavo ne savo noru. Jauname 
jo veide buvo įsirėžusios įtampos raukšlės. Kunigas ir keli jo 
kelionės palydovai dingo name, kur sachem šaukdavo tarybą. 
Rodžeris nė sykio tenai nebuvo, bet girdėjo apie tai šnekant 
moteris. 

Viena vyresniųjų jo namo moterų pastebėjo jį minioje ir 
griežtai paliepė jam atnešti daugiau malkų. Jis pakluso ir daugiau 
nematė kunigo, nors kaime šmėžavo keliauninkų, išsiskirsčiusių 
po svetingus namus, veidai. 

Kaime kažkas dėjosi; jis juto povandenines sroves, bet nesu- 
prato, kas vyksta. Vakarais vyrai susėsdavo prie ugnies ir šnekė- 
davosi, o moterys triūsdavo ir kuždėdavosi, tačiau Rodžeris per 
menkai mokėjo genties kalbą, todėl nesuprato, kokius reikalus 
jos aptarinėja. Apie atvykėlius jis pasiteiravo mergaitės, o ji tepa- 
sakė, kad jie atkeliavo iš kaimelio šiaurėje, bet kodėl čia atkako, 
žinojo tik tiek, kad tas apsilankymas susijęs su Juodąja Sutana, 
Kahontsi'jatavi. 

Praėjus daugiau nei savaitei, Rodžeris iškeliavo su mohaukais 
medžioti. Buvo šalta, bet giedra, ir jie nusigavo toli, kol pagaliau 
aptiko ir nudobė briedį. Rodžerį pribloškė ne tik žvėries dydis, 
bet ir jo kvailumas. Rodžeris suprato medžiotojų požiūrį: jokia 
garbė užmušti tokį gyvulį, jis tiko vien mėsai. 

Briedienos buvo sočiai. Rodžerį, apkrautą tarsi nešulinis mu- 
las, ir jo apšlubusią koją smarkiai prislėgė svoris. Jis taip šlubavo, 


SVETIMŠALĖ + RUDENS BŪGNAI 389 


kad nebesuspėjo su medžiotojais ir gerokai atsiliko, bet stengėsi 
žūtbūt juos pasivyti iki kaimelio, kad nepasiklystų miške. 

Kai galop atklibikščiavo iki ten, kur buvo matyti kaimo stati- 
nių tvora, labai nustebo - jo laukė keli vyrai. Jie čiupo jį, nukėlė 
nuo jo skerdenos naštą ir stumte nustūmė į kaimą. Bet nuvedė 
ne į jo namą, 0 į mažą trobelę, kėpsančią tolimajame vidurinės 
proskynos gale. 

Jis nemokėjo užduoti klausimų mohaukų kalba, bet ir nema- 
nė, kad į juos sulauktų atsakymo. Indėnai stumtelėjo jį vidun ir 
paliko. 

Trobelėje ruseno ugnis, bet, iš ryškios dienos šviesos patekęs 
prieblandą, iš pradžių ničnieko nematė. 

— Kas jūs? - prancūziškai paklausė išgąstingas balsas. 

Rodžeris kelis kartus sumirksėjo ir įžiūrėjo liekną žmogystą, 
pakilusią iš vietos prie ugnies. Kunigas. 

— Rodžeris Makenzis, - atsakė. - Et vous?* - Staiga jį užplūdo 
laimė, taip paprastai pasisakius savo vardą ir pavardę. 

Indėnams nė motais, kas jis; kai jiems jo reikėdavo, šaukdavo 
jį Šuns Snukiu. 

— Aleksandras, - žengė į priekį kunigas, atrodė ir patenkin- 
tas, ir žvelgė nepatikliai. - Pjeras Aleksandras Ferigo. Vous ėtes 
anglais?** 

- Škotas, - tarė Rodžeris ir ūmai atsisėdo, nes nesveikoji koja 
nelaikė. | 

— Škotas? Kaip čia patekot? Jūs kareivis? 

— Belaisvis. 

Kunigas pritūpė šalia, smalsiai žvelgdamas į jį. Buvo gana 
jaunas - bebaigiąs trečią dešimtį ar vos įžengęs į ketvirtąją, nors 
šviesi jo oda buvo supleišėjusi ir nugairinta šalčio. 

- Pavalgysit su manim? - mostelėjo į keletą molinių puodų 
ir pintinių, kur buvo vanduo ir maistas. 


* Ojūs? (pranc.). 
** Arjūs anglas? (Pranc.). 

Šnekėdamas gimtąja kalba kunigas, regis, juto tokį pat palen- 
gvėjimą, kaip ir Rodžeris, galėdamas laisvai kalbėti savąja. Kol 
jie baigė valgyti, atsargiai iškvotė vienas kitą apie praeitį, veikiau 
norėdami ne ją paaiškinti, o suvokti dabartinę padėtį. 

— Kodėl jie mane čia atgrūdo? - paklausė Rodžeris, šluosty- 
damasis nuo burnos riebalus. 

Jis nujautė, kad indėnai jį atvedė čia ne draugijos kunigui 
palaikyti. Kaip jam jau teko patirti, dėmesingumu mohaukai ne- 
galėjo pasigirti. 

— Nežinau. Iš tiesų apstulbau, išvydęs kitą baltąjį. 

Rodžeris dirstelėjo į trobelės duris. Jos vos krustelėjo: kažkas 
už jų buvo. 

— Ojjūs - belaisvis? - kiek nusistebėjo. 

Kunigas patylėjo, tada gūžtelėjo pečiais ir šyptelėjo. 

— Ir šito negaliu pasakyti. Mohaukams žmogus yra arba 
Kahnjen kehaka, arba kitoks. O jei kitoks, ir svečio, ir belaisvio 
statusas akimirksniu gali pasikeisti. Nors tarp jų gyvenau keletą 
metų, į savo gentį jie manęs nepriėmė. Vis dar esu „kitoks“. - Jis 
sukosėjo ir nusuko kalbą kitur: - Kaip tapot belaisviu? 

Rodžeris delsė nežinodamas, ką turėtų atsakyti. 

— Buvau išduotas, - galop paaiškino. - Parduotas. 

Kunigas linktelėjo užjaučiamai. 

— Ar kas nors galėtų sumokėti už jus išpirką? Jeigu mohaukai 
tikėsis ją gauti, stengsis, kad liktumėte gyvas. 

Rodžeris papurtė galvą, jausdamasis tuščias kaip būgnas. 

— Tokio nėra. 


== 


Jie liovėsi šnekėtis, nes šviesa, besiskverbianti pro dūmų angą, 
priblėso, ir jie paniro į tamsą. Ugniavietė buvo, bet malkų ne, tad 
ugnis užgeso. Trobelė, atrodo, buvo apleista. Riogsojo lovos rė- 
mas iš kuolų, bet daugiau jokių baldų, tik mėtėsi keli nudriskę 
elnių kailiai ir kampe buvo suversta sulūžusių rykų krūvelė. 

— Ar ilgai jūs laikomas šioje trobelėje? - galop pasiteiravo 


SVETIMŠALĖ +» RUDENS BŪGNAI 39I 


Rodžeris, nutraukdamas tylą. Jis vos matė aną žmogų, nors pro 
angą sruvo blėstančio saulėlydžio atšvaitai. 

— Ne. Jie atvedė mane čia šiandien, o netrukus pasirodėt ir 
jūs, - kunigas sukosėjo, nesmagiai pasikuisdamas ant suplūktos 
aslos. 

Tai atrodė bloga lemiantis ženklas, bet Rodžeris pamanė, kad 
bus taktiškiau ir ne taip gąsdins, jeigu jis to neminės. Nei jam, nei 
pačiam kunigui nekilo jokių abejonių, kad riba tarp kunigo kaip 
„svečio“ ir „belaisvio“ buvo peržengta. Ką tas žmogus padarė? 

— Jūs - krikščionis? - ūmai sudrumstė tylą Aleksandras. 

— Taip. Mano tėvas buvo pastorius. 

— Ak. Ar galiu paprašyti, kad jeigu jie mane nugalabys, pasi- 
melstumėt už mane? 

Rodžerį staiga nukrėtė šaltis, bet ne dėl vėstančios patalpos. 

— Taip, - nerangiai tarė. - Žinoma. Jei tik norit. 

Kunigas atsistojo ir ėmė neramiai vaikštinėti po trobelę, ne- 
nustygdamas vietoje. 

— Gal viskas bus gerai, - balsas buvo žmogaus, kuris mėgina 
save įtikinti. - Jie vis dar tariasi. 

— Dėl ko tariasi? 

Jis veikiau pajuto nei pamatė, kaip kunigas trūktelėjo pečiais. 

— Dėl to, ar gyvensiu. 

Į tai Rodžeris neturėjo ką atsakyti, todėl abu vėl paniro į tylą. 
Rodžeris susigūžęs sėdėjo prie šaltos ugniavietės, ilsindamas ap- 
šlubusią koją, o kunigas žingsniavo pirmyn atgal, kol galų gale 
įsitaisė šalia jo. Tylėdami jie susiglaudė, kad būtų šilčiau. 

Rodžeris, užsitraukęs elnio kailį, jau snūduriavo, o tada prie 
durų kilo triukšmas. Jis mirksėdamas atsisėdo plykstelėjus ugniai. 

Trobelėje šeimininkavo keturi mohaukų kariai; vienas įmetė 
malkų į ugniavietę ir į krūvą įkišo nuodėgulį. Nekreipdami dėme- 
sio į Rodžerį, kiti pastatė Pjerą Ferigo ant kojų ir šiurkščiai išrengė. 

Rodžeris nesąmoningai sukrutėjo, pasikėlė, bet buvo par- 
blokštas. Kunigas greitai pažvelgė į jį išplėtęs akis, maldaudamas 
nesikišti. 

Vienas karys prikišo nuodėgulį Pjerui Ferigo prie veido. 
Kažką pasakė, lyg uždavė klausimą, o negavęs atsakymo nuleido 
nuodėgulį taip arti kunigo, kad balta jo oda sušvito raudonai. 

Kai ugnis atsidūrė prie pat jo lyties organų, Aleksandro 
veidą išpylė prakaitas, bet veidas iš atsargumo liko abejingas. 
Karys nuodėguliu staiga bakstelėjo kunigą, šis nesusitvardė ir 
krūptelėjo. Indėnai nusijuokė, karys vėl bakstelėjo. Šįkart kuni- 
gas susivaldė. Rodžeris užuodė apsvilusius plaukus, bet Alek- 
sandras nė nesukrutėjo. 

Kai ta pramoga indėnams nusibodo, du kariai čiupo kunigui 
už parankių ir išvilko iš trobelės. 

Jeigu jie mane nugalabys, pasimelskit už mane. Rodžeris pa- 
mažu atsisėdo, iš siaubo buvo pašiurpę visi plaukeliai. Girdėjo 
indėnų balsus, slopstančius tolumoje, o kunigas neišleido nė 
garso. 

Aleksandro drabužiai buvo išmėtyti po visą trobelę. Rodžeris 
juos surinko, kruopščiai išdulkino ir sulakstė. Rankos virpėjo. 

Mėgino melstis, bet nepajėgė susikaupti maldai. Jos žodžius 
nustelbė prabilęs šaltas balsas: O kai jie ateis nužudyti manęs, kas 
pasimels už mane? 


= — 

Indėnai paliko jam ugnį; taigi stengėsi įtikinti save, kad jie 
nepuls jo žudyti tuojau pat. Mohaukai nepratę rūpintis pasmerk- 
to myriop kalinio patogumais. Po kurio laiko jis atsigulė ant 
šono po elnių kailiais, susirietė ir žiūrėjo į liepsnas, kol užmigo, 
nukamuotas siaubo. 

Iš neramaus miego jį pažadino šliurinančios kojos ir daug 
balsų. Jis pašoko, pasirideno nuo ugnies ir susigūžė, kaip paklai- 
kęs ieškodamas kokio nors daikto apsiginti. 

Durų uždangalo kraštas pakilo, ir į trobelę įgriuvo nuogas 
kunigas. Triukšmas lauke nuščiuvo. 

Aleksandras pakrutėjo ir sudejavo. Rodžeris skubiai priėjo 
ir suklupo prie jo. Užuodė šviežią kraują ir įkaitusį varį, kvapus, 
kokie tvyro skerdžiant briedį. 


SVETIMŠALĖ +» RUDENS BŪGNAI 393 


— Ar jūs sužeistas? Ką jie jums padarė? 

Atsakymo netruks sulaukti. Apvertė leisgyvį kunigą ir išvydo 
per veidą ir kaklą srūvantį kraują, raudonai tviskantį. Rodžeris 
čiupo numestą kunigo sutaną ir ja užspaudė žaizdą, kad nekrau- 
juotų, tada nubraukė susivėlusius šviesius plaukus ir pamatė, kad 
nupjauta dešinė kunigo ausis. Kažkoks aštrus daiktas nurėžė ski- 
vytą odos anapus žandikaulio, maždaug už trijų colių, o kartu 
nukirto ausį ir galvos plotelį. 

Rodžeriui sugniaužė skrandžio raumenis, ir jis stipriai pri- 
spaudė audinį prie žaizdos. Tada nutempė suglebusį kūną prie 
ugnies ir ant Pjero Ferigo suklojo visus drabužius ir elnių kailius. 

Vyras dejavo. Rodžeris nuprausė jam veidą ir privertė gurkš- 
telėti vandens. 

- Nusiraminkit, - vis murmėjo, nors abejojo, ar nelaimėlis jį 
girdi. - Viskas gerai, jie jūsų nenužudė. 

Jis prieš savo valią pasvarstė, ar nebūtų buvę geriau, jei indė- 
nai kunigą būtų nugalabiję? Ar jie šitaip pasielgė norėdami įspėti 
vargšą, kad jo laukia dar baisesni kankinimai? 

Ugnis blėso, anglys ruseno; rausvoje jų šviesoje srūvantis 
kraujas atrodė juodas. 

Tėvas Aleksandras nuolat trūkčiojo, blaškėsi, jam skaudėjo 
žaizdą. Jis tikrai neužmigs, Rodžeris taip pat, kiekviena tiksinti 
minutė abiem truko amžinybę. 

Rodžeris keikė savo bejėgystę, būtų atidavęs bet ką, kad tik 
galėtų bent trumpam numalšinti tam žmogui skausmą. Ne vien 
iš gailesčio. Tylus vos kvėpčiojančio tėvo Aleksandro dūsavimas 
priminė, kaip jis ką tik buvo sumaitotas, ir neleido atitokti nuo 
siaubo, vis dar pulsuojančio kraujyje. Jei kunigas užmigtų, tie 
garsai liautųsi, ir tamsoje siaubas gal mažumėlę atsitrauktų. 

Pirmąkart jis suprato, kas privertė Klerę Randal gyventi ir kvė- 
puoti, eiti į mūšio laukus ir padėti sužeistiesiems - noras palen- 
gvinti skausmą ir mirtį kitam, kartu nuramdyti savo baimę; ir jis, 
norėdamas nuslopinti savo baimę, buvo pasiruošęs kone viskam. 

Galų gale nebetverdamas kuždamų maldų ir gniaužiamo 
unkščiojimo, atsigulė šalia kunigo ir jį apkabino. 

— Ša, - tarė, prikišęs lūpas prie pat Pjero Aleksandro galvos. 
Vylėsi, kad prie nenupjautos ausies. - Nurimkit. Reposez-vous.* 

Liesas kunigo kūnas suvirpėjo, raumenys buvo susimazgę 
nuo šalčio ir baisios kančios. Rodžeris greitai paglostė nelaimė- 
liui nugarą, delnais patrynė šaltas galūnes ir užtempė ant abiejų 
nušiurusius elnių kailius. 

- Jūs atsigausit, - Rodžeris kalbėjo angliškai, juk svarbu ne 
tai, ką sako, bet kad apskritai kalba. - Mus paliko ramybėje. 
Nagi, - nesiliovė guodęs, norėdamas išblaškyti ir save, ir kunigą; 
nuogas Aleksandro kūnas jį šiek tiek glumino, atrodė lyg ir na- 
tūralu, ir nenatūralu. 

Kunigas prisispaudė prie jo, galvą priglaudė jam prie peties. 
Nepratarė nė žodžio, bet Rodžerio oda buvo šlapia nuo jo ašarų. 
Jis prisivertė stipriau apkabinti kunigą, vis glostė jam nugarą, iš- 
sišovusius stuburo slankstelius, prisiversdamas galvoti vien apie 
tai, kaip turėtų nuslopinti tą siaubingą tirtėjimą. 

- Galėtumėt būti šuo, - sakė Rodžeris. - Benamis, su ku- 
riuo buvo žiauriai pasielgta. Tai padaryčiau, jeigu būtumėt šuo, 
žinoma, padaryčiau. Ne, nepadaryčiau, - sumurmėjo. - Turbūt 
iškviesčiau suknistą gyvūnų globos draugiją. 

Jis paplekšnojo Aleksandrui per galvą, atsargiai braukdamas 
pirštais. Jis net pašiurpo nuo minties, kad per neapdairumą gali 
paliesti atvirą, kraujuojančią žaizdą. Plaukai ant kunigo sprando 
buvo sulipę nuo prakaito, nors sprandas ir pečiai buvo šalti it 
ledas. Apatinė kūno pusė buvo kiek šiltesnė. | 

— Niekas šitaip nesielgia su šunimis, - murmėjo jis. - Sumau- 
ti laukiniai. Reikėtų užsiundyti ant jų policiją. Įdėti jų nuotrau- 
kas į „Times“ Pasiskųsti karo policijai. 

Rodžeris pajuto, kaip kūnu kažkas silpnai nuvilnijo, per daug 
baisu buvo pavadinti tai juoku. Rodžeris smarkiai sugriebė kuni- 
g3 ir ėmė jį sūpuoti tamsoje. 

— Reposez-vous, mon ami. Cest bien, la, cest bien.** 


* Nurimkit (pranc.). 
** Nurimkit, drauge. Viskas gerai, viskas gerai (pranc.). 

Nelaisvėje (2) 


„Tekančioji upė“, 1770 m. kovas 


BRIANA PABRAUKĖ šlapiu teptuku per paletės kraštą, iš- 
spausdama terpentino perteklių, kad smaigalys būtų tinkamas. 
Tada teptuko galą trumpam pamerkė į žalsvai mėlyną dažą ir 
bruožtelėjo ploną šešėlio, krintančio ant upės kranto, liniją. 

Už jos pasigirdo žingsniai, artėjantys nuo namo. Ji atpaži- 
no nelygų dvigubą trepsėjimą, mirtiną duetą. Kiek įsitempė, 
grumdamasi su noru tučtuojau griebti drobę ir užkišti už Hek- 
toro Kamerono mauzoliejaus. Ji nesibaidė Džokastos, kuri ry- 
tais dažnai ateidavo pasėdėti, kol ji tapydavo, ir abi aptardavo 
tapybos techniką, dažų pigmentus ar panašius dalykus. Tiesą 
sakant, jai labai patiko protetės draugija, ir ji brangino senyvos 
moters pasakojimus apie savo mergystės dienas, praleistas Ško- 
tijoje, apie Brianos prosenę ir kitus Leocho Makenzius. Bet kai 
Džokasta atsivesdavo ištikimąjį visur šniukštinėjantį savo Šunį, 
būdavo visai kas kita. 

— Labas rytas, dukterėčia! Ar ne šalta? 

Džokasta, vilkinti apsiaustu, sustojo ir nusišypsojo Brianai. 
Jeigu būtų nežinojusi, jai ir į galvą nebūtų šovę, kad moteris akla. 

— Ne, čia gera; hm... mauzoliejus užstoja vėją. Bet aš jau 
baigiau. 

Ji toli gražu nebuvo baigusi tapyti, tačiau įmerkė teptuką į 
indą su terpentinu ir ėmė grandyti paletę. Nieku gyvu netapys 
Ulisui garsiai aptarinėjant kiekvieną jos potėpį. 

— Tikrai? Palik daiktus, juos parneš Ulisas. 

Nenoromis atsiplėšusi nuo molberto, Briana pasiėmė es- 
kizų sąsiuvinį ir pasikišo po pažasčia, o kitą parankę pasiūlė 


3296 DIANA GABALDON 


Džokastai. Eskizų tikrai neatiduos ponui Visaregiui, Plepiui, 
kad tas juos vartytų. 

- Šiandien sulauksim svečių, - tarė Džokasta, sukdama į 
namą. - Teisėjo Olderdaiso iš Kros Kriko ir jo motinos. Pama- 
niau, prieš priešpiečius norėsi persirengti. 

Briana prikando lūpą, kad neatsikirstų į šią ne itin subtilią 
užuominą. Ir vėl svečiai. 

Atsižvelgdama į aplinkybes, ji vargu ar būtų galėjusi prieš- 
tarauti ir nesimatyti su protetės svečiais ar net nepersirengti jų 
garbei, bet būtų geriau, jei Džokasta taip nemėgtų bendrauti su 
žmonėmis ir nebūtų tokia svetinga. Į jos namus nuolat plūsda- 
vo svečiai priešpiečių, arbatos, vakarienės, jie likdavo nakvoti, o 
rytą kartu pusryčiaudavo. Žmonės atvykdavo pirkti arklių, par- 
duoti karvių, prekiauti sienojais, pasiskolinti knygų, atnešdavo 
dovanų, muzikuodavo. Jie atkeliaudavo iš gretimų plantacijų, 
Kros Kriko ir net iš tolimojo Identono ir Niu Berno. 

Džokastos pažįstamų draugė buvo stulbinamai gausi. Bet 
Briana pastebėjo, kad pastaruoju metu atvykdavo daugiau vyriš- 
kos lyties atstovų. Vienišų vyrų. 

Brianos įtarimą patvirtino Faedra, spintoje rausdamasi šva- 
raus ryto apdaro. 

- Kolonijoje mažai netekėjusių moterų, - pareiškė tarnaitė, 
kai Briana užsiminė apie keistą sutapimą, kad pastaruoju metu 
čia vieši kone vieni viengungiai. Faedra dirstelėjo į gerokai su- 
apvalėjusį Brianos juosmenį, pūpsantį po laisvais muslino marš- 
kiniais. - Ir dar jaunų. Juolab merginų, kurioms atiteks tokios 
plantacijos kaip „Tekančioji upė“. 

— Kurioms atiteks kas? - paklausė Briana. 

Ji sukluso, segdamasi plaukus, ir įsistebeilijo į tarnaitę. 

Faedra užsiėmė burną grakščia rankute, išplėtusi akis. 

- Tetulė jums dar nesakė? Maniau, kad žinote, kitaip nebū- 
čiau prasižiojusi. 

— Na, dabar jau išplepėjai, todėl klok viską. Ką turi galvoj? 

Faedra, liežuvautoja iš prigimties, kostelėjo. 

- Dar nebuvo praėjusi ir savaitė, kai išvyko jūsų tėtis ir kiti, 
o ponia Džo jau pasiuntė advokato Forbso ir pakeitė savo testa- 
mentą. Kai ji mirs, šiek tiek pinigų atiteks jūsų tėčiui, keli daik- 
tai - ponui Farkardui, kai kas - jos bičiuliams, bet visa kita pa- 
veldėsit jūs. Plantaciją, mišką, lentpjūvę... 

- Bet aš jų nenoriu! 

Dailiai pakeltas Faedros antakis rodė didžiulę abejonę, pas- 
kui, tarnaitei ją nuvijus, nusileido. 

— Na, galbūt ir nenorit. Bet ponia Džo linkusi gauti tai, ko 
nori ji. 

Briana lėtai padėjo plaukų šepetį. 

— O ko ji nori? - paklausė. - Gal kartais ir tai žinai? 

- Jokia čia paslaptis. Ji nori, kad „Tekančioji upė“ gyvuotų 
ilgiau už ją ir priklausytų jos giminaičiui. Būtų prasminga, juk 
pati neturi nei vaikų, nei anūkų. Kas dar galėtų viskuo rūpintis 
po jos mirties? 

— Na... mano tėvas. 

Faedra, padėjusi ant lovos švarią suknelę ir ją palyginusi, 
paskui dirstelėjusi į Brianos juosmenį, susiraukė, kritiškai nu- 
žvelgdama drabužį. 

- Iš to, kaip auga pilvas, į tą suknelę, regis, įtilpsit dar kelias 
savaites. O taip, jūsų tėtis. Ponia mėgino padaryti jį savo įpė- 
diniu, bet. jis, regis, nenorėjo apie tai nė girdėti, - ji linksmai 
sučiaupė lūpas. - Na, jis - labai užsispyręs žmogus. Iškeliavo į 
kalnus ir gyvena kaip koks raudonodis laukinis, kad nereikėtų 
daryti to, ko iš jo tikisi ponia Džo. Bet ponui Ulisui atrodo, kad 
jūsų tėtis turėjo tokią teisę. Jeigu būtų pasilikęs, ponia Džo būtų 
kišusis į jo reikalus dieną naktį. 

Briana susukusi pamažu sukėlė visus plaukus, tačiau segtu- 
kas vėl išslydo, ir plaukai išdriko. | 

— Leiskit man, panele Bri, - Faedra užėjo jai už nugaros, iš- 
leido netvarkingai susmaigstytus plaukus ir ėmė mikliai raityti 
sruogas iš šonų. 

— Ir visi tie atvykėliai, tie vyrai... 

— Ponia Džo išrinks jums gerą, - patikino ją Faedra. - Vie- 
na jūs negalėtumėte prižiūrėti dvaro, kaip ir ponia Džo. O poną 
Dankaną atsiuntė pats Dievas; nežinau, ką ji be jo darytų. 

Visiškai apstulbusi, Briana jau ir pasipiktino. 

- Ji stengiasi man rasti sutuoktinį? Visiems mane rodo lyg... 
lyg kokią vertingą telyčią? 

— Aha, - Faedra čia nematė nieko blogo. 

Ji susiraukė, į ringę meistriškai įkišdama išslydusią garbaną. 

- Bet juk žino apie Rodžerį, poną Veikfildą! Kaip ji drįsta net 
mėginti mane ištekinti... 

Faedra atsiduso užjaučiamai. 

— Tiesą pasakius, ji turbūt mano, kad jie neras to žmogaus. 
Ponia Džo šiek tiek pažįsta indėnus; visi girdėjo, ką ponas Ma- 
jersas pasakojo apie irokėzus. 

Kambaryje buvo vėsu, bet Brianai sprandą ir kaktą išpylė 
prakaitas. 

- Be to, - vėl prabilo Faedra, į sruogą įpindama mėlyną šilko 
kaspiną, - ponia Džo nepažįsta to Veikfildo. Gal jis nebūtų geras 
valdytojas. Jai atrodo, kad geriau jus ištekinti už vyro, kuris, jos 
manymu, puikiai pasirūpintų dvaru, gražintų jį ir gal jūsų dvaras 
taptų jums įspūdinga ir didinga vieta. 

— Man nereikia didingo dvaro! Nenoriu jo! - pyktis jau už- 
leido vietą panikai. 

Faedra kiek įmantriai surišo kaspino galą. 

— Kaip jau sakiau, čia svarbu ne tai, ko norite jūs. Svarbiausia, 
ko nori ponia Džo. Nagi, pasimatuokit suknelę. 


= 


Koridoriuje pasigirdo garsas, ir Briana skubiai atsivertė kitą 
piešimo eskizų sąsiuvinio lapą - su nebaigtu upės ir prie jos au- 
gančių medžių piešiniu anglimi. Bet žingsniai nutapsėjo pro šalį, 
ir lengviau atsikvėpusi ji vėl grįžo prie ankstesnio lapo. 

Ji nepiešė; šis piešinys buvo baigtas. Tenorėjo į jį pažvelgti. 

Jis buvo pavaizduotas iš profilio, galva pasukta, nes klausėsi 
derindamas gitaros stygas. Tai tik eskizas, bet buvo pagavusi jo 

galvos ir kūno linijas taip, kaip prisiminė. Briana, žvelgdama į 
piešinį, juto jį, kone galėjo paliesti. 

Buvo ir daugiau piešinių; vieni pradėti ir perbraukti, kiti jau 
panėšintys į eskizus. Keli jų neblogi, bet jų linijos neatspindi to 
žmogaus dvasios. Keletas geresnių, tokių kaip ir šis, guosdavo 
ją niūriomis vėlyvomis popietėmis, kai imdavo silpti šviesa ir 
blėsti ugnis. 

Dabar šviesa geso virš upės, vanduo, dar neseniai žibėjęs si- 
dabru, jau pablanko iki alavo atspalvio. 

Buvo padariusi ir Džeimio Freizerio, mamos, Ijano eskizų. Jų 
imdavosi pasijutusi vieniša, ir nūnai žvelgė į juos su baime, ti- 
kėdamasi, kad šie atvaizdai popieriuje dar ne vienintelis šeimos, 
kurią taip trumpai pažino, atsiminimas. 

Tiesą pasakius, ji turbūt mano, kad jie neras to žmogaus... Po- 
nia Džo šiek tiek pažįsta indėnus. 

Jos rankos buvo sudrėkusios; lapo kampe anglis apsitrynė. 
Anapus svetainės durų tyliai sutrepsėjo žingsniai, ir ji tučtuojau 
užvertė sąsiuvinį. 

Įėjo Ulisas su užžiebta plona žvake ir ėmė degioti didžiulio 
sietyno šakas. 

— Dėl manęs nebūtina uždegti visų, - Briana nenorėjo, kad 
dingtų jauki kambario melancholija, ir kartu drovėjosi. - Man 
patinka prieblanda. 

Vyresnysis liokajus šyptelėjo, bet triūsė toliau. Jam įgudusiu 
judesiu palietus dagtį, išsyk plykstelėdavo liepsnelė, lyg mostelė- 
jus burtininko lazdele būtų iššokęs džinas. 

— Ponia Džo netrukus nulips, - tarė jis. - Ji mato šviesą ir 
ugnį, todėl žino, kad yra kambaryje. 

Baigęs darbą, užpūtė žvakę, tyliai, kaip buvo pratęs, apėjo 
kambarį, patvarkydamas nedidelį jaukalą, paliktą popietės svečių, 
įmetė į židinį malkų ir dumplėmis jas įdegė, kad imtų spragsėti. 

Briana žiūrėjo į jį. Taupūs, tikslūs gerai prižiūrimų rankų jude- 
siai, visiškas susikaupimas į deramą vietą statant grafiną su viskiu 
ir taures. Kiek kartų jis tvarkė šį kambarį? Stumdė baldus, dėjo 
puošmenas ten, kur priklauso, kad jos šeimininkei būtų po ranka? 

Visas jo gyvenimas skirtas tenkinti kitų reikmėms. Ulisas 
mokėjo skaityti prancūziškai ir angliškai, skaičiuoti, dainuoti ir 
skambinti klavesinu. Visus šiuos gebėjimus ir įgūdžius jis pasi- 
telkdavo stengdamasis įtikti despotiškai senai damai. 

Jai įsakius: „Ateik“, jis ateidavo, paliepus išeiti, išeidavo. Taip 
su juo elgėsi Džokasta. | 

O jeigu Džokasta taip elgėsi... ji valdė šį žmogų. 

Kaip nesąžininga. Netgi dar blogiau, juokinga! Ji nekantriai 
pasikuitė, mėgindama tą mintį nustumti šalin. Išgirdęs kruste- 
lint, Ulisas klausiamai atsisuko pažiūrėti, gal ji ko nori. 

- Ulisai, - pratarė. - Ar norėtumėt būti laisvas? 

Vos ištrūkus tiems žodžiams, ji prikando liežuvį, iš mirtinos 
gėdos išraudo skruostai. 

„- Atsiprašau, - greitosiomis pasakė ir nudūrė žvilgsnį į savo 
rankas, sunertas ant kelių. - Siaubingai nemandagus klausimas. 
Prašau man atleisti. 

Aukštasis liokajus tylėjo, tik ironiškai ją nužvelgė. Paskui vos 
palietė peruką, tarsi jį taisytųsi, ir vėl ramiai darbavosi. Surinko 
išmėtytus ant stalo eskizus ir tvarkingai sudėjo į krūvelę. 

— Gimiau laisvas, - galop tarė taip tyliai, kad ji suabejojo, ar 
tikrai išgirdo. Buvo nulenkęs galvą, akis įsmeigęs į ilgus juodus 
pirštus, nuo žaidimų stalo rankiojančius dramblio kaulo figū- 
rėles ir dėliojančius jas į dėžutę. - Mano tėvas turėjo nediduką 
ūkį visai netoli nuo čia. Bet mirė įgėlus gyvatei, kai man buvo 
maždaug šešeri. Mama nebegalėjo mūsų išlaikyti - buvo nekokia 
ūkininkė, taigi parsidavė į vergiją, o pinigus skyrė mano moks- 
lams pas dailidę, kad sulaukęs tinkamo amžiaus versčiausi nau- 
dingu amatu. 

Jis padėjo dramblio kaulo dėžutę į jos vietą žaidimų stale ir 
nuo kribidžo lentos nubraukė arbatinio kekso trupinius. 

- Bet ji mirė, - lyg niekur nieko pasakojo toliau. - Ir dailidė, 
užuot paėmęs mane pameistriu, pareiškė, kad esu vergės vaikas, 
todėl pagal įstatymą - taip pat vergas. Ir pardavė mane. 

— Kokia neteisybė, tai nesąžininga! 

Jis pakančiai, bet linksmai pažvelgė į ją nepratardamas nė 
žodžio. Ir kuo čia dėta teisybė, sakė tamsios jo akys. 

— Man pasisekė. Buvau labai smulkaus sudėjimo ir geibus, 
todėl už nedidelius pinigus pardavė mane mokytojui, kurį samdė 
kelių Baimės kyšulio plantacijų savininkai, kad mokytų jų vaikus. 
Jis jojo iš vieno namo į kitą, kiekviename apsistodavo savaitei ar 
mėnesiui, o aš keliavau su juo sėdėdamas ant arklio sturplio. Kai 
sustodavom, rūpindavausi arkliu ir patarnaudavau jam papra- 
šius. Kelionės būdavo ilgos ir varginančios, todėl mums jojant 
mokytojas šnekėdavosi su manim. Dainuodavo - tas žmogus 
mėgdavo dainuoti, turėjo labai gražų balsą... 

Brianos nuostabai, Ulisas kiek nostalgiškai įsijautė, bet pas- 
kui susizgribęs papurtė galvą ir, iš kišenės išsiėmęs skudurėlį, 
nušluostė indaują. 

- Tas mokytojas ir davė man Uliso vardą, - pasakė, atsukęs 
jai nugarą. - Jis mokėjo graikiškai ir šiek tiek lotyniškai ir savo 
smagumui mokė mane skaityti vakarais, kai mus apgaubdavo 
tamsa ir būdavome priversti įsirengti stovyklą pakelėje. 

Tiesūs liesi pečiai, kiek trūktelėję, pakilo. 

— Mirus mokytojui, man buvo apie dvidešimt. Tada mane 
nupirko Hektoras Kameronas ir įžvelgė mano gabumus. Ne visi 
šeimininkai vertina vergo talentą, bet ponas Kameronas buvo 
nepaprastas žmogus, - šyptelėjo Ulisas. - Jis išmokė mane žaisti 
šachmatais, o kai žaisdavau su jo draugais, statydavo už mano sė- 
kmę. Išmokė mane dainuoti ir skambinti klavesinu, kad galėčiau 
linksminti jo svečius. O kai ponia Džokasta ėmė akti, patikėjo ją 
man, kad būčiau jos akys. 

"- O koks buvo jūsų vardas? Tikrasis vardas? 

Jis susimąstęs patylėjo, tada nusišypsojo, bet akyse šypsenos 
nebuvo. | 

— Vargiai prisiminčiau, - mandagiai atsakė ir išėjo. 

Kūno išpažintys 


RODŽERIS PAKIRDO prieš aušrą. Vis dar tvyrojo tiršta tam- 
sa, bet oras buvo pasikeitęs; žarijos išblėsusios, į veidą padvelkė 
miško kvapai. 

Aleksandro nebebuvo. Jis vienas gulėjo po nušiurusiais elnių 
kailiais, sustiręs į ragą. 

- Aleksandrai? - kimiai sukuždėjo. - Pjerai Ferigo? 

- Aš čia, - jaunojo kunigo balsas buvo tylus, lyg iš toli, nors 
sėdėjo vos už jardo. 

Rodžeris prisimerkęs pasirėmė ant alkūnės. Kai miegai iš- 
silakstė, jis įžiūrėjo blausų kunigo siluetą. Aleksandras sėdėjo 
sukryžiavęs kojas, ištiesinęs nugarą, veidą atsukęs į dūmų angos 
ketvirtainį. 

— Kaip jūs? 

Vienoje kunigo kaklo pusėje tamsavo kraujo krešuliai, nors 
veidas, Rodžeriui atrodė, buvo romus. 

— Greitai jie mane nužudys. Turbūt šiandien. 

Rodžeris atsisėdo, prie krūtinės spausdamas elnio kailį. Jam 
buvo šalta; jį sustingdė ramus kunigo tonas. 

— Ne, - tarė ir sukosėjo, nes gerklė buvo užklekusi nuo suo- 
džių. - Ne, nenužudys. 

: Aleksandras nesivargino priešgyniauti. Nė nekrustelėjo. Sė- 
liausiai nuleido akis ir pasigręžė į Rodžerį. 

— Ar išklausysi mano išpažinties? 

— Kad nesu kunigas. - Rodžeris atsiklaupė ir nuropojo grin- 
dimis, nerangiai laikydamas prieš save kailį. — Štai, prisidenkit, 
nes sušalsit. Liskite po juo. 

— Jau nesvarbu. 

Rodžeris nežinojo, ar kunigui nesvarbu, kad sušals, ar kad 
Rodžeris ne kunigas. Jis uždėjo ranką ant nuogo Aleksandro pe- 
ties. Nors tam vyrui nė motais, jis sušalęs į ledą. 

Rodžeris įsitaisė kuo arčiau Aleksandro ir užklojo ant jųdvie- 
jų kailį. Rodžerio oda pašiurpo, kur lietėsi su šaltutėliu kuni- 
go kūnu, bet jis nekreipė dėmesio. Jis pasilenkė dar arčiau prie 
Aleksandro, norėdamas kuo greičiau bent kiek jį sušildyti. 

— Jūsų tėvas, - tarė Aleksandras. Jis buvo pasukęs galvą, ir 
Rodžeris ant veido pajuto jo iškvėpio šilumą, o vietoj kunigo 
akių regėjo tamsias skyles. - Minėjot, kad jis buvo kunigas. 

— Pastorius. O aš ne. 

Jis greičiau pajuto, nei pamatė vyrą mostelint, kad jam ne- 
svarbu. 

— Kai reikia, kunigo pareigas gali atlikti bet kas, - paaiškino 
Aleksandras. Šalti jo pirštai palietė Rodžeriui šlaunį. - Išklausy- 
sit mano išpažintį? 

- Jeigu... taip, jei tik norite. 

Jis jautėsi nesmagiai, bet sutikdamas niekam nepakenks. 
O jei dar ir padės... Trobelėje ir kaime buvo tylu. Tik pušyse 
ūžavo vėjas. Jis atsikrenkštė. Ar Aleksandras pats pradės, ar iš 
pradžių Rodžeris turi ką nors pasakyti? 

Tarsi atsikrenkšdamas būtų davęs ženklą, prancūzas atsigrę- 
žė į jį ir nulenkė galvą, o švelni šviesa nudailino auksinius pa- 
kaušio plaukus. 

— Palaiminkit mane, broli, nes aš nusidėjau, - žemu balsu 
prabilo Aleksandras. Nunarinęs galvą ir sukryžiavęs ant kelių 
rankas, atliko išpažintį. 

Išsiųstas iš Detroito su huronų palyda, jis rizikingai nuke- 
liavo žemyn upe iki Sent Bertos de Ronval gyvenvietės pakeisti 
tarnaujančio misijoje senyvo kunigo, mat sušlubavo šio sveikata. 

— Ten buvau laimingas, - pasakojo Aleksandras vos ne sva- 
jingu balsu, tokį žmonės dažniausiai nutaiso prisimindami kelių 
dešimtmečių senumo įvykius. - Laukinis kraštas, bet buvau jau- 
nas ir karštai tikėjau Dievą. Manęs laukė sunkus išmėginimas. 

Jaunas? Kunigas ir dabar turėtų būti ne ką vyresnis už jį. 


404 DIANA GABALDON 


Aleksandras gūžtelėjo pečiais, nustumdamas tuos tolimos 
praeities prisiminimus. 

— Su huronais praleidau dvejus metus ir daug jų atverčiau į 
tikėjimą. Paskui su būreliu jų nukeliavau į Stanvikso fortą, nes 
jame buvo sukviestas didžiulis to krašto genčių susirinkimas. Čia 
susipažinau su Kenjanisi t'agu, mohaukų karo vadu. Jis pasiklau- 
sė mano pamokslo ir, paskatintas Šventosios Dvasios, pakvietė 
mane drauge grįžti į jo kaimą. 

Mohaukai, kaip visiems žinoma, į atsivertimą žvelgia nepa- 
tikliai. Tą progą, regis, siuntė pats dangus. Taigi Pjeras Ferigo 
kanoja nuplaukė upe kartu su Kenjanisi tagu ir jo kariais. 

— Tada ir nusidėjau pirmą kartą, - tyliai pasakė. - Pasidaviau 
puikybei, - jis pakėlė pirštą Rodžeriui, tarsi siūlydamas, kad šis 
nuodėmes skaičiuotų. - Bet Dievas vis tiek manęs neapleido. 

Per neseniai vykusį prancūzų ir indėnų karą mohaukai pa- 
laikė anglų pusę, ir jaunas prancūzų kunigas kėlė jiems didžiulį 
įtarimą. Jis toliau atkakliai mokėsi mohaukų kalbos, kad galėtų 
ja sakyti pamokslus. 

Nors ir sunkiai, jam pavyko atversti keletą kaimų. Tarp atsi- 
vertėlių buvo karo vadas, todėl indėnai jam netrukdė ir nesikišo. 
Vis dėlto kaimo sachem jo įtakai priešinosi, ir kaime tarp krikš- 
čionių ir nekrikščionių nuolat tvyrojo įtampa. 

Kunigas apsilaižė sukepusias lūpas, paėmė ąsotį su vandeniu 
ir atsigėrė. 

- Ir tada, - giliai įkvėpė, - nusidėjau antrą kartą. 

Jis įsimylėjo vieną iš savo atsivertėlių. 

"- Ar anksčiau buvot turėjęs moterį?.. - Rodžeris klausdamas 
paspringo. 

Aleksandras tučtuojau atsakė: 

— Ne, nė sykio. - Paskui pasigirdo atodūsis, lyg ir juokas, 
veikiau panėšėjantis į kartų pasišaipymą iš savęs. - Maniau esąs 
atsparus tokiai pagundai. Deja, kūniškoms šėtono vilionėms vy- 
ras negali atsispirti. 

Jis gyveno merginos name kelis mėnesius. O vieną ankstų 

rytą, atsikėlęs ir nuėjęs prie upelio nusiprausti, vandenyje išvydo 
savo atspindį. 

— Vanduo staiga sukrutėjo, ir jo paviršius susidrumstė. Iš 
vandens išniro didžiulės žiopčiojančios žiotys, sudaužydamos 
mano veido atspindį. 

Iš tiesų upėtakis iššoko čiupti laumžirgio, bet kunigas, su- 
krėstas to vaizdo, suprato, kad Dievas jam siunčia ženklą: jo sielai 
gresia pavojus būti prarytai pragaro nasrų. Jis tuojau parskubėjo 
į namą, susidėjo daiktus ir išsikraustė gyventi į nedidelę pašiūrę 
už kaimo. Ir paliko savo mylimąją besilaukiančią. 

— Dėl tos bėdos ir atsidūrėte čia? - paklausė Rodžeris. 

— Ne, ne dėl jos. Jie kitaip nei mes supranta santuoką ir 
dorą, - paaiškino Aleksandras. - Moterys pasiima vyrus kada 
įsigeidusios, santuoka - susitarimas, trunkantis tol, kol abi pusės 
draugauja. Jeigu pora išsiskiria, moteris gali išvaryti vyrą iš namų 
arba tas vyras išeina pats. Jeigu yra vaikų, jie lieka su motina. 

— Bet tada... 

— Keblumas tas, kad, kaip kunigas, visada atsisakydavau 
krikštyti kūdikius, nebent abu tėvai krikščionys ir kupini Dievo 
malonės. Suprantate, tai būtina, jei vaikas auginamas laikantis ti- 
kėjimo tiesų, nes indėnams Krikšto sakramentas visai kaip viena 
iš pagoniškų jų apeigų. - Aleksandras giliai įkvėpė. - Žinoma, 
to vaikelio negalėjau krikštyti. Tai įžeidė ir pribloškė Kenjanisi 
tagą, reikalaujantį, kad atlikčiau apeigas. Kai atsisakiau, jis liepė 
mane kankinti. Mano... mergina mane gynė, palaikoma motinos 
ir kelių įtakingų genties žmonių. 

Kaimas dar labiau susipriešino ir suskilo. Galų gale sachem 
nusprendė nugabenti Pjerą Aleksandrą Onjarekenatai, kad neša- 
liškas teisėjas nuspręstų, kaip atkurti kaime darną. 

Rodžeris pasikasė barzdą; tikriausiai indėnai nemėgsta gau- 
ruotų europiečių, gaurai jiems primena utėles. 

- Deja, ne visai suprantu, - atsargiai pasakė. - Jūs atsisakėte 
krikštyti savo vaiką, nes jo motina nebuvo gera krikščionė“ 

Aleksandras nustebo. 

— Ak, non! Ji buvo labai tikinti, nors, atsisakiusi to tikėjimo, 
būtų galėjusi visaip pasiteisinti, - liūdnai pridūrė ir atsiduso. — 
Ne. Negalėjau krikštyti vaiko ne dėl motinos, o todėl, kad jo tė- 
vas nebuvo Dievo malonėje. 

Rodžeris pasitrynė kaktą vildamasis, kad jo veide neatsispin- 
di, koks jis apstulbęs. 

— Ak. Dėl to ir norėjote man atlikti išpažintį? Kad susigrąžin- 
tumėt Dievo malonę ir galėtumėte... 

Kunigas mostelėdamas jį nutildė. Valandėlę tyliai sėdėjo, su- 
gaužęs liesus pečius. Turbūt netyčia brūkštelėjo žaizdą; užkre- 
šėjusi vieta įtrūko, ir kraujas vėl pamažu tekėjo jam per kaklą. 

— Atleiskite man, - pasakė Aleksandras. - Neturėjau jūsų to 
prašyti; tik labai džiaugiausi, galėdamas šnekėti savo kalba; nej- 
stengiau atsispirti pagundai nuraminti savo sielos, viską jums iš- 
klodamas. Bet iš to nieko gero, man neįmanoma atleisti nuodėmių. 

Žmogus buvo puolęs į tokią neviltį, kad Rodžeris uždėjo ran- 
ką jam ant dilbio, trokšdamas ją sušvelninti. 

— Ar tikrai? Minėjote, kad prireikus... 

— Čia viskas kitaip, - Aleksandras uždėjo plaštaką ant Rodže- 
rio rankos ir stipriai ją suspaudė, tarsi iš draugo gniaužtų galėtų 
pasisemti stiprybės. 

Rodžeris tylėjo. Netrukus Aleksandras pakėlė galvą ir pažvel- 
gė jam į veidą. Šviesa lauke buvo pasikeitusi; dar tvyrojo prie- 
blanda, bet jau blausiai švito. Jam iš burnos veržėsi baltas garas, 
it dūmai, kylantys į skylę viršuje. 

— Net ir atlikus išpažintį, man nebus atleista. Kad gautum 
nuodėmių atleidimą, reikia deramai atgailauti. Turiu atsisakyti 
savo nuodėmės. O tai ne mano jėgoms. 

Jis nutilo. Rodžeris nežinojo, ar turėtų kalbėti, ir ką sakyti, jei 
prabiltų. Kunigas turbūt pasakytų ką nors panašiai: „Taip, mano 
sūnau“, bet jis ne kunigas. Todėl paėmė kitą Aleksandro ranką į 
savąją ir stipriai suspaudė. 

— Mano nuodėmė ta, kad myliu ją, - labai tyliai pasakė Alek- 
sandras, - ir neįstengiu tos meilės užgniaužti. 

Sutrikusi šypsena 


— DERĖTIS SU DVIEM IETIMIS paranku. Reikalas turi 
būti aptartas ir priimtas prieš tarybos susirinkimą, bet, manau, 
viskas bus padaryta. 

Džeimis, pakumpęs ir sukritęs iš nuovargio, šliejosi prie pu- 
šies. Kaime jau buvom savaitę, dabar jis kone visą laiką leido su 
kaimo sachem. Beveik nematydavau jųdviejų su Ijanu, bet mane 
užiminėjo moterys, elgėsi su manim mandagiai, nors laikėsi ato- 
kiai. Amuletą kruopščiai slėpiau nuo visų akių. 

— Arjis pas juos? - paklausiau ir pajutau, kad nerimo gumu- 
las, jau seniai mane kankinantis, pamažu atsileidžia. - Rodžeris 
iš tikrųjų čia? 

Iki šiol mohaukai nenorėjo tiesiai pripažinti, ar Rodžeris čia, 
ar jis gyvas, ar ne. 

— Na, tas senas šunsnukis slepia, nes turbūt bijo, kad mė- 
ginsiu jį išvaduoti, bet Rodžeris arba čia, arba kur netoliese. Jei 
taryba pritars sandėriui, per tris dienas viskį iškeisim į tą vyrą 
ir iškeliausim. — Jis dirstelėjo į sunkius debesis, užgulusius toli 
dunksančius kalnus. - Dieve, tikiuosi, atslenka lietus, ne sniegas. 

— O taryba galėtų nepritarti? 

Jis sunkiai atsiduso ir ranka persibraukė plaukus. Jie buvo 
palaidi ir susitaršę draikėsi ant pečių; akivaizdu, derybos buvo 
ne iš lengvųjų. 

— Taip, ji galėtų. Jie nori viskio, nors vertina jį nepatikliai ir 
atsargiai. Kai kurie vyresnieji prieštaraus sandėriui, nes baimin- 
sis, kad alkoholis gali pakenkti žmonėms, o jaunesnieji sandėriui 
pritars. Ir vienas kitas pusamžis indėnas mielai paimtų viskio. 
Jeigu ir bijos gerti, galėtų jį parduoti. 

— Visa tai tau pasakė Vakatihsnoras? - nusistebėjau. 

Sachem, Greitai Veikiantysis, atrodė perdėm šaltakraujiškas 
ir suktas, kad pernelyg atvirautų. 

- Ne jis, o jaunėlis Ijanas, - šyptelėjo Džeimis. - Štai ką pasa- 
kysiu: vaikis - daug žadantis seklys. Jis įsisukdavo užkandžiauti 
prie kiekvieno kaimo ugniakuro ir rado merginą, kuriai labai 
patinka. Ji ir pasakoja Ijanui, ką mano-motinų taryba. 

Susikūprinau ir ant pečių užsitraukiau apsiaustą; buvom įsi- 
taisę aukštai ant uolų už kaimo, todėl buvom saugūs, kad niekas 
mūsų neužpuls, bet už tokį saugumą turėjom kentėti žvarbų vėją. 

- Ir ką gi sako toji motinų taryba? 

Ilgajame name gyvenau savaitę, ir man pasirodė, kad prirei- 
kus moterų nuomonė būna svarbi. Nors jos tiesiogiai nespręsda- 
vo bendrų reikalų, mažai kas daroma be jų pritarimo. 

— Jos gal norėtų, kad išpirka būtų ne viskis, o kas nors kita, 
be to, jos abejoja, ar reikėtų mums atiduoti tą vyrą. Kelios indė- 
nės juo žavisi. Jos neprieštarautų priglausti jį gentyje, - Džeimio 
burna persikreipė, ir aš nusijuokiau, nors ir kamuojama nerimo. 

— Rodžeris - išvaizdus vaikinas, - pasakiau. 

— Mačiau jį, - tarė Džeimis. - Daugeliui vyrų jis atrodo bjau- 
rus, gauruotas šunsnukis. Jie, aišku, taip mano ir apie mane, - jo 
lūpos nenoromis išsiviepė, kai jis brūkštelėjo per žandikaulį. 

Žinodamas, kad indėnai bjaurisi veido augmenija, kruopš- 
čiai skusdavosi kiekvieną rytą. 

- Jeigu jau taip, tokie dalykai viską keičia. 

— Rodžerio išvaizda? Ar tavo? 

— Ogi tai, kad ne viena moteris geidžia to šunsnukio. Pasak Ija- 
no merginos, jos teta mananti, kad bus bėdos, jeigu indėnai jį pasi- 
liks. Geriau reikėtų jį atiduoti, kitaip merginos gali dėl jo susipešti. 

Paraudusiais nuo šalčio krumpliais pasitryniau lūpas, steng- 
damasi nesusijuokti. 

- Ar vyrų taryba nutuokia, kad kai kurios moterys domisi 
Rodžeriu? 

— Nežinau. O kodėl klausi? 

— Nes jeigu jie ką numano, atiduos jį tau ir be išpirkos. 

Džeimis suprunkštė, bet nenoriai kilstelėjo antakį. 

- Taip, galbūt. Liepsiu Ijanui apie tai užsiminti jaunuolių bū- 
relyje. Nepakenks. 

- Sakei, moterys norėtų, kad vietoj viskio būtų pasiūlyta kas 
nors kita. Ar Greitai Veikiančiajam prasitarei apie opalą? 

"Jis susidomėjęs atsisėdo tiesiai. 

— Taip. Jie nustebo ne mažiau, negu būtų nustebę, jei iš savo 
krepšio būčiau ištraukęs gyvatę. Labai susijaudino, regis, supyko 
ir išsigando. Gal net būtų mane sužaloję, jei nebūčiau užsiminęs 
apie viskį. 

Jis įkišo ranką į švarko užantį, išgriebė opalą ir įmetė man į 
delną. 

— Geriau jį paimk, Sasenach. Bet niekam jo nerodyk. 

— Kaip keista, - pažvelgiau į akmenį, kuriame žibėjo spalvin- 
gi spirališki petroglifai. - Jis kai ką jiems reiškia. 

— O taip, reiškia, - pritarė. - Nežinau ką, bet tas akmuo jiems 
nepatinka. Karo vadas reikalavo pasakyti, iš kur jį gavau, ir prisi- 
pažinau, kad jį radai tu. Tai išgirdę, jie kiek atsikabino nuo ma- 
nęs, bet kunkuliavo it verdantis katilas. 

— Kodėl nori, kad jį paimčiau? 

Akmuo buvo sušildytas jo kūno, glotnus ir raminantis. Nykš- 
čiu nesąmoningai pabraukiau per spirališką raižinį. 

- Jį išvydę, jie buvo sukrėsti, o paskui įniršo. Keli lyg ir no- 
rėjo man smogti, bet susitvardė. Laikydamas akmenį rankoje, 
ir manęs nelies. 

Jis ištiesė ranką ir užlenkė mano delną su akmeniu. 

- Turėk jį. Jei kils pavojus, ištrauk. 

— Tikriausiai pavojus gresia ne man, o tau, - paprieštaravau, 
mėgindama atiduoti jam akmenį. 

Džeimis papurtė galvą, jo plaukų galiukai pakilo vėjyje. 

— Ne, ne dabar, kai jie žino apie viskį. Jie nieko man nepada- 
rys, kol neiššniukštinės, kur jis paslėptas. 

— O kodėl man turėtų grėsti pavojus? 

Ta mintis nedavė ramybės. Moterys buvo atsargios, bet drau- 
giškos, o kaimo vyrams aš buvus nebuvus. 

Jis susiraukė ir pažvelgė kaimo pusėn. Iš čia ne kažin kas 
buvo matyti, tik statinių tvoros ir dūmų gijos, kylančios virš ne- 
regimų ilgų namų, kėpsančių už tvorų. 

— Nežinau, Sasenach. Aišku tik tiek, kad aš dabar ir medžio- 
tojas, ir medžiojamasis. Juk supranti, kad kai vyksta kas nors 
keista, aplink nuščiūva paukščiai ir nurimsta miškas? 

Jis linktelėjo į kaimą, akis įsmeigęs į dūmų verpetą, tarsi iš jo 
turėtų išnirti koks nors pavidalas. 

— Čia tyku ir ramu. Kai kas dedasi, nors kol kas nieko ne- 
matau ir nesuprantu. Kažin ar tai susiję su mumis, bet vis tiek... 
man neramu, - staiga pasakė. - O aš jau ganėtinai ilgai gyvenu, 
todėl šios nuojautos negaliu nepaisyti. 


= 

Ijanas, netrukus prisidėjęs prie mūsų sutartoje vietoje, pa- 
tvirtino šią nuomonę. 

— Atrodo, tarsi laikytum tinklo žuvims gaudyti, plūduriuo- 
jančio po vandeniu, kraštą, - raukydamasis pasakė. - Jauti, kaip 
kone tarp rankų spurda žuvis, bet nematai, kur ji. 

Vėjas šiaušė tankius rudus jo plaukus. Kaip ir dažniausiai, jie 
buvo supinti, sruogos išsitaršiusios. Vieną jis išsiblaškęs užsikišo 
už ausies. 

— Kažkas vyksta, regis, indėnai dėl kai ko nesutaria. Ir kai kas 
nutiko aną vakarą tarybos name. Kai paklausiau, Emilė neatsakė, 
tik nusuko žvilgsnį ir burbtelėjo, kad su mumis tai nesusiję. Bet 
man atrodo kitaip. 

- Emilė? - Džeimis kilstelėjo antakį, ir Ijanas išsišiepė. 

— Taip ją vadinu, kad būtų trumpiau, - paaiškino jis. — Ji 
vardu Vakjotejehsnonhsa; tai reiškia Dirbanti Savo Rankomis. 
Emilė - kaip reta puiki drožėja ir raižytoja. Pažvelk, ką man 
padovanojo, - jis pasirausė kapšelyje ir išdidžiai parodė mažytę 
ūdrą, išraižytą baltame muilo akmenyje. 

Gyvūnėlis buvo budriai pakėlęs galvą ir pasirengęs krėsti iš- 
daigas. Pažiūrėjusi į jį, nusišypsojau. 

— Labai gražus dirbinys, - Džeimis palankiai apžiūrinėjo 
raižinį, glostydamas vingrias kūno linijas. - Tikriausiai patinki 
tai mergaitei, Ijanai. 

— Regis, bet ir ji man patinka, dėde. 

. Ijanas elgėsi atsainiai, bet liesi jo skruostai paraudo, ir kažin 
ar nuo žvarbaus vėjo. Vaikis sukosėjo ir pakreipė pokalbį. 

- Ji mananti, kad taryba gal kiek ir palinktų mūsų pusėn, jei 
jiems duotume paragauti viskio, dėde Džeimi. Jei neprieštarauji, 
atgabensiu statinaitę, ir šįvakar surengsim nedidelį ceilidh*. Emi- 
lė viską suruoš. 

Džeimio antakiai pakilo, bet po valandėlės jis linktelėjo. 

- Kliaujuosiu tavo nuomone, Ijanai. Tarybos name? 

Ijanas papurtė galvą. 

— Ne. Anot Emilės, geriau jį surengti jos tetos - senosios Te- 
vaktenjonhos, Gražiosios Moters, - name. 

— Kokios kokios? - nustebusi paklausiau. 

- Gražiosios Moters, - paaiškino jis, rankove valydamasis 
varvančią nosį. - Ji įtakinga kaime ir turi galios spręsti, ką daryti 
su belaisviais. Ji tik vadinama Gražiąja Moterimi, nesvarbu, kaip 
atrodo. Taigi suprantate, mums tik į naudą, jei Tevaktenjonha 
vyrų tarybą įtikins, kad mūsų siūlomas sandėris geras. 

— Manau, paleistam belaisviui tokia moteris bus graži, kad 
ir kaip ji atrodys, - pasišaipė Džeimis. - Suprantu. Tada imkis 
reikalo. Ar vienas pats atgabensi viskį? 

Ijanas linktelėjo ir nusigręžė, ketindamas eiti. 

— Luktelėk, Ijanai, - įsiterpiau ir jam atsisukus atkišau opalą. — 
Galėtum pasiteirauti Emilės, ar ką nors žino apie jį. 

- Gerai, tetule Klere, užsiminsiu. Rolai! - jis šaižiai sušvilpė 
pro dantis, ir Rolas, įtariai uostinėjantis po uolos iškyša, atsitrau- 
kė ir nulapatavo paskui šeimininką. 

Džeimis, kuriam tarp antakių buvo susimetusi raukšlelė, nu- 
lydėjo juos akimis. 


* Susibūrimas; grojama liaudies muzika, dainuojama, šokama ir pasakojamos isto- 


rijos (geilų k.). 

— Ar žinai, kur nakvoja Ijanas, Sasenach? 

— Jei klausi, kuriame name, tada žinau. O jei klausi, kieno 
lovoje, nežinau. Tik galiu spėti. 

— Mmfm, - jis pasirąžė ir krestelėjo atgal plaukus. - Eime, 
Sasenach. Palydėsiu tave į kaimą. 


= — 


Ijano ceilidh prasidėjo vos sutemus; tarp kviestinių svečių 
buvo garbingiausi tarybos nariai; visi drauge atėjo į Tevaktenjon- 
hos namą, reikšdami pagarbą sachem, vardu Dvi Ietys. Jis sėdėjo 
prie didžiojo ugniakuro, tarp Džeimio ir Ijano. Graži lieknutė 
mergina, kurią spėjau esant Ijano Emilę, buvo tyliai įsitaisiusi už 
jo, ant medinės statinaitės viskio. 

Be Emilės, daugiau moterų ragauti viskio nebuvo pakviesta. 
O aš, atėjusi į namą pažiūrėti, atsisėdau prie vieno iš mažesnių 
ugniakurų ir vogčia stebėjau, kas aplinkui vyksta. Padėjau dviem 
moterims pinti į kasą svogūnus, kartais mestelėdama kokį man- 
dagų žodelį pramaišiui tuskarorų, anglų ir prancūzų kalbomis. 

Moteris, prie kurios ugniavietės sėdėjau, pasiūlė man atsi- 
gaivinti eglių alumi iš moliūgo puodelio ir paragauti kukurūzų 
košės. Kaip įmanydama stengiausi nuoširdžiai priimti vaišes, bet 
mano skrandis buvo taip susigniaužęs, kad vos įstengiau nuryti 
kąsnelį. 

Nuo šio greitosiomis surengto sambūrio labai daug kas pri- 
klausė. Žinojau, kad Rodžeris čia, kažkur kaime. Gyvas ir, tik 
galėjau viltis, nepaliegęs, kad pajėgtų keliauti. Dirstelėjau į to- 
limąjį ilgojo namo galą, į didžiausią ugniavietę. Įžiūrėjau tik 
pražilusios Tevaktenjonhos galvos linkį, ir nuo to reginio mane 
keistai nusmelkė. Paliečiau nedidelį Najavenės amuletą, kabantį 
po marškiniais. 

Susirinkus svečiams, visi susėdo maždaug ratu apie ugnia- 
kurą ir į jo vidurį buvo atnešta atkimšta statinaitė viskio. Mano 
nuostabai, mergina taip pat įžengė į ratą ir atsisėdo prie statinai- 
tės su moliūginiu puodeliu rankoje. 

Kai Dvi Ietys tarė kelis žodžius, prasidėjo linksmybės, ir 
mergina ėmė pilstyti viskį. Pirmiausia ji prisisiurbdavo pilną 
burną iš savo puodelio, atsargiai po tris gurkšnius išspjaudavo 
į kiekvieną puodelį ir paduodavo vienam iš vyrų, sėdinčių rate. 
Žvilgtelėjau į Džeimį, jis nustebo, bet mandagiai paėmė puodelį 
ir tučtuojau jį išmaukė. 

Pasvarsčiau, kiek mergina prisiragauja viskio, patenkančio 
pro burnos gleivinę. Gal ir mažiau nei vyrai, nes Dvi Ietys įkaušo 
ir nuo nedidelio šlakelio. Jis buvo nekalbus nepataisomas šuns- 
nukis nepatenkinto mulkio veidu. Bet pobūviui dar nespėjus 
įsisiūbuoti, mano mintis išblaškė pasirodęs vaikinukas, vienos 
iš mano naujų pažįstamų atžala. Jis tyliai įėjo, atsisėdo prie mo- 
tinos ir sunkiai atsišliejo į ją. Ta griežtai pažiūrėjo į jį, susijaudi- 
nusi šūktelėjo ir padėjusi svogūnus atsistojo. 

Ugnis apšvietė berniuką, ir pamačiau, kad jis sėdi keistai su- 
sikūprinęs. Pastūmusi pintinę su svogūnais, skubiai atsiklaupiau. 
Pasilenkiau, stvėriau jam už rankos ir atgręžiau. Kairys jo petys 
buvo išniręs; berniuką pylė prakaitas, lūpas buvo smarkiai su- 
čiaupęs iš skausmo. 

Mostelėjau jo mamai, ji dvejojo ir raukydamasi žiūrėjo į 
mane. Berniukas tyliai suunkštė, ir ji, tvirtai sugriebusi sūnų, nu- 
tempė į šalį. Umai pagauta paskatos, iš po marškinių išsitraukiau 
Najavenės amuletą; ji nežinos, kieno jis, bet galbūt atpažins, kas 
tai. Ir tikrai atpažino. Išvydusi mažytį odinį kapšelį, išplėtė akis. 

Berniukas tylėjo, bet ugnies šviesoje aiškiai mačiau, kaip per 
jo nuogą krūtinę srūva prakaitas. Pagrabaliojau virvelės, kuria 
buvo užtrauktas kapšelis, ir pasirausiau neapdoroto mėlynojo 
akmens. Pierre sans peur, taip jį pavadino Gabrielė. Bebaimis 
akmuo. Paėmiau sveikąją berniuko ranką, įspraudžiau jam į del- 
ną akmenį ir užlenkiau jo pirštus. 

- Je suis une sorciėre*, - tyliai pasakiau. - C est medicine, ld**. - 
Pasikliauk manim, meldžiau. Nebijok. Nusišypsojau berniukui. 


* Aš kerėtoja (pranc.). 
** Tai vaistas (pranc.). 

Jis spoksojo į mane išpūtęs akis. Dvi moterys prie ugnia- 
vietės susižvelgė, paskui abi dirstelėjo į tolimą laužą, kur sėdėjo 
senolė. 

Ceilidh buvo girdėti šneka, kažkas pasakojo seną istoriją — 
atpažinau aukštyn žemyn ringuojantį iškilmingą ritmą. Girdėjau 
kalniečius, geilų kalba pasakojančius savo padavimus ir legen- 
das, jie skambėjo taip pat. 

Motina linktelėjo. Jos sesuo greitai nėrė per namą. Neatsisu- 
kau, bet jutau už nugaros smalsų bruzdesį, jai einant pro kitas 
ugniavietes. Galvos gręžėsi į mus. Mano akys buvo įsmeigtos į 
berniuko veidą, šypsodamasi stipriai laikiau jo ranką. 

Už manęs sutrepsėjo moters sesers žingsniai. Berniuko mo- 
tina nenoromis paleido sūnų, atiduodama man. Sutikimas buvo 
duotas. 

"Atstatyti sąnarį buvo gana paprasta. Berniukas smulkus, o 
išnirimas lengvas. Po ranka jutau trapius jo kaulus. Čiuopdama 
sąnarį ir nustatydama, kiek išniręs, šypsojausi berniukui. Paskui 
greitai palenkiau jo ranką, trūktelėdama ranką aukštyn suktelė- 
jau alkūnę, ir viskas buvo baigta. 

Berniukas labai nustebo. Tai buvo maloniausia operacija, nes 
skausmas atlėgo kone akimoju. Jis pasičiupinėjo petį ir droviai 
man šyptelėjo. Jis labai iš lėto atgniaužė plaštaką ir atkišo man 
akmenį. 

-Dėl šios netikėtos sėkmės trumpam buvau užsimiršusi. Prie 
mūsų būrėsi moterys, lietė berniuką, spoksojo į jį, kvietė drauges 
apžiūrėti drumzlų safyrą. Kai mano akys vėl nukrypo į viskio 
vakarėlį prie tolimosios ugniavietės, jo dalyviai jau buvo gerokai 
įsismaginę. Ijanas gana nevykusiai dainavo geilų kalba, o jam 
nepataikydami į taktą pritarė keli vyrai, įsiterpdami keistais, spi- 
giais šūksniais: „Haihai!“ Taip buvau girdėjusi kartais šūkčiojant 
Najavenės gentainius. 

Tarsi būčiau ją prisikvietusi mintimis, pajutau į nugarą įbes- 
tas akis. Atsigręžusi pamačiau, kad į mane ramiai nuo savo 
ugniavietės namo gale žiūri Tevaktenjonha. Mudviejų žvilgsniai 
susidūrė, ir aš linktelėjau. Ji pasilenkė ir kažką pasakė jaunai mo- 

teriai, ši pakilo ir patraukė pas mane, atsargiai apeidama mažy- 
lius, žaidžiančius prie šeimos gultų. 

— Mano senelė prašo, kad ateitum pas ją. 

Jaunoji moteris, pritūpusi prie manęs, tyliai šnekėjo angliškai. 
Tai išgirdusi nustebau, bet priblokšta nebuvau. Onakara buvo 
teisus: kai kurie mohaukai šiek tiek moka angliškai. Bet taip jie 
kalbėdavo tik prispyrus reikalui, o šiaip šnekėdavo savo kalba. 

Atsistojau ir nuslinkau paskui ją prie Tevaktenjonhos ugnia- 
kuro svarstydama, kas paskatino Gražiąją Moterį mane pasi- 
kviesti. Ir vis galvojau apie Rodžerį ir Brianą. 

Senoji linktelėjo man, pakvietė sėstis ir prašneko merginai, 
nenusukdama nuo manęs akių. 

— Senelė klausia, ar galėtų pamatyti tavo vaistą. 

- Žinoma. 

Kai ištraukiau safyrą, senosios moters akys smalsiai susmigo 
į amuletą. Prie Najavenės genio plunksnos buvau pritvirtinusi ir 
dvi kietas juodas varno sparno plunksnas. 

— Ar esi Lokio Skerdiko žmona? 

— Taip. Tuskarorai vadina mane Baltuoju Varnu, - atsakiau, 
ir mergina išsigandusi krūptelėjo. 

Mano žodžius ji skubiai išvertė senelei. Ši išplėtė akis ir nuste- 
busi pažvelgė į mane. Akivaizdu, ne pats palankiausias ir sėkmę 
žadantis vardas, kokį jai buvo tekę girdėti. Nusišypsojau sučiaup- 
tomis lūpomis. Indėnai rodo dantis dažniausiai tik juokdamiesi. 

Senolė labai nedrąsiai atidavė man akmenį. Prisimerkusi nu- 
žvelgė mane ir prašneko anūkei, neatplėšdama nuo manęs akių. 

— Mano senelė girdėjo, kad tavo vyras taip pat turi tviskantį 
akmenį, - išvertė mergina. - Ir nori daugiau apie tą akmenį su- 
žinoti. Koks tas akmuo ir iš kur jį gavo? 

— Mielai parodysiu. 

Merginos akys išsiplėtė iš nuostabos, kai pasiraususi kapše- 
lyje, kabančiame prie juosmens, išėmiau akmenį. Atkišau opalą 

Tevaktenjonhos rankos buvo rudos, be gyvaplaukių, raukš- 
lėtos ir glotnios lyg išdžiūvusio santalo. Bet mačiau, kaip jų oda 

pašiurpo, net pajutau, kaip pasistojo nematomi gyvaplaukiai, jai 
bergždžiai ginantis. Ji mačiusi tą akmenį, dingtelėjo man. Arba 
bent žino, kas tai. 

Man ir nereikėjo, kad mergina išverstų jos žodžius. Senolės 
akys susmigo į manąsias, ir aiškiai išgirdau klausimą, nors nesu- 
pratau nė žodžio. | 

- Kaip jis pateko į tavo rankas? - paklausė senolė, o jos anū- 
kė sąžiningai viską pakartojo. ; 

Saują buvau atgniaužusi, ir opalas, regėjos, jaukiai įsitaisęs 
delne. Dėl spalvos - spindėjo kaip muilo burbulas - akmuo at- 
rodė kur kas lengvesnis. 

— Jis atkeliavo pas mane sapne, - galop tariau, nežinodama, 
kaip dar galėčiau paaiškinti. 

Senolė atsidūsėjo. Baimė nedingo iš jos akių, bet ją kai kas 
užgožė — gal smalsumas? Ji kažką pasakė, ir viena moteris prie 
ugniakuro atsistojusi pasirausė pintinėje, stovinčioje už jos po 
gulto rėmu. Kai grįžo, pasilenkė prie senolės ir padavė jai kaž- 
kokį daiktą. 

Senoji moteris tyliai uždainavo nuo metų naštos gargždžiu, 
bet dar stipriu balsu. Patrynė rankas virš ugnies, ir pabiro daugy- 
bė mažų rudų dulkelių, jos iškart pakilo dūmais, smarkiai dvel- 
kiančiais tabaku. 

Naktis buvo tyki; girdėjau kylančius ir besileidžiančius bal- 
sus ir garsų juoką, sklindantį nuo tolimojo ugniakuro, kur gėrė 
vyrai. Mano ausis pagavo Džeimio balse keistą žodį - jis šnekėjo 
prancūziškai. Gal Rodžeris netoliese ir jį išgirs? 

Giliai įkvėpiau. Virš ugnies kilo plonas baltų dūmų stulpas, 
o aitrus tabako kvapas maišėsi su šalto oro dvelksmu, nei iš šio, 
nei iš to keldamas prisiminimus apie Brianos futbolo varžybas 
mokykloje, jaukius vilnonių antklodžių ir termosų su kakava 
kvapus, cigarečių dūmus, vinguriuojančius virš minios. Sukilo 
ir dar senesni, nemalonesni prisiminimai apie jaunus karius iš- 
sklaidytoje aerodromų šviesoje, traiškančius smilkstančių cigare- 
čių nuorūkas, skubančius į mūšį ir paliekančius tik dūmų kvapą, 
tvyrantį žiemiškame ore. 

Tevaktenjonha prabilo vis dar gręždama mane akimis, įsiter- 
pė ir švelnus jaunos moters balsas. 

— Papasakok tą sapną. 

Ar tai buvo tikras sapnas, ar tik prisiminimas, pažadintas 
dūmų, sklindančių nuo žaibo uždegto medžio? Nesvarbu; čia visi 
mano prisiminimai nelyginant sapnai. 

Išklojau jai viską, ką galėjau. Prisiminimus apie audrą ir 
prieglobstį tarp virgininio kadagio šaknų, kaukolę, palaidotą su 
akmeniu, ir sapną: šviesą ant kalno ir vyrą juodai dažytu veidu, 
bet prisiminimų neatskyriau nuo sapno. 

Senolė palinko į priekį, jos nuostaba atsispindėjo ir anūkės 
veide. 

— Matei Ugnies Nešėją? - apstulbo jaunoji moteris. - Regė- 
jai jo veidą? - ji susigūžusi pasitraukė nuo manęs, tarsi kelčiau 
pavojų. 

Senoji moteris kažką valdingai pasakė; jos išgąstis buvo iš- 
blėsęs, bet ji smalsiai varstė mane žvilgsniu. Paskui bakstelėjo 
anūkei ir nekantriai pakartojo klausimą. 

- Senelė klausia, ar nepasakytum, kaip jis atrodė, kuo vilkėjo? 

— Buvo pusnuogis. Ryšėjo tik strėnjuostę. Ir buvo išsidažęs. 

- Išsidažęs. Kaip? - pasiteiravo mergina, atsakydama į griež- 
tą senelės klausimą. 

Kuo smulkiau papasakojau, kaip buvo išdažytas sapno vyro 
kūnas. Sunku nebuvo. Užsimerkusi aiškiai jį mačiau, stovintį kal- 
no šlaite. 

— Ojo veidas, nuo kaktos iki smakro, buvo nuteptas juodai, - 
baigiau ir atsimerkiau. 

"Kai apibūdinau tą žmogų, vertėja akivaizdžiai nusiminė. Jos 
lūpos virpėjo, ji išgąstingai dirsčiojo čia į mane, čia į senelę. Bet 
toji įdėmiai klausėsi, prisispyrusi spitrijo, stengdamasi iš mano 
išraiškos suvokti žodžių reikšmę, jų dar nespėjus išversti ir jiems 
dar nepasiekus jos ausų. 

Man baigus pasakoti, ji sėdėjo tylėdama, tamsias akis įrėmusi . 
į manąsias. Galop linktelėjo, pakėlė raukšlėtą ranką ir įsikibo į 
purpurinio kriauklelių vėrinio ant peties virveles. Majersas man 

buvo daug ką pasakojęs, todėl supratau, ką reiškia tas gestas. 
Kriauklelių vėrinys buvo jos šeimos istorija, jos valdžios simbo- 
lis. Kalba, laikant jį, prilygo liudijimui padėjus ranką ant Biblijos. 

— Prieš daugelį metų per Žaliųjų Kukurūzų šventę, - vertėja 
keturis kartus mostelėjo pirštais, - pas mus iš šiaurės atklydo 
žmogus. Šnekėjo keista kalba, bet jį supratom. Jis kalbėjo kaip 
mohaukai ar gal kaip onondagai, bet nepasakė nei iš kokios jis 
genties, nei iš kokio kaimo, tik pasakė esąs iš Vėžlio klano. Buvo 
laukinis, bet narsus. Geras medžiotojas ir karys. Ak, ir išvaizdus 
vyras. Visoms moterims patiko į jį žiūrėti, bet mes bijojom prie 
jo artintis, - Tevaktenjonha trumpam nutilo. 

Pamačius sustingusį jos žvilgsnį, paskaičiavau. Tada ji turėjo 
būti jau suaugusi, bet dar ganėtinai jauna, jei žavėjosi gąsdinan- 
čiu, bet įdomiu prašalaičiu. 

*“ — O vyrai nebuvo tokie atsargūs; jie apskritai tokie nėra, - ji 
pašaipiai dirstelėjo į ceilidh, kuris vis labiau ūžė. - Jie sėdėdavo, 
rūkydavo su juo, gerdavo eglių alų ir klausydavosi. Jis kalbėdavo 
nuo vidurdienio iki tamsos, o paskui vėl kiaurą naktį prie ugnies. 
Jo veidas būdavo piktas, nes jis šnekėdavo apie karą, - ji atsidu- 
so, pirštais gniauždama rausvų kriauklelių vėrinį. - Nuolat apie 
karą. Ne apie karą su kito kaimo varlių valgytojais ar tais, kurie 
minta briedžių išmatomis. Ne, jis sakė, kad mes turim pakelti 
tomahaukus į kovą su O Seroni“. Nužudyti juos visus, nuo ma- 
žiausio iki seniausio, nuo Sutarties linijos iki didžiojo vandens. 
Reikia keliauti pas kajukus, siųsti žinias senekams, leisti Irokėzų 
konfederacijai veržtis į priekį. „Keliaukite, kol dar ne vėlu“, - 
kartojo jis. Vienas kaulėtas senolės petys pakilo ir nusileido. 

'— „Kam ne vėlu? - paklausė vyrai. - Ir kodėl turim kariauti 
be jokios priežasties? Šiais metais mums nieko netrūksta; nėra 
ir jokios karo sutarties.“ Supranti, tai buvo prieš karą su pran- 
cūzais. „Tai paskutinė mūsų proga, - sakė jis. - Gal jau ir per 
vėlu. Jie vilioja mus metalu, savo peiliais ir ginklais, kurių jūs 
trokštate, o patys mus sunaikins - būsime jų maistas. Atsitokė- 


* Baltieji žmonės. 

kit, broliai! Jūs išduodate savo papročius, kurie senesni ir di- 
dingesni nei mūsų atmintis. Grįžkit į tikrąjį kelią, kitaip jūsų 
nebeliks. Jūsų padavimai bus pamiršti. Nužudykit juos dabar, 
nes jie suės jus.“ 

- Ir mano brolis - jis buvo sachem, o kitas brolis - karo va- 
das, - pasakė, kad tai kvailystė. Sunaikins mus savo įrankiais? 
Suės mus? Baltieji nevalgo priešų širdžių, net mūšyje. Jauni vy- 
rai klausėsi visų, kurie garsiai kalbėjo. O vyresnieji žvelgė į tą 
vyrą nepatikliai, netardami nė žodžio. Atėjūnas žinojo, - senolė 
išraiškingai linktelėjo, šnekėdama kone greičiau, nei anūkė spė- 
jo versti. - Jis žinojo, kas įvyks. Kad anglai ir prancūzai kariaus 
tarpusavy ir ieškos mūsų pagalbos. Anot jo, ateis toks metas. 
Jiems kariaujant, mes turime sukilti prieš anglus ir prancūzus 
ir juos išvaryti. Tavineonavira, Udros Dantis, - toks buvo at- 
ėjūno vardas - man pasakė: „Tu gyveni šia akimirka. Žinai, 
kas buvo praeityje, bet nežiūri į ateitį. Tavo žmonės patenkin- 
ti, neva šiais metais jiems nieko netrūksta, taigi jie nepajudins 
nė piršto. Tavo moterys mano, kad lengviau virti geležiniame 
katile nei žiesti molinius puodus. Tu nesuvoki, kas bus, jei tin- 
gėsite ir būsite godūs.“ - „Tai netiesa, - paprieštaravau. - Mes 
ne tinginiai. Gremžiam odas, džiovinam mėsą ir kukurūzus, iš 
saulėgrąžų spaudžiam aliejų ir pilstom į ąsočius; visada rūpi- 
namės kitais metais. Kitaip mirtume. Ir kuo čia dėti puodai ir 
katilai?“ Jis nusijuokė, bet jo akys buvo liūdnos. Su manim ne 
visada būdavo piktas. 

Jaunoji moteris nužvelgė senelę, bet paskui vėl nudūrė žvilgs- 
nį į skraitą. 

- „Moters rūpestis, - tarė jis ir krestelėjo galvą, - sukti galvą, 
ką valgyti ir kuo vilkėti. Visa tai nesvarbu. Vyrai apie tokius daly- 
kus negalvoja.“ - „Tu gali būti Hodeenosaunee* ir šitaip kalbėti? — 
paklausiau jo. - Iš kur atsiradai, jei tau nerūpi, ką galvoja mote- 
rys? Jis vėl pakratė galvą ir tarė: „Tu nematai toliau savo nosies.“ 
Tada pasiteiravau, kaip toli regi jis, bet vyras man neatsakė. 


* Mohaukai taip vadina irokėzus. 

O aš atsakymą žinojau, ir mano oda pašiurpo, nors ir pleš- 
kėjo ugnis. Labai gerai žinojau, kaip toli matė jis ir kokie pavojai 
jam atsivėrė nuo tos bedugnės krašto. 

— Deja, kad ir ką sakiau, bergždžiai maliau liežuviu, - pasa- 
kojo senolė. - Veltui šnekėjo ir mano broliai. Udros Dantis dar 
labiau supyko. Vieną dieną jis išėjo laukan ir sušoko karo šokį. 
Buvo išsidažęs - rankas ir kojas puošė raudoni dryžiai. Jis daina- 
vo ir šūkalojo kaime. Visi išėjo pažiūrėti, kas seks paskui jį. Kai 
jis suvarė tomahauką į karo medį ir sušuko einąs grobti arklių iš 
šonių, įkandin jo patraukė jauni vyrai. Mėnulis patekėjo ir nu- 
sileido, o jų vis nebuvo. Paskui jie grįžo su arkliais ir skalpais. 
Baltųjų skalpais. Mano broliai įtūžo. Paskui juos atseksią karei- 
viai iš forto arba bus atsiųsti keršto būriai iš kaimų, įsikūrusių 
už sutarties linijos, kur jie nurėžė skalpus, sakė mano broliai. 
O Ūdros Dantis drąsiai atšovė, kad jis to ir tikisi. Tada būsim 
priversti kariauti. Ir dar be užuolankų pasakė, kad vėl vadovaus 
tokiems puolimams ir taip darys tol, kol sukils visas kraštas, ir 
mes pamatysim, kad jo žodžiai pasitvirtino: mes turim išžudyti 
O Seronni, kitaip patys žūsim. 

Niekas negalėjo jam sukliudyti daryti to, apie ką jis šnekėjo; 
keletas jaunų vyrų, tikri karštakošiai, buvo pasiryžę sekti pas- 
kui jį, nesvarbu, kad ir ką jis būtų kalbėjęs. Mano brolis sachem 
pasistatė kerėjimo palapinę ir pasikvietė Didįjį Vėžlį pasitarti. 
Prabuvo palapinėje kiaurą dieną ir naktį. Palapinė drebėjo ir 
kilnojosi, iš jos sklido balsai. Visus kaustė baimė. Mano brolis, 
išėjęs iš palapinės, pasakė, kad Ūdros Dantis turi apleisti kaimą. 
Jis vis tiek darys, ką sumanęs, bet mes jam neleisim sunaikinti 
mūsų. Jis sukiršino žmones, todėl jam reikia išeiti. Tokio įsiutu- 
sio Udros Danties dar nebuvom regėję. Jis stovėjo vidury kaimo 
ir tol rėkė, kol jam ant kaklo iššoko gyslos, o akys paraudo iš 
įtūžio, - jaunosios moters balsas pritilo. - Jis šūkavo siaubingus 
dalykus. Paskui nutilo. Udros Danties bijojo net jo šalininkai. 
Baimei pasidavėm ir mes. Udros Dantis nei miegojo, nei valgė. 
Visą dieną ir naktį ir dar kitą dieną. Vėliau ėmė kalbėti, sukda- 
mas ratus aplink kaimą, stabtelėdamas prie namų durų ir šnekė- 

damas, kol to namo žmonės jį nuvarydavo. Vėliau jis išėjo. Bet 
kelis kartus vėl grįžo. Slapstėsi miške, o naktį atslinkdavo prie 
ugnies, sulysęs ir alkanas, spindinčiomis akimis it kokios lapės. 
Ir nesusičiaupdamas kalbėjo. Naktimis jo balsas skambėdavo po 
visą kaimą, ir niekas neužmigdavo. 

Mes įtarėm, kad jo širdyje apsigyveno piktoji dvasia, gal tai 
buvo Atatarhas, kuriam iš galvos Hiavata šukavo gyvates. Gal 
gyvatės įsirangė į tą žmogų ieškodamos prieglobsčio? Galų gale 
mano brolis, karo vadas, pasakė, kad jis turi liautis - privalo iš- 
eiti, kitaip jį užmušim. 

Tevaktenjonha nutilo. Jos pirštai, be paliovos glostę kriaukle- 
lių vėrinį, lyg iš jo būtų sėmusis jėgų pasakojimui, nurimo. 

— Jis buvo pašalietis, - tyliai tarė ji. - Bet jis nežinojo, kad 
tarp mūsų jis buvo svetimas. Manau, niekada to nesuprato. 

Kitame ilgojo namo gale girtautojai jau buvo įsišėlę. Visi vy- 
rai kvatojosi, iš džiaugsmo siūbuodami pirmyn atgal. Girdėjau 
aukštesnį Emilės balsą, besijuokiantį su jais. Tevaktenjonha, kiek 
raukydamasi, dirstelėjo į juos. 

Mano nugara bėgiojo šiurpuliukai. Pašalietis. Bet panašus į 
indėną ir išvaizda, ir kalba. Šiek tiek keistoka kalba. Indėnas su 
sidabrinėmis dantų plombomis. Svetimasis jų iš tikrųjų nesu- 
prato. Juk manė, kad čia jo gentainiai. Žinodamas, kas jų laukia 
ateityje, atėjo jų išgelbėti. Ir kaip jis būtų galėjęs patikėti, kad jie 
ketina jį nuskriausti? 

Bet jie tikrai ketino. Tevaktenjonha ėmė pasakoti toliau, bet 
jos veidas buvo neįskaitomas. Jie išrengė jį, pririšo prie kuolo 
vidury kaimo ir jo veidą išpaišė rašalu, pagamintu iš suodžių ir 
ąžuolo rašalinių riešutėlių. 

— Juoda spalva reiškia mirtį; belaisviai, kuriuos ketinama nu- 
žudyti, visada šitaip dažomi, - paaiškino vertėja, kiek pakėlusi 
antakį. - Tu tai supratai, susitikusi tą vyrą ant kalno? 

Nebyliai papurčiau galvą. Opalas delne sušilo, buvo slidus 
nuo prakaito. 

Kurį laiką indėnai jį kankino: nuogą jo kūną badė aštriomis 
lazdomis, paskui degino karštomis žarijomis, nuo kurių kilo ir 

sproginėjo pūslės, oda nuėjo skivytais. Jis iškentė tą kankynę ne- 
išleisdamas nė garso, ir jie buvo patenkinti. Nelaimėlis vis dar 
atrodė stiprus, todėl jie paliko jį pririštą prie baslio per naktį. 

— Rytą jo nebebuvo, - senolės veidas buvo glotnus, neišdavė 
jos paslapčių. Ar ji džiaugėsi, ar juto palengvėjimą, ar sielvar- 
tavo, kad jis pabėgo, to niekas niekada nesužinojo. - Pasakiau, 
kad jiems nereikėtų jo persekioti, bet mano brolis paprieštaravo: 
jeigu jie neužbaigs reikalo, jis vėl grįšiąs. 

Taigi karių būrys nusekė iš kaimo paskui Udros Dantį. Pabė- 
gėlis kraujavo, tad nebuvo sunku eiti jo pėdsakais. 

— Jie patraukė jo ieškoti į pietus. Vis manė, kad sučiups jį, bet 
jis buvo stiprus ir ištvermingas. Nepaliovė bėgti. Būrys jį vijosi 
keturias dienas ir galop sugavo epušyne. Medžiai nuogi stovėjo 
sniege, jų šakos panėšėjo į baltus pirštų kaulus. 

Išvydusi mano akyse klausimą, ji linktelėjo. 

— Mano brolis, karo vadas, taip pat ten buvo. Vėliau viską pa- 
pasakojo. Bėglys buvo vienas ir beginklis. Suprato priėjęs liepto 
galą. Bet vis tiek drąsiai pasitiko juos ir prašneko. Net kai vienas 
karių smogė jam į burną karo vėzdu, jis vis tiek kalbėjo, pasruvęs 
krauju, košdamas žodžius pro išmuštus dantis. Buvo narsus, - 
mąsliai tarė ji. - Nepuolė maldauti. Vis kartojo tuos pačius da- 
lykus, apie kuriuos šnekėjo anksčiau, bet, anot mano brolio, šis 
kartas buvo kitoks. Anksčiau jis buvo karštas kaip ugnis, o mir- 
damas - šaltas lyg sniegas. Kariai buvo sustirę, todėl jo žodžiai 
juos pašiurpino. Net kai prašalaitis buvo miręs ir gulėjo sniege, 
jo žodžiai tebeskambėjo ausyse. Kariai sugulė miegoti, bet balsą 
girdėjo ir sapnuose, jie nebegalėjo sudėti bluosto. Būsite pamirš- 
ti, - sakė Udros Dantis. - Irokėzų tautos nebeliks. Niekas nebepa- 
sakos jūsų legendų. Visa, kas jūs esate ir ką turite, bus prarasta. Jie 
pasuko į namus, bet juos persekiojo jo balsas. Naktį jie negalėjo 
užmigti, nes jų ausyse aidėjo baisūs, pikti žodžiai. Keliaudami 
dieną, medžiuose jie girdėjo riksmus ir kuždesius. Vieni sakė, 
kad čia krankia varnai, kiti tikino aiškiai jį girdį. Galų gale brolis 
nusprendė, kad tas žmogus buvo kerėtojas. 

Senolė griežtai pažvelgė į mane. Je suis une sorciėre, sakiau. 
Nurijau seilę ir ranką priglaudžiau prie amuleto, kabančio ant 
kaklo. 

— Brolis liepė nukirsti jam galvą, kad jis nutiltų amžiams. 
Grįžę atgal, jie taip ir padarė, o galvą pririšo ant eglės šakų. Bet 
miegodami tą naktį vis tiek girdėjo jo balsą ir pakirdo sugniauž- 
tomis širdimis. Varnai buvo iškapoję jam akis, bet jo galva vis 
tiek kalbėjo. Vienas labai drąsus karys pasiūlė nukabinti galvą ir 
palaidoti ją kuo toliau, - ji šyptelėjo. - Šis narsuolis buvo mano 
vyras. Jis suvyniojo galvą į elnio kailį ir nubėgo tolyn į pietus. 
Galva be paliovos šnekėjo jam po pažasčia, todėl įsikišo į ausis 
vaško kamštukus. Galop išvydo didžiulį virgininį kadagį ir su- 
prato, kad tai tinkama vieta, nes kadagys turi stiprių gydomųjų 
galių. Pakasė galvą po medžio šaknimis, o tada, iš ausų išsiėmęs 
vašką, išgirdo tik švilpaujantį vėją ir čiurlenantį vandenį. 

Jaunoji moteris baigė versti, įsmeigusi akis į senelę. Akivaiz- 
du, ji dar nebuvo girdėjusi šios istorijos. 

Vėl sunkiai nurijau seilę ir pamėginau įkvėpti gaivaus oro. 
Tevaktenjonhai pasakojant, dūmai liovėsi kilę aukštyn, jų debesis 
kybojo žemai, virš mūsų galvų. Oras buvo prisisotinęs narkoti- 
nio aromato. 

Geriančiųjų rato linksmybės apmalšo. Vienas vyras atsistojo 
ir nulingavo į lauką. Dar du pusiaumiegi tysojo ant šono prie 
ugnies. 

— O šitas? - paklausiau, rodydama opalą. - Matėt jį? Jis buvo jo? 

Tevaktenjonha ištiesė ranką, tarsi būtų norėjusi paliesti 
akmenį, bet paskui ją atitraukė. 

— Yra tokia legenda, - tyliai įsiterpė jaunoji indėnė, nenusuk- 
dama akių nuo opalo. - Stebuklingos gyvatės nešiojasi akmenis 
galvose. Jei užmuši tokią gyvatę ir paimsi tą akmenį, įgausi di- 
džiulės galios, - ji nesmagiai pasimuistė, ir aš nesunkiai įsivaiz- 
davau, kokio dydžio turėtų būti tokia gyvatė. 

Staiga prabilo senolė, linktelėdama į akmenį. Anūkė pašoko, 
bet klusniai pakartojo žodžius. 

- Jis buvo jo, - pasakė. - Tas žmogus jį vadino tika ba. 

Dirstelėjau į vertėją, bet ji papurtė galvą. 

— Tika ba, - aiškiai ištarė. - Ar tas žodis angliškas? 

Pakračiau galvą. 

Baigusi pasakoti, senolė atsisėdo ant kailių ir mąsliai įsiste- 
beilijo į mane. Jos akys susmigo į amuletą ant mano kaklo. 

— Kodėl jis kalbėjo su tavim? Kodėl davė šitą? - ji galva mos- 
telėjo į mano ranką, ir mano pirštai nevalingai sugniaužė opalą. 

— Nežinau, - atsakiau, bet ji užklupo mane netikėtai, ir aš 
nespėjau nutaisyti abejingo veido. 

Ji varstė mane žvilgsniu. Suprato, kad meluoju, bet kaip ga- 
lėjau jai atskleisti tiesą? Pasakyti, kas buvo Ūdros Dantis, kad ir 
koks buvo tikrasis jo vardas? Ir patvirtinti, kad jo pranašystės 
daugmaž išsipildys? 

— Man rodos, galbūt jis buvo mano šeimos... narys, - galų 
gale išspaudžiau, prisimindama Polianos pasakojimą apie pro- 
tėvių dvasias. 

Nežinia, iš kur ir kada jis atsidangino; spėju, buvo jų palikuo- 
nis. Jei ne mano likimo brolis, tai bent panašaus į manąjį. 

Tevaktenjonha atsisėdo labai tiesiai ir nustebusi pažiūrėjo į 
mane. Pamažu jos žvilgsnis priblėso, ir ji linktelėjo. 

— Jis atsiuntė tave pas mane, kad tai išgirstum. Ir suklydo, - 
tvirtai tarė ji. - Mano brolis sakė, kad neturim su juo šnekėtis, 
reikia jį pamiršti. Bet tas žmogus nebus pamirštas, kol po dan- 
gumi bus du žmonės. Vienas, kuris pasakoja tą istorija, o kitas, 
kuris jos klausosi. Taigi. 

Ji palietė man ranką, stengdamasi nekliudyti akmens. Juodo- 
se jos akyse tviskėjo ašaros, kurias galbūt spaudė tabako dūmai. 

— Tu esi tas vienas žmogus, o aš esu kitas. Jis vis dar nepa- 
mirštas. 

Ji mostelėjo jaunajai moteriai, šioji tyliai pakilo ir atnešė 
mums pavalgyti ir atsigerti. 

Kai pagaliau atsistojau, ketindama eiti į namą, kur buvom 
apsigyvenę, dirstelėjau į ūžautojus. Ant žemės tysojo knarkiantys 
kūnai, pavirtusi kėpsojo tuščia statinaitė. Dvi Ietys ramiai gulėjo 

aukštielninkas, jo veide mačiau palaimingą šypseną. Merginos, 
Ijano ir Džeimio nebebuvo. 

Džeimis lūkuriavo manęs lauke. Baltas jo iškvėpio garas rin- 
gavo aukštyn, o nuo skraistės dvelkė viskiu ir tabaku. 

— Regis, pasilinksminai, - paėmiau jam už parankės. - Kaip 
manai, ar bent kiek pasistūmėjai? 

— Lyg ir. - Mudu ėjom šalia vienas kito per didelę vidurinę 
proskyną į ilgąjį namą, kuriame nakvojom. - Viskas klostėsi ge- 
rai. Dievaži, Ijanas buvo teisus. Dabar jie pamatė, kad tas nedi- 
delis ceilidh nepakenkė, todėl, manau, bus linkę derėtis. 

Dirstelėjau į eilę ilgųjų namų, virš jų plaukiojo dūmų debe- 
sys, 0 pro angas dūmams ir tarpdurius švytėjo ugnis. Ar Ro- 
džeris viename jų? Nesąmoningai suskaičiavau, kaip darydavau 
kasdien, - septyni mėnesiai. Prasidėjo atlydys. Jei pusę kelio 
trauksim paupiu, kelionė truks mėnesį - daugiausia šešias savai- 
tes. Taip, jeigu iškeliausim netrukus, grįšim laiku. 

— O tu, Sasenach? Regis, labai rimtai pasišnekėjai su senąja 
moterimi. Ar ji ką nors žinojo apie tą akmenį? 

— Taip. Eime vidun, ir viską tau papasakosiu. 

Jis pakėlė odos skiautę, dengiančią tarpdurį, ir įžengiau į 
namą, delne jusdama kieto opalo svorį. Jie nežinojo, kaip sve- 
timasis jį vadino, o aš žinojau. Žmogaus, vardu Ūdros Dantis, 
atėjusio sukelti karo ir išgelbėti tautos, dantys buvo užtaisyti si- 
dabro plombomis. Taip, žinojau, kas tas tika ba. 

Jo nepanaudotas bilietas atgalios. Jo palikimas man. 

Lordas Džonas sugrįžta 


„Tekančioji upė, 1770 m. kovas 


FAEDRA ATNEŠĖ vieną iš Džokastos suknelių, geltono šilko, 
labai plačiu sijonu. 

- Šįvakar sulauksim geresnės draugijos nei senasis ponas Ku- 
peris ar advokatas Forbsas, - patenkinta tarė. - Pas mus svečiuo- 
sis tikras gyvas lordas. Ką pasakysit? 

“Ant lovos paskleidusi audinio platybę, ėmė pešioti ir rauk- 
ti vilnijančius raukinukus, berdama komandas it koks rikiuotės 
mokantis seržantas. 

— Štai čia atleisite, o čia paveršite korsetą. Jums reikia ko nors 
tvirto, kad pilvas įsitrauktų. Be korseto būtų nekas. Jeigu jūsų 
tetulė nebūtų akla kaip kurmis, būtų jus deramai išpuošusi jau 
senių seniausiai. Paskui užsimaukite kojines ir gumas kojinėms 
prilaikyti. Argi jie ne gražūs? Man visada patiko ta porelė ma- 
žyčių lapelių, puošiančių jas... tada surišim apatinius sijonus, o 
paskui... 

— Koks lordas? - Briana paėmė atkištą korsetą ir susiraukusi 
pažvelgė į jį. - Dieve, ar jis padarytas iš banginių ūsų plokštelių? 

— Aha. Ponia Džo tikrai nepripažįsta pigių korsetų, pagamin- 
tų iš alavo ar geležies. - Faedra rausėsi lyg terjeras, raukydamasi 
ir murmėdama po nosimi. - Kurgi pasidėjo ta kojinių guma? 

— Man nereikia korseto. Ir koks gi lordas atvyksta? 

Faedra išsitiesė ir įsistebeilijo į Brianą virš geltono šilko klosčių. 

— Nereikia? - kritiškai paklausė. - Nors esat nėščia jau šešis 
mėnesius? Ir ką sau manot, mergaite. Įžengsit vakarieniauti visa 
išsipūtusi, o jo šviesybei, srebiančiam sriubą, išsprogs akys, kai 
spoksos į jus pro akinius? 

Toks jos nupieštas vaizdelis Brianai išspaudė šypseną, bet ji 
vis tiek labai sausai atšovė: 

— Argi tai svarbu? Visa grafystė žino, kad laukiuosi kūdikio. 
Nė kiek nenustebčiau, jei tas apygardos pastorius - ponas Urms- 
tounas? — Batse būtų išrėžęs apie mane pamokslą. 

Faedra sukikeno. 

- Ir pasakė, - patvirtino. - Prieš du sekmadienius. Jį girdėjo 
Mikis ir Drusasas. Jiems pamokslas pasirodė juokingas, bet jūsų 
tetulei toli gražu ne. Ji pasiuntė advokatą Forbsą, kad paduotų 
pastorių į teismą už šmeižtą, bet pastorius Urmstounas atšovė, 
kad tai ne šmeižtas, o tiesa. 

— Ir ką jis apie mane kalbėjo? 

Faedra papurtė galvą ir vėl ėmė kuistis. 

- Jūs nenorėtumėte to žinoti, - niūriai burbtelėjo. — Ir kas, jei 
grafystė žino, kad jūs nėščia, tai visai kas kita, nei išdidžiai per- 
nešti savo pilvą per valgomąjį ir išsklaidyti jo šviesybei abejones, 
todėl lįskite į korsetą. 

Išgirdus valdingą jos toną, Brianai nebebuvo kaip ginčytis. 
Pilna apmaudo, ji šiaip taip įsispraudė į kietą korsetą ir neno- 
romis leido Faedrai stipriai jį suveržti. Jos liemuo vis dar buvo 
lieknas, todėl iškilumą priekyje bus lengva paslėpti po plačiu vir- 
šutiniu ir daugybe apatinių sijonų. 

Ji spoksojo į save veidrodyje. Tamsi Faedros galva buvo pa- 
linkusi prie jos šlaunų. Tarnaitė tol krapštėsi prie žalių šilko 
kojinių, kol liko patenkinta. Briana sunkiai kvėpavo. Kai kūnas 
šitaip suveržtas, juk gali pakenkti kūdikiui. Korsetas suvarstytas 
iš priekio. Vos Faedra išeis, Briana jį atsiriš. Velniop jo šviesybę, 
kad ir kas jis būtų. 

- Ir kas tas lordas, viešėsiantis pas mus per vakarienę? - tre- 
čią kartą paklausė ji, klusniai įžengdama į iškrakmolyto balto 
lino debesį, prilaikomą tarnaitės. 

— Lordas Džonas Viljamas Grėjus, „Jozuės kalno“ plantacijos 
Virdžinijoje šeimininkas. 

Faedra labai iškilmingai ištarė skiemenis, nors trumpi ir 

paprasti lordo vardai, regis, ją nuvylė. Briana neabejojo: jeigu 
tarnaitė būtų galėjusi, mieliau būtų jį pavadinusi Ficdžeraldu 
Vanlandingamu Voltamstedu. 

- Jis - jūsų tėčio draugas, arba bent taip sako ponia Džo, - 
kasdieniškai pridūrė Faedra. - Na štai, puiku. Gerai, kad turite 
gražią krūtinę, ši suknelė kaip tik jums. 

Briana vylėsi, kad suknelė vis dėlto pridengs krūtis; korsetas 
iš apačios jas buvo taip suspaudęs, kad krūtys šovė bauginamai 
aukštai ir atrodė, tarsi kunkuliuotų virš puodo krašto. Speneliai 
styrojo veidrodyje, sodriai tamsios spalvos, nelygu koks aviečių 
vynas. 

Bet ji jaudinosi ne dėl pūpsančių savo kūno vietų ir buvo 
abejinga toliau Faedrai greitai patarnaujant; jai kėlė nerimą atsai- 
niai mestelėti tarnaitės žodžiai: jis - jūsų tėčio draugas. 


= 


Grūsties nebuvo; Džokasta retai kada sukviesdavo daugy- 
bę svečių. Norėdama girdėti net mažiausią draugijos pokalbių 
potekstės niuansą, ji nerizikuotų bruzdesiu ir sąmyšiu. Bet vis 
tiek didžiojoje svetainėje šįkart sukiojosi daugiau žmonių nei 
paprastai. Žinoma, advokatas Forbsas ir jo senmergė sesuo, po- 
nas Makneilas su sūnumi, teisėjas Olderdaisas su motina, abu 
nevedę Farkardo Kembelo sūnūs. Tačiau nė vienas nepanėšėjo į 
Faedros apibūdintą jo šviesybę. 

Briana rūgščiai nusivaipė po nosimi. 

— Tegu jie spokso, - sumurmėjo ir atsitiesė, o jos pilvas išdi- 
džiai išsišovė tviskėdamas šilkais. Ji drąsinamai jį paplekšnojo. - 
Nagi, Osbertai, eime pabendrauti. 

Jos pasirodymas buvo sutiktas nuoširdžiausiais šūksniais, ir 
ji kiek susigėdo savo cinizmo. Moterys ir vyrai buvo jai malonūs, 
taip pat ir Džokasta; vis dėlto ši padėtis, kad ir kokia būtų, ne jų 
reikalas. 

Ir ją pradžiugino net kiek sukrėsto teisėjo mina, kurią jis mė- 
gino paslėpti, visai kaip perdėm saldi šypsena jo motinos veide, 
kai papūgiškos it karoliukai jos akys užregistravo akivaizdų, ne- 

paneigiamą Osberto buvimą. Džokasta gali ją piršti, tačiau tei- 
sėjo motina, be abejonės, nuotaką atmes. Jos akys susidūrė su 
ponios Olderdais žvilgsniu, ir Briana meiliai jai nusišypsojo. 

Nugairintas pono Makneilo veidas trūktelėjo iš smagumo, 
bet jis oriai nusilenkė ir, nė kiek nesutrikęs, pasiteiravo jos apie 
sveikatą. O advokatas Forbsas, jeigu ir pastebėjo, kad ji atrodo 
ne per liekniausiai, prisidengė profesiniu diskretiškumu ir, kaip 
buvo pratęs, mandagiai su ja pasisveikino. 

— Ak, panele Freizer! - tarė jis. - Tik jūsų ir trūko. Mudu su 
ponia Olderdais karštai ginčijomės dėl estetikos. Turite įgimtą 
polinkį grožiui ir žavesiui, todėl jūsų nuomonė itin praverstų, 
tad gal būtumėte tokia maloni ir ją pasakytumėte, - paėmęs ją 
parankėn, švelniai timptelėjo sau prie šono, toliau nuo Makneilo, 
kuris kilstelėjo vešlų antakį, bet nesikišo. 

Forbsas nusivedė ją prie židinio, kur ant stalo buvo padė- 
tos keturios mažos medinės dėžutės. Ceremoningai nukėlęs jų 
dangtelius, advokatas parodė keturis brangakmenius. Visi buvo 
cukrinio žirnio dydžio, įtaisyti tamsiai mėlyno aksomo įdėkle, 
paryškinančiame jų spindesį. 

— Ketinu įsigyti vieną šių akmenukų, - paaiškino Forbsas. 
— Jis bus įsodintas į žiedą. Atsisiųsdinau juos iš Bostono, - jis 
kvailai nusišypsojo Brianai, aiškiai manydamas įgijęs pranašumą 
prieš varžovą. 

Regint, kaip piktai žiūri Makneilas, iš tikrųjų taip ir buvo. 

— Sakykit, mieloji, kuris jums labiausiai patinka. Safyras, 
smaragdas, topazas ar briliantas? - jis suposi ant kulnų, liemenė 
pūtėsi nuo savo protingumo. 

Pirmą kartą per visą nėštumo laiką Brianą ūmai supykino. Jai 
susvaigo galva, pirštai nutirpo. 

Safyras, smaragdas, topazas, briliantas. O jos tėvo žiedas su 
rubinu. Penki galios akmenys, keliautojo pentagramos smaigaliai, 
saugaus perėjimo laiduotojai. Kiek kartų būtų galima su jais ke- 
liauti? Briana nesąmoningai užsidėjo ranką ant pilvo, tarsi jį gintų. 

Suvokė Forbso ketinimo, kuriuo ją vilioja, spąstus. Jeigu ji 
pasirinks kurį nors iš jų, jis tučtuojau jai padovanos neaptaisytą 

brangakmenį. Jo manymu, tai reikš viešą pasipiršimą, ir ji bus 
priversta išsyk sutikti, arba kils nemaloni scena, jeigu jį atstums. 
Džeraldas Forbsas visai nepažįsta moterų, pamanė Briana. 

— Aš... na... nedrįsčiau pareikšti nuomonės, pirmiau neišgir- 
dusi, ką rinktųsi ponia Olderdais, - pasakė, išspausdama man- 
dagią šypsenėlę ir linktelėdama teisėjo motinai, nustebusiai ir 
dėkingai, kad jos šitaip paisoma. 

Brianai sugniaužė krūtinę, ir ji prakaituotas rankas slapčia 
nusišluostė į sijoną. Štai jie visi drauge vienoje vietoje, keturi 
akmenys, kurių paieškos šiaip galėtų trukti visą gyvenimą. 

Ponia Olderdais artrito susuktu pirštu baksnojo į smaragdą, 
aiškindama pasirinkto akmens pranašumus, bet Briana leido 
pro ausis, ką kalba moteris. Ji dirstelėjo į pasipūtėlišką, apskritą 
advokato Forbso veidą ir ją pagavo laukinis skatulys. 

* Jeigu šįvakar ji pasakytų „taip“, kol jis dar tebeturi visus ketu- 
ris akmenis... Tačiau ar prisiverstų? Forbsą sugundyti, pabučiuo- 
ti, užliūliuoti, kol jį užlietų pasitenkinimas, o paskui nugvelbti 
akmenis? 

Taip, ji išdrįstų, bet kas paskui? Pabėgtų su brangakmeniais į 
kalnus? Paliktų Džokastą, užtraukusi jai gėdą ir grafystėje sukė- 
lusi skandalą? Paspruktų ir pasislėptų kaip niekinga vagilė? Ir pa- 
jėgtų nusikasti į Vest Indiją dar negimus kūdikiui? Mintyse viską 
perkračiusi, suvokė, kokia tai beprotybė, bet ji vis tiek ryžtųsi. 

Akmenys tviskėjo ir mirkčiojo - pagunda ir išsigelbėjimas. 
Visi svečiai, priėję pažiūrėti, sukorė galvas virš stalo ir grožėda- 
miesi murmėjo, laikinai ją užmiršę. 

Briana pamanė, kad galėtų pasislėpti. Vaizduotėje prieš jos 
valią ėmė klostytis planas. Pavogtų arklį ir Jadkino slėniu nu- 
šuoliuotų į atkampią vietą. Nors netoliese pleškėjo židinio ugnis, 
ją krėtė drebulys nuo minties, kad turėtų joti per žiemos sniegą. 
Bet protas nepaliovė veikęs. 

Galėtų pasislėpti kalnuose, tėvų trobelėje, ir laukti, kol juodu 
grįš su Rodžeriu. Jeigu grįš. Ir jei Rodžeris parkeliaus su jais. O jei 
kūdikis gims pirma, ir ji vienui viena gyvens ant kalno be jokio 
pagalbininko, turėdama tik saują vogtų tviskančių akmenėlių? 

O gal jai reikėtų nedelsiant šuoliuoti į Vilmingtoną ir rasti 
laivą, plaukiantį į Vest Indiją? Jei Džokasta neklysta, Rodžeris 
niekada negrįš. Ar ji aukoja vienintelę savo progą ir veltui lau- 
kia vyro, kuris miręs, o jeigu net gyvas, gali atstumti ją ir jos 
kūdikį? 

— Panele Freizer... 

Advokatas Forbsas lūkuriavo net išsipūtęs nuo lūkesčių. 

Ji giliai įkvėpė jusdama, kaip po palaisvintu korsetu tarp krū- 
tų srovena prakaitas. 

— Jie visi labai gražūs, - tarė ji nustebusi, kad įstengia taip 
šaltai kalbėti. - Niekaip negalėčiau išsirinkti, bet, prisipažinsiu, 
brangakmenius ne itin mėgstu. Deja, negaliu pasigirti įmantriu 
skoniu. 

Briana akies krašteliu spėjo pamatyti pono Makneilo vei- 
de šmėkštelint šypseną ir sodriai nuraustant apvalius Forbso 
skruostus. Mandagiai pasiteisinusi, ji nusisuko nuo akmenų. 

— Manau, nedelsim ir eisim vakarieniauti, - jai į ausį sumur- 
mėjo Džokasta. - Jeigu jo šviesybė pavėluotų... 

Tarsi gavęs ženklą, tarpdury pasirodė Ulisas, vilkintis elegan- 
tiška livrėja. Tačiau ne pranešti, kad vakarienė patiekta. Maloniu 
balsu, lengvai nustelbiančiu klegesį, jis paskelbė: 

- Lordas Džonas Grėjus, ponia, - ir paėjo į šalį. 

Džokasta atsiduso atlėgus širdžiai ir paragino Brianą žengti į 
priekį prie lieknos figūros tarpdury. 

— Na, ir gerai. Sudarysi jam per vakarienę draugiją, mieloji. 

Briana dirstelėjo į stalą prie židinio, brangakmenių ant jo 
nebebuvo. 

Lordas Džonas Grėjus buvo tikra staigmena. Ji girdėjo ma- 
mos pasakojimą apie Džoną Grėjų - kareivį, diplomatą, didi- 
ką - ir tikėjosi išvysti aukštą, įspūdingo stoto žmogų. O jis buvo 
už ją šešiais coliais žemesnis, smulkių kaulų, lieknas, didelėmis 
gražiomis akimis; skaisti balta oda būtų atrodžiusi net pernelyg 
mergiška, jei ne tvirta burna ir žandikaulis. 

Išvydęs Brianą, jis, kaip ir daugelis žmonių, nustebo pri- 
blokštas jos ūgio, bet paskui paskleidė visą žavesį, pasakoda- 
mas jai smagius savo kelionės anekdotus, grožėdamasis dviem 
paveikslais, Džokastos pakabintais ant sienos, ir kone visą stalą 
vaišindamas Virdžinijos politinės padėties naujienomis. 

Jis neužsiminė apie jos tėvą, ir ji buvo dėkinga. 

Briana išsiblaškiusi šypsojosi ir klausėsi panelės Forbs aiški- 
nimo, koks svarbus ir įtakingas jos brolis. Jautėsi, lyg būtų skan- 
dinama visų tų malonių ketinimų jūroje. Ar jie negalėtų duoti 
jai ramybės? Ar Džokasta neįstengia laikytis padorumo ir nenori 
luktelėti kelis mėnesius? 

— ir jis ką tik nusipirko lentpjūvę aukščiau nuo Averasboro. 
Dievulėli, net sunku apsakyti, kaip tas žmogus geba tvarkytis! 

Ne, jie negalėtų, galvojo ji, apimta nevilties. Jie negalėtų duoti 
esą teisūs — dėl tokio pat įsitikinimo pusė jų buvo išguldyta ar 
ištremta po Kulodeno. 

Džokasta myli ją, bet aiškiai nusprendusi, kad laukti būtų 
kvaila. Kodėl reikėtų aukoti progą gerai, rimtai, tinkamai ištekėti 
dėl meilės vilties, kuri neišsipildys? 

Baisu buvo, kad ir pati suvokė - laukti kvaila. Apie šią blo- 
gybių blogybę ji stengiasi negalvoti daugybę savaičių, o štai ji 
vėl iškilo jos mintyse, tarsi nudžiūvusio medžio šešėlis, sustingęs 
sniege. 

Jeigu. Jeigu jie sugrįš. Jeigu, jeigu, JEIGU. Jei tėvai ir grįš, 
Rodžeris - deja. Ji tai žino. Jie neras jį paėmusių indėnų. Ir kaip 
tėvams pavyktų, kai aplinkui plyti vien sniego ir purvo tyrai? Gal 
jie rado indėnus, bet sužinojo, kad Rodžeris mirė nuo žaizdų, 
ligos ar kankinamas? 

Gal jie rado jį gyvą, bet jis atsisakė grįžti, nenorėdamas jos 
matyti? Arba pargrįš, vejamas iš proto varančios škotiškos gar- 
bės, nusprendęs ją vesti, bet už tai jos nekęsdamas. O gal jis pa- 
sirodys, išvys kūdikį ir... 

Galbūt nebegrįš nė vienas jų. Pargabensiu jį tau, kitaip pats 
nebegrįšiu. Ir ji čia gyvens viena, skęsdama savo kaltės bangose, 

jos kūnas pūsis nuo gerų ketinimų sūkurio, prisitvirtinęs pūvan- 
čia bambagysle prie vaisiaus, kurio mirusio svoris galiausiai ją 
nutemps į dugną. 

— Panele Freizer! Panele Freizer, ar gerai jaučiatės? 

- Prastai, - atsakė ji. - Regis, tuojau nualpsiu, - ir ji susmuko. 

Jai tėkštelėjus į sūkuriuojančią porceliano ir balto lino jūrą, 
sudrebėjo stalas. 


== 


Silpnumo banga atslūgo, pajuto Briana. Ji plūduriavo geru- 
mo sraute. Žmonės bėgiojo pirmyn atgal, atnešė šiltų gėrimų ir 
plytų jai prie kojų, šiltai kamšė ant sofos mažojoje svetainėje, 
kišo pagalvę jai po galva ir druską po nosimi, kelius apvyniojo 
stora skara. 

Galų gale visi išėjo. Briana liko viena. Ir dabar, kai tiesa su- 
kosi galvoje, galėjo apraudoti visas savo netektis: tėvą, mylimąjį, 
šeimą, mamą, prarastą laiką ir vietą, viską, kas turėtų būti ir ko 
niekada nebus. 

Tik negalėjo. 

Mėgino. Mėgino sukaupti visą siaubą, kurį juto salone, vienui 
viena tarp daugybės žmonių. Dabar ji iš tikrųjų buvo vienutėlė 
ir, juokingiausia, nieko nebebijojo. Viena vergių kyštelėjo galvą, 
bet ji mostelėjo ranka, išsiųsdama merginą atgal. 

Gerai, ji taip pat škotė, na, pusiau škotė, sumurmėjo, ranka 
suimdama pilvą, ir turi teisę būti užsispyrusi. Jie sugrįš: mama, 
tėvas, Rodžeris. Nors ir pati suvokė, kad tas tikėjimas netvirtas, 
greičiau nelyginant dūmas... vis tiek. Ir Briana įsitvėrė į jį lyg į 
gelbėjimo valtį, kol bus atplėšti jos pirštai ir jai leista nuskęsti. 

Mažosios svetainės durys atsivėrė, ir iš apšviesto koridoriaus 
pasirodė aukštos, liesos Džokastos apybrėžos. 

— Briana?.. - blyškus pailgas veidas pasisuko į sofą. 

Ar ji tik atspėjo, kur jie ją paguldė, ar girdėjo Brianą kvė: 
puojant? 

— Aš čia, teta. 

Džokasta įžengė į kambarį, paskui ją - lordas Džonas, o 
įkandin - Ulisas, nešinas padėklu su arbata. 

— Kaip jautiesi, vaikeli? Gal geriau pasiųsiu daktaro Fenti- 
mano? - Džokasta susiraukė, dėdama ilgą plaštaką Brianai ant 
kaktos. 

— Ne! - Briana jau buvo susidūrusi su daktaru Fentimanu, 
nediduku, į baidyklę panašiu žmogėnu drėgnomis rankomis, 
tvirtai tikinčiu pelenų šarmo ir dėlių galia; vien jį išvydus, ją 
nukrėtė drebulys. - Hm... ne. Ačiū, jaučiuosi neblogai, tik šiek 
tiek sunegalavau. 

— Ak, gerai, - Džokasta nukreipė nereges akis į lordą Džo- 
ną. - Jo šviesybė rytą iškeliauja į Vilmingtoną. Jis norėjo tau iš- 
reikšti pagarbą, jeigu jautiesi gerėliau. 

— O, žinoma, - Briana atsisėdo ir nuleido kojas ant grindų. 

Taigi lordas neketina užsibūti, tai nuvils Džokastą, tik ne ją. 
Ji gali valandėlę pabūti mandagi. 

Ulisas padėjo padėklą ir tyliai išsekė tetą pro duris, palikda- 
mas juodu vienus. 

Lordas, nelaukdamas kvietimo, prisitraukė siuvinėtą suolelį 
kojoms ir atsisėdo. 

— Ar iš tikrųjų gerai jaučiatės, panele Freizer? Visai nenoriu 
matyti, kaip sukniubsite tarp arbatos puodelių, - jo lūpų kampu- 
tį timptelėjo šypsena, ir ji nuraudo. 

- Jaučiuosi gerai, - atkirto Briana. - Turite man ką nors pa- 
sakyti? 

Jos atžarumas jo nenustebino. 

'- Taip, bet pamaniau, kad jums gal labiau patiktų, jei tai pra- 
neščiau negirdint svečiams. Suprantu, jus domina, kur Rodžeris 
Veikfildas. 

Ji jautėsi neblogai, bet išgirdus tą vardą ją vėl grasino užlieti 
silpnumo banga. 

- Taip. Iš kur žinote... ar žinote, kur jis? 

— Ne, - jis pamatė persimainiusį Brianos veidą ir rankomis 
suėmė jos plaštaką. - Deja, ne. Prieš kokius tris mėnesius jūsų 

tėvas man parašė prašydamas pagalbos ieškant to žmogaus. Jam 
šovė mintis, kad jeigu ponas Veikfildas buvo kur nors uoste, jį 
galėjo pagrobti verbuotojų būrys, ir galbūt dabar jis plaukia jūra 
viename iš jo didenybės laivų. Jis pasiteiravo, ar negalėčiau pasi- 
naudoti savo ryšiais jūrų laivyne ir sužinoti, koks likimas iš tiesų 
ištiko poną Veikfildą. 

Ją perliejo dar viena silpnumo banga, atmiešta sąžinės grau- 
žaties, kai suvokė, kokius atstumus teko įveikti jos tėvui sten- 
giantis rasti Rodžerį. 

— Jo nėra nė viename laivų. 

Jį nustebino tvirtas jos balsas. 

— Neradau jokių įrodymų, kad jis būtų prievarta užverbuotas 
tarp Džeimstauno ir Čarlstono. Vis tiek yra galimybė, kad jis 
įlipo į laivą išplaukimo išvakarėse, tada būtų registruotas kaip 
įgulos narys tik laivui pasiekus kitą uostą. Todėl rytoj keliauju į 
Vilmingtoną paklausinėti... 

- Nesivarginkit. Žinau, kur jis, - ji kuo trumpiau išdėstė jam 
svarbiausius faktus. 

— Džeimis - jūsų tėvas - tai yra jūsų tėvai - išjojo gelbėti to 
žmogaus iš irokėzų? - jis sukrėstas nusisuko ir pripylė du puo- 
delius arbatos. 

Nė neklausdamas, ar ji nori, vieną padavė jai. 

Ji suspaudė jį tarp plaštakų. Puodelio šiluma ją kiek ramino, 
bet dar labiau ramino, kad gali atvirai pasišnekėti su lordu Džonu. 

— Taip, norėjau keliauti su jais, bet... 

— Suprantu, - jis dirstelėjo į pūpsantį jos pilvą ir sukosėjo. — 
Kaip suprantu, poną Veikfildą reikia rasti skubiai? 

Ji nelinksmai nusijuokė. 

— Galiu ir palaukti. Pasakykit man štai ką, lorde Džonai. Ar 
kada esat girdėjęs apie sukirtimą rankomis? 

Jis akimirksniu suraukė šviesius antakius. 

— Regis, taip, - iš lėto atsakė. - Laikinos santuokos paprotys, 
kurio laikosi škotai? 

— Taip. Noriu žinoti, ar čia toks dalykas teisėtas“ 

Lordas mąsliai pasitrynė smakrą. Arba buvo neseniai nu- 
siskutęs, arba kalėsi nauji šeriai, nes buvo jau vakaras; nors, tiesą 
sakant, nebuvo matyti nė šerelio. 

— Nežinau, - galop tarė jis. - Neteko girdėti, kad tokiu klausi- 
mu būtų kreiptasi į teismą. Tačiau bet kuri pora, gyvenanti kartu 
kaip vyras ir žmona, pagal įstatymą laikoma sutuoktiniais. Ma- 
nyčiau, ir sukirtimas rankomis priskiriamas šiai kategorijai. 

— Galbūt, tik mudu, akivaizdu, negyvenam kartu, - pasakė 
Briana ir atsiduso. - Manau, kad esu ištekėjusi, bet tetai taip ne- 
atrodo. Ji atkakliai kartoja, kad Rodžeris negrįš, o jeigu ir grįš, vis 
tiek nesu teisiškai jam įsipareigojusi. Net pagal škotų papročius 
manęs niekas su juo nesieja, nes dar nepraėjo metai ir viena die- 
na. Teta nori išrinkti man vyrą - ir, jergutėli, stengiasi kaip įmany- 
dama! Kai pasirodėte, pamaniau, kad jūs - naujausias kandidatas. 

Ta mintis lordą pralinksmino. 

— Ak. Tada suprantu, kodėl vakarienės buvo sukviesta tokia 
keista draugija. Tas gana įraudęs džentelmenas - Olderdaisas, 
teisėjas? - regis, skyrė jums dėmesio daugiau, nei leidžia įprastas 
mandagumas ir asistavimas damai. 

- Tuo geriau, - prunkštelėjo Briana. - Juk matėt, kaip per 
visą vakarienę mane žvilgsniais varstė ponia Olderdais. Ji ne- 
ketina leisti savo ėriukui - Dieve, jam tikriausiai nei daugiau, 
nei mažiau, o keturiasdešimt, - vesti čionykštės Babilono kek- 
šės. Nustebčiau, jeigu ji kada leistų jam vėl peržengti šių namų 
slenkstį, - ji pasiplekšnojo iškilumą. - Regis, dėl to pasirūpinau. 

Vienas antakis pakilo, ir Grėjus kreivai šyptelėjo. Padėjęs ar- 
batos puodelį, pasisiekė grafino su cheresu ir taurės. 

'- Tikrai? Žaviuosi drąsia jūsų strategija, panele Freizer. Ar 
galėčiau jus vadinti „mano mieloji '? Deja, turiu pasakyti, kad 
jūsų taktika netinka vietovei, kurioje ją taikote. 

— Ką turit galvoj? 

Jis atsisėdo patogiau ant suolelio su taure rankoje ir meiliai 
pažvelgė į ją. 

— Ponią Olderdais. Nesu aklas, nors anaiptol ne toks nuovo- 
kus ir sumanus kaip jūsų teta, tačiau tikrai mačiau, kad ponia 

Olderdais nenuleidžia nuo jūsų akių. Jūs klaidingai suvokiate, 
kodėl ji taip darė. - Jis papurtė galvą, žiūrėdamas į ją per taurės 
kraštelį ir siurbčiodamas vyną. - Žvilgsniais toji ponia jus varstė 
ne todėl, kad buvo papiktintas jos garbumas, jūsų iš akių ji ne- 
paleido skatinama močiutės troškimo. 

Briana atsisėdo tiesiai. 

— Ko tokio? 

— Močiutės troškimo, - pakartojo Grėjus. Jis taip pat atsi- 
tiesė ir prisipylė taurę, atsargiai liedamas auksinį skystį. - Su- 
prantate, įkyrus pagyvenusios moters troškimas susilaukti anū- 
kų, kuriuos galėtų sūpuoti ant kelių, lepinti saldėsiais ir visiškai 
papirkti. - Jis pakėlė taurę prie nosies ir pagarbiai įkvėpė gėrimo 
garų. - Ak, tikra ambrozija. Gero chereso nesu ragavęs mažiau- 
siai dvejus metus. 

— Norite pasakyti, ponia Olderdais mano, kad aš galiu turėti 
vaikų, nes jau turiu įrodymų, ir todėl įsitikinusi, kad vėliau ir 
jai pagimdysiu anūkų? Tai juokinga! Teisėjas galėtų išsirinkti bet 
kurią sveiką merginą, be to, gero būdo, - su kartėliu pridūrė. - Ir 
su ja susilaukti vaikų. 

Jis gurkštelėjo gėrimo ir leido jam nutekėti liežuviu. Paskui 
nurijo, gardžiuodamasis poskoniu, ir tik tada atsakė: 

— Na, ne. Manyčiau, ji supranta, kad jis negali turėti vaikų. 
Arba negalės. Bet tai nesvarbu, - jis įbedė į ją blyškiai mėlynas 
akis. - Juk sakėt, kad jam keturiasdešimt ir jis nevedęs. 

— Jūs turit galvoj, jis... bet jis - teisėjas! 

Vos ji pasibaisėjusi sušuko, suvokė ir visą padėties beprotybę. 
Ranką prisispaudė prie burnos ir plyšo iš raudonio. Lordas Džo- 
nas skaniai nusikvatojo, nors buvo girdėti ir pašaipos gaidelė. 

- Taigi daugiau tikrumo, - tarė. - Jūs visiškai teisi, jis galėtų 
gauti bet kurią grafystės merginą. Jeigu nėra labai išrankus... — 
jis taktiškai nutilo, paskui ironiškai kilstelėjo jai taurę. — Ponia 
Olderdais sumojo, kad sūnaus vedybos su jumis pateisins geriau- 
sius ir tikriausiai vienintelius jos lūkesčius turėti anūką, kurio 
šitaip karštai trokšta. 

— Po šimts! - ji padarė blogą ėjimą. - Ir nesvarbu, ką aš dary- 
čiau. Esu pasmerkta, - puolė į neviltį Briana. - Jie mane ištekins 
už bet ko, kad ir ką darysiu! 

- Jūs privertėt mane dėl to suabejoti, - pasakė jis. Jo šypsnys 
buvo kiek skausmingas. - Kaip matau, iš motinos paveldėjote 
stačiokiškumą, o iš tėvo — garbės jausmą. Ir to, ir to turit sočiai, 
todėl nepateksit į tokius spąstus. 

- Nekalbėkit man apie tėvo garbę, - griežtai nukirto ji. - Tik 
per jį ir pakliuvau į šią nemalonią padėtį! 

Jis ironiškai nužvelgė jos juosmenį. 

- Jūs pribloškėt mane, - mandagiai tarė, nors neatrodė bent 
kiek sukrėstas. 

Ji vėl pajuto, kaip į veidą plūstelėjo kraujas, šįsyk dar karštesnis. 

— Puikiai žinote, kad ne apie tai kalbu! 

Jis paslėpė šypseną taurėje ir prisimerkęs stebeilijo į ją. 

— Atleiskite, panele Freizer. Tada ką turėjot galvoj? 

Briana godžiai gurkštelėjo arbatos, norėdama paslėpti sumi- 
šimą, ir raminanti šiluma gerkle nutekėjo į krūtinę. 

- Ogi šią nemalonią padėtį, - iškošė ji pro dantis, - kai buvau 
išstatyta parodoje tarsi grynakraujė kumelė su įtartinomis kūno 
linijomis. Buvau laikoma už pakarpos lyg pamestinukė katytė vi- 
liantis, kad kas nors priglaus mane. Pirmiausia palikta... palikta 
viena čia, - užbaigė netikėtai virpančiu balsu. 

— Kodėl jūs čia viena? - gana švelniai paklausė lordas Džo- 
nas. — Manyčiau, jūsų motina... 

— Ji norėjo likti, bet aš jai neleidau. Nes ji turėjo - jis... ak, 
kokia sumauta painiava! 

Ji nuleido galvą, suėmė ją rankomis ir nelaiminga spoksojo į 
stalo viršų. Neverkė, bet buvo arti ašarų. 

— Suprantu, - lordas Džonas pasilenkė ir ant padėklo pastatė 
tuščią taurę. - Jau labai vėlu, mieloji, ir jei atleisit už pastabą, 
jums reikia pailsėti. 

Jis atsistojo ir švelniai padėjo ranką jai ant peties; keista, ju- 
desys atrodė tik draugiškas, ne globėjiškas, kaip galėtų būti kurio 
nors kito vyro. 

— Ką gi, keliauti į Vilmingtoną lyg ir nebereikia. Turbūt pri- 
imsiu malonų jūsų tetos kvietimą čia kurį laiką paviešėti. Mudu 
vėl pasišnekėsim ir gal rasim aplinkybę, bent truputį palengvin- 
siančią jūsų padėtį. 

Santažas 


NAKTIPUODŽIO KĖDUTĖ buvo puiki, dailiai drožinėtas dir- 
binys iš riešutmedžio, be to, patogi naudotis. Ypač tokią lietingą 
žvarbią naktį kaip ši. Briana mieguista pagrabaliojo dangčio tam- 
soje, kartkartėmis nutvieskiamoje žaibų blyksnių pro langą, at- 
sisėdo ir su palengvėjimu atsiduso, kai atlėgo spaudžiama pūslė. 

Aiškiai patenkintas, kad atsirado daugiau erdvės, Osbertas 
kelis sykius tingiai pasivartė, ir jos pilvu po baltos flanelės nak- 
tiniais nuvilnijo vaiduokliškos bangos. Ji pamažu atsistojo - šio- 
mis dienomis kone viską darydavo lėtai - ir pasijuto maloniai 
svaiginama miego. 

Prie sujauktos lovos stabtelėjo ir pažvelgė laukan, į atšiaurią 
kalvų ir lietaus čaižomų medžių didybę. Lango stiklas buvo šaltas 
lyg ledas, nuo kalnų juodais kamuoliais ritosi debesys, dundėda- 
mi griaustiniu. Nesnigo, bet naktis buvo bjauri ir grėsminga. 

Ir kas dedasi aukštai kalnuose? Ar jie nusigavo iki kaimo, 
kuriame galės prisiglausti? Ar rado Rodžerį? Ji nevalingai su- 
virpėjo, nors židinyje vis dar žioravo žarijos ir kambaryje buvo 
šilta. Ją traukte traukė lova, viliodama šiluma, o dar labiau - sap- 
nais, kuriuose ji galbūt pabėgtų nuo nuolat graužiančios baimės 
ir kaltės. 

Vis dėlto ji pasuko prie durų ir nuo kablio prie jų nusikabino 
apsiaustą. 

Dėl spaudžiančių per nėštumą gamtinių reikalų ji naudoda- 
vosi naktipuodžiu kambaryje, bet nė vienai vergei neleis jo išpilti, 
kol galės vaikščioti. Standžiai susisupusi į apsiaustą, iš po kėdu- 
tės ištraukė alavinį puodą su dangčiu ir tyliai išsėlino į koridorių. 

Buvo vėlu; visos žvakės jau užpūstos. Ant laiptų tvyrojo troš- 
kus užgesintos ugnies tvaikas, bet lipdama laiptais gana aiškiai 

matė, kur eina, nes vis plyksčiojo žaibas. Virtuvės durys nebuvo 
užsklęstos, ir už šį neapdairumą ji padėkojo virėjai, nes būtų su- 
kėlusi triukšmą, viena ranką galynėdamasi su sunkiu skląsčiu. 

Lietus kaip botagas smogė jai į veidą, šniojo po naktinių pa- 
lanka, ir ji aiktelėjo. Tačiau vos numalšo pirmas žvarbos smū- 
gis, ėmė ja mėgautis. Pagela netgi žvalino, o vėjas taip smarkiai 
plaikstė apsiaustą banguojančiais gūsiais, kad pirmąkart per 
daug mėnesių kojose pajuto lengvumą. 

Vėjo šuoras ją nešte įnešė į išvietę, ji išpylė naktipuodį kiau- 
rai merkiant lietui, pliaupiančiam nuo stogo latakų. Paskui, stab- 
telėjusi grįstame kieme, atkišo veidą gaiviam vėjui ir skruostus 
čaižančiam lietui. Nebūtų pasakiusi, ar taip išperka kaltę ir džiū- 
gauja, kad patiria nepatogumus, kuriuos galbūt kenčia tėvai, ar 
veikiau čia pagoniškos apeigos - siekia užsimiršti susiliedama 
su negailestingomis stichijomis. O gal viskas kartu, nesvarbu. Ji 
tyčia palindo po laštako čiurkšle, kad vanduo piltųsi ant galvos, 
merktų plaukus ir pečius. 

Aikčiodama ir purtydama iš plaukų vandenį it koks šuo, ji 
žengė atgal ir... sustojo, nes akį patraukė staigus šviesos blyksnis. 
Ne žaibas, o spindulys; trumpai švystelėjęs, jis užgeso. 

Vergų priestato durys atsivėrė ir tučtuojau vėl užsidarė. Kaž- 
kas ateina? Ir tikrai, kažkas artinosi: išgirdusi žingsnius ant žvyro, 
pasitraukė į šešėlį - betrūko, kad reikėtų aiškintis, ką čia veikia. 

Praeinantį jį aiškiai apšvietė žaibas, ir ji suvirpėjo atpažinu- 
si žmogų. Taku skubėjo lordas Džonas Grėjus. Vienmarškinis, 
plika galva, palaidi šviesūs plaukai plaikstėsi vėjyje. Nepaisė nei 
pagelos, nei lietaus. Jos nepastebėjęs, jis dingo po virtuvės veran- 
dos stogo užlaidu. 

Suvokusi, kad gresia pavojus likti anapus užrakintų durų, 
saugodamasi, bet greitai ji nudūmė paskui lordą. Ir atsitrenkė 
pečiu į uždaromas prieš nosį duris. Briana įgriuvo į virtuvę ir 
sustojo, nuo jos tekėjo vandens upeliai. Lordas, negalėdamas tuo 
patikėti, išpūtė akis. | 

— Graži naktelė pasivaikščioti, - gaudydama kvapą tarė ji. — 
Argi ne“ 

Nusibraukusi atgal šlapius plaukus, mandagiai jam linktelėjo, 
praslydusi pro jį nėrė iš virtuvės ir greitai užkopė laiptais, ant 
tamsių išblizgintų grindų liko šlapi pusmėnulio pavidalo basų 
jos kojų pėdsakai. Priėjusi savo kambarį, įsiklausė, bet žingsnių 
už nugaros neišgirdo. 

Apsiaustą ir naktinius išskleidė prieš ugnį džiūti, rankšluos- 
čiu išsisausino plaukus, nusišluostė veidą ir nuoga šmurkštelėjo 
į lovą. Ją krėtė drebulys, bet buvo nuostabu oda jausti medvilni- 
nes paklodes. Ji pasirąžė, pakrutino kojų pirštus, tada, pasiver- 
tusi ant šono, susirietė apgaubdama savo svorio centrą, leisdama 
ištikimai vidinei šilumai sklisti išorėn, pamažu pasiekti odą, kad 
susikurtų mažą šilumos kokoną. 

Šmėkštelėjo reginys ant tako, ir miglotos mintys, kurios su- 
kosi galvoje daug dienų, pamažu ėmė įgauti aiškų pavidalą. 

Lordas Džonas buvo jai dėmesingas ir elgėsi su ja pagarbiai - 
dažniausiai būdavo smagus arba neslėpdavo žavėjimosi ja, bet 
kažko stigo. Ji niekaip nesuprato, kas ne taip, tačiau dabar jau 
žino, kas jai kėlė įtarimą. 

Kaip ir daugelis įspūdingų moterų, ji buvo pratusi prie atvirai 
besigrožinčių ja vyrų, lordas Džonas irgi nebuvo išimtis. Bet už 
tokio vyrų susižavėjimo dažniausiai slypėdavo sąmoningumas, 
daug subtilesnis nei žvilgsnis ar gestas, vibracija, primenanti to- 
limą varpo skambesį, intuityvus jos, kaip moters, suvokimas. Kai 
juodu pirmą kartą susitiko, jai pasirodė, kad ir nuo lordo Džono 
sklinda tokios bangos, bet vėliau jų nepagaudama nusprendė, 
kad iš pat pradžių suklydo. 

Anksčiau turėjo pastebėti, kur buvo jos akys. Kartą jau buvo 
susidūrusi su tokiu vidiniu abejingumu, kurį rodė tuometinio 
jos vaikino kambario draugas. Lordas Džonas moka puikiai tai 
slėpti; niekada nebūtų atspėjusi, jei ne šis atsitiktinis susidūrimas 
kieme. Ne, jis dėl jos neskambėjo. Užtat išėjęs iš tarnų priestato 
tilindžiavo it ugniagesių varpas. 

Ji pasvarstė, ar tėvas šitai Žino, bet tokią galimybę atmetė. 
Kai tiek patyrė Ventvorto kalėjime, nebūtų galėjęs taip šiltai ir 
pagarbiai bendrauti su lordu Džonu. 

Briana atsigulė ant nugaros. Glotni paklodės medvilnė ma- 
loniai nuslydo nuoga krūtų ir šlaunų oda. Nė nepajuto, kaip 
spenelis sustangrėjo, ir nevalingai pakėlė ranką. Suėmusi krūtį, 
prisiminė stambią, šiltą Rodžerio ranką, ir ją užplūdo geismas. 
Paskui atmintyje šmėkštelėjo ūmūs šiurkštesnių rankų, ją žnai- 
bančių ir maitojančių, gniaužtai, ir geismas akimoju virto šleikš- 
čiu įsiūčiu. Ji apsivertė ant pilvo, rankas sukryžiavo po krūtimis, 
įsikniaubė į pagalvę ir, bergždžiai gindamasi, suspaudusi kojas 
sukando dantis. 

Vaisius jau didelis, nepatogus gumulas; taip gulėti neįmano- 
ma. Tyliai keiksnodama, ji pasisuko ir nusimetusi apgaulingai 
gundančias paklodes išsirideno iš lovos. 

Nuslinko nuoga per prieblandoje skendintį kambarį ir vėl at- 
sistojo prie lango, žvelgdama į pliaupiantį lietų. Drėgni plaukai 
apgaubė nugarą, pro stiklą skverbėsi šaltis, šiurpindamas baltas 
rankas, šlaunis ir pilvą. Ji nė nekrustelėjo prisidengti ar grįžti į 
lovą, tik stovėjo, ranka švelniai prilaikydama pūpsantį kauburį ir 
spoksodama laukan. 

Netrukus bus per vėlu. Net jiems iškeliaujant žinojo, visai 
kaip mama, kad jau beveik per vėlu. Nė viena nenorėjo to pri- 
pažinti. Apsimetė, kad Rodžeris grįš laiku, kad su ja išplauks į 
Espanjolą ir drauge pereis akmenis. 

Kitą ranką ji pridėjo prie stiklo, ir aplink pirštus akimoju su- 
sidarė kondensato migla. Kovo pradžia; liko gal trys mėnesiai, o 
gal mažiau. Iki pakrantės reikėtų keliauti savaitę ar dvi. Bet kovo 
mėnesį joks laivas nerizikuotų plaukti seklia pakrante palei Išori- 
nį barjerą. Anksčiausiai į kelionę galėtų leistis tik prasidėjus ba- 
landžiui. Kiek truktų plaukti iki Vest Indijos? Dvi savaites, tris? 

Tada ten atsidurtų balandžio gale. Dar kelių dienų prireiktų 
nusikasti į krašto gilumą ir susirasti olą. Jie lėtai brautųsi per 
džiungles, be to, ji būtų nėščia daugiau kaip aštuonis mėnesius. 
Kelionė pavojinga, nors, tiesą sakant, argi tai svarbu. 

Taip viskas klostytųsi, jei Rodžeris būtų čia. Bet jo nėra. Gal 
niekada ir neatsiras, nors tokią baigtį ji iš visų jėgų stūmė šalin, 
nė iš tolo nenorėdama to įsivaizduoti. Jeigu neįsileis į galvą min- 

čių, kaip Rodžeris galėjo žūti, jis liks gyvas; tai vienas svarbiausių 
atkaklaus jos tikėjimo punktų; o kituose buvo numatyta, kad jis 
tarp gyvųjų ir kad mama grįš prieš gimstant kūdikiui. O tėvas - 
Briana vėl ėmė virti iš įniršio kaip visada, kai prisimindavo jį 
arba Bonitą; ji stengėsi kuo mažiau apie abu galvoti. 

Žinoma, ji nuoširdžiai melsdavosi, tačiau buvo sukurta ne 
maldai ar laukimui, o veiklai. O kad būtų galėjusi keliauti su jais 
ieškoti Rodžerio! 

Deja, neturėjo iš ko rinktis. Jos žandikaulis susispaudė, plaš- 
taka išsiskėtė ant pilvo. Jos galimybės buvo labai ribotos. Bet vie- 
ną pasirinko - išsaugoti kūdikį, ir dabar turi gyventi taikydamasi 
su padariniais. 

Ji ėmė drebėti. Umai nusisuko nuo audros ir prislinko prie 
ugnies. Mažas liepsnos liežuvėlis žaidė palei pajuodusią raudo- 
nai spragsinčio nuodėgulio nugarėlę, įkaitusios žarijos žėrėjo 
aukso ir balta spalva. 

Susmuko ant kilimėlio prie židinio ir užsimerkė, ugnies ši- 
lumai ridenant raminančias bangas per šaltą odą, lyg glostytų 
ranka. Šįkart atbaidė mintis apie Bonitą, neįsileido jo į sąmo- 
nę, visą dėmesį karštai sutelkdama į kelis brangius prisiminimus 
apie Rodžerį. 

„padėk ranką man ant širdies. Pasakyk, jeigu ji sustos... Gir- 
dėjo jį, pridususį, springstantį iš juoko ir aistros. 

Iš kur, po galais, žinai? Šiurkštūs garbanoti plaukai po jos 
delnais, glotnūs, tvirti jo pečių linkiai, kai prisitraukė jį ir pri- 
glaudė burną prie gerklės, netverdama noru jam įkąsti, jo para- 
gauti, įkvėpti jo odos druskų ir dulkių, juto tvinkčiojant pulsą 
ant kaklo. 

Tamsias, slėpiningas jo vietas pažinojo tik apčiuopomis, pri- 
siminė švelnų jo daikto svorį, besivartantį ir pažeidžiamą jos 
delne, jo kreivę ir neapibrėžiamą ilgį, nenoromis pasiduodant ti- 
riančioms jos pirštų pagalvėlėms. (O Dieve, nesustok, bet būk at- 
sargi, gerai? Ak!) Keistas susiraukšlėjęs šilkas, įsitempiantis ir iš- 
silyginantis, jos plaštaką užpildęs stangrumas, tylus ir nuostabus, 
lyg naktį žydinčios gėlės, kuri prasiskleidžia prieš akis, stiebas. 

Jo švelnumas ją liečiant (Jergutėli, o kad galėčiau matyti tavo 
veidą, žinoti, kaip tu jautiesi, kai man šalia tavęs šitaip gera. Ar 
čia gerai? Pasakyk man, Bri, šnekėkis su manim...), jai tyrinėjant 
jį, o paskui akimirka, kai atstūmė jį per toli, ir jos burna, apžioju- 
si jam spenelį. Umai ir vėl pajuto Rodžerį užplūdusią nepaprastą 
jėgą, kai visai nebesivaržydamas stvėrė ją, kilstelėjo, tarsi ji būtų 
besvorė, prispaudė jos nugarą ant šiaudų ir skverbėsi... lėtai, kiek 
delsdamas, nes prisiminė ką tik įplyšusį jos kūną, o kai ji, sulei- 
dusi nagus jam į nugarą, įnirtingai ragino jį ateiti, jai atsakyda- 
mas jis skatino ją nepaisyti baimės būti perdurtai, mielai jį sutikti 
ir priimti, kol galų gale, sužadinęs jai nepaprastą jaudulį, tokį, 
kokiu degė pats, perplėšė paskutinę santūrumo tarp jų mem- 
braną jiems susijungiant amžiams, plūstant prakaitui, muskusui, 
kraujui ir spermai. 

Briana garsiai suvaitojo ir suvirpėjusi ramiai tysojo prie Ži- 
dinio, nes neturėjo jėgų atitraukti rankos. Jos širdis vos tvaksė- 
jo. Pilvas buvo įsitempęs kaip būgnas, bet paskutiniai traukuliai 
pamažu slopo, atgniauždami išpampusią jos gimdą. Viena kūno 
pusė degė karščiu, kita buvo vėsi ir tamsi. 

Po valandėlės ji atsiklaupė ir nuropojo nuo ugnies. Įsirangė į 
lovą tarsi sužeistas žvėris ir bežadė, sukrėsta gulėjo, nors virš jos 
žaidė šilumos ir šalčio srovės. 

Galop sukrutėjo, užsitempė antklodę ir įsispoksojo į lubas, gy- 
nybiškai sukryžiavusi rankas virš kūdikio. Taip, per vėlu. Reikia 
pamiršti pojūčius ir troškimus kartu su meile ir pykčiu. Ji turi atsi- 
spirti beprasmei kūno ir jausmų traukai. Jai reikia kai ką nuspręsti. 


=— 


Praslinko trys dienos, kol save įtikino, kad planas veiksmin- 
gas, nugalėjo dvejones ir pagaliau nutaikė tinkamą laiką ir vietą, 
kur jį užklups vieną. 

Buvo kruopšti ir kantri, juk turi gausybę laiko - beveik tris 
mėnesius. 

Antradienį pagaliau pasitaikė tinkama proga. Džokasta už- 
sidarė darbo kambaryje su Dankanu Inesu peržiūrėti sąskaitų 

knygų, Ulisas, į uždaras darbo kambario duris metęs mįslingą 
žvilgsnį, nuėjo į virtuvę vadovauti pasiruošimui kitai prašma- 
tniai vakarienei, rengiamai jo šviesybės garbei, o ji pati atsikratė 
Faedros išsiųsdama ją ant arklio į Bara Medousą pargabenti kny- 
gos, kurią jai buvo pažadėjusi Dženė Ban Kembel. 

Apsivilkusi naują mėlyno kamloto drabužį, derantį prie akių, 
ir krūtinėje besidaužančia it mechaninis kūjis širdimi, ji išsiruošė 
tykoti aukos. Rado jį bibliotekoje, prie lango, siekiančio grindis, 
skaitantį Marko Aurelijaus „Sau pačiam“. Ryto saulė sruvo jam 
virš peties, ir nuo jos lygūs šviesūs plaukai tviskėjo kaip gelsvas 
iriso saldainis. 

Jai įėjus, kai susinervinusi užkliuvo sijonu už stalo, apkrau- 
to puošniais niekučiais, - hipopotamas būtų įrisnojęs grakščiau, 
piktai vyptelėjo Briana, - lordas Džonas pakėlė akis nuo knygos, 
maloningai teikėsi padėti ją, pašoko ant kojų ir pasilenkė prie 
jos rankos. 

— Ne, nenoriu sėstis, ačiū, - papurtė ji galvą, kai jis pasiūlė 
jai krėslą. - Svarsčiau, na, pamaniau, kad eisiu pasivaikščioti. Gal 
norėtumėt palaikyti man draugiją? 

Apatiniai langų stiklai buvo apšerkšniję, palei namą švilpė 
šaltas brizas, o namai viliojo minkštais krėslais, brendžiu ir pleš- 
kančia ugnimi. 

Bet lordas Džonas buvo džentelmenas. 

— Nieko geresnio ir nenorėčiau, - galantiškai patikino jis ir 
nė neatsigręždamas paliko Marką Aurelijų. 

Diena buvo giedra, bet žvarbi. Apsimuturiavę storais apsiaus- 
tais, jie pasuko į virtuvės daržą, čia aukštos sienos užstojo juos 
nuo vėjo. Pridusę persimetė keliais žodeliais apie puikią dieną, 
vienas kitą nuramino, kad tikrai nesušals, ir pro nedidelę arką 
įžengė į herbariumą, juosiamą plytų sienos. Briana apsidairė; jie 
vienui vieni, ir ji pamatys, jei kas nors eis taku. Tada verčiau 
nebegaiš laiko. 

— Turiu jums pasiūlymą, - tarė. 

— Neabejoju, visi jūsų pasiūlymai žavūs, mano mieloji, - šyp- 
telėjo jis. 

— Na, nežinau, ar visi, - Briana giliai įkvėpė. - Reikalas štai 
koks. Noriu, kad vestumėt mane. 

Jis vis dar šypsojosi, aiškiai laukdamas kulminacijos. 

— Aš nejuokauju. 

Jo šypsena nedingo, bet pasikeitė. Briana nesuprato, ar jį nu- 
vylė ir nuliūdino jos netaktas, ar jis tik stengiasi nesusijuokti, - 
įtarė, kad pastarasis variantas. 

— Man nereikia jūsų pinigų, - nuramino ji. - Pasirašysiu popie- 
rių, kuriame bus tai paminėta. O jums nereikės gyventi su manim, 
nors tikriausiai man būtų neprošal nors trumpam su jumis išvykti 
į Virdžiniją. Ir kai ką galėčiau padaryti dėl jūsų... - ji dvejojo Ži- 
nodama, kad čia silpniausia sandėrio vieta. - Esu stipri, tik jums 
nelabai svarbu, nes turite tarnų. Bet aš gera valdytoja: galėčiau 
tvarkyti sąskaitas ir numanau, kaip vadovauti ūkiui. Ir statyboms. 
Galėčiau tvarkyti jūsų nuosavybę Virdžinijoje, kol būsit Anglijoje. 
Juk... turite nedidelį sūnų? Prižiūrėčiau jį, būčiau jam gera motina. 

Jai rėžiant šią kalbą, lordas Džonas sustojo ant tako kaip įbes- 
tas. Jis lėtai atsišliejo į plytų sieną ir pakėlė akis, tyliai melsdamas 
supratimo. 

- Brangusis Dieve aukštybėse, - tarė, - ačiū, kad leidai man 
pagyventi, idant išgirsčiau tokį pasiūlymą! - tada nulenkė galvą 
ir įbedė į ją veriamą žvilgsnį. - Ar jūs viso proto? 

— Taip, - atsakė ji, stengdamasi išlikti rami ir šaltakraujiška. — 
Čia gerai apgalvotas pasiūlymas. 

— Esu girdėjęs, - gana atsargiai pasakė jis, žvelgdamas į jos 
pilvą, - kad besilaukiančios moterys būna... dirglios, jaudrios. 
Bet, turiu prisipažinti, mano patirtis šioje srityje itin menka, todėl 
atsižvelgdamas į tai... gal turėčiau pasiųsti daktaro Fentimano? 

Ji išsitiesė, pasirėmė ranka į sieną ir palinkusi prie jo tyčia 
žvelgė iš viršaus, grasindama savo ūgiu. 

— Ne, neturėtumėt, - ramiai tarė Briana. - Paklausykit ma- 
nęs, lorde Džonai. Nesu beprotė ir lengvabūdė. Nenoriu, kad 
jaustumėtės dėl to nesmagiai, bet kalbu kuo rimčiausiai. 

Šaltukas buvo nurausvinęs šviesią jo odą, ant nosies galiuko 
tviskėjo lašas. Jis nusišluostė jį apsiausto skvernu, varstydamas 

ją žvilgsniu, kuriame galėjai įžiūrėti ir smalsumą, ir siaubą. Bent 
nebesijuokė. 

Jai pasidarė kiek šleikštu, bet ji nesitrauks. Vylėsi to išvengti, 
tačiau kitos išeities, rodės, nėra. 

- Jei nesutiksit manęs vesti, demaskuosiu jus. 

— Ką padarysit? - įprasta mandagi, rafinuota jo kaukė dingo, 
ir veide šmėkštelėjo sumišimas ir nerimas. 

Ji mūvėjo vilnones kumštines pirštines, bet pirštai buvo susti- 
rę. Kaip ir visa kita, tik snaudžiantis kūdikio gumulėlis buvo šiltas. 

- Žinau, ką veikėte aną naktį vergų patalpoje. Paskelbsiu vi- 
siems: tetai, ponui Kembelui, šerifui. Parašysiu laiškus, - vardijo 
ji, lūpos buvo nutirpusios net taip kvailai grasinant. - Guberna- 
toriui ir Virdžinijos gubernatoriui. Čia jie stato p-pederastus prie 
gėdos stulpo. Taip man sakė ponas Kembelas. 

Jis suraukė antakius; jie buvo tokie šviesūs, kad veik nematei 
baltoje odoje saulėtą dieną, ir priminė jai Lizės antakius. 

— Gal malonėtumėte šitaip nedunksoti virš manęs? 

Jis čiupo jai už riešo ir stipriai timptelėjo ją nustebindamas. 
Buvo neaukštas, bet kur kas stipresnis, nei manė Briana, ir pirmą 
kartą ji kiek išsigando dėl to, ką sumanė. 

Lordas Džonas tvirtai suėmė jai už alkūnės ir nutempė nuo 
namo. Brianą nuvėrė mintis, kad jis tikriausiai vedasi ją prie 
upės, toliau nuo akių, ir mėgins paskandinti. Kažin ar tikėtina, 
atsitokėjo, bet vis tiek jam pasipriešino ir žengė atgal ant tiesaus 
daržo tako. 

Lordas jai neprieštaravo ir patraukė su ja, nors vėjas pūtė 
jiems į veidą. Nepratarė nė žodžio, kol jie dar kartą pasuko ir 
atsidūrė užuovėjoje prie svogūnų lysvės. 

— Aš beveik susiviliojau pribloškiančiu, siaubingu jūsų pa- 
siūlymu, - galop prabilo jis trūkčiojant lūpų kampeliui, bet ji 
nesuprato, ar iš įtūžio, ar iš smagumo. - Tai iš tiesų pamalonintų 
jūsų tetą. Bet papiktintų jūsų mamą. Ir, patikėkite, išmokytų jus 
Žaisti su ugnimi. 

Briana pamatė švystelint jo akis, ir ūmai ją apniko abejonės 
dėl savo išvadų, kam jis teikia pirmenybę. Ji kiek atšlijo nuo jo. 

— Ak. Nė netoptelėjo, kad... kad jūs... galite ir su vyrais, ir su 
moterimis. 

— Aš buvau vedęs, - šiek tiek sarkastiškai atsakė jis. 

— Taip, bet maniau, kad tai tikriausiai buvo toks pat sandėris, 
kokį jums siūlau, na, jūsų vedybos tebuvo formalus susitarimas. 
Šitai ir paskatino mane pamėginti, vos supratau, kad jūs... - ji 
nutilo ir nekantriai mostelėjo. - Ar norite man pasakyti, kad 
jums lovoje patinka ir su moterimis? 

Jis kilstelėjo antakį. 

— Ar tai visiškai keistų jūsų planus? 

— Na... - neryžtingai numykė Briana. - Taip, keistų. Jei bū- 
čiau tai Žinojusi, nebūčiau to siūliusi. 

— Siūliusi, sako ji, - sumurmėjo jis. - Viešo demaskavimo? 
Gėdos stulpo? Siūliusi? 

Kraujas taip kaitino jai skruostus, kad ji nusistebėjo, kodėl 
aplink veidą šaltas oras nevirsta garu. 

— Atleiskite, - atsiprašė Briana. - Nebūčiau taip pasielgusi, 
patikėkit, nebūčiau niekam prasižiojusi. Tik kai nusijuokėte... 
Jei norėtumėt miegoti su manim, negalėčiau už jūsų tekėti - tai 
būtų negerai. 

Jis stipriai užsimerkė ir valandėlę taip stovėjo. Paskui pra- 
merkė mėlyną akį ir pažvelgė į ją. 

— O kodėl negerai? 

- Dėl Rodžerio, - ji niršo, jos balsas tariant jo vardą užsi- 
kirto. Ir dar labiau įsiuto, kai per skruostą nuriedėjo karšta aša- 
ra. - Po galais! Velniai rautų! Apie jį nė nepagalvojau, - ji piktai 
nubraukė ašarą ir sukando dantis. - Gal jūs ir teisus. Gal taip 
elgiuosi, nes esu nėščia. Žliumbiu dėl menko nieko. 

— Labai abejoju, ar čia niekai, - sausai nukirto jis. 

Ji giliai įkvėpė, šaltas oras sugniaužė krūtinę. Liko dar viena 
korta. 

— Jeigu jums patinka moterys... negalėčiau... Na, nenoriu su 
jumis miegoti. Ir visai neprieštaraučiau, jei gulėtumėt su kitais 
vyrais ar moterimis... 


450 DIANA GABALDON 


- Ačiū ir už tai, - burbtelėjo Grėjus, bet ji lordo nepaisė, nes 
jai reikėjo viską išsiaiškinti. 

- Bet suprantu, kad gal jūs norėtumėte savo vaiko. Elgčiau- 
si nesąžiningai, neleisdama jums jo susilaukti. Manau, galėčiau 
jį jums padovanoti, - dirstelėjo žemyn, rankas prispaudusi prie 
apvalaus pilvo. - Visi sako, kad man skirta gimdyti vaikus, - ra- 
miai kalbėjo, nudūrusi akis į kojas. - Tik reikėtų palaukti, kol vėl 
pastosiu. Ir tai turėtumėte įrašyti sutartyje. O ją galėtų sudaryti 
ponas Kembelas. 

Lordas Džonas pasimasažavo kaktą, aiškiai kęsdamas nepa- 
kenčiamą galvos skausmo priepuolį. Tada nuleido ranką ir paė- 
mė jai už parankės. 

— Ateik ir atsisėsk, vaike, - tyliai tarė. Žvilgtelėjęs į ją, apsigal- 
vojo. - Ne, jūs to nedarysit. Dieve, padėk mums abiem. Kol dar 
nepribloškėte Farkardo Kembelo ir nesukėlėte jam apopleksijos, 
pareiškusi apie naudingą vedybų sutartį, meldžiu valandėlę pa- 
sėdėti su manim ir atskleisti, kas dedasi nuostabiausiame jūsų 
prote, - jis mostelėjo, kad ji žengtų pro arką į gėlyną, kur būtų 
nematomi iš namo. 

Gėlynas buvo tuščias, bet sutvarkytas. Nudžiūvę stiebai buvo 
išrauti, susmulkinti ir išbarstyti kaip mulčias ant lysvių. Tik aps- 
kritame darželyje aplink neveikiantį fontaną buvo gyvybės žen- 
klų: iš žemės it taraniukai atkakliai kalėsi žalios krokų smailės. 

Jie atsisėdo, bet ji neįstengė nusėdėti. Ir žiūrėti į jį. Lordas 
atsistojo kartu su ja ir ėmė žingsniuoti šalia jos neliesdamas, bet 
neatsilikdamas, vėjui plaikstant šviesių plaukų sruogas jam ant 
veido. Tylėdamas klausėsi, kol ji kone viską išklojo. 

-- Taigi aš vis galvojau, - nelaiminga baigė pasakoti Briana. — 
Ir viskas tuščiai. Suprantat? Mama ir... ir tėtušis kažkur... - ji ran- 
ka mostelėjo į toli dunksančius kalnus. - Jiems nieko neatsitiko, 
gal sveikas gyvas ir Rodžeris. O aš kėpsau čia, vis labiau storėju 
ir trypčioju vietoj! 

Ji dirstelėjo į Grėjų ir atgalia pirštinėta ranka nusivalė var- 
vančią nosį. | 

- Aš neverkiu, - patikino, nors ašaros byrėjo. 

- Žinoma, ne, - jis paėmė jos ranką ir perkišo per savąją. — 
Suk suk ratelį, - sumurmėjo, įsmeigęs akis į sutrūkinėjusį grin- 
dinį, jiems vis sukant ratus apie fontaną. 

— Taip. Suk suk ratelį, suk į vieną pusę, - pritarė Briana. - 
Ir štai po kokių trijų mėnesių ta būtybė iššoks. Turiu ką nors 
daryti, - liūdnai baigė. 

— Norite, tikėkite, norite - ne, bet jūsų atveju laukimas yra 
kai ko darymas, nors, pripažįstu, taip gali ir neatrodyti, - sau- 
sai atsakė jis. - Kodėl nenorite palaukti ir sužinoti, ar Rodže- 
rio paieškos buvo sėkmingos? Ar garbės jausmas neleidžia jums 
gimdyti vaiko be tėvo? Ar... 

— Tai ne mano, o Rodžerio garbė. Jis... atsekė paskui mane. 
Visko atsisakė ir leidosi įkandin manęs, kai iškeliavau čia ieškoti 
tėvo. Įtariau, kad taip padarys, ir padarė. Sužinojęs apie šitai... - 
ji susiraukė, ranka apglėbdama pūpsantį pilvą, - jis ves mane, 
manys, kad turi. O aš negaliu jam to leisti. 

— Kodėl? 

— Nes myliu jį. Nenoriu, kad jis vestų mane iš pareigos. 
Aš... - ji nutilo. - Neleisiu, - griežtai pridūrė. - Taip nuspren- 
džiau ir neleisiu. 

Lordas Džonas stipriau susisupo į apsiaustą, nes nuo upės 
atšniokštė žvarbus vėjo gūsis. Jis dvelkė ledu ir sausais lapais, bet 
užuodei ir gaivumą; pavasaris ne už kalnų. 

— Suprantu, - pasakė Grėjus. - Visai pritariu jūsų tetai, kad 
jums reikia vyro. Bet kodėl aš? - pakėlė blyškų antakį. - Pasirin- 
kot mane dėl titulo ar turto? 

— Man nerūpi nei jūsų titulas, nei turtai. Buvau tikra, kad 
jums nepatinka moterys, - metė į jį atvirą mėlynų akių žvilgsnį. 

- Moterys man patinka, - suirzo jis. - Žaviuosi jomis ir ger- 
biu jas, o prie kelių esu net labai prisirišęs, ir prie jūsų motinos, 
nors abejoju, ar tas jausmas abipusis. Bet jų lovose tikrai neieš- 
kau malonumų. Ar kalbu ganėtinai aiškiai? 

— Taip, - mažos raukšlelės, susimetusios jos tarpuakyje, ste: 
buklingai išnyko. - Taip ir maniau. Suprantate, būtų nesąžininga 
tekėti už pono Makneilo, Bartono Maklaklano ar kitų vyriškių, 

nes pažadėčiau jiems tai, ko negalėčiau duoti. O jūs to nenorite, 
todėl nematau priežasties, kodėl negaliu ištekėti už jūsų. 

Jis užgniaužė didžiulį norą vožti galva į sieną. 

— Vis dėlto yra viena labai svari priežastis. 

— Kokia? 

— Pasakysiu akivaizdžiausią dalyką: jūsų tėvas tikrai nusuktų 
man sprandą! 

— Už ką? - susiraukė Briana. - Jūs jam patinkate; sako, kad 
esate vienas geriausių jo draugų. 

— Didžiuojuosi, kad jis mane šitaip didžiai gerbia. Bet ta pa- 
garba tučtuojau išgaruos, vos Džeimis Freizeris sužinos, kad jo 
duktė - išsigimusio pederasto sugulovė ir veislinė kumelė. 

— O kaip jis sužinos? Aš jam nesakysiu, - ji nuraudo ir, su- 
sidūrusi su pasipiktinusiu jo žvilgsniu, staiga nusikvatojo, o jis 
bejėgiškai nusijuokė jai iš paskos. - Atleiskite, bet pats pasakėt, — 
galop žioptelėjo sėsdamasi ir apsiausto palanka šluostydamasi 
ašarotas akis. 

— O Viešpatie. Taip, pasakiau, - išsiblaškęs nerangiai iš bur- 
nos ištraukė plaukų sruogą ir rankove vėl nusivalė tekančią 
nosį. - Po galais, kur mano nosinės? Pasakiau, nes tai tiesa. Jūsų 
tėvas, nėra ko slėpti, puikiai žino, koks aš. 

- Žino? - nustebo ji. - Maniau, jis niekada... 

Ją nutraukė švystelėjusi geltona prijuostė: viena virtuvės tar- 
naičių sukiojosi gretimame darže. Lordas tylėdamas atsistojo 
ir padavė jai ranką. Ji sunkiai pakilo, ir jie nuplaukė rudomis 
nuvytusios vejos draiskanomis, aplinkui lyg burėms plaikstantis 
apsiaustams. 

"Akmeninio suolelio po gluosniu žavesys šiuo metų laiku 
buvo priblėsęs, bet apsaugotas nuo ledinių vėjo gūsių, genamų 
nuo upės. Lordas Džonas, pasirūpinęs, kad ji atsisėstų, įsitaisė 
šalia jos ir griausmingai nusičiaudėjo. Ji prasiskleidė apsiaustą, 
pasirausė suknelės užantyje, galiausiai ištraukė susimurkšlinusią 
nosinę ir padavė jam berdama atsiprašymus. 

Nosinė buvo šilta, kvepėjo ja - trikdančiu mergišku aromatu, 
pagardintu gvazdikėliais ir levandomis. 

— Ką ten sakėt apie mokymąsi žaisti su ugnimi? - paklausė 
Briana. - Ką turėjot galvoj? 

— Nieko, - atsakė lordas ir išraudo. 

— Nieko, hm? - numykė ji ir pašaipiai jam šyptelėjo. - Tokio 
grasinimo dar nebuvau girdėjusi. 

Jis atsiduso ir vėl nusišluostė nosine veidą. 

- Jūs buvot su manim atvira, - tarė. - Net gerokai sutrikdėte. 
Taip, manau, aš... ne, tai buvo grasinimas, - pasiduodamas mos- 
telėjo. - Jūs panaši į savo tėvą, argi to nesuprantate? 

Ji susiraukė, akivaizdu, jo žodžiai jai buvo nesvarbūs. Paskui 
smilktelėjo suvokimas, kuris užliejo ją visu smarkumu. Ji sėdėjo 
tiesi kaip strėlė ir spoksojo į jį. 

— Tik ne jūs ir ne tėtušis! Jis to nedarytų! 

— Ne, - sausai pritarė lordas Džonas. - Nedarytų. Nors jūsų 
sukrėtimas vargu ar glosto man savimeilę. Ir turiu pareikšti, kad 
jokiomis aplinkybėmis nepasinaudočiau jūsų panašumu į jį - tai 
tokia pat nepagrįsta grėsmė, kaip ir jūsų grasinimas mane de- 
maskuoti. 

— Kur... susipažinote su mano tėvu? — atsargiai pasiteiravo 
Briana, smalsumui trumpam nustūmus rūpesčius. 

— Kalėjime. Juk žinot, kad po sukilimo jis buvo įkalintas? 

Ji vos raukydamasi linktelėjo. 

— Na, pasakysiu tik tiek, kad Džeimiui Freizeriui puoselėju 
itin švelnius jausmus, ir jau keleri metai, - jis papurtė galvą ir 
atsiduso. - O jūs štai siūlote man savo nekaltą kūną, atkartojantį 
jo kūną, ir dar duodate pažadą pagimdyti man vaiką, kuriame 
susimaišytų mano ir jo kraujas. Ir visa dėl to, kad jūsų garbė ne- 
leis jums ištekėti už vyro, kurį mylite, arba mylėti vyrą, už kurio 
ištekėsit, — jis nuščiuvo ir susiėmė rankomis galvą. - Vaike, tu 
priversi verkti ir angelą, o aš, dievaži, nesu angelas! 

— Mama mano, kad esate. 

Jis nustebęs pažvelgė į ją. 

— Ką ji mano? 

— Gal mama taip toli nesiektų, - pasitaisė vis dar raukyda- 
masi. - Bet ji sako, kad jūs - geras žmogus. Mamai jūs, atrodo, 

patinkate, net jeigu to ir nenori. Dabar suprantu kodėl. Tikriau- 
siai žino, ką jūs... hm... jaučiate... - Briana sukosėjo, apsiausto 
klostėse slėpdama raudonį. 

— Velniai griebtų, - sumurmėjo jis. - Ak, perkūnėli, tikras 
prakeikimas. Neturėjau jums aiškintis. Taip, ji žino. Nors, tiesą sa- 
kant, nesuprantu, kodėl į mane žvelgia įtariai. Tikrai ne iš pavydo. 

Briana pakratė galvą, mąsliai prikandusi apatinę lūpą. 

- Ji taip elgiasi, nes turbūt baiminasi, kad galite jį įskaudinti. 
Baiminasi dėl jo. 

Jis su nuostaba dėbtelėjo į ją. 

- Įskaudinti3 Kaip? Ar ji mano, kad nugalėsiu jį ir nedorai 
įŽeisiu, pažeminsiu? 

Lordas kalbėjo linksmai, bet nuo blyksnio jos akyse žodžiai 
užstrigo gerklėje. Jis stipriau suspaudė jai ranką. Ji prikando 
lūpą, paskui švelniai atplėšė jo ranką, gulinčią jam ant kelio. 

— Ar kada matėte mano tėvą be marškinių? 

— Norite paklausti, jo nugarą vagojančius randus? 

Ji linktelėjo. 

Jis pirštais neramiai barbeno į kelius, garsą slopino plonas 
vilnonis audinys. 

— Taip, mačiau. Aš juos padariau. 

Briana loštelėjo galvą, išplėtusi akis. Jos nosies galiukas buvo 
vyšnios raudonumo, bet veido oda blyškutėlė, atrodė, kad plau- 
kai ir antakiai išsiurbė visą jos gyvastį. 

- Ne visi randai - mano darbas, - pasakė jis, spoksodamas į 
nudžiūvusių piliarožių lysvę. - Kartą jis jau buvo nuplaktas, bet 
dėl to buvo tik blogiau - jis-žinojo, ką darė. 

- Darė... ką? - paklausė Briana. 

Pamažu ji pakeitė padėtį ant suolelio, ne tiek pasisukdama į 
jį, kiek plaukdama drabužiuose it debesis, vėjyje keičiantis pa- 
vidalą. 

— Arjis pasakojo, kad buvau Ardsmuro kalėjimo viršininkas? 
Ne, taip ir maniau, kad neminėjo, - lordas nekantriai mostelėjo, 
nusibraukdamas šviesių plaukų sruogas, užkritusias ant veido. - 
Jis buvo karininkas, džentelmenas. Mes vakarieniaudavome 

mano kambariuose. Žaisdavome šachmatais, kalbėdavomės apie 
knygas. Domėjomės tais pačiais dalykais. Mes... susidraugavom. 
O paskui... mūsų draugystė nutrūko. 

Jis nutilo. 

Briana kiek atsitraukė nuo jo, akyse plykstelėjo antipatija. 

— Jūs jį nuplakėt, nes jis... 

— Ne, po galais, ne! - jis griebė nosinę ir piktai nusišluos- 
tė nosį. Nubloškęs ją tarp jųdviejų, įsistebeilijo į Brianą. - Kaip 
drįstate net pagalvoti apie tai! 

— Bet sakėt, kad tai padarėte jūs! 

— Jis padarė. 

— Negali savęs plakti! 

Jis dėbsojo, ketindamas atsakyti, tada suprunkštė. Vis dar 
piktas pakėlė antakį, bet jau tvardė jausmus. 

— Po šimts, ne. Bet, sprendžiu iš to, ką man papasakojote, jūs 
tai darėte daug mėnesių. 

— Kalbame ne apie mane. 

- Žinoma, kad apie jus! 

— Ne! - ji palinko prie jo, suraukusi vešlius antakius. - Ką 
reiškia jūsų žodžiai, kad jis tai padarė? 

Vėjas pūtė jai į nugarą, jam į veidą. Gėlė akis, jos ašarojo, ir 
jis jas nusuko. 

— Ką aš čia veikiu? - burbtelėjo. - Tikriausiai esu nevisprotis, 
kad šitaip su jumis šnekuosi! 

— Man vis tiek, ar jūs pamišėlis, ar ne, - tarė Briana, griebda- 
ma jam už rankovės. - Jūs man išklosit, kas nutiko! 

Jis stipriai sučiaupė lūpas, ir jai pasirodė, kad nepravers bur- 
nos. Bet Grėjus jau buvo per daug išsitaręs, todėl liežuvį prikąsti 
buvo per vėlu. Jo pečiai pakilo po apsiaustu, nusileido ir susi- 
gaužė pasiduodant. 

— Mes buvom draugai. Paskui... jis suvokė, ką jam jaučiu. Ir, 
jo sprendimu, mūsų draugystė iširo. Bet jam to buvo negana; jis 
troško neatšaukiamo išsiskyrimo. Taigi tyčia sudarė tokią dras- 
tišką progą, kuri turėjo negrąžinamai pakeisti mūsų santykius ir 
užkirsti kelią bet kokiai mudviejų bičiulystei. Jis pamelavo. Per 

kalinių kamerų apžiūrą buvo rasta skraistė, o jis viešai prisipaži- 
no, neva ji jo. Įstatymas draudė ją laikyti, tai vis dar draudžiama 
Škotijoje. 

Jis giliai įkvėpė ir iškvėpė. Į ją nežiūrėjo, akis buvo įbedęs į 
nelygų nuogų medžių pakraštį anapus upės, šakos be lapų ryš- 
kėjo balsvame pavasario danguje. 

— Buvau kalėjimo viršininkas, turėjau paisyti įstatymų ir pri- 
verstas jį nuplakti. O jis puikiai žinojo, kad nuo to neišsisuksiu. 

Užvertęs galvą, jis atrėmė ją į akmeninio suolelio atlošą. Akys 
buvo užmerktos prieš vėją. 

— Atleidau jam už tai, kad manęs nenorėjo, - ramiai su kar- 
tėliu pasakė lordas. - Bet neįstengiau atleisti, kad šitaip manim 
pasinaudojo. Priversdamas mane ne tik jį sužaloti, bet ir paže- 
minti. Jis ne tik atstūmė mano jausmą, bet jį ir sunaikino. To 
buvo per daug. 

Nuolaužos, kunkuliuojančios pro šalį per potvynį, audros 
nudraskytos šakelės ir šakos, perlūžusi laivo, sudužusio kažkur 
aukščiau upės, borto lenta. Ji uždėjo plaštaką jam ant rankos, 
gulinčios ant jo kelių. Buvo kiek stambesnė už jo, šilta, nes tū- 
nojusi po apsiaustu. 

— Tam buvo priežastis. Ir jūs čia niekuo dėtas. Ir jis jums tai 
pasakys, jei norės. Bet jam atleidote, - tyliai tarė ji. - Kodėl? 

Jis atsisėdo tiesiai ir gūžtelėjo pečiais, jos rankos nenustūmė. 

— Turėjau atleisti, - pažvelgė į ją tiesiai ir ramiai. - Nekenčiau 
jo ilgiausiai, kol įstengiau. Bet paskui supratau, kad meilė jam... 
dalis manęs - ir viena geriausių. Buvo nesvarbu, kad jis negali 
manęs mylėti, kad jam vis tiek. Bet jei būčiau nesugebėjęs jam 
atleisti, negalėjęs jo mylėti, ta geroji mano dalelė būtų žuvusi. 
Galų gale suvokiau, kad norėjau ją susigrąžinti, - jis šyptelėjo. - 
Taigi matot, iš tiesų labai savanaudiška. 

Jis suspaudė jai ranką, atsistojo ir trūktelėjo padėdamas jai 
atsistoti. 

- Eime, mieloji. Jei čia dar kiek pasėdėsim, sustirsim į ragą. 

Jie nukėblino namų link tylėdami, bet ėjo arti vienas kito. 
Jiems žengiant per daržus, lordas staiga prabilo: 

— Manau, jūs teisi. Gyventi su mylimu žmogumi žinant, kad 
jis pakenčia tuos santykius tik iš pareigos... ne, ir aš taip negalė- 
čiau. Jei abi pusės turėtų iš to naudos ir gerbtų viena kitą, tada 
kas kita. Tokia santuoka - garbinga. Tol, kol abu sutuoktiniai 
elgiasi sąžiningai... - jo burna trūktelėjo, kai jis dirstelėjo į tarnų 
priestatą, - jiems nėra ko gėdytis. 

Ji dirstelėjo į lordą ir laisva ranka nusibraukė nuo akių vėjo 
užmestus varinius plaukus. 

- Ir jūs priimsite mano pasiūlymą? - atsivėrusi krūtinėje tuš- 
tuma anaiptol nesuteikė palengvėjimo, kurio ji tikėjosi. 

— Ne, - be užuolankų atsakė jis. - Gal ir atleidau Džeimiui 
Freizeriui už tai, ką jis iškrėtė, bet jis niekada neatleistų man, jei 
vesčiau jus, - jis nusišypsojo ir paplekšnojo jai per plaštaką, ku- 
rią buvo įsikišęs į rankos linkį. - Bet galiu leisti jums atsikvėpti 
nuo jūsų gerbėjų ir tetos, - lordas dirstelėjo į namą, bet užuolai- 
dos languose nesujudėjo. - Gal kas nors mus stebi? 

- Na, galime dėl šito netgi lažintis, - niūrokai tarė ji. 

— Gerai. 

Nusimaudamas žiedą su safyru, jis atsisuko į ją ir paėmė jai 
už rankos. Numovė jos pirštinę ir iškilmingai užstūmė žiedą ant 
jos mažylio piršto, nes kitiems pirštams jis būtų buvęs per mažas. 
Paskui ramiai pasistiebė ir pabučiavo į lūpas. Neduodamas jai 
laiko atsitokėti po tokios staigmenos, suspaudė jai ranką ir vėl 
pasuko prie namo, nutaisęs mandagią miną. 

— Eime, mieloji, - tarė. - Praneškime, kad esam susižadėję. 

Teismas prie laužo 


VISĄ DIENĄ jie pratūnojo vieni. Ugnis užgeso, nebuvo ko val- 
gyti. Ir argi svarbu, vis tiek nebūtų prariję nė kąsnelio, ir jokia 
ugnis nebūtų atšildžiusi sustirusios Rodžerio sielos. 

Indėnai pasirodė vėlyvą popietę. Keli kariai atlydėjo sachem — 
vyresnįjį, vilkintį gražiai krintančiais nėriniuotais marškiniais ir 
austa mantija, veidą išsidažiusį raudona ir ochros spalva. Jis at- 
sinešė nedidelį molinį puodą, sklidiną juodo skysčio. | 

Aleksandras vilkėjo savo drabužiais. Kai sachem prie jo 
priėjo, jis atsistojo, bet abu tylėjo nė nekrustelėdami. Sachem 
užgiedojo gergždžiančiu, seniokišku balsu ir, pamirkęs triušio 
letenėlę į puodą, juodai ištepliojo kunigui veidą nuo kaktos iki 
smakro. 

Tada indėnai išėjo, ir kunigas užsimerkęs atsisėdo ant žemės. 
Rodžeris mėgino jį pašnekinti, pasiūlyti vandens ar bent primin- 
ti, kad šalimais juo rūpinasi bičiulis, bet Aleksandras į nieką ne- 
reagavo, sėdėjo, lyg iš akmens iškaltas. 

Beveik sutemus, jis galop prabilo: 

— Laiko liko nedaug, - tyliai tarė. - Jau prašiau jūsų pasi- 
melsti už mane. Tada nežinojau, už ką jums reikėtų melstis - kad 
likčiau gyvas ar kad būtų išgelbėta mano siela. Dabar suprantu, 
kad neįmanoma nei viena, nei kita. 

Rodžeris prasižiojo ketindamas kalbėti, bet kunigas mostelė- 
jo ranka jį tildydamas. 

— Galiu paprašyti vienintelio dalyko. Pasimelskit už mane, 
broli, kad lengvai mirčiau. Pasimelskit, kad išeičiau tyliai, - jis 
pirmąkart pažvelgė į Rodžerį žvilgančiomis nuo ašarų akimis. - 
Neužtrauksiu jai gėdos garsiai rėkdamas. 

Užslinkus tamsai, sutratėjo būgnai. Rodžeriui dar nebuvo 
tekę kaime jų girdėti. Nežinia, kiek tų būgnų buvo. Atrodė, gar- 
sas sklinda iš visų pusių. Jis kiaurai smelkėsi per kaulus ir padus. 

Mohaukai grįžo. Jiems įžengus, kunigas tučtuojau atsistojo. 
Nusimetė drabužius ir išėjo nuogas, neatsigręždamas atgal. 

Rodžeris sėdėjo, spoksodamas į oda uždengtą tarpdurį. Mel- 
dėsi ir klausėsi. Buvo patyręs, kaip gali paveikti būgnas: bilsčio- 
jant per įtemptą jo odą, klausytoją apima pagarbi baimė ir įtūžis, 
pabunda giliai tūnantys slapti instinktai. Net žinodamas, kas de- 
dasi lauke, Rodžeris neįstengė nuslopinti baimės. 


=== 

Jis. nenumanė, kiek šitaip sėdėjo, girdėdamas būgnus ir ki- 
tokius garsus: balsus, žingsnius, sambūrio gausmą, ir stengėsi 
neišskirti Aleksandro balso. 

Ūmai būgnai nuščiuvo. Paskui dar kelis kartus nedrąsiai su- 
tratėjo ir nutilo. Staiga pasigirdo šūksniai ir riksmų kakofonija. 
Rodžeris pašoko ir nušlubčiojo prie durų. Prie jų vis dar stovėjo 
sargybinis. Jis įkišo galvą pro dangalo atlanką ir grėsmingai mos- 
telėjo, vieną ranką laikydamas ant karo kuokos. 

Rodžeris sustojo, bet prie židinio negrįžo. Stovėjo prieblan- 
doje, prakaitui srūvant per šonkaulius, ir ištempęs ausis klausėsi 
lauke skardenančių garsų. 

Atrodė, ten siaučia visi nelabieji, ištrūkę iš pragaro. Po šimts, 
kas vyksta? Akivaizdu, užvirė baisi kova. Tačiau kas grumiasi ir 
kodėl? 

Po pirmos klyksmų papliūpos balsai aptilo, bet iš visų viduri- 
nės proskynos pusių vis dar atsklisdavo pavieniai šaižūs riksmai 
ir stūgsmas. Ir dar trinksėjo smūgiai, aidėjo dejonės, liudijančios 
užvirus žiaurias grumtynes. Kažkas vožėsi į namo sieną; ji sudre- 
bėjo ir per jos vidurį įlūžo viena žievių plokštė. 
ton pusėn. Jis metėsi prie įlūžusios plokštės ir ėmė ją plėšti. Bet 
jokios naudos; pluoštas pleišėjo po nagais, ir jis neįstengė į jį 

įsikabinti. Apimtas nevilties, prispaudė akį prie prakrapštytos 
skylės ir mėgino įžiūrėti, kas dedasi lauke. 

Matė tik siaurą vidurinės proskynos juostą. Ilgąjį namą prie- 
šais, sutryptos žemės ruožą, o virš jų plyksčiojo didžiulio laužo 
šviesa. Raudoni ir geltoni šešėliai kovojo su juodais, ore šmėkš- 
čiojant liepsnojantiems demonams. 

Keli demonai buvo tikrų tikriausios būtybės. Čia pasirodyda- 
vo, čia vėl dingdavo dvi svirduliuojančios, žiauriuose gniaužtuo- 
se susikibusios tamsios figūros. Rodžerio regėjimo lauke sušmė- 
žuodavo ir daugiau žmogystų, skuodžiančių laužo link. 

Paskui jis sustingo, prisiplojęs veidu prie medienos. Galėjo 
prisiekti, kad tarp nesuprantamų mohaukų riksmų išgirdo kažką 
šūkalojant geilų kalba. 

Ir Rodžeris neapsiriko. 

— Caisteal Dhuni! - netoliese suriko balsas, o paskui orą per- 
plėšė siaubingas klyksmas. 

Škotai, baltieji! Jis turi pas juos nusigauti! Rodžeris tūžmin- 
gai vožė kumščiais į suskaldytą medieną, mėgindamas jėga įveik- 
ti plokštę. Kažkas vėl šūktelėjo geiliškai: 

— Caisteal Dhuni! 

Pala, čia juk kitas balsas! Jam atsakė pirmasis: 

— Do mi! Do mi! - Pas mane! Pas mane! 

Paskui vėl pratrūko mohaukų riksmai, užgoždami moterų 
balsus, nors jos rėkė garsiau už vyrus. 

Rodžeris, atstatęs petį, bloškėsi į plokštę. Ši tik dar labiau suū- 
skilo ir sutrūkinėjo, bet nepasidavė. Jis pamėgino trečią kartą, 
vis tiek plokštės neįveikė. Name nebuvo ničnieko, ką būtų galė- 
jęs panaudoti kaip įrankį. Iš nevilties trūktelėjo virves, kuriomis 
buvo surištas gultas miegoti, rankomis ir dantimis jas išnarplio- 
jęs, jis ėmėsi gulto baslio. 

Griebęs statramstį, apkabino, supurtė, dar kartą kilstelėjo, 
kol šis braškėdamas pasidavė ir atsidūrė jo rankose. Rodžeris 
stovėjo pridusęs, nusitvėręs šešių pėdų baslį aštriu galu. Pasiki- 
šęs po pažasčia drūtgalį, puolė į tarpdurį, aštrųjį galą nutaikęs į 
odos dangalą it kokią ietį. 

Jis išlėkė į tamsą, liepsnas, šaltą orą ir dūmus, paniro į kraują 
stingdantį triukšmą. Priekyje pamatė žmogystą ir metėsi ant jos. 
Ta šastelėjo šalin ir užsimojo karo vėzdu. Rodžeris negalėjo nei 
sustoti, nei pasisukti, todėl pasilenkė, ir kuoka prašvilpė vos už 
kelių colių nuo galvos. 

Pasiridenęs į šoną, Rodžeris iš visų jėgų pasuko baslį. Jis vožė 
indėnui per galvą, ir šis susvirduliavęs sukniubo ant Rodžerio. 

Viskis. Tas žmogėnas dvokė viskiu. Nusistebėjęs, bet negaiš- 
damas laiko Rodžeris išsirangė iš po besimuistančio kūno ir svy- 
ruodamas atsistojo, vis dar nepaleisdamas iš rankos baslio. 

Už nugaros pasigirdo riksmas, ir jis, apsisukęs ant pėdų pa- 
galvėlių, vėl smogė iš visų jėgų. Nuo atatrankos suvirpėjo ran- 
kos ir krūtinė. Indėnas, kuriam žiebė, graibstė jo statinio smai- 
go, baslys trūkčiojo ir virpėjo, kol galop pargriuvęs mohaukas 
paleido jį iš rankų. 

Šiaip ne taip atsikvošėjęs, Rodžeris svirduliuodamas nukli- 
bikščiavo prie milžiniško laužo. Liepsnos kilo karšta, skaisčiai 
raudona ryškia siena nakties fone. Per linguojančias žiūrovų gal- 
vas jis išvydo ugnies apimtą juodą figūrą išskėstomis rankomis, 
tarsi visus laiminančiomis. Žmogus kybojo pririštas prie stulpo. 
Nuo liepsnų kaitros plaikstėsi ilgi nelaimėlio plaukai; jų sruo- 
gos, šoktelėjus ugniai, užsidegdavo apgaubdamos galvą auksine 
aureole, tarsi Kristų mišiole. Paskui kažkas smogė Rodžeriui per 
galvą, ir jis sunkiai bumbtelėjo it koks akmuo. 

Jis vos neprarado sąmonės. Nieko nematė, negalėjo judėti, 
tik vis dar girdėjo - neaiškiai. Nors kalbėjo visai šalia. Girdėjo ir 
anuos riksmus, bet kur kas silpniau. Lyg būtų foninis triukšmas, 
lyg oštų vandenynas. 

Pajuto, kaip pakilo į orą, ugnis suspragsėjo garsiau, ir lieps- 
nos sušniokštė prie pat ausų... Dieve, jie ketina mesti jį į ugnį! 
Šiaip taip pasuko galvą, anapus užspaustų vokų suspindėjo švie- 
sa, bet užsispyręs kūnas neklausė - nė nekrustelėjo. 

Užesys nuslopo, į veidą keistai padvelkė šiluma. Rodžeris 
žnektelėjo ant žemės, kiek atšoko nuo jos ir pasirito. Tysojo 
kniūbsčias, atmetęs rankas. Po pirštais juto vėsią žemę. 

Paskui ėmė kvėpuoti. Ritmingai kaskart po įkvėpį. Labai iš 
lėto viskas aplinkui liovėsi suktis. 

Triukšmas gaudė toli, o čia Rodžeris girdėjo vien garsų savo 
kvėpavimą. Pamažu pravėrė akį. Ugnies šviesa blykčiojo ant po- 
lių ir žievės plokščių, tviskesys iš lauko blausiai atsispindėjo vi- 
duje. Ilgasis namas. Jis vėl jame. 

Rodžeris alsavo garsiai ir iškvėpiai kalė ausyse. Mėgino su- 
laikyti orą plaučiuose, bet jam nesisekė. Paskui sumojo, kad jis 
sulaikęs kvėpavimą ir kad dusliai švokščia kažkas kitas. 

Šnopavo už nugaros. Sukaupęs jėgas, pasikišo rankas po sa- 
vimi ir svyruodamas atsiklaupė. Buvo prisimerkęs, nes skausmas 
varstė galvą. 

— Jėzau Kristau, - sumurmėjo. 

Ranka smarkiai persibraukė veidą ir sumirksėjo, bet žmogus 
už šešių pėdų niekur nedingo. 

Džeimis Freizeris gulėjo ant šono susirietęs, įsipainiojęs į 
tamsiai raudoną skraistę. Viena veido pusė kruvina, bet čia iš 
tikrųjų buvo jis. 

Valandėlę Rodžeris abejingai spoksojo. Daugybę mėnesių 
vos prabudęs dažnai vaizduodavosi, kaip su juo susitiks. Ir štai 
juodu vėl susitiko, nors atrodė neįmanoma. Ir dabar jis nieko 
nejuto, tik apatišką nuostabą. 

Rodžeris smarkiau pasitrynė veidą, išsklaidydamas baimės ir 
adrenalino miglą. Ką... ką Freizeris čia veikia? 

Kai mintis ir jausmus pagaliau susiejo, pirmas atpažįstamas jį 
nusmelkęs jausmas buvo ne įtūžis ar nerimas, o kvailas džiugus 
palengvėjimas. | 

— Ne jos buvo kaltė, - burbtelėjo jis, ir ištarti žodžiai nu- 
skambėjo keistai ir šiurkščiai, nes jau seniai nebuvo šnekėjęs an- 
gliškai. - O Dieve, ji to nepadarė! 

Džeimis Freizeris čia pasirodė dėl vienintelės priežasties - 
atkeliavo jo gelbėti. O jeigu taip, atkeliauti jo vaduoti savo tėvą 
privertė Briana. Į pastarųjų kelių mėnesių pragarą jį nubloškė 
nesusipratimas ar piktavališkumas, bet ji čia buvo niekuo dėta. 

— Ne jos kaltė, - pakartojo Rodžeris. - Ne jos. - Jis nusipurtė: 
vis dar jautė šleikštulį nuo smūgio, bet dabar ir iš palengvėjimo. 

Manė, kad širdis jau amžinai bus tuščia, bet staiga kai kas su- 
kirbėjo - mažas, bet patikimas. Kai kas, ką jis gali laikyti širdies 
taurėje. Briana. Ji grįžo. 

Lauke vėl spigiai suskardėjo, netilo kauksmas, smingantis į 
kūną lyg daugybė smeigtukų. Jis trūktelėjo, suvirpėjo, ir visus 
jausmus nustelbė užplūdęs suvokimas. 

Mirti nusiraminus, kad Briana jį myli, kur kas geriau nei 
mirti to nesužinojus, bet jis ir nenori mirti. Prisiminė, ką matė 
lauke, ir vėl sukilo šleikštulys, tačiau jį užgniaužė. 

Ėmė keistai žegnotis virpančia ranka. 

— Vardan Dievo Tėvo, - sušnabždėjo, bet pristigo žodžių. - 
Prašau, - sukuždėjo. - Prašau, tegu paaiškėja, kad klystu. 

Jis vos ne vos nušliaužė prie Freizerio kūno vildamasis, kad 
šis dar nemiręs. 

Freizeris buvo gyvas. Iš gilios žaizdos smilkinyje tekėjo krau- 
jas. Kai Rodžeris pakišo pirštus jam po žandikauliu ir prispaudė, 
užčiuopė tvirtą, lygų pulsą. 

Po įlūžusiu gultu stovėjo puodas, laimė, pilnas vandens. Jis 
pamerkė skraistės galą į vandenį ir nušluostė Freizeriui veidą. 
Suteikus pirmąją pagalbą, po kelių minučių vyro akių vokai su- 
virpėjo. 

Freizeris smarkiai sukosėjo, užspringo, pasuko galvą ir nusi- 
vėmė. Paskui staiga atsimerkė ir, Rodžeriui nespėjus nei prabilti, 
nei krustelėti, pasirideno, atsiklaupė ant vieno kelio ir uždėjo 
ranką ant sgian dhu, paslėpto kojinėje. 

Mėlynos akys susmigo į Rodžerį, ir šis nesąmoningai pakėlė 
ranką ketindamas gintis. Freizeris sumirksėjo, papurtė galvą ir 
sudejavęs sunkiai susmuko ant purvinos aslos. 

— Ak, čia tu, - pasakė ir užsimerkęs vėl sudejavo. Tada pakėlė 
galvą, mėlynos jo akys vėrė kiaurai, bet šįkart jose atsispindėjo 
ne įtūžis, o nerimas. - Klerė! - sušuko. - Mano žmona, kur ji? 

Rodžeris išsižiojo. 

— Klerė? Ji čia?! Į visą šią košę įvėlėte ir moterį? 

Freizeris priešišku žvilgsniu jį perbedė, bet žodžiais nesi- 
švaistė. Rankoje slėpdamas peilį, ištrauktą iš kojinės, dirstelėjo 
į tarpdurį. Odinis uždangalas buvo nuleistas; nė gyvos dvasios. 
Triukšmas lauke buvo nuščiuvęs, nors vis dar dudeno balsai. 
Kartkartėmis išsiskirdavo vienas kitas, surikdavo arba paaukš- 
tėdavo raginant. 

- Sargybinis, - paaiškino Rodžeris. 

Freizeris žvilgtelėjo į jį ir atsistojo grakščiai lyg pantera. 
Kraujas vis dar sroveno skruostu, bet jam, rodės, nerūpėjo. Pri- 
siplojęs prie sienos, jis tyliai nuslinko prie durų uždangalo ir 
durklu praskleidė kraštą. 

Kad ir ką išvydo, Freizeris susiraukė. Paleidęs uždangalą, grį- 
žo ir atsisėdo, o peilį užsikišo už kojinės. 

— Jų koks tuzinas. Ar čia vanduo? - ištiesė ranką, ir Rodžeris, 
nebyliai prisėmęs sklidiną moliūginį puodelį, padavė jam. 

Freizeris godžiai išgėrė, vandeniu apsišlakstė veidą, o likutį 
užsiliejo ant galvos. 

Tada ranka persibraukė aptalžytą veidą, atmerkė krauju pa- 

— Juk tu Veikfildas? 

— Dabar vadinuosi tikrąja savo pavarde. Makenzis. 

Džeimis nelinksmai suprunkštė. 

— Girdėjau. 

Jo burna buvo plati, išraiškinga kaip Bri. Jis trumpam su- 
spaudė lūpas, paskui atsipalaidavo. 

— Pats Žinai, su tavim pasielgiau blogai, Makenzi. Atkeliavau 
to reikalo sutvarkyti, jei dar įmanoma, o gal apskritai nėra jo- 
kios galimybės nieko ištaisyti, - jis mostelėjo į duris. - Taigi šiuo 
metu priimk bent mano atsiprašymą. O jei vėliau norėsi man 
atsiteisti, suteiksiu tau progą. Tik prašyčiau šiek tiek palūkėti, kol 
saugiai iš čia ištrūksim. 

Rodžeris valandėlę spoksojo į jį. Atpildas už pastarųjų mė- 
nesių kančias ir nežinomybę atrodė toks pat netikroviškas, kaip 
ir mintis apie saugumą. Jis linktelėjo. 

— Sutarta. 

Paskui jie kiek pasėdėjo tylomis. Žarijos ugniakure vos žiora- 
vo, malkos ugniai pakurstyti buvo sukrautos lauke, o sargybiniai 
budriai saugojo viską, kas galėtų atstoti ginklą. 

— Kas atsitiko? - paklausė pagaliau Rodžeris, mostelėdamas 
į duris. - Ten, lauke. 

Freizeris giliai įkvėpė ir atsiduso. Rodžeris pirmąkart paste- 
bėjo, kad dešinės rankos alkūnę, atsargiai prilaikydamas kairiąja, 
Freizeris spaudžia prie šono. 

— Po šimts, kad aš žinočiau, - atsakė šis. 

- Ar jie sudegino kunigą? Jis negyvas? 

Ir iš to, ką pats Rodžeris matė, nekilo jokių abejonių, kad 
nelaimėlis žuvo, bet vis tiek turėjo paklausti. 

— Tas žmogus buvo kunigas? - tankūs rausvi antakiai pakilo 
iš nuostabos, paskui nusileido. - Taip, jis sudegė liepsnose. Ir ne 
tik jis, - stambus kalniečio kūnas nevalingai suvirpėjo. 

Kai sutratėjo būgnai ir visi susibūrė prie didžiulio laužo, 
Freizeris nežinojo, ką jiems daryti. Žmonės šurmuliavo, bet jis 
prastai mokėjo mohaukų kalbą, todėl nesuprato, kas vyksta, o 
sūnėno, neblogai ja šnekančio, niekur nerado. 

Baltieji nebuvo pakviesti stebėti reginio, bet niekas nesisten- 
gė ir jų nuvaryti. Taigi juodu su Klere stovėjo minios pakrašty 
ir smalsiai žiūrėjo į pasirodžiusį sachem su taryba. Vyriausiasis 
išrėžė kalbą, paskui labai piktai šnekėjo ir kitas vyras. 

— Tada jie išvedė laukan žmogų, nuogutėlį kaip buožgalvį, 
pririšo prie baslio ir ėmė jį plakti, - jis nutilo ir patamsėjusiomis 
akimis dirstelėjo į Rodžerį. - Štai ką pasakysiu, žmogau. Regėjau 
prancūzų budelius, neleidžiančius žmogui mirti, nors tas to troš- 
ko. Nebuvo blogiau nei šitai, nors nė kiek ir ne geriau. 

Freizeris vėl atsigėrė, malšindamas troškulį, ir pastatė puodelį. 

— Mėginau nuvesti Klerę, nes supratau, kad vėliau jie gali už- 
pulti ir mus. 

Minia aplink juos buvo taip susigrūdusi, kad jie visai negalė- 
jo pakrutėti, todėl jiems beliko tik viską stebėti. 

Rodžeriui išdžiūvo burna, ir jis pasisiekė puodelio. Nenorėjo 
klausti, bet jam knietėjo žinoti - ir dėl Aleksandro, ir dėl savęs. 

— Ar jis rėkė? 

Freizeris dar sykį nustebęs pažiūrėjo į jį, paskui jo veide kaž- 
kas šmėstelėjo, jis suprato, ko klausia Rodžeris. 

— Ne, - lėtai tarė. - Labai narsiai pasitiko mirtį visų akivaiz- 
doje. Ar pažinojai tą žmogų? 

Rodžeris nebyliai linktelėjo. Net visa tai girdint buvo sunku 
patikėti, kad Aleksandro nebėra tarp gyvųjų. O kur jis iškeliavo? 
Aleksandras, aišku, buvo neteisus. Man nebus atleista. Žinoma, 
neteisus. Ne tik Dievas... 

Rodžeris smarkiai papurtė galvą, vydamas šalin tą mintį. Buvo 
aišku, kad Freizeris netrokšta pasakoti tos siaubingos istorijos. Vis 
dirsčiojo į duris susirūpinusia mina. Ar tikisi būsiąs išgelbėtas? 

— Kiek vyrų atsivedėte? 

Mėlynos akys plykstelėjo iš nuostabos. 

— Sūnėną Ijaną. 

- Ir viskas? — priblokštas Rodžeris mėgino balse užgniaužti 
nuostabą, bet jam nesisekė. 

— O tu laukei 78-ojo kalniečių pulko? - kandžiai nusišaipė 
Freizeris. Jis kiek svyruodamas atsistojo, spausdamas ranką prie 
šono. - Atgabenau viskio. 

— Viskio? Ar dėl jo kilo grumtynės? - prisiminęs, kaip dvokė 
ant jo užvirtęs sargybinis, Rodžeris linktelėjo į ilgojo namo sieną. 

— Galbūt. 

Džeimis nusvirduliavo prie sienos, prie įlūžusios plokštės, 
prispaudė akį prie plyšio ir kiek paspoksojo į proskyną, paskui 
parslinko prie išblėsusio ugniakuro. Lauke viskas buvo nuščiuvę. 

Stambus kalnietis atrodė prastai. Veidas išblyškęs, blizgėjo 
nuo prakaito, srūvančio dryžiais per sukrešėjusį kraują. Rodže- 
ris tylomis pripylė dar vieną puodelį vandens, Džeimis jį paėmė 
irgi tylėdamas. Rodžeris puikiai suprato, kodėl Freizeris jaučiasi 
blogai, anaiptol ne vien dėl žaizdų. 

— Kada ją paleidot iš akių... 

— Kai baigėsi grumtynės, - nenustygdamas Freizeris padėjo 
puodelį, vėl atsistojo ir ėmė blaškytis po ilgąjį namą nelyginant 
suerzintas lokys. Paskui stabtelėjo ir įbedė akis į Rodžerį. - Gal 
žinai, kas tenai nutiko ir kodėl? 

— Galiu tik spėti, - jis išklojo Freizeriui kunigo istoriją, pa- 
sakodamas kiek pamiršo nerimą. - Indėnai jos nenuskriaus, - 
stengėsi tuo įtikinti ir save, ir Freizerį. - Ji čia niekuo dėta. 

Džeimis pašaipiai prunkštelėjo. 

— Dar ir kaip dėta, - staiga jis kumščiu vožė į žemę, duslus, 
tūžmingas smūgis. - Prakeikta moteris! 

- Jai nieko nenutiks, - atkakliai pakartojo Rodžeris. 

Mintis, kad gali nutikti, jam buvo nepakeliama, bet jis visai 
kaip Freizeris suprato štai ką: jei Klerė Freizer gyva, nesužeista 
ir laisva, niekas jos neįstengs atplėšti nuo sutuoktinio. O tas sū- 
nėnas... 

— Girdėjau grumiantis jūsų sūnėną. Jis šaukėsi jūsų. Regis, 
buvo sveikas gyvas. 

Net taip ramindamas, Rodžeris suprato, kad iš jo žodžių 
menka paguoda. 

Freizeris palingavo galvą ant kelių. 

- Ijanas - geras vaikinas, - sumurmėjo. - Tarp mohaukų turi 
draugų. Jie apgins jį, tepadeda jam Dievas. 

Sukrėtimui, patirtam per vakaro įvykius, ėmus slopti, Rodže- 
riui vėl pabudo smalsumas. 

— Jūsų žmona, - tarė jis. - Ką ji padarė? Kaip į tai įsivėlė? 

Freizeris atsiduso. Sveikąja ranka pasitrynė veidą, persibrau- 
kė plaukus ir tol juos zulino, kol išsidraikiusios raudonos garba- 
nos susivėlė į raizginį. 

— Na, ne visai įsivėlė, - pasakė. - Bent jau nebuvo jos kaltė. 
Indėnai jos nenužudys, bet, Dieve, jeigu ją sužalojo... 

— Tikrai nesužalos, - tvirtai tarė Rodžeris. - Kas atsitiko? 

Freizeris gūžtelėjo pečiais ir užsimerkė. Atlošęs galvą nupa- 
sakojo, kas įvyko, tarsi tą vaizdą, įsirėžusį akyse, teberegėtų už 
vokų. Turbūt iš tikrųjų viską aiškiai tebematė. 

— Grumdantis tokiai miniai, visai neatkreipiau dėmesio į 
merginą. Negalėčiau pasakyti, kaip ji atrodė. Ją pamačiau tik pa- 
skutinę akimirką. 

Klerė, išblyškusi ir pastėrusi, stovėjo šalia jo, spaudžiama rė- 
kiančių, siūbuojančių kūnų. Kai indėnai baigė kankinti kunigą, 
atrišo nuo baslio, virš galvos iškeltas rankas pritvirtino prie stul- 
po, kad jis pakibtų liepsnose. 

Freizeris žvilgtelėjo į jį, atpakalia ranka šluostydamasis lūpas. 

— Esu matęs, kaip plakanti širdis išplėšiama žmogui iš krūti- 
nės, - pasakojo toliau. - Bet dar nebuvau regėjęs, kaip ji valgoma 
matant aukai. - Jis šnekėjo kone droviai, tarsi būtų atsiprašinėjęs 
už tokį savo lepumą. 
nę, su lopšiu rankose stovinčią kitoje Klerės pašonėje. 

Ji kuo ramiausiai atidavė lopšį Klerei, nusigręžė ir ėmė brau- 
tis pro minią. 

— Nesižvalgydama nei į kairę, nei į dešinę, ji žengė tiesiai į 
ugnį. 

— Ką? - Rodžeris buvo taip sukrėstas, kad jam užspaudė ger- 
klę, užuot šūktelėjęs, jis tik dusliai sukrankė. 

Netrukus liepsnos jau laižė ir moterį. Visa galva aukštesnis 
už jį supančius žmones Džeimis puikiai matė, kas dedasi. 

— Užsidegė jos drabužiai, paskui plaukai. Kol ji nusigavo iki 
jo, liepsnojo tarsi deglas. 

Bet jis regėjo tamsias pakeltas jos rankas, apkabinusias su- 
degusį kunigo kūną. Po valandėlės buvo nebeįmanoma atskirti 
vyro nuo moters, pro aukštai šokančias liepsnas matei tik ilgą 
juodą figūrą. | 

— Ir tada kilo visa ta beprotybė, - Freizerio pečiai pakum- 
po, jis palietė gilią žaizdą smilkinyje. - Prisimenu tik, kad viena 
moteris ėmė klykti, tada prapliupo riksmai, ir visi staiga sukruto 
sprukti arba puolė grumtis. 

Jis irgi nuo jų neatsiliko, stengdamasis užstoti Klerę su jos 
nešuliu ir kartu išsiveržti iš triuškinančių kūnų gniaužtų. Bet 
žmonių buvo daugybė. Neįstengdamas ištrūkti, pastūmė Klerę 


SVETIMŠALĖ + RUDENS BŪGNAI 469 


prie ilgojo namo sienos, čiupo medinę lazdą apsiginti ir šūktelėjo 
Ijano, voždamas kiekvienam, kas neatsargiai atsidurdavo per arti. 

— Paskui kažkoks išgama iššoko iš dūmų ir smogė man kuo- 
ka, - Džeimis trūktelėjo petimi. - Atsisukau norėdamas jam at- 
sikirsti, bet mane užpuolė trys indėnai. 

Kažkas pataikė jam į smilkinį, ir jam aptemo sąmonė, kol 
atsitokėjo ilgajame name, kur buvo Rodžeris. 

— Tada ir pamečiau Klerę iš akių. Ir Ijaną. 


Žž 


Išblėso kone visos žarijos, name buvo šalta. Džeimis atsisegė 
segę, viena ranka šiaip taip užsitraukė ant pečių skraistę ir atsar- 
giai atsišliejo į sieną. 

Gal dešinė jo ranka lūžusi; karo kuoka žiebė jam vos žemiau 
peties, ir sumuštą vietą, kuri iš pradžių nutirpo, dabar varstė bai- 
sus skausmas. Bet tai buvo niekis, palyginti su nerimu, graužian- 
čiu dėl Klerės ir jaunėlio Ijano. 

Buvo jau labai vėlu. Jei Klerė nebuvo sužeista per grumtynes, 
ji tikriausiai saugi, įtikinėjo jis save. Senolė neleistų jos žaloti. 
O pagalvojęs apie Ijaną, trumpam netgi pajuto pasididžiavimą, 
nors baimė tebekaustė. Ijanas šaunus kovotojas ir pateisino dė- 
dės, išmokiusio kautis, lūkesčius. 

Tačiau jeigu jis buvo įveiktas... juk šitiek laukinių, o grumty- 
nės įnirtingos... 

Jis neramiai pasimuistė, vydamas mintį, kaip seseriai reikėtų 
pranešti liūdną žinią apie jauniausią jos sūnų. Dieve, jau geriau 
duoti iš krūtinės išplėšti savo širdį ir žiūrėti, kaip ją čia pat valgo; 
jausmas būtų kone toks pat. 

Ieškodamas bet ko, kas išblaškytų jo baimes, jis vėl pasikuitė 
ir nužvelgė šešėliuose skendintį namą. Skurdu kaip Skajaus salos 
kaimiečio spintelėje. Vandens ąsotis, šalimais sulūžęs gultas ir 
keli nušiurę, susimurkšlinę kailiai, patiesti ant prišnerkštos aslos. 

Makenzis susigaužęs sėdėjo kitapus ugniakuro, nepaisydamas 
stiprėjančio šalčio. Rankomis apsikabinęs kelius, mąsliai nulen- 
kęs galvą. Buvo pasisukęs ir nė nenujautė, kad Džeimis jį vertina. 

Džeimis nenoromis turėjo pripažinti, kad tas vaikinas dailiai 
sudėtas. Ilgos blauzdos, platūs pečiai, galėtų neprastai užsimoti 
kardu. Aukštas kaip visi Leocho Makenziai. Ir kodėl ne, ūmai 
toptelėjo. Juk Rodžeris - Duglo palikuonis, tik keliolika kartų 
jaunesnis. 

Ta mintis jį ir trikdė, ir keistai ramino. Jis žudydavo, kai to 
reikėdavo, ir aukų dvasios dažniausiai leisdavo jam ramiai mie- 
goti naktimis, nebarškindamos kaulais. Bet dėl Duglo mirties ne 
kartą atsibusdavo išpiltas prakaito, ausyse tyliai skambant pasku- 
tiniams jo žodžiams, žodžiams, ištartiems su krauju burnoje. 

Neturėjo nė menkiausios galimybės rinktis; turėjo jį nužudy- 
ti, kitaip pats būtų buvęs nužudytas, deja, to nebuvo įmanoma 
išvengti. Bet... Duglas Makenzis buvo jo globėjas, Džeimis bent 
sau buvo atviras, širdies kertelėje jis mylėjo tą žmogų. 

Taip, Džeimį kiek ramino, kad Duglą išlaikė širdyje. Bet visas 
Makenzių paveldo svoris jam kėlė šiokį tokį nerimą. Atitokęs pir- 
miausia išvydo to vyro akis, ryškiai žalias, įdėmias, ir tą akimirką 
viduriai susisuko į gumulą, nes jis prisiminė Geilis Dankan. 

Ar jis dega noru, kad jo duktė susisaistytų su raganos išpera? 
Džeimis vogčia spoksojo į Rodžerį. Gal ir gerai, jei Brianos vai- 
kas neturi šito vyro kraujo. 

— Briana, - tarė Makenzis, staiga pakeldamas galvą nuo ke- 
lių. - Kur ji? 

Džeimis krūptelėjo, ir skausmas nutvilkė jam ranką it karšti 
peilio ašmenys. Jį išpylė prakaitas 

— Kur? - pakartojo. - „Tekančiojoje upėje“ su teta. Ten jai 
negresia joks pavojus. | 

Jo širdis tuksėjo ausyse. Dieve, ar tas vyras moka skaityti 
mintis? Gal jis aiškiaregys? 

Žalios akys žvelgė ramiai, prieblandoje atrodė tamsios. 

— Kodėl atsigabenot Klerę, o ne Brianą? Kodėl ji neatkeliavo 
su jumis? 

Džeimis įsmeigė į Rodžerį šaltą žvilgsnį. Kažin ar jis geba 
spėti mintis. Jei ne, tikrai nenorėtų Makenziui atskleisti tiesos. 
Turės ganėtinai laiko, kai - jeigu - saugiai iš čia ištrūks. 

- Jei būčiau galėjęs, būčiau palikęs ir Klerę. Bet ji - užsi- 
spyrusi ragana. Man nepasisekė surišti jai rankų ir kojų, todėl 
negalėjau sukliudyti. 

Makenzio akyse kažkas plykstelėjo. Abejonė ar skausmas? 

— Man atrodė, kad Briana - mergina, kuri ne itin paiso tėvo 
žodžio. 

Džeimis kiek atsipalaidavo. Ne, jis nemoka skaityti minčių. 

— Tikrai? Gal jos gerai nepažįsti, - atsakė gana maloniai, bet 
balse suskambo kandus pustonis, išgirdę tokį stragesni vyrai kib- 
tų jam į gerklę. 

Makenzis ne iš tokių. Jis tik tiesiau atsisėdo ir giliai įkvėpė. 

— Ją pažįstu gerai, - ramiai tarė. - Ji - mano Žmona. 

Džeimis taip pat atsitiesė ir sukando dantis, šnypšdamas iš 
skausmo. 

— Nejaugi? 

Juodi Makenzio antakiai nusileido. 

— Mes sukirtom rankomis. Ar ji nepasakojo? 

Ji nepasakojo, bet Džeimis jai ir nesuteikė progos. Jis vien 
įtūžo nuo minties, kad Briana niekieno neverčiama sugulė su 
tuo vyru, graužėsi, kad duktė apkvailino jį, išdidų kaip Liuciferį 
ir dėl to kenčiantį šėtoniškus skausmus. Troško jai tobulo vyro, 
kuris turėjo būti panašus į jį. 

— Kada? - paklausė Džeimis. 

— Rugsėjo pradžioje, Vilmingtone. Kai aš... Prieš man ją pa- 
liekant. 

Prisipažinimas ištrūko nenoromis, ir pro juodą savo kaltės 
šydą Džeimis pamatė jos atspindį Makenzio veide. To ir nusipel- 
nė, piktai toptelėjo. Jei tas bailys nebūtų jos palikęs... 

— Ji man nieko nesakė. 

Makenzio akyse aiškiai pamatė abejonę ir skausmą. Vyru- 
kas nerimavo, kad Briana jo kratosi, nes jei būtų norėjusi, būtų 
atkeliavusi. Džeimis gerai žino, kad jokia jėga Žemėje ar net iš 
pragaro neatplėštų Klerės nuo jo pašonės, jeigu ji manytų, kad 
jam gresia pavojus, ir, šovus tai minčiai, jį vėl nusmelkė baimė. 
Kur ji? 

- Briana tikriausiai manė, kad sukirtimo rankomis jūs nelai- 
kysite teisėta mudviejų santuoka, - tyliai pasakė Makenzis. 

— Arba jai pačiai atrodė, kad ji neteisėta, - žiauriai pasvarstė 
Džeimis. 

Jis galėtų sumažinti tam vyrui kančias, išklodamas dalį tie- 
sos: Briana neatkeliavo, nes laukiasi, - bet daryti gerų darbų ne- 
buvo nusiteikęs. 

Jau buvo beveik sutemę, vis dėlto pamatė, kaip išgirdus tuos 
žodžius išraudo Makenzio veidas, o rankos susigniaužė ant nu- 
šiurusio elnio kailio. 

— Taip ir supratau, - pasakė tik tiek. 

Džeimis užsimerkė, nepratarė nė žodžio. Išblėso paskutinė 
žarija, jie rymojo visiškoje tamsoje. 


6I 


Kunigo pareiga 


ORE TVYROJO DEGĖSIŲ SMARSAS. Praėjom pro pat 
duobę, ir nevalingai akies krašteliu dirstelėjau: joje riogsojo krū- 
va suanglėjusių nuolaužų baltais nuo pelenų galais. Vyliausi, kad 
medgaliai. Bijojau įdėmiau pažiūrėti. 

Suklupau ant įšalusios žemės, ir palydovas čiupo man už ran- 
kos. Tylėdamas timptelėjo ir pastūmė prie ilgojo namo. Ten sargy- 
bą ėjo du vyrai, susigūžę nuo žvarbaus vėjo, į orą keliančio plėnis. 

Nemiegojau ir nieko nevalgiau, nors man buvo pasiūlyta 
maisto. Kojos ir pirštai buvo sustirę. Iš namo tolimajame kaimo 
gale rypavo rauda, ją stelbė garsiau traukiama iškilminga mirties 
giesmė. Ar ji skamba moteriai, o gal kam kitam? Sudrebėjau. 

Sargybiniai dirstelėjo į mane ir pasitraukė į šalį. Pakėliau 
odos uždangalo kraštą ir žengiau vidun. 

Buvo tamsu; ugnis užgesusi, kaip ir laužas lauke. Pro angą 
dūmams skverbėsi pilka šviesa, pamačiau ant žemės netvarkin- 
gai suverstus kailius ir drabužius. Toje netvarkoje raudonavo 
skraistės lopinys, ir man atlėgo širdis. 

— Džeimi! 

Krūva pakilo ir persiskyrė. Išlindo susitaršiusi Džeimio gal- 
va. Jis buvo budrus, bet gerokai nusikamavęs. Šalia jo gaužėsi 
tamsus barzdotas vyras, atrodė keistai pažįstamas. Jam pasislin- 
kus į šviesą, virš šerių blykstelėjo žalios akys. 

— Rodžeri! - šūktelėjau. 

Netaręs nė žodžio, jis išsikapanojo iš po antklodžių ir apkabi- 
no mane. Taip stipriai suspaudė, kad vos galėjau kvėpuoti. 

Buvo šiurpiai sulysęs; užčiuopiau kiekvieną jo šonkaulį. Bet 
nenusibadavęs, nes nuo jo sklido ne rūgštus bado tvaikas, o 
įprastas nešvarumų ir įsisenėjusio prakaito dvokas. 

— Rodžeri, ar tu sveikas? 

Jis paleido mane iš glėbio, ir nužvelgiau jį nuo galvos iki kojų, 
ar nesužeistas. 

- Sveikutėlis, - atsakė prikimusiu nuo miego ir užplūdusių 
jausmų balsu. - O Bri? Jai nieko nenutiko? 

— Ji sveika gyva, - nuraminau jį. - Kas tavo pėdai? 

Jis buvo užsimetęs tik nudriskusius marškinius, o pėdą apsi- 
vyniojęs purvinu skuduru. 

— Įsipjoviau. Niekis. Kur ji? - sunerimęs suspaudė man ranką. 

— „Tekančiosios upės“ dvare su protete. Ar Džeimis tau ne- 
pasakojo? Ji... 

Mane nutraukė Džeimis, čiupdamas už kitos rankos. 

— Tu nesužeista, Sasenach? 

- Žinoma, ne. Dieve, kas tau? 

Mano žvilgsnis akimirksniu nuo Rodžerio nukrypo prie 
Džeimio. Akis patraukė ne bjauri žaizda smilkinyje ar sukre- 
šėjęs kraujas ant marškinių, o tai, kaip keistai tabaluoja dešinė 
jo ranka. 

— Gal ji lūžo, - atsakė jis. - Velnioniškai skauda. Gal apžiū- 
rėtum? 

Nelaukdamas atsakymo, nusigręžė ir, nuslinkęs prie sunio- 
koto gulto, sunkiai atsisėdo. Paplekšnojau Rodžeriui ir nuėjau 
svarstydama, kas, po šimts pypkių, atsitiko Džeimiui. Girdint 
Rodžeriui Veikfildui, Džeimis nė už ką neprisipažintų, kad jam 
skauda, net jei iš rankos styrotų lūžęs kaulas. 

- Ir kas gi tau nutiko? - sumurmėjau, atsiklaupusi šalia. Ne- 
drąsiai per marškinius pačiupinėjau ranką - atvirų lūžių nėra. 
Norėdama apžiūrėti atidžiau, atsargiai ją pasukau. 

— Nepasakiau jam apie Brianą, - tyliai sukuždėjo jis. - Regis, 
bus geriau, jei ir tu tylėsi. 

Įbedžiau į jį akis. 

- Negalime šitaip elgtis! Jis turi sužinoti. 

- Tyliau. Taip, gal jam ir reikėtų žinoti apie kūdikį, tik ne 
apie Bonitą. 

Prikandau lūpą, švelniai spaudydama išsipūtusius raumenis. 

Tokių baisių sumušimų dar nebuvau regėjusi. Margavo didžiulė 
mėlynė, vietomis dar purpurinė, bet neabejojau - ranka nelūžusi. 

Užtat jo sprendimas abejonių man kėlė. 

Jis suprato iš mano veido ir stipriai sugniaužė man ranką. 

— Dar ne metas ir ne ta vieta. Luktelėkim, kol iš čia išsi- 
kapstysim. 

Plėšydama jo marškinių rankovę, kuri atstos perpetės raištį, 
kad ir varganą, spėliojau, kaip Rodžerį paveiks žinia, kad Briana 
laukiasi. Gal Džeimis ir teisus; nežinia, kaip reaguotų Rodžeris 
paaiškėjus, kad ji buvo išprievartauta, ir nežinia, kada būsim 
paleisti į namus. Verčiau tegu jo protas kol kas veikia aiškiai ir 
blaiviai. Galop nenoromis linktelėjau. 

— Na, gerai, - garsiai pasakiau stodamasi. - Regis, ranka ne- 
lūžusi, bet perpetės raištis pravers. 

Palikusi Džeimį sėdėti ant žemės, nuėjau pas Rodžerį, jaus- 
damasi, tarsi būčiau stalo teniso kamuoliukas. 

— Kaip tavo pėda? - pasilenkiau, ketindama nuvynioti nehi- 
gieniškai atrodantį skarmalą, bet jis skubiai mane sulaikė, uždė- 
jęs ranką man ant peties. 

- Briana. Žinau, kad kažkas negerai. Ar ji... 

— Ji nėščia. 

Kad ir kokios mintys sukosi jo galvoje, tokia tikrai nebuvo 
šovusi. Apsirikti neįmanoma: Rodžerio nuostaba buvo neapsi- 
mestinė. Jis sumirksėjo, lyg būčiau jam vožusi kirviu per galvą. 

— Jūs tikra? 

— Dabar jau bus septyni mėnesiai, ir nenuslėpsi, - Džeimis 
priėjo taip tyliai, kad mudu jo neišgirdom. 

Kalbėjo šaltai, dėjosi kuo abejingesnis, bet Rodžeris puikiai 
suprato subtilią užuominą. 

Jo akys sušvito iš jaudulio, net juodos žandenos nepaslėpė, 
kokia priblokšta jo išraiška. 

— Nėščia. Dievulėli, kaip? 

Džeimiui iš galugerklio ištrūko pašaipa. Rodžeris dirstelėjo į 
jį ir skubiai nusuko akis. 

— Na, niekada nebūčiau pamanęs... 


476 DIANA GABALDON 


— Kaip? Tau nė į galvą nešovė, o palikta mano duktė dabar 
moka už tavo malonumą! 

Tai išgirdęs, Rodžeris net atšlijo ir pažvelgė į Džeimį. 

- Ji nepalikta, nieku gyvu! Juk sakiau, Bri - mano žmona! 

— Žmona? - išsigandusi paklausiau, vyniodama skudurą. 

— Jie sukirto rankomis, - nenoromis paaiškino Džeimis. — 
Bet kodėl ji mums nė puse lūpų neužsiminė? 

Man toptelėjo, kad galėčiau jam pateikti kelis motyvus. Bet 
girdint Rodžeriui antrojo motyvo minėti negalėjau. 

Ji nepasakė, nes laukiasi, kaip mano, Bonito vaiko. Turbūt jai 
atrodė, kad bus geriau nutylėti, jog juodu su Rodžeriu sukirto ran- 
komis, taip ji Rodžeriui atriša rankas sprukti, jei tik jis to norėtų. 

- Tikriausiai todėl, kad pamanė, jog tau tokios vedybos at- 
rodys netikros, - tariau. - Papasakojau jai apie mūsų vestuves, 
sandėrį ir apie tai, kaip vis dėlto primygtinai reikalavai, kad mus 
sutuoktų kunigas bažnyčioje. Briana nenorėjo tau prisipažinti 
apie tai, kas galbūt tau nepriimtina, nes troško tau įtikti ir tave 
pamaloninti. 

Džeimis turėjo takto atrodyti sumišęs, bet Rodžeris praleido 
pro ausis tokį galimą aiškinimą. 

- Ar ji jaučiasi gerai? - paklausė, linktelėdamas į priekį ir 
griebdamas man už rankos. 

- Puikiai, - patikinau jį, vildamasi, kad tai tiesa. - Ji norėjo 
keliauti su mumis, bet mes, žinoma, jai neleidom. 

— Ji norėjo keliauti? - jo veidas nušvito, net per šerius ir pur- 
vą matei, kaip jam palengvėjo ir kaip džiaugiasi. - Tada ji... - jis 
staiga nutilo ir ėmė žvilgčioti čia į mane, čia į Džeimį. - Kai 
sutikau... poną Freizerį kalno atšlaitėje, jis, regis, manė, kad ji... 
hm... sakė... 

— Baisus nesusipratimas, - skubiai įsiterpiau. - Ji mums nepa- 
sakojo apie sukirtimą rankomis, tad kai pastojo, mes... manėm... 

Džeimis mąstė, ne itin palankiai žiūrėdamas į Rodžerį, bet 
kai jam smarkiai niuktelėjau, atitoko. 

— O taip, - kiek nenoromis pasakė. - Klaida. Jau atsiprašiau 
pono Veikfildo ir pažadėjau labai pasistengti, kad ji būtų atitai- 

syta. Bet dabar turime pagalvoti ir apie kitus reikalus. Ar matei 
Ijaną, Sasenach? 

— Ne. 

Pirmąkart sumojau, kad su jais nėra Ijano, ir paširdžiuose 
sukirbėjo baimė. Džeimis buvo paniuręs. 

— Kur buvai visą naktį, Sasenach? 

— Buvau su... O jergutėli! 

Išvydusi Rodžerio pėdą, trumpam pamiršau Džeimio klausi- 
mą. Daugiau nei pusė jos buvo ištinusi, paraudusi, išorinis pado 
kraštas smarkiai išopėjęs. Stipriai paspaudžiau tą vietą ir po oda 
užčiuopiau nedidelius pūlių židinius. 

— Kaip susižeidei? 

— Mėgindamas pabėgti įsipjoviau. Indėnė kažką uždėjo ant 
žaizdos ir ją aprišo, bet įsimetė užkratas. Kartais būna geriau, 
kartais blogiau, - jis gūžtelėjo pečiais, bet jam rūpėjo ne šlykščiai 
atrodanti pėda. Aiškiai apsisprendęs, pažvelgė į Džeimį. - Briana 
nepasiuntė jūsų susitikti su manim? Ir neprašė atsikratyti manęs? 

- Ne, - nustebęs atsakė Džeimis. Šyptelėjo, ir jo bruožai stai- 
ga žaviai sutvisko. - Ta mintis buvo mano. 

Rodžeris giliai įkvėpė ir trumpam užsimerkė. 

— Ačiū Dievui, - tarė ir atsimerkė. - O aš pamaniau, kad 
tikriausiai ji... Prieš pat mums išsiskiriant, mudu siaubingai su- 
sivaidijom, taigi pamaniau, kad gal todėl jums ir nepasakė, kad 
sukirtome rankomis, nes nusprendė nenorinti būti mano žmo- 
na. - Jo kakta išrasojo prakaitu, tik nebūčiau pasakiusi, ar nuo 
tokios naujienos, ar dėl to, kad laikiau jo pėdą. Jis kiek skaus- 
mingai šyptelėjo. - Vis dėlto net tokio ūmaus būdo moteriai 
mane mirtinai primušti ar parduoti į vergiją, atrodo, gerokas 
kraštutinumas. 

- Mmfm, - Džeimis buvo mažumėlę nuraudęs. - Jau atsi- 
prašiau už tai. 

— Atsiprašėt. 

Rodžeris stebeilijo į jį, akivaizdžiai kažką spręsdamas. Giliai 
įkvėpęs, pasilenkė ir švelniai atitraukė mano ranką nuo savo pė- 
dos. Tada atsitiesė ir pažvelgė į Džeimį. 

- Turiu jums kai ką pasakyti. Paaiškinsiu, dėl ko ginčijomės. 
Ar Briana jums prisipažino, kas ją čia atvijo, kodėl jūsų ieškojo? 

— Pranešimas apie mūsų žūtį? Taip, ji sakė. Juk nemanai, kad 
kitaip būčiau leidęs Klerei keliauti su manim? 

— Ką? - suglumusio Rodžerio akyse šmėstelėjo atsargumas. 

— Dabar mums nieko nenutiks. Jėi mudviem abiem lemta 
žūti ant Freizerio gūbrio po šešerių metų, iki tol mūsų niekaip 
negali nužudyti irokėzai, ar ne? 

Spoksojau į jį; tokia išvada nebuvo šovusi man į galvą. Gana 
sukrečiantis dalykas; patogus nemirtingumas, nors ir laikinai. 
Bet tada... 

— Bet tada žmogus negali pakeisti praeities - mes negalim. Ar 
tuo tikite? - Rodžeris susikaupęs palinko į priekį. 

— O kad žinočiau. O pats ką manai? 

— Taip ir manau, - ramiai atsakė Rodžeris. - Praeities neįma- 
noma pakeisti. Todėl taip ir pasielgiau. 

— Kaip? 

Rodžeris apsilaižė lūpas ir atkakliai kalbėjo toliau: 

— Radau pranešimą apie jūsų žūtį daug anksčiau už Brianą, bet 
maniau, kad beprasmiška mėginti ką nors pakeisti. Taigi tą Žinutę 
nuslėpiau nuo jos, - jis dirstelėjo į mane, tada - į Džeimį. - Dabar 
žinote. Nenorėjau, kad ji čia keliautų, dariau viską, ką galėjau, kad 
tik sukliudyčiau jai keliauti pas jus. Supratau, kaip tai pavojinga. 
Ir... bijojau jos netekti, - atvirai prisipažindamas baigė pasakoti. 

Nustebau, kad Džeimis staiga pažvelgė į Rodžerį gana pa- 
lankiai. 

„- Stengeisi, kad ji būtų saugi? Stengeisi ją apginti? 

Rodžeris linktelėjo, jam taip palengvėjo, kad įsitempę pečiai 
atsipalaidavo. 

— Jūs mane suprantate? 

— Taip. Tai pirmas dalykas, kurį išgirdus galima susidaryti 
apie tave palankesnę nuomonę, pone. 

O man šiuo metu atrodė kitaip. 

— Tu radai tą pranešimą ir jai nepasakei? - jutau, kaip mano 
skruostus užlieja kraujas. 

Išvydęs mano miną, Rodžeris nųsuko akis. 

— Nepasakiau. Ji... hm... ji, deja, tai įvertino kaip jūs. Ir pama- 
nė... na, ji pasakė, kad ją išdaviau, ir... 

— Bet tu ir išdavei. Ją ir mudu! Rodžeri, kaip galėjai šitaip 
pasielgti? 

- Jis pasielgė išmintingai, - tarė Džeimis. - Juk... 

Jį nutraukiau ir piktai užsipuoliau. 

— Tikrai ne! Jis tyčia nuslėpė nuo jos tą Žinią ir stengėsi ją su- 
laikyti... Argi nesupranti, kad jeigu jam būtų pavykę, tu niekada 
nebūtum jos išvydęs? 

- Suprantu. Ir to, kas jai nutiko, nebūtų įvykę, - tamsiai mė- 
lynos jo akys buvo įsmeigtos į mane. - Tikriausiai nebūtų. 

Nurijau sielvartą ir pyktį, kol įstengiau kalbėti. nedusdama. 

— Nemanau, kad ji to norėjo ir tai padarė tyčia, - tyliai pasa- 
kiau. - Bet šitai gali pasakyti tik ji. 

Džeimiui nespėjus išsižioti, įsiterpė Rodžeris: 

- Jūs sakėte, kad tai, kas jai atsitiko, nebūtų įvykę? Ji nebūtų 
pastojusi? 

Jis nelaukė, kada jam bus atsakyta; aiškiai buvo atsikvošėjęs 
po tos žinios ir ėmė blaiviai mąstyti. Greitai padarė tokias pačias 
nemalonias išvadas, prie kurių prieš kelis mėnesius priėjo Bria- 
na. Jis atsigręžė į mane, akis išplėtęs nuo sukrėtimo. 

— Sakėt, kad ji nėščia septynis mėnesius. Jėzau! Ji negali grįžti! 

— Ne dabar, - tariau pabrėžtinai su kartėliu. - Mums išsiaiš- 
kinus, gal dar ir būtų galėjusi. Mėginau ją priversti grįžti į Škotiją 
arba bent į Vest Indiją. Ten yra kitas... plyšys. Bet ji nepakluso. 
Nebūtų keliavusi, kol nebūtų išsiaiškinusi, kas nutiko tau. 

— Kas nutiko man, - pakartojo Rodžeris ir žvilgtelėjo į Džeimį. 

Džeimio pečiai įsitempė ir jis sukando žandikaulį. 

- Taip, - tarė jis. - Kaltas aš, ir to neištaisysi. Čia ji atsidūrė 
spąstuose. O aš nieko negaliu dėl jos padaryti, tik grąžinti jai tave. 

Nūnai suvokiau, kodėl jis nenorėjo Rodžeriui nieko pasakoti: 
bijojo, kad kai Rodžeris supras, kad Briana įstrigusi praeityje, 
atsisakys grįžti su mumis. Atsekti paskui ją į praeitį - viena, bet 
likti su ja praeityje - visai kas kita. Tačiau per visą mūsų kelionę 

Džeimį graužė ne tik kaltė dėl to, ką iškrėtė Bonitas. Kaip tikras 
Spartos berniukas su lape, ėdančia jam vidurius, jis tuojau pat 
atpažino giminingą sielą, pamaniau, žiūrėdama į jį ir suirzusi, 
ir švelniai. 

Rodžeris dėbsojo į Džeimį pristigęs žodžių. 

Jam nespėjus tinkamų rasti, prie namo durų angos sušlepsėjo 
žingsniai. Uždangalo kraštas pakilo, ir į vidų vienas paskui kitą 
sugužėjo daug mohaukų. 

Nustebę žiūrėjom į juos; jų buvo apie penkiolika. Vyrai, mo- 
terys ir vaikai. Visi vilkėjo kelioniniais drabužiais, buvo su blauz- 
dinėmis, užsimetę kailius. Viena vyresnė moteris, nešina lopšiu, 
tučtuojau priėjo prie Rodžerio ir įspraudė jį jam į rankas, kažką 
tardama mohaukų kalba. 

Jis nieko nesuprato ir susiraukęs žvelgė į ją. Džeimis, ūmai 
atgavęs budrumą, užsikirsdamas tarė jai kelis žodžius. Moteris 
nekantriai pakartojo, ką jau buvo sakiusi, tada dirstelėjo sau už 
nugaros ir mostelėjo į jauną vyrą. | 

— Tu esi... kunigas, - netvirtai pasakė Džeimis Rodžeriui ir 
parodė į lopšį. - Vandens. 

— Aš ne kunigas, - Rodžeris mėgino atiduoti lopšį moteriai, 
bet ji jo neėmė. 

— Kunigas, - įsakmiai tarė ji. - Pakrikštyk. 

Ji pamojo jaunesnei moteriai, ši žengė į priekį, laikydama ne- 
didelį raginį indą, sklidiną vandens. 

— Tėvas Aleksandras... jis sakė, kad tu kunigas, kunigo sū- 
nus, - paaiškino jaunuolis, į kurį buvo mostelėjusi moteris. 

: Mačiau, kaip išblyško Rodžeris, nė barzda nepaslėpė. 

Džeimis, priėjęs prie vyro, kurį vienintelį atpažino tarp su- 
ėjusių indėnų, kažką jam murmėjo čionykšte prancūzų tarme. 
Paskui jis vėl grįžo prie mūsų. 

- Šitie - kunigo avelės, - tyliai pasakė. - Taryba liepė jiems 
išeiti. Jie ketina keliauti į huronų misiją Šventojoje Bertoje, bet 
nori pakrikštyti vaikelį, kad nemirtų kelionėje, - jis dirstelėjo į 
Rodžerį. - Jie mano, kad tu kunigas. 

— Tai jau tikrai, - Rodžeris pažvelgė į kūdikį glėbyje. 

Džeimis dvejojo, dirsčiodamas į indėnus. Tie kantriai stovėjo 
ramiais veidais. Galėjau tik spėti, kas jų laukia. Ugnis, mirtis, 
tremtis, kas dar? Senolės, atnešusios kūdikį, minoje atsispindėjo 
liūdesys ir sielvartas. Turbūt ji to vaikelio močiutė, toptelėjo. 

- Prireikus, - tyliai Rodžeriui tarė Džeimis, - bet kuris vyras 
atlieka kunigo pareigą. 

Nemaniau, kad Rodžeris būtų galėjęs dar labiau išbalti, bet jis 
išblyško. Net susvirduliavo, ir senoji moteris sunerimusi ištiesė 
ranką, norėdama prilaikyti lopšį. 

Bet jis susitvardė ir linktelėjo laikančiai vandenį jaunai mo- 
teriai, kad prieitų arčiau. 

— Parlez-vous francais?* — paklausė, ir ėmė linksėti galvos, 
vienos ryžtingiau, kitos ne taip. 

— Cest bien,** - tarė ir giliai įkvėpęs pakėlė lopšį, rodydamas 
kūdikį tikintiesiems. š 

Vaikelis, apskritaveidis žavuolis švelniomis rudomis garba- 
nėlėmis ir auksine oda, mieguistas sumirksėjo, tarsi jausdamas, 
kad keičiama jo ateitis. 

- Išgirskit Viešpaties Jėzaus Kristaus žodžius, - prancūzų 
kalba aiškiai tarė Rodžeris. - Paklusdami Jėzaus žodžiui ir ne- 
abejodami jo buvimu su mumis, krikštijame tuos, kuriuos Jis 
pašaukė būti savo vaikais. 

Savaime suprantama, jis kunigo sūnus ir moka kalbėti, pa- 
maniau į jį žiūrėdama. Dažnai matydavo pastorių teikiant Krikš- 
to sakramentą. Gal ir nemoka visų apeigų, bet bendrąją jų eigą, 
regis, atsimena. 

"Jis perdavė kūdikį tikintiesiems iš rankų į rankas - taip buvo 
su jais sutaręs — tyliu balsu kiekvienam užduodamas klausimus. 

— Oui est votre Seigneur, votre Sauveur? - Kas yra tavo Dievas 
ir Išganytojas? 

- Voulez-vous placer votre foi en Lui? - Ar tiki Jį? 


* Ar šnekate prancūziškai? (Pranc.) 
** Puiku (pranc.). 

— Ar pažadi pranešti šiam vaikui gerąją Evangelijos žinią, su- 
pažindinti su visais Kristaus įsakymais ir draugiškai jam padėti 
stiprinti jo šeimos ryšius su Dievo karalyste? 

Visos galvos paeiliui linktelėjo atsakydamos. 

— Oui certainement. Je le promets. Nous le ferons. - Taip, Ži- 
noma. Pasižadu. Mes pasižadam. || 

Galop Rodžeris pasisuko ir padavė kūdikį Džeimiui. 

— Kas yra Dievas ir Išganytojas? 

— Jėzus Kristus, - tučtuojau atsakė jis, ir kūdikį atidavė man. 

— Ar tiki Jį? 

Pažvelgiau į nekaltą veidelį ir atsakiau už jį: 

— Tikiu. 

Rodžeris paėmė lopšį ir padavė jį močiutei. Tada, kadagio 
šakelę pamirkęs į indą su vandeniu, apšlakstė kūdikiui galvutę. 

— Krikštiju tave... - pradėjo sakyti ir nutilo, ūmai metęs į 
mane panikos kupiną žvilgsnį. | 

— Čia mergaitė, - sukuždėjau, ir jis linktelėjo, vėl mostelėda- 
mas kadagio šakele. 

- Krikštiju tave, Aleksandra, vardan Dievo Tėvo ir Sūnaus, ir 
Šventosios Dvasios, amen. 


= 

Iškeliavus būreliui krikščionių, daugiau lankytojų nesulau- 
kėm. Karys atnešė mums malkų užkurti ugniai ir valgio, bet 
Džeimio klausimų tarsi negirdėjo ir išėjo netaręs nė žodžio. 

- Kaip manot, jie mus nužudys? - ūmai paklausė Rodžeris 
gerą valandėlę mums patylėjus. Jo burna trūktelėjo, mėgindama 
nusišypsoti. - Na, turėjau galvoj, ar nugalabys mane. Judu turbūt 
esate saugus. 

Neatrodė, kad jis nerimautų. Žiūrėdama į tamsius šešėlius ir 
gilias raukšles jo veide, pamaniau: jis toks išsekęs, kad nebeturi 
jėgų nė bijoti. 

- Jie nenužudys mūsų, - atsakiau ir ranka persibraukiau 
susivėlusius plaukus. Miglotai suvokiau, kad ir pati nusikama- 
vusi; daugiau kaip trisdešimt šešias valandas nebuvau sudėjusi 

bluosto. - Jau buvau beatsakanti Džeimiui, kad naktį praleidau 
Tevaktenjonhos name, bet pamačiusi tavo pėdą visai užmiršau. 
Ten buvo susirinkusi Motinų taryba. 

Jos pasakė man ne viską; niekada to nedarytų. Bet pasibaigus 
ilgai trukusioms apeigoms ir svarstymams, mergina, šnekanti 
angliškai, papasakojo man tiek, kiek jos norėjo, kad žinočiau, o 
paskui išsiuntė mane pas Džeimį. 

— Keli jaunuoliai rado viskio slėptuvę. Vakar jį pargabeno į 
kaimą ir ėmė gerti. Moterys manė, kad jie elgiasi dorai ir sąži- 
ningai, nes sandėris jau sudarytas. Bet prieš pat jiems užkuriant 
laužą, ant kurio ketino sudeginti kunigą, tarp jų įsiplieskė vai- 
das. Kilo muštynės, ir keli vyrai įsiveržė į minią. Ir nieko jau 
negalima buvo sustabdyti, - smarkiai pasitryniau veidą, steng- 
damasi susikaupti, kad galėčiau pasakoti toliau. - Grumtynėse 
buvo užmuštas žmogus, - dirstelėjau į Rodžerį. - Jie manė, kad 
jį nužudei tu. Ar tiesa? 

Jis papurtė galvą, jo pečiai buvo pakumpę iš nuovargio. 

— Nežinau. Aš... galbūt. Ir ką jie darys? 

- Jie ilgai svarstė ir iki šiol neapsisprendė. Pasiuntė žinią vy- 
riausiųjų tarybai, bet sachem dar nieko nepaskelbė, - giliai įkvė- 
piau. - Jie nenužudys tavęs, nes pasiėmė viskį mainais už tavo 
mūsų, turbūt vietoj jo norės priglobti į gentį priešininką, pakei- 
siantį mirusį gentainį. 

Tai išgirdęs, Rodžeris atitoko iš stingulio. 

— Priglobti mane? Jie nori pasilikti mane? 

— Vieną iš mūsų. Vieną iš judviejų. Kažin ar būčiau tinkamas 
pakaitalas, juk nesu vyras. - Mėginau nusišypsoti, bet nepavyko. 
Veido raumenys manęs neklausė. 

— Tada tuo pakaitalu turiu būti aš, - tyliai tarė Džeimis. 

Rodžeris nustebęs krūptelėjo. 

— Juk pats sakei, kad praeities pakeisti neįmanoma, todėl 
man nieko nenutiks, - paaiškino Džeimis. - Palikit mane, o kai: 
tik pasitaikys proga, pabėgsiu ir grįšiu namo. 

Nespėjus paprieštarauti, jis uždėjo plaštaką man ant rankos. 

- Judu su Ijanu nugabensite Makenzį pas Brianą, - mįslingai 
žvilgtelėjo į Rodžerį. - Pagaliau juk jai reikia judviejų, - pridūrė 
tyliai. 

Rodžeris tučtuojau šoko ginčytis, bet aš įsiterpiau:. 

— O kad Dievas galėtų išvaduoti mane nuo užsispyrusių ško- 
tų! - perbedžiau juos. - Indėnai dar- nenusprendė. Viską lems 
Motinų tarybos žodis. Tad beprasmiška ginčytis, kol nežinom, 
kas iš tiesų bus nutarta. O dabar apie kitus svarbius dalykus, - 
tariau, vildamasi juos išblaškyti, - kur Ijanas? 

Džeimis dėbtelėjo į mane. 

— Nežinau, - atsakė, ir jam ryjant seilę gurktelėjo gerklė. - 
Bet dedu viltis į Dievą, kad jis saugiai glaudžiasi merginos lovoje. 


== 


Niekas neatėjo. Naktis praslinko ramiai, nors miegojom 
prastai. Buvau pervargusi, todėl protarpiais nusnūsdavau, bet 
kaskart, išgirdusi kokį garsą lauke, pabusdavau, o mano sapnai 
panėšėjo į gyvą beprotišką kraujo, ugnies ir vandens antklodę. 

Vidurdienį išgirdom artėjant balsus. Kai vieną atpažinau, 
smarkiau suplakė širdis, o Džeimis pašoko ant kojų dar nepaki- 
lus durų uždangalui. 

- Ijanai? Čia tu? 

— Taip, dėde. Aš. 

Jo balsas skambėjo keistai, buvo pridusęs ir netvirtas. Ijanas 
žengė į šviesą, sklindančią pro angą dūmams, ir aiktelėjau, lyg 
būčiau gavusi smūgį į pilvą. 

Jo plaukai galvos šonuose buvo nuskusti, o kiti viršugalvyje 
styrojo vešlia skiautere. Per nugarą driekėsi ilga uodega. Į ką tik 
perdurtą ausį buvo įvertas sidabrinis auskaras. Veidą puošė ta- 
tuiruotė. Abiem skruostikauliais pusmėnuliu ringavo dvigubos 
mažyčių tamsių taškelių linijos, susieinančios viršunosėje. 

— Ilgai būti negaliu, dėde, - pasakė Ijanas. Buvo išblyškęs, 
bet stovėjo tiesiai. - Paprašiau, kad jie leistų man ateiti ir atsi- 
sveikinti. 

Džeimiui išbalo net lūpos. 


SVETIMŠALĖ +» RUDENS BŪGNAI 485 


— Jėzau, Ijanai, - sukuždėjo. 

- Vardo suteikimo apeigos vyks šįvakar, - paaiškino Ijanas, 
sukdamas nuo mūsų akis. - Pasak jų, joms pasibaigus būsiu 
indėnas ir turėsiu kalbėti tik Kahnjen'kehakos tarme. Man bus 
nevalia šnekėti angliškai ar geiliškai, - jis skausmingai nusišyp- 
sojo. - Žinau, kad mohaukų kalbos mokate tik šiek tiek. 

— Ijanai, tu negali to daryti! 

- Jau sutarta, dėde Džeimi, - tyliai tarė Ijanas ir pažvelgė į 
mane. - Tetule, ar pasakysi mano mamai, kad jos nepamiršiu? 
Manau, tėtis supras. 

— Ak, Ijanai! - stipriai jį apkabinau, ir jo rankos švelniai ap- 
sivijo mane. 

— Rytą galėsite keliauti, - pasakė jis Džeimiui. - Jie jums ne- 
kliudys. 

Paleidau jį iš glėbio, ir Ijanas žengė prie priblokšto Rodžerio, 
priėjęs padavė jam ranką. 

— Atsiprašau už tai, ką jie tau padarė, - tyliai tarė. - Ar pasi- 
rūpinsi mano pussesere ir vaikeliu? 

Rodžeris paspaudė jam ranką. Atsikrenkštęs atgavo balsą: 

— Pasirūpinsiu. Pažadu. 

Tada Ijanas atsigręžė į Džeimį. 

— Ne, Ijanai. Dieve, ne. Vaikine, leisk man likti vietoj tavęs! 

Ijanas nusišypsojo, nors akys buvo pilnos ašarų. 

— Kartą man sakei, kad neturiu veltui švaistyti savo gyve- 
nimo. Taigi, nešvaistysiu, - jis ištiesė rankas. - Tavęs taip pat 
nepamiršiu, dėde Džeimi. 


S 
Prieš saulėlydį indėnai nuvedė Ijaną prie upės. Jis nusirengė ir 
įbrido į ledinį vandenį, lydimas trijų moterų, jos panardino jį ir 
apkumščiavo juokdamosi ir trindamos saujomis smėlio. Rolas bė- 
giojo pakrante ir aršiai lojo, paskui nėrė į upę ir prisidėjo, jo ma- 
nymu, prie pramogos ir žaidimų, vos nenuskandindamas Ijano. 
Visiems žiūrovams, išsirikiavusiems pakrantėje, buvo be galo 
linksma, tik ne trims baltiesiems. 

Kai visas Ijano kūnas buvo iškilmingai nušveistas, o kartu ir 
baltojo kilmė, dar daugiau moterų jį nušluostė, aprengė švariais 
drabužiais ir nuvedė į ilgąjį tarybos namą, ten bus atliktos vardo 
suteikimo apeigos. 

Į vidų sugužėjo visas kaimas. Džeimis, Rodžeris ir aš tyliai 
stovėjom kampe žiūrėdami, kaip sachem gieda ir kalba virš Ija- 
no galvos tratant būgnams. Pridegta pypkė buvo perduodama iš 
rankų į rankas. Šalia Ijano stovėjo Emilė ir žvelgė į jį spindin- 
čiomis akimis. Mačiau, kad ir jis žiūri į merginą, ir žiburėliai, 
plykstelintys jo akyse, kiek apramdė mano širdies skausmą. 

Jie davė jam Vilko Brolio vardą. Jo brolis vilkas šnopuodamas 
tupėjo prie Džeimio kojų ir smalsiai stebėjo apeigas. 

Joms baigiantis, minia nutilo, ir iš pakampės žengė Džeimis. 
Visos galvos atsisuko į jį, kai jis perkirto namą ir priėjo prie Ija- 
no. Keli kariai nepritariamai budriai įsitempė. 

Nusisegęs nuo skraistės segę, Džeimis nusisiautė kraujo dė- 
mėmis nusėtą tamsiai raudoną skraistę ir užmetė ją sūnėnui ant 
peties. 

— Cuimhnich, - tyliai tarė ir žengė atgal. Prisimink. 


=— 


“Kitą rytą tylėdami plumpinome siauru taku, vedančiu iš kai- 
mo. Išblyškęs Ijanas ceremoningai atsisveikino su mumis, stovė- 
damas su naująja savo šeima. Bet aš nemokėjau šitaip tvardytis, 
ir išvydęs mano ašaras Ijanas prikando lūpą, gniauždamas jaus- 
mus. Džeimis jį apkabino, pabučiavo ir paleido, netardamas nė 
žodžio. | 

"Tą vakarą Džeimis įrenginėjo stovyklą kaip visada sparčiai, 
bet mačiau, kad jo mintys klaidžioja kitur. Nieko stebėtino; 
mano pačios mintys neramiai blaškėsi tarp palikto Ijano ir mūsų 
laukiančios Brianos, todėl mano galvoj nebuvo vietos šiandienos 
reikalams. 

Rodžeris išvertė prie laužo glėbį malkų ir atsisėdo šalia manęs. 
— Aš galvoju, - tyliai pasakė, - apie Brianą. 
— Tikrai? Ir aš. 

Buvau tokia pavargusi, kad, rodės, būčiau galėjusi įgriūti sta- 
čia galva į liepsnas nespėjus užvirti vandeniui. 

— Minėjot, kad Vest Indijoje yra kitas ratas ar plyšys. 

— Taip. 

Pasvarsčiau, gal jam reikėtų trumpai papasakoti apie Geilę 
Dankan ir urvą Abandeive, bet paskui nusprendžiau patylėti. 
Neturėjau jėgų. Kitą kartą. Paskui apsiblausęs mano protas ėmė 
atsigauti ir suvokiau, ką jis sako. 

- Kitas? Čia? — smarkiai apsidairiau, tarsi tikėdamasi išvysti 
už nugaros grėsmingai stūksantį akmenį. 

— Ne čia, - kalbėjo jis. - Kažkur tarp šios vietos ir Freizerio 
gūbrio. 

— Ak, - stengiausi sukaupti pakrikusias mintis. - Taip, žinau, 
kad tokia vieta yra, bet... - staiga man kai kas toptelėjo ir griebiau 
jam už rankos. - Nori pasakyti, kad žinai, kur tas akmenų ratas? 

- Jūs irgi žinojot apie jį, - jis nustebęs spoksojo į mane. 

— Taip, aš... štai pažvelk, - pasiraususi kapšelyje, ištraukiau 
opalą. Man nespėjus paaiškinti, jis stvėrė akmenį. 

— Pažiūrėkit! Toks pat ženklas, koks išraižytas ant akmens 
rate. Po galais, iš kur jį gavot? 

— Ilga istorija. Papasakosiu vėliau. O dabar sakyk, ar Žinai, 
kur tas ratas? Ar tikrai jį matei? 

Džeimis, susidomėjęs, kodėl mudu taip susijaudinom, atslin- 
ko pažiūrėti. 

— Ratas? 

— Laiko ratas, anga... 

— Buvau ten, - Rodžeris nutraukė mano lemenamus aiškini- 
mus. - Jį radau atsitiktinai, kai bandžiau pabėgti. 

— Ar vėl jį rastum? Ar jis toli nuo „Iekančiosios upės * 

Mano protas skaičiavo kaip pašėlęs. Kiek daugiau nei sep- 
tyni mėnesiai. Jei grįžti prireiktų šešių savaičių, Briana jau būtų 
nėščia aštuonis su puse mėnesio. Ar įstengtume ją nugabenti į 
kalnus laiku? O jei galėtume, kur didesnė rizika: keliauti laiko 
koridoriumi prieš pat gimdymą ar ilgam įstrigti praeityje? 

Rodžeris pasirausė palei apspurusių bridžių juosmenį ir iš- 
krapštė purviną sumazgytą siūlą. 

- Štai, - tarė, čiupdamas už dvigubo mazgo. - Kai jie mane 
paėmė, buvo praėjusios aštuonios dienos. Aštuonios dienos kelio 
nuo Freizerio gūbrio. 

- Ir dar bent savaitė nuo „Tekančiosios upės“ iki gūbrio. - Vėl 
įkvėpiau, nesuprasdama, ar nusivyliau, ar atlėgo širdis. - Mums 
nepavyks. 

- Bet orai keičiasi, - įsiterpė Džeimis ir linktelėjo į dygiąją 
eglę, nuo šlapių spyglių lašėjo. - Kai atkeliavom, šitas medis buvo 
sukaustytas ledo, - jis pažvelgė į mane. - Gal keliauti atgal bus 
lengviau; gal atims mažiau laiko, bet galime ir užgaišti. 

- Galime, - nenoromis papurčiau galvą. - Ne blogiau už 
mane žinai, kad pavasarį daug purvo. O per jį klampoti sunkiau 
nei per sniegą, - su tuo susitaikydama mano širdis ėmė tuksėti 
lėčiau. - Per vėlu ir per daug rizikinga. Ji turės likti čia. 

Džeimis stebeilijo į Rodžerį virš ugnies. 

— Bet jam nebūtina. 

Rodžeris nustebęs žvilgtelėjo į jį. 

- Aš... - tarė, paskui sučiaupė žandikaulį ir vėl prabilo: - Juk 
nemanot, kad ją paliksiu? Ir savo vaiką? 

Prasižiojau, bet pajutau, kad Džeimis įsitempė, įspėdamas 
mane. 

— Ne, - griežtai paprieštaravau. - Ne. Turime jam pasakyti. 
Briana vis tiek netylės. Geriau tegu sužino dabar. Jeigu tai išgir- 
dęs nusivils, verčiau tegu sužino jos dar nepamatęs. 

Džeimis tvirtai sučiaupė lūpas, bet linktelėjo. 

*— Tegu sužino. Tada pasakyk. 

— Apie ką jūs čia? - tamsūs Rodžerio plaukai buvo palaidi, 
juos plaikstė vakaro vėjas. Atrodė atkutęs nuo tada, kai jį radome, 
buvo ir sunerimęs, ir susijaudinęs. Sukaupiau drąsą ir išdrožiau: 

— Tas vaikas gali būti ne tavo. 

Valandėlę jo mina nesikeitė, kol žodžiai pasiekė sąmonę. Ro- 
džeris taip staiga stvėrė man už pečių, kad išsigandusi riktelėjau. 

— Ką turite galvoj? Kas nutiko? 

Džeimis puolė lyg kertanti gyvatė. Smarkiai smogė jam po 
smakru, ir Rodžerio gniaužtai atsileido. Jis atpakaliomis žnekte- 
lėjo ant žemės. 

— Na, ji nori pasakyti, kad kai palikai mano dukterį likimo 
valiai, ji buvo išprievartauta, - šiurkščiai atšovė. - Praėjus dviem 
dienoms, kai su ja sugulei. Taigi tas kūdikis gal tavo, o gal ir ne. 

Jis dėbtelėjo į Rodžerį. 

— Štai taip. Ar dabar, kai žinai, liksi su ja? 

Rodžeris papurtė galvą, kad ji praskaidrėtų, ir pamažu atsistojo. 

- Išprievartauta? Kieno? Kada? 

— Vilmingtone. Tokio Stiveno Bonito. Jis... 

— Bonito? - iš Rodžerio minos buvo aišku, kad tas vardas 
jam žinomas. Jo akys lakstė nuo Džeimio prie manęs ir vėl prie 
Džeimio. - Brianą išprievartavo Stivenas Bonitas? 

- Taip ir sakiau. 

Ūmai visas įtūžis, kurį Džeimis tvardė nuo tada, kai išjojom 
iš kaimo, pratrūko. Jis griebė Rodžeriui už gerklės ir trenkė į 
medžio kamieną. 

- O kur tuo metu buvai tu, baily? Ji supyko ant tavęs, todėl 
pasprukai ir palikai ją! Jei nusprendei keliauti atgalios, kodėl pir- 
miau nepasirūpinai saugiai man jos pristatyti? 

Stvėriau Džeimiui už rankos ir trūktelėjau. 

— Paleisk jį! 

Jis pakluso ir nusisuko sunkiai kvėpuodamas. Rodžeris, su- 
krėstas ir įsiutęs kone taip pat kaip Džeimis, pasilygino sumurkš- 
lintus drabužius. 

— Ją palikau ne todėl, kad mudu susivaidijom! Palikau ją no- 
rėdamas rasti šitai! 

Jis suėmė laisvus bridžius ir praardė audinį. Jo delne sutvisko 
smaragdas. 

— Rizikavau gyvybe, kad gaučiau jį, padėsiantį jai saugiai per- 
eiti akmenis! Ar žinote, kur nukakau jo ir iš ko jį gavau? Ogi 
iš Stiveno Bonito! Todėl taip ilgai užtrukau, kol nusikasiau iki 
Freizerio gūbrio; Bonitas buvo ne ten, kur tikėjausi jį rasti. Jo 
ieškodamas išgriozdžiau visą pakrantę. 

Džeimis sustingęs spoksojo į brangakmenį. Aš taip pat. 

— Su Stivenu Bonitu plaukiau iš Škotijos, - Rodžeris pamažu 
rimo. - Jis... 

- Žinau, kas jis, - Džeimis sukrutėjo, atitokdamas iš sąstin- 
gio. - Bet jis gali būti ir mano dukters vaiko tėvas, - ilgai vėrė 
Rodžerį šaltu žvilgsniu. - Klausiu tavęs, Makenzi, ar grįši pas ją 
ir gyvensi kartu žinodamas, kad galbūt ji nešioja Bonito kūdikį? 
Nes jei nepajėgsi, klok dabar, kitaip, prisiekiu, jei grįši pas Brianą 
ir blogai su ja elgsies... užmušiu tave nė nemirktelėdamas. 

— Dėl Dievo meilės! - sušukau. - Leisk jam kiek pagalvoti, 
Džeimi! Argi nesupranti, kad jam reikia laiko susivokti? 

Rodžerio plaštaka stipriai suspaudė brangakmenį, paskui at- 
signiaužė. Girdėjau jį šaižiai, nelygiai kvėpuojant. 

— Nežinau, - tarė jis. - Nežinau! 

Džeimis pasilenkė, pakėlė smaragdą, kur jis buvo nukritęs, ir 
smarkiai tėškė Rodžeriui tarp pėdų. 

— Tada nešdinkis! Pasiimk prakeiktą savo brangakmenį ir su- 
sirask tą nelemtą akmenų ratą. Keliauk iš kur atėjęs, nes mano 
dukteriai nereikia bailio! 

Jis dar buvo nenubalnojęs žirgų. Griebė savo balnakrepšius 
ir permetė per arklio nugarą. Atrišęs mudviejų arklius, grakščiai 
ant vieno užšoko. 

— Eikš, - tarė man. 

Bejėgiškai pažvelgiau į Rodžerį. Jis stebeilijo į Džeimį, žalios 
jo akys buvo tokios pat ryškios, kaip smaragdas delne blykčiojant 
laužo liepsnoms. 

— Keliaukit, - tyliai pasakė, neatplėšdamas akių nuo Džei- 
mio. - Jei galėsiu... pasirodysiu. 

Atrodė, mano rankos ir kojos tarsi svetimos; jos judėjo kaip 
įprastai, tarsi pačios sau. Nuslinkau prie žirgo, įkišau koją į bal- 
nakilpę ir užsėdau ant jo. 

Kai pagaliau atsigręžiau, jau nemačiau nė menkiausio laužo 
atšvaito. Už mūsų tvyrojo vien aklina tamsa. 

Ir vėl vaiduoklis 


1770 m. balandis, „Tekančioji upė“ 


— SUIMTAS STIVENAS BONITAS. 

Briana išmetė ant grindų žaidimų dėžutę. Dramblio kaulo 
figūrėlės pabiro į visas puses ir nuriedėjo po baldais. Ji tylėda- 
ma stovėjo ir žiūrėjo į lordą Džoną, šis pastatė stiklą brendžio ir 
skubiai priėjo prie jos. 

— Kaip jautiesi? Tau reikia atsisėsti? Labai atsiprašau. Netu- 
rėjau... 

— Taip, turėjai. Ne, tik ne ant sofos, nes niekada nuo jos ne- 
pakilsiu, - ji numojo į atkištą jai ranką ir pamažu nuslinko prie 
paprastos medinės kėdės netoli lango. 

Patogiai ant jos įsitaisiusi, ilgokai ramiai žvelgė į lordą. 

— Kada? - paklausė. - Kaip? 

Jis nė nemėgino teirautis, gal turėtų pasiųsti tarnaitę atnešti 
vyno ar degintų plunksnų, nes ji visai neketino nualpti. 

Grėjus prisitraukė kėdę prie jos, bet, šovus geresnei minčiai, 
nuėjo prie svetainės durų. Žvilgtelėjo į tamsų koridorių, kur laip- 
tų linkyje ant kėdės snūduriavo tarnaitė, kad ko nors prireikus ją 
būtų galima pašaukti. Subildėjus jo žingsniams, moteris greitai 
kilstelėjo galvą, prieblandoje subolavo akių baltymai. 

- Eik gulti, - tarė jis. - Šį vakarą mums nieko nebereikės. 

Vergė linktelėjo ir nušlepsėjo nusvirusiais iš palengvėjimo 
pečiais. Ji turės keltis prieš aušrą, o dabar jau arti vidurnakčio. 
Lordas Grėjus buvo išvargęs, nes ilgai jojo iš Identono, bet tokia 
žinia negalėjo laukti. Jis atšuoliavo ankstyvą vakarą, tačiau tik 
dabar pasitaikė proga pabūti su Briana vienudu. 

Jis uždarė dvivėres duris ir prieš jas pastatė suolelį kojoms, 
kad niekas staiga neįsiveržtų ir jiems nesukliudytų. 

- Jis buvo suimtas čia, Kros Krike, - be įžangų paaiškino, 
sėsdamasis šalia. - O kaip tai įvyko, nežinau. Kaltinamas kon- 
trabanda. Bet kai tik bus nustatyta jo tapatybė, kaltinimų bus 
pateikta ir daugiau. 

— Kontrabanda kuo? 

— Arbata ir brendžiu. Bent šį kartą, - jis pasitrynė sustingusį 
sprandą, mėgindamas jį atpalaiduoti po daugybės valandų, pra- 
leistų balne. - Apie tai išgirdau Identone; tas vyras gerai Žino- 
mas. Kalbos apie prastą jo reputaciją sklando nuo Čarlstono iki 
Džeimstauno. - Džonas įdėmiai žvelgė į Brianą. Ji buvo išblyš- 
kusi, bet ne mirtinai. - Jis jau nuteistas, - tyliai pasakė. - Kitą 
savaitę bus pakartas Vilmingtone. Pamaniau, norėsi žinoti. 

"Ji giliai įkvėpė ir pamažu iškvėpė, bet nepratarė nė žodžio. 
Jis jau žvelgė į ją vogčia, nenorėdamas atvirai spoksoti, ir labai 
nusistebėjo, kokia ji stambi. Dieve, ji neapkabinama! Nuo jų su- 
žadėtuvių praėjo du mėnesiai, o ji pastorėjo antra tiek. 

Staiga vienas milžiniško jos pilvo šonas gąsdinamai išsipūtė. 
Jis jau abejojo, ar buvo išmintinga jai pasakoti apie Bonitą. Jei 
nuo tos sukrečiančios žinios ji pradės prieš laiką gimdyti, nieka- 
da sau neatleis. Ir Džeimis tikrai jo nepaglostys. 

Briana žiūrėjo į vieną tašką suraukusi antakius, tokia buvo 
susikaupusi. Jis buvo matęs taip žiūrint kumelingas veislines ku- 
meles, susirūpinusias vien savo reikalais. Jis suklydo išsiųsdamas 
tarnaitę. Atsistojęs jau ketino šauktis pagalbos, bet jam sukrutė- 
jus Briana atitoko. 

'— Ačiū, - padėkojo ji. 

Vis dar buvo susiraukusi, bet pastėręs žvilgsnis dingęs. Bria- 
na įsmeigė į jį mėlynas akis, kurių tiesumas trikdė, o dar labiau 
glumino, kad tas žvilgsnis buvo labai pažįstamas. 

— Kada jis bus pakartas? - ji kiek palinko į priekį, įsisprendu- 
si į šoną. Pilvas vėl subangavo, aiškiai reaguodamas į spaudimą. 

Lordas Džonas atsilošė, neramiai dirsčiodamas į jos pilvą. 

— Po savaitės, penktadienį. 

— Ar dabar jis Vilmingtone? 

Truputį nurimęs, kad Briana nepuolė blaškytis, jis pasisiekė 
stiklo. Gurkštelėjo ir papurtė galvą, jusdamas, kaip krūtine ma- 
loniai sklinda tvilkantis gėrimas. 

— Ne. Jis dar čia; teismo neprireikė, nes jis jau seniai buvo 
nuteistas pakarti. 

— Ar Bonitas bus pervežtas į Vilmingtoną įvykdyti mirties 
bausmės? Kada? 

— Nė nenutuokiu. 

Vėl šmėkštelėjo tas svetimas žvilgsnis. Nuogąstaudamas, šį- 
kart jame išvydo ne motinišką išsiblaškymą, o šaltą skaičiavimą. 

— Noriu jį pamatyti. 

Labai pamažu jis išgėrė likusį brendį. 

— Ne, - įsakmiai tarė, statydamas taurę. - Net jei tavo būklė 
leistų keliauti į Vilmingtoną, o ji neabejotinai tai draudžia, - pri- 
dūrė, šnairuodamas į grėsmingai atsikišusį pilvą, - dalyvavimas 
vykdant mirties bausmę galėtų labai pakenkti kūdikiui. Puikiai 
suprantu tavo jausmus, mano mieloji, bet... 

— Ne, nesupranti. Nežinai, ką jaučiu, - ji kalbėjo ne karščiuo- 
damasi, o ryžtingai. 
grafino. 

Briana stebėjo, kaip gintarinis skystis kliuksi į taurę, ir palau- 
kusi, kol jis paims stiklą, prabilo: 

- Ir ne kaip jis miršta, noriu matyti. 

— Ačiū Dievui ir už tai, - sumurmėjo lordas ir godžiai gurkš- 
telėjo brendžio. 

— Noriu su juo pasišnekėti. 

Gurkšnis nutekėjo ne ten, kur reikia, ir paspringęs jis su- 
krenkštė, brendžiu apsitaškydamas marškinių klostes. 

- Gal atsisėstum, - pašnairavo į jį Briana. - Atrodai prastai. 

- Ir kažin kodėl? - vis dėlto jis atsisėdo ir, apgraibomis susi- 
radęs skarelę, nusišluostė veidą. 

- Žinau, ką dabar pasakysi, - griežtai tarė Briana, - taigi ne- 
sivargink. Ar gali surengti man pasimatymą su juo, prieš jį išve- 

žant į Vilmingtoną? Ir kol nepuolei prieštarauti, paklausk savęs, 
ką darysiu, jei atsisakysi. 

Prasižiojęs sakyti „ne, tikrai nesurengsiu“, lordas Džonas su- 
sičiaupė ir tylėdamas ją stebėjo. 

— Juk neketini vėl man grasinti? - atsargiai galop paklausė. — 
Nes jei tu... . 

— Aišku, ne, - ji turėjo tiek padorumo, kad nuraudo. 

— Na, gerai, bet prisipažįstu, nelabai suprantu, ką... 

— Pasakysiu tetai, kad Stivenas Bonitas - kūdikio tėvas. Ir 
išklosiu tai Farkardui Kembelui. Ir Džeraldui Forbsui. Ir teisėjui 
Olderdaisui. O paskui nueisiu į įgulos štabo būstinę - tikriausiai 
jis laikomas ten - ir viską išdėsiu seržantui Mečisonui. Jeigu jis 
manęs nejįleis, įsiveršiu pas poną Kembelą, kad tas parašytų įsa- 
kymą ir duotų man leidimą. Turiu teisę pasimatyti su juo. 

“Jis prisimerkęs žiūrėjo į ją ir suprato, kad Briana grasina ne 
šiaip sau. Sėdėjo tvirtai, nė krust, tarsi kokia marmuro skulptūra, 
ir atrodė neperkalbama. 

— Bet tada juk neišvengsi didžiulio skandalo? - retorinis 
klausimas, jis tik stengėsi laimėti šiek tiek laiko ir pagalvoti. 

— Na ir kas, - ramiai atsakė ji. - O ką prarasiu? —- pašaipiai 
kilstelėjo antakį. - Manau, turėtum nutraukti mudviejų sužadė- 
tuves. Jei visa apygarda sužinos, kas kūdikio tėvas, žinia bemaž 
prilygs sužadėtuvėms ir nė vienas vyras nenorės manęs vesti. 

— Tavo reputacija... - išsižiojo jis suvokdamas, kad beviltiška. 

— Pirmiausia, iš tikrųjų tai ne taip ir keblu. Nors kai pagalvo- 
ji, kodėl man turėtų būti blogiau lauktis, nes mane išprievartavo 
piratas, nei būti paleistuve, kaip žaviai pavadino tėvas? - jos bal- 
se skambėjo kartėlio gaidelė, kurią išgirdęs jis nutylėjo. - Kad ir 
kaip ten būtų, teta Džokasta neišmes manęs iš namų vien todėl, 
kad užtraukiau jiems gėdą. Nebadausiu nei aš, nei mano kūdikis. 
Ir man visai nerūpi, ar ponia Makneil lankys mane, ar ne. 

Jis paėmė taurę ir siurbtelėjo, šįkart atsargiai, viena akimi 
šnairuodamas, kad ji nepatirtų dar vieno smūgio. Jam buvo 
smalsu, kas įvyko tarp jos ir tėvo, bet buvo ganėtinai protingas 
ir nepuolė klausinėti. 

— Kodėl? 

— Kas kodėl? 

— Kodėl tau atrodo, kad turi pasišnekėti su Bonitu? Sakai, 
nesuprantu, ką jauti, ir esi visiškai teisi, - jo balse suskambo iro- 
nija. - Tačiau kad ir kokie jausmai kunkuliuoja tavo širdyje, jie 
turbūt neatidėliotini ir skatina griebtis drastiškų priemonių. 

Jos lūpas pamažu išrietė šypsena, paskui švystelėjo ir akyse. 

— Dabar tavo šneka man patinka, - tarė. 

— Aš nepaprastai pamalonintas. Bet jei pamąstytum ir atsa- 
kytum į mano klausimą... 

Ji atsidūsėjo, net suplazdėjo žvakės liepsna. Tada sunkiai, ne- 
rangiai atsistojo ir pagrabaliojo drabužio siūlę. Ten buvo įsiūta 
slapta kišenė, nes ji ištraukė popiergalį, sulankstytą ir nučiurusį 
dažnai čiupinėjant. 

— Paskaityk, - tarė ir padavė jam. 

Nusisukusi nuėjo į kitą kambario galą, kur prie židinio buvo 
dažai ir molbertas. 

Juodos raidės jį kiek pribloškė, nes buvo pažįstamos. Džei- 
mio Freizerio rašyseną buvo matęs tik kartą, bet ir to vieno gana: 
ji buvo labai savita. 


Dukra, 

nežinau, ar dar išvysiu tave. Karštai viliuosi, kad taip ir kad 
mudviejų santykiai pasitaisys, bet turime atsiduoti Dievui į ran- 
kas. Kol kas yra kaip yra, bet Jis gali šitai pakeisti. 

Kartą manęs klausei, ar atleistina žudyti keršijant už tau pa- 
darytą didžiulį blogį. Atsakau: neturi to daryti. Dėl savo sielos, dėl 
savo gyvenimo reikia puoselėti atleidimo malonę. Laisvė sunkiai 
pasiekiama, bet ne žmogžudystės kaina. 

Nebijok, kad jis išvengs keršto. Tokio kaip jis žmogaus krūti- 
nėje bręsta savinaikos, žlugimo sėklos. Jeigu jis nežus nuo mano 
rankos, jį nukirs kita. Bet ne tavoji turi jį nugalabyti. 

Paklausyk manęs dėl meilės, kurią tau jaučiu. 

Po laišku jis buvo pasirašęs: Tavo prieraišiausias ir labiausiai 
mylintis tėvas Džeimis Freizeris. Bet tie žodžiai buvo išbraukti ir 
apačioje brūkštelėta: Tėtušis. 

— Aš su juo net neatsisveikinau. 

Lordas Džonas nustebęs pažvelgė į ją. Atsukusi nugarą ji 
spoksojo į įpusėtą peizažą ant molberto, lyg tas būtų langas. 

Jis perėjo kilimą ir atsistojo šalia. Ugnis židinyje jau buvo už- 
gesusi, ir kambarys vėso. Briana atsigręžė į jį, iš šalčio gūždamasi 
ir spausdama prie šonų alkūnes. 

- Noriu būti laisva, - tyliai pasakė. - Nesvarbu, grįš Rodže- 
ris, ar ne. Kad ir kas atsitiktų. 

Kūdikis nerimavo; Džonas matė, kaip jis spardosi ir rango- 
si po sukryžiuotomis rankomis, tarsi kokia katė maiše. Jis giliai 
įkvėpė, buvo sustiręs ir susirūpinęs. 

— Ar tikrai nori susitikti su Bonitu? 

Briana vėl jį nuvėrė mėlynomis akimis. 

- Juk tėtušis sako, kad turiu rasti jėgų ir tam niekšui atleisti. 
Nuo tada, kai jie iškeliavo, vis mėginau, bet nepajėgiau. Gal jį 
pamačiusi įstengsiu. Turiu pabandyti. 

- Gerai, - jis pratisai atsiduso, ir jo pečiai pasidavus nusviro. 

Jos akyse blykstelėjo švieselė, o gal palengvėjimas, ir jis iš- 
spaudė šypseną. 

— Ar padėsi? - paklausė Briana. 

— Taip. Vienas Dievas žino kaip, bet pasistengsiu. 

Jis užpūtė žvakes, paliko degti tik vieną, kad ji nušviestų 
jiems kelią į kambarius. Pasiūlė jai parankę, ir jie tylomis nuėjo 
tuščiu koridoriumi, apgaubti ramumos. Laiptų apačioje Džonas 
stabtelėjo, praleisdamas ją į priekį. 

- Briana. 

Ji klausiamai atsisuko ant laiptų. Jis dvejojo, ar gali prašyti to, 
ko taip norėjo. Kiek tvardydamasis ištiesė ranką. 

— Gal aš... 

Ji nebyliai paėmė jo ranką ir prispaudė sau prie pilvo. Jis buvo 
šiltas ir labai kietas. Valandėlę jie tyliai stovėjo, jo plaštaka jos 
rankoje. Tada jis pajuto spirtelint į delną, ir jam suvirpėjo širdis. 

— O Dieve, - švelniai ir džiugiai tarė lordas. - Jis gyvas ir tikras. 
Jos akyse atsispindėjo ir liūdesys, ir linksmumas. 
- Taip, - pasakė ji. - Žinau. 


a 


Jau buvo senokai sutemę, kai jie privažiavo prie įgulos štabo 
būstinės. Ji buvo įsikūrusi nedideliame, neišvaizdžiame pastate, 
jį gerokai gožė anapus dunksantis prekių sandėlis. Briana nu- 
žvelgė jį pasidygėjusi. 

— Jis laikomas čia? - jos rankos buvo šaltos, nors laikė jas 
movoje po apsiaustu. 

— Ne. 

Nusliuogęs pririšti arklių, lordas Džonas apsidairė. Lange 
spingsojo šviesa, bet ankštas, prišnerkštas kiemas buvo tuš- 
čias, siaura gatvė tyki ir apleista. Aplinkui nebuvo nei namų, 
nei krautuvių, o sandėlininkai jau seniai vakarieniavo namie ir 
taisėsi lovas. 

Jis pakėlė rankas padėdamas jai išlipti; išsirangyti iš vežimo 
lengviau nei iš karietos, bet užduotis vis tiek ne iš lengvųjų. 

— Bonitas uždarytas rūsyje po sandėliu, - pasakė jis niūriai 
žemu balsu. - Papirkau budintį kareivį, kad mus įleistų. 

— Ne mus, - tarė ji tokiu pat žemu ir tvirtu balsu. - Mane. 
Susitiksiu su juo viena. 

Jis kietai sučiaupė lūpas, paskui linktelėjęs atsileido. 

— Eilinis Hodžpailas patikino, kad Bonitas surakintas gran- 
dinėmis, kitaip tavo užmačiai nepritarčiau. Jeigu taip... - kiek 
suirzęs jis gūžtelėjo pečiais ir paėmė jai už rankos, ketindamas 
ją vesti ratų išmaltu keliu. 

— Hodžpailas? 

— Eilinis Arvinas Hodžpailas. Kodėl klausi? Jūs pažįstami? 

Ji papurtė galvą, laisva ranka prilaikydama sijonus, kad ne- 
sipintų tarp kojų. 

— Ne. Girdėjau tą pavardę, bet... 

Pastato durys atsivėrė, ir į kiemą plūstelėjo šviesa. 

— Ar čia jūs, lorde? - kareivis atsargiai žvilgtelėjo laukan. 

Hodžpailas buvo liesas, siauraveidis ir tvirtai sunarstytas lyg 
marionetė. Išvydęs Brianą, išsigando. 

— Ak! Nė nemaniau... 

- Tau ir nereikėjo, - šaltai atšovė lordas Džonas. - Būk toks 
malonus ir rodyk, kur eiti. 

Baimingai dirstelėjęs į pūpsantį Brianos pilvą, eilinis paėmė 
žibintą ir nuvedė juos prie mažų šoninių sandėlio durelių. 

Nors Hodžpailas buvo striukas ir smulkus, jo sudėjimą gel- 
bėjo tiesesnė nei įprasta laikysena. Jis vaikšto, tarsi jam į subinę 
būtų įvarytas mietas, prisiminė Briana, smalsiai žiūrėdama į sar- 
gybinį, žygiuojantį priekyje. Taip tą žmogų jos mamai apibūdi- 
no Ronis Sinkleris. O kiek apskritai galėtų būti Hodžpailų? Gal 
ji šnektelės su juo, kai baigs su... Jos mintys ūmai nutrūko, nes 
Hodžpailas atrakino sandėlio duris. 

Balandžio naktis buvo vėsi ir gaivi, bet viduje tvyrojo der- 
vos ir deguto dvokas. Briana ėmė dusti. Kone užčiuopė ore plū- 
duriuojančias mažytes dervos molekules, limpančias prie odos. 
Staiga ji pasijuto taip, lyg klimptų į stingstančio gintaro luitą, ir 
ją apėmė toks slogutis, kad ūmai paspartino žingsnį, kone temp- 
dama lordą Džoną. 

Sandėlis buvo prigrūstas. Milžiniška patalpa prikrauta kro- 
vinių. Tolimiausiuose šešėliuose kėpsojo juodos lipnios statinai- 
tės dervos, priekyje, netoli didžiulių dvivėrių durų ant medinių 
lentynų riogsojo daugybė statinių su brendžiu ir romu. Jos buvo 
paruoštos ridenti trapu į doką, kur jų laukė baržos. 

Eilinio Hodžpailo šešėlis ištįsdavo ir susikūprindavo, jam su- 
kiojantis tarp stūksančių virš galvos lentynų su statinėmis ir dė- 
žėmis, jo žingsnius slopino storas pjuvenų sluoksnis ant grindų. 

— „turite atsargiai elgtis, kad nesukeltumėte gaisro... - atskli- 
do aukštas, plonas jo balsas, ir ji pamatė, kaip marionetės šešėlis 
mostelėjo blyškia ranka. - Žiūrėkite, kur dedate žibintą, gerai? 
Nors neturėtų būti pavojinga, apačioje visai nepavojinga... 

Sandėlis buvo pastatytas virš upės, kad būtų lengviau krauti. 
Priekyje grindys medinės, o toliau išgrįsta plytomis. Briana gir- 

dėjo, kaip peržengus jų sandūrą, pasikeitė žingsnių aidas. Hodž- 
pailas sustojo prie laiptų angos tarp plytų. 

— Labai neužtruksite, lorde? 

— Ne ilgiau, negu reikia, - atšovė lordas Džonas. 

Paėmęs žibintą, jis tylomis laukė, kol Hodžpailas pakėlė an- 
gos dangtį ir jį parėmė. Brianos širdis sunkiai tuksėjo. Kiekvie- 
nas dūžis buvo tarsi smūgis į krūtinę. 

Į tamsą leidosi raudonų plytų laiptai. Hodžpailas išsitraukė 
žiedą raktų ir žibinto šviesoje juos suskaičiavo, nes prieš lipda- 
mas žemyn norėjo įsitikinti, kad paėmė tą, kurio reikia. Įtariai 
pašnairavęs į Brianą, mostelėjo jiems sekti įkandin. 

— Gerai, kad laiptai gana platūs, patogūs nešioti statines su 
romu, - sumurmėjo ji lordui Džonui ir įsitvėrė jam į ranką, pa- 
mažu lipdama žemyn, kaskart atsargiai dėdama koją. 

Briana tuoj suprato, kodėl eilinis Hodžpailas nesijaudina, 
kad apačioje ugnis gali kelti pavojų. Rūsyje buvo taip drėgna, 
kad nebūtų nustebusi, jei ant sienų būtų išvydusi augančius gry- 
bus. Kažkur lašėjo vanduo, žibinto liepsna apšvietė šlapias ply- 
tas. Nuo šviesos į visas puses paniškai spruko tarakonai, trenkė 
pelėsiais. 

Ji trumpam prisiminė mamos penicilino laboratoriją. Nuvė- 
rus minčiai apie mamą, užspaudė gerklę. Bet jie jau čia, nevalia 
blaškytis, reikėjo susitelkti į tai, ko čia atėjo. 

Hodžpailas krapštėsi su raktu, ir ją apėmė panika, tvardyta 
visą dieną. Nė nutuokė, ką sakys ir kaip elgsis. Ką ji čia apskritai 
veikia? 

Lordas Džonas drąsindamas sugniaužė jai ranką. Ji giliai 
įkvėpė drėgno, siūraus oro, palenkė galvą ir žengė į kamerą. 

Jis sėdėjo ant suolo prie galinės sienos, įsmeigęs akis į duris. 
Aiškiai kažko laukė, bet, išgirdęs žingsnius anapus durų, tikrai 
nesitikėjo išvysti jos. Išsigandęs krūptelėjo, o kai suspindo šviesa, 
blykstelėjo žalios akys. 

Tyliai sužvangėjo metalas. Žinoma, juk jis surakintas grandi- 
nėmis. Ta mintis ją kiek padrąsino. Paėmusi iš Hodžpailo žibin- 
tą, Briana užtrenkė duris. 

Atsirėmė į medines duris ir tylėdama įsižiūrėjo į jį. Jis atrodė 
mažesnis, nei prisiminė. Gal todėl, kad dabar pati buvo daug 
stambesnė. 

— Ar žinot, kas aš? 

Kamera buvo ankšta, žemomis lubomis, jokio aido. Jos bal- 
sas nuskambėjo dusliai, bet aiškiai. 

Jis mąsliai pakreipė galvą ir iš lėto ją nužvelgė. 

— Neprisimenu, kad būtum pasakiusi savo vardą, mieloji. 

- Taip manęs nevadinkit! - Briana nusistebėjo dėl tokio savo 
pykčio proveržio ir jį užgniaužė, spausdama kumščius už nuga- 
ros. Jeigu atėjo čia atleisti, įtūžis - ne itin gera pradžia. 

Jis geranoriškai, bet šaltai gūžtelėjo pečiais. 

— Tavo valia. Ne, nežinau, kas tu. Tavo veidas matytas, be to, 
esu susipažinęs ir dar su keliomis tavo kūno vietelėmis, - tarp 
šviesių barzdos šerių blykstelėjo dantys, - bet kuo tu vardu, ne- 
žinau. Tikiuosi, jį pasakysi? 

— Tai jūs mane atpažįstat? 

Jis įkvėpė oro ir iškvėpė pro sučiauptas lūpas, įdėmiai žvelg- 
damas į ją. Buvo išvargęs, tačiau toks pat įžūlus. 

— Ak, tikrai atpažįstu, - jis lyg ir pralinksmėjo. 

Brianai knietėjo skubiai prieiti ir iš visų jėgų skelti jam an- 
tausį. Tačiau tik giliai įkvėpė. Ir padarė klaidą, nes užuodė jo 
smarvę. | 

Staiga ji sušleikštavo. Šiandien jai nebuvo bloga, bet dabar 
nuo jo dvoko persivertė viduriai. Vos spėjo pasitraukti šalin, ir 
gerkle plūstelėjusi tulžis su apvirškintu maistu išsiliejo ant drė- 
gnų plytų grindinio. 

Ji įrėmė kaktą į sieną, per kūną ritantis karščio ir šalčio ban- 
goms. Galop nusišluostė burną ir atsigręžė. 

Jis vis dar sėdėjo ir dėbsojo į ją. Žibintą ji buvo pastačiusi 
ant grindų. Mirkčiojanti jo liepsna apšvietė Bonito veidą, už jo 
nugaros šmėkščiojo šešėliai. Jis panėšėjo į žvėrį, urve supančiotą 
grandinėmis; žalsvose akyse buvo matyti vien atsargumas. 

— Aš Briana Freizer. 

Jis linktelėjo. 

- Briana Freizer, - pakartojo. Iš tikrųjų gražus vardas, - šyp- 
telėjo pro suspaustas lūpas. - Ir ką? 

— Mano tėvai - Džeimsas ir Klerė Freizeriai. Jie išgelbėjo 
jums gyvybę, o jūs juos apvogėt. 

— Taip. 

Bonitas atsakė kuo abejingiausiai, ir Briana įrėmė į jį žvilgsnį. 
Jis nesutrikęs irgi nenuleido nuo jos akių. 

Brianai norėjosi juoktis, ir tai jai buvo netikėta, visai kaip 
sukilęs blogulys. Ko ji tikėjosi? Kad jis gailėsis? Atsiprašys? Žmo- 
gus, kuris, kai užsimano daikto, jį pasivagia? 

- Jeigu atėjai vildamasi, kad atgausi jų brangakmenius, regis, 
gerokai pavėlavai, - maloniai tarė jis. - Pardavęs vieną, nusipir- 
kau laivą, bet kiti du buvo iš manęs nudžiauti. Gal ir rasi teisybę, 
bet man bus menka paguoda. 

Ji nurijo seilę, jusdama tulžies skonį. 

- Pavogti? Kada? 

Nesikamuok dėl to žmogaus, pasakė Rodžeris. Greičiausiai 
juos iš ko nors pavogė. 

Bonitas pasimuistė ant medinio suolo ir trūktelėjo pečiais. 

- Prieš kokius keturis mėnesius. O kodėl klausi? 

— Šiaip sau. 

Taigi Rodžeriui pavyko; jis turi akmenis. Brangakmenius, 
kurie galbūt padės jiems abiem saugiai grįžti į savo laiką. Menka 
paguoda. 

— Prisimenu, buvo ir dar vienas niekutis - regis, žiedas? Bet 
tu jį atgavai, - jis nusišypsojo, šįkart rodydamas dantis. 

— Už jį sumokėjau, - viena ranka ji nesąmoningai palietė pil- 
vą, apvalų ir kietą kaip krepšinio kamuolys po apsiaustu. 

Bonitas įsmeigė į ją smalsoką žvilgsnį. 

— Ar mes dar turim nebaigtų reikalų, brangioji? 

Ji giliai įkvėpė pro burną. 

- Sklinda šnekos, kad būsite pakartas. 

— Ir man buvo taip pasakyta, - jis vėl pasimuistė ant kieto 
suolo. Patempė galvą į šoną, kad atsipalaiduotų kaklo raumenys, 
ir pašnairavo į ją. - Bet nemanau, kad atėjai čia iš gailesčio. 

— Ne, - tarė ji, mąsliai žiūrėdama. - Būsiu atvira, man bus 
daug ramiau, kai būsit miręs. 

Jis valandėlę žiūrėjo į ją, tada prapliupo juoku. Taip kvatojo, 
kad iš akių ištryško ašaros. Jis atsainiai jas nusibraukė, palenkęs 
galvą ir patrynęs veidą į pakeltą petį. Tada atsitiesė, vis dar ne- 
apčiaupdamas lūpų nuo linksmumo. 

— Tada ko iš manęs nori? 

Ji prasižiojo atsakyti, bet staiga kažkas nutrūko. Briana nė 
nekrustelėjo, bet jai atrodė, kad žengė žingsnį per neįveikiamą 
prarają. Dabar ji viena stovėjo saugi kitoje jos pusėje. Palaimin- 
gai viena. Jis jos nebepalies ir nesutrikdys. 

— Nieko, - tarė aiškiu balsu. - Ničnieko nenoriu iš jūsų. At- 
ėjau jums kai ko parodyti. 

Ji praskleidė apsiaustą ir rankomis persibraukė atsikišusį pil- 
vą. Mažasis jo gyventojas išsitiesė ir pasivertė, glostomas rankos 
ir gimdos. Tai buvo intymu ir podraug atsietybė. 

— Jūsų, - tarė. 

Jis pažvelgė į pūpsantį pilvą, tada - jai į akis. 

- Jau esu susidūręs su kekšėmis, mėginusiomis man įbrukti 
savo išperas, - jis šnekėjo nepagiežingai, ir jai pasidingojo, kad 
budrių akių gelmėj netikėtai šmėkštelėjo santūrumas. 

— Manot, aš kekšė? - jai nerūpėjo, ką jis mano, nors kažin ar 
jis pats tuo tikėjo. - Ir kodėl turėčiau meluoti? Jau sakiau, nieko 
nenoriu iš jūsų. 

Ji suskleidė apsiaustą, slėpdama pilvą, ir jai sukrutėjus nuga- 
ros skausmas atlėgo. Atlikta. Ji pasiruošusi išeiti. 

“- Jūs mirsit, - tarė. Atėjo čia ne iš gailesčio, bet nustebo, kad 
šioks toks vis dėlto nusmelkė. - Jeigu jums bus lengviau mirti 
žinant, kad kai ką palikot šioje žemėje, mielai pranešu. O dabar 
mano reikalas baigtas. 

Ji pasisuko paimti žibinto ir nusistebėjo, išvydusi praviras 
duris. Kai jos atsilapojo, neturėjo kada supykti ant lordo Džono, 
kad tas slapta klausėsi. 

— Na, kalba buvo graži, ponia, - kritiškai tarė seržantas Me- 

čisonas. Plačiai nusišypsojęs, pakėlė muškietos buožę iki jos pil- 
vo. - Tik nepasakyčiau, kad aš baigiau reikalus su jumis. 

Ji skubiai žengtelėjo atgal ir nesąmoningai gindamasi smogė 
žibintu jam per galvą. Išgąstingai surikęs, jis staiga pasilenkė ir, jai 
nespėjus dar kartą užsimoti, riešą suspaudė geležiniai gniaužtai. 

— Dieve, vos jam neužvožei. O tu vikri, mergyt, bet ne tokia 
greita kaip seržantas, - Bonitas paėmė iš jos žibintą ir paleido 
jos riešą. 

- Jūs nesurakintas grandinėmis... - kvailai išspaudė Briana, 
spoksodama į Bonitą. 

Tada, suvokusi susiklosčiusią padėtį, apsisuko ir metėsi prie 
durų. Mečisonas atstatė prieš ją muškietą, užkirsdamas kelią, bet 
Briana pro tarpdurį dar spėjo pamatyti tamsų koridorių ir blau- 
sų kniūbsčią pavidalą, tysantį ant plytų grindinio. 

— Jūs nužudėt jį, - sušnabždėjo Briana. Buvo taip sukrėsta, 
kad lūpos sustingo ir iki kaulų smegenų supurtė šiurpesnė už 
blogulį baimė. - O Dieve, jūs jį nužudėt. 

— Ką tokį? - Bonitas kilstelėjo žibintą ir dėbtelėjo į išdriku- 
sius kruvinus gelsvus plaukus. - Po velnių, kas jis? 

- Žmogėnas, mėgstantis kaišioti nosį į kitų reikalus, - atšo- 
vė Mečisonas. - Paskubėk, žmogau! Negaišk laiko. Pasirūpinau 
Hodžpailu, padegamosios virvelės jau rūksta. 

— Palauk! - Bonitas raukydamasis dirsčiojo čia į seržantą, čia 
į Brianą. 

- Juk pasakiau, kad nėra laiko. - Seržantas paėmė muškietą 
ir patikrino degiklį. - Nesijaudink, niekas jų neras. 

* Briana užuodė sieros kvapą, kurį skleidė parakas degiklyje. 
Seržantas prisidėjo šautuvą prie peties ir pasisuko į ją, bet patal- 
pa buvo ankšta, o Brianos pilvas toks atsikišęs, kad nebuvo vietos 
pakelti muškietos žiotims. 

Seržantas irzliai suniurnėjo ir, aukštai pakėlęs ginklą, vožė 
jai buože. 

Ji nepajuto, kaip stvėrė muškietą, tik susizgribo ranka jau 
gniaužianti jos vamzdį. Rodės, viskas vyko sulėtintai, Mečisonas 

su Bonitu iš netikėtumo sustingo. Jai dingojosi, lyg stovėtų nuo- 
šaly ir žiūrėtų. 

Briana išplėšė muškietą Mečisonui iš letenų tarsi kokią pa- 
prastą šluotą, gerai atsivėdėjo ir trenkė. Nuo smūgio sudrebėjo 
rankos, įsikrovė visas kūnas, lyg kas būtų spustelėjęs jungiklį 
ir per ją paleidęs pulsuojančią ir iki baltumo įkaitintą elektros 
srovę. 

Ji kuo aiškiausiai matė, kaip prieš ją sušmėžavo veidas atvi- 
pusiu žandikauliu, akyse atspindėjo nuostaba ir siaubas. Pas- 
kui, vyrui netenkant sąmonės, akys apsiblausė. Visa vyko taip 
lėtai, kad ji kuo ryškiausiai regėjo besikeičiančią išraišką. Spėjo 
pamatyti gyvas ryškias spalvas, nudažiusias jo veidą. Kiek pa- 
šaipiai prašieptas violetines lūpas, užkliuvusias už geltono dan- 
ties. Smilkinyje grakščiu linkiu išsiskleidė mažyčiai nuostabaus 
raudonumo žiedeliai, japoniškos vandens gėlės margam šviežių 
mėlynių lauke. 

Ji buvo visiškai rami, kartais tokį paveldėtą laukinį protėvių 
beatodairiškumą vyrai vadina motinyste, o jo švelnumą apgau- 
lingai suvokia kaip silpnumą. Matė savo rankas, sustingusius 
krumplius, iššokusias gyslas. Tada į rankas ir pečius staiga plūs- 
telėjo galios banga. Briana vėl užsimojo, regis, pernelyg lėtai, nes 
žmogus tebestovėjo, ir dar kartą smogė buože, kol tas pagaliau 
susmuko. 

Kažkas šaukė ją vardu. Balsas vos ne vos prasiskverbė pro 
skaidrų gausmą aplink ją. 

— Liaukis, dėl Dievo meilės! Moterie, Briana, liaukis! 

Ją purtė rankos, suėmusios už pečių. Ji ištrūko iš gniaužtų ir 
atsigręžė, nepaleisdama iš rankų muškietos. 

— Nelieskit manęs, - pasakė, ir jis nustebęs greitai, bet atsar- 
giai žengė atgal. 

Gal išsigando? Jos bijo? Kodėl kas nors turėtų jos bijoti, mi- 
glotai pamanė ji. 

Jis kalbėjo. Briana matė krutant jo burną, bet žodžių nesu- 
prato. Girdėjo tik murmesį. Tekanti per ją srovė silpo, ir jai ėmė 
svaigti galva. 

Paskui laikas vėl įsijungė, vėl ėmė tiksėti kaip įprasta. Jos rau- 
menys virpėjo, visos skaidulos buvo virtusios drebučiais. Kad iš- 
laikytų pusiausvyrą, muškietos buože pasirėmė į grindis. 

— Ką pasakėt? 

Jo veide šmėstelėjo nekantrumas. 

- Sakiau, kad nėra kada gaišti! Argi negirdėjai, šis žmogus 
sakė, kad padegamosios virvelės uždegtos. 

— Kokios virvelės? Kodėl? 

Ji matė, kaip Bonitas pašnairavo į duris. Jam nespėjus prie 
jų šastelėti, Briana, pakėlusi muškietos žiotis, atatupsta žengė į 
tarpdurį. Jis nesąmoningai atšlijo ir, blauzdomis atsimušęs į suo- 
lą, griuvo atpakaliomis. Voždamasis trenkėsi į grandines, pritvir- 
tintas prie sienos. Tušti antrankiai sužvangėjo į plytas. 

Brianą jau kaustė šokas, bet nugara tebejautė ką tik kūnu pul- 
savusią kaitrią srovę, padedančią jai stovėti tiesiai. 

- Juk neketini manęs nušauti? - jis nevykusiai vyptelėjo; jam 
nesisekė nuslėpti panikos akyse. 

Ji sakė, kad jai bus ramiau, jeigu jis bus miręs. 

Laisvė sunkiai pasiekiama, bet ne žmogžudystės kaina. Štai jos 
sunkiai pasiekta laisvė, kurios jam neatiduos. 

— Ne, - atsakė ji, ir tvirčiau suspaudė muškietą, buožė kietai 
įsirėmė į petį. - Bet, prisiekiu Dievu, peršausiu jums kelius ir 
paliksiu čia, jei tučtuojau nepasakysit, kas, po velnių, dedasi! 

Jis perkėlė svorį, stambus kūnas lūkuriavo, blyškios akys ją 
vertino. Briana buvo užstojusi duris, didžiulis pilvas užpildė visą 
tarpdurį. Laikysena išdavė jį abejojant. Pečių linija kryptelėjo 
jam ruošiantis pulti, ir ji kilstelėjo ginklą garsiai trakštelėdama. 

Jis stovėjo už šešių pėdų nuo vamzdžio, per toli, kad vienu šuo- 
liu spėtų atimti iš jos muškietą. Vos krustelės, ji paspaus gaiduką. 

Jo pečiai pakumpo. 

— Sandėlis viršuje pilnas parako ir padegamųjų virvelių, - pa- 
kėlęs balsą, jis ėmė greitai berti nerimaudamas, kad švaisto laiką. 
— Nežinau, ar greitai, bet viskas išlėks į orą su baisiu trenksmu. 
Dėl Dievo meilės, išleisk mane iš čia! 

— Kodėl? - jai prakaitavo rankos, tvirtai spausdamos ginklą. 
Primindamas, kad nevalia gaišti laiko, sujudėjo ir kūdikis. Vis 
tiek rizikuos ir viską iškvos. Turi sužinoti už nugaros tysant su- 
glebusiam Džono Grėjaus kūnui. - Nužudėt gerą žmogų, ir no- 
riu žinoti kodėl! 

Jis nusivylęs mostelėjo. 

— Dėl kontrabandos, - atsakė. - Mudu su seržantu buvom 
partneriai. Pristatydavau jam pigiai kontrabandą, o jis ją pažy- 
mėdavo karūnos ženklu. Vogdavo licencijuotas prekes, o aš par- 
duodavau jas už gerą kainą ir pelnu dalydavomės. 

— Pasakokit. 

Iš nekantrumo jis kone šoko. 

— Kareivis Hodžpailas ėmė klausinėti. Mečisonas nežinojo, 
ar jis kam nors prasitarė, bet nebuvo protinga laukti ir svarstyti, 
nes aš jau buvau suimtas. Seržantas iš sandėlio išgabeno vogtą 
alkoholį, pakeitė jį statinėmis su terpentinu ir padėjo sprogme- 
nis. Sandėliui sprogus, niekas nesuuos, kad degė ne brendis. 
Ir jokių įkalčių, kad būta vagystės. Štai ir viskas. Dabar išleisk 
mane! 

— Gerai, - ji truputį nuleido muškietą, bet vis dar užtaisytą. — 
O kaip jis? - linktelėjo į sukniubusį seržantą, jau šnopščiantį ir 
kažką veblenantį. 

Bonitas abejingai spoksojo į ją. 

- O kąjis? 

— Neketinat gelbėti ir jo? 

— Ne, - jis žengė žingsnį į šoną, žvalgydamasis, kaip prasi- 
sprausti pro ją. - Kristau Švenčiausiasis, moterie, leisk man eiti 
ir pati negaišk! Viršuje tūkstantis du šimtai statinių deguto ir 
terpentino. Visos sprogs kaip bomba! 

— Bet jis dar gyvas! Negalime jo čia palikti! 

Bonitas nuvėrė ją suirzęs, tada dviem žingsniais perkirto 
kambarį. Pasilenkęs ištraukė iš seržanto diržo durklą ir iš visų 
jėgų suvarė buvusiam bendrui į riebią gerklę, aukščiau odinės 
apykaklės. Bonito marškinius ir sieną aptaškė stipri kraujo srovė. 

— Na štai, - atsitiesė jis. - Jis nebegyvas. Palik jį. 


SVETIMŠALĖ + RUDENS BŪGNAI 507 


Numetęs durklą, pastūmė ją į šalį ir puolė į koridorių. Bria- 
na girdėjo greitai tolstančius jo žingsnius, kaukšinčius ant plytų 
grindinio. 

Pašiurpusi dėl tokio žiauraus Bonito elgesio, ji sukrėsta aki- 
mirką stovėjo, žvelgdama į Džono Grėjaus kūną. Ją užliejo siel- 
vartas, smarkiai susigniaužė gimda. Neskaudėjo, bet susitraukė 
visos raumenų skaidulos; pilvas pūpsojo taip, lyg ji būtų prarijusi 
krepšinio kamuolį. Stigo oro, ji nepajėgė pakrutėti. 

Ne, gana aiškiai tarė kūdikiui. Aš negimdau, iš tikrųjų visai 
ne. Dar ne laikas. Tūnok sau. Kol kas nėra kada. 

Žengusi du žingsnius tamsiu koridoriumi, sustojo. Ne, turi bent 
apžiūrėti ir įsitikinti. Apsisukusi suklupo prie Džono Grėjaus. Kai 
pro duris jį išvydo kniūbsčią ant žemės, pirma sukrečianti mintis 
buvo, kad jis negyvas, ir dabar taip atrodė. Jokių gyvybės ženklų. 

Briana pasilenkė, bet per atsikišusį pilvą sunkiai jį pasiekė. 
Šiaip taip sugriebusi Džono ranką, timptelėjo, mėgindama jį at- 
versti. Nors buvo neaukštas, smulkaus sudėjimo, vis tiek sunkus. 
Jo kūnas kilstelėjo tarsi bekaulis ir pasirideno jos pusėn nusvi- 
rusia galva. Pamačius primerktas akis ir suglebusią burną, vėl 
sugniaužė krūtinę. Pakišo pirštą po žandikauliu ir kaip pašėlusi 
ėmė čiuopti ieškodama pulso. 

Po galais, kur jis? Ji matydavo taip darant mamą, ištikus ne- 
laimei. Anot jos, čia rasti pulsą lengviau nei ant riešo. Briana 
nieko neapčiuopė. Kiek laiko jis šitaip guli ir ar ilgai rusens pa- 
degamosios virvelės? 

Apsiausto kloste ji persibraukė šaltą, drėgną veidą, karštligiš- 
kai galvodama. Dirstelėjo į laiptus, skaičiuodama iki jų atstumą. 
Jėzau, ar viena gali šitaip rizikuoti? Mintis, kad sandėlyje viršuj 
tuojau driokstelės ir viskas išlakstys į orą... ji pažvelgė aukštyn, 
tada palinko ir vėl mėgino ieškoti pulso, ryžtingiau atlošusi jam 
galvą. Štai! Po oda pamatė iššokusią sumautą arteriją - juk čia ir 
turėtų justi pulsą? 

Akimirką suabejojo, ar tikrai jį pajuto; gal čia tik jos širdis 
tuksi pirštų pagalvėlėse? Bet ne, tas ritmas kitoks, silpnas ir plaz- 
dantis. Gal jis ir merdi, bet dar gyvas. 

— Mirtis čia pat, - sumurmėjo, - bet jis dar nemiręs. 

Ji buvo tokia išsigandusi, kad jai nė kiek nepalengvėjo. Reikia 
jį iš čia ištraukti. Briana šiaip taip atsistojo ir pasilenkė, norėda- 
ma sugriebti jam už rankų, kad galėtų tempti. Bet staiga atsitiesė, 
paniką pergalėjo prisiminimas to, ką matė prieš valandėlę. 

Apsisukusi greitosiomis nudrimblino į kamerą. Sukdama 
akis nuo krauju paplūdusio kauburio, riogsančio ant grindų, čiu- 
po žibintą ir išsinešė į koridorių. Aukštai jį pakėlė, kad apšviestų 
žemas plytų lubas. Taip, ji nesuklydo! 

Plytos per visą koridorių buvo sumūrytos nuo žemės arko- 
mis. Šiose sandėliavimo nišos ir narveliai. Ant viršutinių plytų 
suklotos tvirtos aštuonių colių skersmens pušinės sijos, virš jų 
sukaltos lentos, o ant šių - suklotos plytos. Tai sandėlio perdanga. 

Sprogs lyg bomba, pasakė Bonitas, bet ar jis neklysta? Terpen- 
tinas ir degutas degūs; padegti ir veikiami slėgio, jie veikiausiai 
sprogtų, bet ne kaip bomba. Padegamosios virvelės. Daug vir- 
velių. Ilgų, nutiestų iki nedidelių slaptaviečių su paraku. Tai vie- 
ninteliai sprogmenys, kuriuos turėjo Mečisonas. Kol kas galingų 
sprogmenų dar neišrasta. 

Parakas sprogs keliose vietose ir netoliese stovinčios statinės 
užsidegs. Tačiau jos degs lėtai; panašias statines daro Sinkleris. 
Jų šulai pusės colio storio, nepralaidūs vandeniui. Ji prisiminė 
užuodusi dvoką jiems einant per sandėlį. Taip, Mečisonas turbūt 
atkimšo kelias statines, ištraukė jų voles, kad ištekėtų terpentinas 
ir ugnis greičiau išplistų. 

Taigi statinės užsiliepsnos, bet vargu ar sprogs. O jeigu ir 
taip, ne visos vienu kartu. Skaičiuodama ji ėmė kvėpuoti kiek 
lengviau. Suveiks ne kaip bomba, veikiau kaip fejerverkų virtinė. 

Briana giliai įkvėpė — taip giliai, kiek įstengė, nes kliudė 
Osbertas. Susidėjusi rankas ant pilvo juto, kaip jos širdis ima 
plakti lėčiau. | 

Net jei kelios statinės ir išlėks į orą, sprogimo jėga smogs į 
šonus ir viršų, išnešiodama plonas lentų sienas ir stogą. Ir tik 
silpna jėgos banga nuvilnys žemyn. Ji pakėlė ranką, įsiręžė į siją 
ir nurimo, ta buvo tvirta. 

Tada staigokai klestelėjo ant žemės, ir aplink pasiskleidė 
sijonai. 

— Manau, viskas bus gerai, - sukuždėjo nežinodama, su kuo 
šnekasi: su Džonu, kūdikiu ar pati su savim. 

Kurį laiką sėdėjo susigūžusi, virpėdama iš palengvėjimo, 
paskui nerangiai atsiklaupė ir sugrubusiais pirštais ėmė teikti 
pirmąją pagalbą. 

Ji vis dar galynėjosi su apatinio sijono palanka, stengdamasi 
ją atplėšti, o tada išgirdo žingsnius. Jie buvo greiti, kone bėgo. 
Briana staigiai pasisuko į laiptus, bet ne... žingsniai artėjo iš kitos 
pusės, iš už nugaros. 

Atsigrįžusi išvydo Stiveną Bonitą, grėsmingai išnyrantį iš 
tamsos. 

- Bėk! - suriko jis. - Dieve Švenčiausiasis, kodėl tu vis dar čia? 

— Nes čia saugu, - atsakė ji. Muškietą buvo padėjusi ant že- 
mės šalia Grėjaus. Pasilenkusi paėmė ją ir pakėlė prie peties. - 
Nešdinkitės. 

Jis spoksojo į ją, prasižiojęs tamsoje. 

- Saugu? Moterie, tu pakvaišai! Ar negirdėjai... 

- Girdėjau, bet jūs klystat. Niekas nesprogs. O jeigu ir taip, 
čia vis tiek saugiau. 

— Kur jau ne! O mieliausiasis pasruvęs krauju Jėzau! Net jei 
rūsys ir nenukentės, kas bus, kai ugnis pradegins grindis? 

— Neįmanoma, jos iš plytų, - ji kinktelėjo smakru aukštyn, 
neatplėšdama nuo jo akių. 

— Užpakalinė dalis taip, bet priekinė, palei upę, medinė kaip 
ir krovinių prieplauka. Ji pradegs, o paskui įgrius. O kas bus 
tada? Juk nesi tokia stipri, kad išlaikytum lubas, dusinama vidun 
virstančių dūmų! 

Iš jos gelmių pakilo šleikštulio banga. 

- Jis atviras? Kitame gale rūsys neužrakintas? - jau kalbėda- 
ma ji suvokė, kad taip ir yra, nes jis nubėgo upės, o ne laiptų link. 

— Neužrakintas! Eime! - jis puolė prie jos, siekdamas ran- 
kos, bet ji atšoko, nugara prisispausdama prie sienos, muškietos 
vamzdį nutaikiusi į jį. 

— Be jo niekur neisiu! - Briana apsilaižė išdžiūvusias lūpas, 
linktelėdama į žemę. 

— Tas žmogus miręs! 

— Jis gyvas! Pakelkit jį! 

Bonito veide atsispindėjo sumišę jausmai, o aiškiausiai buvo 
matyti įtūžis ir nuostaba. 

— Pakelkit jį! - piktai pakartojo ji. 

Jis ramiai stovėjo ir žvelgė į ją. Paskui lėčiausiai pritūpė ir 
suėmė suglebusį Džono Grėjaus kūną, petį pakišo jam po pilvu 
ir įsirėmęs jį pakėlė. 

— Eime, greičiau! - paragino ir, nė nedirstelėjęs į ją, skubiai 
nėrė į tamsą. 

Kiek padelsusi, ji čiupo žibintą ir nusekė iš paskos. 

Už penkiasdešimties pėdų užuodė dūmus. Plytų koridorius 
šakojosi ir vingiavo, vesdamas pro daugybę rūsio patalpų. Bet 
visą laiką leidosi žemyn, prie upės. Jiems įveikus krūvą posūkių, 
dūmų kvapas sustiprėjo, aplink juos tingiai sūkuriavo aitri mi- 
glelė, regima žibinto šviesoje. 

Briana stengėsi nekvėpuoti. Bonitas žingsniavo greitai, nors 
ir slegiamas Grėjaus svorio. Ji vos ne vos spėjo su juo, nešina 
muškieta ir žibintu, bet neketino pasiduoti. Vėl suveržė pilvą, ji 
ėmė dusti. 

— Dar ne, juk sakiau! - iškošė pro dantis. 

Ji turėjo trumpam sustoti. Bonitas išnyko migloje. Bet jis tu- 
rėtų matyti, kad žibinto šviesa išblėso. Briana išgirdo jį apačiojė, 
priekyje. 

— Moterie! Briana! 

'— Ateinu! - šūktelėjo ji ir nuskubėjo kuo greičiau, nerangiai 
krypuodama. Jai buvo nė motais, kad jos eigastis anaiptol ne 
grakšti. Dūmai gerokai sutirštėjo, ir ji išgirdo tyliai spragsint to- 
lumoje. Gal viršuje? O gal priekyje? 

Briana kvėpavo, nors graužė dūmai. Įtraukusi į plaučius oro 
gurkšnį, užuodė vandenį. Drėgmės ir purvo, sausų lapų kvapas 
ir gaiva skrodė dūmų pripildytą tamsą it peilis. 

Pro dūmus skverbėsi blausi šviesa; jiems skubant prie jos, 

šviesa sustiprėjo ir užgožė žibinto liepsnelę. Paskui priekyje su- 
šmėžavo tamsus ketvirtainis. Bonitas atsigręžė ir, stvėręs už ran- 
kos, ištempė ją į orą. 

Ji suprato, kad jie atsidūrė po krovinių prieplauka; prieš juos 
teškeno juodas vanduo, paviršiumi šokčiojo šviesulys. Atspindys: 
šviesa sklido iš viršaus, kaip ir spragsinčios liepsnos garsas. Bo- 
nitas nesustojo ir nepaleisdamas jos rankos timptelėjo ją į šoną 
ant aukštos, šlapios pakrantės žolės ir purvo. Po kelių žingsnių 
paleido jos ranką, bet ji plumpino įkandin, gaudydama orą, slys- 
čiodama, čiužteliodama, mindama ant šlapių sijonų palankų. 

Galop jis sustojo medžių šešėlyje. Pasilenkė, ir Grėjaus kūnas 
nuslydo ant žemės. Valandėlę stovėjo sulinkęs, krūtinė kilnojosi, 
stengiantis atgauti kvapą. 

Briana sumojo aiškiai reginti abu vyrus, matanti visus pum- 
purus ant medžio šakų. Pažvelgusi atgal, išvydo sandėlį, šviečian- 
tį kaip žaltvykslės. Pro sienų plyšius jį laižė liepsnos. Didžiulės 
dvivėrės durys buvo pravertos; jai žiūrint, karšto oro gūsis vieną 
jų pusę atlapojo, ir apgaulingai maži, žaismingi ugnies liežuvėliai 
ėmė šliaužti doku. 

Pajutusi ant peties ranką, apsisuko, ir jos akys susmigo į Bonitą. 

— Manęs laukia laivas, - tarė jis. - Kiek aukščiau upe. Ar 
plauksi su manim? 

Ji papurtė galvą. Vis dar turėjo muškietą, bet jos nebereikėjo. 
Bonitas nebekėlė grėsmės. 

Tačiau jis nesiskubino, delsė, spoksodamas į Brianą suraukęs 
antakius. Jis buvo sulysęs, nusikamavęs, veidas sukritęs, juo bė- 
giojo tolumoje degančios ugnies šešėliai. Upės paviršius liepsno- 
jo, ugnies liežuvėliai plyksčiojo iš tamsaus vandens juo sklindant 
terpentino dėmei. 

— Ar tai tiesa? - ūmai paklausė Bonitas. 

Neklausdamas leidimo, jis uždėjo rankas jai ant pilvo. 

Nuo prisilietimo pilvas įsitempė, ir ją vėl suėmė dusinantys, 
neskausmingi spazmai. Bonito veide šmėstelėjo nuostaba. 

Ji atsitraukė nuo jo, suskleisdama apsiaustą, ir linktelėjo, nes 
neprakalbėjo. 

Jis suėmė jai smakrą ir pažvelgė į veidą. Gal norėjo įsitikinti, 
ar ji sako tiesą? Paskui atitraukė ranką, įkišo pirštą į burną ir 
pagrabaliojo giliai palei skruostą. 

Paėmęs jos plaštaką, į delną įdėjo šlapią akmenį. 

— Jam išlaikyti, - pasakė ir išsiviepė. - Rūpinkis juo, mieloji! 

O tada jis apsisuko ir, sparčiai šokinėdamas ilgomis kojomis, 
ėmė kilti šlaitu aukštyn, mirkčiojančioje šviesoje panėšėdamas 
į šėtoną. Terpentinas, išsiliejęs į vandenį, užsiliepsnojo, ir į vir- 
šų šovė ryškiai raudoni šviesos pliūpsniai. Nuo plūduriuojančių 
ugnies stulpų upės pakrantėje buvo šviesu kaip dieną. 

Ji kilstelėjo muškietą, padėjusi pirštą ant gaiduko. Bonitas 
buvo už kokių dvidešimties jardų, puikus taikinys. Be ne tavoji 
ranka... Briana nuleido šautuvą ir leido jam dingti iš akių. 

Liepsna jau buvo visai apėmusi sandėlį; tvoskiantis iš tos pu- 
sės karštis degino jai skruostus ir nuo veido plaikstė plaukus. 

„Manęs laukia laivas, kiek aukščiau upe“, - pasakė jis. Ji pri- 
simerkusi žvelgė į akinantį spindesį. Ugnyje skendėjo kone visa 
upė, per visą jos plotį buvo pražydęs liepsnomis besiplaikstantis 
ugnies sodas. Pereiti šią akinamą šviesos sieną buvo neįmanoma. 

Briana kumštyje vis dar spaudė jai duotą akmenį. Atgniaužu- 
si plaštaką, išvydo šlapią briliantą, ugnis jo briaunelėse sužioravo 
kraujo raudonumo spalva. 


DVYLIKTA DALIS 


Je taime 


63 


Atleidimas 


„Tekančioji upė“, 1770 m. gegužė 


— JI LABIAUSIAI UŽSISPYRUSI iš visų mano sutiktų 
moterų! - Briana suirzusi įplaukė į kambarį it laivas, pakėlęs vi- 
sas bures, ir putodama susmuko šalia lovos ant dvivietės sofutės. 

— Tavo protetė“ 

— O kas dar? 

- Ar savo kambaryje turi veidrodį? - jo burna išsilenkė, o po 
valandėlės nenoromis išsirietė ir jos lūpos. 

— Tas sumautas jos testamentas. Sakiau jai, kad nenoriu 
„Tekančiosios upės“, kad negaliu turėti vergų, o ji nė nemano 
jo pakeisti! Tik šypsosi, lyg aš būčiau šešiametė, rodanti ožius, 
ir aiškina, kad kai tapsiu čia šeimininke, džiaugsiuos. Džiaug- 
siuos! - ji prunkštelėjo ir pasikuitusi atsisėdo patogiau. - Ir ką 
man daryti? 

— Ogi nieko. 

— Nieko? - Briana liejo apmaudą ir nepasitenkinimą. - Kaip 
galiu nieko nedaryti? 

— Nė kiek nenustebčiau, jei paaiškėtų, kad tavo protetė ne- 
mirtinga. Keli šios ypatingos škotų tautos atstovai, regis, kaip 
tik tokie. Bet... — jis atsainiai numojo ranka, - jeigu paaiškėtų 
priešingai ir ji toliau atkakliai klystų manydama, kad būsi gera 
„Tekančiosios upės“ šeimininkė... 

— O kodėl tau atrodo, kad nebūčiau? - paklausė ji. 

Jos savimeilė buvo įžeista. 

- Tokioje plantacijoje neišsiverstum be vergų, bet tu, klausy- 
dama sąžinės balso, norėtum jų atsisakyti, bent aš taip suprantu. 
Tokios kvakerės dar nesu regėjęs! - jis primerkė akį, rodydamas 

į didžiulį tamsiai raudoną dryžuotą musliną, kurį ji buvo užsi- 
metusi. - O dėl reikalo esmės arba iš vieno reikalų, jeigu nenori 
turėti daugybės vergų, galima pasirūpinti, kad jie atgautų laisvę. 

- Tik ne Šiaurės Karolinoje. Susirinkimas... 

— Ne, ne Šiaurės Karolinoje, - kantriai pripažino lordas Grė- 
jus. - Jeigu jau taip nutiks ir tu tapsi vergų savininke, paprasčiau- 
siai parduosi juos man. 

- Bet... 

— Aš juos nugabensiu į Virdžiniją, ten vergų išlaisvinimas 
kontroliuojamas ne taip griežtai. Vos tik jiems bus suteikta lais- 
vė, pinigus man grąžinsi. Taip liksi be jokio turto ir nuosavybės, 
o juk toks ir yra didžiausias tavo troškimas, žadantis tau laimę, 
tiesa, tik antras, nes pirmasis neįvykdomas garantas - negali te- 
kėti už mylimo vyro - tau užkerta į ją kelią. 

Ji klostavo musliną tarp pirštų ir raukydamasi žiūrėjo į didelį 
safyrą, tviskantį ant rankos. 

- Pažadėjau pirmiausia jį išklausyti, - ji pašnairavo į lordą 
Džoną. - Nors vis tiek manau, kad tai jausminis šantažas. 

- Bet kaip joks kitas paveikus, - pritarė jis. > Kone vertas 
perskeltos makaulės, sulaikant Freizerį plakusią ranką. 

Ji tarsi negirdėjo šių žodžių. 

- Tik sakiau, kad išklausysiu. Vis dar manau, kad kai viską 
sužinos... jis negalės, - Briana uždėjo ranką ant milžiniško pil- 
vo. - Juk tu negalėtum? Rūpintis - turiu galvoj, iš tikrųjų rūpin- 
tis - ne savo vaiku? 

Kiek susiraukęs jis kilstelėjo ant pagalvės aukščiau. 

— Dėl jo tėvo? Manau, galėčiau, - jis šypsodamas atmerkė abi 
akis. - Na, man atrodė, kad kuris laikas tai jau ir darau. 

Ji trumpam sumišo, paskui virš gilios liemenės iškirptės ją 
užliejo raudonis. Kai išrausdavo, atrodydavo žaviai. 

— Kalbi apie mane? Na, taip, bet... aš ne kūdikis, o tau nerei- 
kia pripažinti, kad aš tavo duktė, - į jį susmigo mėlynos akys, 
nederančios prie nuraudusių jos skruostų. - Viliuosi, visa tai ne 
dėl mano tėvo. 

Valandėlę jis tylėjo, tada pasisiekė ir suspaudė jai ranką. 

— Ne, - šiurkščiai atsakė. 

Paleidęs jos ranką, atsigulė tyliai dejuodamas. 

— Ar pasijutai prasčiau? - sunerimo Briana. - Gal ko nors 
atnešti? Arbatos? Uždėti karštą kompresą? 

— Ne, tik varsto prakeiktas galvos skausmas. Nuo šviesos 
smilksi galvą, - jis vėl užsimerkė. - Pasakyk, - tarė neatmerkda- 
mas akių, - kodėl tu įsikalusi, kad vyras negalėtų rūpintis vaiku, 
nebent jis - jo slėpsnų vaisius? Mieloji, ne tave turėjau galvoj 
sakydamas, kad tai jau darau. Mano sūnus - posūnis - iš tiesų 
yra mano velionės žmonos sesers vaikas. Per tragišką įvykį tą 
pačią dieną žuvo abu jo tėvai, ir mano žmona Izabelė su seneliais 
augino jį nuo pat kūdikystės. Vedžiau Izabelę, kai Viliui buvo 
maždaug šešeri. Taigi matai, mūsų nesieja kraujo ryšys. Bet jei 
kas nors suabejotų mano meile jam arba pasakytų, kad jis ne 
mano sūnus, tučtuojau jį iškviesčiau į dvikovą. 

— Suprantu, - netrukus tarė ji. - To nežinojau. 

Jis praplėšė voką. Ji vis dar liūdna sukiojo žiedą. 

— Aš manau... - išsižiojo Briana ir dirstelėjo į jį. - Manau, 
nelabai jaudinuosi dėl Rodžerio ir kūdikio. Atvirai šnekant... 

— Sergėk Dieve, turėtum galvoti kitaip, - sumurmėjo lordas 
Džonas. 

— Atvirai šnekant, - ji rūsčiai žvelgė į jį, - man labiau rūpi, 
kaip viskas susiklostys tarp mudviejų - Rodžerio ir manęs. - Ji 
delsė, paskui ryžtingai apsisprendė. - Nežinojau, kad Džeimis 
Freizeris - mano tėvas. Visą tą laiką, kol augau. Po sukilimo 
mano tėvai išsiskyrė. Abu manė, kad sutuoktinis žuvęs. Todėl 
mama vėl ištekėjo. Maniau, mano tėvas - Frenkas Randalas. Tie- 
sa išaiškėjo tik jam žuvus. 

— Ak, - jis žiūrėjo į ją susidomėjęs. - Ar tas Randalas žiauriai 
elgėsi su tavim? 

— Ne! Jis buvo... nuostabus, - ji užsikirto ir sutrikusi atsi- 
krenkštė. - Ne. Jis buvo geriausias tėvas, kokio būčiau norėjusi. 
Man atrodė, kad tėvų santuoka darni. Jie rūpinosi vienas kitu, 
juodu supo abipusė pagarba, na, maniau, viskas klostosi gerai. 

Lordas Džonas pasikrapštė tvarsčius. Gydytojas buvo nusku- 
tęs jam galvą, ją bjauriai niežėjo, be to, žeidė, kad buvo tuščia 
kaip puodynė. 

— Man sunku suvokti tą kebeknę, taikant dabartinei tavo 
padėčiai. 

Ji sunkiai atsiduso. | 

- Paskui mano tėvas mirė, ir... mes išsiaiškinome, kad Džei- 
mis Freizeris gyvas. Mama iškeliavo pas jį, o vėliau - atkeliavau 
ir aš. Ir viskas čia kitaip. Mačiau, kaip juodu žvelgia vienas į kitą. 
arba jis į ją. 

— O taip, - jis mažumėlę paniuro. Tą jos žvilgsnį matė kelis 
kartus; pirmą kartą jį išvydęs buvo pasiryžęs suvaryti peilį Klerei 
Randal į širdį. - Ar supranti, kaip retai nutinka toks dalykas? — 
tyliai paklausė. - Ta ypatinga abipusė aistra? 

Vienašalė gana dažna. 

- Suprantu, - ji buvo pasisukusi nuo jo, ranką padėjusi ant 
dvivietės sofutės atlošo. Žiūrėjo pro langus iki grindų į tarps- 
tančius pavasarinius gėlynus. - Dalykas tas, kad ir aš tai paty- 
riau, - dar tyliau pasakė. - Trumpai. Labai trumpai, - ji pagręžė 
galvą ir pažvelgė į jį, lordas Grėjus permatė ją kiaurai. - Jeigu tai 
praradau, ką gi. Galiu gyventi su tuo ir be to. Bet su klastote nė 
už ką nesitaikstyčiau. Šito nepakęsčiau. 


=— 


— Regis, kai neturi varžovų, gali mane ir laimėti, - Briana 
padėjo pusryčių padėklą jam ant kelių ir sunkiai susmuko ant 
sofutės, net sąnariai sutraškėjo. 

— Nekalbėk su ligoniu mįslėmis, - tarė jis ir paėmė skrebutį. 
Apie ką tu čia? 

- Ką tik į lauko virtuvę atskubėjo Drusas ir pasakė matęs du rai- 
telius, jojančius per Kembelo laukus. Tikino, kad vienas jų - stam- 
bus raudonplaukis vyras, mano tėvas. Dievaži, panašių į jį mažai. 

- Neteko tokių sutikti, - jis šyptelėjo, jo akys keliavo ja. - Du 
raiteliai? 


SVETIMŠALĖ +» RUDENS BŪGNAI 519 


— Tikriausiai parjoja tėtušis su mama. Taigi jie nerado Ro- 
džerio. Arba rado, bet jis nenorėjo grįžti, - pasukiojo ant piršto 
didelį smaragdą. - Juk gerai, kad turiu atsarginį jaunikį? 

Lordas Džonas sumirksėjo ir skubiai nurijo skrebučio kąsnį. 

- Jei ta įspūdinga keista metafora reiškia, kad ketini už ma- 
nęs tekėti, patikinu tave... 

— Ne, - veik nuoširdžiai nusišypsojo ji. - Tik erzinu. 

— Tada puiku, - jis gurkštelėjo arbatos ir užsimerkė, mėgau- 
damasis kvapiu garu. - Du raiteliai. Ar pusbrolis su jais nebuvo 
iškeliavęs? 

— Buvo, - iš lėto tarė Briana. - Dieve, viliuosi, Ijanui nenutiko 
nieko blogo. 

— Galbūt kelionėje jiems atsitiko kokia nelaimė, jie patyrė ne- 
sėkmių, privertusių tavo pusbrolį ir mamą keliauti paskui tavo 
tėvą ir poną Makenzį. O gal pusbrolis su Makenziu nuo jų atsili- 
ko? - jis sumosavo ranka, kiek daug visko galėjo nutikti. 

— Ko gero, tu teisus. 

Ji vis dar atrodo nekaip, ir yra dėl ko, pamanė Džonas. Kol 
kas kai kurios galimybės guodė, bet nepalankesnės, regis, gali 
lemti ateitį ilgesniam laikui. Netrukus paaiškės, kas joja su Džei- 
miu Freizeriu, ir bus atsakyta į visus klausimus. 

Lordas Džonas atstūmė nebaigtus valgyti pusryčius ir atsilo- 
šė į pagalves. 

— Sakyk, ar tave labai graužia sąžinė, kad tik per plauką ne- 
buvau nužudytas? 

Ji išraudo pasijutusi nesmagiai. 

— Kas čia per klausimas? 

— Jei paprašyčiau tavęs padaryti tai, ko nenori, ar tavo kal- 
tės jausmas ir pareiga verstų tave paklusti ir vis tiek manęs 
paklausyti? 

— Ak, ir vėl šantažas. Ką čia šneki? - atsargiai paklausė. 

— Atleisk savo tėvui. Kad ir kas atsitiko. 

Per nėštumą jos veido spalva sušvelnėjo; jos jausmai buvo 
kaip ant delno, abrikosinė oda nepajėgė jų nuslėpti. Vos prisilie- 
tęs ją užgautų. 

Ištiesęs ranką, jis labai švelniai ją priglaudė Brianai prie 
skruosto. 

— Dėl savęs ir dėl jo, - tarė. 

- Jau atleidau. 

Jai nulenkus galvą, blakstienos paslėpė nudurtas akis. Ran- 
kos ramiai gulėjo skraite, ant piršto mėlynai liepsnojo safyras. 

Pro atvirus langus buvo aiškiai girdėti kanopų kaukšėjimas 
ant žvyruoto tako. 

— Tada verčiau leiskis žemyn ir tai jam pasakyk, brangioji. 

Ji sučiaupė lūpas ir linktelėjo. Netarusi nė žodžio, atsistojo ir 
išsklendė pro duris, dingdama lyg audros debesis virš horizonto. 


=— 

- Išgirdę, kad atjoja du raiteliai, kurių vienas Džeimis, išsi- 
gandom, kad tavo sūnėnui arba Makenziui kas nors nutiko. Bet 
niekam nė į galvą nešovė, kad kas nors galėtų atsitikti tau. 

- Mirtis manęs negriebia, - sumurmėjo ji, žiūrėdama tai į 
vieną, tai į kitą jo akį. - Argi to nežinai? - ji liovėsi spaudusi jam 
vokus, ir jis sumirksėjo, vis dar jusdamas jos prisilietimą. 

- Šiek tiek padidėjęs vienas vyzdys. Suimk mano pirštus ir 
iš visų jėgų suspausk, — ji ištiesė smilius, ir jis pakluso, tačiau 
nusivylė, jam pavyko tik silpnai juos spustelėti. 

— Ar radot Makenzį? - nepajėgdamas tvardyti smalsumo, dar 
labiau suirzo. 

Ji nepatikliai pašnairavo į jį chereso spalvos akimis ir įbedė 
jas į jo rankas. 

— Radom. Jis pasirodys. Kiek vėliau. 

— Tikrai? 

Jos ausis išgirdo klausimo toną ir padelsė, paskui pažvelgė 
tiesiai į jį. 

— Ką tu Žinai? 

— Viską, - pajuto pasitenkinimą, regėdamas ją nustebusią. 
Vienas jos lūpų kamputis pakilo. 

— Viską? 

— Užtektinai, - pasitaisė su pašaipa. - Tiek, kad galiu paklaus- 
ti, ar tu iš tikrųjų žinai, kad Makenzis grįš, ar šito tik trokšti? 

— Sakykim, kad tuo tikiu. 

Neatsiklaususi ji timptelėjo naktinių jo marškinių juosteles ir 
juos praskleidė, apnuogindama krūtinę. Susukusi į tūtelę perga- 
mentinio popieriaus lapą, vieną vamzdelio galą pridėjo jam prie 
krūtinės, o kitą prikišo prie ausies. 

- Atsiprašau, ponia! 

— Tylos, nieko negirdžiu, - sudraudė ji, mostelėdama ranka, 
kad jis nutiltų. 

Pro tūbelę ji pasiklausė keliose vietose, kartais ilgėliau ir vie- 
nur kitur patuksendama, čiuopdama kepenis. - Ar šiandien tuš- 
tinaisi? - paklausė be ceremonijų baksnodama jam pilvą. 

— Nesakysiu, - atsakė jis, oriai patempdamas naktinius marš- 
kinius. 

Ji atrodė blogiau nei paprastai. Jai mažiausiai keturiasdešimt, 
bet jos amžių išduoda tik plonos, tinkleliu išsiraizgiusios raukš- 
lelės akių kampučiuose ir žilos sruogelės juokingai styrančioje 
plaukų kupetoje. 

Liesesnė, negu jis prisiminė, nors sunku spręsti apie figūrą, 
nes vilki šiurkščiais odiniais marškiniais ir mūvi kelnes. Nemažai 
laiko praleidusi saulėje ir gryname ore: veidas ir rankos švelniai 
parudusios, todėl didžiulės aukso spalvos akys dar labiau stulbi- 
na, kai žvelgia tiesiai kaip dabar. 

— Briana sako, kad daktaras Fentimanas trepanavo tau kaukolę. 

Jis nesmagiai pasimuistė po paklodėmis. 

— Man pasakojo, kad jis tai padarė. Juk tuo metu nieko ne- 
suvokiau. 

Jos burna trūktelėjo. 

— Ir gerai, kad neprisimeni. Ar neprieštarausi, jei pažiūrėsiu? 
Tik iš smalsumo, - tarė neįprastai taktiškai. - Man nebūtina. Tik 
nesu regėjusi trepanacijos. 

Jis užsimerkė pasiduodamas. 

— Išskyrus tai, kas dedasi mano viduriuose, nuo tavęs neturiu 
jokių paslapčių, ponia. 


522 DIANA GABALDON 


Jis pakreipė galvą, rodydamas skylę, ir pajuto, kaip vėsūs jos 
pirštai palindo po tvarsčiais, pakeldami marlę ir įleisdami oro, 
kuris atvėsino karštą jo galvą. 

— Briana su tėvu? - paklausė vis dar užsimerkęs. 

- Taip, - jos balsas skambėjo švelniau. - Ji šiek tiek papasa- 
kojo man - mums, ką dėl jos padarei. Ačiū. 

Pirštai atsitraukė nuo odos, ir jis atmerkė akis. 

— Man buvo malonu jai pasitarnauti. Pragręžta kaukolė ir 
visa kita. 

Ji šyptelėjo. 

- Netrukus tave aplankys Džeimis. Jis... šnekasi su Briana sode. 

Jis pajuto silpną nerimo dūrį. 

— Ar jie... nesipyksta? 

-— Pats pažvelk. 

Ji užkišo ranką jam už nugaros ir su neįtikima tokių smulkių 
kaulų moteriai jėga pakėlė jį ir pasodino tiesiai. Jis pamatė sodo 
apačioje už baliustrados stovinčias dvi figūras, suglaudusias gal- 
vas. Jam žiūrint, jie apsikabino, paskui atšlijo vienas nuo kito 
juokdamiesi, kad šitaip trukdo išsišovęs Brianos pilvas. 

— Manau, parsiradom pačiu laiku, - sumurmėjo Klerė, įgu- 
dusia akimi stebeilydama į dukterį. - Nebedaug laukti. 

— Prisipažįstu, esu dėkingas, kad laiku parkeliavot, - pasakė 
jis, leisdamas jai paguldyti jį atgal ant pagalvių ir išlyginti pataly- 
nę. - Vargiai ištvėriau, būdamas tavo dukters aukle; baiminuosi, 
kad pribuvėjos pareigos būtų visai mane pribaigusios. | 

— Ak, vos nepamiršau, - Klerė pasirausė atgrasiai atrodan- 
čiame odiniame kapšelyje, kurį buvo pasikabinusi ant kaklo. — 
Briana prašė atiduoti tau, nes jai nebereikės. 

Jis atkišo ranką, ir jo delne sutvisko nuostabus mėlynas 


akmenėlis. 

Devinto mėnesio pabaiga 


— TAI PANAŠU Į BEISBOLĄ, - patikinau ją. - Ilgi nuo- 
bodulį varantys tarpsniai, pertraukiami trumpai trunkančios 
sunkios veiklos. 

Ji nusikvatojo, paskui ūmai nuščiuvo ir susiraukė. 

— Ak. Iš tikrųjų stiprūs, - kreivokai šyptelėjo. - Tačiau per 
beisbolo varžybas nuobodulį bent galima išsklaidyti geriant alų 
ir užkandant dešrelių. 

Džeimis, suprasdamas vienintelius vertus dėmesio pokalbio 
žodžius, palinko į priekį. 

— Podėlyje yra molinis ąsotis šalto alaus, - tarė, su nerimu 
žiūrėdamas į Brianą. - Ar atnešti? 

— Ne, - atsakiau. - Nebent pats nori šlakelio; alkoholis ne- 
gerai kūdikiui. 

— Aha. O ką pasakysi apie karštą šunį?* — jis atsistojo ir 
sulenkė rankas, aiškiai ruošdamasis pulti laukan ir nudėti kokį 
šunį. 

— Ji kalbėjo apie dešrelę, - paaiškinau ir pasitryniau viršutinę 
lūpą, stengdamasi nesusijuokti. Dirstelėjau į Brianą. - Kažin ar 
ji norės. 

Jai nuo plačios kaktos staigokai paptelėjo prakaito lašeliai, 
aplink akiduobes buvo pabalę. 

— Ak, tuojau lupsiu ožius, - silpnu balsu suvapėjo ji. 

Pamatęs jos miną ir jau tinkamai supratęs jos žodžius, Džei- 
mis skubiai pridėjo šlapią skiautę jai prie veido ir kaklo. 

— Įsprausk galvą tarp kelių, mieloji. 

Briana įniršusi pašnairavo į Džeimį. 


* Žodžių žaismas: hot dog - angliškai dešrelė, o pažodžiui - karštas šuo. 

— Aš negaliu... palenkti galvos... prie kelių! - iškošė pro su- 
kąstus dantis. 

Paskui spazmas atsileido, ir ji giliai įkvėpė, atgaudama veido 
spalvą. 

Džeimis dirsčiojo čia į ją, čia į mane ir sudirgęs raukėsi. Tada 
skubiai žengė prie durų. 

— Geriau jau eisiu, jei tu... 

- Nepalik manęs! 

— Bet... na, turi mamą ir... 

— Nepalik manęs! - pakartojo ji. Susijaudinusi pasilenkė, 
griebė jam už rankos ir pabrėžtinai papurtė. - Tu negali! Sakei, 
kad nemirsiu, - ji prisispyrusi žiūrėjo į jį. - Jei liksi, viskas bus 
gerai. Aš nemirsiu, - Briana kalbėjo taip įsitempusi, kad vidu- 
rius man staiga sukaustė baimės spazmas, toks pat stiprus kaip 
gimdymo skausmas. 

Ji stambi, stipri ir sveika. Turėtų nesunkiai pagimdyti. Bet ir 
aš anuomet, prieš dvidešimt penkerius metus, buvau gana didelė 
ir sveika, o ką tik gimusį šešių mėnesių kūdikį praradau ir pati 
vos neiškeliavau į dausas. Gal ir įstengčiau ją apsaugoti, kad ne- 
karščiuotų gimdydama, bet ūmai jai pradėjus kraujuoti būčiau 
bejėgė. Susiklosčius tokiai padėčiai, galėčiau pamėginti išgelbėti 
vaiką darydama cezario pjūvį. Prisiverčiau nežiūrėti į skrynią, 
kur dėl visa ko buvo paruoštas sterilus skalpelis. 

— Tu nemirsi, Bri, - paprieštaravau. 

Kalbėjau kuo ramiau ir uždėjau ranką jai ant peties, bet po 
profesionalės kauke Briana tikriausiai pajuto pulsuojant baimę. 
Jos veidas persikreipė, ir ji stvėrė man už rankos. Taip įsikabino, 
kad susirėmė kaulai. Užsimerkė ir įkvėpė pro nosį, bet nesuriko. 

Paskui atsimerkė ir įbedė į mane akis. Vyzdžiai buvo tokie iš- 
siplėtę, kad, rodės, žiūri pro mane į ateitį, kurią vienintelę mato. 

- Jei mirsiu... - išstenėjo, glausdama ranką prie išsipūtusio 
pilvo. Jos burna darbavosi, bet kad ir ką ketino sakyti, nieko ne- 
pajėgė išspausti. 

Vos ne vos atsistojusi, sunkiai pasirėmė į Džeimį ir veidu įsi- 
kniaubė jam į petį vis kartodama: 

— Tėtuši, nepalik manęs, nepalik. 

— Nepaliksiu, a leannan. Nebijok, būsiu su tavim, - jis apka- 
bino ją, per jos galvą bejėgiškai žvelgdamas į mane. 

— Pavedžiok ją, - liepiau Džeimiui matydama, kad ji neri- 
mauja. - Kaip kumelę, kuriai diegia vidurius, - pridūriau regė- 
dama, kad jis sutrikęs. 

Briana prajuko. Atsargiai, tarsi liestųsi prie tiksinčios bom- 
bos, jis apsivijo ją per juosmenį ir ėmė pamažu tempti aplink 
kambarį. Atsižvelgiant į abiejų stotą, iš tikrųjų buvo labai panašu 
į Žmogų, vedžiojantį arklį. 

— Ar gerai? - išgirdau jį klausiantį susirūpinusiu balsu, kai 
apsuko ratą. 

— Pasakysiu, kai bus blogai, - patikino ji. 

Buvo šiltas gegužės vidurys. Plačiai atvėriau langus, ir į vidų 
padvelkė flioksais ir sinavadais, jų kvapai buvo sumišę su gaiviu 
drėgnu oru, sklindančiu nuo upės. 

Namas buvo pripildytas vilties ir lūkesčių: galėjai justi nekan- 
trą ir po ja slypinčią baimę. Džokasta žingsniavo pirmyn atgal 
terasoje, apačioje, labai nervinosi, todėl nenustygo vietoje. Betė 
kaišiojo galvą kas kelias minutes ir vis klausinėjo, ar ko nors ne- 
reikia. Faedra dėl viso pikto iš podėlio atnešė ąsotį šviežių pasu- 
kų. Susikaupusi Briana tik papurtė galvą. O aš išgėriau stiklinę, 
mintyse perkratydama, ar viskas po ranka. 

Tiesa ta, kad kai gimdoma nesunkiai, nėra ir ko labai ruoštis, 
bet jeigu gimdymas sudėtingas, taip pat ne kažin ką benuveiksi. 
Lova buvo nuklota, ant čiužinio, kad nesusiteptų, patiesta senų 
antklodžių. Čia pat padėta krūvelė švarių skudurų, stovėjo du- 
buo su karštu vandeniu, keičiamas maždaug kas pusvalandį, ne- 
šiojant jį iš varinio virtuvės katilo. Vėsaus vandens gerti ir kaktai 
vilgyti, mažas buteliukas aliejaus trinti, įrankių rinkinys tarpvie- 
tei įplyšus susiūti. Visa kita priklausė nuo gimdyvės. 

Pavaikščiojusi kokią valandėlę, Briana staiga sustojo vidury 
kambario, sugriebusi Džeimiui už rankos ir kvėpuodama pro 
nosį, tarsi Žirgas, nušuoliavęs mylią. 

— Norėčiau atsigulti, - pasakė. 


526 DIANA GABALDON 


Mudvi su Faedra ją nurengėm ir vienais marškiniais atsargiai 
paguldėm į lovą. Uždėjau rankas ant didžiulio jos pilvo kaubu- 
rio stebėdamasi neįmanomu, bet jau įvykusiu dalyku, ir tuo, kas 
netrukus atsitiks. 

Sąrėmiui nuslopus, po plonu, elastingu odos ir raumenų 
dangalu aiškiai užčiuopiau kūdikio linkius. Jis buvo didelis, bet, 
regis, jo padėtis buvo gera, jis gulėjo galvute žemyn ir labai ne- 
kantravo. 

Dažniausiai kūdikiai, besibeldžiantys į šį pasaulį, būna gana 
ramūs, įbauginti aplinkos perversmo. O šitas krutėjo: pajutau 
švelniai, bet aiškiai bakstelint į delną jo alkūnę. 

— Tėtuši! - Briana nežiūrėdama ištiesė ranką, nes staiga ją 
suėmė sąrėmis. 

Džeimis puolė prie jos ir, čiupęs už rankos, stipriai suspaudė. 

— Aš čia, a bheanachd, aš čia. 

Ji sunkiai įkvėpė, veidas buvo skaisčiai raudonas, paskui at- 
sipalaidavo ir nurijo seilę. 

— Ar dar ilgai? - paklausė. 

Buvo atsigręžusi, bet nežiūrėjo į mane; išorinis pasaulis jos 
nedomino. 

— Nežinau. Nemanau, kad užtruks. 

Sąrėmiai kartojosi maždaug kas penkias minutes, bet žino- 
jau, kad jie gali trukti ilgai arba gali staiga padažnėti. Buvo sunku 
nuspėti. 

Nuo lango pūtė lengvas vėjelis, bet ją pylė prakaitas. Vėl nu- 
šluosčiau jai veidą ir kaklą, patryniau pečius. 

— Tau puikiai sekasi, mieloji, - sumurmėjau. - Puikiai. - 
Dirstelėjusi į Džeimį nusišypsojau. - Ir tau. 

Jis pasistengė išspausti šypseną. Irgi buvo suprakaitavęs, bet 
veidas išblyškęs. 

- Pasišnekėk su manim, tėtuši, - ūmai paprašė Briana. 

—- Oką, - jis kaip paklaikęs dėbtelėjo į mane, - turėčiau sakyti? 

— Nesvarbu, - tariau. - Pasakok istorijas, bet ką, kas atitrauk- 
tų jos mintis. 

— Aha. Na... ar girdėjai apie... verpėją Habetrotą? 

Briana suniurnėjo. Džeimis atrodė susirūpinęs, bet vis tiek 
ėmė pasakoti: 

— Na, gerai. Tai atsitiko sename ūkyje prie upės. Jame gyveno 
gera mergelė, vardu Meisė. Buvo raudonplaukė, mėlynakė ir gra- 
žiausia visame slėnyje. Bet neturėjo vyro, nes... - jis išsigandęs 
nutilo. Žvilgtelėjau į jį. Nesumodamas, kaip suktis, jis tik suko- 
sėjo ir vėl prabilo: - Nes... tomis dienomis vyrai buvo protingi, 
praktiški ir, užuot ieškoję gražių merginų, tinkančių į žmonas, 
dairėsi tokių, kurios mokėtų gaminti valgį ir verpti, būtų geros 
šeimininkės. Tačiau Meisė... 

Briana išleido žemą garsą, nebūdingą žmogui. Džeimis trum- 
pam sukando dantis, paskui vėl ėmė kalbėti, stipriai laikydamas 
ją už abiejų rankų: 

— Tačiau Meisei labiau patiko nuostabūs laukai ir paukščiai 
slėnyje... 

Kambaryje pamažu blėso šviesa, ir saulės sušildytų gėlių aro- 
matą pakeitė gluosnių žalumos prie upės ir silpnas dūmų, kylan- 
čių iš lauko virtuvės, kvapas. 

Brianos marškiniai buvo kiaurai permirkę, prilipę prie odos. 
Subedžiau nykščius jai į strėnas virš klubų, ir ji smarkiai pasiran- 
gė, kad kiek atlėgtų skausmas. Džeimis sėdėjo nunarinęs galvą, 
atkakliai nepaleisdamas jos rankų, ir vis raminamai kalbėjo, pa- 
sakojo istorijas apie silkių ir ruonių gaudytojus, dūdmaišininkus, 
elfus, Fingalo urvo milžinus ir juodąjį Šėtono žirgą, šuoliuojantį 
oru greičiau nei mintis tarp vyro ir mergelės. 

Skausmai padažnėjo. Mostelėjau Faedrai, ji išbėgo ir grįžo su 
degtuvu uždegti žvakėms sieninėse žvakidėse. 

Kambaryje buvo vėsu, tvyrojo prieblanda, sienas apšvietė 
blykčiojantys šešėliai. Džeimio balsas buvo kimus, o Brianos be- 
veik dingęs. 

Staiga ji paleido Džeimį ir atsisėdo, griebdamasi už kelių. 
Veidas buvo tamsiai raudonas, stengiantis stangintis. 

— Dabar, - liepiau. 

Greitai už jos sustačiau pagalves, priverčiau ją atsiremti į gal- 
vūgalį ir pašaukiau Faedrą, kad man pašviestų žvakide. 

Aliejumi išsitepiau pirštus, pakišau po Brianos marškiniais ir 
paliečiau kūną, kurio nebuvau lietusi nuo jos kūdikystės. Ėmiau 
lėtai, švelniai trinti, šnekėdamasi su ja, žinodama, kad nelabai 
svarbu, ką plepu. 

Po pirštais pajutau įtampą, ūmią permainą. Paskui atsipalai- 
duojant ir dar vieną sąrėmį. Ūmai siūbtelėjo vaisiaus vandenys, 
išsiliejo ant lovos ir nutekėjo ant grindų, kambaryje paskleisda- 
mi našios upės kvapą. Tryniau ir raminau melsdamasi, kad tai 
įvyktų ne per greitai ir nesuplyštų tarpvietė. 

Staiga atsivėrė gimdos kaklelis, ir mano pirštai palietė kai ką 
drėgna ir kieta. Sąrėmis baigėsi, ir galvutė atsitraukė, o mano 
pirštų pagalvėlės dilgčiojo suvokus, kad paliečiau kai ką visiš- 
kai nauja. Dar vienas stiprus spūstelėjimas, įtampa, ir vėl iš lėto 
viskas nuslopo. Pakėliau marškinių kraštą, ir sulig kitu stumte- 
lėjimu kaklelis išsiplėtė iki neįtikimo dydžio, o kartu su vaisiaus 
vandenų ir kraujo pliūpsniu it kinų chimera išlindo galvutė. 
įsiutęs veidelis, didumo sulig kumščiu. 

— Kas? Berniukas? - kimus Džeimio klausimas privertė atsi- 
tokėti ir pamiršti nuostabą. 

- Tikiuosi, - atsakiau, greitosiomis nykščiu valydama gleives 
iš nosytės ir burnytės. - Bjauriausias padaras, kokį teko regėti. 
Dieve padėk, jeigu tai mergaitė. 

Briana išleido garsą, kuris iš pradžių panėšėjo į juoką, bet 
paskui virto didžiuliu krioksmu iš įstangos. Vos spėjau sukišti 
pirštus ir suktelėti plačius petukus, kad kiek padėčiau. Garsiai 
pokštelėjo, ir ant sumirkusios antklodės nuslydo ilga, šlapia bū- 
tybė, rangėsi lyg išmestas ant kranto upėtakis. 

Griebiau švarų lininį rankšluostį ir jį suvyniojau. Gimė ber- 
niukas, nes tarp riebių šlaunų kūpsojo apvalus, rausvas kapšelis. 
Skubiai patikrinau kūdikį pagal Apgar skalę: kvėpavimą, spalvą, 
judesius... Viskas gerai. Naujagimis plonai, piktai šnarpštė, grei- 
tai žiopčiojo, bet neverkė ir kumšteliais smūgiavo į orą. 

Paguldžiau jį ant lovos. Viena ranka prilaikydama ryšulėlį, 
patikrinau, kaip jaučiasi Briana. Jos šlaunys buvo kruvinos, bet 

jokių ūmaus kraujavimo ženklų. Bambagyslė vis dar pulsavo, 
stora, šlapia, juos jungianti gyvatė. 

Briana švokštė, gulėdama ant sumaigytų pagalvių, šlapi plau- 
kai buvo prilipę prie smilkinių, o veide palengvėjus švietė di- 
džiulė džiugi šypsena. Padėjau ranką ant staiga suglebusio pilvo. 
Gelmėse pajutau atitrūkstant placentą, jos kūnas atsisakė pasku- 
tinio fizinio ryšio su sūnumi. 

— Dar kartą, mieloji, - švelniai paraginau. 

Jos pilvą suėmė sąrėmis, ir išslydo placenta. Surišau bamba- 
gyslę, nukirpau ir kietą ryšulėlį padėjau Brianai į glėbį. 

- Jis gražutis, - sušnabždėjau. 

Įdavusi jai kūdikį, ėmiausi neatidėliotinų reikalų: kumščiais 
smarkiai paminkiau Brianai pilvą, kad susitrauktų gimda ir liau- 
tųsi kraujuoti. Kai Faedra nulėkė laiptais pranešti naujienos, iš- 
girdau name jaudulį ir bruzdesį. Pakėlusi akis pamačiau švytin- 
čią, vis dar plačiai besišypsančią Brianą. Džeimis stovėjo už jos 
ir taip pat šypsojosi, jo skruostai buvo šlapi nuo ašarų. Jis kažką 
kimiai jai pasakė geilų kalba, nubraukė nuo sprando plaukus, 
pasilenkė ir švelniai pabučiavo už ausies. 

- Ar jis alkanas? - Brianos balsas buvo žemas, gargždus ir ji 
atsikrenkštė. - Turiu jį pamaitinti? 

- Pamėgink ir pamatysi. Kartais po gimdymo jie tučtuojau 
užmiega, bet kartais nori Žįsti. 

Ji pasigrabaliojo marškinių apykaklę ir, atsirišusi kaspinėlį, 
ištraukė didelę, išpampusią krūtį. Ryšulėlis suknerkė, kai ji at- 
sargiai pagręžė į save kūdikį, ir jos akys išsiplėtė iš nuostabos, 
burnytei godžiai ją apžiojus. 

- Jis stiprus, ar ne? - paklausiau ir sumojau verkianti tik 
tada, kai pajutau sūrias ašaras, tekančias į mano šypsančių lūpų 
kampučius. 

Kiek vėliau, kai mama ir vaikas buvo aptvarkyti, patogiai pa- 
guldyti, Brianai atnešta valgio ir gėrimo, paskutinįkart įsitikinu- 
si, kad viskas gerai, nulindau į viršutinės galerijos šešėlius. Jau- 
čiausi maloniai atitrūkusi nuo tikrovės, tarsi būčiau žingsniavusi 
per kokią pėdą virš žemės. 

Džeimis buvo nuėjęs pranešti naujienos Džonui ir jau laukė 
manęs laiptų apačioje. Netardamas nė žodžio, prisitraukė į glėbį 
ir pabučiavo. Kai mane paleido, ant jo rankų pamačiau gilius 
raudonus Brianos nagų pusmėnulius, jie dar nebuvo išnykę. 

— Ir tu šauniai padirbėjai, - sukuždėjo. Paskui džiaugsmas 
jo akyse ryškiai pražydo ir išsiskleidė kuo plačiausia šypsena. - 
Močiutė! 


== 

- Jis tamsiaplaukis ar šviesiaplaukis? - staiga paklausė Džei- 
mis, pasiremdamas ant alkūnės lovoje šalia manęs. - Pirštelius 
suskaičiavau, bet nė netoptelėjo, kad reikėtų pažiūrėti, kokios 
spalvos plaukai. 

- Iš tikrųjų dar neįmanoma pasakyti, - mieguista tariau. Su- 
purinis, be to, jo kūnelis vis dar padengtas balta varškine plėve- 
le. Po kokių kelių dienų jo oda įgaus natūralų atspalvį. Jis turi 
šiek tiek tamsių plaukų, bet netrukus jie išslinks. - Pasirąžiau, 
mėgaudamasi maloniu kojų ir nugaros mauduliu. Gimdymas - 
sunkus darbas net pribuvėjai. - Tačiau tai nieko neįrodytų, net 
jeigu jis ir būtų šviesiaplaukis, nes ir Briana šviesiaplaukė. Visai 
galimas daiktas, kad bus šviesus. 

— Taip... bet jeigu jis būtų tamsiaplaukis, tikrai žinotume. 

— Gal ir ne. Ir tavo, ir mano tėvas buvo tamsūs. Jis gali turėti 
ir tolimesnių kartų genų ir būti tamsiaplaukis, net jeigu... 

- Jis galėtų turėti ką? | 

„Nesėkmingai stengiausi prisiminti, kada Gregoras Mendelis 
pradėjo kryžminti žirnius, bet neturėjau jėgų, nes mane taip len- 
kė miegas, kad nepajėgiau susikaupti. Nesvarbu, kada jis padarė 
atradimą, Džeimis aiškiai nėra nieko apie jį girdėjęs. 

- Jis gali būti visoks, ir mes tiksliai nenuspėsim, - atsakiau ir 
plačiai nusižiovavau. - Sužinosim tik tada, kai jis paaugs ir ims 
ryškėti panašumas... į ką nors. Tačiau net tada... - nuščiuvau. 
Argi labai svarbu, kas jo tėvas, jeigu vaikas jo neturės? 

Džeimis pasirideno prie manęs ir prisitraukė į glėbį. Miego- 
jom nuogi, ir jo kūno šeriai brūžino odą. Jis švelniai pabučiavo 
man į sprandą ir atsiduso, šiltas jo kvėpavimas kuteno ausį. 

Jau snūduriavau, bet buvau pernelyg laiminga, todėl nesise- 
kė nugrimzti į sapnus. Kažkur netoliese girdėjau tylų slopinamą 
klyksmą ir balsų murmesį. 

— Na, gerai, - po valandėlės mane pažadino Džeimio balsas, 
skambantis įžūliai. - Jei nepažįstu jo tėvo, bent tikrai Žinau, kas 
jo senelis. 

Atmečiau ranką ir paplekšnojau jam per koją. 

- Ir aš, seneli. Nutilk ir miegok. „Taigi nesirūpinkite rytdie- 
na, nes rytojus pasirūpins savimi.“* 

Jis suprunkštė, bet jo rankos, apglėbusios mane, atsipalaida- 
vo. Vieną ranką sulenkęs man ant krūties, netrukus užmigo. 

Gulėjau plačiai atsimerkusi, spoksodama į žvaigždes, sping- 
sinčias pro atvertą langą. Kodėl taip pasakiau? Šia citata Frenkas 
visada ramindavo Brianą arba mane, kai mus apnikdavo rūpes- 
čiai. Taigi nesirūpinkite rytdiena, nes rytojus pasirūpins savimi. 

Oras kambaryje buvo gyvas, virpėjo. Vėjelis plazdeno užuo- 
laidas, vėsa glostė skruostus. 

— Ar žinai? - nebyliai sušnabždėjau. - Ar Žinai, kad ji turi 
sūnų? 

Atsakymo nesulaukiau, bet pamažu mane apgaubė tylios 
nakties ramybė ir galų gale panirau į sapnus. 


* Mt 6, 34. 

Sugrįžimas į Freizerio gūbrį 


DŽOKASTA NENORĖJO SKIRTIS su naujuoju giminaičiu, 
bet labai vėlavo pavasario sėja, laukė kadais apleista sodyba. 
Mums reikėjo nedelsiant grįžti ant gūbrio, o Briana nė už ką 
nesutiko likti dvare. O gera žinia ta, kad Džeimį nuo anūko būtų 
atplėšęs tik dinamitas. 

Lordas Džonas jautėsi neblogai, todėl irgi galėjo keliauti. Jis 
palydėjo mus iki Didžiojo Buivolų kelio, ten pabučiavo Brianą ir 
kūdikį, apkabino Džeimį ir - priblokšdamas - mane. 

— Patikiu juos tavo globai, - tyliai tarė man, linktelėdamas į 
vežimą, kuriame dvi smalsios šviesios galvos buvo palinkusios 
virš ryšulėlio ant Brianos kelių. 

- Gali manim kliautis, - tariau ir paspaudžiau jam ranką. - Ir 
aš tavim pasitikiu. 

Jis trumpam kilstelėjo mano ranką prie lūpų, nusišypsojo 
ir nujojo, nesidairydamas atgal. Patraukė šiaurėn į Virdžiniją 
pas Vilį. 

Po savaitės atidardėjom apžėlusiomis vėžėmis iki gūbrio, kur 
augo laukinės žemuogės, mirguliuodamos žaliai, baltai ir raudo- 
nai. Ištikimybė ir drąsa, saldumas ir kartumas sumišę medžių 
šešėliuose. 

Trobelė buvo prišnerkšta, apleista, tuščiose pašiūrėse tik sau- 
sų lapų priversta. Darže stirksojo vien pernykščių sudžiūvusių 
stiebų ir savaime prasikalusių atžalų raizginys. Aptvaras panėšėjo 
į tuščią kiautą. Ant gūbrio kėpsantys juodi naujo namo griaučiai 
badė akis. Vieta atrodė negyvenama, griuvėsiai - daugiau nieko. 

Bet aš dar niekada taip nesidžiaugiau grįžusi namo. 


== 

Vardas, parašiau ir atsitiesiau. Vienas Dievas težino. Jo pa- 
vardė vis dar klaustukas, apie vardą irgi dar nešnekėjome. 

Vadinau jį meilučiu arba brangučiu, Lizė - mieluoju vaike- 
liu, o Džeimis, laikydamasis geilų taisyklių, - anūkėliu arba a 
Ruaidh - Raudonuoju, nes juodi kūdikio pūkeliai ir tamsi oda 
jau įgavo ryškaus rausvumo, ir net abejingiausiam, atsainiausiam 
stebėtojui turėjo būti aišku, kas to vaiko senelis, net nespėliojant, 
kas tėvas. 

Briana nematė reikalo kaip nors jį vadinti; visada būdavo ša- 
lia jo ir taip akylai jį saugojo, kad žodžiai buvo nebūtini. Kol kas 
ji neduos jam vardo. Dar ne. 

— Kada? - paklausė Lizė, bet Briana neatsakė. 

O aš žinojau kada: kai pasirodys Rodžeris. 

— Jei jis neatkeliaus, - tarė man Džeimis, kai likom vienu- 
du, - vargšelis atguls į kapą be vardo. Dieve, na ir užsispyrusi 
mergiotė! 

- Ji tikisi sulaukti Rodžerio, - ramiai pasakiau. - Ir tu ne- 
prarask vilties. 

Jis griežtai į mane pažiūrėjo. 

- Tikėjimas ir viltis skiriasi, Sasenach, ir tu tai žinai ne blo- 
giau už mane. 

— Na, tada gal pamėgink puoselėti viltį, - atšoviau. 

Atsukusi jam nugarą, pamerkiau plunksną į rašalą ir kruopš- 
čiai ją nupurčiau. 

Mažajam Klaustukui buvo išbertas užpakaliukas, ir nuo to 
nesmagumo kiaurą naktį būdravo ir jis, ir visi namiškiai. Man 
peršėjo akis, buvau suirzusi ir pikta, nenusiteikusi pakęsti net 
menkiausios priešgynos. 

Džeimis tyčia apėjo stalą, atsisėdo priešais mane ir parimo, 
todėl buvau priversta į jį Žiūrėti. 

— Pamėginčiau, - tarė, ir jo akyse šmėkštelėjo linksmumas, - 
jei tik galėčiau nuspręsti, ar turėčiau viltis, kad jis grįš ar kad 
nebepasirodys. 

Šyptelėjau, per stalą ištiesiau ranką ir plunksnos galu per- 
braukiau jam tarpuakį - atleidimo ženklas. Paskui vėl ėmiau 

darbuotis. Jis suraukė nosį ir sušnarpštė, tada atsitiesė ir įsispok- 
sojo į popierių. 

— Ką čia rašai, Sasenach? 

- Mūsų mažajam Gizmui išsijuosusi kurpiu gimimo liudiji- 
mą, - pridūriau. 

- Gizmui? - suabejojo jis. - Ar šventojo vardas? 

- Nemanyčiau, bet ką ten žinai. Yra žmonių, pavadintų Pan- 
taleono, Onufrijaus vardu. Arba Fereolo. 

— Fereolo? Lyg ir nesu tokio girdėjęs, - atsilošė, rankas su- 
kryžiavęs ant kelių. 

— Vienas iš man labiausiai patinkančių, - pasakiau, kruopščiai 
suraitydama gimimo datą ir laiką, nors jis, gaila, buvo apytikslis. 
Šiame gimimo liudijime buvo du tikslūs, neabejotini įrašai: data 
ir kūdikį priėmusios gydytojos pavardė. - Fereolas yra šventa- 
sis, - ėmiau pasakoti su šiokiu tokiu pasigėrėjimu, - sergančių 
naminių paukščių globėjas. Krikščionių kankinys. Jis buvo ro- 
mėnų tribūnas ir slaptas krikščionis. Kai tai išaiškėjo, Fereolas 
buvo surakintas grandinėmis ir įmestas į kalėjimo kloaką laukti 
teismo. Kameros tikriausiai buvo sausakimšos. Atrodo beprotiš- 
kai drąsu, bet jis išsivadavo iš grandinių ir pabėgo nutekamuoju 
vamzdžiu. Deja, buvo sučiuptas, partemptas atgal ir galop jam 
buvo nukirsta galva. 

Džeimis atrodė suglumęs. 

— Ir kuo čia dėtos vištos? 

— Neturiu nė menkiausio supratimo. Kreipkis į Vatikaną, gal 
jis pasakys, - patariau. 

— Mmfm. O man visada patiko šventasis Ginjolis. 

„Mačiau, kaip sutvisko jo akys, ir negalėjau susilaikyti nepa- 
klaususi: 

- Ir ką jis globoja? 

— Jis saugo nuo impotencijos, - akys žybtelėjo dar labiau. — 
Kitados mačiau jo skulptūrą Breste; sakoma, kad ji ten stovi jau 
tūkstantį metų. Stebuklinga skulptūra - pimpalas stirkso sulig 
šautuvo vamzdžiu, ir... 

— Ir ką? 

- Stebuklingas ne jo dydis, - mostelėjęs nutildė mane. - Arba 
ne visai. Miestelėnai pasakojo, kad jau tūkstantis metų žmonės 
nusilaužia po jo pimpalo gabaliuką lyg kokią šventą relikviją, o 
šventojo pasididžiavimas nė per nago juodymą nepamąžta, - 
jis išsišiepė. - Sakoma, kad vyras, kišenėje turėdamas šventojo 
Ginjolio pimpalo gabalėlį, be vargo būna pajėgus kiaurą naktį 
ir dieną. 

— Turbūt ne su ta pačia moterimi, - sausai atkirtau. - Kažin 
ką jis padarė, kad užsitarnavo šventojo titulą? 

Džeimis nusikvatojo. 

— Tai tau galėtų atsakyti bet kuris vyras, kurio maldos buvo 
išklausytos, Sasenach. 

Jis pasisuko ant kėdės ir žvilgtelėjo pro atviras duris. Briana 
kuris nuogutėlis kniūbsčias gulėjo ant senos skaros, o jo užpaka- 
liukas buvo raudonas kaip babuino. 

Briana Elena, gražiai parašiau ir stabtelėjau. 

— Kaip manai, Briana Elena Randal, - paklausiau, - ar Frei- 
zer? O gal ir taip, ir taip? 

Jis neatsigręžė, bet jo pečiai vos trūktelėjo. 

— Ar svarbu? 

— Galbūt, - papūčiau į lapą žiūrėdama, kaip blizgančios juo- 
dos raidės pilkėja džiūstant rašalui. - Jei Rodžeris grįš ir liks, ir 
nuspręs pripažinti mažąjį bevardį, vaiko pavardė tikriausiai bus 
Makenzis. O jei nepasirodys arba nepripažins vaiko, kūdikis ti- 
kriausiai gaus motinos pavardę. 

Valandėlę Džeimis tylėjo, stebėdamas merginas. Šį rytą jos 
buvo išsitrinkusios galvas upelyje. Lizė šukavo Brianai plaukus, 
ilgos jų sruogos tviskėjo vasaros saulėje it raudonas šilkas. 

- Ji vadina save Freizer, - tyliai pasakė jis. - Arba vadino. 

Padėjau plunksną ir, ištiesusi ranką per stalą, uždėjau jam 
ant plaštakos. 

— Ji tau atleido, - tariau. - Juk žinai, kad atleido. 

Pečiai krustelėjo; jis ne gūžtelėjo, tik nesąmoningai mėgino 
sumažinti vidinę įtampą. 

— Dabar atleido. Bet kas bus, jei tas vyras nebegrįš? 

Delsiau atsakyti. Jis teisus; už pirmąją klaidą Briana jam at- 
leido. Bet jeigu Rodžeris greitai neatsiras, ji ims už tai kaltinti 
Džeimį, ir ne be priežasties, buvau priversta pripažinti. 

— Įrašyk abi, - staiga tarė jis. - Tegu ji pasirenka. 

Kažin ar jis turėjo galvoj Makenzio pavardę. 

— Jis grįš, - tvirtai pasakiau, - ir viskas stos į savo vėžes. — 
Paėmiau plunksną ir pusbalsiu pridūriau: - Viliuosi. 


=— 


Jis sustojo atsigerti. Vanduo teškėjo ant tamsžalės uolos. Buvo 
šilta diena. Dabar pavasaris, ne ruduo, bet samanos po kojomis 
vis dar buvo smaragdinio žalumo. 

Apie skustuvą jau ir pamiršo; buvo apžėlęs vešlia barzda, 
o plaukai siekė žemiau pečių. Aną vakarą nusimaudė upelyje. 
Labai stengėsi gerai nusiprausti ir išsiskalbti drabužius, tačiau 
didelių vilčių, kad atvirs į išvaizdų jaunuolį, neturėjo. Bet jam ir 
nerūpėjo. Buvo vis tiek, kaip atrodo. 

Jis nušlubčiojo prie tako, kur buvo palikęs arklį. Skaudėjo 
pėdą, tačiau ir ji buvo nė motais. 

Pamažu prajojo per proskyną, kur pirmą kartą sutiko Džeimį 
Freizerį. Lapai buvo neseniai išsprogę, žali, tolumoje gargždžiai 
krankė varnos. Tarp medžių tyku, vien šiureno žolės. Jis giliai 
įkvėpė ir staiga jį nusmelkė prisiminimas, buvusio gyvenimo 
nuotrupa, aštri kaip stiklo šukė. | 

Jis pasuko arklio galvą gūbrio link ir paragino, švelniai įspir- 
damas gyvuliui sveikąja koja. Jau netrukus. Nė nenutuokė, kaip 
bus sutiktas, bet nesvarbu. 

Dabar svarbu tik tai, kad jis čia. 

Mano kraujo vaikas 


VEIKLUSIS KIŠKIS ir vėl rausėsi po mano daržo augalais. 
Vienas toks gyvūnas gali sugraužti kopūstą iki pat šaknų, o išvy- 
dusi, kiek eibių pridaryta, supratau, kad kartu su juo tikriausiai 
darbavosi ir bičiuliai. Atsidusau ir pritūpiau tvarkyti žalos, atgal 
į skylę sugrūsti akmenų ir žemių. Man nuolat gildė širdį, kad 
praradom Ijaną, tokiomis valandėlėmis stigo ir jo šuns siaubūno. 

Iš „Tekančiosios upės“ parsigabenau daugybę sėklų ir skie- 
pūglių. Kone visi ištvėrė kelionę. Buvo birželio vidurys - nors ir 
vėloka, vis dar galima sėti morkas. Gražiai augo plotelis bulvių, 
žėlė žemės riešutų krūmai. Kiškiai jų neės, jie abejingi ir kva- 
piosioms žolelėms, tik pankolį jie šlamščia tarsi kokį saldymedį. 

Norėjau užsiauginti kopūstų raugti; viduržiemį juk norėsis 
ko nors rūgštesnio, be to, jie - puikus vitamino C šaltinis. Turė- 
jau ganėtinai sėklų ir įstengčiau iki šalnų užauginti gerą derlių, 
jei ne tie sumauti kiškiai. Indėnai, saugodamiesi nuo jų, laukų 
pakraščiuose primėto kiškių kailių kuokštų, bet veikiau atbaido 
ne juos, o elnius. 

Nusprendžiau, kad geriausias šių kenkėjų priešas - Džeimis. 
Najavenė buvo sakiusi, kad kiškiams nepatinka mėsėdžių šla- 
pimas, o žmogus, valgantis mėsą, juk toks pat plėšrūnas kaip 
puma, tik kur kas paklusnesnis. Taip, jis bus kaip sykis. Džeimis 
vos prieš dvi dienas nušovė elnią, skerdena vis dar kabo. Reikėtų 
išvirti kibirą šviežio eglių alaus ir patiekti prie elnienos... 

Man einant į žolelių pašiūrę patikrinti, ar turiu raudonžie- 
džių pasiflorų pagardui, tolimajame proskynos pakrašty kažkas 
sušmėžavo. Pamaniusi, kad ten Džeimis, nužingsniavau jam pra- * 
nešti apie naujas jo pareigas, bet išvydusi, kas ten, sustojau kaip 
įbesta. 

Jis atrodė prasčiau nei tada, kai atsisveikinome, o tai buvo se- 
nokai. Vienplaukis, plaukai ir barzda - žvilgantys juodi kaltūnai, 
o nuspurę drabužiai kabo lyg ant kaliausės. Buvo basas, viena 
pėda apvyniota purvinais skudurais, smarkiai šlubavo. 

Pamatęs mane, tučtuojau sustojo, ir aš priėjau prie jo. 

- Džiaugiuosi, kad čia jūs, - tarė. - Spėliojau, ką sutiksiu 
pirmiausia, - jo balsas buvo švelnus, kimus, ir aš suabejojau, ar 
jam teko šnekėtis su kokia nors gyva būtybe nuo tada, kai pali- 
kom jį kalnuose. 

— Tavo pėda, Rodžeri... 

— Niekis, - jis čiupo man už rankos. - Ar jie sveiki gyvi? 
Kūdikis? Ir Briana? 

— Taip. Visi namie. - Jam dirstelėjus į trobelę, pridūriau: - 
Tau gimė sūnus. 

“Jis staigiai atsigręžė į mane, iš nuostabos išplėtęs žalias akis. 

— Jis mano? Aš turiu sūnų? 

— Rodos, taip. Juk tu čia? 

Žvilgsnis, kupinas nuostabos ir, supratau, vilties, pamažu iš- 
nyko. Rodžeris pažiūrėjo man į akis ir sumojęs, kaip jaučiau- 
si, nusišypsojo. Sunkiai, kiek skausmingai kilstelėjo vienas lūpų 
kamputis, jis vis dėlto išspaudė šypseną. 

— Aš čia, - atsakė ir pasigręžė į trobelę, į atvirą jos tarpdurį. 

Prie stalo pasiraitojęs rankoves sėdėjo Džeimis, o šalia Bria- 
na. Abu raukydamiesi žvelgė į daugybę namo piešinių, ji rodė į 
juos plunksna. Abu buvo smarkiai išsirašalavę, džiugiai aptarinė- 
dami architektūrinius sprendimus. Čia pat lopšyje ramiai parpė 
kūdikis. Briana išsiblaškiusi jį supo koja. Prie lango verpė Lizė ir, 
sukantis dideliam ratui, tyliai niūniavo. | 

— Koks šeimyniškas vaizdelis, - burbtelėjo Rodžeris, stabte- 
lėdamas kieme. - Net gaila jiems trukdyti. 

— O turi iš ko rinktis? - paklausiau. 

— Taip, turėjau, bet aš jau nusprendžiau, - atsakė jis ir, ryž- 
tingai pasukęs prie atvirų durų, žengė vidun. 

Tarpdury sušmėžavus tamsiai figūrai, Džeimis sureagavo 
akimoju. Nustūmė nuo suolo Brianą ir puolė prie pistoletų, ka- 

bančių ant sienos. Nespėjęs suvokti, kas tas atėjūnas, jau buvo 
nutaikęs pistoletą Rodžeriui į krūtinę. Šūktelėjęs iš pasipiktini- 
mo, nuleido ginklą. 

— Ak, čia tu, - pasakė. 

Kūdikis, ūmai pažadintas virstančio suolo, ėmė kaukti it 
ugniagesių automobilis. Briana iškėlė jį iš lopšio ir prispaudė 
prie krūtinės, išpūtusi akis į vaiduoklį, išdygusį tarpduryje. 

Buvau pamiršusi, kad ji neturėjo tokios laimės kaip aš nese- 
niai su juo pasimatyti. Jis turbūt gerokai skyrėsi nuo ano jauno 
profesoriaus, palikusio ją Vilmingtone beveik prieš metus. 

Rodžeris žengė prie jos, o ji nevalingai atatupsta atgal. Jis 
mo kėdės. Pagrabaliojusi liemenę, palinko virš kūdikio, tarsi jį 
gintų. Persimetė per petį skarą ir po ja padavė jam krūtį. Mažylis 
tučtuojau nuščiuvo. 

Mačiau, kaip Rodžerio akys nuo kūdikio nukrypo į Džeimį. 
Šis stovėjo šalia Brianos ramut ramutėlis, ir mane tai gąsdino. 
Buvo tiesus ir tykus lyg dinamito strypas, prie kurio padegamo- 
sios virvelės prikištas degtukas. 

Ryški Brianos galva krustelėjo, žvilgčiodama čia į vieną, čia į 
kitą, ir sumojau reginti tą pat, ką ir ji: tokį pat grėsmingai ramų 
Rodžerį, koks buvo Džeimis. Tai buvo netikėta ir pribloškiama; 
anksčiau nebuvau pastebėjusi jųdviejų panašumo, bet dabar jie 
galėjo būti diena ir tamsa, ugnis ir naktis, atspindintys vienas 
kitą. 

Makenziai, ūmai toptelėjo man. Vikingai, žiaurūs ir stam- 
būs. O trečią to ugningo paveldo atkartojimą išvydau plykstelint 
Brianos akyse, jos vienintelės buvo gyvos veide. 

Turėjau ką nors sakyti, ką nors daryti, sudrumsti tą siaubingą 
ramybę. Bet mano burna buvo išdžiūvusi, o ir ką sakyti. 

Rodžeris atkišo delną Džeimiui, bet tas gestas nė iš tolo ne- 
panėšėjo į nuolankų prašymą ar maldavimą. 

— Jums tai turbūt nepatinka, visai kaip ir man, - tarė jis gergž- | 
džiančiu balsu, - bet jūs artimiausias mano giminaitis. Įpjaukit 
man. Atėjau prisiekti bendru mūsų krauju. 

Nepasakyčiau, ar Džeimis dvejojo; laikas tarsi sustojo, kam- 
baryje pakibo laukimo įtampa. Paskui pamačiau, kaip Džeimio 
durklas perskrodė orą, išgaląsti jo ašmenys skubiai perrėžė liesą, 
įdegusį riešą, ir pjūvio vietoje ištryško raudonas kraujas. 

Nustebau, kad Rodžeris nepažvelgė į Brianą ir nesiektelėjo 
jos rankos. Nykščiu perbraukęs kraujuojantį riešą, žengė prie jos, 
akis įsmeigęs į kūdikį. Ji nejučia atšlijo, bet ant jos peties nusi- 
leido Džeimio ranka. 

Pajutusi jos svorį, Briana iškart nurimo, nes ranka globojo ir 
saugojo, bet kūdikį ji ir toliau tvirtai spaudė prie krūtinės. Rodže- 
ris atsiklaupė prieš ją, ištiesęs ranką atskleidė skarą ir pūkais ap- 
trauktame kūdikio kaktytės linkyje įspaudė platų raudoną kryžių. 

— Tu esi mano kraujo, - tyliai tarė, - ir mano kūno. Prieš 
visus žmones pareiškiu, kad nuo šios dienos ir per amžius esi 
mano sūnus. 

Rodžeris kviečiamai pažvelgė į Džeimį. Gerokai padelsęs, 
Džeimis pritariamai linktelėjo ir žengė atgal, atitraukdamas ran- 
ką nuo Brianos peties. 

Rodžerio akys susmigo į Brianą. 

— Kaip jį vadini? 

— Iki šiol niekaip, - jos akys klausiamai žiūrėjo į jį. 

Viena buvo aišku, grįžęs vyras buvo kitoks, nei ją paliko. 

Rodžeris varstė ją žvilgsniu. Kraujas vis dar lašėjo nuo rie- 
šo. Kiek sukrėsta supratau, kad ir Briana atrodo jam pasikeitusi, 
kaip ir jis jai. 

— Jis - mano sūnus, - tyliai tarė Rodžeris, linktelėdamas į 
kūdikį. - Ar tu esi mano žmona? 

"Briana visa buvo išblyškusi, net lūpos. 

— Nežinau. 

- Šis vyras sako, kad judu sukirtot rankomis, - Džeimis, žiū- 
rėdamas į Rodžerį, prisiartino prie jos. - Tai tiesa? 

— Mes... mes sukirtom. 

— Ir vis dar esam sukirtę, - Rodžeris giliai įkvėpė, ir staiga 
sumojau, kad jis tuojau susmuks iš alkio ir išsekimo, o galbūt iš 
sukrėtimo, kad jam buvo įrėžta durklu. 

Stvėrusi jam už rankos, priverčiau atsisėsti ir nusiunčiau Lizę 
į pašiūrę atnešti pieno. Tada paėmiau medicinos dėžutę, ketinda- 
ma sutvarstyti jam riešą. 

Šis nedidelis įprastas bruzdesys, regis, kiek sumažino įtampą. 
Kad viskas dar labiau atlėgtų, ištraukiau butelį brendžio, atsiga- 
bentą iš „Iekančiosios upės“, pripyliau puodelį Džeimiui ir ne- 
mažą šlaką kliūstelėjau Rodžeriui į pieną. Džeimis pašnairavo į 
mane, bet prisėdo ant vėl pastatyto suolo ir siurbtelėjo gėrimo. 

— Tada puiku, - pasakė jis, imdamasis viskam vadovauti. — 
Jeigu sukirtot rankomis, Briana, esi ištekėjusi, o šitas vyras - tavo 
sutuoktinis. 

Briana dar labiau išraudo, bet žiūrėjo į Rodžerį, ne į Džeimį. 

- Sakei, kad rankų sukirtimas galioja metus ir vieną dieną. 

— O tu sakei, kad nenori nieko laikino. 

Tai išgirdusi, ji krūptelėjo, bet tvirtai sučiaupė lūpas. 

— Nenorėjau. Tačiau nežinojau, kas nutiks. - Ji dirstelėjo į 
mudu su Džeimiu, paskui į Rodžerį. - Jie tau sakė... kad vaikas 
ne tavo? 

Rodžeris kilstelėjo antakius. 

— Ak, bet jis mano. Hm, - tai liudydamas pakėlė sutvarstytą 
riešą. 

Priešiškumas iš Brianos veido dingo. Ji buvo nuraudusi. 

— Tu žinai, ką turiu galvoj. 

Jųdviejų akys susidūrė. 

— Žinau, - švelniai tarė jis. - Ir už tai atsiprašau. 

— Ne tavo buvo kaltė. 

Rodžeris žvilgtelėjo į Džeimį. 

- Mano, - tyliai pasakė. - Turėjau likti su tavim, ginti ir sau- 
goti tave. 

Briana suraukė antakius. 

— Liepiau tau nešdintis ir kalbėjau rimtai, - ji nekantriai 
trūktelėjo pečiais. - Bet dabar nebesvarbu, - ji stipriau priglaudė 
kūdikį ir atsisėdo tiesiai. - Tik noriu žinoti vieną dalyką, - jos: 
balsas truputį drebėjo. - Man įdomu, kodėl grįžai. 

Jis atsargiai pastatė puodelį. 

— O tu nenorėjai, kad grįžčiau? 

— Mano norai nesvarbu. Dabar tenoriu žinoti, ar grįžai todėl, 
kad to troškai, ar todėl, kad tau atrodė, jog reikia? 

Jis ilgai žiūrėjo į ją, paskui nudūrė akis į rankas, vis dar ap- 
glėbusias puodelį. 

— Galbūt ir taip, ir taip. O gal ir ne. Nežinau, - tylutėliai at- 
sakė. - Kaip Dievą myliu, nežinau. | 

- Ar buvai nusigavęs iki akmenų rato? - paklausė Briana. 

Jis linktelėjo, nežiūrėdamas į ją. Pasirausęs kišenėje, ant stalo 
padėjo didelį opalą. 

— Buvau tenai. Todėl taip ilgai ir nesirodžiau; gerokai užtru- 
kau, kol radau akmenų ratą. 

Valandėlę ji tylėjo, paskui palingavo galvą. 

- Tu negrįžai atgal. Bet dar gali. Galbūt dar galėtum, - ji įsmei- 
gė į jį tokį pat kaip tėvo žvilgsnį. - Nenoriu gyventi su tavim, jei 
grįžai tik iš pareigos, - tarė ir pažvelgė švelniai į mane kupinomis 
skausmo akimis. - Regėjau santuoką, palaikomą iš prievolės, ir 
mačiau kitą, sudarytą iš meilės. Jei nebūčiau... - Briana nutilo ir 
nurijo seilę, tada vėl prabilo, žvelgdama į Rodžerį. - Jei nebūčiau 
mačiusi abiejų, būčiau galėjusi gyventi skatinama pareigos. Bet 
mačiau abi, todėl be meilės negyvensiu. 

Pasijutau taip, lyg būčiau gavusi smūgį į krūtinkaulį. Ji kalbė- 
tokia pat priblokšta mina. Norėdamas nutraukti tylą, jis sukosėjo 
ir atsikrenkštė, gręždamasis į Rodžerį. 

— O kada sukirtot rankomis? 

— Rugsėjo antrąją, - skubiai atsakė Rodžeris. 

„— Dabar birželio vidurys, - Džeimis raukydamasis žvilgčiojo 
į abu. 

— Gerai, mo nighean, jeigu sukirtai rankomis su šiuo vyru, esi 
su juo susisaisčiusi santuokos ryšiais, ir nėra ko abejoti. - Jis atsi- 
gręžė ir įbedė į Rodžerį tamsiai mėlynas akis. - Taigi gyvensi čia 
kaip jos sutuoktinis. O rugsėjo trečiąją ji nuspręs, ar bus sutuokta 
kunigo pagal visas apeigas, ar tau reikės išeiti ir daugiau nekvaršin- 
ti jai galvos. Turi nemažai laiko pamąstyti, kodėl tu čia, ir ją įtikinti. 

Rodžeris ir Briana prašneko sykiu, ėmė prieštarauti, bet 
Džeimis juodu nutildė, imdamas durklą nuo stalo. Pamažu nu- 
leido ašmenis, kol tie palietė audinį prie Rodžerio krūtinės. 

— Jau sakiau, gyvensi čia kaip jos sutuoktinis. Bet jeigu ją 
paliesi prieš jos valią, išpjausiu tau širdį ir sušersiu kiaulei. Su- 
pratai? 

Rodžeris ilgokai spoksojo į tviskančius ašmenis, vešliai barz- 
dai slepiant miną. Paskui pakėlė galvą ir susidūrė su Džeimio 
akimis. 

— Manot, lįsčiau prie moters, kuri manęs nenori? 

Keblokas klausimas, juk Džeimis, paskatintas tokios klaidin- 
gos prielaidos, smarkiai jį prikūlė. Rodžeris suėmė Džeimio ran- 
ką su durklu ir įbedė šį į stalą. Tada staiga atstūmė kėdę, pakilo, 
apsisuko ant kulno ir išėjo. | 

Džeimis greitai pašoko ir išskubėjo įkandin, kišdamas durklą 
į makštį. 

Briana bejėgiškai žvelgė į mane. 

— Kaip manai, jis... 

Ją nutraukė skambus dunkstelėjimas ir garsus niurnesys, nes 
į lauko sieną trenkėsi sunkus kūnas. 

— Jei blogai su ja elgsies, nurausiu kiaušius ir sugrūsiu tau į 
gerklę, - tyliai tarė Džeimis geilų kalba. 

Dirstelėjusi į Brianą, supratau, kad ji jau gerokai pramokusi 
geilų kalbos ir susigaudė, ką tėvas pasakė. Briana prasižiojo, bet 
neišspaudė nė žodžio. 

Pasigirdo peštynių garsai, o vėliau - dar stipriau bumbtelėjo, 
galvai vožus į rąstus. 

Rodžeris nemokėjo, kaip Džeimis, ramiai grasinti, bet jo bal- 
sas skambėjo nuoširdžiai: | 

— Dar kartą prikiši prie manęs letenas, tu sumautas mulki, ir 
sukišiu tavo galvą į subinę, kur jai ir vieta! 

Stojo trumpa tyla, paskui nutrepsėjo kojos. Po valandėlės 
Džeimis, kažką burbtelėjęs geiliškai iš galugerklio, taip pat nu- 
pėdino šalin. 

Briana pažvelgė į mane apskritomis akimis. 

— Apsinuodijimas testosteronu, - gūžtelėjau pečiais. 

- Gal galėtum įsikišti? — paklausė ji. 

Jos burnos kamputis timptelėjo, bet nesupratau: iš juoko ar 
prasidedant isterijai. 

Maąsliai persibraukiau ranka plaukus. 

— Na, yra tik du dalykai, - galop tariau, - kuriuos jie gali 
iškrėsti, o vienas jų - mėginti vienas kitą nužudyti. 

Briana pasitrynė nosį. 

— Aha. O koks kitas?.. 

Mudviejų akys susidūrė, puikiai viską supratom. 

- Pasirūpinsiu tavo tėvu, - pasakiau, - o Rodžeriu rūpinkis 
pati. 


=— 


Gyvenimas ant kalno buvo kiek įtemptas: Briana elgėsi lyg 
pakliuvęs į spąstus kiškis, o Rodžeris - tarsi užspeistas į kampą 
barsukas; prie vakarienės stalo Džeimis gąsdinamai smaigstyda- 
vo Rodžerį priešišku žvilgsniu, o Lizė nerdavosi iš kailio visų ir 
dėl visko atsiprašinėdama; kūdikis ir tas nusprendė, kad atėjo 
metas naktiniams klyksmo priepuoliams, nes jam diegė pilvuką. 

Turbūt tie diegliai ir paskatino Džeimį karštligiškai triūsti 
prie naujojo namo statybų. Fergiusas ir keli nuomininkai buvo 
tokie malonūs, kad retsykiais pripuolę padėjo šį bei tą pasėti ar 
pasodinti. Nors šiemet ir neturėsim grūdų parduoti, bent mais- 
tui jų nepristigs. Džeimiui nebereikėjo prižiūrėti didžiulių plotų, 
todėl kiekvieną laisvą valandėlę jis leisdavo ant gūbrio, darbuo- 
damasis plaktuku ir pjūklu. | 

Rodžeris iš visų jėgų stengėsi prisidėti prie ūkio darbų, nors 
jam ir trukdė šluba koja. Jis jau kelis kartus atsisakė, kad rim- 
čiau ją apžiūrėčiau, bet galop nusprendžiau nebeatidėlioti. Jam 
vėl pasirodžius, po gerų kelių dienų ryžausi ir griežtai pasakiau, 
kad iš pat ryto noriu apžiūrėti pėdą. 

Išaušus priverčiau jį atsigulti ir nuvyniojau nuo pėdos sku- 
durų draiskanas. Į šnerves tvoskė bjauriai salsvas įsisenėjusio 
užkrato dvokas, vis dėlto padėkojau Dievui, kad nematyti nei 


SVETIMŠALĖ +» RUDENS BŪGNAI 545 


raudonų kruvino skysčio pūslelių, nei juodų negyvų audinių — 
prasidedančios gangrenos. Bet pėda atrodė siaubingai. 

- Įsisenėję pūliniai tūno giliai audiniuose, - pasakiau, stipriai 
baksnodama nykščiais. Užčiuopiau šliuksinčias minkštas pūlinių 
kišenes, o spustelėjus smarkiau, apgijusios žaizdos išsižiojo ir pro 
uždegimo apimtą plyšį pėdos krašte ištryško šlykščios geltonai 
pilkšvos gleivės. 

Kad ir koks Rodžeris buvo įdegęs, išblyško, rankomis su- 
gniaužė medinį lovos rėmą, bet neišleido nė garso. 

— Tau pasisekė, - tariau, vis dar pirmyn atgal tampydama jo 
pėdą, lankstydama nedidelius pėdikaulių sąnarius. - Tau vaikš- 
tant pūliniai pratrūko ir pūliai išbėgo. Žinoma, jie vėl susidarė, 
bet judėdamas neleidai užkratui išplisti gilyn, ir tavo pėda lanksti. 

— Gerai, - silpnu balsu pasakė jis. 

— Bri, man reikia tavo pagalbos, - atsainiai pasigręžiau į toli- 
mąjį kambario galą, kur sėdėjo abi merginos, pakaitomis prižiū- 
rėdamos kūdikį ir verpimo ratelį. 

— Aš galėčiau, leiskit man, - Lizė pašoko, nekantraudama 
padėti. 

Graužiama sąžinės, kad prisidėjo prie Rodžerio vargų, ji vi- 
sais įmanomais būdais - nuolat atnešdama jam kokį kąsnelį, siū- 
lydamasi sutaisyti drabužius - mėgino skriaudą atitaisyti ir taip 
reikšdama jam savo atgailą varė jį iš proto. 

Nusišypsojau Lizei. 

— Taip, gali padėti. Paimk vaiką, kad Briana galėtų ateiti čia. 
Gal trumpam išneštum kūdikį į gryną orą? 

„Metusi abejojantį žvilgsnį, Lizė padarė ką liepiama, paėmė 
į glėbį mažąjį Gizmą ir, murmėdama jam meilius žodelius, išė- 
jo su juo laukan. Briana atsistojo šalia manęs, visaip vengdama 
Rodžerio akių. 

— Ketinu jį atverti ir iš jo išleisti kuo daugiau skysčio, - pa- 
rodžiau ilgą, juoda pluta apsitraukusį plyšį. - Paskui turėsime 
sanuoti negyvus audinius, dezinfekuoti ir tikėtis geriausio. | 

— O ką reiškia „sanuoti ? - paklausė Rodžeris. 

Paleidau jo pėdą, ir jis mažumėlę atsipalaidavo. 

— Sanavimas - žaizdos valymas, chirurgiškai ar nechirurgiš- 
kai pašalinant negyvus audinius ar kaulus, - atsakiau ir vėl pa- 
liečiau pėdą. - Laimė, kaulas nepažeistas, nors galbūt šiek tiek 
pakenktos pėdikaulių kremzlės. Nesijaudink, - paplekšnojau per 
koją. - Šalinant negyvus audinius neskauda. 

— Tikrai? 

- Ne. Bet kai drenuosiu ir dezinfekuosiu, skaudės. - Dirste- 
lėjau į Bri. - Prašau palaikyti jam už rankų. 

Ji nedvejojo nė akimirkos, priėjo prie lovos galvūgalio ir iš- 
tiesė jam rankas. Jis įsikibo, žiūrėdamas į ją. Toks buvo pirmasis 
jų prisilietimas po beveik metų. 

— Stipriai laikyk, - liepiau. - Bus labai nemalonu. 

Nesižvalgydama greitai triūsiau: švariu skalpeliu vikriai at- 
vėrusi apgijusias žaizdas, išspaudžiau kuo daugiau pūlių ir iš- 
pjausčiau negyvus audinius. Jutau, kaip įsitempę virpa jo kojos 
raumenys, kaip išsiriečia kūnas, nuvėrus skausmui ir jį surietus, 
bet jis tylėjo kaip vandens prisisėmęs. 

— Gal nori ką nors sukąsti, Rodžeri? - paklausiau, išimdama 
butelį skiesto spirito nuo uždegimo. - Dabar mažumėlę degins. 

Atsakė ne jis, o Briana. 

- Jis laikosi gerai, - ramiai tarė ji. - Darbuokis. 

Kai ėmiau plauti žaizdas, jis tyliai suniurzgė ir kiek pasiver- 
tė ant šono, koją tampant konvulsijoms. Stipriai laikydama jo 
pėdą, darbą pasiskubinau baigti kuo greičiau. Kai pasitraukiau 
nuo jo ir užkimšau butelį, pažvelgiau į galvūgalį. Briana sėdėjo 
ant lovos, stipriai apsivijusi rankomis jo pečiaus. Jis veidu buvo 
įsikniaubęs jai į kelius, rankomis apkabinęs per liemenį. Bri vei- 
das buvo išblyškęs, bet ji šiaip taip išspaudė šypseną. 

— Baigta? 

— Blogiausia baigta, - nuraminau juos, - bet kai ką dar reikės 
padaryti. 

Tam pasiruošiau prieš dvi dienas; šiuo metų laiku nebuvo 
sunku. Išėjau laukan ir patraukiau į rūkyklą. Pavėsyje kabojo 
elnienos skerdena, apsigaubusi apsauginiais kvapiais karijos dū- 
mais. Bet man reikėjo žalios mėsos. 

Puiku, tokios senokai turėjau lauke. Paėmiau nedidelę lėkš- 
tutę, padėtą šalia durų, ir parsinešiau į namą. 

— Fui! - man įėjus, Briana suraukė nosį. - Kas čia? Dvokia 
kaip pašvinkusi mėsa. 

— Čia ir yra pašvinkusi mėsa. 

Tikriau, tai buvo gyvatės sugelto kiškio, atsinešto iš sodo pa- 
kraščio ir padėto, kad priviliotų lankytojų, maita. 

Briana vis dar laikė Rodžeriui už rankų. Šyptelėjau po nosimi 
ir vėl stojau į savo vietą. Paėmusi sužeistą pėdą, pasisiekiau ilgųjų 
chirurginių žnyplių. 

— Mama! Ką darai? 

— Neskaudės, - patikinau. Švelniai suspaudžiau pėdą ir pa- 
dariau chirurginį pjūvį. Tada iš dvokiančių išėdų paėmiau mažą 
baltą lervą ir mikliai ją įspraudžiau į žiojinčią prapjovą. 

Rodžeris gulėjo užsimerkęs, jo kakta blizgėjo nuo prakaito. 

— Ką? - pakėlė galvą ir pašnairavo per petį, stengdamasis pa- 
žiūrėti, ką veikiu. - Ką jūs darote? 

— Į žaizdas kišu lervų, - atsakiau įnikusi į darbą. - Išmokau 
iš senos indėnės, su kuria kitados susipažinau. 

Galvūgalyje iš sukrėtimo ir pasišlykštėjimo aiktelėjo duetas, 
bet aš toliau tvirtai laikiau pėdą ir darbavausi. Padariau kitą pjūvį 
ir į jį įspraudžiau tris besirangančias baltas lervas. 

- Suveiks, - pasakiau, kiek susiraukusi žiūrėdama į kirmi- 
nus. - Kur kas geriau nei įprasta sanacija, nes tam turėčiau at- 
verti daugiau pėdos ir išgremžti kuo daugiau negyvų audinių. Ir 
ne tik beprotiškai skaudėtų, liktum ir neįgalus. O mažosios mūsų 
bičiulės suės negyvą audinį, nusigaus iki vietelių, kurių negaliu 
pasiekti, ir gražiai, kruopščiai pasidarbuos. 

— Mūsų bičiulės lervos, - burbtelėjo Briana. - Dieve, mama! 

— O kasjas sulaikys, kad nesuėstų visos mano kojos? - Rodže- 
ris stengėsi likti neva abejingas. - Jos... hm... jos juk dauginasi? 

- Ne, - linksmai nuraminau. - Čia lervos, jos nesidaugina ir 
neėda gyvų audinių. Jei joms užteks laiko susisukti į lėliukę, iš 
jų išsiris muselės ir nuskris, o jei lervos pristigs maisto, jo ieškoti 
iššliauš kitur. 

Abiejų veidai buvo jau žalsvi. Baigusi triūsti, pėdą laisvai ap- 
rišau marle ir paplekšnojau Rodžeriui per koją. 

— Na štai. Nesijaudink, su tuo jau buvau susidūrusi. Vienas 
narsuolis pasakojo, kad puotaudamos jos truputį kutena, bet vi- 
sai neskauda. 

Paėmiau lėkštutę ir išsinešiau ją plauti. Kiemo pakrašty su- 
sitikau Džeimį, grįžtantį iš naujojo namo su Ruahu ant rankų. 

— Čia močiutė, - pasakė jis, traukdamas nykštį Ruahui iš bur- 
nytės ir šluostydamasis seiles į kilto šoną. - Juk ji - graži moteris? 

— Gugu, - suvapėjo Ruahas, įbesdamas kiek žvairą žvilgsnį į 
senelio marškinių sagą ir puolęs jos mąsliai seilėti. 

— Tik žiūrėk, kad neprarytų tos sagos, - perspėjau ir pasi- 
stiebusi ant pirštų galiukų pirmiausia pabučiavau Džeimį, o pas- 
kui - vaikelį. - Kur Lizė? 

— Radau mergaitę sėdinčią ant kelmo ir verkiančią. Todėl pa- 
ėmiau vaikį ir liepiau jai eiti ir pabūti vienai. 

— Ji verkė? Kas nutiko? 

Džeimio veidu nuslinko šešėlis. 

- Ji liūdi Ijano, ar ne? - vydamas ir Lizės, ir savo sielvartą, 
paėmė man už rankos ir patraukė tako į gūbrį link. - Eime, Sa- 
senach, pamatysi, ką šiandien nuveikiau. Tavo kabinete suklojau 
grindis, dabar beliko užkloti laikiną stogą ir galėsiu šokti į lovą. - 
Jis dirstelėjo atgal į trobelę. - Pamaniau, kuriam laikui ten galėtų 
įsikurti Makenzis. 

— Puiki mintis. 

Džeimis buvo pristatęs mažą kambarėlį Brianai su Lize, bet 
vis tiek gyvenom labai susikimšę. Jei Rodžeris kelias dienas būtų 
prikaustytas prie lovos, sunkiai rasčiau jam vietą vidury trobelės. 

— Kaip jiems sekasi? - apsimestinai atsainiai paklausė Džeimis. 

- Kam? Brianai ir Rodžeriui? 

— O kam dar? - jo atsainumas dingo. - Ar tarp jų viskas 
klostosi? 

— Lyg ir taip. Jie vėl pratinasi vienas prie kito. 

— Tikrai? 

— Taip, - žvilgtelėjau į trobelę. - Jis ką tik privėmė jai į skraitą. 

Monetos metimas 


RODŽERIS PASIVERTĖ ANT ŠONO ir atsisėdo. Langai dar 
neįstiklinti, bet kol kas ir nereikėjo, laikėsi geri vasaros orai, o 
mano gydytojos kabinetas buvo naujojo namo priekyje, prieš 
šlaitą. Jei jis ištempdavo kaklą į šoną, matydavo, kaip Briana 
žingsniuoja į trobelę, galop dingdama tarp kaštonų. 

Paskutinį kartą švystelėjo rūdžių spalvos naminis audinys, 
ir ji išnyko. Šį vakarą buvo atėjusi be kūdikio; jis nežinojo, ar 
čia postūmis į gerąją pusę, ar taip ji elgiasi iš gailesčio. Jie ga- 
lėjo pasišnekėti be paliovos nepertraukinėjami (nereikėjo keisti 
šlapių vystyklų), netrukdomi klyksmų, bruzdesio, maitinimo ir 
vėmimo. Reta prabanga. 

Užtat buvo trumpiau nei kitais kartais - jis jautė, kad jai nelei- 
džia atsiplėšti kūdikis, tarsi juodu sietų guminis raištis. Tačiau Ro- 
džeris negieš apmaudo ant to žioplelio, liūdnai tarė sau. Tik... na, jį 
vis dėlto piktino mažylis. Bet nepasakysi, kad kūdikis jam nepatiko. 

Jis dar nevalgė, kol ji čia buvo, nenorėjo gaišti nė vienos bran- 
gios jųdviejų vienumos minutės. Atidengęs jos atneštą pintinę, 
įkvėpė šilto, sodraus voverių troškinio ir šviesios bemielės duonos, 
užteptos šviežiu sviestu, aromato. Ir dar pakvipo obuolių pyragas. 

Jam vis dar tvinkčiojo pėdą ir jis uoliai vijo mintis apie darbš- 
čiąsias lervas, ir, nors sekėsi sunkiai, apetitas grįžo su kaupu. Ro- 
džeris valgė pamažu, gardžiuodamasis ir grožėdamasis ramiomis 
sutemomis, lėtai kylančiomis kalno šlaitu. 

Freizeris ne veltui pasirinko šią vietą namui. Ji driekėsi per 
visą kalno atšlaitę, nuo jos vėrėsi tolumoje tekanti upė, žemai mi- 
gloje skendintys slėniai ir tamsios viršukalnės, remiančios žvaigž- 
dėmis nusėtą dangų. Čia viena nuošaliausių, nuostabiausių, kva- 
pą gniaužiančių romantiškų vietų, kokias jam yra tekę regėti. 

O apačioje Briana, lepinanti mažąjį plikšį, kol jis čia lindi 
vienui vienas. 

Pastatęs tuščią pintinę ant grindų, nušokavo iki naktipuo- 
džio, kėpsančio kampe, ir grįžo į lovą, pataisytą ant naujo kabi- 
neto stalo. Po paraliais, ir kas jį patraukė už liežuvio atsakyti, kad 
nežino, kodėl sugrįžo, kai ji paklausė? .. 

Na, tik todėl, kad iš tikrųjų nežinojo kodėl. Daugybę mėne- 
sių bastėsi po sumautus tyrlaukius, gyvendamas pusbadžiu, iš 
vienatvės ir skausmo maišantis protui. Jos nematė beveik metus, 
per juos buvo nugarmėjęs į pragarą ir vėl iš jo išsikapstė. Kiau- 
ras tris dienas prakiurksojo ant stačios uolos virš to prakeikto 
rato be maisto ir ugnies, viską apmąstydamas, mėgindamas ap- 
sispręsti. Galiausiai tik nuspūdino šalin, netgi suprasdamas, kad 
čia buvo vienintelė jo galimybė. 

Grįžo iš pareigos? Iš meilės? Bet kaip, velniai rautų, galima 
mylėti be įsipareigojimo? 

Rodžeris neramiai apsivertė ant kito šono, atsukdamas nuga- 
rą nuostabiai kvepiančiai nakčiai ir saulės sušildytiems vėjams. 
Sveikstant atsigaunantis jaunas kūnas ir vyriškumas jau kėlė ne- 
rimą, nes nuobodis lindo per pakaušį neturint nė menkiausios 
progos pasimankštinti. 

Jis ir negalėtų to pasiūlyti Brianai. Pirmiausia, ji gal pama- 
nytų, kad jis grįžo tik dėl šito, antra, tas suknistas Škotas Didysis 
visai nejuokavo kalbėdamas apie kiaulę. 

Dabar jis supranta. Grįžo todėl, kad negalėtų gyventi anapus. 
Gal jį graužė kaltė, kad juos paliko, o gal suvokė mirsiąs be jos... 
Manykit, ką norit. Suvokė, ko atsisako, ir jam tai buvo nė motais. 
Turi būti čia, ir viskas. 

Išsitelžęs ant nugaros, įsispoksojo į blyškias pušines len- 
tas, atstojančias jo prieglaudos stogą. Buvo girdėti dunksint ir 
liuoksint: iš čia pat augančios kikorijos atvyko naktinės vieš- 
nios - voverės, stogas joms pasirodė besąs patogus trumpiau- 
sias kelias. 

Kaip jam pasakyti Brianai, kad patikėtų? Dieve, ji tokia ner- 
vinga, kad vos leidžiasi paliečiama. Brūkšteli lūpos, prisiliečia 

rankos, ir jau sprunka. Išskyrus tą dieną, kai laikė jį Klerei mėsi- 
nėjant pėdą. Tada tikrai stengėsi dėl jo, tvirtai laikė iš visų jėgų. 
Vis dar juto jį apsivijusias rankas, ir prisiminus tą glėbį iš malo- 
numo dilgtelėjo po paširdžiais. 

O prisiminus staiga knioštelėjo. Taip, valant žaizdą jam per- 
kūniškai skaudėjo, bet nebuvo nieko, ko jis nebūtų įstengęs iš- 
kęsti sukandęs dantis, o Klerei, patyrusiai mūšio lauke, šitai, be 
abejonės, jokia paslaptis. 

Ar ji taip elgėsi tyčia? Leido Bri jį liesti niekam nespaudžiant 
ir nepersekiojant? Davė jam progą prisiminti, kaip jie stipriai 
traukia vienas kitą? Jis vėl apsivertė, šįkart ant pilvo, ir gulėjo, 
pasidėjęs smakrą ant sukryžiuotų rankų, žvelgdamas į aksominę 
tamsą lauke. 

Jis galėtų paaukoti ir kitą pėdą, kad Bri vėl jį taip apkabintų. 


== 


Klerė apžiūrėdavo jį kasdien kartą ar du, bet jis luktelėjo 
iki savaitgalio, kai ji atėjo nuvynioti tvarsčių. Lervos turbūt jau 
padarė juodą savo darbą ir - jis vylėsi Dievo pagalbos - išsi- 
nešdino. 

— Ak, koks mielas vaizdelis, - tarė Klerė, bakstelėdama pėdą 
su vampyrišku chirurgės pasigėrėjimu. - Žaizda gražiai traukia- 
si, uždegimas beveik praėjęs. 

— Puiku, - pasakė Rodžeris. - Ar jų nebėra? 

— Lervų? O taip, - nuramino Klerė. - Jos pavirsta lėliukėmis 
per kelias dienas. Juk nudirbo naudingą darbą? - ji dailiu nykš- 
čio nagu perbraukė jam pėdos šoną sukutendama. 

— Pasikliauju tavo žodžiais. Ar jau galiu laisvai vaikščioti? — 
atsargiai palankstė pėdą. 

Ją kiek skaudėjo, bet menkas niekis, palyginti su tuo, ką buvo 
iškentęs anksčiau. 

— Taip. Bet kelias dienas dar nesiauk batų. Ir, dėl Dievo mei- 
lės, neužlipk ant ko nors aštraus. 

Niūniuodama ji ėmė tvarkyti savo įrankius. Atrodė laiminga, 
bet pavargusi. Po akimis tamsavo ratilai. 

— Ar vaikas vis dar rėkia naktimis? - paklausė Rodžeris. 

— Taip, vargšiukas. Ar jį girdi? 

— Ne, tik jūs atrodot nusikamavusi. 

— Ir nėra ko stebėtis. Visą savaitę niekas padoriai neišsimiega, 
ypač vargšė Bri, nes tik ji gali pamaitinti kūdikį. - Klerė nusi- 
žiovavo ir mirksėdama papurtė galvą. - Džeimis jau beveik iš- 
klojo galinio miegamojo grindis ir nori čia persikraustyti, kai tik 
kambarys bus baigtas, kad Bri ir kūdikis turėtų daugiau vietos ir, 
beje, kad mudu kiek ramiau pabūtume dviese. 

— Gera mintis. O jeigu jau prašnekome apie Bri... 

— Mm? 

Beprasmiška tempti, geriau klos be užuolankų. 

— Klausykit... aš stengiuosi iš visų jėgų. Myliu ją ir noriu jai 
parodyti, bet ji manęs kratosi ir išsisukinėja. Ateina pas mane, 
mudu pasikalbam. Puiku, bet paskui, kai mėginu ją apkabinti 
ar pabučiuoti, staiga nulekia per kambarį vėju pakeldama lapus. 
Jeigu kas nors ne taip, ką turėčiau daryti? 

Klerė nuvėrė jį vienu iš tų trikdančių geltonų akių žvilgsnių, 
tiesiu ir negailestingu it koks sakalas. 

— Tu buvai jai pirmasis? Pirmasis vyras, su kuriuo ji sugulė? 

Jis pajuto, kaip kraujas plūstelėjo į skruostus. 

— Aš... na... taip. 

— Tada gerai. Vienintelė jos patirtis dalykuose, kuriuos kai 
kas galėtų vadinti sekso malonumais, tėra atimta nekaltybė. Vi- 
sai nesvarbu, kaip švelniai tą padarei, bet jai skaudėjo, o po dvie- 
jų dienų ji buvo išprievartauta, vėliau susilaukė kūdikio. O tu 
manei, kad ji alpdama kris tau į glėbį tikėdamasi, kad tu parei- 
kalausi savo, kaip sutuoktinio, pareigų? 

Tu to paklausei, pagalvojo jis, ir išgirdai. Teisybę akis į akį. Jo 
skruostai užsidegė labiau negu tada, kai karščiavo. 

— Nė nepamąsčiau apie tai, - burbtelėjo jis sienai. 

- Žinoma, kurgi, - pasakė Klerė, blaškydamasi tarp susierzi- 
nimo ir linksmumo. - Tu juk sumautas vyras. Todėl tau ir sakau. 

Jis giliai įkvėpė ir nenoromis atsigręžė į ją. 

— Ir ką norite man pasakyti? 

- Kad ji bijo, - Klerė pakreipė galvą, vertindama jį. - Ir bijo 
ne tavęs. 

— Ne manęs? 

— Ne, - tiesiai atsakė ji. - Briana gal ir įsikalė į galvą, kad 
turi žinoti, kodėl grįžai, bet čia slypi kas kita. Tą matytų ir visas 
pulkas aklųjų. Ji bijo, kad nesugebės... mmfm, - Klerė kilstelėjo 
antakį, užsimindama apie labai jau netaktišką pasiūlymą. 

— Suprantu, - giliai įkvėpė Rodžeris. - Ir ką patariate man 
daryti? 

Ji paėmė pintinę ir užsimovė ant rankos. 

— Nežinau, - atsakė Klerė, vėl nuverdama savo geltonomis 
akimis. - Bet, manau, turėtum būti atsargus. 


= 

Vos jis spėjo atgauti ramybę ir dvasinę pusiausvyrą po ne- 
ramaus pasitarimo, tarpduryje išdygo kitas lankytojas. Džeimis 
Freizeris su dovanomis. 

- Štai tau skustuvas, - tarė Freizeris, kritiškai nužvelgdamas 
Rodžerį. - Ir karšto vandens. 

Prieš kelias dienas Klerė trumpai apkirpo jam barzdą chi- 
rurginėmis žirklėmis, bet jis jautėsi pernelyg netvirtai, todėl nė 
nemėgino skustis, tas skustuvas veikiau gerklę perrėžtų. 

— Ačiū. 

Freizeris atnešė mažą veidrodėlį ir indelį skutimosi muilo. 
Labai rūpestingas. Rodžeris būtų norėjęs, kas Freizeris paliktų jį 
vieną, o ne ramstytų durų staktą ir kritiška akimi stebėtų, kaip 
jis skutasi, bet šiomis aplinkybėmis vargu ar galėtų prašyti, kad 
Džeimis išeitų. 

Net spoksant nepageidaujamam stebėtojui, jam labai palen- 
gvėjo atsikračius barzdos. Bjauriai peršėjo veidą, tokio nugran- 
dyto nebuvo regėjęs jau daugybę mėnesių. | 

- Kaip sekasi darbuotis? - Rodžeris stengėsi palaikyti manda- 
gų pokalbį, kaskart tarp brūkštelėjimų nuplaudamas skustuvą. — 
Šį rytą girdėjau jus kalant namo gale. 

— Gerai, - Freizerio akys smalsiai sekiojo kiekvieną jo judesį, 
turbūt vertindamos Rodžerį. - Suklojau grindis ir šiek tiek pasidar- 
bavau ant stogo. Mudu su Klere tikriausiai šiąnakt čia nakvosim. 

— Ak, - Rodžeris šiek tiek atlošė galvą ir ištempė kaklą, do- 
rodamasis su pasmakrės linkiu. - Klerė leido man vėl vaikščioti; 
sakykit, kokius ūkio darbus galėčiau nudirbti. 

Džeimis, sunėręs rankas, linktelėjo. 

— Ar moki naudotis įrankiais? 

— Statybose mano patirtis menka, - prisipažino Rodžeris. Juk 
inkilėlio, sukalto mokykloje, turbūt nereikėtų skaičiuoti. 

— Ir nemaniau, kad esi įgudęs laikyti plūgą ar tvarkytis su 
besiparšiuojančia kiaule, - Freizerio akyse švystelėjo smagumas. 

Rodžeris pakėlė smakrą, nuo kaklo nuskusdamas paskutinius 
šerius. Jau kelias dienas apie tai galvojo. Aštuoniolikto amžiaus 
ūkyje kažin ar praverstų istoriko žinios ar liaudies dainininko 
talentas? 

— Ne, - ramiai patvirtino, dėdamas skustuvą. - Ir nemoku 
melžti karvės, mūryti kamino, skaldyti skiedrų, vadelioti arklių, 
šaudyti meškų, mėsinėti elnio ar ką nors persmeigti durklu. 

— Nejaugi? - Freizeris akivaizdžiai smaginosi. 

Rodžeris apsišlakstė veidą vandeniu ir sausai jį nusišluostė, 
paskui atsigręžė į Freizerį. 

— Ne. Bet turiu stiprią nugarą. Jums tinka? 

— O taip. Argi man reikėtų ko nors geresnio? - viena Freizerio 
burnos pusė išsirietė. - Ar atskirsi vieną kastuvo galą nuo kito? 

— Tiek sugebu. 

— Tada puikiai susitvarkysi. — Freizeris pasitraukė iš tarp- 
durio. - Reikia sukasti Klerei daržą, pavartyti miežius daržinė- 
je, o tvarte laukia didžiulė krūva mėšlo. Paskui parodysiu, kaip 
melžti karvę. 

— Ačiū, - nušluostęs skustuvą, Rodžeris įkišo jį į maišelį ir 
grąžino Džeimiui. 

— Mes su Klere šįvakar einame pas Fergiusą, - lyg niekur nie- 
ko pasakė Freizeris, imdamas skustuvą. - Vedamės ir mergaitę, 
kad šiek tiek padėtų Marsalei. 

— O? Na... pasilinksminkit. 

— Ir pasilinksminsim, - Freizeris stabtelėjo tarpduryje. — 
Briana nusprendė likti namie. Vaikelis apsiramino, ir ji nenori 
jo erzinti, tampydama iš vienų namų į kitus. 

"Rodžeris šaltai spoksojo į Džeimį. Tose įkypose mėlynose 
akyse galėjai įskaityti viską arba nieko. 

— Tikrai? Norite man pasakyti, kad juodu bus vieni? Tada 
juos prižiūrėsiu. 

Vienas rausvas antakis kilstelėjo. 

— Neabejoju, kad prižiūrėsi, - Freizeris ištiesė ranką ir ją at- 
gniaužė virš tuščio dubens. Tyliai barkštelėjo metalas, ir alavo 
paviršiuje blykstelėjo raudona spalva. - Įsikalk į galvą, ką pasa- 
kysiu, Makenzi. Mano dukteriai bailio nereikia. | 

Jam nespėjus atsakyti, antakis nusileido, ir Freizeris nuvėrė jį 
ramiomis mėlynomis akimis. 

- Tu man kainavai vaikį, kurį mylėjau, todėl nesu linkęs tau 
meilikauti, - jis pažvelgė į Rodžerio pėdą, paskui pakėlė akis. — 
Bet galbūt aš tau skolingas kur kas daugiau. Taigi, sakykim, esam 
atsiteisę, o gal ir ne. Tark žodį. 

Rodžeris priblokštas linktelėjo ir atgavo žadą: 

— Atsiteisę. 

Freizeris palenkė galvą ir dingo taip pat greitai, kaip pasiro- 
dė, palikdamas Rodžerį, spoksantį į tuščią tarpdurį. 


p 


Jis pakėlė skląstį ir švelniai stumtelėjo trobelės duris. Jos 
buvo užkabintos. Šmėstelėjo mintis apie užgaidą bučiniu paža- 
dinti Miegančiąją Gražuolę. Jis kilstelėjo kumštį, ketindamas pa- 
belsti, bet susilaikė. Ne ta herojė. Miegančiosios Gražuolės lovoje 
nebuvo ūmaus nykštuko, pasiruošusio rėkti per visą namą, vos 
kas sudrums ramybę. 

Rodžeris apėjo trobelę, tikrindamas langus, pasąmonėje klai- - 
džiojant Čiaudaliaus ir Niurgzlio vardams. O kaip vadinti šitą? 
Linksmuoliu? Smirdžiumi? 

Dėl oda apkaltų langų trobelė atrodė aptempta kaip būgnas. 
Jis galėtų vieną praplėšti kumščiu, bet anaiptol negeidžia jos iš- 
gąsdinti, įsiverždamas vidun. 

Pamažu dar kartą apėjo trobelę. Būtų išmintingiau grįžti į 
naująjį namą ir palaukti iki ryto. O tada ir pasišnekėti su ja. Taip 
būtų geriau nei pažadinti iš kieto miego ir ją, ir kūdikį. 

Taip, be abejonės, jis ir turėtų elgtis. Jie ramiai pasikalbė- 
tų, nesibaimindami, kad jiems bus sukliudyta, pasivaikščiotų po 
mišką ir išspręstų visus reikalus. Tik šitaip. 

Po dešimties minučių jis buvo apsukęs namelį dar du sykius 
ir stovėjo žolėje kitapus jo, žvelgdamas į blausiai švytintį langą. 

— Po perkūnais, kas manaisi esąs? - sumurmėjo. - Niekingas 
drugys? 

Jam nespėjus atsakyti, sugirgždėjo lentos. Aplėkęs trobelės 
galą, pamatė baltai apsirengusią būtybę, sklendžiančią taku it 
kokia šmėkla į išvietę. 

— Briana? 

Šmėkla atsisuko, tyliai šūktelėdama iš išgąsčio. 

— Čia aš, - pasakė Rodžeris. 

Matė, kaip ranka, tamsi dėmė, pakilo prie naktinių marški- 
nių, prie širdies. 

— Kas tau darosi, kad šitaip prisėlinai prie manęs? - įniršusi 
paklausė ji. 

— Noriu pasišnekėti. 

Ji neatsakė, tik apsisuko ir nužingsniavo takeliu. 

- Sakiau, noriu pasišnekėti su tavim, - garsiau pakartojo Ro- 
džeris, sekdamas paskui. 

— O aš noriu į tualetą! - atšovė ji. - Eik šalin. - Briana ryž- 
tingai užtrenkė išvietės duris. 

Jis kiek paėjėjo takeliu ir ėmė laukti, kol ji išlįs. Kai išėjusi 
Briana išvydo Rodžerį, sulėtino žingsnį, bet jo apeiti negalėjo, 
būtų reikėję bristi į aukštą, šlapią žolę. 

— Tau nereikėtų minti ta pėda, - tarė ji. 

- Ji sugijo. 

— Turėtum eiti į lovą. 

— Gerai jau, gerai, - Rodžeris tvirtai žengė tako viduriu 
prieš ją. - Tik kur? 

— Kur? - ji įsitempė, bet neapsimetė, kad nesupranta. 

— Ten? - jis nykščiu parodė į gūbrį. - Ar čia? 

- Aš... ak... 

Būk atsargus, patarė jos motina. Mano dukrai nereikia bailio, 
pasakė jos tėvas. Jis galėtų mesti monetą, bet šįkart nusprendė 
paklausyti Džeimio Freizerio patarimo, ir velniop tą žudiką. 

— Sakei regėjusi santuoką iš pareigos ir santuoką iš meilės. 
Ar manai, kad viena nurungia kitą? Klausyk, tris dienas mąsčiau 
tame nuošaliame rate. Prisiekiu Dievu, tikrai sukau galvą. Svars- 
čiau, ar likti čia, ar keliauti atgal. Pasilikau. 

— Kol kas. Jei liksi čia visam laikui, pats nesupranti, ko atsi- 
sakai. 

— Suprantu! Net jeigu ir nebūčiau supratęs, puikiai žinojau, 
ko netekčiau iškeliaudamas. 

Jis sugriebė jai už peties, delnu pajuto šviesaus jos marškinių 
gazo šiurkštumą. Ji buvo šiltutė. 

— Nebūčiau galėjęs iškeliauti, gyventi vienas ir nuolat galvoti, 
kad palikau vaiką, kuris galėtų būti mano - kuris yra mano, - jis 
pritilo. - Negalėjau iškeliauti ir gyventi be tavęs. 

Ji padvejojo, tada atsitraukė, mėgindama išsisukti jo rankos. 

— Mano tėvas... mano tėvai... 

— Nesu nė vienas iš tavo prakeiktų tėvų! Jau geriau deramai 
įvertink mano nuodėmes! 

— Tu nepadarei jokios nuodėmės, - pasakė ji prislopintu balsu. 

— Ne, bet ir tu nenusidėjai. 

Briana pažvelgė į jį, ir jis pastebėjo žybtelint tamsias, įkypas 
akis. 

— Jei nebūčiau... — išsižiojo ji. 

— O jei aš nebūčiau... - šiurkščiai nutraukė ją Rodžeris. - 
Liaukis. Nesvarbu, ką padarei tu ar mudu padarėme. Kartoju, aš 
nesu nė vienas iš tavo tėvų, ir kalbu rimtai. Bet jie abu yra, ir tu 
juos gerai pažįsti, kur kas geriau už mane. Nejaugi Frenkas Ran- 
dalas nemylėjo tavęs kaip savo dukros? Nelaikė tavęs savo širdies 

vaiku, net žinodamas, kad tavo gyslomis teka kito vyro kraujas, 
to, kurio jis pagrįstai nekentė? 

Jis suėmė jai ir už kito peties ir kiek papurtė. 

— Argi tas raudonplaukis šunsnukis nemylėjo tavo mamos 
labiau už gyvenimą? Ir mylėjo taip, kad paaukojo tą meilę, steng- 
damasis išgelbėti tave? | 

Briana dusliai sugargė, ir nuo to garso jį nusmelkė skausmas, 
bet Rodžeris jos nepaleido. 

- Jei tiki jais, - kone sukuždėjo Rodžeris, - turi patikėti ir 
manim. Nes aš toks pat vyras kaip jie ir prisiekiu viskuo, kas man 
šventa, - myliu tave. 

Ji pamažu pakėlė galvą, jam į veidą dvelktelėjo jos kvėpavimas. 

— Mes turim laiko, - tyliai pasakė Rodžeris, ir staiga suprato, 
kodėl buvo taip svarbu pasišnekėti su ja dabar čia, tamsoje. Pa- 
sisiekęs jos rankos, prispaudė ją sau prie krūtinės. 

— Ar jauti? Girdi, kaip daužosi mano širdis? 

- Taip, - sušnabždėjo Briana ir lėtai priglaudė susipynusias 
jųdviejų rankas prie krūtinės, spausdama jo delną prie plono 
balto gazo audinio. 

— Tai mūsų laikas, - tarė jis. - Tol, kol jis sustos - vienam 
mūsų ar abiem. Bet tai mūsų laikas. Dabar. Ar švaistysi jį, Bria- 
na, nes bijai? 

— Ne, - atsakė ji kimiai, bet kuo aiškiausiai. - Nešvaistysiu. 

Iš namo ūmai pasigirdo bejėgis verksmas, jis delnu pajuto 
keistą drėgno karščio pliūpsnį. 

- Turiu eiti, - atšlijo ji. Žengusi du žingsnius, atsigręžė. - Už- 
eik. - Ir nubėgo taku, balta ir eikli lyg elnės šmėkla. 


= 

Kol jis atpėdino iki durų, Briana buvo paėmusi kūdikį iš lop- 
šio. Ji buvo atsigulusi jau anksčiau, nes antklodė buvo atklota, o 
pūkiniuose pataluose įsispaudę jos kūno kontūrai. Droviai pra- 
slinkusi pro Rodžerį, vėl atsigulė. 

— Naktimis dažniausiai maitinu jį lovoje. Kai jis guli šalia, 
pamiega ilgiau. 

Rodžeris pritariamai burbtelėjo ir prie ugnies nutempė 
žemą žindymo kėdę. Kambaryje buvo šilta, įkvipę maistu, ne- 
švariais vystyklais ir Briana. Šiomis dienomis ji kvepėjo kitaip: 
žolelių aromatas buvo sumišęs su silpnu saldžiu kvapu, tikriau- 
siai pieno. 

Galvą palenkusi, palaidi raudoni plaukai vilnijo ant pečių ki- 
birkščiuojančių šešėlių kaskadomis. Pro praskleistą iki pat juos- 
mens marškinių priekį buvo matyti pritvinkusios krūties apvalu- 
mas, 0 spenelį užstojo kūdikio galvutė. Vaikas tyliai čiulpė krūtį. 

Pajutusi į save įsmeigtas jo akis, ji pakėlė galvą. 

— Atsiprašau, - švelniai pasakė jis, nenorėdamas trikdyti kū- 
dikio. - Sunku apsimesti, kad nežiūriu. 

Jis nežinojo, ar Briana nuraudo; nuo ugnies raudonai spindė- 
jo jos veidas ir krūtys. Bet ji nudūrė akis sumišusi. 

— Tai ir žiūrėk, - pasakė. - Tik nelabai yra į ką. 

Jis tylėdamas atsistojo ir ėmė rengtis. 

— Ką darai? - paklausė ji žemu balsu sukrėsta. 

— Juk nedora man šitaip sėdėti ir vėpsoti į tave? Gal tau ir 
nelabai bus į ką spoksoti, bet... - jis nutilo ir susiraukęs pažvelgė 
į susimazgiusį bridžių raištelį, - bent nesijausi taip, lyg tu viena 
čia apsinuoginusi rodaisi. 

— Ak. 

Jis nepakėlė į ją akių, bet jam pasirodė, kad Briana išspaudė 
šypsnį. Nusivilko marškinius; ugnis maloniai šildė nuogą nuga- 
rą. Neapsakomai drovėdamasis, atsistojo ir nusmaukė bridžius 
iki kelių. 

— Ar čia striptizas? — Brianai suvirpėjo burna, stengiantis 
garsiai nesusijuokti sūpuojant kūdikį. 

— Niekaip nesumetu, ar man nusisukti, ar ne, - jis patylėjo. — 
Kaip tau labiau patiktų? 

— Nusisuk, - tyliai tarė ji. - Dabar. 

Jis pakluso ir nusitraukė kelnes, vos neįpuldamas į ugnį. 

— Pastovėk šitaip, - paprašė Briana. - Prašau. Miela į tave žiūrėti. 

Rodžeris atsitiesė ir ramiai stovėjo, spoksodamas į liepsną. 
Plevenantis karštis maloniai šildė, ir jis žengė atgal, ir staiga jam 

prieš akis stojo ryškus tėvo Aleksandro paveikslas. Dieve, ir ko- 
dėl jis nūnai jį prisiminė? 

— Tavo nugara randuota, - pasakė Briana kaip dar niekad 
švelniu balsu. - Kas tave sužalojo? 

— Indėnai. Bet niekis, bent šiuo metu. 

Jis nerišdavo nekerpamų plaukų, jie krito per pečius ir ku- 
teno nuogą nugarą. Jį kuteno ir jos akys, jai vertinant jo nugarą, 
sėdynę, šlaunis ir blauzdas. 

— Jau atsisuksiu. Gerai? 

— Manęs netrenks perkūnas, - nuramino Briana. - Tokių 
vaizdų aš jau mačiusi. 

Kaip ir tėvas, ji mokėjo gudriai pakeisti išraišką ir nuslėpti 
mintis, kai to norėdavo. Jis nieko nesuprato iš švelnios, plačios 
burnos ir įkypų katės akių. Ar ji priblokšta, išgąsdinta, smagina- 
si? O kodėl turėtų šitaip jaustis? Jau buvo lietusi viską, į ką dabar 
žiūrėjo, glamonėjusi ir čiupinėjusi jį taip intymiai, kad tąkart jis 
kone ištirpo jos glėbyje, pasidavė jai besąlygiškai, o ji - jam. 

Bet kaip seniai tai buvo, karštos tamsos laisvėje ir siautulyje. 
Dabar jis pirmąkart stovėjo nuogas šviesoje prieš ją, o ji sėdėjo 
ir žiūrėjo į jį su kūdikiu ant rankų. Katras iš jų labiau pasikeitė 
po vestuvių nakties? 

Briana žvelgė įdėmiai, pakreipusi galvą. Paskui nusišypsojo, 
pakėlė akis ir jųdviejų žvilgsniai susidūrė. Ji atsisėdo tiesiai ir 
lyg niekur nieko padavė kūdikiui kitą krūtį, neprisidengdama 
marškiniais apnuogintos krūties. | 

Jis nebepajėgė tverti, ugnis svilino gyvaplaukius ir sėdynę. 
Pasislinkęs nuo židinio, vėl atsisėdo, neatplėšdamas nuo jos akių. 

- Ir kaip jautiesi? - paklausė Rodžeris, norėdamas nutraukti 
tylą, kol ši nepradėjo slėgti, ir skatinamas begalinio smalsumo. 

— Kuo puikiausiai, - švelniai atsakė ji, palenkusi galvą virš 
kūdikio. - Jaučiu, kaip traukia, tempia. Kutena. Kai jis ima Žįsti, 
kažkas nutinka, rodos, į jį plūsta visi mano syvai. 

— O nesijauti išsekusi? Man pasirodė, kad tu iščiulpta. 

- Ak, ne, anaiptol. Štai, pažvelk. 

Ji įkišo pirštą vaikeliui į burną ir jį ištraukė tyliai pokštelint. 

Trumpam nuleido mažą kūnelį žemiau, ir Rodžeris pamatė stirk- 
santį sustangrėjusį spenelį, iš kurio neįtikimai stipriai tekėjo pie- 
no srovelė. Vaikui nespėjus pravirkti, vėl pakišo jam krūtį, bet 
prieš tai Rodžeris pajuto, kaip jam krūtinę aptaškė lašeliai, iš pra- 
džių šilti, bet greitai jie atvėso. 

— O Dieve, - priblokštas šūktelėjo jis. - Nežinojau, kad taip 
būna! Lyg švirkščiantis ginklas. 

— Ir man nebūtų į galvą šovę, - Briana vėl nusišypsojo, pri- 
laikydama kūdikio galvytę. Paskui šypsena išblėso. - Yra daug 
dalykų, kurių nė neįsivaizdavau, kol jų nepatyriau. 

— Bri, - jis palinko į priekį užmiršęs, kad nuogas, nes troško 
ją paliesti. - Bri. Suprantu, kad bijai. Ir aš būgštauju. Nenoriu, 
kad manęs baimintumeisi, bet labai tavęs geidžiu.. 

Jis padėjo ranką jai ant kelio. Po valandėlės laisvoji Brianos 
ranka nusklendė ant jo plaštakos, lengvai kaip paukštis. 

- Ir aš tavęs geidžiu, - sušnabždėjo. 

Jie, regis, ilgai sėdėjo sustingę; jis nė nenumanė, ką daryti 
toliau, tik žinojo, kad neturi pernelyg skubėti, jos išgąsdinti. Būk 
atsargus. 

Čiulpimo garseliai nuščiuvo, ryšulėlis suglebo ir apsunko jos 
rankos linkyje. 

— Užmigo, - sukuždėjo Briana. 

Atsargiai, tarsi būtų laikiusi buteliuką su nitroglicerinu, pasi- 
slinko prie lovos krašto ir atsistojo. 

Gal ketino paguldyti vaiką į lopšį, bet Rodžeris nevalingai pa- 
kėlė rankas. Ji kiek padelsė ir pasilenkusi atidavė kūdikį Rodžeriui. 
Pritvinkusios ir sunkios jos krūtys kabojo po prasegtais marški- 
niais; jai praėjus, jis užuodė sodrų muskusinį jos kūno kvapą. 

Kūdikis, nors mažytis, buvo stebėtinai sunkus. Ir nuostabiai 
šiltas; šiltesnis už savo motinos kūną. 

Rodžeris švelniai kilstelėjo mažylį ir priglaudė. Smulkučiai, 
lenkti kūdikio sėdmenys tilpo į delną. Jis nebuvo visai nuplikęs. 
Ant galvytės žėlė švelnūs rausvi pūkeliai. O kokios mažutės au- - 
sytės. Beveik persišviečiančios; viena raudona ir susimurkšlinusi, 
mat buvo prispausta prie motinos rankos. 

— Išvaizda dar nieko nesako, - Brianos balsas pažadino jį iš 
stovėjo kitoje kambario pusėje, atitraukusi indaujos stalčių. 

Jam pasirodė, kad jos veide mato apgailestavimą, bet tam- 
siuose šešėliuose buvo sunku pasakyti. 

— Ieškojau ne to, - jis atsargiai pasiguldė kūdikį ant kelių. - 
Tik aš pirmą kartą deramai įsižiūrėjau į sūnų, - žodžiai nuskam- 
bėjo keistai, sustingo ant liežuvio. 

Bet ji kiek atsipalaidavo. 

— Ak. Štai jis visutėlis. 

Brianos balse nuskambėjusi pasididžiavimo gaidelė suspaudė 
jam širdį ir privertė pažvelgti į kūdikį atidžiau. Smulkučiai kumš- 
teliai buvo stipriai suspausti lyg sraigių kiautai. Rodžeris vieną 
paėmė ir švelniai paglostė nykščiu. Lėtai, tarsi koks aštuonkojis, 
kumštelis atsigniaužė, ir jis galėjo įsprausti smiliaus galiuką. Del- 
niukas vėl nevalingai susigniaužė, nustebindamas savo jėga. 

Jis girdėjo kambaryje ritmingai šnarant ir suprato, kad ji šu- 
kuojasi plaukus. Geidė į ją žiūrėti, bet sužavėtas kūdikio negalėjo 
atplėšti nuo jo akių. 

Kūdikio kojytės panėšėjo į varlės: plačios pėdutės, siauri kul- 
niukai. Rodžeris paglostė vieną piršto galu ir nusišypsojo, kai 
išsiskėtė maži pirščiukai. Tarp jų bent nėra plėvių. 

Mano sūnus, pamanė, bet nežinojo, kokį jausmą jam pažadi- 
no ta mintis. Prireiks laiko prie to priprasti. 

Bet galėtų būti, toptelėjo kita mintis. Ne tik Brianos vaikas, 
kurį mylės, nes ji - jo motina, bet jo kūno ir kraujo. Ta mintis 
netikėtai jam buvo dar svetimesnė. Jis mėgino ją išvyti iš gal- 
vos, bet ji nepasidavė. Tas mylėjimasis tamsoje, tas karčiai saldus 
skausmo ir džiaugsmo mišinys. Ar tada jis ir pradėjo gyvybę? 

To neketino, bet labai vylėsi, kad pradėjo. 

Vaikelis buvo apvilktas ilgu baltu plonyčiu drabužėliu. Kilste- 
lėjęs jį, Rodžeris išvydo nukarusį vystyklą, o virš jo tobulą bam- 
bos ovalą. Sujaudintas neabejotino smalsumo, pirštu užkabino 
drabužėlio kraštą ir jį nuleido. 

— Juk sakiau, kad jis visutėlis, - šalia jo stovėjo Briana. 

— Na taip, bet ar tas jo daikčiukas kiek... ne per mažas? - su- 
abejojo Rodžeris. 

Ji nusijuokė. 

— Užaugs. Kol kas jam to daikčiuko, regis, nereikia. 

Nuo užuominos jo paties varpa, suglebusi tarp šlaunų, 
krustelėjo. 

— Ar galiu paimti? - Briana ištiesė rankas, bet jis papurtė 
galvą ir vėl pakėlė kūdikį. 

- Dar ne. Jis... kvepia pienu ir salsvai smirdi. 

Nuo jo dvelkė ir dar kažkoks nenusakomas kvapas, kokio 
Rodžeriui iki šiol neteko uosti. 

— Mama tai vadina kūdikio kvepalais, - Briana atsisėdo ant 
lovos blausiai šypsodamasi. - Pasak jos, įgimta gynybinė priemo- 
nė, viena iš tų, kuriomis kūdikiai neleidžia tėvams jų nužudyti. 

— Nužudyti? Bet jis juk mielas mažylis, - paprieštaravo Ro- 
džeris. 

Vienas antakis pašaipiai užsirietė. 

- Šį mėnesį negyvenai su tuo rėksniu. Šiandien pirma naktis, 
kai jo nekamuoja pilvuko diegliai, kaip pastarąsias tris savaites. 
Jeigu jis būtų ne mano, būčiau jį ištrenkusi į atšlaitę. 

Jeigu būtų ne mano. "Ta neabejotina tiesa - motinai didžiau- 
sias atlygis, pamanė jis. Jai viskas aišku. Jis nusistebėjo, trumpam 
pajutęs jai pavydą. 

Kūdikis sukrutėjo ir silpnai suknerkė jam prie kaklo. Ro- 
džeriui nespėjus pajudėti, ji jau buvo paėmusi vaiką ant rankų 
ir plekšnojo per apvalią nugarytę. Vaikelis tyliai atsirūgo ir vėl 
suglebo. 

"Briana paguldė jį lopšyje ant pilvuko atsargiai, lyg jis būtų sti- 
klinis. Rodžeris per gazo audinį matė neryškius jos kūno linkius, 
kuriuos apšvietė ugnis už jos. Kai ji atsisuko, jis buvo pasiruošęs. 

— Vos sužinojusi, galėjai grįžti atgal. Būtų užtekę laiko, - jis 
buvo įsmeigęs į ją akis, kaustydamas ją. - Ar dabar galiu pa- 
klausti aš? Kas privertė tave laukti manęs? Meilė ar pareiga? 

- Ir tas, ir tas, - atsakė ji kone juodomis akimis. - Ir nei tas, 
nei tas. Tiesiog... negalėjau keliauti be tavęs. 

Jis giliai įkvėpė jausdamas, kaip paširdžiuose išnyko pasku- 
tinė abejonė. 

— Tada tu supranti. 

— Suprantu. 

Ji pakėlė pečius, o kai juos nuleido, nuslydo ir laisvas drabu- 
žis. Ji buvo nuoga, kaip ir jis. Dieve, ji buvo raudona. Tai buvo 
aistros raudonis; ji buvo auksinė ir gintarinė, įkaitusi iki dram- 
blio kaulo baltumo ir liepsnos raudonio. Jis taip jos geidė, kad 
tai buvo stipriau už jį. 

— Sakei mylįs mane, prisiekdamas viskuo, kas tau šventa, - 
sukuždėjo ji. - O kas tau šventa, Rodžeri? 

Jis švelniai ir atsargiai siektelėjo jos. Priglaudė ją prie širdies 
ir prisiminė dvokiantį „Šlovingosios“ triumą ir liesą, išvargusią 
moterį, kvepiančią pienu ir išmatomis. Ugnį, būgnus, kraują, 
našlaitę, pakrikštytą vardu tėvo, kuris verčiau pasiaukojo išsi- 
gandęs meilės jėgos. 

— Tu, - atsakė, įsikniaubęs jai į plaukus. - Jis. Mes. Argi to 
ne gana“ 

Namų palaima 


1770 m. rugpjūtis 


BUVO RAMUS RYTAS. Kūdikis išmiegojo visą naktį ir už 
tokį žygdarbį nusipelnė visuotinių pagyrų. Dvi vištos paslaugiai 
sudėjo kiaušinius vištidėje, o ne išmėtė juos pakampėmis kur 
pakliūva, todėl man nereikėjo prieš pusryčius ropinėti tarp ger- 
vuogių krūmų ir jų ieškoti. 

Dubenyje baltutėliu kauburiu gražiai iškilo duona, iš teš- 
los Lizė padarė kepalėlius, kurie bendromis jėgomis - naujajai 
duonkepei talkinant - buvo iškepti. Užsitraukus rusvai plutelei, 
gardus duonos kvapas pasklido po namą, viltingai kutendamas 
šnerves. Keptuvėje ausiai maloniai čirškėjo prieskoniais įtrintas 
kumpis ir kalakutiena, o jų kvapai maišėsi su švelnesniu ryto 
drėgnos žolės ir vasaros gėlių dvelksmu, plūstančiu pro atvirą 
langą. 

Visa tai kėlė bendrą apsnūdusios gerovės nuotaiką, bet už ją 
labiau reikėjo dėkoti praėjusiai nakčiai nei ryto bruzdesiui. 

O naktį švietė nuostabi mėnesiena. Džeimis, išsinešęs laukan 
žvakę, ketino užsklęsti duris, bet ten dar pastovėjo, įsirėmęs į 
durų staktą ir žvelgdamas į slėnį. 

— Kas tau? - paklausiau. 

— Nieko, - tyliai atsakė jis. - Ateik ir pažiūrėk. 

Viskas, rodės, plūduriavo paviršiuje, šiurpinančiai mėnesie- 
nai neleidžiant nustatyti matmenų. Krioklių tolumoje purslai 
buvo tarsi sušalę, sustingę ore. Bet vėjas pūtė į mus, ir aš girdėjau 
silpną gausiai krintančio žemyn vandens gaudesį. 

Nakties oras buvo įkvipęs žole ir vandeniu, nuo kalnų vir- 
šūnių dvelkė pušų ir eglių vėsuma. Suvirpėjau po marškiniais 

ir prisiglaudžiau prie Džeimio, kad būtų šilčiau. Jo marškinių 
skvernai buvo praskleisti kone iki juosmens. Įkišau ranką pro 
plyšį ir suėmiau apvalų šiltą jo sėdmenį. Po delnu įsitempė rau- 
menys, paskui, jam atsisukus, virptelėjo. 

Jis neatsitraukė, tik žengtelėjo atgal ir per galvą nusitraukė 
marškinius. Stovėjo prieangyje nuogas, ištiesęs į mane ranką. 

Mėnesiena pasidabravo ir išryškino jo kūną. Mačiau kiekvie- 
ną lopinėlį nuo ilgų kojų pirštų iki besiplaikstančių plaukų, ir 
taip pat aiškiai, kaip gervuogių krūmų stiebus kiemo gale. Ta- 
čiau ir jis atrodė bematis: galėjo būti ir ranka pasiekiamas, ir už 
kokios mylios. 

Nusipurčiau nuo pečių marškinius, ir, nuslydę kūnu, jie nu- 
pleveno. Palikau juos ant žemės ir paėmiau jo ranką. Tylėdami 
nusklendėm per žolę šlapiomis kojomis, atvėsusia oda ir patrau- 
kėm į mišką. Nebyliai mėgaudamiesi vienas kito šiluma, drauge 
žengėm į tuštumą anapus gūbrio. 

Pabudom tamsoje, nusileidus mėnuliui. Aplipę lapais, apkibę 
šapais, sukandžioti vabzdžių ir sustirę nuo šalčio. Nepratarėm 
nė žodžio, tik prapliupom juoku ir nusvirduliavom lyg išgėrę, 
kliūdami už šaknų ir akmenų, padėdami vienas kitam kastis per 
tamsų mišką be mėnulio, kad nusigautume iki lovos ir dar nu- 
snūstume kokią valandėlę prieš aušrą. 

Dabar pasilenkiau jam per petį ir pastačiau priešais nosį du- 
benį avižinės košės, sustojusi išpešiau jam iš plaukų ąžuolo lapą 
ir padėjau šalia dubens. 

Jis atsisuko, vien akimis šypsodamasis sugriebė mano ranką 
ir švelniai pabučiavo. Tada paleido ją ir vėl ėmė valgyti košę. Kai 
paliečiau jam sprandą, jo lūpas išrietė šypsnys. 

Pakėliau akis, taip pat šypsodamasi, ir pamačiau, kad į mus 
žiūri Briana. Vienas jos lūpų kamputis pakilo, akys buvo šiltos, 
nes viską suprato. Tada jos žvilgsnis nukrypo į Rodžerį, kuris 
išsiblaškęs šaukštu kabino košę, įdėmiai spoksodamas į ją. 

Šį namų palaimos vaizdelį sudrumstė griausmingas Klarenso 
bliovimas, pranešantis apie atvykėlį. Man dingtelėjo, kad pasi- 
gendu Rolo: nubėgtų prie durų patikrinti, kas ateina, - tačiau 

Klarensas bent visu kūnu nešoka ant svečių ir nemėgina jų par- 
griauti arba negainioja po kiemą. 

O tas atvykėlis buvo Dankanas Inesas, atgabenęs kvietimą. 

— Jūsų protetė klausia, ar atvyksite į susirinkimą ant Heliko- 
no kalno šį rudenį. Ji sako, kad jai pažadėjai prieš dvejus metus. 

Džeimis pastūmė pusdubenį kiaušinių Dankanui. 

— Apie tai dar negalvojau, - tarė kiek raukydamasis. - Laukia 
šimtai darbų. Iki pirmo sniego turiu užkloti namo stogą, - jis 
smakru parodė aukštyn į skersinius ir šakas, laikinai saugančias 
mus nuo įnoringų orų. 

— Iš Baltimorės atvyksta kunigas, - pranešė Dankanas, visaip 
vengdamas žiūrėti į Rodžerį ir Brianą. - Ponia Džo mano, kad 
gal norėsite pakrikštyti kūdikį. 

— Ak, - Džeimis atsisėdo, mąsliai sučiaupęs lūpas. - Nebloga 
mintis. Tada gal ir keliausime, Dankanai. 

— Puiku, tavo tetulė bus patenkinta. 

Kažkas užstrigo Dankano gerklėje; man žiūrint jį pamažu iš- 
pylė raudonis. Džeimis pašnairavo į svečią ir jo pusėn stumtelėjo 
ąsotį sidro. 

— Ar užspringai, Žmogau? 

— Ai... ne. 

Visi, liovęsi valgyti, pakerėti spoksojo, kaip keičiasi Dankano 
veido spalva. Kol jis įstengė išspausti žodžius, jo veidas jau buvo 
rausvai rudas. 

— Aš... eee... noriu paprašyti tavo sutikimo, an fhearr Mac 
Dubh*, vesti ponią Džokastą Kameron ir... ir... 

— Ir kieno dar reikėtų atsiklausti? - paklausė Džeimis, trūk- 
čiojant lūpos kampučiui. - Kolonijos gubernatoriaus? 

— Ir savęs! - Dankanas čiupo puodelį sidro ir jame paslėpė 
veidą, tarsi skęstantis žmogus būtų išvydęs pro šalį plaukiančią 
gelbėjimo valtį. 

Džeimis nusikvatojo, bet tai, regis, nenuramino sutrikusio 
Dankano. 


* Juodojo sūnau (geilų k.). 

— Mano sutikimo? Gal tau atrodo, kad mano protetė visai 
nukvakusi, Dankanai? O gal tu pats nukvaišai? 

Dankanas kvėpavo jau lengviau, nors skruostai vis dar buvo 
purpuriniai. 

- Tik pamaniau, kad derėtų atsiklausti, - kiek ryžtingiau at- 
sakė jis. - Juk tu artimiausias jos giminaitis, - jis nurijo seilę ir 
truputį atsitiesė. - Ir... ne visai teisinga, Mak Duvai. Man nede- 
rėtų gvieštis to, kas galbūt yra tavo. 

Džeimis nusišypsojo ir papurtė galvą. 

— Neturiu jokių pretenzijų į protetės turtą, Dankanai, ir jo 
nė nepriimčiau, jeigu ir pasiūlytų. Ar susituoksite susirinkime? 
Pasakyk, kad atvyksime ir sušoksime vestuvėse. 

Jeremijas 


1770 m. spalis 


RODŽERIS SU KLERE IR FERGIUSU jojo neatsilikdami 
nuo vežimo. Džeimis, nepatikėdamas Brianai vadelioti trans- 
porto priemonės, vežančios jo anūką, užsispyrė važiuoti vežimu; 
Brianą pasisodino šalia, o Lizė su Marsale įsitaisė vežimo dugne. 

Sėdėdamas ant balno, Rodžeris girdėjo ginčo, trunkančio 
nuo pat jo pasirodymo ant gūbrio, nuotrupas. 

- Tikrai Džonas, - sakė Briana, raukydamasi žiūrėdama į 
sūnų, kuris kaip pašėlęs muistėsi po skara. - Tik nežinau, ar tas 
vardas turėtų būti pirmas. Gal pirmas galėtų būti Ijanas? Šis var- 
das geilų kalba juk ir reiškia „Džonas“. Norėčiau jį taip pavadinti, 
bet ar nebus perdėm painu, kai jau yra dėdė Ijanas ir mūsų Ijanas? 

— Nė vieno jų čia nėra, todėl nemanau, kad tai būtų labai keblu 
ir sudėtinga, - įsikišo Marsalė ir dirstelėjo į patėvio nugarą. - Argi 
nenorėtum jo pavadinti vienu iš tėtušio vardų? 

— Taip, bet kuriuo? - Briana pasisuko į Marsalę. - Tik ne 
Džeimsu, būtų painu. Nelabai patiktų ir Malkolmas. Jis, žinoma, 
jau yra Makenzis, taigi gal... - ji pagavo Rodžerio žvilgsnį ir nu- 
sišypsojo. - O ką pasakytum apie Jeremijo vardą? 

— Džonas Jeremijas Aleksandras Freizeris Makenzis? - Mar- 
salė susiraukė, tardama vardus ir įsiklausydama, kaip jie skamba. 

— Man visai patinka Jeremijas, - įsiterpė Klerė. - Senojo Tes- 
tamento vardas. Juk tai vienas tavo vardų, Rodžeri? - ji šyptelėjo 
jam ir, prijojusi arčiau vežimo, pasilenkė prie Brianos, norėdama 
pasišnekėti. - Be to, jei Jeremijas atrodytų perdėm oficialu, ga- 
lėtum vadinti jį Jemiu. - Labai panašiai skamba kaip Džeimis, 
ar ne' 

Rodžeriui kiek pašiurpo nugara, staiga prisiminus kitą vaiką, 
jo motinos vadinamą Jemiu, vaiką, kurio tėvas buvo šviesiaplau- 
kis ir žaliomis Rodžerio akimis. 

Kai Briana nusisuko ir, įdavusi Lizei palaikyti suirzusį, nera- 
mų vaiką, ėmė raustis krepšyje švarių vystyklų, jis keliu paragino 
arklį ir prijojo prie Klerės kumelės. | 

— Ar jūs prisimenate štai ką? - paklausė jis tyliai. - Kai pir- 
mą kartą atvažiavote su Briana aplankyti manęs į Invernesą, jau 
buvote ištyrinėjusi mano genealogiją. 

— Tikrai? - ji išrietė antakį. 

— Tai buvo senokai, ir jums turbūt praslydo pro akis... - jis 
dvejojo, bet turėjo žinoti, jeigu tai buvo įmanoma. - Parodėte 
vietą mano šeimos genealoginiame medyje, kur buvo padarytas 
sukeitimas; Geilis Dankan sūnus, susilauktas nuo Duglo, buvo 
įvaikintas vietoj mirusio kūdikio ir gavo ano vardą. 

— Viljamas Bakligas Makenzis, - greitosiomis išbėrė ji ir nu- 
sišypsojo, išvydusi nustebusią jo miną. - Tą genealogiją patyri- 
nėjau gana išsamiai, - sausai tarė. - Tikriausiai galėčiau pasakyti 
visus genealoginio medžio vardus. 

Rodžeris giliai įkvėpė, ant sprando juto besirangant ne- 
smagumą. 

— Galėtumėte? Įdomu, ar žinote to sukeisto vaiko žmonos, 
mano šešiskart proprosenelės, vardą? Jo nebuvo genealoginiame 
medyje, ten tik Viljamas Bakligas. 

Švelnios blakstienos užklojo geltonas akis, jai galvojant su-- 
čiaupus lūpas. 

— Taip, - galop atsakė ir pažvelgė į jį. - Moraga. Ji vadinosi 
Moraga Gan. O kodėl klausi? 

Jis tik papurtė galvą, buvo per daug priblokštas, kad galėtų 
išspausti kokį žodį. Dirstelėjo į Brianą. Pusnuogis kūdikis gulėjo 
jai ant kelių, o šalia jos ant sėdynės - krūvelė šlapių vystyklų. 
Ir tada Rodžeris prisiminė glotnią drėgną odą ir šlapią mažojo 
berniuko Jemio drabužėlį. 

— O jų sūnaus vardas buvo Jeremijas, - galų gale pasakė jis, 
bet taip tyliai, kad Klerė turėjo pasilenkti prie pat jo. 

— Taip, - ji smalsiai stebeilijo į Rodžerį, paskui nusigręžė ir 
pažvelgė į priešais vingiuojantį kelią, dingstantį tarp tamsių pušų. 

- Paklausiau Geilės, - staiga prabilo Klerė. - Paklausiau ko- 
dėl. Kodėl galime tai daryti. 

— Arji atsakė? - Rodžeris spoksojo į aklį, ropojantį ant riešo, 
bet jo nematė. 

— Ji pasakė štai ką: tam, kad pakeistume dalykus, - kreivai 
šyptelėjo Klerė. - Nežinau, ar tai atsakymas, ar ne. 


/0 


Susirinkimas 


PASKUTINĮ SUSIRINKIMĄ regėjau beveik prieš trisdešimt 
metų; susirinkimą Leoche ir Makenzių klano priesaiką. Kolumas 
Makenzis jau miręs, jo brolis Duglas ir visi klanai taip pat. Iš 
Leocho likę vieni griuvėsiai, ir Škotijoje daugiau nebus rengiami 
klanų susirinkimai. 

Bet čia plevėsavo skraistės, buvo pučiami dūdmaišiai, ir nors 
atkeliavo tik kalniečių likučiai, nepaprastas jų išdidumas buvo 
nė kiek nesumenkęs tarp naujų kalnų, laikomų savais. Makneilai 
ir Kembelai, Bjukananai ir Lindsiai, Makleodai ir Makdonaldai. 
Susibūrė šeimos, vergai, tarnai, tremtiniai ir dvarininkai. 

Pasidairiau po stovyklautojų erzelį Džeimio, pamačiau tik 
pažįstamą aukštą žmogystą, mikliai besiiriančią per pasklidusią 
minią. Atsistojau ir mostelėjau jį šaukdama: 

— Majersai! Pone Majersai! 

Džonas Kvinsis Majersas, pamatęs mane, nušvito ir atžirglio- 
jo šlaitu iki mūsų stovyklavietės. 

— Ponia Klere! - sušuko jis, nusivoždamas nutriušusią skry-. 
bėlę ir mandagiai kaip visada palinkdamas virš mano rankos. - 
Jus regėdamas, jaučiuosi tikrai pakylėtas. 

- Ir aš, - patikinau jį šypsodamasi. - Nesitikėjau jūsų čia 
sutikti. 

— Ak, dažniausiai ir aš atkeliauju į susirinkimą, - tarė atsi- 
tiesdamas ir džiugiai man šypsodamasis. - Jei negaišuodamas 
nusileidžiu nuo kalnų. Gera vieta kailiams parduoti ir visokiai 
smulkmei atsikratyti. Jeigu apie tai jau prakalbome... - jis lėtai, 
uoliai ėmė raustis didžiuliame elnenos krepšyje. 

— Ar buvot nukeliavęs toli į šiaurę, pone Majersai? 

— Ak, žinoma, žinoma, buvau, ponia Klere. Įveikiau pusę 
kelio iki Mohaukų upės, iki tos vietos, kurią jie vadina Aukš- 
tutine Pilimi. 

— Iki Mohaukų? - man ėmė smarkiau plakti širdis. 
padėjo atgal ir vėl pasikniso. - Tik įsivaizduokit, kaip nustebau, 
ponia Klere, kai stabtelėjęs mohaukų kaime, įsikūrusiame pie- 
čiau, išvydau pažįstamą veidą. 

- Ijaną! Jūs matėt Ijaną? Ar jis sveikas gyvas? - taip susijau- 
dinau, kad čiupau jam už rankos. 

— O taip, - patvirtino jis. - Išvaizdus jaunuolis, nors, prisipa- 
žinsiu, turėjau garbės pamatyti jį, apsirengusį kaip indėnų karys, 
ojo veidas buvo taip tamsiai įdegęs, kad būčiau jo ir neatpažinęs, 
jeigu nebūtų pašaukęs mane vardu. 

Galų gale jis rado, ko ieškojo, ir padavė man nedidelį paketė- 
lį, suvyniotą į ploną odą ir perrištą elnenos juostele, o per mazgą 
buvo perkišta genio plunksna. 

- Jis man patikėjo, ponia, šitą nugabenti jums ir jūsų vyrui, - 
maloniai nusišypsojo. - Turbūt norėsite tai perskaityti nedels- 
dama. Susitiksim šiek tiek vėliau, ponia Klere. - Jis manieringai 
nusilenkė ir nuėjo, pakeliui sveikindamasis su pažįstamais. 

Perskaitysiu, sulaukusi Džeimio; laimė, jis pasirodė po kelių 
minučių. Laiškas buvo parašytas ant išplėšto knygos priešlapio 
blyškiu, bet įskaitomu rusvu rašalinių riešutėlių rašalu. Jis pra- 
sidėjo žodžiais: Ian salutat avunculus Jacobus, ir Džeimio veide 
atsirado šypsnys. 


Ave! Tuo mano lotynų kalbos žinios ir išsisėmė, todėl dabar 
turiu pereiti prie paprastos anglų kalbos, kurią prisimenu kur kas 
geriau. Laikausi gerai, dėde, ir esu laimingas. Prašau tuo pati- 
kėti. Pagal mohaukų papročius esu vedęs, gyvenu žmonos name. 
Juk prisimeni Emilę, kuri taip dailiai drožinėja. Rolas - dau- 
gybės šuniukų tėvas, ir kaime maklinėja daug mažyčių kaip iš 
akies trauktų vilkiuky. O aš negaliu pasigirti tokiu vislumu, nors, 
viliuosi, parašysi mano mamai ir praneši, kad jau pakeliui dar 

vienas anūkas, kurių ji turi nedaug. Jis gims pavasarį. Kai tik 
galėsiu, kuo greičiausiai atsiųsiu apie jį žinią. O dabar įpareigoju 
tave priminti apie mane visiems Lalibroche, „Tekančiojoje upėje“ 
ir Freizerio gūbryje. Juos visus meiliai prisimenu ir nepamiršiu 
kol gyvas. Siunčiu meilę tetulei Klerei, pusseserei Brianai, o di- 
džiausią tau. Labiausiai tave mylintis sūnėnas Ijanas Murėjus. 
Vale, avunculus. 


Džeimis keliskart sumirksėjo, kruopščiai sulankstė išplėštą 
priešlapį ir įsikišo į krepšį. 

— Avuncule, kvaileli, - švelniai tarė. - Ir sveikinant rašomas 
šauktukas. 


i 

"Tą vakarą žiūrint į išsimėčiusius stovyklos laužus atrodė, kad 
atvyko visos škotų šeimos, įsikūrusios tarp Filadelfijos ir Čarls- 
tono, bet auštant kitai dienai atkeliavo dar daugiau ir nesiliovė 
toliau plūdusios. 

Antrą dieną Lizei, Brianai ir man lyginant mūsų kūdikį su 
dviem Farkardo Kembelo dukrų mažyliais, pro gausų moterų ir 
vaikų būrį prasibrovė plačiai šypsodamasis Džeimis. 

- Panele Lize, - tarė jis. - Turiu tau nedidelę staigmeną. Fer- 
giusai! 

Fergiusas, taip pat džiugiai išsišiepęs, išlindo iš už vežimo, ves- 
damasis smulkų vyrą vėjo sutaršytais plonais šviesiais plaukais. 

— Tėti! - sušuko Lizė ir puolė tam į glėbį. 

Džeimis įsikišo pirštą į ausį ir pasukiojo neva nustebęs. 

— Kažin ar kada esu girdėjęs ją šitaip garsiai rėkiant, — tarė. 
Išsiviepė man ir padavė dvi skiautes popieriaus; tai buvo vieno 
atsargiai perplėšto dokumento pusės. Rantytas vienos kraštas su- 
tapo su kitos dantytu kraštu. 

— Pono Vemiso sutartis, - paaiškino. - Neškis, Sasenach, šį- 
vakar sudeginsim ją lauže. 

Tada - kažkam skersai proskynos jam pamojus ir sušukus: 
Mak Duvai! - jis vėl dingo minioje. 

Trečią susirinkimo dieną jau buvau prisiklausiusi tiek naujie- 
nų, paskalų ir šnekų, kad nuo geilų kalbos man ūžė ausyse. Tie, 
kurie nekalbėjo, dainavo. Rodžeris jautėsi kaip žuvis vandenyje, 
bastydamasis po apylinkes ir klausydamasis. Nuo dainavimo net 
užkimo. Kone visą aną naktį brązgino skolinta gitara ir dainavo 
daugybei sužavėtų klausytojų, o patenkinta Briana sėdėjo įsitai- 
siusi jam prie kojų. 

— Argi jis bent mažumėlę jai tinkamas? - sumurmėjo man 
Džeimis, įtariai šnairuodamas į tariamą žentą. 

— Geresnio nerasi, - patikinau jį. 

Jis kilstelėjo antakį ir gūžtelėjo pečiais, tada pasilenkė paimti 
iš manęs kūdikio. 

— Na, gerai, pasikliausiu tavo žodžiu. Mudu su mažyliu Rua- 
hu eisim paieškoti, kur žaidžiama kauliukais. 

— Juk neloši su kūdikiu ant rankų? 

- Žinoma, kad lošiu, - atšovė jis ir išsišiepė. - Jam jau 
pats metas išmokti doro amato, jei negali užsidirbti vakarienės 
dainomis. | 


a 

— Kai tau reikia trintų ropių, - pasakiau, - šakniavaisius virk 
kartu su lapais ir kotais. Paskui nupilk vandenį, kuriame jie virė, 
ir jį sugirdyk vaikams; gerk ir pati - geresnis bus pienas. 

Mazri Bjukanan prispaudė savo mažylį prie krūties ir rimtai 
linktelėjo, įsimindama mano patarimą. Daugelio naujųjų imi- 
grantų man nepavyks įtikinti, kad jų šeimos turi valgyti švie- 
žių žalumynų, bet kartais rasdavau progą vitaminu C papildyti 
įprastą jų mitybą, o patys jie dažniausiai valgydavo avižinę košę 
ir elnieną. | 

Mėginau imtis priemonių, versdama Džeimį visiems regint 
suvalgyti lėkštę pjaustytų pomidorų, vildamasi, kad tai matyda- 
mi naujieji atvykėliai atsikratys kai kurių savo baimių. Bet mano 
užmačia nepavyko. Daugelis žvelgė į jį vos ne su prietaringa pa- 

garbia baime, ir man buvo leista suprasti, kad jis gali maitintis 
tuo, kas akimoju nugalabytų paprastą žmogų. 

Išleidau Mazri iš čia pat greitosiomis įrengtos klinikos ir pa- 
kviečiau kitą lankytoją, moterį su dviem mažomis mergaitėmis. 
Jų oda buvo išberta ir ją niežėjo lyg egzemą. Iš pradžių pama- 
niau, kad kalta itin prasta mityba, bet paskui paaiškėjo, kad joms 
pakenkė nuodingoji gebenė. 

Išgirdusi sąmyšį minioje, nutraukiau apžiūrą ir pasigręžiau 
pažiūrėti, kas atvyko. Proskynos pakrašty nuo metalo blykčiojo 
saulės šviesa, ir ne tik Džeimio ranka griebėsi durklo. 

Jie įžygiavo į saulę, nors jų būgnai netratėjo, tik tyliai į jų 
kraštą barškėjo lazdelės, mušdamos ritmą. Muškietos buvo nu- 
kreiptos aukštyn, palašai mojavo it skorpionų uodegos. Jie išni- 
ro iš giraitės mažomis skaisčiai raudonomis grupelėmis po du, 
aplink jų kelius plaikstėsi žali kiltai. 

Keturi, šeši, aštuoni, dešimt... Tyliai skaičiavau kartu su ki- 
tais. Žygiavo keturiasdešimt vyrų, jų akys po lokenos kepurėmis 
buvo įsmeigtos į priekį, nesižvalgė nei į kairę, nei į dešinę. Jokio 
garso, tik trepsėjo kojos ir barbeno būgnai. 

Pamačiau, kaip kitapus proskynos atsistojo Makneilas iš Baros 
ir įsitempė; aplink jį kilo nedidelis sambrūzdis. Prie jo kelis žings- 
nius žengė vyrai ir sustojo šalia. Man nė nereikėjo dairytis, nes 
nujaučiau, kad vyksta ir už nugaros. Greičiau pajutau, nei išvydau 
susitelkiant mažus būrelius kalno papėdėje, kiekvienas jų viena 
akimi stebėjo įsibrovėlius, o kita - vadą, laukdami nurodymų. 

Pasižvalgiau Brianos ir ne tik nustebau, bet ir išsigandau, iš- 
vydusi ją už nugaros su kūdikiu glėbyje, įdėmiai žiūrinčią man 
per petį. 

— Kas jie? - žemu balsu paklausė ji, ir išgirdau nuaidint tą 
klausimą per visą susirinkimą, lyg vilnijant vandens raibuliams. 

— Kalniečių pulkas, - atsakiau. 

— Matau, - kandžiai tarė ji. - Jie draugai ar priešai? 

Klausimas buvo aiškus: ar jie čia atkako kaip škotai, ar kaip 
kareiviai? Deja, nežinojau, ką atsakyti, kiti taip pat - minia bruz- 
dėjo ir murmėjo. Kartais atvykę kareiviai išvaikydavo maištinin- 

kų būrius. Bet tikrai ne taikų sambūrį kaip šis, neturintį jokio 
politinio tikslo. 

Tačiau vienoje vietoje susirinkus daugybei škotų, tai jau po- 
litinis pareiškimas, ir daugelis šio susirinkimo dalyvių prisiminė 
anuos laikus. Murmesys garsėjo, geilų kalba skambėjo tyliai, nar- 
čiai šnypštė aplink kalną tarsi vėjas prieš audrą. 

Keliu traukė keturiasdešimt kareivių su šautuvais ir kardais. 
O čia buvo du šimtai škotų, beveik visi ginkluoti, daug kas turėjo 
vergų ir tarnų. Bet čia buvo ir jų žmonos su vaikais. 

Prisiminiau dienas po Kulodeno mūšio ir nesidairydama pa- 
sakiau Brianai: 

— Jeigu kas nors nutiks - bet kas, bėk su kūdikiu prie uolų. 

Staiga prieš mane išniro Rodžeris, visą dėmesį nukreipęs į 
kareivius. Jis nežiūrėjo į Džeimį, bet tyliai atslinko, ir abu at- 
sistojo greta vienas kito prieš mus lyg tvirtovė. Tas pat vyko ir 
visoje proskynoje; moterys stovėjo kaip įbestos, o vyrai jas užsto- 
jo. Kiekvienas, atsidūręs proskynoje, būtų pamanęs, kad moterys 
ištirpo ir tapo nematomos, stovėjo tik neįveikiama škotų falanga, 
atsisukusi į siaurą slėnį. 

Iš medžių šešėlių išjojo du vyrai: raitas karininkas su padė- 
jėju šalimais plevėsuojant pulko vėliavai. Jie paskubomis prajojo 
pro kareivių koloną ir patraukė prie minios. Mačiau, kaip padė- 
jėjas pasilenkė nuo arklio paklausti, o karininkas atsakydamas 
pagręžė galvą į mus. 

Karininkas riktelėjo įsakymą, ir kareiviai sustojo poilsio. 
Muškietas įsmeigė į smėlį, plačiau pražergė kojas. Karininkas 
pasuko žirgą į minią, pamažu skverbdamasis į ją, žmonėms no- 
romis nenoromis praskiriant jam kelią. 

Jis jojo į mus. Jo akys buvo įsmeigtos į Džeimį, išsiskiriantį 
ūgiu ir ryškiais it skaisčiai raudoni klevo lapai plaukais. 

Vyras sustojo prieš mus ir nusiėmė kepurę, papuoštą plunks- 
nomis. Nusliuogė nuo arklio, žengė du žingsnius prie Džeimio 
ir deramai nusilenkė. Buvo neaukštas, bet tvirtas, gal kokių tris- 
dešimties, tamsių akių, ryškiai spindinčių kaip ir metalinis ant- 
kaklis. Atidžiau įsižiūrėjusi supratau, ko nepastebėjau anksčiau: 

ant raudono jo švarko peties buvo prisegtas mažesnis metalo 
gabalėlis, dulsva, nuzulinta paauksuota segė. 

— Aš Arčis Heizas, - tarė jis aiškia škotų tarme. Jis akimis 
varstė Džeimio veidą, tamsiomis nuo vilties. - Šnekama, kad jūs 
pažinojote mano tėvą. 


/1 


Ratas užsiveria 


— TURIU JUMS KAI KĄ PASAKYTI, - tarė Rodžeris. 

Jis laukė jau kurį laiką, mėgindamas nutverti Džeimį Freizerį 
vieną. Freizerio reikėjo beveik visiems; kiekvienas geidavo būti 
jo išklausytas, nors ir trumpai. Dabar jis sėdėjo ant išvirtusio ka- 
mieno, traukdamas visų dėmesį. Pažvelgęs į Rodžerį ir kilstelėjęs 
antakius, linktelėjo į vietą ant rąstigalio. 

Rodžeris atsisėdo. Glėbyje turėjo kūdikį. Briana su Lize ga- 
mino vakarienę, o Klerė buvo išsiruošusi aplankyti Kameronų iš 
Gėlių salos. Jų ugniavietė buvo čia pat. Vakaro oras buvo smar- 
kiai įkvipęs medienos dūmais, o ne degančiomis durpėmis, bet 
šiaip ši vietovė labai primena Škotiją, toptelėjo Rodžeriui. 

Džeimis pamatė mažojo Jemio galvutės, apžėlusios vario spal- 
vos pūkeliais, tviskančiais ugnies šviesoje, linkį. Ištiesė rankas, ir 
Rodžeris, vos padelsęs, atsargiai padavė jam miegantį kūdikį. 

- Balach Boidheach, - samurmėjo Džeimis, sukrutėjus kūdi- 
kiui. - Na štai, viskas gerai, - tada pažiūrėjo į Rodžerį. - Lyg ir 
norėjai man kai ką pasakyti. 

Rodžeris palingavo galvą. 

— Taip, bet ne savo naudai. Galbūt turiu kai kam perduoti žinią. 

Džeimio antakis pašaipiai šovė į viršų, ir tas gestas taip pri- 
minė Brianą, kad Rodžeris mažumėlę krūptelėjo. Norėdamas tai 
nuslėpti, sukosėjo. 

— Aš... kai Briana pranėrė akmenis ant Kraig na Duno, buvau 
priverstas laukti kelias savaites, kol galėjau sekti jai iš paskos. 

- Tikrai? - Džeimis buvo atsargus ir budrus kaip visada, kai 
kas nors užsimindavo apie akmenų ratus. | 

— Nuvažiavau į Invernesą, - toliau pasakojo Rodžeris, neat- 
plėšdamas akių nuo uošvio. - Apsistojau name, kuriame gyveno 

mano tėvas, ir šiek tiek laiko praleidau peržiūrinėdamas jo po- 
pierius. Jis buvo sukaupęs gausybę laiškų ir visokio seno šlamšto. 

Džeimis linktelėjo, aiškiai mėgindamas nuspėti, kur suka Ro- 
džeris, bet buvo perdėm mandagus, todėl jo nepertraukė. 

— Radau vieną laišką, - Rodžeris giliai įkvėpė, širdžiai dau- 
žantis krūtinėje. - Išmokau jį atmintinai galvodamas, kad jeigu 
rasiu Klerę, papasakosiu apie jį. Bet kai ją radau, - gūžtelėjo pe- 
čiais, - suabejojau, kažin ar reikėtų jai ar Brianai sakyti. 

- Ir tu nori manęs paklausti, ar turėtum joms papasakoti? — 
vešlūs, rausvi Freizerio antakiai buvo pakilę, rodydami, kad jis 
sumišęs. 

— Tikriausiai. Tačiau gerai pamąsčius man dingtelėjo, kad 
laiškas tikriausiai svarbesnis jums, ne joms. 

Išmušus šiai valandėlei, Rodžeris sumojo jaučiąs Freizeriui 
šiokią tokią simpatiją. 

— Juk žinote, kad mano tėvas buvo pastorius? Laiškas skirtas 
jam. Manau, parašytas tikintis, kad bus išlaikyta išpažinties pa- 
slaptis. Tačiau mirtis turbūt panaikino šią paslaptį. 

Rodžeris vėl giliai įkvėpė ir užsimerkė, regėdamas juodas 
raides, išmarginusias puslapį tvarkinga, kampuota rašysena. Jis 
skaitė tą laišką per šimtą kartų, tad įsiminė kiekvieną žodį. 


Brangusis Regai (rašoma laiške), 

negaluoja mano širdis. Ne tik dėl Klerės (čia jis laiške ironi- 
zuoja). Gydytojas mano, gal slegia metų našta, viliuosi, kad taip ir 
yra, bet čia laimingas atsitiktinumas. Brianos mokykloje vienuolės 
gąsdindavo vaikus siaubingu likimu, koks laukia skaistykloje nusi- 
dėjėlių, kurie mirė, neatlikę išpažinties ir negavę atleidimo. Vaikus 
net isterija ištikdavo. Po velnių (atsiprašau už keiksmą), neleisiu 
sau bijoti to, kas manęs laukia, bijoti visko. Tačiau ir vėl, juk čia 
laimingas atsitiktinumas? 

Savo parapijos kunigui negaliu atsiverti, nes turiu tam rimtų 
priežasčių. Abejoju, ar jis tai pavadintų nuodėme, net jeigu ne- 
pastebimai ir nusėlintų prie telefono ir diskretiškai kreiptysi į psi- 
chiatrą pagalbos! 

Bet tu dvasininkas, Regai, nors ir ne katalikų, o dar svarbiau, 
esi mano draugas. Tau nereikia atsakyti į šį laišką. Man atrodo, 
kad atsakymas apskritai neįmanomas. Tu tik išklausyk mane. 
Mokėjimas išklausyti - vienas didžiųjų tavo talentų. Ar esu tau 
tai sakęs? 


Aš atidėlioju, nors nežinau kodėl. Geriausia bus greičiau iškloti. 

Ar prisimeni paslaugą, kurios tavęs prašiau prieš keletą mety? 
Dėl antkapių Šv. Kildos bažnyčios kieme? Esi geras bičiulis, todėl 
niekada nekamantinėjai, tačiau dabar metas tau paaiškinti, kodėl 
man to reikėjo. 

Vienas Dievas težino, kodėl Juodasis Džekas Randalas buvo 
pakastas ten, ant škotų kalvos, užuot pargabenus jį palaidoti 
namo, į Saseksą. Tikriausiai niekam nerūpėjo parvežti jo namo. 
Kai pagalvoji, liūdna, bet aš viliuosi, kad buvo kitaip. 

Bet dabar ir jis ten. Jei Bri kada susidomės savo istorija - 
mano istorija, ims ieškoti ir ras jį ten. Jo kapo vieta paminėta 
šeimos dokumentuose. Todėl ir paprašiau tavęs netoliese pastatyti 
ir tą kitą akmenį. Jis bus gerai matomas, nes kiti antkapiai tame 
bažnyčios kieme per laiką subyrės. 

Klerė kada nors nuveš ją į Škotiją, tuo nė kiek neabejoju. Jeigu 
ji atsidurs Šv. Kildos bažnyčioje, pamatys jį. Žmogus, užklydęs į 
senos bažnyčios kiemą, būtinai apžiūri stūksančius akmenis. Jeigu 
jai bus įdomu, jeigu norės ieškoti toliau, - jei paprašys Klerės, - 
esu tam pasiruošęs. Padariau gestą; paliksiu likimo valiai tai, kas 
atsitiks, kai manęs nebebus. 

Žinai visus tuos niekus, kurių pripaistė grįžusi Klerė. Dariau, 
ką galėjau, norėdamas tai išvyti jai iš galvos, ji niekaip nepasida- 
vė. Dieve, kokia užsispyrusi moteris! 

Gal tu ir nepatikėsi, bet kai aną kartą lankiau tave, išsinuomo- 
jau automobilį ir nuvažiavau prie tos prakeiktos Kraig na Duno 
kalvos. Tau pasakojau apie raganas, šokusias akmenų rate prieš 
pat dingstant Klerei. Vaizduotėje šmėkščiojant tam klaikiam vaiz- 
dui, ankstų rytą stovėjau tarp tų akmenų ir kone patikėjau ja. 
Paliečiau vieną akmenį. Žinoma, nieko nenutiko. 

Ir dar. Ėmiau ieškoti. Vyro - to Freizerio. Ir galbūt jį radau. 
Bent aptikau žmogų ta pavarde, o tai, ką išsiaiškinau apie jo ry- 
šius, sutapo su tuo, ką man pasakojo Klerė. Ar ji sakė tiesą, ar savo 
haliucinacijas pateikė kaip tikrą patirtį... bet toks žmogus buvo, nė 
kiek neabejoju! 

Vargu ar tuo patikėsi, bet stovėjau ten, padėjęs ranką ant to 
sumauto akmens, ir tik troškau, kad jis atsivertų ir aš stočiau prie- 
šais Džeimsą Freizerį. Kad ir kas jis buvo, kad ir kur buvo, labiau 
už viską troškau jį pamatyti - ir nužudyti. 

Niekada nebuvau jo regėjęs - nežinojau, kad toks buvo! - ir vis 
tiek nekenčiau to vyro labiau už bet kurį kitą žmogų. Jeigu tai, ką 
pasakojo Klerė, ir tai, ką man pavyko sužinoti, tiesa, tada jį atė- 
miau iš jos ir melu laikiau ją prie savęs visus šiuos metus. Gal melu 
per aplaidumą, bet vis tiek melu. Galėčiau tai pavadinti kerštu. 

Kunigai ir poetai kerštą vadina dviašmeniu kardu. O ty antrų 
ašmenų niekada nepažinsiu. Jei suteiksiu jai progą, ar ji liks su 
manim? Arba jei pasakysiu, kad Džeimis liko gyvas po Kulodeno, 
ar ji skubiai neišvyks į Škotiją? 

Nemanau, kad Klerė paliks dukterį. Viliuosi, ji nepaliks ir 
manęs... bet... Jei manęs nekamuotų abejonės, prisiekiu, viską jai 
iškločiau, deja. Tokia štai tiesa. 

Turėčiau Freizerį keikti, kad pavogė iš manęs žmoną, o gal 
reikėtų jam dėkoti, kad davė man dukterį? Nusmelkus tai minčiai, 
suklūstu išsigandęs, kad trumpam patikėjau ta absurdiška istorija. 
Bet... keisčiausiai suvokiu Džeimsą Freizerį, kone jį prisimenu, 
tarsi būčiau kažkur matęs. Vis dėlto greičiausiai tai tik pavydo ir 
vaizduotės padarinys, juk puikiai žinau, kaip atrodo tas šunsnu- 
kis. Kasdien regiu jo veidą dukters veide! 

Pareigos jausmas - keistoji viso to pusė. Ne tik pareiga Bri, 
nors„ manau, ji turi teisę sužinoti, tik tegul tai nutiks vėliau. Jau 
minėjau, kad jaučiu tą niekšą? Ir keista, tas jausmas manęs neap- 
leidžia. Kartais kone jaučiu jį, žvelgiantį man per petį iš anapus 
kambario. 

Anksčiau man nebuvo tai šovę į galvą. Kaip manai, gal netru- 
kus maloniai jį sutiksiu, jei apskritai tai įvyks? Keista apie tai gal- 

voti. Įdomu, ar turėtume susitikti kaip draugai, nepaisydami savo 
kūno nuodėmių? Ar baigti gyvenimą kokiame nors keltų pragare, 
sugriebę vienas kitam už gerklės? 

Su Klere elgiausi blogai arba gerai, nelygu kaip pažvelgsi. Ne- 
sileisiu į niekingas smulkmenas; pasiliksiu jas sau, dėl jų apgai- 
lestauju. 

Štai taip, Regai. Neapykanta, pavydas, melas, vagystė, neištiki- 
mybė, likimas. Nekoks rinkinukas, išskyrus meilę. Myliu ją. Myliu 
jas. Savo moteris. Gal ne tokia turėtų būti tikroji meilė arba ji per 
silpna. Bet atidaviau ją visą. 

Vis dėlto nemirsiu, kol neatliksiu išpažinties. Ir tikiuosi iš tavęs 
sąlyginio nuodėmių atleidimo. Užauginau Bri katalike. Kaip ma- 
nai, ar yra bent menka viltis, kad ji pasimels už mane? 


- Jis pasirašytas, aišku, Frenko, - tarė Rodžeris. 

— Aišku, - tyliai pakartojo Džeimis. 

Jis sėdėjo gana ramiai, jo veidas buvo neįskaitomas. Rodže- 
riui to ir nereikėjo, jis gerai suprato, kokios mintys kunkuliuoja 
Džeimio galvoje. Su tokiomis pat mintimis jis grūmėsi daug sa- 
vaičių tarp Belteino ir vidurvasario išvakarių, ieškodamas Bria- 
nos anapus vandenyno, būdamas nelaisvėje ir galop rododendrų 
pragaro apsupty, kai girdėjo stovinčių akmenų dainą. 

Jei Frenkas Randalas nebūtų nusprendęs nuslėpti tai, ką išsi- 
aiškino, jei nebūtų pastatęs to akmens Šv. Kildos bažnyčios kie- 
me, ar Klerė būtų atskleidusi tiesą? Galbūt taip, o gal ir ne. Bet 
tas netikras, melagingas kapas paskatino ją papasakoti dukteriai 
apie Džeimį Freizerį ir nukreipti Rodžerį atradimų keliu, atve- 
dusiu jį į šią vietą, į šį laiką. 

Tas akmuo kitados parsiuntė Klerę į jos mylimojo škoto glėbį 
ir tikriausiai ji mirs ant jo rankų. Ir sugrąžino Frenko Randalo 
dukterį kitam jos tėvui, tuo pat metu pasmerkdamas ją gyventi 
ne savo laike, o galiausiai gimė raudonplaukis berniukas, kuris: 
kitaip gal nebūtų Džeimio Freizerio anūkas. Skola grąžinta su 
kaupu, pasvarstė Rodžeris. 

Jis prisiminė kitą berniuką, kurio galėjo ir nebūti, jei ne ta 
paslaptinga užuomina ant akmens, palikta Frenko Randalo, kad 
jam būtų atleista. Moragos ir Viljamo Makenzių nebuvo susi- 
rinkime. Rodžeris nesuvokė, ar jis nusivylęs, ar jam palengvėjo. 

Galų gale Džeimis Freizeris krustelėjo, bet jo akys vis tiek 
buvo įsmeigtos į ugnį. | 

- Anglas, - tyliai pasakė, ir tai nuskambėjo lyg burtai. 

Rodžeriui ant sprando kiek pasistojo plaukai; jam pasirodė, 
kad kažkas sušmėžavo liepsnose. 

Stambios Džeimio plaštakos išsiskėtė, sūpuodamos anūką. 
Veidas buvo svetimas, plaukai ir antakiai žaižaravo nuo ugnies. 

— Anglas, - pakartojo jis, šnekėdamasis su tuo, ką regėjo ana- 
pus liepsnų. - O kad galėtume kada nors susitikti. Ir, viliuosi, to 
niekada nebus. 

Rodžeris laukė, rankas pasidėjęs ant kelių. Freizerio akis dengė 
šešėlis, veidą slėpė šokančios ugnies blyksniai. Galų gale stambų 
jo kūną supurtė drebulys. Jis pakratė galvą, lyg norėtų ją praskai- 
drinti, ir, regis, pirmą kartą susivokė, kad Rodžeris vis dar šalia. 

— Ar man jai pasakyti? - paklausė Rodžeris. - Klerei? 

Stambaus kalniečio akys paaštrėjo. 

— Ar papasakojai Brianai? 

— Dar ne, bet papasakosiu, - Rodžeris žiūrėjo Freizeriui tie- 
siai į akis. - Ji - mano žmona. 

- Šiuo metu. 

— Amžinai, jeigu ji norės. 

Freizeris dirstelėjo į Kameronų laužą. Prieš šviesą tamsavo 
lanksti Klerės figūra. 

- Pažadėjau jai būti atviras ir sąžiningas, - pagaliau tylutėliai 
tarė jis. - Taip, pasakysiu jai. 


Ketvirtą dieną kalno šlaitus apgulė nauji atvykėliai. Prieš 
pat sutemas vyrai ėmė nešti malkas ir krauti jas prie laužavietės 
kalno papėdėje. Kiekviena šeima turėjo savo laužą, bet šis buvo 

didžiulis. Kas vakarą prie jo visi susirinkdavo pažiūrėti, kas per 
dieną atkeliavo. 

Užslinkus tamsai, kalno šlaite suliepsnojo laužai, jie buvo 
išsimėtę tarp siaurų iškyšų ir smėlio kišenių. Trumpam man 
šmėstelėjo Makenzių klano ženklas - degantis kalnas, ir ūmai 
suvokiau, ką jis reiškia. Tai ne ugnikalnis, kaip maniau. Tai susi- 
rinkimas, panašus į šį, tamsoje liepsnojant šeimų laužams, žen- 
klas visiems, kad klanas dalyvauja. Ir pirmąkart supratau šūkį, 
parašytą po tuo vaizdu: Luceo non uro. Aš šviečiu, nedegu. 

Netrukus nuo laužų sušvito kalno šlaitas. Vienur kitur su- 
pleveno mažesnės liepsnos, nes šeimos galva ar plantacijos šei- 
mininkas įkišo deglą į savo ugnį ir nusinešė žemyn, norėdamas 
prisidėti prie degančio laužo papėdėje. Iš mūsų vietos aukštai at- 
šlaitėje žmonės atrodė maži juoduliukai prie milžiniškos ugnies. 

Prieš Džeimiui baigiant šnekėtis su Džeraldu Eorbsu, jau 
buvo pasiskelbęs tuzinas šeimų. Džeimis atsistojo, padavė man 
kūdikį, kietai miegantį, nors aplinkui ūžė triukšmas, ir pasilen- 
kė uždegti deglo mūsų ugnimi. Toli apačioje skambėjo šūksniai, 
silpni, bet gerai girdimi vaiskiame rudens ore. 

— Makneilai iš Baros čia! 

— Laklanai iš Linho slėnio čia! 

Netrukus tamsiame ore pasigirdo garsus, stiprus Džeimio 
balsas. 

— Freizeriai iš gūbrio čia! 

Aplink pratrūko plojimai, su mumis atkeliavusių nuominin- 
kų šūksniai ir riksmai, kaip ir kitų šeimos galvų sekėjų. 

"Tyliai sėdėjau, džiaugdamasi suglebusiu, sunkiu mažyliu ant 
rankų. Jis miegojo kliaudamasis manim, pražiojęs mažytę rausvą 
burnytę, šiltas, drėgnas jo kvėpavimas glostė man krūtinę. 

Džeimis grįžo, sukvipęs dūmais, dvelkdamas brendžiu, ir at- 
sisėdo ant rąsto greta. Suėmė man už pečių, ir aš atsilošiau į 
jį, mėgaudamasi jo buvimu. Anapus laužo sukišę galvas rimtai 
šnekėjosi Briana ir Rodžeris. Jų veidai tviskėjo ugnies šviesoje, 
atspindėdami vienas kitą. 

— Ar nemanai, kad jie dar sykį pakeis jo vardą? - paklausė 
Džeimis, susiraukęs žiūrėdamas į juos. 

— Kažin, juk dvasininkai ne tik krikštija? 

— Nejaugi? 

- Jau gerokai po rugsėjo trečiosios, - tariau ir pakreipusi gal- 
vą pažvelgiau į jį. - Iki tos dienos liepei jai apsispręsti. 

— Taip. 

Žemai danguje plūduriavo apgenėtas mėnulis, liedamas ant 
jo veido švelnią šviesą. Džeimis pasilenkė ir pabučiavo man į 
kaktą. 

Paskui suėmė laisvąją mano ranką. 

— O tu apsispręsi? — tyliai paklausė ir atgniaužė plaštaką, ku- 
rioje suspindo auksas. - Ar nori jį atgauti? 

"Delsiau, žiūrėdama jam į veidą, ieškodama jame abejonės. 
Jos neišvydau, bet kai ką pamačiau. Laukimą, didžiulį smalsumą, 
ką atsakysiu. 

— Tai buvo labai seniai, - švelniai tariau. 

- Seniai. Esu pavydus vyras, bet nekerštingas. Pagrobsiu tave 
iš jo, mano Sasenach, bet iš tavęs jo neatimsiu. 

Jis trumpam nutilo, nuo žiedo jo delne švelniai atsispindėjo 
ugnis. - Juk tai buvo tavo gyvenimas? 

Ir vėl paklausė: 

— Ar nori jį atgauti? 

Atsakydama ištiesiau ranką, ir jis užmovė man ant piršto 
aukso žiedą, sušildytą jo kūno. 

Nuo E su meile K. Amžinai. 

- Ką pasakei? - paklausiau. 

Jis kažką sumurmėjo geilų kalba virš manęs, bet taip tyliai, 
kad nesupratau. 

- Pasakiau: „Keliauk ramybėje, - atsakė Džeimis. - Bet šne- 
kėjausi ne su tavim, Sasenach. 

Anapus ugnies švystelėjo raudonas žybsnis. 

Žvilgtelėjusi suspėjau pamatyti, kaip Rodžeris pakėlė Brianos 
ranką prie savo lūpų. Ant jos piršto tamsiai sužibo Džeimio ru- 
binas, pagavęs ir mėnesienos, ir liepsnos šviesą. 

— Matau, kad ji apsisprendė, - tyliai tarė Džeimis. 

Briana, akis įsmeigusi į Rodžerį, nusišypsojo ir pasilenkė jo 
pabučiuoti. Paskui atsistojo, nuo sijonų nusibraukė smėlį ir iš 
laužo ištraukė deglą. Pasisukusi padavė jį Rodžeriui ir pasakė 
ganėtinai garsiai, kad išgirdom ir mes, sėdintys skersai laužo. 

- Leiskis žemyn, - paragino jį, - ir pranešk, kad Makenziai čia. 

Vos susituokusius Klerę su Frenku išskiria Antrasis pasaulinis karas. Paga- 
liau vėl susitikę mylimieji nusprendžia pasidovanoti antrą medaus mėne- 
sį - Škotijoje. 

Vieną dieną vaikštinėdama po apylinkes Klerė ant kalvos aptinka paslap- 
tingą senovinį akmenų ratą. Kitą sykį čia atėjusi netyčia paliečia akmenį, pra- 
randa sąmonę ir nubudusi patenka į keistų įvykių sūkurį: ją užpuola į myli- 
rmąjį nepaprastai panašus vyras. Tačiau įsikiša keistas jo priešininkas. Būrys 
raitelių priverčia Klerę joti su jais į pilį. Moteris supranta patekusi į praeitį... 

Netikėtai tapusi „svetimšale“ Klėrė bando prisitaikyti tik iš istorijos va- 
dovėlių pažįstamoje aplinkoje ir kantriai laukia progos nusigauti prie akme- 
nų rato, kad galėtų grįžti į savo „dabartį“. Bet likimas ją suveda su Džeimiu 
Freizeriu. Klerė neatsispiria jaunojo Džeimio patrauklumui, aistrai, vyriškai 
jėgai ir karštai jį įsimyli... Tačiau negali pamiršti ir kitame šimtmetyje likusio 
Frenko... 

Nuo šios akimirkos Klerės likimas pasidalija į dvi dalis: su vienu vyru ji 
gyveno viename šimtmetyje, o su kitu - kitame. Blaškantis tarp dviejų šimt- 
mečių, tarp ištikimybės ir aistros, moteriai teks rasti atsakymą į sudėtingą 
klausimą - ko iš tikrųjų trokšta jos širdis... 

Knygoje „Svetimšalė. Meilės labirinte“ skaitytojas 
ras Klerės ir Džeimio istorijos tęsinį. 


1968-ieji, Klerė su jau dvidešimtmete dukterimi Briana atvyksta į Inver- 
nesą Škotijoje. Paskutinį kartą Klerė čia buvo prieš dvidešimt dvejus metus, 
kai su vyru Frenku šiuose kraštuose leido antrąjį medaus mėnesį. Druidų 
akmenų rate žengusi pro suskilusį akmenį, tąkart ji pateko į XVIII amžių, 
ten sutiko ir įsimylėjo Džeimį Freizerį. Su žaviuoju škotu praleidusi kele- 
rius aistros ir nuotykių kupinus metus, ji vėl grįžo į XX amžių, pas pirmąjį 
vyrą Frenką. 

Dabar Frenkas jau miręs, o Klerė viliasi sužinoti, kaip likimas susiklostė 
jos didžiajai gyvenimo meilei. Ji taip pat ieško būdų, kaip pasakyti dukrai, 
kas yra tikrasis jos tėvas. 

Ieškodama atsakymų į šiuos klausimus, Klerė grįžta mintimis į praeitį, 
į intrigų knibždantį Paryžiaus dvarą, kur teko kovoti už mylimo vyro ir 
kūdikio gyvybę... 

Nuotykiai ir išbandymai aistra laukia ir Klerės dukters Brianos... 

Pirmasis Klerės Randal ir Džeimio Freizerio susitikimas įvyko prieš dvi- 
dešimt metų - kai žengusi per suskilusį druidų akmenį Klerė pateko į 
XVIII amžių ir ten sutikusi pamilo Džeimį. Su žaviuoju škotu praleidusi 
kelerius aistros ir nuotykių kupinus metus, ji grįžo į XX amžių pas pirmąjį 
vyrą Frenką ir pagimdė dukterį, manydama, kad Džeimis žuvo tragiškame 
mūšyje. Bet niekada jo nepamiršo... 


Tačiau Džeimis nežuvo. Tai sužinojusi Klerė nukeliauja atgal prie paslaptin- 
gojo akmenų rato... | 

Klerei teks nuspręsti, kokį likimą pasirinkti - klausyti širdies ir grįžti pas 
mylimąjį į XVIII amžių, ar likti su jųdviejų dukterimi kur kas saugesniame 
XX amžiuje. Moteris puikiai supranta, kad ryžusis dar kartą žengti per drui- 
dų akmenį ją pasitiktų ne tik aistra, bet ir pavojai, o tamsi nežinomybė vėl 
sujungtų mylimuosius arba visiems laikams pražudytų jų meilę... 

Skirtingus šimtmečius ir žemynus sujungianti meilės istorija tęsiasi... 

Nepamirštami įsimylėjėliai Klerė ir Džeimis vėl kartu XVIII amžiuje. Kol 
juodu bando įsikurti Amerikoje, XX amžiuje likusi jų duktė Briana su draugu 
Rodžeriu archyvuose randa žinutę apie jiems gresiantį mirtiną pavojų. Su- 
krėsta tėvams pranašaujamo likimo Briana nusprendžia slapta nuo Rodžerio 
vykti į praeitį ir išgelbėti tėvus nuo žūties. Tik ar įmanoma pakeisti praeities 
įvykius? Kol kas tai niekam nepavyko. Supratęs, ką padarė mylimoji, neleng- 
vą sprendimą priimti turės ir Rodžeris... 


Knygoje netrūksta dvasingumo ir erotikos, garbės ir išdavystės, aistros ir 
vilties, istorijos ir kelionių, ir MEILĖS - nepaisančios nei erdvės, nei laiko. 
Puikesnio romano nesu skaičiusi. 

mirtiną pavojų. Rizikuodama savo pačios laime, Briana nusprendžia patekti į 
XVIII amžių... 

Nepamirštami įsimylėjėliai Kierė ir Džeimis vėl kartu 
XVIII amžiuje. Kol juodu bando įsikurti Amerikoje, XX amžiuje 
likusi jų duktė Briana su draugu Rodžeriu arčhyvuose randa 
žinutę apie jiems gresiantį mirtiną pavojų. Sukrėsta tėvams 
pranašaujamo likimo Briana nusprendžia slapta nuo Rodžerio 
vykti į praeitį ir išgelbėti tėvus nuo žūties. Tik ar įmanoma 
pakeisti praeities įvykius? Kol kas tai niekam nepavyko. 
Supratęs, ką padarė mylimoji, nelengvą sprendimą priimti 
turės ir Rodžeris... 

